
Oraşul Meereen era la fel de mare ca Astaporul şi Yunkaiul la 
un loc. Asemeni oraşelor sale surori, era construit din cărămidă, 
însă în vreme ce Astaporul era roşu şi Yunkaiul galben, 
Meereenul era construit din cărămizi de mai multe culori. Zidurile 
erau mai înalte decât ale Yunkaiului şi într-o stare mai bună, 
presărate cu bastioane şi străjuite de turnuri înalte de apărare la 
fiecare colţ. In spatele lor, profilându-se imensă pe cerul 
albastru, se zărea Marea Piramidă, o construcţie monstruoasă, 
înaltă de aproape trei sute de metri, cu o harpie de bronz în vârf. 

— Harpia e o făptură laşă, zise Daario Naharis, când o văzu. 
Are inimă de femeie şi picioare de găinuşă. Nu e de mirare că fiii 
ei se ascund în spatele zidurilor. 

Dar eroul nu se ascundea. leşi călare pe porţile oraşului, în 
armură cu solzi de aramă şi jais şi călare pe un cal alb de luptă, a 
cărui armură vărgată, în roz şi alb, se potrivea cu mantia de 
mătase care flutura pe umerii eroului. Era înarmat cu o lance 
lungă de patru metri, cu spirale roz şi albe, iar părul îi era 
aranjat, coafat şi pomădat în forma unor coarne mari, răsucite, 
de berbec. Se plimba călare dintr-o parte în alta, sub zidurile din 
cărămizi multicolore, provocându-i pe atacatori să trimită un 
campion care să-l înfrunte în duel. 

Călăreţii ei de sânge erau atât de dornici să meargă să se 
lupte cu el, încât aproape că se luară la bătaie. 

— Sânge din sângele meu, le spuse Dany, locul vostru este 
aici, lângă mine. Omul acesta e o muscă bâzâitoare, nimic mai 
mult. Ignoraţi-l, în curând va pleca. Aggo, Jhogo şi Rakharo erau 
războinici neînfricaţi, dar erau tineri şi prea valoroşi ca să rişte 
să-i piardă. Ei ţineau kha/asarul unit şi, în plus, erau cele mai 
bune iscoade ale sale. 

— Ai procedat înţelept, îi spuse Ser Jorah, în timp ce priveau 
din faţa pavilionului ei. Lasă-l pe nătărău să se plimbe de 
colo-colo strigând, până când îşi ologeşte calul. Nu ne face nici 
un rău. 

— Ba da, ne face, sublinie Arstan Barbă-Albă. Războaiele nu se 
câştigă doar cu săbii şi sulițe, ser. Două oştiri egale se pot întâlni, 
dar una se va risipi şi va fugi, iar alta va rămâne învingătoare. 
Eroul aprinde curajul în inimile oamenilor lui şi sădeşte sămânţa 

îndoielii în inimile noastre. 

Ser Jorah pufni: 

— Şi dacă ar fi să piardă campionul nostru, ce fel de sămânță 
ar sădi lucrul ăsta? 

— Cel ce se teme de luptă nu dobândeşte nici o victorie, ser. 

— Nu e vorba de luptă. Porţile Meereenului nu se vor deschide 
nici dacă acel nătărău va cădea. De ce să riscăm în zadar viaţa 
unui om? 

— Pentru onoare, aş zice. 

— Am auzit destul. Numai ciorovăiala lor îi mai lipsea lui Dany, 
pe lângă toate necazurile care o măcinau. Meereenul ridica 
probleme mult mai grave decât un erou în roz şi alb care striga 
insulte şi Dany nu se putea lăsa tulburată. Oastea ei număra mai 
bine de optzeci de mii de oameni, după Yunkai, dar dintre ei, 
soldaţi erau mai puţin de o pătrime. Ceilalţi... ei, bine, SerJorah îi 
numea guri cu picioare, şi curând aveau să moară de foame. 

Marii Stăpâni ai Meereenului se retrăseseră din faţa oştirii lui 
Dany, culegând tot ce au putut culege şi arzând ce n-au mai 
apucat. Câmpuri pârjolite şi fântâni otrăvite o întâmpinaseră la 
tot pasul. Dar, lucrul cel mai rău dintre toate, pironiseră câte un 
copil de sclav pe fiecare stâlp al drumului de coastă de la Yunkai. 
li pironiseră de vii, cu maţele atârnând şi arătând, fiecare, cu 
mâna întinsă drumul către Meereen. Mergând în fruntea 
avangărzii sale, Daario dăduse ordine ca toţi copiii să fie coborâţi 
de pe stâlpi înainte ca Dany să-i vadă, însă îndată ce a aflat, ea 
le revocase. 

— Vreau să-i văd, spusese ea. Vreau să-i văd şi să-i număr, să 
mă uit la chipurile lor. Şi vreau să-mi amintesc. 

Până când ajunseseră la Meereen, pe coasta de sare de lângă 
râu, numărase o sută şaizeci şi trei. Voi cuceri acest oraş, îşi jură 
încă o dată. 

Eroul în roz şi alb îi ocăra pe atacatori de o oră, batjocorindu-le 
bărbăţia, mamele, soțiile şi zeii. Apărătorii oraşului îl încurajau de 
pe ziduri. 

— Numele lui este Oznak zo Pahl, îi spuse Oacheşul Ben 
Plumm, când sosise pentru consiliul de război. Plumm era noul 
comandant al Fiilor Secunzi, ales prin votul celorlalţi mercenari. 
Am fost cândva garda de corp a unchiului său, înainte să mă 
alătur Fiilor Secunzi. Marii Stăpâni, ce mai adunătură de viermi! 
Femeile erau frumuşele, dar te putea costa viaţa să te uiţi cum 
nu trebuie la cine nu trebuie. Am cunoscut un bărbat, Scab, 

căruia Oznak ăsta i-a scos ficatul. Susţinea c-a apărat onoarea 
unei femei, da, zicea că Scab o siluise cu privirea. Cum să violezi 
o fată cu privirea, te-ntreb eu? Dar unchiul lui Oznak e cel mai 
bogat om din Meereen, iar tatăl lui e comandantul gărzii oraşului, 
aşa că am fost nevoit să fug ca un şobolan, înainte să mă 
omoare şi pe mine. 

II priviră pe Oznak zo Pahl descălecând de pe calul lui alb de 
luptă,  desfăcându-şi  veşmintele,  scoţându-şi  bărbăţia şi 
îndreptând un şuvoi de urină în direcţia crângului de măslini 
unde, printre pomii părjoliţi, era aşezat pavilionul auriu al lui 
Dany. Încă se uşura când Daario Naharis se apropie, cu arakhul 
în mână. N 

— Să-i tai chestia aia şi să i-o îndes pe gură, Inălțimea Ta? 
Dintele de aur îi strălucea prin barba-i albastră, în furculiţă. 

— Oraşul i-l vreau eu, nu bărbăţia pricăjită. Insă Dany începea 
să se înfurie. Dacă voi mai ignora multă vreme purtarea lui, 
oamenii mei mă vor socoti slabă. Dar pe cine putea să trimită? 
Avea nevoie de Daario la fel de mult ca de călăreţii ei de sânge. 
Fără extravagantul Tyroshi, n-avea nici o autoritate asupra 
Ciorilor de Piatră, dintre care o mulţime fuseseră de partea lui 
Prendhal na Ghezn şi Sallor Pleşuvul. 

Sus, pe zidurile Meereenului, ocările erau mai zgomotoase şi 
sute de susţinători urmau acum exemplul eroului lor, urinând 
printre parapete, pentru a-şi arăta disprețul faţă de atacatori. 
Urinează pe sclavi, ca să ne arate cât de puțin se tem de noi, 
gândi ea. N-ar înarăzni aşa ceva dacă în fața porților s-ar afla un 
khalasar Dothraki. 

— Trebuie să răspundem acestei provocări, repetă Arstan 
Barbă-Albă. 

— Vom răspunde, spuse Dany, în timp ce eroul îşi vâra 
mădularul înapoi în pantaloni. Spune-i Vânjosului Belwas că am 
nevoie de el. 

II găsiră pe uriaşul eunuc tuciuriu în umbra pavilionului ei, 
mâncând un cârnat. Il termină din trei muşcături, îşi şterse 
mâinile unsuroase de pantaloni şi îl trimise pe Arstan Barbă-Albă 
după cele necesare. Bătrânul scutier ascuţea arakhul lui Belwas 
în fiecare seară şi îl ungea cu ulei roşu. Când Barbă-Albă i-l 
aduse, Vânjosul Belwas îi cercetă lama cu ochii mijiţi, mormăi, îl 
vâri înapoi în teacă şi îşi legă centura la brâu. Arstan îi adusese şi 
scutul, un disc rotund de oţel, nu mai mare decât o farfurie, pe 
care eunucul prefera să-l ţină în mână decât să şi-l lege pe 

antebraţ, aşa cum obişnuiau să facă luptătorii din Westeros. 

— Caută ficat şi ceapă, Barbă-Albă, îi ceru Belwas. Nu pentru 
acum, ci pentru după. Vânjosului Belwas i se face foame când 
ucide. 

Nu aşteptă răspunsul, ci părăsi cu pas legănat crângul de 
măslini, îndreptându- se către Oznak zo Pahl. 

— De ce el, Khaleesi? o întrebă Rakharo. E gras şi prost. 

— Vânjosul Belwas a fost sclav aici, în arenele de luptă. Dacă 
nobilul Oznak va fi învins de unul ca el, Marii Stăpâni vor fi făcuţi 
de ruşine, iar dacă iese învingător... ei, bine, va fi o victorie 
măruntă pentru unul cu sânge atât de nobil, una cu care 
Meereenii nu se vor putea mândri. 

Şi spre deosebire de Ser Jorah, de Daario, de Oacheşul Ben şi 
de cei trei călăreţi de sânge ai ei, eunucul nu conducea trupe, nu 
organiza bătălii şi nici nu-i dădea sfaturi. Nu face nimic altceva 
decât să mănânce, să se fudulească şi să tipe la Arstan. Belwas 
era omul de care Dany se putea lipsi cel mai uşor. Şi era timpul 
să afle ce fel de protector îi trimisese Magister Illyrio. 

Un murmur de entuziasm străbătu liniile ei de atac când 
Belwas fu zărit îndreptându-se greoi către oraş, iar dinspre 
zidurile şi turnurile Meereenului se auziră strigăte şi cuvinte de 
ocară. Oznak zo Pahl încălecă din nou şi aşteptă, cu lancea 
vărgată ridicată. Calul îşi scutură capul agitat şi lovi pământul 
nisipos cu copitele. Aşa masiv cum era, eunucul părea pirpiriu pe 
lângă eroul călare. 

— Un adevărat cavaler ar descăleca, remarcă Arstan. 

Oznak zo Pahl cobori lancea şi atacă. _ 

Belwas se opri, cu picioarele depărtate. Intr-o mână îşi ţinea 
scutul mic şi rotund, în cealaltă arakhu/ curbat pe care Arstan i-l 
îngrijea cu atâta sârguinţă. Deasupra sashului de mătase 
galbenă pe care şi-l legase la brâu, pântecele lui mare, tuciuriu, 
şi pieptu-i lăsat se înfăţişau dezgolite. Nu purta armură, doar o 
vestă de piele cu ţinte, atât de minusculă încât nu-i acoperea nici 
măcar sfârcurile. 

— Ar fi trebuit să-i dăm cămaşă de zale, spuse Dany, 
neliniştită dintr-odată. g 

— Zalele n-ar face decât să-l încetinească, o linişti SerJorah. În 
arenele de luptă nimeni nu poartă armuri. Mulțimea vine să vadă 
sânge. 

Praful zbură de sub copitele calului alb de luptă. Oznak se 
năpusti către Vânjosul Belwas, cu mantia vărgată fluturându-i pe 

umeri. Întreg oraşul Meereen părea să-l susţină cu strigăte. Prin 
comparaţie, îndemnurile năvălitorilor păreau răzlețe şi firave; 
Nepătaţii ei stăteau în şiruri tăcute, privind cu feţe împietrite. 
Belwas părea şi el cioplit în piatră. Stătea în calea calului, cu 
vesta întinsă pe spatele-i lat. Lancea lui Oznak era ridicată în 
dreptul pieptului. Vârful ei strălucitor de oţel licărea în lumina 
soarelui. O să-/ împungă, îşi zise Dany... când eunucul se răsuci 
într-o parte. Şi cât ai clipi, călăreţul era în spatele lui, rotindu-se, 
ridicând lancea. Belwas nu schiţă nici un gest. Meereenii de pe 
ziduri strigau şi mai tare. 

— Ce face? întrebă Dany. 

— Face spectacol pentru mulţime, îi explică Ser Jorah. Oznak 
îşi conduse calul în jurul lui Belwas, într-un cerc larg, apoi îi dădu 
pinteni şi atacă din nou. Şi iar Belwas aşteptă, pe urmă se răsuci 
şi împinse vârful suliţei. Dany auzea râsul bubuitor al eunucului 
răsunând peste câmpie, când eroul trecu pe lângă el. 

— Lancea e prea lungă, constată Ser Jorah. Belwas nu are 
altceva de făcut decât să se ferească de vârful ei. In loc să 
încerce să-l împungă aşa de frumos, nătărăul ar trebui să treacă 
direct peste el cu calul. 

Oznak zo Pahl atacă a treia oară, iar acum Dany îşi dădea 
seama că eroul alerga pe /ângă Belwas, ca un cavaler în turnir, 
nu spre el, ca un Dothraki doborând un inamic. Terenul drept, 
fără denivelări, îi permitea atacatorului să prindă viteză, dar în 
acelaşi timp, îl ajuta pe eunuc să se ferească de lancea 
incomodă, lungă de patru metri. 

Eroul în roz şi alb al Meereenului încercă să anticipeze de astă 
dată, şi îşi aruncă lancea într-o parte, în ultima secundă, ca să-l 
prindă pe Vânjosul Belwas când se ferea. Dar şi eunucul 
anticipase şi se lăsă pe vine, în loc să se răsucească într-o parte. 
Lancea trecu peste capul lui, fără să-l rănească. Şi dintr-odată 
Belwas se rostogoli, mişcându-şi arakhul ascuţit într-un arc de 
argint. Auziră calul de luptă nechezând, când lama îl muşcă de 
picioare, şi în clipa următoare animalul cădea, cu eroul 
prăbuşindu-se din şa. 

Dintr-odată se lăsă tăcerea peste parapetele de cărămidă ale 
Meereenului. Acum cei care ţipau şi aclamau erau oamenii lui 
Dany. 

Oznak se desprinse de lângă cal cu un salt şi reuşi să-şi scoată 
sabia înainte ca Vânjosul Belwas să se arunce asupra lui. Oţelul 
răsună pe oţel, prea iute şi năvalnic ca Dany să poată urmări 

loviturile. Trecură doar câteva secunde până când, rănit, pieptul 
lui Belwas era scăldat în sânge, iar Oznak zo Pahl avea un arakh 
împlântat direct între coarnele de berbec. Eunucul smulse lama 
şi despărţi capul eroului de trup, tăindu-i beregata din trei lovituri 
sălbatice. Il ridică, arătându-l Meereenilor, apoi îl azvârli către 
porţile oraşului, lăsându-l să salte şi să se rostogolească pe nisip. 

— Atât s-a ales de eroul din Meereen, zise Daario, râzând. 

— O victorie fără sens, îi atrase atenţia Ser Jorah. Nu vom 
cuceri Meereenul omorându-i apărătorii unul câte unul. 

— Nu, fu de acord Dany, dar sunt mulţumită că l-am omorât 
pe acesta. 

Oamenii de pe ziduri începură să tragă cu arbaletele în 
Belwas, dar săgețile fie nu ajungeau până la el, fie zburau 
inofensive în toate părţile. Eunucul întoarse spatele potopului de 
oţel, îşi cobori pantalonii, se lăsă pe vine şi îşi trimise fecalele în 
direcţia oraşului. Se şterse cu mantia vărgată a lui Oznak şi îi 
scurtă calului agonia, înainte de a-şi târşâi picioarele înapoi către 
crângul de măslini. 

Atacatorii îl întâmpinară cu glasuri răguşite, îndată ce ajunse 
în tabără. Dothrakii lui Dany aclamau şi strigau, iar Cei Nepătaţi 
înălţară în văzduh un zăngănit sonor, lovindu-şi suliţele de 
scuturi. 

— Bravo, îi spuse Ser Jorah, iar Oacheşul Ben îi aruncă 
eunucului o prună coaptă, zicând: 

— Un fruct dulce pentru o luptă dulce. 

Până şi slujnicele Dothraki aveau cuvinte de laudă: 

— i-am împleti părul şi ţi-am atârna clopoței în el, Vânjosule 
Belwas, zise Jhiqui, dar, din păcate, nu ai nici un fir de păr de 
împletit. 

— Vânjosul Belwas n-are nevoie de clopoței sunători. Eunucul 
mâncă pruna lui Ben din patru muşcături mari şi aruncă 
sâmburele cât colo. Vânjosul Belwas are nevoie de ficat cu 
ceapă. 

— O să-l primeşti, spuse Dany. Vânjosul Belwas e rănit. 

Pântecele îi era roşu, cu sângele şiroindu-i din rana de sub 
piept. _ 

— E o nimica toată. II las pe fiecare să mă taie o dată, înainte 
de a-l omori. Se lovi peste burta însângerată. Numără tăieturile şi 
vei şti câţi oameni a omorât Vânjosul Belwas. 

Insă Dany îl pierduse pe Khal Drogo în urma unei astfel de răni 
şi nu avea de gând s-o lase netratată. O trimise pe Missandei să 

caute un anume sclav eliberat din Yunkai, renumit pentru 
priceperea lui în arta tămăduirii. Belwas urlă şi se văicări, însă 
Dany îl dojeni, numindu-l bebeluş mare şi chel, până când îl lăsă 
pe vraci să-i tamponeze rana cu oţet, să i-o coasă şi să-i lege 
pieptul cu fâşii de pânză înmuiată în vin. Abia apoi îşi conduse 
Dany căpitanii şi comandanții în pavilion, pentru consiliul de 
război. 

— Trebuie să cuceresc acest oraş, le spuse ea, stând cu 
picioarele încrucişate pe un maldăr de perne, cu dragonii în jurul 
ei. Irri şi Jhiqui turnară vin. Are grânarele pline până la refuz. Pe 
terasele piramidelor cresc smochini, curmali şi măslini, iar în 
beciurile lor zac îngropate butoaie cu peşte sărat şi carne 
afumată. 

— Şi cufere grase cu aur, argint şi nestemate, le reaminti 
Daario. Să nu uităm de nestemate. 

— Am aruncat o privire către zidurile dinspre coastă şi nu văd 
nici un loc vulnerabil, interveni Serjorah Mormont. Dacă am avea 
timp, am putea să săpăm sub un turn şi să facem o breşă, dar ce 
mâncăm până atunci? Rezervele noastre sunt pe sfârşite. 

— Nici un punct vulnerabil în zidurile dinspre coastă? întrebă 
Dany. Meereenul se înălța pe o limbă de nisip şi piatră, unde 
apele molcome şi maronii ale Skahazadhanului se revărsau în 
Golful Sclavilor. Zidul nordic al oraşului se întindea pe malul 
râului, cel vestic pe ţărmul golfului. Asta înseamnă că am putea 
ataca dinspre râu sau dinspre mare? 

— Cu trei corăbii? O să-i cerem Căpitanul Groleo să cerceteze 
cu atenţie zidul, de-a lungul râului, dar dacă nu e dărăpănat, n-o 
să facem decât să murim mai uzi. 

— Şi dacă am construi turnuri de asediu? Fratele meu Viserys 
povestea despre asemenea turnuri. Ştiu că pot fi făcute. 

— Din lemn, lnălţimea Ta, îi explică Ser Jorah. Stăpânii de 
sclavi au ars fiecare copac pe o distanţă de o sută de kilometri 
de locul unde ne aflăm. Fără lemn, nu avem baliste să zdrobim 
zidurile, nu avem scări să trecem dincolo de ele, nu avem turnuri 
de atac, nici țestoase, nici berbeci. Putem, fără îndoială, să 
atacăm porţile cu topoarele, dar... 

— Ai văzut capetele de bronz de deasupra porţilor? întrebă 
Oacheşul Ben Plumm. Şiruri de capete de harpii, cu gurile 
deschise? Meereenii pot să toarne ulei încins prin gurile alea şi 
să-ţi prăjească luptătorii în faţa porţilor. 

Daario Naharis îi zâmbi Viermelui Cenuşiu. 

— Poate că Nepătaţii ar trebui să mânuiască topoarele. Uleiul 
încins nu e pentru voi decât o baie călduţă, din câte am auzit. 

— Nu e adevărat. Viermele Cenuşiu nu-i întoarse zâmbetul. 
Oamenii ăştia nu simt arsurile ca alţii, dar un asemenea ulei 
orbeşte şi ucide. Insă Cei Nepătaţi nu se tem de moarte. Dă-ne 
berbeci şi vom dobori aceste porţi sau vom muri încercând. 

— Aţi muri, spuse Oacheşul Ben. 

La Yunkai, când preluase comanda Fiilor Secunzi, susţinea că 
trecuse prin o sută de bătălii. 

— Dar nu voi spune că am luptat vitejeşte în toate. Există 
mercenari bătrâni şi mercenari curajoşi, dar nici un bătrân 
mercenar curajos. 

Dany îşi dădea seama că era adevărat. Oftă. 

— N-o să irosesc vieţile Celor Nepătaţi, Vierme Cenuşiu. Poate 
că vom înfrânge oraşul prin înfometare. 

Ser Jorah o privi nefericit: 

— Vom muri noi de foame cu mult înaintea lor, Înălţimea Ta. 
Nu găsim nimic de mâncare aici, nici nutreţ pentru catâri şi cai. 
Nici apa acestui râu nu-mi place. Oraşul îşi revarsă murdăria în 
Skahazadhan, dar îşi scoate apa de băut din fântâni adânci. Am 
fost deja înştiinţaţi despre molimi în tabere, febră şi pecingine şi 
trei cazuri de dizenterie. Vor mai fi şi altele, dacă rămânem aici. 
Marşul i-a slăbit pe sclavi. 

— Sclavi eliberaţi, îl corectă Dany. Nu mai sunt sclavi. 

— Sclavi sau liberi, sunt înfometați şi în curând se vor 
îmbolnăvi. Oraşul are mai multe provizii decât noi şi poate să şi 
le reînnoiască pe calea apei. Cele trei corăbii ale tale nu sunt 
suficiente să le oprească accesul şi pe mare şi pe râu. 

— Atunci, care e sfatul tău, SerJorah? 

— N-o să-ţi placă. 

— Dar vreau să-l aud. 

— Cum ţi-e voia. Eu zic: lasă oraşul ăsta în pace. Nu poţi 
elibera toţi sclavii din lume, Khaleesi. Războiul tău este la 
Westeros. 

— N-am uitat Westerosul. Dany îl visa în unele nopţi - tărâmul 
fabulos pe care nu-l văzuse niciodată. Dar dacă las vechile ziduri 
de cărămidă ale Meereenului să mă înfrângă atât de uşor, cum 
voi putea vreodată să cuceresc marile castele de piatră ale 
Westerosului? 

— Aşa cum a făcut-o Aegon, spuse Ser Jorah. Cu foc. Până 
când ajungem în Cele Şapte Regate, dragonii tăi vor creşte mari. 

Şi vom avea turnuri de asediu şi berbeci, toate câte ne lipsesc 
aici... dar drumul peste Ținuturile Verii Lungi e îndelungat şi 
anevoios şi ne aşteaptă pericole pe care nu le putem prevedea. 
Te-ai oprit la Astapor să cumperi o armată, nu să începi un 
război. Păstrează-ţi suliţele şi săbiile pentru Cele Şapte Regate, 
regina mea. Lasă Meereenul în seama Meereenilor şi porneşte 
spre vest, către Pentos. 

— Infrântă? zise Dany, zbârlindu-se. 

— Când laşii se ascund în spatele zidurilor înalte, ei sunt cei 
înfrânți, Khaleesi, zise Ko Jhogo. 

Ceilalţi călăreţi de sânge le ţinură isonul. 

— Sânge din sângele meu, spuse Rakharo, când laşii se 
ascund şi pârjolesc hrana şi nutreţul, un mare khal trebuie să 
caute duşmani mai curajoşi. E lucru ştiut. 

— E lucru ştiut, îl îngână Jhiqui, în timp ce turna în cupe. 

— Nu pentru mine. Dany punea mare preţ pe sfatul lui Ser 
Jorah, dar să lase Meereenul neatins era mai mult decât putea 
înghiţi. Nu putea uita copiii agăţaţi pe stâlpi, păsările care le 
sfâşiau intestinele, braţele lor sfrijite arătând către drumul de 
coastă. Ser Jorah, spui că nu mai avem mâncare. Dacă pornesc 
spre vest, cum pot să-mi hrănesc sclavii eliberaţi? 

— Nu poţi. Imi pare rău, Khaleesi. Trebuie să se hrănească 
singuri sau să moară de foame. Mulţi, foarte mulţi vor pieri pe 
drum, da. Va fi greu, dar n-avem cum să-i salvăm. Trebuie să 
lăsăm ţinutul ăsta pârjolit departe în urma noastră. 

Dany lăsase un alai de cadavre în urma ei când traversase 
pustiul roşu. Era o privelişte pe care nu voia s-o mai vadă. 

— Nu, spuse ea. N-o să-mi conduc oamenii la moarte. Copiii 
mei. Trebuie să existe o cale să pătrundem în acest oraş. 

— Cunosc eu o cale. Oacheşul Ben Plumm îşi mângâie barba 
pestriță, cu fire albe şi gri. Canalele. 

— Canalele? Ce vrei să spui? 

— Canale mari de cărămidă se revarsă în Skahazadhan, 
ducând murdăria oraşului. Ar putea să fie o cale de intrare, 
pentru câţiva. Aşa am fugit eu din Meereen după ce Scab şi-a 
pierdut capul. Oacheşul Ben se strâmbă. Mirosul nu m-a părăsit 
niciodată. Uneori îl visez. 

Ser Jorah îl privi neîncrezător. 

— E mai uşor să ieşi decât să intri, mi s-ar părea mie. Aceste 
canale se deşartă în râu, zici? Asta ar însemna că gurile sunt 
chiar sub ziduri. 

— Şi închise cu porţi de fier, mărturisi Oacheşul Ben, dar unele 
au ruginit cu totul, altfel m-aş fi înecat în rahat. Odată intrat, e 
un urcuş lung şi mizerabil, într-un întuneric negru ca smoala, 
printr-un labirint de cărămizi, unde omul se poate pierde pe 
vecie. Murdăria nu îţi ajunge niciodată mai jos de brâu şi ţi se 
poate ridica deasupra capului, judecând după petele pe care 
le-am văzut pe pereţi. Şi acolo, jos, sunt şi fiinţe. Şobolani mai 
mari decât ai văzut vreodată şi încă altele, şi mai rele. 
Scârboase. 

Daario Naharis râse. 

— Mai scârboase decât tine, când ai ieşit târâş afară? Dacă 
vreun om ar fi destul de nebun să încerce aşa ceva, fiecare 
stăpân de sclavi din Meereen l-ar mirosi din clipa în care şi-ar 
face apariţia. 

Oacheşul Ben ridică din umeri. 

— lnălţimea Sa a întrebat dacă există vreo cale de intrare, aşa 
că i-am spus... însă Ben Plumm nu mai intră în canalele alea încă 
o dată, nici pentru tot aurul din Cele Şapte Regate. Dar dacă sunt 
alţii care vor să încerce, n-au decât. 

Aggo, Jhogo şi Viermele Cenuşiu încercară cu toţii să 
vorbească deodată, dar Dany ridică mâna, făcând linişte. 

— Aceste canale nu par promițătoare. Ştia că Viermele 
Cenuşiu şi-ar conduce Nepătaţii prin canale, dacă aşa i-ar 
porunci. Nici călăreţii ei de sânge nu s-ar lăsa mai prejos. Dar nici 
unul dintre ei nu era potrivit pentru o asemenea misiune. 
Dothrakii erau călăreţi, iar forţa Celor Nepătaţi consta în 
disciplina lor pe câmpul de luptă. Pot, oare, să trimit oameni să 
moară în întuneric, pe baza unei speranţe atât de vagi? 

— Trebuie să mă mai gândesc la asta. Intoarceţi-vă la treburile 
voastre. Căpitanii ei se înclinară şi o lăsară cu slujnicele şi 
dragonii. Dar în timp ce Oacheşul Ben ieşea, Viserion îşi desfăcu 
aripile alburii şi zbură alene spre capul lui. Una dintre aripi îl lovi 
pe mercenar în faţă. Dragonul alb ateriză greoi, cu un picior pe 
capul bărbatului şi cu unul pe umăr, ţipă şi îşi luă din nou zborul. 

— Te place, Ben, spuse Dany. 

— Ba bine că nu, râse Oacheşul Ben. Am şi eu un strop de 
sânge de dragon în vene, să ştii. 

— Tu? Dany era uluită. Plumm era mercenarul tipic, o 
corcitură prietenoasă. Avea o faţă mare, tuciurie, nasul turtit şi 
capul acoperit de un păr cărunt, lânos, iar mama lui Dothraki îl 
înzestrase cu ochii mari, negri, migdalaţi. Susţinea că e puţin din 

Braavosi, un pic din Insulele Verii, niţel ibbanez, un pic din Qohor, 
puţin Dothraki, puţin dornishean şi puţin din Westeros, dar era 
prima oară când Dany auzea de sânge Targaryen. Il aruncă o 
privire iscoditoare şi întrebă: 

— Cum se poate una ca asta? 

— Ei, bine, spuse Oacheşul Ben, a existat un vechi Plumm în 
Regatele Apusului, care s-a căsătorit cu o prinţesă a dragonilor. 
Bunica mi-a spus povestea. Acel Plumm a trăit pe vremea 
Regelui Aegon. _ 

— Care dintre ei? întrebă Dany. In Westeros au domnit cinci 
regi Aegon. 

Fiul fratelui ei ar fi fost al şaselea, dar oamenii Uzurpatorului îi 
zdrobiseră capul de zid. 

— Cinci, chiar aşa? Ei, bine, aici e încurcătura. N-aş putea să-ţi 
spun al câtelea, regina mea. Dar acest Plumm din vechime era 
lord, trebuie să fi fost un individ renumit pe vremea lui, faima 
întregului ţinut. Fapt este că - să-mi fie cu iertare, Înălţimea Ta - 
avea un mădular lung de două sute de centimetri. 

Cei trei clopoței din cosiţa lui Dany sunau în timp ce râdea. 

— Vrei să spui douăzeci, bănuiesc. 

— Două sute, întări Oacheşul Ben. Dacă erau douăzeci, cine ar 
mai fi vrut să vorbească despre el acum, lnălţimea Ta? 

Dany chicoti ca o fetiţă. 

— Bunica ta susţinea că a văzut cu ochii ei această minunăţie? 

— Asta n-a făcut-o baborniţa. Era pe jumătate ibbaneză, pe 
jumătate din Qohor, n-a fost niciodată la Westeros, probabil că 
i-a spus bunicul meu. L-a omorât un Dothraki oarecare, înainte 
ca eu să mă nasc. 

— Şi de unde avea bunicul tău asemenea informaţii? 

— Una dintre acele poveşti de adormit copiii, presupun. 
Oacheşul Ben ridică din umeri. Mă tem că asta e tot ce ştiu de- 
spre Aegon cel Fără Număr sau despre măreaţa bărbăţie a 
Lordului Plumm. Mai bine mă duc să-mi văd de Fiii mei. 

— Aşa să faci, îi spuse Dany. 

După ce Oacheşul Ben plecă, se întinse înapoi pe perne. 

— Dacă ai fi mare, îi spuse ea lui Drogon, scărpinându-l între 
coarne, aş zbura cu tine peste ziduri şi ai topi harpia aia până ce 
s-ar face zgură. 

Dar aveau să treacă ani până când dragonii ei vor creşte 
destul de mari să poată fi călăriţi. /ar când vor creşte, cine-i va 
călări? Dragonul are trei capete, dar eu am doar unul. Se gândi la 

Daario. Dacă vreun un bărbat ar putea silui o femeie cu 
privirea... 

Fără doar şi poate, era şi ea la fel de vinovată. Dany se 
pomenea aruncându-i ocheade bărbatului Tyroshi, când căpitanii 
ei veneau la consiliu, iar uneori, noaptea, îşi amintea cum îi 
sclipea dintele de aur când zâmbea. Asta, şi ochii lui. Ochii lui 
albaştri, strălucitori. Pe drumul dinspre Yunkai, Daario îşi făcuse 
obiceiul să-i aducă în fiecare seară, când îşi făcea raportul, câte o 
floare sau o mlădiţă de la cine ştie ce plantă... s-o ajute să 
cunoască ţinutul, zicea. Răchitele, trandafiri întunecaţi, mentă 
sălbatică, vinariţe, ferigi, măturici, scaieţi, aurul harpiei... Și a 
încercat să mă cruțe de imaginea copiilor morți. N-ar fi trebuit să 
facă asta, dar a fost bine intenţionat. lar Daario Naharis o făcea 
să râdă, ceea ce Serjorah nu reuşea niciodată. 

Dany încercă să-şi imagineze cum ar fi dacă l-ar lăsa pe Daario 
s-o sărute, aşa cum o făcuse Jorah pe corabie. Gândul o 
emoţiona şi o tulbură, în acelaşi timp. E un risc prea mare. 
Mercenarul Tyroshi nu era un om bun, îşi dădea seama fără să-i 
spună nimeni. Dincolo de zâmbete şi glume, era un om periculos, 
chiar crud. Sallor şi Pendhal se treziseră într-o dimineaţă 
parteneri cu el; în noaptea următoare, Daario îi dăruise lui Dany 
capetele lor. Kha/ Drogo ştia şi el să fie crud, şi n-a existat pe 
lume om mai periculos ca el. Cu toate acestea, ajunsese să-l 
iubească. Oare pe Daario l-aş putea iubi? Ce s-ar întâmpla dacă 
l-aş lua în patul meu? Ar deveni unul dintre capetele dragonului? 
Ştia că Ser Jorah s-ar înfuria, dar el era cel care spusese că 
trebuie să-şi ia doi soţi. Poate c-ar trebui să mă căsătoresc cu 
amândoi şi cu asta, basta. 

Dar acestea erau gânduri nebuneşti. Avea un oraş de cucerit 
şi nu visând la sărutările şi ochii albaştri ai unui mercenar putea 
să spargă zidurile Meereenului. Sunt sângele dragonului, îşi 
reaminti Dany. Gândurile i se învârteau în cercuri, ca un şobolan 
încercând să-şi prindă coada. Dintr-odată, nu mai putu suporta 
să stea nici o clipă închisă între pereţii pavilionului. Vreau să simt 
vântul pe față şi mirosul mării. 

— Missandei, strigă ea, pune să mi se pregătească armăsarul. 
Şi calul tău. 

Micuța tălmăcitoare se înclină. 

— Cum porunceşte lnălţimea Ta. Să chem călăreţii de sânge 
să ne escorteze? 

— II luăm cu noi pe Arstan. N-am de gând să părăsesc tabăra. 

Nu avea duşmani printre copiii ei. lar bătrânul scutier nu va 
vorbi prea mult, aşa cum ar face Belwas, nici nu se va uita la ea 
ca Daario. 

Crângul de măslini pârjoliţi în care îşi ridicase pavilionul se afla 
lângă mare, între tabăra Dothrakilor şi cea a Nepătaţilor. După 
ce caii fură înşeuaţi, Dany şi cei doi însoțitori ai săi porniră de-a 
lungul coastei, îndepărtându-se de oraş. Chiar şi aşa, simţea 
Meereenul în spate, râzându-şi de ea. Când privi peste umăr, îl 
văzu acolo, cu soarele după-amiezii strălucind pe harpia de bronz 
din vârful Marii Piramide. Curând, înăuntrul oraşului, stăpânii de 
sclavi aveau să se tolănească, în tokarurile lor cu marginile 
împodobite, să se ospăteze cu miel şi măsline, căţeluşi 
nenăscuţi, alunari cu miere şi alte delicatese, în timp ce, afară, 
copiii ei erau înfometați. O furie sălbatică o cuprinse deodată. ĵi 
voi dobori, jură ea. 

In timp ce treceau de ţăruşii şi gropile care înconjurau tabăra 
eunucilor, Dany îi auzi pe Viermele Cenuşiu şi sergenţii lui 
făcând, cu una dintre companii, o serie de exerciţii cu scuturi, 
săbii scurte şi sulițe. Soldaţii dintr-o altă companie se îmbăiau în 
mare, cu goliciunea acoperită doar de bucăţi de pânză albă. 
Observase că eunucii erau foarte curaţi. Unii dintre mercenari 
miroseau de parcă nu s-ar fi spălat şi nu şi-ar fi schimbat hainele 
de când pierduse tatăl ei Tronul de Fier, dar Cei Nepătaţi se 
spălau în fiecare seară, chiar dacă mărşăluiau toată ziua. Când 
nu aveau apă la dispoziţie, se curăţau cu nisip, aşa cum făceau 
Dothrakii. 

Eunucii îngenuncheară în calea ei, ridicându-şi pumnii 
încleştaţi la piept. Dany le răspunse la salut. Era ora fluxului şi 
valurile se revărsau, înspumate, la picioarele calului ei. Dany 
vedea corăbiile aşteptând în larg. Be/arion plutea cel mai 
aproape; marea corabie, cunoscută cândva sub numele de 
Saduleon, cu velele strânse. Mai departe se aflau galerele 
Meraxes şi Vhagar, numite înainte Festa lui Joso şi Soare de Vară. 
Acestea îi aparţineau, de fapt, lui Magister lllyrio, nu erau 
nicidecum ale ei, şi totuşi Dany le dăduse nume noi fără să stea 
pe gânduri. Nume de dragoni şi, mai mult de atât, în bătrâna 
Valyrie, înainte de Urgie, Balerion, Meraxes şi Vhagar fuseseră 
zei. 

La sud de tărâmul ordonat al ţepuşelor, al gropilor, al 
antrenamentelor şi al eunucilor care se îmbăiau, se afla tabăra 
eliberaţilor ei, un loc mult mai gălăgios şi mai haotic. Dany îi 

înarmase pe foştii sclavi cum putuse mai bine, cu arme din 
Astapor şi Yunkai, iar Ser Jorah organizase luptătorii în patru 
companii puternice, dar aici nu vedea pe nimeni antrenându-se. 
Trecură pe lângă un foc de vreascuri, unde se adunaseră o sută 
de oameni să frigă hoitul unui cal. Dany simţea mirosul cărnii şi 
auzea grăsimea sfârâind, în timp ce băieţii întorceau frigările, 
însă priveliştea o făcu doar să se încrunte. g 

Copiii alergau după cai, sărind şi râzând. In loc de saluturi, 
glasurile o strigau din toate părţile, într-o învălmăşeală de limbi. 
Unii dintre sclavii eliberaţi îi spuneau mamă, în timp ce alţii 
cerşeau daruri sau favoruri. Unii se rugau la zei necunoscuţi s-o 
binecuvânteze, în timp ce alţii îi cereau ei să-i binecuvânteze. Ea 
le zâmbea, întorcându-se în stânga şi-n dreapta, atingându-le 
mâinile când le ridicau, lăsându-i pe cei care îngenuncheau să-i 
atingă piciorul. Mulţi dintre sclavii eliberaţi credeau că atingerea 
ei le aduce noroc. Dacă asta le dă curaj, n-au decât să mă 
atingă, gândi ea. Grele încercări îi mai aşteaptă. 

Dany se oprise să vorbească cu o femeie însărcinată care voia 
ca Mama Dragonilor să dea nume copilului ei, când cineva o 
înhăţă de încheietura mâinii stângi. Intorcându-se, zări un bărbat 
înalt, jerpelit, cu capul ras şi chipul ars de soare. 

— Mai încet, începu ea să spună, dar înainte de a apuca să 
termine, bărbatul o trase cu putere, doborând-o din şa. Pământul 
se ridică şi-i tăie, dintr-o izbitură, răsuflarea, în timp ce armăsarul 
ei necheza şi se dădea înapoi. Uluită, Dany se rostogoli pe o 
parte şi se ridică într-un cot... 

„.. Şi atunci văzu sabia. 

— lată purceaua trădătoare, spuse el. Ştiam că într-o bună zi 
vei veni să-ţi laşi picioarele sărutate. Capul îi era chel ca un 
pepene, nasul roşu, cu pielea cojită, însă Dany cunoştea glasul 
acela şi ochii verzui. O să încep prin a-ţi tăia sânii. Ca prin vis, 
Dany o auzi pe Missandei strigând după ajutor. Un sclav eliberat 
se apropie, dar nu făcu decât un pas. O lovitură fulgerătoare şi 
căzu în genunchi, cu sângele şiroindu-i pe faţă. Mero îşi şterse 
sabia de pantaloni. Cine urmează? 

— Eu. Arstan Barbă-Albă sări din şa şi se aşeză deasupra ei, cu 
vântul sărat răvăşindu-i părul alb ca neaua, cu ambele mâini pe 
toiagul său înalt, din lemn tare. 

— Bunicule, îl avertiză Mero, dă-te la o parte până când nu-ți 
rup băţul în două şi ţi-l bag în... 

Bătrânul făcu o fandare, cu un capăt al toiagului, îl trase înapoi 

şi răsuci capătul celălalt mai repede decât i-ar fi venit lui Dany să 
creadă. Clătinându-se, Bastardul Titanului se dădu înapoi, 
scuipând sânge şi dinţi sparţi din gura-i zdrobită. Barbă-Albă se 
postă în faţa lui Dany. Toiagul izbi coastele lui Mero, azvârlindu-l 
cât colo. Arstan sări într-o parte, pară o lovitură arcuită, săltă 
ferindu-se de o a doua, prinse o a treia din zbor. Mişcările erau 
atât de iuți, încât Dany abia le putea urmări. Missandei o ridică în 
picioare când auzi un pârâit. Crezu că se rupsese toiagul lui 
Arstan, până când văzu osul crăpat ţâşnind din gamba lui Mero. 
In cădere, Bastardul Titanului se răsuci şi se năpusti înainte, 
trimițând vârful sabiei direct în pieptul bătrânului. Barbă-Albă 
împinse lama deoparte, cu un gest aproape dispreţuitor, şi izbi 
celălalt capăt al toiagului în tâmpla bărbatului voinic. Mero se 
prăbuşi răşchirat, cu sângele ieşindu-i, în bulbuci, din gură şi 
şiroindu-i pe trup. O clipă mai târziu, sclavii eliberaţi năvăliră 
asupra lui. Cuţite şi pietre şi pumni furioşi se ridicau şi coborau 
frenetic. 

Dany se întoarse, scârbită. Era mai speriată acum decât în 
momentele când se întâmplase totul. M-ar fi omorât. 

— Înălţimea Ta. Arstan îngenunche. Sunt om bătrân şi m-am 
făcut de ruşine. N-ar fi trebuit să ajungă atât de aproape încât să 
te înhaţe. Am fost slab. Nu l-am recunoscut fără barbă şi fără 
păr. 

— După cum nu l-am recunoscut nici eu. Dany trase adânc aer 
în piept, încercând să-şi oprească tremuratul. Duşmani 
pretutindeni. Du-mă înapoi la cortul meu. Te rog. 

Când sosi Mormont, Dany era cuibărită sub pielea ei de leu, 
sorbind o cupă de vin cu mirodenii. 

— Am aruncat o privire asupra zidului dinspre râu, începu Ser 
Jorah. E puţin mai înalt decât celelalte şi la fel de puternic. lar 
Meereenii au aprins zeci de focuri sub parapeţi... 

Ea îl întrerupse. 

— Ai fi putut să mă avertizezi că Bastardul Titanului a evadat. 

Ser Jorah se încruntă. i 

— N-am socotit că e nevoie să te sperii, Inălțimea Ta. Am 
oferit o recompensă pentru capul lui... 

— Dă-i-o lui Barbă-Albă. Mero a fost cu noi tot drumul de la 
Yunkai. Şi-a ras barba şi s-a ascuns printre sclavii eliberați, 
aşteptând prilejul să se răzbune. Arstan l-a omorât. 

Ser jorah se uită lung la bătrân. 

— Un scutier cu un toiag l-a omorât pe Mero din Braavos, aşa 

stau lucrurile? 

— Un toiag, confirmă Dany, dar Arstan nu mai e scutier. Ser 
Jorah, este dorinţa mea să fie făcut cavaler. 

— Nu. 

Refuzul răspicat era oricum o surpriză. Dar şi mai ciudat, el 
veni de la amândoi bărbaţii deodată. Ser Jorah scoase sabia. 

— Bastardul Titanului a fost un om primejdios. Şi se pricepea 
să omoare. Cine eşti, bătrâne? 

— Un cavaler mai bun decât tine, ser, răspunse Arstan cu 
răceală. 

Cavaler? Dany era nedumerită. 

— Spuneai că eşti scutier. 

— Am fost, Inălţimea Ta. Se lăsă pe un genunchi. Am fost 
scutierul Lordului Swann în tinereţe şi, la porunca lui Magister 
Illyrio, l-am slujit şi pe Vânjosul Belwas. Nu te-am minţit, regina 
mea. Dar sunt adevăruri pe care le-am tăinuit şi pentru asta şi 
pentru toate celelalte păcate ale mele nu pot decât să-ţi cer 
iertare. 

— Ce adevăruri ai tăinuit? Lui Dany nu-i plăcea asta. 
Spune-mi! Acum! 

Bătrânul îşi plecă creştetul. 

— La Qarth, când m-ai întrebat cum mă cheamă, ţi-am spus că 
mi se spune Arstan. Era adevărat, mulţi mi-au spus aşa, pe când 
Belwas şi cu mine ne îndreptam spre est, să te căutăm. Dar nu 
este adevăratul meu nume. 

Dany era mai mult nedumerită decât furioasă. M-a păcălit, 
întocmai cum m-a prevenit Jorah, dar tocmai mi-a salvat viața. 

Ser Jorah se făcu roşu ca racul. 

— Mero şi-a ras barba, dar tu ţi-ai lăsat-o să crească, nu-i aşa? 
Nu e de mirare că îmi păreai atât de cunoscut... 

— II cunoşti? îl întrebă Dany pe cavalerul exilului. 

— L-am văzut de mai multe ori... de la distanţă, cel mai des, 
alături de fraţii lui sau călărind în vreun turnir. Dar nu era om în 
Cele Şapte Regate să nu-l cunoască pe Barristan cel Viteaz. 
Aşeză vârful sabiei pe gâtul bătrânului. Khaleesi, în faţa ta stă 
îngenuncheat Ser Barristan Selmy, Lord Comandant al Gărzii 
Regale, care a trădat Casa ta, punându-se în slujba Uzurpatorului 
Robert Baratheon. 

Bătrânul cavaler nici nu clipi. 

— Cioara îi spune corbului că e negru, iar tu vorbeşti de 
trădare. 

— Ce cauţi aici? îl întrebă Dany. Dacă te-a trimis Robert să mă 
omori, de ce mi-ai salvat viaţa? L-a s/ujit pe Uzurpator. A trădat 
memoria lui Rhaegar şi l-a lăsat pe Viserys să trăiască şi să 
moară în exil. Dar dacă mă voia moartă, n-ar fi trebuit decât să 
stea deoparte... Vreau să aud tot adevărul acum, pe onoarea ta 
de cavaler. Eşti omul Uzurpatorului sau al meu? 

— Al tău, dacă mă vrei. Ser Barristan avea lacrimi în ochi. Da, 
am avut parte de îndurarea lui Robert. L-am slujit în Garda 
Regală şi în consiliu. L-am slujit alături de Regicid şi alţii aproape 
la fel de răi, care au pângărit mantia albă pe care o purtam. Nu 
există nici o scuză pentru asta. Poate că aş fi şi acum în slujba 
Debarcaderului Regelui dacă băiatul ticălos de pe Tronul de Fier 
nu m-ar fi alungat, mi-e ruşine s-o recunosc. Dar când mi-a luat 
mantia pe care Taurul Alb mi-o aşezase pe umeri şi a trimis 
oameni să mă omoare, chiar în aceeaşi zi, a fost ca şi cum mi-ar 
fi smuls un văl de pe ochi. Atunci mi-am dat seama că trebuie 
să-mi găsesc adevăratul rege şi să mor slujindu.-l... 

— Îți pot împlini această dorinţă, mârâi SerJorah, întunecat. 

— Linişte, porunci Dany. Vreau să-l ascult până la capăt. 

— Poate că trebuie să mor ca un trădător, continuă Ser 
Barristan. Dacă e aşa, nu voi muri singur. Inainte de a primi 
iertarea lui Robert, am luptat împotriva lui la Trident. Tu erai de 
cealaltă parte a baricadei, Mormont, nu-i aşa? Barbă-Albă nu 
aşteptă răspunsul, lnălţimea Ta, îmi pare rău că te-am înşelat. 
Era singura cale de a-i împiedica pe Lannisteri să afle că sunt 
alături de tine. Eşti urmărită, aşa cum a fost fratele tău. Lordul 
Varys a raportat ani de zile fiecare mişcare pe care o făcea 
Viserys. Cât timp am făcut parte din micul consiliu, am auzit o 
sută de asemenea rapoarte. Şi din ziua în care te-ai măritat cu 
Khal Drogo, ai mereu în preajmă un informator, care-ţi vinde 
secretele, care-i şopteşte Păianjenului la ureche, pentru aur şi 
promisiuni. 

Doar nu vrea să spună... 

— Te înşeli. Dany se uită la Jorah Mormont. Spune-i că se 
înşală. Nu există nici un informator. SerJorah, spune-i. Am trecut 
împreună marea Dothraki şi deşertul roşu... Inima i se zbătea ca 
o pasăre în colivie. Spune-i, Jorah. Spune-i că i s-a părut. 

— Lua-te-ar Ceilalţi, Selmy. Ser Jorah îşi azvârli sabia lungă pe 
covor. Khaleesi, asta a fost doar la început, înainte să te 
cunosc... înainte să te iubesc... 

— Să nu rosteşti acel cuvânt! Dany făcu un pas în spate. Cum 

ai putut? Ce ţi-a promis Uzurpatorul? Aur, asta a fost? Cei 
Nemuritori îi spuseseră că va mai fi trădată de două ori, o dată 
pentru aur, o dată în dragoste. Spune-mi ce ţi s-a promis? 

— Varys spunea... că aş putea merge acasă. Işi plecă fruntea. 

Voiam să te duc acasă! Dragonii îi simțeau furia. Viserion ţipă 
şi fumul i se ridică gri din nări. Drogon bătu aerul cu aripile-i 
negre, iar Rhaegar întoarse capul şi scuipă foc. Ar trebui să 
rostesc cuvântul şi să-i pârjolesc pe amândoi. Oare nu exista 
nimeni în care să se poată încrede, nimeni care s-o apere? 

— Toţi cavalerii din Westeros sunt la fel de mincinoşi ca voi 
doi? leşiţi, înainte ca dragonii mei să vă prăjească pe amândoi. 
Oare cum miroase un mincinos prăjit? Mai urât decât canalele 
Oacheşului Ben? Afară! 

Ser Barristan se ridică încet, înţepenit. Pentru prima oară îşi 
arăta vârsta. N 

— Unde să mergem, Inălțimea Ta? 

— In iad, să-l slujiți pe Regele Robert. Dany simţi lacrimi 
fierbinți pe obraji. Drogon ţipă, lovind cu coada într-o parte şi în 
alta. Lua-v-ar Ceilalţi pe amândoi. Plecati, dispăreți pe vecie, 
amândoi. Data viitoare când vă mai văd fetele, vă tai capetele de 
trădători. Dar nu putea să rostească aceste cuvinte. M-au trădat. 
Dar m-au salvat. Dar au mințit. Plecaţi... Ursul meu, ursul meu 
puternic şi fioros, ce-o să mă fac fără el? Şi bătrânul, prietenul 
fratelui meu. Plecaţi... plecaţi... Unde? 

Şi în clipa aceea ştiu. 

TYRION 


Tyrion se îmbrăcă pe întuneric, ascultând respiraţia domoală a 
soţiei sale dinspre patul pe care îl împărțeau. Visează, gândi el, 
când Sansa murmură încetişor ceva - un nume, poate, deşi 
şoptise prea încet ca să-şi dea seama - şi se întoarse pe o parte. 
Ca soţ şi soţie, împărțeau un pat matrimonial, dar asta era tot. 
Până şi lacrimile şi le păstrează pentru sine. 

Se aşteptase la suferinţă şi furie când îi spusese despre 
moartea fratelui ei, dar chipul Sansei rămăsese atât de neclintit 
încât, pentru o clipă, se temuse că n-a înţeles. Abia mai târziu, cu 
o uşă grea de stejar între ei, o auzise plângând. Tyrion s-a gândit 
atunci să se ducă la ea, s-o consoleze cum putea. Wu, a trebuit el 
să-şi reamintească, nu va căuta alinare la un Lannister. Tot ce 
putea face era s-o ferească de cele mai urâte detalii cu privire la 
Nunta Roşie, pe măsură ce acestea soseau de la Gemeni. 
Hotărâse că nu era nevoie ca Sansa să audă cum trupul fratelui 
ei fusese sfârtecat şi mutilat, nici cum cadavrul mamei sale 
fusese despuiat şi aruncat în Furca Verde, batjocorindu-se astfel, 
cu sălbăticie, obiceiurile de înmormântare ale Casei Tully. Ultimul 
lucru de care fata avea nevoie era să-i mai pună paie pe focul 
coşmarurilor ei. $ 

Dar nu era suficient. li aşezase mantia pe umeri şi jurase s-o 
protejeze, dar asta era o glumă la fel de crudă precum coroana 
pe care Freyii o aşezaseră pe capul lupului străvechi al lui Robb 
Stark, după ce i l-au cusut de trupul decapitat. Sansa ştia şi asta. 
Felul în care îl privea, răceala cu care se urca în pat... Când era 
în preajma ei, Tyrion nu uita nici o clipă cine era, sau ce era. 
După cum nici ea nu uita. Continua să meargă, noapte de 
noapte, în pădurea zeilor, să se roage, iar Tyrion se întreba dacă 
se ruga pentru moartea lui. Işi pierduse casa, locul în această 
lume, îi pierduse pe toţi cei pe care-i iubise şi în care avusese 
încredere. Vine iarna, vestea sloganul Casei Stark, şi într-adevăr, 
venise pentru ei, în toată puterea cuvântului. Dar pentru Casa 
Lannister vara e în toi. Atunci de ce îmi e aşa de frig? 

Işi trase cizmele pe picioare, îşi legă mantia cu o broşă în 
formă de cap de leu şi se furişă afară, în holul luminat de torţe. 
Măcar atâta se putea spune despre căsnicia lui: îi îngăduise să 
scape din Fortăreaţa lui Maegor. Acum, că era om însurat, nobilul 

său tată fusese de acord că se impunea să aibă o locuinţă mai 
potrivită, iar Lordul Gyles se pomenise pe nepusă masă 
deposedat de spaţioasele sale apartamente din vârful Turnului 
Bucătăriei. Erau, într-adevăr, apartamente superbe, cu 
dormitoare mari şi un salon adecvat, o baie şi un budoar pentru 
soţia lui şi cămăruţe alăturate pentru Pod şi cameristele Sansei. 
Până şi odăiţa lui Bronn de lângă scară avea un fel de fereastră. 
Ei, bine, mai degrabă o gaură de tragere, dar lasă lumina să 
treacă. Bucătăria principală a castelului era tocmai în partea 
cealaltă a curţii, era adevărat, dar Tyrion găsea acele sunete şi 
mirosuri infinit mai plăcute decât să împartă Fortăreaţa lui 
Maegor cu sora lui. Cu cât era nevoit s-o vadă pe Cersei mai rar, 
cu atât avea să fie mai fericit. 

Tyrion auzea sforăitul Brellei, când trecu pe lângă odăiţa ei. 
Shae se plângea de asta, dar părea un preţ destul de mic de 
plătit. Propunerea venise din partea lui Varys. In tinereţe, se 
ocupase de casa din oraş a Lordului Renly, ceea ce o învățase 
din plin să fie oarbă, surdă şi mută. 

Aprinzând o lumânare, Tyrion îşi croi drum către scara 
servitorilor şi coborî. Etajele de dedesubt erau tăcute şi nu auzea 
decât zgomotul propriilor lui paşi. Coborî până la parter şi mai 
jos, intrând într-o pivniţă întunecată, cu tavanul boltit de piatră. 
Aproape tot castelul avea legături subterane şi Turnul 
Bucătăriilor nu făcea excepţie. Tyrion străbătu, cu pas legănat, 
un culoar lung şi întunecat, până când găsi uşa pe care o căuta şi 
intră. 

lnăuntru, tigvele dragonilor îl aşteptau. La fel şi Shae. 

— Credeam că stăpânul m-a uitat. Rochia îi era agăţată de un 
dinte negru, aproape la fel de înalt ca ea, iar Shae stătea în gura 
dragonului, goală. Be/arion, gândi el. Sau era Vhagar? Craniile de 
dragoni semănau toate între ele. 

Numai văzând-o se înfierbântă. 

— leşi de acolo. 

— Nu vreau. Zâmbi cu zâmbetul ei cel mai neruşinat. Ştiu că 
stăpânul vrea să mă culeagă din gura dragonului. 

Dar când el se apropie, Shae se aplecă şi suflă în lumânare. 

— Shae... Tyrion întinse mâinile, dar ea se răsuci şi se eliberă. 

— Trebuie să mă prinzi. Vocea venea din stânga lui. Stăpânul 
s-o fi jucat, desigur, de-a monştrii şi fecioarele, când a fost mic. 

— Vrei să spui că sunt un monstru? 

— Aşa cum sunt şi eu fecioară. Era în spatele lui, păşind uşor. 

Dar oricum trebuie să mă prinzi. 

O prinse în cele din urmă, dar numai fiindcă ea îl lăsă. Când i 
se strecură în braţe, Tyrion era deja îmbujorat şi fără suflu de 
atâta alergătură printre ţestele de dragoni. Dar uită de toate 
când îi simţi sânii mici lipindu-i-se de faţă, în întuneric, sfârcurile 
tari mângâindu-i buzele şi cicatricea din locul unde îi fusese 
nasul. Tyrion o trase jos, pe podea. 

— Uriaşul meu, gâfâi ea, când o pătrunse. Uriaşul meu a venit 
să mă salveze. 

După aceea, în timp ce zăceau îmbrăţişaţi printre craniile de 
dragoni, Tyrion îşi odihni capul pe umărul ei, respirând mirosul 
proaspăt, dulce, al părului ei. 

— Ar trebui să-i dai vinul viselor, zise Shae, aşa cum face Lady 
Tanda cu Lollys. O cupă înainte de culcare şi am putea face 
dragoste în pat, lângă ea, fără să se trezească. Chicoti. Poate că 
ar trebui, o dată. Nu i-ar plăcea stăpânului. Mâna ei îi găsi umărul 
şi începu să-i maseze muşchii. Gâtul ţi-e tare ca piatra. Ce te 
frământă? 

Tyrion nu-şi putea vedea degetele în faţa ochilor, dar îşi 
numără ofurile pe ele: 

— Soţia. Sora. Nepotul. Tatăl. Tyrellii. Trebui să treacă la mâna 
cealaltă: Varys, Pycelle, Degețel, Vipera Roşie din Dome. 
Ajunsese la ultimul deget. Chipul care se uită la mine din apă 
când mă spăl. 

Shae îi sărută nasul mutilat. 

— Un chip curajos. Un chip blând şi un chip bun. Aş vrea să-l 
pot vedea în clipa asta. 

Toată dulcea inocenţă a lumii era în glasul ei. /nocență? 
Nătărăule, e o târfă, tot ce ştie despre bărbaţi e măadularul pe 
care-l au între picioare. Prostule, prostule. 

— Mai bine tu, decât eu. Tyrion se ridică. Ne aşteaptă o zi 
lungă pe amândoi. N-ar fi trebuit să stingi lumânarea aia. Cum o 
să ne găsim hainele? 

Shae râse. 

— Poate că va trebui să plecăm dezbrăcaţi. 

Și, dacă suntem văzuţi, nobilul meu tată te va spânzura. 
Angajând-o pe Shae printre slujitoarele Sansei, avea un pretext 
să-i vorbească, dar Tyrion nu se amăgea că erau în siguranţă. 
Varys îl avertizase. 

— l-am croit lui Shae un trecut fals, dar era menit pentru Lollys 
şi Lady Tanda. Sora ta e mai bănuitoare din fire. Dacă mă 

întreabă ce ştiu... 

— O să-i spui o minciună isteaţă. 

— Nu, o să-i spun că fata e o vivandieră cu care te-ai ales 
înainte de Furca Verde şi pe care ai adus-o la Debarcaderul 
Regelui împotriva poruncii tatălui tău. N-o s-o mint pe regină. 

— Ai mai minţit-o şi altă dată. Să-i spun asta? 

Eunucul oftase. 

— Asta mă răneşte mai adânc decât un pumnal, stăpâne. 
Te-am slujit cu devotament, dar trebuie s-o slujesc şi pe sora ta, 
când pot. Cât crezi că m-ar lăsa să trăiesc dacă nu i-aş mai fi de 
folos în nici un fel? Eu n-am nici un mercenar fioros să mă apere, 
nici un frate viteaz să mă răzbune, doar câteva păsărele care îmi 
ciripesc la ureche. Cu şoaptele acelea trebuie să-mi cumpăr viaţa 
în fiecare zi. 

— Să mă ierţi dacă n-o să-ţi plâng de milă. 

— Te voi ierta, dar şi tu trebuie să mă ierţi dacă nu plâng 
pentru Shae. Mărturisesc, nu pricep ce are femeia asta, de face 
un om inteligent ca tine să se poarte atât de nesăbuit. 

— Poate ai pricepe, dacă n-ai fi eunuc. 

— Aşa stau lucrurile? Un bărbat poate să aibă minte sau o 
bucată de carne între picioare, dar nu le poate avea pe 
amândouă? Varys râse pe înfundate. Atunci poate că ar trebui să 
fiu recunoscător că am fost tăiat. 

Păianjenul avea dreptate. Tyrion bâjbâi prin bezna bântuită de 
dragoni, după haine, simțindu-se năpăstuit. Riscul pe care şi-l 
asuma îl făcea să fie mereu încordat ca un arc şi mai era şi 
sentimentul de vinovăţie. La naiba cu vinovăția, gândi el, 
trăgându-şi tunica peste cap. De ce aş fi vinovat? Soţia mea nu 
mă vrea în nici un fel, cu atât mai puțin partea din mine care 
pare s-o vrea pe ea. Poate că ar trebui să-i spună despre Shae. 
Nu era primul bărbat care avea o ţiitoare.  Insuşi 
atât-de-onorabilul tată al Sansei îi dăduse un frate bastard. După 
cât o cunoştea, soţia lui ar putea fi încântată să afle că se culca 
cu Shae, atât timp cât asta o ferea de atingerea lui nedorită. 

Nu, nu îndrăznesc. Cu sau fără jurăminte, nu se putea încrede 
în soţia lui. Poate că era fecioară între picioare, dar nu era atât 
de nevinovată când venea vorba de trădare. O dată îi dezvăluise 
lui Cersei planurile propriului ei tată. Şi fetele de vârsta ei nu 
erau cunoscute pentru discreţie. 

Singura cale sigură era să scape de Shae. Aş putea s-o trimit 
la Chataya, cugetă Tyrion, fără tragere de inimă. In bordelul 

Chatayei, Shae ar avea toate mătăsurile şi pietrele preţioase pe 
care le-ar putea dori, şi cei mai onorabili clienţi de sânge nobil. 
Ar fi o viaţă de departe mult mai bună decât cea pe care o ducea 
când o găsise. 

Sau, dacă se săturase să-şi câştige pâinea pe cont propriu, ar 
putea aranja o căsătorie. Bronn, poate? Mercenarul nu se dăduse 
niciodată în lături să mănânce din farfuria stăpânului său, iar 
acum era cavaler, o partidă mai bună decât ar putea spera. Sau 
Ser Tallad? Tyrion îl observase privind-o pe Shae cu jind, nu o 
dată. De ce nu? E înalt, puternic, plăcut la înfăţişare, din cap 
până-n picioare un tânăr cavaler înzestrat. Desigur, Tallad o 
cunoştea pe Shae doar ca tânără cameristă a doamnei, slujnică 
la castel. Dacă s-ar însura cu ea şi ar afla pe urmă că e o târfă... 

— Stăp'ne, unde eşti? Te-au mâncat dragonii? 

— Nu, aici sunt. Bâjbâi într-un craniu de dragon. Am găsit un 
pantof, dar cred că ealtău. 

— Stăpânul pare foarte solemn. Te-am nemulţumit? 

— Nu, răspunse el laconic. Intotdeauna mă mulţumeşti. Și de 
aici ne vine pericolul. Visa uneori, în asemenea momente, să o 
alunge, dar asta nu dura niciodată mult. Tyrion o zări vag, prin 
semiîntuneric, trăgându-şi un ciorap de lână pe piciorul suplu. 
Văd. O lumină slabă se strecura prin şirul de ferestre lungi şi 
înguste aşezate sus, pe zidul beciului. Craniile dragonilor 
Targaryen se iveau în jurul lor din întuneric, negre, înconjurate 
de gri. 

— Ziua vine prea repede. O nouă zi. Un nou an. Un nou secol. 
Am supraviețuit Furcii Verzi şi Apei Negre. Pot foarte bine să 
supraviețuiesc nunții Regelui Joffrey. 

Shae înhăţă rochia de pe colţul de dragon şi şi-o trase peste 
cap. 

— Urc eu prima. Va trebui s-o ajut pe Brella să pregătească 
apa pentru baie. Se aplecă să-i dea un ultim sărut pe frunte. 
Uriaşul meu Lannister. Te iubesc atât de mult. 

Și eu te iubesc, draga mea. Poate că era o târfă, dar merita 
mai mult decât avea el să-i ofere. O voi mărita cu Ser Tallad. 
Pare un om cumsecade. Şi înalt... 

SANSA 


A fost un vis aşa de frumos! gândi Sansa, buimacă. Se făcea 
că era la Winterfell, alergând prin pădurea zeilor, cu Lady a ei. 
Tatăl ei era acolo, şi fraţii ei, toţi bine, sănătoşi. Dacă visul ar 
putea deveni realitate... 

Aruncă la o parte cuverturile. Trebuie să fiu curajoasă. Agonia 
avea să se sfârşească în curând, într-un fel sau în altul. Dacă 
Lady ar fi aici, nu mi-ar fi frică. Dar Lady murise. Robb, Bran, 
Rickon, Arya, tatăl şi mama ei, până şi Septa Mordane. Toți sunt 
morți, în afară de mine. Acum era singură pe lume. 

Nobilul ei soţ nu era lângă ea, dar se obişnuise cu asta. Tyrion 
dormea prost şi se trezea adesea înainte de primii zori. De obicei 
îl găsea în salon, aplecat lângă o lumânare, pierdut în vreun sul 
vechi de pergament sau în vreo carte legată în piele. Uneori, 
mirosul pâinii de dimineaţă dinspre cuptoare îl ducea în 
bucătărie, iar alteori urca în terasa-grădină sau hoinărea singur 
pe Aleea Trădătorului. 

Trase obloanele şi începu să tremure, cu braţele străbătute de 
fiori. Norii se adunau la răsărit, străpunşi de razele soarelui. Par 
două castele uriaşe plutind pe cerul dimineții. Sansa le desluşea 
zidurile de piatră, turnurile înalte şi fortificațiile. Flamuri himerice 
fluturau în vârful turnurilor, gata să atingă stelele ce păleau 
văzând cu ochii. In spatele lor, soarele urca pe cer şi Sansa le 
privi trecând de la negru la gri, în mii de nuanţe de trandafiriu, 
roşu şi auriu. Curând vântul le adună şi nu mai era decât un 
singur castel în loc de două. 

Auzi uşa deschizându-se şi slujnicele îi aduseră apa fierbinte 
pentru baie. Amândouă erau noi în slujba ei. Tyrion zicea că 
slujnicele ei mai vechi erau toate spioanele lui Cersei, întocmai 
cum bănuise şi Sansa întotdeauna. 

— Veniţi să vedeţi, le spuse ea. Pe cer e un castel. Fetele se 
apropiară, să se uite. 

— E din aur. Shae avea părul scurt şi negru şi ochii îndrăzneţi. 
Făcea tot ce i se cerea, dar uneori îi arunca Sansei o privire cât 
se poate de insolentă. Un castel cu totul din aur, iată o privelişte 
pe care mi-ar plăcea s-o văd. 

— Un castel, aşa-i? Brella îşi miji ochii. Turnul ăla se 
prăbuşeşte, pare-mi-se. E numai ruine, adică. 

__ Sansa nu voia să audă de turnuri prăbuşite şi castele distruse. 
Inchise obloanele şi spuse: 

— Regina ne aşteaptă la micul dejun. Nobilul meu soţ e în 
salon? 

— Nu, stăpână, zise Brella. Nu l-am văzut. 

— Poate că s-a dus să-şi vadă tatăl, afirmă Shae. Poate că 
Mâna Regelui are nevoie de sfatul lui. 

Brella strănută. 

— Lady Sansa, vrei, probabil, să intri în cadă înainte să se 
răcească apa. 

Sansa o lăsă pe Shae să-i scoată cămaşa de noapte peste cap 
şi intră în cada mare de lemn. li venea să ceară o cupă cu vin, să 
se calmeze. Cununia urma să aibă loc la prânz, în Marele Sept al 
lui Baelor, în partea cealaltă a oraşului. lar seara, ospăţul avea să 
se ţină în sala tronului. O mie de invitaţi şi şaptezeci şi şapte de 
feluri de mâncare, cu muzicanți şi jongleri şi comedianţi. Dar 
prima dată era micul dejun în Sala de Bal a Reginei, pentru 
Lannisteri şi bărbaţii Tyrell - femeile Tyrell vor lua micul dejun cu 
Margaery - şi vreo sută de cavaleri şi lorzi mărunți. Au făcut din 
mine o Lannister, gândi Sansa cu amărăciune. 

Brella o trimise pe Shae să mai aducă apă fierbinte, în timp ce 
ea o spăla pe Sansa pe spate. 

— Tremuri, doamna mea. 

— Apa nu e destul de caldă, minţi Sansa. 

Slujnicele o îmbrăcau când îşi făcu apariţia Tyrion, urmat de 
Podrick Payne. 

— Eşti încântătoare, Sansa. Se întoarse către scutierul său: 
Pod, fii bun şi toarnă-mi o cupă cu vin. 

— Vom avea vin la micul dejun, lordul meu, zise Sansa. 

— Avem vin aici. Doar nu te aştepţi să dau ochii treaz cu sora 
mea. E un nou secol, doamna mea. Cel de-al treisutelea an de la 
Aegon Cuceritorul. Piticul luă cupa cu vin roşu din mâna lui Pod şi 
o ridică: Pentru Aegon. Ce individ norocos. Două surori, două 
neveste şi trei dragoni mari, ce altceva şi-ar mai putea dori un 
bărbat? Se şterse la gură cu dosul palmei. 

Sansa observă că veşmintele Pezevenghiului erau murdare şi 
şifonate; arătau de parcă ar fi dormit în ele. 

— Nu te schimbi în haine curate, nobile soţ? Tunica ta cea 
nouă e foarte frumoasă. 

— Tunica e frumoasă, da. Tyrion aşeză cupa deoparte. Haide, 
Pod, să vedem dacă putem găsi nişte haine care să mă facă să 

par mai puţin pitic. Nu vreau s-o fac de ruşine pe nobila mea 
soţie. 

Când se întoarse, la scurt timp, Pezevenghiul era destul de 
prezentabil şi chiar puţin mai înalt. Şi Podrick Payne se 
schimbase şi arăta aproape ca un adevărat scutier în clipa 
aceea, deşi un coş mare şi roşu de sub nas strica efectul 
veşmintelor sale mov, albe şi aurii. E un băiat atât de timid! La 
început, Sansa se ferise de scutierul lui Tyrion; era un Payne, văr 
cu Ser Ilyn Payne, care îi decapitase tatăl. Cu toate acestea, îşi 
dăduse curând seama că lui Pod îi era la fel de frică de ea cum îi 
era ei de vărul lui. Ori de câte ori îi vorbea, chipul lui dobândea 
cea mai alarmantă nuanţă de roşu. 

— Violetul, auriul şi albul sunt culorile Casei Payne, Podrick? îl 
întrebă politicoasă. 

— Nu, adică da. Băiatul roşi. Culorile. Blazonul nostru este în 
carouri violet şi albe, doamna mea. Cu monede aurii. In pătrate. 
Violet şi alb. De amândouă. 

— Există o poveste în spatele acelor monede, interveni Tyrion. 
Fără îndoială, Pod le-o va încredința degetelor tale de la picioare. 
Dar în clipa asta suntem aşteptaţi în Sala de Bal a Reginei. 
Mergem? 

Sansa fu ispitită să ceară permisiunea să nu participe. Aș 
putea să-i spun că mă doare stomacul sau că mi-a venit ciclul. 
Nu-şi dorea nimic mai mult decât să se urce înapoi în pat şi să 
tragă draperiile. Trebuie să fiu curajoasă, ca Robb, îşi spuse în 
timp ce-l luă de braţ, ceremonioasă, pe nobilul ei soţ. 

In Sala de Bal a Reginei mâncară turte cu miere umplute cu 
mure şi nuci, costiţă afumată, şuncă, peşti argintii prăjiţi în 
pesmet, pere de toamnă şi un fel de mâncare Dothraki, cu 
ceapă, brânză, bucăţi de ouă şi ardei iuți. 

— Nimic nu e mai bun ca un mic dejun copios ca să-ţi deschidă 
apetitul pentru cele şaptezeci şi şapte de feluri de mâncare de la 
ospăţul ce ne aşteaptă, remarcă Tyrion, în timp ce farfuriile erau 
umplute. Pe masă se aflau carafe cu lapte, carafe cu mied şi 
carafe cu vin dulce, uşor, ca mâncarea să alunece mai bine. 
Muzicanţii se plimbau printre mese, cântând din flaut, din fluier şi 
din scripcă, în timp ce Dontos galopa de colo-colo pe mătura lui, 
iar Băiatul Lunii pârţâia din obraji şi cânta cântece deşucheate 
despre oaspeţi. 

Sansa observă că Tyrion abia se atingea de mâncare, în 
schimb băuse mai multe cupe de vin. Ea gustă puţin din ouăle 

Dothraki, dar gura îi luă foc de la ardeiul iute. În rest, doar ciuguli 
din fructe, din peşte şi din turtele cu miere. De fiecare dată când 
Joffrey o privea, stomacul i se zbătea atât de tare încât se simţea 
de parcă ar fi înghiţit un liliac. 

Când mâncarea fu luată de pe masă, regina îi înmână lui Joff 
mantia pe care avea s-o aşeze pe umerii lui Margaery. 

— E mantia pe care am îmbrăcat-o când Robert m-a făcut 
soţia sa, aceeaşi mantie pe care mama mea, Lady Joanna, a 
purtat-o când s-a măritat cu nobilul meu tată. 

După părerea Sansei, arăta jerpelită, dar la drept vorbind, 
poate că era aşa din cauză că fusese atât de mult folosită. 

Apoi sosi vremea darurilor. In Reach era obiceiul ca darurile 
pentru mire şi mireasă să fie oferite în dimineaţa nunţii. A doua 
zi, aveau să primească alte cadouri, ca soţ şi soţie, dar cele de 
astăzi erau pentru fiecare în parte. 

De la Jalabhar Xho, Joffrey primi un arc mare din lemn auriu şi 
o tolbă cu săgeți lungi cu pene verzi şi stacojii, de la Lady Tanda 
o pereche de cizme moi de călărie, de la Ser Kevan o superbă şa 
de turnir din piele roşie, de la Prinţul Oberyn din Dorne o broşă 
roşie, în formă de scorpion, pinteni de argint de la Ser Addam 
Marbrand, un pavilion din mătase roşie de la Lordul Mathis 
Rowan. Lordul Paxter Redwyne îi aduse o frumoasă machetă de 
lemn a galerei de război cu două sute de vâsle care tocmai se 
construia la Arbor. 

— Dacă lnălţimii Tale i-ar plăcea, se va numi Vitejia Regelui; 
Joffrey, spuse el, iar Joff dădu de înţeles că îi plăcea, într-adevăr, 
foarte mult. 

— O voi face nava mea comandant, când voi merge la Piatra 
Dragonului, să-l ucid pe Stannis, unchiul meu trădător, spuse el. 

Astăzi o face pe regele curtenitor. Sansa ştia că Joffrey putea 
să fie galant când îi convenea, dar se părea că îi convenea din ce 
în ce mai rar. Într-adevăr, toată curtoazia sa dispăru când Tyrion 
îi oferi darul lor, o imensă carte veche intitulată Vietile celor 
patru regi legată în piele, cu anluminuri superbe. Regele o 
frunzări fără interes. 

— Şi ce este aceasta, unchiule? 

O carte. Sansa se întrebă dacă Joffrey îşi mişca buzele groase 
de vierme, când citea. 

— Relatarea Marelui Maester Kaeth despre domniile lui Daeron 
Tânărul Dragon, a lui Baelor cel Binecuvântat, Aegon cel 
Nevrednic şi Daeron cel Bun, răspunse micul ei soţ. 

— O carte pe care orice rege ar trebui s-o citească, Înălţimea 
Ta, interveni Ser Kevan. 

— Tatăl meu n-a avut timp de cărţi. Joffrey azvârli tomul peste 
masă. Dacă ai citi mai puţin, Unchiule Pezevenghi, poate că Lady 
Sansa ar avea deja un prunc în pântece. Râse. lar când regele 
râde, curtenii râd împreună cu el. Nu te întrista, Sansa, după ceo 
las pe Regina Margaery însărcinată, o să-ţi vizitez dormitorul şi o 
să-i arăt unchiului meu cum se face. 

Sansa roşi. li aruncă o privire neliniştită lui Tyrion, temându-se 
de ce ar putea spune. Situaţia ar fi putut deveni la fel de 
neplăcută ca atunci când sosise momentul să fie duşi în 
dormitor, la propria lor nuntă. 

Dar de data aceasta, piticul îşi umplu gura cu vin în loc de 
vorbe. 

Lordul Mance Tyrell se apropie să-şi aducă darul, un potir de 
aur înalt de un metru, cu două toarte arcuite, frumos 
ornamentate, şi şapte chipuri sclipind de nestemate. 

— Şapte chipuri pentru cele şapte regate ale Inălţimii Tale, 
explică tatăl miresei. Le arătă cum fiecare chip purta însemnul 
uneia dintre marile Case: leul de rubin, trandafirul de smarald, 
cerbul de onix, păstrăvul de argint, şoimul de jad albastru, 
soarele de opal şi lupul străvechi din sidef. 

— O cupă minunată, spuse Joffrey, dar cred că va trebui să 
scoatem lupul şi să punem în locul lui un calmar. 

Sansa îl ignoră, prefăcându-se că nu l-a auzit. 

— La ospăț, Margaery şi cu mine va trebui să bem, nu glumă, 
tată socrule. Joffrey ridică potirul deasupra capului, ca toată 
lumea să-l poată admira. 

— Cupa aia afurisită e la fel de înaltă ca mine, murmură 
Tyrion, cu glas scăzut. Dacă bea jumătate, Joff o să cadă sub 
masă. 

Foarte bine, gândi Sansa. Poate o să-şi rupă gâtul. 

Lordul Tywin aşteptă până la sfârşit ca să-i ofere regelui darul 
său: o sabie lungă. Teaca era făurită din lemn de cireş, aur şi 
piele roşie uleiată, bătută cu capete de leu din aur. Sansa 
observă că leii aveau ochi de rubine. Sala de bal amuţi când 
Joffrey scoase sabia din teacă şi o ridică deasupra capului. 
Increţiturile roşii şi negre din oţel sclipeau în lumina dimineţii. 

— Superb, exclamă Mathis Rowan. 

— O sabie demnă de un cântec, sire, spuse Lordul Redwyne. 

— O sabie de rege, spuse SerKevan Lannister. 

Regele Joffrey arăta de parcă ar fi vrut să omoare pe cineva, 
acolo şi atunci, atât era de entuziasmat. Spintecă aerul şi râse. 

— O sabie măreaţă trebuie să aibă un nume măreț, lorzii mei. 
Cum s-o numesc? 

Sansa îşi aduse aminte de Colţul Leului, sabia pe care Arya i-o 
aruncase în Trident, şi de Mâncătoarea de Inimi, cea pe care o 
obligase s-o sărute înainte de bătălie. Se întrebă dacă o va pune 
pe Margaery s-o sărute pe aceasta. 

Oaspeţii strigau nume pentru noua sabie. Joff refuză o 
mulţime, până când auzi unul care-i plăcea. 

— Bocetul Văduvei! strigă el. Da, va face multe văduve. 
Spintecă aerul din nou. lar când o să-l înfrunt pe unchiul meu 
Stannis, o să-i frâng sabia fermecată în două. Joff încercă o 
lovitură verticală, obligându-l pe Ser Balon Swann să facă un pas 
grăbit înapoi. La vederea chipului său, sala răsună de râsete. 

— Fii cu băgare de seamă, lnălţimea Ta, îl atenţionă Ser 
Addam Marbrand. Oţelul valyrian e deosebit de tăios. 

— Imi amintesc. Cu o sălbatică lovitură cu două mâini, Joffrey 
cobori Bocetul Văduvei pe cartea pe care i-o dăruise Tyrion. 
Coperta groasă de piele se despică. Ascuţită, v-am spus eu. 
Oţelul valyrian nu mi-e străin. 

Avu nevoie de câteva lovituri ca să taie în bucăţi tomul gros şi, 
când isprăvi, răsufla greu. Sansa simţea cum soţul ei se luptă cu 
furia, când Ser Osmund Kettleblack strigă: 

— Sire, mă rog să nu îndrepţi niciodată sabia aceea cumplită 
către mine. 

— Ai grijă să nu-mi dai nici un motiv, ser. Joffrey azvârli de pe 
masă o bucată din Vietile celor patru regi cu vârful sabiei, pe 
urmă vâri Bocetul Văduvei în teacă. i 

— Inălţimea Ta, grăi Ser Garlan Tyrell. Poate că nu ştiai. In tot 
Westerosul au existat doar patru exemplare din cartea aceea 
ilustrată de Kaeth cu mâna lui. 

— Acum sunt trei. Joffrey îşi desfăcu vechea centură de sabie 
şi şi-o puse pe cea nouă. Tu şi Sansa îmi sunteţi datori cu un dar 
mai bun, Unchiule Pezevenghi. Asta e deja bucăţi. 

Tyrion se holba la nepotul său cu ochii lui saşii. 

— Poate un cuţit, sire. Pe potriva sabiei tale. Un pumnal din 
acelaşi preţios oţel valyrian... cu un mâner din os de dragon, ce 
zici? 

Joff îi aruncă o privire aspră. 

— Tu... da, un pumnal pe potriva sabiei mele, bine. Clătină din 

cap. Un... un mâner de aur, incrustat cu rubine. Osul de dragon e 
prea comun. A 

— Cum ţi-e voia, Inălţimea Ta. 

Tyrion mai bău o cupă de vin. După câtă atenţie îi acorda 
Sansei, ar fi putut fi singur în salonul său. Dar când sosi timpul să 
plece la cununie, o luă de mână. 

In timp ce traversau curtea, Prinţul Oberyn din Dorne veni 
lângă ei, cu ibovnica lui cu părul negru. Sansa îi aruncă acesteia 
o privire curioasă. Era o femeie de rând, nemăritată, şi îi născuse 
prinţului două fiice bastarde, dar nu se temea s-o privească în 
ochi nici pe regină. Shae îi spusese că Ellaria venera o zeiţă 
lyseană a iubirii. 

— Era aproape o târfă când a găsit-o, stăpână, îi destăinuise 
slujnica ei, iar acum e aproape o prinţesă. 

Sansa nu mai fusese niciodată atât de aproape de femeia din 
Dorne. Nu e cu adevărat frumoasă, gândi ea, dar are ceva care 
atrage privirea. 

— Am avut cândva marele noroc să văd exemplarul Vietii celor 
patru regi care se găseşte la Citadelă, îi spunea Prinţul Oberyn 
soţului ei. llustraţiile sunt minunate, dar Kaeth a fost prea 
îngăduitor cu Regele Viserys. 

Tyrion îl privi cu asprime. 

— Prea îngăduitor? După părerea mea, îl nedreptăţeşte în mod 
ruşinos pe Viserys. Cartea ar fi trebuit să se numească Vietile 
celor cinci regi. 

Prinţul râse. 

— Viserys n-a domnit nici două săptămâni. 

— A domnit mai mult de un an, îl corectă Tyrion. 

Oberyn ridică din umeri. 

— Un an sau două săptămâni, ce contează? Şi-a otrăvit 
propriul nepot ca să urce pe tron şi pe urmă n-a făcut nimic. 

— Baelor a murit de foame, postind, preciza Tyrion. Unchiul 
său l-a slujit cu credinţă ca Mână, aşa cum l-a slujit, înaintea lui, 
pe Tânărul Dragon. Poate că Viserys n-a domnit decât un an, dar 
a stăpânit treisprezece, în timp ce Daeron se războia şi Baelor se 
ruga. Tyrion se strâmbă. Şi dacă, într-adevăr, şi-a înlăturat 
nepotul, poţi să-l învinuieşti? Cineva trebuia să salveze regatul 
de nebuniile lui Baelor. 

Sansa era stupefiată. 

— Dar Baelor cel Binecuvântat a fost un mare domnitor. A 
străbătut Calea Oaselor desculţ, ca să facă pace cu Dornul, şi l-a 

salvat pe Cavalerul Dragon din groapa cu şerpi. Viperele nu l-au 
muşcat fiindcă era pur şi sfânt. 

Prinţul Oberyn râse. 

— Dacă ai fi viperă, doamna mea, ti-ar veni să muşti un bolnav 
anemic ca Baelor cel Binecuvântat? Eu aş prefera să-mi păstrez 
colții pentru cineva mai suculent... 

— Prinţul meu glumeşte cu tine, Lady Sansa, spuse Ellaria 
Sand. Septonilor şi cântăreților le place să spună că şerpii nu l-au 
muşcat pe Baelor, dar adevărul e cu totul altul. A fost muşcat de 
zeci de ori şi ar fi trebuit să moară din cauza asta. 

— Dacă ar fi murit, Viserys ar fi domnit o mulţime de ani, 
spuse Tyrion, şi poate Cele Şapte Regate ar fi fost mai câştigate. 
Unii cred că Baelor avea minţile răvăşite de la atâta venin. 

— Da, spuse Prinţul Oberyn, dar în Fortăreaţa asta Roşie a ta 
n-am văzut nici un şarpe. Atunci, ce explicaţie ai pentru Joffrey? 

— Prefer să mă abţin. Tyrion îşi înclină capul, ceremonios. Vă 
rugăm să ne scuzaţi. Lectica ne aşteaptă. Piticul o ajută pe Sansa 
să urce şi se căţără cu stângăcie în urma ei. Fii bună şi trage 
draperiile, doamna mea. 

— Trebuie, lordul meu? Sansa nu voia să fie închisă în spatele 
draperiilor. E o zi atât de frumoasă. 

— Oamenii de treabă de la Debarcaderul Regelui s-ar putea să 
arunce în noi cu bălegar, dacă mă văd pe mine în lectică. Fă-ne 
amândurora o favoare. Trage draperiile. 

Sansa îi dădu ascultare. Rămaseră pe loc o vreme, în timp ce 
aerul se încălzea, devenind sufocant. 

— Mi-a părut rău pentru cartea ta, stăpâne, se forţă ea să 
spună. 

— A fost cartea lui Joffrey. Ar fi putut învăţa câte ceva, dacă ar 
fi citit-o. Tyrion părea tulburat. Ar fi trebuit să-mi dau seama. Ar 
fi trebuit să prevăd... multe lucruri. 

— Poate că pumnalul o să-i placă mai mult. 

Când piticul se strâmbă, cicatricea i se strânse şi i se răsuci. 

— Băiatul îşi merită pumnalul, ce părere ai? Din fericire, Tyrion 
nu aşteptă răspunsul ei. Joff s-a certat cu fratele tău Robb la 
Winterfell. Spune-mi, au existat tensiuni şi între Bran şi lnălţimea 
Sa? 

— Bran? Întrebarea o nedumerea. Înainte să cadă, vrei să 
spui? Trebuia să încerce să-şi amintească. Totul se petrecuse 
atât de demult. Bran era un băiat dulce, toată lumea îl iubea. Se 
lupta cu Tommen, cu săbii de lemn, îmi amintesc, dar numai în 

joacă. 

Tyrion căzu din nou într-o tăcere posomorâtă. Sansa auzi de 
afară zornăit îndepărtat de lanţuri: bariera-ghilotină se ridica. O 
clipă mai târziu, se auzi un scârţâit şi lectica se puse în mişcare, 
legănat. Lipsită de priveliştea drumului, alese să-şi studieze 
mâinile împreunate, conştientă de privirea stânjenitoare a soţului 
ei. De ce mă priveşte aşa? 

— Ţi-ai iubit fraţii, aşa cum îl iubesc eu pe Jaime. 

Să fie vreo cursă a Lannisterilor, ca să mă îndemne la trădare? 

— Fraţii mei au fost trădători şi au murit ca nişte trădători. E 
trădare să iubeşti un trădător? 

Micuţul ei soţ pufni. 

— Robb a ridicat sabia împotriva regelui său de drept. După 
lege, asta l-a făcut trădător. Ceilalţi au murit prea tineri ca să ştie 
ce e trădarea. Se scărpină la nas. Sansa, ştii ce s-a întâmplat cu 
Bran la Winterfell? 

_ — Bran a căzut. Se căţăra peste tot şi, până la urmă, a căzut. 
Intotdeauna ne-am temut de asta. lar Theon Greyjoy l-a omorât, 
dar asta s-a întâmplat mai târziu. 

— Theon Greyjoy. Tyrion oftă. Nobila ta mamă m-a acuzat 
cândva... ei, bine, nu te voi împovăra cu detaliile urâte. M-a 
acuzat pe nedrept. Nu i-am făcut nici un rău fratelui tău Bran. ŞI 
n-am de gând să-ţi fac nici ţie. 

Ce aşteaptă să spun? 

— Mă bucur să ştiu asta, lordul meu. 

Voia ceva de la ea, dar Sansa nu ştia ce anume. Arată ca un 
copil flămând, dar n-am mâncare să-i dau. De ce nu mă lasă în 
pace? 

Tyrion îşi scărpină din nou crusta de pe nas, un obicei urât 
care atrăgea atenţia asupra chipului său pocit. 

— Nu m-ai întrebat niciodată cum a murit Robb sau nobila ta 
mamă. 

— AŞ... aş prefera să nu ştiu. Aş avea coşmaruri. 

— Atunci, n-o să mai spun nimic. 

— Eşti... eşti bun. 

— O, da, spuse Tyrion. Sunt întruchiparea bunătăţii. Şi ştiu ce 
înseamnă coşmarurile. 

TYRION 


Noua coroană cu care tatăl său înzestrase Credinţa era de 
două ori mai înaltă decât cea pe care o zdrobise gloata, o 
splendoare de cristal şi aur. Toate culorile curcubeului scânteiau 
şi străluceau, cu fiecare mişcare a lInaltului Septon, dar Tyrion 
era nevoit să se întrebe cum putea bărbatul să poarte pe cap o 
asemenea povară. Şi până şi el trebuia să fie de acord că Joffrey 
şi Margaery erau un adevărat cuplu regal, văzându-i unul lângă 
altul între statuile înalte, poleite cu aur, ale Tatălui şi Mamei. 

Mireasa era încântătoare, în mătase sidefie şi dantelă 
myrisheză, cu poalele rochiei împodobite cu modele florale din 
perle naturale. Ca văduvă a lui Renly, ar fi putut să poarte 
culorile Casei Baratheon, însă li se înfăţişase ca Tyrell, în mantie 
de fecioară, cu o sută de trandafiri de brocart cusuţi pe catifea 
verde. Tyrion se întrebă dacă era, într-adevăr, fecioară. Nu că 
Joffrey şi-ar putea da seama. 

Regele arăta aproape la fel de frumos ca mireasa lui în tunica-i 
trandafirie, pe sub o mantie din catifea purpurie, cu blazonul 
cerbului şi al leului. Coroana i se odihnea pe bucle, auriu peste 
auriu. Eu i-am salvat afurisita aia de coroană. Tyrion se mută de 
pe un picior pe altul. Nu putea sta locului. Prea mult vin. Ar fi 
trebuit să se gândească să se uşureze înainte de a ieşi din 
Fortăreaţa Roşie. Noaptea de nesomn pe care o petrecuse cu 
Shae se făcea şi ea simțită, dar cel mai mult îşi dorea să-şi 
strângă de gât nobilul nepot. 

Oțelul valyrian nu mi-e străin, se fălise băiatul. Septonii nu mai 
conteneau să vorbească despre Tatăl Ceresc care ne judecă pe 
toţi. Dacă Tatăl ar fi atât de bun să se prăbuşească şi să-l 
zdrobească pe Joff ca pe un gândac, poate chiar i-aş crede. 

Ar fi trebuit să-şi dea seama de mult. Jaime nu era omul care 
să trimită pe altcineva să omoare în locul lui, iar Cersei era prea 
şireată să folosească un cuţit care ar fi putut s-o dea în vileag, 
însă Joff, micul nemernic arogant, rău şi prost... 

Tyrion îşi aminti cum, într-o dimineaţă rece, coborâse pe 
treptele exterioare din biblioteca Winterfellului, găsindu-l pe 
Prinţul Joffrey glumind cu Câinele despre uciderea lupilor. 

— Trimite un câine să omoare un lup, spunea el. 

Dar nici măcar Joffrey nu fusese atât de nesăbuit ca să-i 

poruncească lui Sandor Clegane să omoare un fiu al lui Eddard 
Stark; Câinele s-ar fi dus direct la Cersei. În schimb, băiatul îşi 
găsise omul în mijlocul şlehtei respingătoare de călăreţi liberi, 
neguţători şi vivandiere care se lipiseră de alaiul regelui, în 
drumul spre nord. Un idiot scârbos, dornic să-şi rişte viața ca să 
intre în grațiile regelui şi să se aleagă cu niscaiva monede. Tyrion 
se întreba a cui fusese ideea de a aştepta plecarea lui Robb de la 
Winterfell ca să-i taie lui Bran beregata. A lui Joff, probabil. Fără 
îndoială, credea că asta era culmea isteţimii. 

Pumnalul prinţului avea mânerul incrustat cu nestemate şi 
lama gravată cu aur, parcă îşi amintea Tyrion. Cel puţin, Joff nu 
fusese atât de prost să-l folosească pe acela. In schimb, 
scotocise printre armele tatălui său. Robert Baratheon era un om 
de o nesăbuită generozitate şi i-ar fi dat fiului său orice pumnal 
ar fi cerut... dar Tyrion bănuia că băiatul îl luase pur şi simplu. 
Robert venise la Winterfell însoţit de un lung alai de cavaleri şi 
slujitori, cu o caleaşcă imensă şi un şir de căruţe încărcate cu 
bagaje. Fără îndoială, vreun slujitor prevăzător se îngrijise ca 
armele regelui să fie cu el, în caz că ar dori vreuna dintre ele. 

Arma pe care Joff o alesese era simplă şi tăioasă. Fără aur, 
fără nestemate pe plasele, fără argint incrustat în lamă. Regele 
Robert nu o folosea niciodată şi probabil uitase că o are. Insă 
oţelul valyrian era ascuţit... destul de ascuţit să taie prin piele, 
carne şi muşchi dintr-o singură, iute lovitură. Oțelul val/yrian nu 
mi-e străin. Dar îi fusese, nu-i aşa? Altfel nu ar fi fost niciodată 
atât de nesăbuit să aleagă cuțitul lui Degețel. 

Motivul continua să-i scape. Simplă cruzime, poate? Nepotul 
lui avea aşa ceva cu prisosinţă. Tyrion se stăpânea cu greu să nu 
dea afară tot vinul pe care-l băuse, să nu-şi ude pantalonii sau 
amândouă. Se foia chinuit. Ar fi trebuit să-şi ţină gura la micul 
dejun. Acum băiatul ştie că ştiu. Gura asta mare Îmi va aduce 
moartea, pot să jur. 

Cele şapte jurăminte fură rostite, cele şapte binecuvântări 
invocate şi cele şapte promisiuni ale celor doi făcute. După ce 
răsună cântecul de nuntă şi după ce, la întrebarea septonului, 
nimeni nu contestă cununia, sosi momentul schimbului de 
mantii. Tyrion se mută de pe un picior pipernicit pe altul, 
încercând să vadă printre tatăl său şi unchiul Kevan. Dacă zeii 
sunt drepți, Joff se va face de râs. Se strădui să nu se uite la 
Sansa, altfel ochii i-ar fi trădat amărăciunea. A; fi putut să 
îngenunchezi, la naiba! Ar fi fost chiar aşa de greu să îndoi 

genunchii ăia de Stark şi să mă laşi să-mi păstrez un strop de 
demnitate? 

Mace Tyrell înlătură cu gingăşie mantia de fecioară a fiicei 
sale, în timp ce Joffrey primi mantia împăturită din mâna fratelui 
său Tommen şi o desfăcu, fluturând-o. Regele băiat era, la cei 
treisprezece ani ai săi, la fel de înalt ca mireasa lui la cei 
şaisprezece ai ei. Nu avea nevoie să se caţere pe spatele unui 
bufon. O îmbrăcă pe Margaery cu mantia de purpură şi aur şi se 
aplecă să i-o lege la gât. Şi, cât ai clipi, fata trecu de sub 
protecţia tatălui ei sub cea a soţului. Dar de /off cine o s-o apere? 
Tyrion aruncă o privire către Cavalerul Florilor, care stătea în 
mijlocul Gărzii Regale. Ar fi bine să-ți ţii sabia bine ascuțită, Ser 
Loras. 

— Cu acest sărut îmi zălogesc iubirea, declară Joffrey cu glas 
sonor. Când Margaery îi repetă cuvintele, regele o trase mai 
aproape şi o sărută lung şi apăsat. Lumini de curcubeu dansau 
din nou în jurul coroanei Inaltului Septon, în timp ce îi declară 
solemn pe Joffrey din Casele Baratheon şi Lannister şi pe 
Margaery Tyrell un singur trup, o singură inimă şi un singur 
suflet. 

Bine, s-a terminat. Acum hai să ne întoarcem în afurisitul de 
castel ca să pot să mă uşurez. 

Ser Loras şi Ser Meryn conduceau procesiunea, în armurile lor 
albe cu solzi şi mantiile ca neaua. In urma lor venea Prinţul 
Tommen, presărând petale de trandafir dintr-un coş, în faţa 
regelui şi a reginei. După cuplul regal, urmau Regina Cersei şi 
Lordul Tyrell, apoi mama miresei, braţ la braţ cu Lordul Tywin. 
Regina Ghimpilor venea, cu pas legănat, în urma lor, cu o mână 
sprijinită pe braţul lui Ser Kevan Lannister şi cealaltă pe baston şi 
cu străjerii ei gemeni imediat în spate, în caz că s-ar prăbuşi. 
Apoi veneau Garlan Tyrell şi nobila lui soţie şi abia pe urmă erau 
ei. 

— Doamna mea. Tyrion îi oferi Sansei braţul. Ea îl acceptă, 
îndatoritoare, dar Tyrion îi simţea încordarea în timp ce traversau 
culoarul împreună. Sansa nu-şi cobori nici măcar o singură dată 
privirea către el. 

Tyrion auzi uralele afară, chiar înainte de a ajunge în faţa 
uşilor. Mulțimea o iubea pe Margaery atât de mult încât era 
dornică să-l iubească iarăşi până şi pe Joffrey. Fusese a lui Renly, 
chipeşul prinţ care îi iubise atât de mult încât ieşise din 
mormânt, să-i vadă. Şi belşugul Highgardenului venise cu 

Margaery, revărsându-se dinspre sud, pe drumul rozelor, 
împreună cu ea. Nătărăii nu păreau să-şi aducă aminte că tocmai 
Mace Tyrell închisese drumul rozelor la început, aducând 
nenorocita de foamete. Păşiră afară, în aerul răcoros al toamnei. 

— Credeam că n-o să mai scăpăm niciodată, remarcă Tyrion. 

Atunci Sansa nu avu de ales şi se uită la el. 

— Eu... da, stăpâne. Cum spui. Părea tristă. Dar a fost o 
ceremonie aşa de frumoasă! 

Spre deosebire de a noastră. 

— A fost lungă, atât pot să spun. Trebuie să mă întorc la 
castel, să mă uşurez. Tyrion îşi scărpină ciotul nasului. Mai bine 
aş fi născocit o misiune care să mă ducă departe de oraş; 
Degețel a fost isteţ. 

Joffrey şi Margaery stăteau, înconjurați de Garda Regală, în 
capul treptelor care dădeau spre piaţa mare de marmură. Ser 
Addam şi mantiile sale aurii ţineau mulţimea la distanţă, iar 
statuia lui Baelor cel Binecuvântat îi privea de sus, cu mărinimie. 
Tyrion nu avea de ales decât să se aşeze la rând, cu ceilalţi, ca 
să felicite mirii. Sărută degetele lui Margaery şi îi ură numai 
fericire. Noroc că mai erau şi alţii care-şi aşteptau rândul în 
spatele lor, aşa că nu era cazul să zăbovească prea mult. 

Lectica îi aştepta în soare şi dincolo de draperii era foarte cald. 
Când se puseră în mişcare, Tyrion se sprijini într-un cot, iar Sansa 
rămase privindu-şi mâinile. E /a fel de frumoasă ca fata Tyrell. 
Avea părul arămiu, ca frunzele toamnei, ochii de un albastru 
intens, culoarea Casei Tully. Suferinţa îi dădea un aer bântuit, 
vulnerabil, care o făcea şi mai frumoasă. li venea s-o atingă, să 
treacă dincolo de scutul ei de curtoazie. Oare asta îl făcu să 
vorbească? Sau doar nevoia de a uita de băşica-i plină până la 
refuz? 

— Mă gândeam că, atunci când drumurile vor fi sigure din nou, 
am putea merge la Casterly Rock. Departe de Joffrey şi de sora 
mea. Cu cât se gândea mai mult la ceea ce făcuse Joffrey cu 
Vieţile celor patru regi, cu atât era mai tulburat. A fost un mesaj 
acolo, o, da. Mi-ar plăcea să-ţi arăt Galeria de Aur şi Gura Leului 
şi Sala Eroilor, unde Jaime şi cu mine ne jucam când eram copii. 
De jos, se aude vuietul mării... 

Sansa îşi ridică fruntea încet. Tyrion ştia ce vedea: fruntea lui 
bombată, de brută, ciotul aspru al nasului, cicatricea roz, 
crăpată, de pe obraz şi ochii săi saşii. Ochii ei erau mari şi 
albaştri şi goi. 

— Voi merge oriunde doreşte nobilul meu soţ. 

— Speram că ţi-ar face plăcere, doamna mea. 

— Imi va face plăcere să-i fac pe plac nobilului meu soţ. 

Gura lui Tyrion se încleşta. Ce omuleț jalnic mai eşti! Credeai 
că dacă bolboroseşti despre Gura Leului o poți face să 
zâmbească? Când ai făcut vreodată o femeie să zâmbească altfel 
decât cu aur? 

— Nu, a fost o idee prostească. Numai un Lannister poate iubi 
Casterly Rock. 

— Da, lordul meu. Cum doreşti. 

Tyrion auzea poporul strigând numele Regelui Joffrey. În trei 
ani, băiatul acela crud va fi bărbat şi va domni de capul lui... şi 
orice pitic cu puțină minte va fi departe de Debarcaderul Regelui. 
Oraşul Vechi, poate. Sau chiar Oraşele Libere. Işi dorise 
dintotdeauna să vadă Titanul din Braavos. Poate că asta i-ar face 
plăcere Sansei. li vorbi cu blândeţe despre Braavos şi întâlni un 
zid de politeţe posacă, rece ca gheaţa şi neclintită ca Zidul pe 
care îşi purtase paşii cândva, în nord. Era obosit. Atunci, ca şi 
acum. 

Petrecură restul drumului în tăcere. După o vreme, Tyrion se 
pomeni sperând că Sansa va spune ceva, măcar un cuvânt, dar 
ea nu vorbi. Când lectica se opri în curtea castelului, Tyrion îl 
lăsă pe unul dintre rândaşi s-o ajute pe Sansa să coboare. 

— Suntem aşteptaţi la ospăț într-o oră, doamna mea. Mă 
întorc în scurt timp. 

Se îndepărtă, cu picioarele înţepenite. În partea opusă a curţii, 
auzi râsul sacadat al lui Margaery, când Joffrey o săltă din şa. 
Intr-o bună zi, băiatul va fi la fel de înalt şi de puternic ca Jaime, 
gândi el, iar eu voi fi tot un pitic sub picioarele lui. Şi într-o zi, 
s-ar putea să mă scurteze şi mai mult. 

Găsi o privată şi suspină recunoscător, în timp ce scăpa de 
vinul de dimineaţă. Erau momente când era la fel de plăcut să te 
uşurezi ca atunci când erai cu o femeie, iar acesta era unul 
dintre ele. Şi-ar fi dorit să se poată uşura de îndoieli şi vinovăţii la 
fel de simplu. 

Podrick Payne îl aştepta în faţa apartamentelor sale. 

— Ţi-am scos tunica nouă. Nu aici. Pe pat. In dormitor. 

— Da, acolo ţinem patul. Sansa era probabil acolo, 
îmbrăcându-se pentru ospăț. Şi Shae. Vin, Pod. 

Tyrion îşi sorbea vinul pe bancheta de la geam, cu gândul la 
haosul din bucătăriile de dedesubt. Soarele nu atinsese încă 

vârful castelului, dar simţea miros de pâine coaptă şi carne 
rumenită. În curând, invitaţii se vor revărsa în sala tronului, plini 
de nerăbdare. Avea să fie o seară măreaţă, menită nu doar să 
unească Highgardenul şi Casterly Rock, dar şi să vestească 
puterea şi bogăţia lor, ca avertisment pentru oricine s-ar mai 
gândi să se opună domniei lui Joffrey. 

Dar cine ar fi atât de nebun să conteste acum domnia lui 
Joffrey, după cele ce pătimiseră Stannis Baratheon şi Robb Stark? 
In ţinuturile riverane continuau luptele, dar pretutindeni laţul se 
strângea. Ser Gregor Clegane traversase Tridentul şi cucerise 
vadul rubiniu, apoi capturase Harrenhalul aproape la fel de uşor. 
Seagardul se predase în faţa lui Walder Frey cel Negru, Lordul 
Randyll Tarly era stăpân peste lazul Fecioarelor, Duskendale şi 
drumul regelui. În vest, Ser Daven Lannister îşi unise forţele cu 
Ser Forley Prester la Dintele de Aur, mărşăluind împreună către 
Riverrun. Ser Ryman Frey venea dinspre Gemeni cu două mii de 
oşteni, să li se alăture. lar Paxter Redwyne susţinea că flota lui 
va porni în curând dinspre Arbor, să-şi înceapă lunga călătorie în 
jurul Dornului şi prin Treptele de Piatră. Atunci vor fi de zece ori 
mai mulţi decât piraţii Ilyseeni ai lui Stannis. Bătălia pe care 
maesterii o numeau Războiul Celor Cinci Regi era pe sfârşite. 
Mace Tyrell fusese auzit plângându-se că Lordul Tywin nu-i 
lăsase nici o victorie. 

— Stăpâne? Pod era lângă el. Nu te schimbi? Ti-am scos 
tunica. Pe pat. Pentru ospăț. 

— Ospăţ, zise ursuz Tyrion. Ce ospăț? 

— Ospăţul de nuntă. Pod nu sesizase, bineînţeles, sarcasmul. 
Regele Joffrey şi Lady Margaery. Regina Margaery, vreau să zic. 

Tyrion hotărî să se îmbete criţă în seara asta. 

— Prea bine, tinere Pod. Hai să mă îmbraci în haine de 
sărbătoare. 

Când intrară în dormitor, Shae îi aranja Sansei părul. Bucurie şi 
suferință, gândi el, văzându-le acolo, împreună. Râs şi plâns. 
Sansa purta o rochie din satin argintiu, tivită cu blană de 
veveriţă, cu mâneci lungi până la pământ, căptușită cu postav 
moale, violet. Shae îi prinsese părul cu măiestrie într-o plasă 
delicată de argint, licărind de nestemate vineţii. Era mai 
frumoasă ca niciodată, deşi mânecile acelea lungi de satin îi 
revărsau tristeţea. 

— Lady Sansa, îi spuse el, în seara asta vei fi cea mai 
frumoasă femeie din sala tronului. 

— Nobilul meu soţ e prea bun. 

— Doamna mea, spuse Shae, visătoare. N-aş putea veni să 
servesc la masă? Imi doresc atât de mult să văd porumbeii 
zburând din plăcintă! 

Sansa o privi şovăitoare. 

— Regina şi-a ales toţi servitorii. 

— lar sala va fi prea ticsită. Tyrion fu nevoit să-şi stăpânească 
iritarea. Dar muzicanţii o să umble prin tot castelul, iar în curtea 
exterioară vor fi mese cu mâncare şi băutură pentru toată 
lumea. Işi cercetă tunica nouă, din mătase purpurie, cu umeri 
căptuşiţi şi mâneci bufante, despicate pentru a lăsa să se vadă 
satinul negru de dedesubt. O haină frumoasă. Nu-i lipseşte decât 
un bărbat frumos care s-o poarte. Haide, Pod, ajută-mă să mă 
îmbrac. 

Mai bău o cupă de vin în timp ce se îmbrăca, pe urmă îşi luă 
soţia de braţ şi părăsiră împreună Turnul Bucătăriilor pentru a se 
alătura fluviului de mătase, satin şi catifea care se revărsa către 
sala tronului. Unii dintre invitaţi intraseră pentru a-şi căuta 
locurile pe bănci. Alţii se învârteau în faţa uşilor, bucurându-se 
de căldura neobişnuită a după-amiezii. Tyrion o conduse pe 
Sansa prin mulţime, să îndeplinească formalităţile necesare. 

Se pricepe la asta, gândi el, urmărind-o cum îi spunea Lordului 
Gyles că nu mai tuşeşte atât de urât, complimentând-o pe Elinor 
Tyrell pentru rochia ei şi întrebându-l pe Jallabar Xho despre 
obiceiurile de nuntă din Insulele Verii. Vărul lui, Ser Lancel, 
fusese adus de Ser Kevan. Era prima oară după bătălie când îşi 
părăsea patul de suferinţă. Arată ca o fantomă. Lancel 
încărunţise, avea părul sârmos şi era slab ca un ţâr. Fără sprijinul 
tatălui său, s-ar fi prăbuşit cu siguranţă. Cu toate acestea, când 
Sansa îi lăudă vitejia şi spuse cât de mult se bucura să-l vadă 
înzdrăvenindu-se, atât Lancel, cât şi Ser Kevan jubilară. /-ar fi 
fost lui Joffrey o regină bună şi o soție şi mai bună, dacă ar fi 
avut înțelepciunea s-o iubească. Se întreba dacă nepotul lui era 
capabil să iubească pe cineva. 

— Arăţi, într-adevăr, minunat, copilă, îi spuse Sansei Lady 
Olenna Tyrell, apropiindu-se de ei, într-o rochie de brocart care 
trebuie să fi fost mai grea decât făptura care o purta. Dar vântul 
ţi-a răvăşit părul. Micuța femeie întinse mâna şi îi aranja şuviţele 
rebele, vârându-le la loc şi potrivind plasa de păr. Mi-a părut 
foarte rău să aud de pierderile pe care le-ai suferit, zise ea, 
trecându-şi degetele prin părul Sansei. Fratele tău a fost un 

trădător cumplit, ştiu, dar dacă începem să omorâm oamenii la 
nunţi, vor ajunge să se teamă şi mai mult de căsătorie. Aşa, 
acum e mai bine. Lady Olenna zâmbi. Mă bucur să pot spune că 
voi pleca la Highgarden poimâine. Dar, mulţumesc, m-am cam 
săturat de oraşul ăsta puturos. Poate că ţi-ar plăcea să mă 
însoţeşti, pentru o scurtă vizită, cât timp bărbaţii sunt plecaţi la 
război. O să-mi fie atât de dor de Margaery a mea şi de toate 
doamnele ei încântătoare! Compania ta ar fi o dulce alinare. 

— Eşti prea bună, doamna mea, răspunse Sansa, dar locul 
meu e alături de nobilul meu soţ. 

Lady Olenna îi acordă lui Tyrion un zâmbet ştirb, zbârcit. 

— O, iartă o bătrână necugetată, n-am vrut să-ţi răpesc 
încântătoarea soţie. Am presupus că vei fi plecat în fruntea unei 
armate a Lannisterilor împotriva vreunui duşman perfid. 

— O armată de dragoni şi cerbi. Vistiernicul trebuie să rămână 
la curte, să se îngrijească de plata tuturor oştirilor. 

— Negreşit, dragorii şi cerbi, foarte înţelept. Şi gologanii 
piticului. Am auzit de aceşti gologani ai piticului. Fără doar şi 
poate, e o corvoadă să-i colectezi. 

— Las colecta pe seama altora, doamna mea. 

— O, chiar aşa? Aş fi crezut că poate vrei să te ocupi personal 
de ei. Nu putem lăsa coroana să fie păgubită de gologanii 
piticului, nu-i aşa? 

— Ferească zeii! Tyrion începea să se întrebe dacă nu cumva 
Lordul Luthor Tyrell se aruncase intenţionat în prăpastia aia. 
Acum, scuză-ne, Lady Olenna, trebuia să fim deja la locurile 
noastre. 

— Şi eu. Şaptezeci şi şapte de feluri de mâncare, dacă nu mă 
înşel. Nu găseşti că e puţin exagerat, lordul meu? Eu, una, n-o să 
mănânc mai mult de două, trei îmbucături, dar noi doi suntem 
pirpirii, nu-i aşa? Mângâie părul Sansei încă o dată, spunând: Ei, 
bine, du-te şi încearcă să fii mai veselă. Dar unde s-or fi dus 
gărzile mele? Stângul, Dreptul, unde sunteţi? Haideţi şi 
ajutaţi-mă să urc pe dais. 

Cu toate că mai era încă o oră până ce avea să se însereze, 
sala tronului era o revărsare de lumină, cu torţele arzând în 
fiecare suport. Oaspeţii se ridicau la mese, când vestitorii 
anunțau numele şi titlurile lorzilor şi doamnelor, strigându-le 
intrarea. Paji în livrele regale îi conduceau de-a lungul culoarului 
larg din mijlocul sălii. Galeria de sus era înţesată de muzicanți: 
toboşari, flautişti şi cântăreţi din fluier, harpe, corni şi timpane. 

Tyrion o înhăţă pe Sansa de braţ, făcând-o să meargă cu paşi 
mari, legănaţi. Le simţea ochii aţintiţi asupra lui, oprindu-se la 
noua cicatrice care îl făcea şi mai urât decât înainte. N-au decât 
să se uite, gândi el, săltând pe scaun. N-au decât să se holbeze 
şi să şuşotească până ce se satură, n-o să stau ascuns de dragul 
lor. Regina Ghimpilor intră în urma lor, târşâindu-şi picioarele, cu 
paşi minusculi. Tyrion se întrebă care dintre ei arăta mai ridicol, 
el alături de Sansa, ori bătrânica zbârcită între străjerii ei 
gemeni, înalţi de doi metri. 

Joffrey şi Margaery intrară în sala tronului călare pe o pereche 
de cai albi de luptă. Pajii alergau în faţa lor, presărând petale de 
trandafir sub copite. Regele şi regina se schimbaseră pentru 
ospăț. Joffrey purta pantaloni în dungi roşii şi negre şi o tunică de 
brocart, cu mâneci negre de satin şi ţinte de onix. Margaery 
înlocuise rochia sobră pe care o purtase în sept cu una mult mai 
decoltată, din brocart verzui, cu un corset strâmt care îi dezgolea 
umerii şi partea de sus a sânilor mici. Despletit, părul castaniu i 
se revărsa pe umerii albi şi pe spate, până aproape la talie. Pe 
frunte purta o coroană subţire de aur. Avea un zâmbet dulce şi 
sfios. O fată încântătoare, gândi Tyrion, şi o soartă mai bună 
decât merită nepotul meu. 

Garda Regală îi escortă pe dais, către locurile de onoare din 
umbra Tronului de Fier, împodobit pentru această ocazie cu fâşii 
lungi de mătase, din auriul Baratheonilor, purpuriul Lannisterilor 
şi verdele Tyrellior. Cersei o îmbrăţişa pe Margaery şi o sărută pe 
obraji. Lordul Tywin făcu acelaşi lucru, urmat de Lancel şi Ser 
Kevan. Joffrey primi sărutări iubitoare de la tatăl miresei sale şi 
de la noii săi cumnaţi, Loras şi Garlan. La nunta lui, nimeni nu 
păruse dornic să-l sărute pe Tyrion. Când regele şi regina se 
aşezară, Inaltul Septon se ridică şi rosti o rugăciune. Ce/ puțin nu 
fonfăie aşa de tare ca ultimul, se consolă Tyrion. 

El şi Sansa fuseseră aşezaţi departe, la dreapta regelui, lângă 
Ser Garlan Tyrell şi soţia lui, Lady Leonette. Alţii stăteau mai 
aproape de Joffrey, lucru pe care un om mai irascibil l-ar fi luat 
drept insultă, dat fiind că Tyrion fusese până de curând Mâna 
Regelui. Tyrion nu s-ar fi supărat nici dacă ar fi fost o sută. 

— Să curgă vinul în cupe! decretă Joffrey, după ce zeii primiră 
ce li se cuvenea. Paharnicul turnă o carafă întreagă de vin de 
Amber în potirul auriu de nuntă pe care i-l dăruise Lordul Tyrell în 
dimineaţa aceea. Regele fu nevoit să-l ridice cu ambele mâini. 

— In sănătatea soţiei şi reginei mele! 

— Margaery! îi răspunse întreaga adunare. Margaery! 
Margaery! In sănătatea reginei! O mie de cupe se ciocniră şi 
ospăţul începu în toată puterea cuvântului. Tywin Lannister bău 
cu ceilalţi, golindu-şi cupa la acel prim toast şi făcând semn să-i 
fie umplută din nou, îndată ce se aşeză. 

Primul fel de mâncare fu o supă-cremă de ciuperci, cu melci în 
unt, servită în boluri aurite. Tyrion abia se atinsese de micul 
dejun şi vinul i se urcase deja la cap, astfel că mâncarea era 
bine-venită. Termină repede. Unul e gata, mai sunt şaptezeci şi 
şase. Șaptezeci şi şapte de feluri de mâncare, în timp ce în oraş 
mai există copii care mor de foame şi bărbaţi care ar face 
moarte de om pentru o ridiche. Poate că nu i-ar mai iubi pe 
Tyrelli nici pe jumătate dacă ne-ar vedea acum. Sansa gustă o 
lingură de supă şi împinse castronul. 

— Nu e pe placul tău, doamna mea? întrebă Tyrion. . 

— Vor fi atâtea feluri, nobile soţ. Am stomacul mic. Incepu să 
se joace nervoasă cu părul, privind peste masă, către locul unde 
şedea Joffrey cu regina lui. 

Oare şi-ar dori să fie în locul lui Margaery? Tyrion se încruntă. 
Până şi un copil ar trebui să fie mai înțelept. Işi întoarse privirea, 
căutând să-şi abată atenţia, dar oriunde se uita vedea femei, 
femei frumoase şi fericite, care aparţineau altor bărbaţi: 
Margaery, desigur, zâmbind dulce în timp ce bea împreună cu 
Joffrey din potirul mare cu şapte feţe. Mama ei, Lady Alerie, cu 
părul argintiu şi chipul frumos, încă semeaţă lângă Mace Tyrell. 
Cele trei tinere verişoare ale reginei, vesele ca nişte păsări. 
Bruneta soţie din Myr a Lordului Merryweather, cu ochii ei negri, 
mari şi scânteietori. Ellaria Sand, printre dornisheni (Cersei le 
rezervase o masă întreagă, chiar sub dais, într-un loc de mare 
onoare, dar cât mai departe de Tyrelli cu putinţă), râzând la ceva 
ce-i spusese Vipera Roşie. 

Şi mai era o femeie, care stătea aproape la piciorul celei de-a 
treia mese din stânga... probabil soţia unuia dintre Fossoway, 
însărcinată. Frumuseţea ei delicată nu era în nici un fel 
diminuată de pântec, şi nici plăcerea de a mânca şi a petrece. 
Tyrion privi cum soţul ei îi dădea bucățele de mâncare din 
farfuria lui. Beau din aceeaşi cupă, mâna lui se odihnea blând pe 
pântecele ei, un gest tandru şi protector. 

Se întrebă ce-ar spune Sansa dacă s-ar apleca şi ar săruta-o 
chiar în clipa aceea. S-ar crispa, cel mai probabil. Sau ar îndura 
cu curaj, cum îi era datoria. E nespus de frumoasă soția asta a 

mea. Dacă i-ar spune că-i vrea fecioria la noapte, ar îndura 
supusă şi asta şi nu ar plânge mai mult decât ar trebui. 

Mai ceru vin. Când îl primi, se servea deja al doilea fel, 
plăcintă cu carne de porc, ananas şi ouă. Sansa nu luă decât o 
muşcătură din bucata ei, în timp ce vestitorii îl chemau pe cel 
de-al şaselea dintre cei şapte cântăreţi. 

Hamish Harpistul, cu barba lui căruntă, anunţă că va cânta 
„pentru urechile zeilor şi ale oamenilor, un cântec nemaiauzit 
până acum în toate cele Şapte Regate”. Il intitulase Drumul 
Lordului Renly. 

Îşi trecu degetele peste coardele harpei sale înalte, umplând 
încăperea cu sunetul ei dulce. 

— De pe tronul oaselor, Stăpânul Morţii îşi cobori privirea 
asupra lordului ucis, începu Hamish, şi continuă să povestească 
cum Renly, căindu-se că încercase să fure coroana nepotului său, 
refuzase să i se predea Stăpânului Morţii şi se întorsese pe 
tărâmul viilor, să apere regatul de fratele lui. 

Și, pentru asta, bietul Symon a sfârşit într-o oală, cugetă 
Tyrion. Regina Margaery era cu ochii în lacrimi la sfârşitul 
cântecului, când umbra viteazului Lord Renly zbura către 
Highgarden, să arunce o ultimă privire asupra chipului 
adevăratei sale iubiri. 

— Lordul Renly nu s-a căit în viaţa lui pentru nimic, îi spuse 
Pezevenghiul Sansei, dar după părerea mea, Hamish tocmai a 
câştigat o lăută de aur. 

Harpistul le oferi şi câteva cântece cunoscute. Un trandafir de 
aur era pentru Tyrelli, fără doar şi poate, aşa cum Ploile din 
Castamere era menit să-l linguşească pe tatăl său. Mamă, 
Fecioară şi Babă îl încântă pe Inaltul Septon, iar Soția mea le 
plăcu fetiţelor cu inimi romantice şi, fără îndoială, câtorva 
băieţei. Tyrion asculta cu o jumătate de ureche, gustând clătite 
cu porumb şi terci fierbinte de ovăz cu bucățele de curmale, 
mere şi portocale şi ciugulind cu dinţii o coastă de mistreţ. 

După aceea, felurile de mâncare şi momentele distractive se 
succedară cu o uluitoare risipă, stropite din belşug cu vin şi bere. 
Hamish îi părăsi, iar în locul lui veni un urs bătrân şi pipernicit 
care dansă stângaci în sunet de fluier şi tobă, în timp ce nuntaşii 
mâncau păstrăv prăjit în migdale zdrobite. Băiatul Lunii se urcă 
pe catalige şi porni cu paşi mari printre mese, în urmărirea lui 
Butterbumps, bufonul gras şi grotesc al Lordului Tyrell, în timp ce 
lorzii şi doamnele mâncau friptură de bâtlan şi plăcinte cu brânză 

şi ceapă. Câţiva jongleri Pentoshi făcură roata carului, se ridicară 
în mâini, legănară farfurii pe picioarele goale şi se cocoţară unul 
pe umerii celuilalt, formând o piramidă. Isprăvile lor erau însoţite 
de crabi prăjiţi cu mirodenii iuți, din est, platouri pline de hălci de 
miel înăbuşit în lapte de migdale, cu morcovi, ridichi şi ceapă, şi 
tarte cu peşte, scoase din cuptor, servite atât de fierbinţi că te 
ardeau la degete. 

Atunci vestitorii anunţară un alt cântăreţ, Collio Quaynis din 
Tyrosh, care avea o barbă purpurie şi un accent ridicol, întocmai 
cum îi asigurase Symon. Collio începu cu o versiune proprie a 
Dansului Dragonilor, care era, mai degrabă, un cântec pentru doi 
cântăreţi, bărbat şi femeie. Tyrion rezistă până la sfârşit, cu o 
porţie dublă de terci cu miere şi ghimbir şi mai multe cupe cu 
vin. O baladă chinuitoare despre doi îndrăgostiţi aflaţi pe moarte, 
în mijlocul Urgiei din Valyria, care ar fi fost mai pe placul 
auditoriului dacă Collio n-ar fi cântat-o în Valyriana Cultă, pe care 
majoritatea invitaţilor nu o cunoşteau. Dar Bessa Hangița îi 
recâştigă cu versurile sale deocheate. La masă se serveau 
cocoşei în pene, rumeniţi întregi şi umpluţi cu curmale, în timp 
ce Collio chemă un toboşar, făcu o plecăciune adâncă în faţa 
Lordului Tywin şi începu să cânte Ploile din Castamere. 

Dacă trebuie să ascult şapte variante, s-ar putea să mă duc în 
Fundătura Puricilor şi să-i cer iertare tocanei. Tyrion se întoarse 
către soţia sa: 

— Aşadar, pe care-l preferi? 

Sansa clipi: 

— Lordul meu? 

— Dintre cântăreţi. Care ţi-a plăcut mai mult? 

— Eu... îmi pare rău, lordul meu. N-am fost atentă. 

Nici de mâncat nu mânca. g 

— Sansa, îţi lipseşte ceva? Il luase gura pe dinainte şi, 
dintr-odată, se simţi ca un prost. Toate rudele ei au fost 
măcelărite, e măritată cu mine şi eu o întreb ce-i lipseşte. 

— Nu, lordul meu. lşi feri privirea,  prefăcându-se, 
neconvingător, interesată de Băiatul Lunii care îl lovea pe Ser 
Dontos cu curmale. 

Patru maeştri piromanţi chemau fiare sălbatice din flăcări, să 
se sfâşie cu gheare de foc, în timp ce servitorii aşezau pe masă 
castroane de B/andissory, un amestec de supă de vită cu vin 
fiert, îndulcit cu miere şi presărat cu migdale opărite şi bucăţi de 
clapon. Apoi veniră nişte cântăreţi din fluier, câini dresați, 

înghiţitori de săbii, cu mazăre cu unt, nuci tăiate şi castroane de 
argint cu carne de lebădă în sos de şofran şi piersici. 

— Nu iarăşi lebădă, bodogăni Tyrion, amintindu-şi de cina cu 
sora lui, din ajunul bătăliei. Un jongler învăârti în aer câteva săbii 
şi topoare, în timp ce bucăţi de sângerete la frigare erau aduse 
sfârâind pe mese, o alăturare pe care Tyrion o socoti nespus de 
iscusită, deşi, probabil, nu tocmai de bun-gust. 

Vestitorii suflară în goarne. 

— Vi-l prezentăm acum pe Galyeon din Cuy, care va cânta 
pentru lăuta de aur. 

Galyeon era un bărbat cu pieptul larg, barba neagră şi capul 
pleşuv şi un glas de tunet care răsună în toate colţurile sălii 
tronului. Adusese nu mai puţin de şase muzicanți să cânte cu el. 

— Nobili lorzi şi frumoase doamne, în seara asta vă voi cânta 
un singur cântec, anunţă el. Este cântecul Apei Negre, despre 
cum a fost salvat regatul. Toba începu să bată încet, 
ameninţător. 

— Sus, în turn, sta dus pe gânduri, începu Galyeon, 
lordu-ntunecat în negru-i castel. 

— Negru-i era părul şi sufletul la fel, incantară muzicanţii la 
unison. Intră un fluier. 

— Din sânge şi ranchiună se hrănea şi cupa cu venin el şi-o 
umplea, cântă Galyeon. Cândva, al meu frate avea şapte regate, 
îi spuse el urâtei sale hoaşte. Voi lua ce-a avut şi tot va fi al meu. 
lar fiul său pumnalu-mi va cunoaşte. 

— Un mândru cavaler, cu păr de aur moale, cântară muzicanţii 
săi, în sunet de harpă şi de fluier. 

— Dacă voi mai fi vreodată Mână, spuse Tyrion în gura mare, 
primul lucru pe care-l voi face va fi să spânzur cântăreții. 

Lady Leonette râse cristalin lângă el, iar Ser Garlan se aplecă 
să-i spună: 

— O faptă de vitejie necântată nu preţuieşte mai puţin. 

— Lordul întunecat oştirea-şi chemă, precum ciorile toți 
se-adunară. Şi însetaţi de sânge se-mbarcară... 

— ... şi nasul bietului Tyrion îl tăiară, continuă Tyrion. 

Lady Leonette chicoti. 

— Poate că ar trebui să fii cântăreţ, lordul meu. Te pricepi la 
fel de bine la versuri ca Galyeon. 

— Nu, doamna mea, spuse Ser Garlan. Nobilul Lannister e 
născut să înfăptuiască lucruri măreţe, nu să le cânte. Dacă n-ar fi 
fost lanţul lui şi focul sălbatic, vrăjmaşul ar fi acum pe malul 

celălalt. lar dacă brutele lui Tyrion n-ar fi ucis cele mai multe din 
iscoadele lui Stannis, n-am fi fost niciodată în stare să-l luăm pe 
nepregătite. 

Vorbele sale îl făcură pe Tyrion să se simtă ridicol de 
recunoscător şi îl ajutară să se potolească cât timp îşi cântă 
Galyeon balada nesfârşită despre vitejia băiatului rege şi a 
mamei sale, regina de aur. 

— N-a făcut asta niciodată, izbucni Sansa pe neaşteptate. 

— Să nu crezi niciodată ce auzi într-un cântec, doamna mea. 
Tyrion făcu semn unui slujitor să le umple cupele cu vin. 

Curând, era noapte dincolo de ferestrele înalte şi Galyeon 
continua să cânte. Balada lui avea şaptezeci şi şapte de versuri, 
deşi păreau mai degrabă o mie. Unul pentru fiecare oaspete din 
sală. Tyrion îndură ultimele douăzeci de versuri cu ajutorul 
vinului, rezistând impulsului de a-şi astupa urechile cu ciuperci. 
După ce cântăreţul îşi făcu plecăciunile, unii dintre oaspeţi erau 
deja destul de beţi ca să înceapă să dea ei înşişi un spectacol 
involuntar. Marele  Maester Pycelle adormi în timp ce 
dansatoarele din Insulele Verii se învârteau şi se răsuceau în 
rochii croite din pene viu colorate şi mătase fumurie. Pe când la 
masă erau aduse rondele de elan umplute cu brânză cu mucegai, 
unul dintre cavalerii Lordului Rowan răni un dornishean. Mantiile 
aurii îi târâră pe amândoi afară, unul să putrezească în temniţă, 
iar celălalt să fie cusut de Maester Ballabar. 

Tyrion cocheta cu o cremă de zahăr ars, cu chimen, cuişoare 
şi lapte de migdale, când Regele Joffrey se ridică dintr-odată în 
picioare, clătinându-se. 

— Să vină cavalerii mei regali! strigă el cu glasul îngroşat de 
vin, bătând din palme. 

Nepotul meu e mai beat decât mine, gândi Tyrion, în timp ce 
mantiile aurii deschideau uşile mari de la capătul sălii. Din locul 
unde se afla, nu putea să vadă decât vârfurile a două lănci 
vărgate, când doi călăreţi intrară, unul lângă altul. Un val de 
râsete îi urmări pe culoarul central, către rege. Probabi/ sunt 
călare pe ponei, conchise Tyrion... până când îi văzu în 
întregime. 

Cavalerii erau doi pitici. Unul călărea un câine gri, urât, cu 
picioarele lungi şi fălcile atârnate. Celălalt călărea o scroafă 
imensă, bălţată. Armurile de lemn pictate trosneau când micii 
cavaleri săltau în şa. Scuturile erau mai mari decât ei şi se luptau 
bărbăteşte cu lăncile lor în timp ce înaintau, bocănind, 

legănându-se într-o parte şi în alta şi stârnind hohote de râs. 
Unul dintre cavaleri era îmbrăcat în aur din cap până-n picioare, 
cu un cerb negru pictat pe scut, celălalt purta haine gri şi albe, 
cu blazonul lupului. Animalele pe care le călăreau erau 
înveşmântate la fel. 

Tyrion privi de-a lungul daisului, la toate chipurile surâzătoare. 
Joffrey era roşu, cu răsuflarea tăiată, Tommen ţipa şi sărea în sus 
şi-n jos, pe locul lui, Cersei chicotea politicoasă şi până şi Lordul 
Tywin părea oarecum amuzat. Dintre toţi cei de la masa de 
onoare, numai Sansa Stark nu zâmbea. Ar fi putut s-o iubească 
pentru asta, dar la drept vorbind, ochii fetei erau departe, ca şi 
cum nici nu vedea cavalerii groteşti venind spre ea. 

Piticii nu sunt de vină, hotărî Tyrion. Când vor termina, o să-i 
laud şi o să le dau o pungă grasă de arginti. lar mâine, voi afla 
cine a plănuit acest moment vesel şi o să mă ocup de un alt fel 
de mulțumiri. 

Când piticii se opriră sub dais să-l salute pe rege, cavalerul lup 
îşi scăpă scutul. Când se aplecă să-l ridice, cavalerul cerb îşi 
pierdu echilibrul şi îl plesni peste spate. Cavalerul lup căzu de pe 
purcea şi lancea se prăbuşi, nimerind în capul inamicului. Piticii 
se zvârcoliră pe podea, înlănţuiţi. Când se ridicară, încercară 
amândoi să urce pe spatele câinelui. Urmară strigăte şi 
îmbrânceli. In cele din urmă, încălecară din nou, numai că de 
data aceasta, fiecare pe animalul celuilalt, cu alt scut în mână şi 
cu faţa spre spate. 

Le luă ceva timp să rezolve încurcătura, dar în cele din urmă 
ţâşniră fiecare în alt capăt al sălii şi îşi întoarseră caii, faţă în 
faţă. Lorzii şi doamnele hohoteau şi chicoteau, iar omuleţii se 
întâlniră, cu trosnete şi pârâituri, şi lancea cavalerului lup izbi 
coiful cavalerului cerb, smulgându-i capul de pe umeri. Capul se 
răsuci în aer, împroşcând sânge, şi căzu în poala Lordului Gyles. 
Piticul decapitat se plimbă, clătinându-se, printre mese, 
fluturându-şi mâinile. Câinii lătrau, femeile ţipau, iar Băiatul Lunii 
se dădea în spectacol, legănându-se periculos, înainte şi înapoi, 
pe catalige, până când Lordul Gyles scoase un pepene roşu, 
picurând, din coiful zdrobit, moment în care cavalerul cerb îşi îţi 
capul din armură şi o altă furtună de râsete cutremură sala. 
Cavalerii aşteptară ca râsetele să se stingă, îşi dădură ocol, 
făcând schimb de insulte savuroase, şi erau pe cale să se 
depărteze unul de altul, pentru o nouă confruntare, când câinele 
îşi azvârli cavalerul pe podea şi se sui călare pe scroafă. 

Purceaua mare guiţă chinuită, în timp ce nuntaşii guiţau în 
hohote de râs, mai cu seamă când cavalerul cerb sări pe 
cavalerul lup, îşi lăsă jos pantalonii şi începu să se bâţâie 
frenetic. 

— Mă predau! Mă predau! urlă piticul de jos. Bunule cavaler, 
vâră-ţi sabia în teacă. 

— O vâr, o vâr, dacă nu mai mişti teaca, răspunse piticul de 
deasupra, spre deliciul tuturor. 

Lui Joffrey îi ţâşnea vinul pe ambele nări. Gâfâind, se ridică în 
picioare, cât pe ce să doboare potirul cu două toarte. 

— Un campion, strigă el. Avem un campion! Văzând că regele 
vorbeşte,  mesenii începură să se potolească. Piticii se 
descleştară, aşteptând fără doar şi poate mulţumirile regale. Dar 
nu un adevărat campion, spuse Joff. Un adevărat campion iese 
învingător în toate înfruntările. Regele se urcă pe masă. Cine mai 
vrea să-l înfrunte pe campion? Cu un zâmbet vesel, se întoarse 
către Tyrion: Unchiule! Vei apăra onoarea regatului meu, nu-i 
aşa? Poţi să călăreşti purceaua! 

Râsetele îl izbiră ca un val. Tyrion Lannister nu-şi amintea 
când se ridicase, nici când se urcase pe scaun, dar se pomeni 
cocoţat pe masă. Sala era o ceaţă de chipuri contorsionate, 
luminate de torţe. Işi strâmbă faţa în cel mai hidos zâmbet 
batjocoritor pe care îl văzuseră vreodată Cele Şapte Regate. 

— Inălţimea Ta! strigă el. Voi călări purceaua, dar numai dacă 
tu călăreşti câinele! 

Joff se încruntă, zăpăcit. 

— Eu? Nu sunt pitic. De ce eu? 

Te-ai ars, Joff. 

— Păi, fiindcă eşti singurul bărbat din sală pe care sunt sigur 
că-l pot învinge. 

N-ar fi putut spune ce a fost mai dulce: clipa de tăcere uluită, 
hohotul de râs care i-a urmat sau furia oarbă de pe chipul 
nepotului său. Piticul sări jos, satisfăcut, şi când privi înapoi, Ser 
Osmund şi Ser Merryn îl ajutau pe Joffrey să coboare şi el. Când o 
văzu pe Cersei privindu-l cu duşmănie, Tyrion îi trimise o bezea. 

Fu o adevărată uşurare când muzicanţii începură să cânte. 
Micii cavaleri îşi conduseră purceaua şi câinele afară din sală, 
oaspeţii se întoarseră la străchinile lor cu cremă de zahăr ars, iar 
Tyrion mai ceru o cupă cu vin. Dar brusc simţi mâna lui Ser 
Garlan pe mânecă. 

— Lordul meu, fereşte-te, îl preveni cavalerul. Regele. 

Tyrion se întoarse. Joffrey era aproape lângă el, roşu la faţă şi 
clătinându-se, cu vinul revărsându-se peste marginea potirului 
de nuntă pe care îl ducea cu amândouă mâinile. 

— lnălţimea Ta, fu tot ce mai apucă să spună, înainte ca 
regele să-i răstoarne potirul deasupra capului. Vinul i se revărsă 
pe faţă într-un torent roşu. li scăldă părul, îi înţepă ochii, îi arse 
rana, îi şiroi pe obraji şi îmbibă catifeaua tunicii sale noi. 

— Îţi place? îl zeflemisi Joffrey. — 

Ochii lui Tyrion aruncau văpăi. Işi şterse faţa cu dosul mânecii 
şi clipi, încercând să-şi limpezească privirea. 

— A fost urât din partea ta, sire, îl auzi pe Ser Garlan spunând. 

— Ba deloc, Ser Garlan. Tyrion nu putea îngădui ca lucrurile să 
degenereze şi mai mult, nu aici, cu jumătate din regat cu ochii 
aţintiţi asupra lor. Nu orice rege s-ar gândi să onoreze un umil 
slujitor servindu-l din propriul potir regal. Păcat că vinul s-a 
vărsat. 

— Nu s-a vărsat, spuse Joffrey, prea necioplit ca să accepte 
retragerea pe care i-o oferea Tyrion. Şi nu te serveam. 

Regina Margaery îşi făcu apariţia dintr-odată, lângă Joffrey. 

— Dragul meu rege, îl imploră fata Tyrell, haide, întoarce-te la 
locul tău, un alt cântăreţ aşteaptă. 

— Alaric din  Elysen, interveni Lady Olenna Tyrell, 
sprijinindu-se în toiag, fără să-i acorde piticului îmbibat în vin mai 
multă atenţie decât îi acordase nepoata ei. Sper că ne va cânta 
Ploile din Castamere. A trecut o oră de când nu l-am mai auzit şi 
am uitat cum sună. 

— lar Ser Addam vrea să ţină un toast, adăugă Margaery. Te 
rog, lnălţimea Ta. 

— Nu mai am vin, declară Joffrey. Cum pot să închin cupa, 
dacă nu am vin? Unchiule Pezevenghi, poţi să mă serveşti. Dacă 
nu vrei să te întreci în turnir, vei fi paharnicul meu. 

— AŞ fi deosebit de onorat. 

— Nu este o onoare! răcni Joffrey. Apleacă-te şi ridică-mi 
potirul. Tyrion se supuse, dar când întinse mâna să apuce o 
toartă, Joff lovi potirul, printre picioarele lui. Ridică-/! Eşti la fel de 
stângaci pe cât eşti de urât? Tyrion fu nevoit să se târască pe 
sub masă, ca să găsească potirul. Bun. Acum umple-l cu vin. 
Ceru o carafă de la o slujitoare şi umplu cupa pe trei sferturi. In 
genunchi, piticule. Ingenunchind, Tyrion ridică potirul greu, 
întrebându-se dacă avea să facă o a doua baie, dar regele îl luă 
cu o singură mână, bău cu nesaţ şi îl aşeză pe masă. Acum te 

poţi ridica, unchiule. 

Picioarele îi erau amorţite când încercă să se ridice şi fu cât pe 
ce să se prăbuşească. Tyrion fu nevoit să se sprijine de un scaun 
ca să se îndrepte. Ser Garlan îi întinse o mână, Joffrey râse, iar 
Cersei i se alătură. Pe urmă ceilalţi. Nu vedea cine, dar îi auzea. 

— Inălţimea Ta. Glasul Lordului Tywin era impecabil, nealterat 
de băutură. Soseşte plăcinta de nuntă. E nevoie de sabia ta. 

— Plăcinta? Joffrey îşi luă regina de mână. Vino, doamna mea, 
vine plăcinta. 

Nuntaşii se aşezară, strigând şi aplaudând şi ciocnindu-şi 
cupele cu vin, în timp ce plăcinta imensă străbătea încet sala, 
adusă de şase bucătari radioşi. Măsura doi metri în diametru, 
rumenă şi aurie, şi din interior se auzeau ţipete şi bufnituri. 

Tyrion se dădu înapoi în scaun. Nu-i mai lipsea decât să se 
găinăţeze pe el un porumbel, ca ziua să fie perfectă. Vinul îi 
trecuse prin tunică şi prin pantaloni şi simţea umezeala pe piele. 
Ar fi trebuit să se schimbe, dar nimeni nu putea să plece până la 
momentul ceremoniei nupţiale. Până atunci mai erau încă vreo 
douăzeci, treizeci de feluri de mâncare, după socoteala lui. 

Regele Joffrey şi regina lui întâmpinară plăcinta lângă dais. 
Când Joff scoase sabia din teacă, Margaery aşeză o mână pe 
braţul lui, să-l împiedice. 

— Bocetul Văduvei nu e o sabie pentru tăiat plăcinte. 

— Adevărat. Regele Joffrey ridică glasul: Ser Ilyn, sabia ta. 

Din umbrele din fundul sălii, îşi făcu apariţia Ser Ilyn Payne. 
Spectrul la ospăț, gândi Tyrion, privind cum Dreptatea Regelui 
înaintează cu paşi mari, sfrijit şi aspru. Fusese prea mic ca să-l 
cunoască pe Ser llyn înainte de a-şi pierde limba. Trebuie c-a fost 
alt om pe vremea aceea, dar acum tăcerea face parte din el, la 
fel ca ochii aceia goi, ca zalele ruginite şi ca sabia mare de pe 
spate. 

Ser Ilyn se înclină în faţa regelui şi a reginei, întinse mâna 
peste umăr şi scoase la iveală doi metri de argint strălucitor, 
împodobit cu rune. Îngenunche, oferindu-i lui Joffrey măreaţa 
sabie, cu mânerul înainte. Stropi de foc roşu licăriră din ochii 
rubinii de pe mâner, o bucată de obsidian sculptată în forma unui 
craniu rânjit. 

Sansa se foi în scaun. 

— Ce sabie este aceea? Pe Tyrion îl usturau încă ochii din 
pricina vinului. Clipi şi se uită din nou. Sabia mare a lui Ser Ilyn 
era la fel de lungă şi la fel de lată ca Gheaţa, dar era prea 

argintie. Oţelul valyrian era întunecat, mai fumuriu în esenţa sa. 
Sansa îl apucă de braţ: Ce a făcut Serllyn cu sabia tatălui meu? 

_ Ar fi trebuit să-i înapoiez Gheaţa lui Robb Stark, gândi Tyrion. 
li aruncă o privire tatălui său, dar Lordul Tywin se uita la rege. 

Joffrey şi Margaery îşi împreunară mâinile, ridicând sabia şi 
coborând-o înapoi, într-un arc argintiu. Când crusta plăcintei se 
despică, porumbeii ţâşniră într-un vârtej de pene albe, năvălind 
în toate direcţiile, fâlfâind către ferestre şi grinzi. Un vuiet de 
încântare se înălţă de pe bănci, iar cântăreții din fluier şi flaut din 
galerie începură un cântec însufleţit. Joff îşi luă soţia în braţe şi o 
învârti vesel. 

Un servitor aşeză o felie de plăcintă fierbinte în faţa lui Tyrion 
şi o acoperi cu o lingură de cremă de lămâie. Porumbeii erau 
bine făcuţi în plăcintă, dar nu-i găsea mai apetisanţi decât pe cei 
vii, care fâlfâiau prin sală. Sansa nu mânca nici ea. 

— Eşti palidă ca o nălucă, doamna mea, spuse Tyrion. Ai 
nevoie de o gură de aer rece, iar eu am nevoie de altă tunică. Se 
ridică şi-i întinse mâna: Vino. 

Dar înainte de a reuşi să se retragă, Joffrey era iarăşi lângă el. 

— Unchiule, unde te duci? Eşti paharnicul meu, ai uitat? 

— Trebuie să mă schimb cu haine curate, Inălţimea Ta. Imi 
îngădui să plec? 

— Nu. Imi place cum arăţi aşa. Mai toarnă-mi. Potirul regelui 
se afla pe masă, acolo unde îl lăsase. 

Tyrion fu nevoit să se caţere înapoi în scaun ca să ajungă la el. 
Joff i-l smulse din mâini şi bău cu nesaţ, gâlgâind, cu vinul 
şiroindu-i roşu pe bărbie. 

— Stăpâne, spuse Margaery, ar trebui să ne întoarcem la 
locurile noastre. Lordul Buckler vrea să rostească un toast în 
cinstea noastră. 

— Unchiul meu nu şi-a mâncat plăcinta de porumbel. Cu 
potirul într-o mână, Joff şi-o vâri pe cealaltă în plăcintă. Aduce 
ghinion să nu mănânci plăcinta, îl dojeni el, umplându-şi gura cu 
carne fierbinte şi iute de porumbel. Vezi, e bună. Scuipând bucăţi 
de coajă, tuşi şi se mai servi cu un pumn. Dar e seacă. Trebuie 
udată. Joff luă o înghiţitură de vin şi tuşi din nou, mai violent. 
Vreau să văd... să te văd călărind pe... purceaua aia, unchiule. 
Vreau... Cuvintele i se opriră în gâtlej, într-un acces de tuse. 

Margaery îl privi cu îngrijorare. 

— Inălţimea Ta? 

— E... plăcinta... nimic... Joff mai luă o sorbitură, sau cel puţin 

încercă, dar împroşcă tot vinul, cuprins de un nou acces de tuse. 
Faţa i se înroşea. Eu... nu pot... Potirul îi alunecă din mână şi 
vinul sângeriu şiroi pe dais. 

— Se sufocă, zise Regina Margaery, cu răsuflarea întretăiată. 

Bunica îi veni alături. 

— Ajutaţi-l pe bietul băiat, ţipă Regina Ghimpilor, cu un glas de 
zece ori mai viguros decât trupul ei. /mbecililor! Aveţi de gând să 
staţi cu toţii cu gura căscată? Ajutați-vă regele! 

Ser Garlan îl îmbrânci pe Tyrion şi începu să-l lovească pe 
Joffrey cu pumnii în spate. Ser Osmund Kettleblack sfâşie gulerul 
regelui. Un sunet subţire, înfricoşător, ieşi din gâtlejul băiatului, 
sunetul unui om care încearcă să soarbă un râu cu paiul, pe 
urmă se opri, şi asta era şi mai înfricoşător. 

— Întoarce-ţi-l cu capul în jos, urlă Mace Tyrell la toată lumea 
şi la nimeni. Intoarce-ţi-l, scuturaţi-l de călcâie. 

Un alt glas striga: 

— Apă, daţi-i nişte apă! 

Inaltul Septon începu să se roage cu voce tare. Marele Maester 
Pycelle chemă pe cineva să-l ajute să meargă în apartamentele 
lui, să aducă o poţiune. Joffrey începu să se zgârie pe gât, 
săpând în carne cu unghiile scobituri însângerate. Sub piele, 
muşchiul se zărea tare ca piatra. Prinţul Tommen tipa şi plângea. 

O să moară, îşi dădu seama Tyrion. Se simţea ciudat de calm, 
deşi toţi demonii iadului se dezlănţuiau în jurul lui. Il loveau din 
nou pe Joff peste spate, dar faţa nu contenea să i se înnegrească. 
Câinii lătrau, copiii plângeau, bărbaţii îşi strigau unul altuia 
sfaturi inutile. Jumătate dintre nuntaşi erau în picioare, unii 
îmbrâncindu-se, ca să vadă mai bine, alţii alergând spre uşi, 
grăbiţi să scape de acolo. N 

Ser Meryn deschise gura regelui şi îi vârî o lingură pe gât. In 
clipa aceea, ochii băiatului întâlniră ochii lui Tyrion. Are ochii lui 
Jaime. Numai că pe Jaime nu-l văzuse niciodată atât de speriat. 
Băiatul are doar treisprezece ani. Joffrey scotea un sunet sec, 
cloncănit, încercând să vorbească. Ochii îi ieşeau, albi, din orbite, 
cuprinşi de groază. Ridică mâna... încercând să-l atingă pe 
unchiul său sau arătând spre el... îţi cere iertare sau crede că-l 
pot salva? 

— Nuuuu, se jeli Cersei. Tată, ajută-l, cineva să-l ajute, fiul 
meu, fiul meu... 

Tyrion se pomeni gândindu-se la Robb Stark. Nunta mea arată 
cu mult mai bine, dacă stau să mă gândesc. Se uită să vadă 

reacţia Sansei, însă în sală era prea mare zăpăceală şi n-o putea 
zări. Dar ochii îi căzură pe potirul de nuntă, uitat pe podea. Se 
duse să-l ridice. Pe fundul lui, mai era o jumătate de deget de vin 
roşu. Tyrion îl cercetă o clipă, pe urmă îl turnă pe podea. 

Margaery Tyrell plângea în braţele bunicii, iar bătrâna îi 
spunea: 

— Fii tare, fii tare. 

Majoritatea muzicanţilor fugiseră, dar un ultim flautist din 
galerie cânta un cântec funebru. În fundul sălii tronului, oamenii 
se încăierau în preajma uşilor şi se călcau în picioare. Mantiile 
aurii ale lui Ser Addam interveniră să restabilească ordinea. 
Nuntaşii se repezeau cu capul înainte afară, în noapte, unii 
plângând, alţii clătinându-se şi vomitând, iar alţii albi de spaimă. 
Lui Tyrion îi trecu tardiv prin minte că era, poate, înţelept să 
plece şi el. 

Când o auzi pe Cersei urlând, ştiu că se terminase. 

Ar trebui să plec. Acum. |n schimb, se apropie de ea cu pasu-i 
legănat. 

Sora lui stătea într-o baltă de vin, legănând trupul fiului ei. 
Rochia îi era sfâşiată şi pătată, faţa albă ca varul. Un câine negru 
şi slab se furişă lângă ea, adulmecând cadavrul lui Joffrey. 

— Băiatul a murit, Cersei, spuse Lordul Tywin. Aşeză o mână 
înmănuşată pe umărul fiicei sale şi unul dintre străjeri alungă 
câinele. Dă-i drumul acum. Lasă-l în pace. 

Cersei nu-l auzi. Fu nevoie de doi străjeri să-i descleşteze 
degetele, ca trupul lui Joffrey Baratheon să poată să alunece 
moale şi fără viaţă pe podea. 

Inaltul Septon îngenunche lângă el. 

— Tată din Ceruri, judecă-l drept pe regele nostru Joffrey, 
incantă el, începând o rugăciune pentru cel mort. Margaery 
Tyrell plângea cu sughiţuri, iar Tyrion o auzi pe mama ei, Lady 
Alerie, spunând: 

— S-a înecat, draga mea. S-a înecat cu plăcinta. Nu eşti tu de 
vină. S-a înecat. Am văzut cu toţii. 

— Nu s-a înecat. Glasul lui Cersei era tăios ca sabia lui Ser Ilyn. 
Fiul meu a fost otrăvit. Se uită la cavalerii în alb care stăteau 
neajutoraţi în jurul ei. Gărzi Regale, faceţi-vă datoria. 

— Doamna mea, protestă Ser Loras Tyrell, şovăind. 

— Arestează-l pe fratele meu, porunci ea. El a făcut asta, 
piticul. El şi soţioara lui. Ei l-au ucis pe fiul meu. Pe regele vostru. 
Luaţi-i! Luaţi-i pe amândoi! 

SANSA 


Departe, în celălalt capăt al oraşului, un clopot începu să bată. 
Sansa se simţea ca într-un vis. 

— Joffrey e mort, le spuse copacilor, să vadă dacă asta o va 
trezi. 

Nu era mort când părăsise ea sala tronului. Dar era în 
genunchi şi îşi sfâşia pielea, încercând cu disperare să respire. 
Priveliştea era insuportabilă şi Sansa fugise plângând. Lady 
Tanda fugea şi ea. 

— Ai o inimă bună, doamna mea, îi spusese. Nu orice fată ar 
plânge aşa pentru un bărbat care a părăsit-o şi a măritat-o cu un 
pitic. 

O inimă bună. Am o inimă bună. Un râs isteric i se ridică din 
gâtlej, dar Sansa îl înăbuși. Clopotele sunau încet, a jale. Sunau, 
sunau, sunau. La fel sunaseră şi pentru Regele Robert. Joffrey era 
mort, era mort, mort, mort. De ce plângea, când îi venea să 
danseze? Erau lacrimi de bucurie? 

Işi găsi hainele acolo unde le ascunsese cu două nopţi înainte. 
Fără slujnice s-o ajute, îi luă mai mult decât ar fi trebuit să-şi 
dezlege  panglicile rochiei. Mâinile îi erau ciudat de 
neîndemânatice, deşi nu era aşa de speriată cum ar fi putut să 
fie. 

— Zeii sunt cruzi că l-au luat atât de tânăr şi frumos, la 
propria-i nuntă, îi spusese Lady Tanda. 

Zeii sunt drepţi, gândi Sansa. Robb murise tot la o nuntă. 
Pentru Robb plângea ea. Pentru el şi pentru Margaery. Biata 
Margaery, de două ori măritată şi de două ori văduvă. Sansa îşi 
scoase o mânecă, lăsă rochia să cadă şi ieşi din ea. O împachetă, 
o înghesui în scorbura unui stejar şi scutură rochia pe care o 
ascunsese acolo. /imbracă-te gros, o prevenise Ser Dontos, şi; 
îmbracă-te în culori întunecate. Nu avea haine negre, aşa că 
alesese o rochie groasă, din lână maro. Dar corsajul era 
împodobit cu perle. Mantia le va acoperi. Mantia era verde-închis, 
cu o glugă mare pe care, deocamdată, o lăsă pe spate. Işi 
pregătise şi pantofi, simpli şi robuşti, fără tocuri şi cu botul 
pătrat. Zeii mi-au auzit rugăciunile, gândi ea. Se simţea ameţită, 
ca într-un vis. Pielea mi s-a transformat în porțelan, în fildeş, în 
oțel. Mâinile i se mişcau greoi, înţepenite, de parcă nu i-ar mai fi 

despletit părul până atunci. Pentru o clipă, îşi dori s-o fi avut pe 
Shae lângă ea, să-i desfacă plasa de păr. 

Când o dezlegă, părul lung şi arămiu i se revărsă pe spate şi 
peste umeri. Plasa din fir de argint îi atârna pe degete, cu 
metalul subţire sclipind delicat, cu pietrele negre în lumina lunii. 
Ametiste negre din Asshai. Unul lipsea. Sansa ridică plasa, s-o 
cerceteze. Era o pată întunecată în scobitura argintie, de unde 
căzuse piatra. 

Spaima o cuprinse dintr-odată. Inima îi bubuia să-i spargă 
pieptul şi, pentru o clipă, îşi ţinu răsuflarea. De ce mi-e atât de 
frică, e doar un ametist, un ametist negru din Asshai, nimic mai 
mult. Probabil nu era prins bine, atâta tot. Nu era prins bine şi a 
căzut, iar acum e pe undeva prin sala tronului sau în curte, dacă 
nu cumva... 

Ser Dontos spusese că plasa ei de păr era vrăjită, că o va duce 
acasă. li spusese că trebuie s-o poarte în noaptea aceasta, la 
nunta lui Joffrey. Sârma de argint i se strângea pe degete. 
Degetul mare trecea şi iar trecea peste orificiul unde fusese 
piatra. Incercă să se oprească, dar degetele nu erau ale ei. 
Degetul mare îi era atras în gaura aceea, aşa cum limba e atrasă 
către o măsea lipsă. Ce fel de vrajă? Regele era mort, regele 
crud, care fusese prinţul ei viteaz cu o mie de ani în urmă. Dacă 
Dontos o minţise în privinţa plasei de păr, oare o minţise şi cu 
celelalte? Dacă nu vine? Dacă nu există nici o corabie, nici o 
barcă pe râu, nici o scăpare? Ce se va întâmpla atunci cu ea? 

Auzi foşnet de frunze şi îşi îndesă plasa de argint adânc în 
buzunarul mantiei. 

— Cine-i acolo? strigă ea. Pădurea zeilor era întunecoasă şi 
clopotele îl conduceau pe Joff la mormânt. 

— Eu. leşi de sub copaci, clătinându-se, beat. O apucă de braţ, 
să se sprijine. Dulce Jonquil, am venit. Florian al tău a venit, nu te 
teme. 

Sansa se retrase. 

— Ai spus că trebuie să port plasa de păr. Plasa argintie cu... 
ce fel de pietre sunt astea? 

— Ametiste. Ametiste negre din Asshai, doamna mea. 

— Nu sunt ametiste, aşa-i? Aşa-i? M-ai minţit. 

— Ametiste negre, jură el. Purtau vrajă în ele. 

— Purtau crima în ele! 

— Uşurel, doamna mea, uşurel. Nu crimă. S-a înecat cu 
plăcinta de porumbel. Dontos râse înfundat. O, gustoasă 

plăcintă. Argint şi pietre, asta a fost tot. Argint şi pietre şi vrajă. 

Clopotele sunau funebru şi sunetul vântului era ca şuieratul lui 
când încercase să tragă o gură de aer. 

— L-ai otrăvit. Tu. Ai luat o piatră din părul meu... 

— Sst, o să ne omori pe amândoi. N-am făcut nimic. Haide, 
trebuie să plecăm, o să te caute. Soţul tău a fost arestat. 

— Tyrion? exclamă ea, uluită. 

— Ai alt soţ? Pezevenghiul, unchiul pitic. Cersei crede că el a 
făcut-o. O înhăţă pe Sansa de mână şi o trase. Pe aici, nu mai e 
mult, nu te teme. 

Sansa îl urmă fără împotrivire. N-am putut suporta niciodată 
plânsul femeilor, îi spusese Joff cândva, dar acum mama lui era 
singura femeie care plângea. In poveştile Bătrânei Nan, spiriduşii 
făureau lucruri magice, care puteau împlini dorinţele. Oare 
mi-am dorit să moară? se întrebă ea, înainte să-şi aducă aminte 
că era prea mare ca să mai creadă în spiriduşi. 

— Tyrion l-a otrăvit? 

Ştia că soţul ei pitic îşi ura nepotul. Oare ar fi fost în stare să-l 
omoare? Știa, oare, despre plasa mea de păr, despre ametistele 
negre? El i-a adus vin lui Joff. Cum puteai face pe cineva să se 
înece punându-i un ametist în vin? Dacă e mâna lui Tyrion, vor 
crede că am fost şi eu implicată, îşi dădu ea seama, înfiorată. 
Cum să nu? Erau soţ şi soţie, iar Joff îi omorâse tatăl şi îşi bătuse 
joc de moartea fratelui ei. Un singur trup, o singură inimă, un 
singur suflet. 

— Taci acum, draga mea, spuse Dontos. Afară din pădurea 
zeilor, n-avem voie să scoatem nici un sunet. Trage-ţi gluga şi 
ascunde-ţi faţa. Sansa clătină din cap şi se supuse. 

Era atât de beat încât uneori Sansa trebuia să-i ofere braţul, 
ca să nu cadă. Clopotele sunau în celălalt capăt al oraşului, şi 
altele şi altele li se alăturau. Stătea cu capul plecat şi se ţinea în 
umbră, în spatele lui Dontos. Coborând treptele şerpuitoare, el se 
prăbuşi în genunchi şi vomită. Bietu/ meu Florian, gândi ea, în 
timp ce Dontos se ştergea la gură cu o mânecă largă. /mbracă-te 
în culori întunecate, îi spusese, însă el, sub mantia maro de lână, 
purta vechea cămaşă cu dungi orizontale, roz şi roşii, sub o fâşie 
neagră cu trei coroane de aur, blazonul Casei Hollard. 

— De ce îţi porţi cămaşa? Joff a decretat că eşti condamnat la 
moarte dacă eşti prins vreodată îmbrăcat în hainele de cavaler... 
El... oh... Nimic din ceea ce decretase Joff nu mai conta. 

— Am vrut să fiu cavaler. Pentru asta, cel puţin. Dontos se 

ridică în picioare şi o luă de braţ. Vino, taci acum. Fără întrebări. 

Işi continuară drumul, coborând scările şerpuitoare şi 
traversând o curte mică, adâncită. Ser Dontos urni o uşă grea şi 
aprinse o lumânare. Erau într-un culoar lung. Pe pereţi atârnau 
armuri goale, întunecate şi pline de praf, cu coifurile acoperite de 
şiruri de solzi care se întindeau până pe spate. În timp ce trecea 
în goană pe lângă ele, flacăra lumânării mărea şi contorsiona 
umbra fiecărui solz. Cochiliile de cavaleri se transformă în 
dragoni, gândi ea. 

O altă scară îi duse către o uşă de stejar, întărită cu fier. 

— Ţine-te tare acum, Jonquil a mea, aproape ai ajuns. 

Când Dontos ridică drugul şi deschise uşa, Sansa simţi o briză 
rece pe faţă. Trecu prin zidul gros de patru metri şi apoi era afară 
din castel, în vârful unei stânci. Jos era râul, deasupra cerul şi 
unul era mai negru decât celălalt. 

— Trebuie să coborâm, îi spuse Ser Dontos. Jos ne aşteaptă un 
om care ne va duce cu barca la corabie. 

— O să cad. Bran a căzut şi lui îi plăcea să se caţere. 

— Nu, n-o să cazi. Există un fel de scară, o scară secretă, 
săpată în piatră. Uite, o simţi, doamna mea? Dontos se lăsă pe 
genunchi împreună cu ea şi o puse să se aplece peste marginea 
prăpastiei, bâjbâind cu degetele până când găsi o scobitură 
tăiată în stâncă. Aproape ca nişte trepte. 

Chiar şi aşa, drumul era lung. 

— Nu pot. 

— Trebuie. 

— Altă cale nu mai este? 

— Asta e calea. Nu va fi aşa de greu pentru o femeie tânără şi 
puternică, aşa cum eşti tu. Ţine-te bine, nu te uita niciodată în 
jos şi o să ajungi cât ai clipi. Ochii îi străluceau. Bietul tău Florian 
e gras şi bătrân şi beat. Mie ar trebui să-mi fie frică. Am căzut de 
pe cal, nu-ţi aminteşti? Aşa a început totul. Eram beat şi am 
căzut de pe cal, iar Joffrey mi-a vrut capul netot. Dar tu m-ai 
salvat. M-ai sa/vat, draga mea. 

Plânge, îşi dădu ea seama. 

— lar acum m-ai salvat tu pe mine. 

— Numai dacă o să cobori. Dacă nu, suntem morţi amândoi. 

El a fost, gândi Sansa. El l-a omorât pe Joffrey. Trebuia să 
coboare, nu numai pentru ea, dar şi pentru el. 

— la-o tu înainte, ser. Dacă avea să se prăbuşească, nu voia 
să-i cadă în cap, doborând-o de pe stâncă, împreună cu el. 


61 


— Cum doreşti, doamna mea. Îi dădu un sărut mustos, îşi 
azvârli cu stângăcie piciorul peste buza prăpastiei, bâjbâind până 
când găsi un punct de sprijin. Lasă-mă să cobor puţin şi vino 
după mine. O să vii, nu? Trebuie să juri? 

— O să vin, promise ea. 

Ser Dontos dispăru. Îl auzea gâfâind, când începu să coboare. 
Sansa ascultă dangătul clopotului, numărând fiecare bătaie. La 
zece, se lăsă uşor peste marginea stâncii, căutând cu vârfurile 
picioarelor, până când găsi un punct de sprijin. Zidurile castelului 
se înălţau măreţe şi amenințătoare deasupra capului ei şi, pentru 
o clipă, nu îşi dori altceva decât să urce înapoi şi să alerge în 
camerele ei călduroase din Turnul Bucătăriilor. Fi; curajoasă, îşi 
spuse. Fii curajoasă, ca doamna dintr-un cântec. 

Nu îndrăznea să se uite în jos. Işi ţinea ochii pe faţa stâncii, 
atentă la fiecare pas, înainte să-l facă pe următorul. Piatra era 
aspră şi rece. Uneori îşi simţea degetele alunecând, iar locurile 
de sprijin pentru mâini nu erau la distanţe egale, aşa cum i-ar fi 
plăcut. Clopotele nu se opreau. Inainte de a ajunge la jumătatea 
drumului, braţele îi tremurau şi era convinsă că va cădea. /ncă 
un pas, îşi spuse, încă un pas. Trebuia să se mişte. Dacă se 
oprea, nu va mai porni niciodată şi zorile o vor găsi agăţată de 
stâncă, îngheţată de frică. /ncă un pas şi încă unul. Nu se aştepta 
să atingă pământul. Se împiedică şi căzu, cu inima bubuind. 
Când se rostogoli pe spate, privind în sus, de unde venise, o 
cuprinse ameţeala şi degetele îi săpară în noroi. Am reușit. Am 
reuşit. N-am căzut. Am coborât şi acum mă duc acasă. 

Ser Dontos o ridică în picioare. 

— Pe aici. Incet acum, încet, încet. Dontos se ţinu în umbrele 
negre şi adânci de la poalele stâncilor. Din fericire, nu aveau 
mult de mers. La cincizeci de metri în josul râului, un bărbat îi 
aştepta într-o barcă mică, pe jumătate ascunsă de rămăşiţele 
unei galere care eşuase acolo şi arsese. Dontos se apropie de el 
şchiopătând şi gâfâind: Oswell? 

— Fără nume, spuse bărbatul. Treceţi în barcă. Stătea aplecat 
deasupra vâslelor, un om bătrân, înalt şi greoi, cu părul lung, alb, 
nasul mare, coroiat şi ochii umbriţi de o glugă. lnăuntru. Repede, 
mormăi el. Trebuie să plecăm. 

Când amândoi erau în barcă, bărbatul cu glugă vâri vâslele în 
apă şi se puse în mişcare, ducându-i către canal. În urma lor, 
clopotele continuau să vestească moartea băiatului rege. Râul 
întunecat era numai al lor. 

Cu lovituri ritmice, domoale, îşi croiră drum în josul râului, 
alunecând peste galera scufundată, pe lângă catarge zdrobite, 
carene arse şi vâsle sfărâmate. Palele ramelor fuseseră 
acoperite, astfel că înaintau aproape fără sunet. Un abur se 
ridica deasupra apei. Sansa vedea meterezele crenelate ale 
unuia dintre turnurile Pezevenghiului înălțându-se deasupra apei, 
dar lanţul imens fusese coborât şi trecură nestingheriţi prin locul 
unde arseseră o mie de oameni. Ţărmul se îndepărtă, ceața se 
îngroşă, sunetul clopotelor începu să se piardă. In cele din urmă, 
până şi luminile dispărură, pierdute undeva în urma lor. Erau în 
Golful Apei Negre şi lumea nu mai era decât o apă neagră, un 
abur risipit de vânt, şi călăuza lor tăcută, aplecată peste vâsle. 

— Cât de departe trebuie să mergem? întrebă ea. 

— Fără vorbă. Vâslaşul era bătrân, dar mai puternic decât 
părea şi glasul îi era fioros. În mod straniu, chipul lui avea ceva 
cunoscut, dar Sansa nu-şi putea da seama ce. 

— Nu departe. Dontos îi luă mâna într-a lui şi o mângâie cu 
blândeţe. Prietenul tău e aproape, te aşteaptă. 

— Fără vorbă, mârâi din nou vâslaşul. Apa duce sunetul, Ser 
Bufon. 

Ruşinată, Sansa îşi muşcă buza şi se cuibări în tăcere. Pluteau, 
pluteau, pluteau. 

La răsărit, pe cer licăreau primele raze ale dimineţii, când 
Sansa văzu, în sfârşit, silueta fantomatică în întunericul din faţa 
lor, o galeră de negoţ cu pânzele strânse, înaintând încet, cu un 
singur rând de vâsle. Când se apropiară, văzu emblema galerei, 
un triton cu o coroană de aur care sufla într-un corn mare de 
scoică. Auzi un glas strigând şi galera săltă încet. 

Când trecură pe lângă ea, o scară de funii căzu peste parapet. 
Călăuza lăsă vâslele şi o ajută să se ridice în picioare. 

— Sus, acum. Haide, fetiţo, aşa. 

Sansa îi mulţumi, dar nu primi nici un alt răspuns decât un 
mormăit. Era mult mai uşor să urce scara de funie decât să 
coboare stânca. Vâslaşul Oswell o urmă îndeaproape, în vreme 
ce Ser Dontos rămase în barcă. 

Doi mateloţi aşteptau lângă parapet, s-o ajute să urce pe 
punte. Sansa tremura. 

— li e frig, auzi pe cineva spunând. Bărbatul îşi scoase mantia 
şi i-o aşeză pe umeri. Aşa, acum e mai bine, doamna mea? 
Linişteşte-te, ce-a fost mai rău a trecut. 

Cunoştea acel glas. Dar el e la Vale, gândi ea. Lângă el se afla 

Ser Lothor Brune, cu o torţă în mână. 

— Lord Petyr! strigă Dontos din barcă. Trebuie să mă întorc, 
înainte să le treacă prin minte să mă caute. 

Petyr Baelish se sprijini de parapet. 

— Dar mai întâi poate că vrei să-ţi primeşti plata. Zece mii de 
dragoni, aşa-i? 

— Zece mii. Dontos se şterse la gură cu dosul mânecii. Cum ai 
promis, lordul meu. 

— Ser Lothor, recompensa. 

Lothor Brune îşi cobori torţa. Trei bărbaţi înaintară către 
copastie, ridicară arbaletele şi traseră. Când Dontos ridică 
privirea, o săgeată îl nimeri în piept, trecând prin coroana din 
stânga a cămăşii sale. Celelalte două îi sfârtecară beregata şi 
pântecele. Totul se petrecu atât de repede, încât nici Dontos, nici 
Sansa nu apucară să ţipe. Când se sfârşi, Lothor Brune azvârii 
torţa peste trupul lui Dontos. Mica barcă ardea cu o vâlvătaie, în 
timp ce galera se îndepărta. 

— L-aţi omorât! Agăţându-se de parapet, Sansa se întoarse şi 
vomită. Scăpase de Lannisteri şi dăduse peste alţii, şi mai răi? 

— Doamna mea, murmură Degețel, n-are rost să-ţi iroseşti 
lacrimile pentru un asemenea om. Era un beţivan şi nu era 
prietenul nimănui. 

— Dar m-a salvat. 

— Te-a vândut, pentru zece mii de dragoni. Dispariţia ta va 
atrage bănuiala că te faci vinovată de moartea lui Joffrey. 
Mantiile aurii o să te urmărească şi eunucul o să-şi zornăie 
punga. Dontos... ei, bine, l-ai auzit. Te-a vândut pentru aur şi, 
după ce l-ar fi băut, te-ar fi vândut din nou. O pungă de dragoni 
cumpără tăcerea unui om pentru o vreme, dar o săgeată bine 
plasată o cumpără pentru vecie. Zâmbi cu tristeţe. Tot ce-a făcut 
a făcut la porunca mea. N-am îndrăznit să mă apropii de tine în 
văzul lumii. Când am auzit cum i-ai salvat viaţa la turnirul lui Joff, 
am ştiut că va fi iscoada perfectă. 

Sansei îi era rău. 

— Zicea că e Florianul meu. 

— lţi aminteşti cumva ce ţi-am spus în ziua aceea, când tatăl 
tău s-a aşezat pe Tronul de Fier? 

Momentul îi reveni în minte, viu. 

— Mi-ai spus că viaţa nu e un cântec. Că într-o bună zi voi 
învăţa asta, cu suferinţă. Sansa îşi simţea ochii plini de lacrimi, 
dar dacă plângea pentru Ser Dontos Hollard, pentru Joff, pentru 

Tyrion sau pentru ea, asta nu putea să spună. Totul e doar 
minciună, la nesfârşit, totul şi toată lumea? 

— Aproape toată lumea. Cu excepţia ta şi a mea, desigur. 
Zâmbi. Vino în pădurea zeilor la noapte, dacă vrei să mergi 
acasă. 

— Biletul... tu ai fost? 

— Trebuia să fie pădurea zeilor. Nici un alt loc din Fortăreaţa 
Roşie nu e ferit de ciripitorii eunucului... sau de micii şobolani, 
cum le spun eu. În pădurea zeilor sunt copaci în loc de ziduri. 
Cerul deasupra capului, în loc de tavan. Rădăcini şi pământ în loc 
de podele. Şobolanii n-au unde să fugă. Şobolanii trebuie să se 
ascundă, altfel oamenii îi înţeapă cu săbiile. Lordul Petyr o luă de 
braţ. Ingăduie- mi să te conduc la cabina ta. Ai avut o zi lungă şi 
chinuitoare, ştiu. Trebuie să fii foarte obosită. 

Micuța barcă nu mai era decât o dâră de fum, iar focul din 
urma lor se pierdea în marea scăldată în lumina răsăritului. Cale 
de întoarcere nu era, singurul ei drum ducea înainte. 

— Foarte obosită, recunoscu ea. 

In timp ce o conducea, Lordul Petyr spuse: 

— Povesteşte-mi despre nuntă. Regina s-a străduit mult. 
Cântăreţii, jonglerii, ursul dansator... micuțul tău soţ s-a amuzat 
de cavalerii mei pitici? 

— Ai tăi? 

— Am fost nevoit să trimit la Braavos după ei şi să-i ascund 
într-un bordel, până la nuntă. Numai efortul a fost mai mare 
decât cheltuiala. E surprinzător cât de greu este să ascunzi un 
pitic, iar Joffrey... Poţi conduce un rege la apă, dar cu Joff trebuie 
să pleoscăi şi să stropeşti ca să-şi dea seama că o poate bea. 
Când i-am povestit despre mica mea surpriză, Înălțimea Sa a 
spus: 

— De ce aş vrea nişte pitici urâţi la nuntă? Urăsc piticii. A 
trebuit să-l iau pe după umeri şi să-i şoptesc: Nu aşa de mult 
cum îi va urî unchiul tău. 

Puntea se legăna sub picioarele lor, iar Sansei i se părea că 
lumea însăşi se clatină. 

— Ei cred că Tyrion l-a otrăvit pe Joffrey. Ser Dontos zicea că 
l-au arestat. 

Degețel zâmbi: 

— O să-ţi şadă bine ca văduvă, Sansa. 

Gândul acesta îi făcu stomacul să tremure. Poate că nu va mai 
fi nevoită să împartă niciodată patul cu Tyrion. Asta îşi dorise... 

nu-i aşa? 

Cabina era scundă şi înghesuită, dar pe priciul îngust fusese 
aşezată o saltea de puf, ca să-l facă mai comod, iar deasupra se 
afla un maldăr de blănuri groase. 

— E modestă, ştiu, dar o să te simţi destul de confortabil. 
Degețel arătă către un cufăr de cedru aflat sub hublou. O să 
găseşti înăuntru haine curate. Rochii, lenjerie, ciorapi groşi, o 
mantie. Numai lână şi pânză, mă tem. Nedemne de o fecioară 
atât de frumoasă, dar sunt curate şi o să-ţi ţină de cald până 
când putem găsi ceva mai de soi. 

A pregătit toate astea pentru mine. 

— Lordul meu, eu... nu înţeleg... Joffrey ţi-a dat Harrenhalul, 
te-a făcut Lord Suprem al Tridentului... de ce... 

— De ce să-i fi dorit moartea? Degețel ridică din umeri. N-am 
avut nici un motiv. De altminteri, sunt la o mie de leghe 
depărtare, în Vale. E bine să-ţi ţii mereu duşmanii în ceaţă. Dacă 
nu sunt niciodată siguri cine eşti sau ce vrei, nu vor şti niciodată 
ce urmează să faci. Uneori, cea mai simplă cale să-i încurci e să 
faci mişcări care n-au nici un rost sau care chiar să pară că sunt 
împotriva ta. Ţine minte asta, Sansa, când vei ajunge să joci 
jocul. 

— Care... joc? N 

— Singurul joc. Jocul tronurilor. li dădu la o parte o şuviţă de 
păr. Eşti destul de mare să afli că mama ta şi cu mine am fost 
mai mult decât prieteni. A fost o vreme când Cat era tot ce-mi 
doream pe lume. Am îndrăznit să visez la viaţa pe care puteam 
s-o avem şi la copiii pe care mi i-ar putea dărui... dar era o fiică a 
Riverrunului şi a lui Hoster Tully. Familie, Datorie, Onoare, Sansa. 
Familie, Datorie, Onoare însemna că nu puteam avea mâna ei 
niciodată. Dar ea mi-a dat ceva mai de preţ, un dar pe care o 
femeie îl poate oferi o singură dată. Cum aş putea să-i întorc 
spatele fiicei ei? Intr-o lume mai bună, ai fi putut fi a mea, nu a 
lui Eddard Stark. Fiica mea devotată şi iubitoare... Uită de Joffrey, 
draga mea. De Dontos, de Tyrion, de toţi. Nu te vor mai tulbura 
niciodată. Acum eşti în siguranţă, asta e tot ce contează. Eşti cu 
mine, în siguranţă, şi te îndrepţi spre casă. 

JAIME 


Regele e mort, îi spuseră, fără să ştie că Joffrey fusese nu 
numai suveranul, ci şi fiul lui. 

— Pezevenghiul i-a tăiat beregata cu un pumnal, spuse un 
negustor, la hanul de la marginea drumului unde poposiseră să 
înnopteze. l-a băut sângele dintr-un potir mare de aur. Bărbatul 
nu-l recunoştea pe cavalerul ciung, bărbos, cu un liliac mare pe 
scut, ca nici unul dintre ei de altfel, aşa că spunea lucruri pe 
care, poate, dacă ar fi ştiut cu cine are de-a face, le-ar fi păstrat 
pentru sine. 

— A fost otrăvit, susţinea hangiul. Faţa i s-a înnegrit ca o 
prună. 

— Fie ca Tatăl să-l judece drept, murmură un septon. 

— Soţia piticului a luat parte la crimă, împreună cu el, jura un 
arcaş în livreaua Lordului Rowan. După aceea, a dispărut de la 
castel într-un nor de pucioasă, şi un fantomatic lup străvechi a 
fost zărit dând târcoale Fortăreţei Roşii, cu sângele picurându-i 
din fălci. 

Jaime rămase tăcut tot timpul, lăsând cuvintele să treacă 
peste el, cu un corn cu bere uitat în mâna lui bună. Joffrey. 
Sângele meu. Primul meu născut. |ncercă să-şi aducă în minte 
chipul băiatului, dar trăsăturile lui se transformau întruna în 
trăsăturile lui Cersei. /e/eşte acum, cu părul răvăşit şi ochii roşii 
de plâns, cu gura tremurând când încearcă să vorbească. Va 
plânge din nou când mă va vedea, deşi se va lupta să-şi 
stăpânească lacrimile. Sora lui plângea rareori, şi asta numai 
când era cu el. Nu putea suporta ca alţii să o considere slabă. 
Numai în faţa geamănului ei îşi arăta rănile. Va aştepta de la 
mine alinare şi răzbunare. 

In ziua următoare, la insistenţele lui Jaime, înaintară mult. Fiul 
îi murise şi sora lui avea nevoie de el. 

Când văzu oraşul în faţa ochilor, cu turnurile de veghe 
înălțându-se întunecate pe cerul asfinţitului, Jaime Lannister se 
apropie la trap de Walton Picioare-de- Oțel, aflat în spatele lui 
Nage cu steagul lui de pace. 

— Ce-o fi cu duhoarea asta îngrozitoare? se plânse omul 
Nordului. 

Moarte gândi Jaime, dar spuse: 

— Fum, sudoare şi rahat. Pe scurt, Debarcaderul Regelui. Dacă 
ai nasul fin, poţi mirosi şi trădarea. N-ai mai mirosit niciodată un 
oraş? 

— Am mirosit Portul Alb. N-a duhnit aşa. 

— Portul Alb nu e Debarcaderul Regelui, după cum fratele 
meu, Tyrion, nu e Gregor Clegane. 

Nage îi conduse în susul unei coline. Steagul lui de pace cu 
şapte cozi se înălța şi se răsucea în vânt, cu steaua-i în şapte 
colţuri strălucind în vârful suportului. In curând, Jaime avea să-i 
vadă pe Cersei, pe Tyrion şi pe tatăl lor. Să fie oare cu putință ca 
fratele meu să-l fi ucis pe Joffrey? | se părea greu de crezut. 

Era neobişnuit de calm. Ştia că, de obicei, bărbaţii erau 
înnebuniţi de durere când le murea un fiu. Işi smulgeau părul din 
cap, blestemau zeii şi jurau să se răzbune. De ce, atunci, el 
simţea atât de puţin? Băiatul a trăit şi a murit considerându-l pe 
Robert Baratheon tatăl lui. 

Într-adevăr, Jaime fusese de faţă la naşterea lui Joffrey, dar 
nu-l ţinuse niciodată în braţe. 

— Ce impresie ar face una ca asta? îl atenţionase Cersei, când 
femeile îi lăsaseră singuri. Rău destul că Joff seamănă cu tine, nu 
mai e nevoie să te şi fuduleşti cu el. Jaime cedase fără să se 
împotrivească măcar. Copilul era o mică făptură urlătoare care 
cerea prea mult din timpul lui Cersei, din dragostea lui Cersei, 
din sânii lui Cersei. Robert Baratheon n-avea decât să-l păstreze! 

lar acum e mort. Şi-l imagină pe Joff zăcând nemişcat şi rece, 
cu faţa înnegrită de otravă, şi tot nu simţea nimic. Probabil că 
era un monstru, aşa cum se spunea. Dacă Tatăl s-ar pogori din 
Ceruri să-i dea înapoi ori fiul, ori mâna, Jaime ştia ce ar alege. În 
definitiv, mai avea un fiu şi sămânță destulă pentru încă mulţi 
alţii. Dacă Cersei mai vrea un copil, o să i-l dăruiesc... dar de 
data asta, o să-l ţin în braţe şi lua-i-ar Ceilalţi pe cei cărora nu le 
place asta. Robert putrezea în mormântul lui, iar Jaime era sătul 
de minciuni. 

Se răsuci dintr-odată şi porni înapoi la galop, s-o caute pe 
Brienne. Numai zeii ştiu de ce mă ostenesc! E cea mai ursuză 
ființă pe care am avut ghinionul s-o întâlnesc. Fetişcana venea în 
spate şi la câţiva paşi într-o parte, ca şi cum ar fi vrut să arate că 
nu era cu ei. li găsiseră pe drum haine bărbăteşti: o tunică ici, o 
pelerină colea, o pereche de pantaloni şi o mantie cu glugă, până 
şi o platoşă veche de fier. Părea că se simte mai bine îmbrăcată 
ca un bărbat, dar nimic n-o putea face frumoasă. Wici fericită. 

După ce părăsiseră Harrenhalul, obişnuita-i îndărătnicie de catâr 
începuse în curând să-şi reintre în drepturi. 

— Imi vreau armele şi armura înapoi, insistase ea. 

— O, negreşit, hai să-ţi recuperăm lucrurile, replicase Jaime. 
Coiful, mai cu seamă. Am fi cu toţii mai fericiţi dacă ţi-ai ţine 
gura închisă şi viziera coborâtă. 

Atâta lucru putea să facă Brienne, dar tăcerea ei posomorâtă 
începuse în curând să-l indispună aproape la fel de mult ca 
nesfârşitele tentative ale lui Qyburn de a se face plăcut. O, zei, 
n-aş fi crezut că îmi va lipsi vreodată compania lui Ser Cleos 
Frey. Începea să-şi dorească s-o fi lăsat, până la urmă, pe 
Brienne în groapa ursului. 

— Debarcaderul Regelui, anunţă Jaime, când o găsi. Călătoria 
noastră s-a sfârşit, domniţă. Ţi-ai ţinut jurământul şi m-ai adus la 
Debarcaderul Regelui. Întreg, doar cu câteva degete şi o mână 
lipsă. 

Ochii ei priveau nepăsători. 

— Asta a fost doar jumătate din jurământul meu. l-am spus 
Doamnei Catelyn că îi voi aduce fiicele înapoi. Sau măcar pe 
Sansa. lar acum... 

Nici măcar nu l-a întâlnit vreodată pe Robb Stark, dar durerea 
ei e mai profundă decât a mea. Sau poate că pe Lady Catelyn o 
jelea. Erau la Brindlewood când aflaseră acea veste, de la un 
butoiaş de cavaler cu faţa roşie, pe nume Ser Bertram Beesbury, 
care avea ca blazon trei stupi pe un fond vărgat, cu dungi negre 
şi galbene. Beesbury le-a spus că un grup de oşteni ai Lordului 
Piper trecuseră prin Brindlewood doar cu o zi înainte, gonind 
către Debarcaderul Regelui, sub un steag de pace. 

— Cu tânărul lup mort, Piper găsea inutil să continue lupta. 
Fiul lui e prizonier la Gemeni. 

Brienne rămăsese cu gura căscată, ca o vacă gata să se înece 
în timp ce rumegă, astfel că îi revenise lui Jaime misiunea de a 
smulge povestea despre Nunta Roşie. 

— Orice mare lord are purtători de flamuri nesupuşi, care îl 
pizmuiesc pentru poziţia lui, i-a spus el după aceea. In cazul 
tatălui meu, au fost Casele Reyne şi Tarberck. Tyrelii au Casa 
Florent, Hoster Tully l-a avut pe Walder Frey. Numai puterea îi 
ţine pe astfel de oameni la locul lor. Indată ce miros 
slăbiciunea... In Epoca Eroilor, Boltonii obişnuiau să-i jupoaie pe 
cei din Casa Stark şi să-şi facă mantii din pielea lor. 

Brienne păruse atât de nefericită încât Jaime aproape că se 

pomenise dorindu-şi s-o consoleze. 

Din ziua aceea, Brienne era, parcă, surdă. Nici măcar când îi 
spunea „fătucă” nu reuşea să-i smulgă vreo reacţie. Puterea a 
părăsit-o. Femeia aruncase cu o piatră în Robin Ryger, înfruntase 
ursul cu o sabie boantă, îl muşcase pe Vargo Hoat de ureche şi 
se luptase cu Jaime până ce îl istovise... dar acum era zdrobită, 
vlăguită. 

— O să vorbesc cu tatăl meu să te trimită înapoi la Tarth, dacă 
îţi convine, îi spuse el. Sau dacă preferi să rămâi, s-ar putea să-ţi 
găsesc un loc la curte. 

— Ca doamnă de companie a reginei? întrebă ea mâhnită. 

Jaime îşi aminti imaginea ei în rochia roz de satin şi încercă să 
nu-şi închipuie ce ar putea spune sora lui despre o asemenea 
doamnă de companie. 

— Poate un post în Garda Oraşului... 

— N-o să slujesc alături de sperjuri şi criminali. 

Atunci de ce te-ai mai ostenit să-ţi iei sabie? ar fi putut întreba 
Jaime, dar îşi înghiţi cuvintele. 

— Cum vrei tu, Brienne. 

Cu o singură mână, îşi întoarse calul şi se îndepărtă. 

Poarta Zeilor era deschisă când ajunseră în dreptul ei, dar o 
duzină de care erau aliniate de-a lungul drumului, încărcate cu 
poloboace de cidru, butoaie cu mere, baloţi de fân şi unii dintre 
cei mai mari dovleci pe care-i văzuse Jaime vreodată. Aproape 
fiecare căruţă avea străjerii ei, ostaşi ce purtau blazoanele unor 
lorzi mărunți, mercenari în zale şi piele fiartă, sau, uneori, doar 
fiul îmbujorat al vreunui fermier, strângând în mână o suliță 
butucănoasă, cu vârful ascuţit. Jaime le zâmbi, trecând la trap pe 
lângă ei. La poartă, mantiile aurii adunau bani de la fiecare 
căruţaş, înainte de a face semn căruţelor să treacă. 

— Ce-i asta? vru să ştie Picioare-de-Oţel. 

— Trebuie să plătească pentru dreptul de a vinde în interiorul 
oraşului. Din porunca Mâinii Regelui şi a maestrului vistiernic. 

Jaime privi lungul şir de care, căruţe şi cai încărcaţi. 

— Şi stau la rând să plătească? 

— Aici se pot face bani frumoşi acum, că s-a terminat cu 
luptele, le spuse vesel morarul din cea mai apropiată căruţă. 
Oraşul e sub stăpânirea Lannisterilor. Bătrânul Lord Tywin de la 
Rock. Se spune că scoate argint prin dos. 

— Aur, îl corectă Jaime. lar Degețel îl face din gălbenele, pot 
să jur. 

— Pezevenghiul e acum vistiernic, zise căpitanul porţii. Sau a 
fost, până când l-au arestat fiindcă l-a omorât pe rege. Bărbatul îi 
cercetă bănuitor pe oamenii Nordului. Voi cine sunteţi? 

— Oamenii Lordului Balon. Am venit să vorbim cu Mâna 
Regelui. 

Căpitanul îi aruncă o privire lui Nage, cu steagul lui de pace. 

— Să plecaţi genunchiul, vrei să spui. Nu sunteţi primii. Luaţi-o 
drept înainte către castel şi vedeţi să nu faceţi tărăboi. Le făcu 
semn să treacă şi reveni la căruţe. 

Dacă Debarcaderul Regelui jelea moartea regelui său copil, 
Jaime n-ar fi avut cum să-şi dea seama. Pe Strada Seminţelor, un 
cerşetor în straie jerpelite se ruga în gura mare pentru sufletul lui 
Joffrey, dar trecătorii nu-i acordau mai multă atenţie decât unui 
oblon stricat bălăngănindu-se în vânt. In rest, mişunau 
obişnuitele mulţimi, mantii aurii în zale negre, ucenici de brutari 
vânzând tarte, chifle şi plăcinte fierbinţi, târfe aplecate pe 
fereastră, cu corsajele pe jumătate desfăcute, şanţuri cu iz de 
fecale. Trecură pe lângă cinci bărbaţi care încercau să tragă un 
cal mort din capătul unei fundături, iar în altă parte, pe lângă un 
jongler învârtind cuțite prin aer, spre deliciul unui grup de copii şi 
soldaţi ai Casei Tyrell, beţi. 

Străbătând străzile cunoscute, cu două sute de oameni ai 
Nordului, un maester fără colan şi o urâţenie de femeie alături, 
Jaime descoperi că trecea neobservat. Nu ştia dacă trebuia să fie 
iritat sau amuzat. 

— Nu mă cunosc, îi spuse lui Walton Picioare-de-Oţel, în timp 
ce traversau Piaţa Cârpaciului. 

— Ţi-ai schimbat înfăţişarea şi camarazii, spuse omul Nordului, 
iar acum au un nou Regicid. 

Porţile Fortăreţei Roşii erau deschise, dar o duzină de mantii 
aurii, înarmate cu sulițe, le tăiară calea. Coborâră vârfurile 
cuţitelor când Picioare-de-Oţel se apropie la trap, însă Jaime îl 
recunoscu pe cavalerul alb care era în fruntea lor. 


— Ser Meryn. 

Ochii obosiţi ai lui Ser Meryn Trant se lărgiră. 

— Ser Jaime? 

— Ce bine e să te ţină minte cineva. Dă oamenii ăştia la o 
parte. 


Trecuse multă vreme de când mai sărise cineva să-i dea 
ascultare atât de repede. Jaime uitase cât de mult îi plăcea. 
In curtea exterioară, mai dădură peste doi străjeri din Garda 

Regelui, care nu purtaseră mantii albe ultima dată când slujise 
Jaime aici. Tipic pentru Cersei, să mă numească Lord Comandant 
şi pe urmă să-mi aleagă camarazii fără să mă consulte. 

— Cineva mi-a dat doi fraţi noi, după câte văd, spuse el, 
descălecând. 

— Avem această onoare, ser. Cavalerul Florilor strălucea atât 
de frumos şi de pur în solzii săi albi de mătase încât, prin 
contrast, Jaime se simţea ca un obiect vechi şi ponosit. 

Jaime se întoarse către Meryn Trant: 

— Ser, n-ai reuşit să-i înveţi pe fraţii noştri noi care le sunt 
obligaţiile. 

— Care obligaţii? întrebă Meryn Trant, bătând în retragere. 

— Să-l ţină pe rege în viaţă. Câţi monarhi ai pierdut de când 
am plecat din oraş? Doi, nu-i aşa? 

Apoi Ser Balon observă ciotul. 

— Mâna ta... 

Jaime se forţă să zâmbească: 

— Acum lupt cu stânga. E mult mai incitant. Unde-l pot găsi pe 
nobilul meu tată? 

— În solariu, cu Lordul Tyrell şi Prinţul Oberyn. 

Mace Tyrell şi Vipera Roşie coc pâine împreună. Din ce în ce 
mai ciudat. 

— E şi regina cu ei? 

— Nu, stăpâne, răspunse Ser Balon. O poţi găsi în sept, 
rugându-se lângă trupul Regelui Joff... 

— Tu? 

Jaime văzu că ultimul dintre oamenii Nordului descălecase şi 
acum Loras Tyrell o observase pe Brienne. 

— Ser Loras. Brienne stătea încurcată, cu căpăstrul în mână. 

Lordul Tyrell se îndreptă spre ea cu paşi mari: 

— De ce? întrebă el. Spune-mi de ce. A fost bun cu tine, ţi-a 
dat o mantie curcubeu. De ce ai vrut să-l omori? 

— Nu l-am omorât eu. Mi-aş fi dat viaţa pentru el. 

— i-o vei da. Ser Loras scoase sabia din teacă. 

— N-am fost eu. 

— Emmon Cuy a jurat că tu ai fost, cu ultima suflare. 

— A fost afară din cort, el n-a văzut... 

— N-a fost nimeni în cort, în afară de tine şi de Lady Stark. 
Susţii că bătrâna a putut tăia prin oţel călit? N 

— A fost o umbră. Ştiu că pare o nebunie, dar... Il ajutam pe 
Renly să-şi îmbrace armura şi lumânările s-au stins şi apoi era 

sânge peste tot. Lady Catelyn spunea că a fost Stannis. Um... 
umbra lui. N-am avut nici un amestec, pe onoarea mea... 

— N-ai nici o onoare. Scoate sabia. Nu vreau să se spună că 
te-am ucis în timp ce erai cu mâna goală. 

Jaime se aşeză între ei. 

— Vâră sabia în teacă, ser. 

Ser Loras îl ocoli. 

— Eşti nu doar criminală, dar şi laşă, Brienne? Aşa ai fugit, cu 
mâinile pătate de sângele lui? Scoate sabia, femeie! 

— Mai bine ai spera să n-o facă. Jaime îi tăie calea din nou. 
Altfel s-ar putea să avem de dus cadavrul tău la groapă. Fătuca e 
vânjoasă ca Gregor Clegane, deşi nu aşa de drăguță. 

— Nu te amesteca. Ser Loras îl dădu la o parte. 

Jaime îl înhăţă pe băiat cu mâna întreagă şi îl smuci: 

— Sunt Lordul Comandant al Gărzii Regale, ţânc arogant! 
Comandantul tău, atât timp cât porţi mantia albă. Acum vâră 
afurisita de sabie în teacă, altfel ţi-o iau eu şi ţi-o arunc într-un 
loc unde nici măcar Renly n-a ajuns! 

Băiatul ezită o clipită, destul ca Ser Balon Swann să spună: 

— Fă cum spune Lordul Comandant, Loras. 

Atunci, câteva mantii aurii scoaseră săbiile şi asta îi îndemnă 
pe oamenii Dreadfortului să facă la fel. Minunat, gândi Jaime, nici 
nu apuc bine să descalec, că ne şi pomenim cu o baie de sânge 
în curtea castelului. 

Ser Loras Tyrell îşi vâri sabia în teacă. 

— N-a fost aşa de greu, ce zici? 

— Cer să fie arestată. O arătă cu degetul: Lady Brienne, te 
acuz de moartea Lordului Renly Baratheon. 

— Dacă veni vorba, spuse Jaime, fătuca are onoare. Mai multă 
decât am văzut la tine. Şi s-ar putea chiar să spună adevărul. Te 
asigur, nu e ceea ce s-ar numi deşteaptă, dar până şi calul meu 
ar putea născoci o minciună mai bună, dacă crezi că asta a avut 
ea de gând. Totuşi, fiindcă insişti... Ser Balon, escorteaz-o pe 
Lady Brienne în celula din turn şi ţine-o acolo sub pază. Şi 
găseşte o cazarmă potrivită pentru Picioare-de-Oţel şi oamenii 
lui, până când tatăl meu va putea să-i primească. 

— Da, lordul meu. 

Ochii mari şi albaştri ai Briennei erau plini de durere când 
Balon Swann şi o duzină de mantii aurii o escortară către celulă. 
Ar trebui să-mi trimiti bezele, fătucă, îi venea să-i spună. De ce 
toată lumea îi răstălmăcea orice nenorocit de gest? Aerys. Totul 

mi se trage de la Aerys. Jaime îi întoarse fetişcanei spatele şi 
traversă curtea cu paşi mari. 

Un alt cavaler în armură albă păzea porţile septului regal, un 
bărbat înalt, cu barba neagră, umeri laţi şi nasul coroiat. Când îl 
văzu pe Jaime, afişă un zâmbet acru şi spuse: 

— Şi tu unde crezi că mergi? S 

— In sept. Jaime îşi ridică ciotul, arătând. Ala de acolo. Vreau 
s-o văd pe regină. 

— lnălţimea Sa e în doliu. Şi de ce ar vrea regina să-l vadă pe 
unul ca tine? 

Fiindcă sunt iubitul ei şi tatăl fiului ei ucis, îi venea să spună. 

— Tu cine naiba eşti? 

— Un cavaler al Gărzii Regale, şi ai face bine să înveţi cum să 
te porţi, ciungule, altfel îţi tai şi mâna cealaltă şi o s-ajungi să-ţi 
sorbi terciul de dimineaţă. 

— Sunt fratele reginei, ser. 

Cavalerului alb i se păru amuzant. 

— Ai evadat, nu? Şi ai mai crescut niţel, stăpâne? 

— Celălalt frate, nătărăule. Şi Lord Comandant al Gărzii 
Regale. Acum dă-te la o parte sau o să-ţi doreşti s-o fi făcut. 

Nătărăul îl privi lung de data aceasta: 

— Eşti... Ser Jaime. Se îndreptă. Scuzele mele, milord. Nu 
te-am recunoscut. Am onoarea să fiu Ser Osmund Kettleblack. 

Și unde e onoarea aici? 

— Vreau să fiu singur cu sora mea. Vezi să nu intre nimeni 
altcineva în sept, ser. Dacă suntem deranjaţi, o să-ţi tai capul ăla 
afurisit. 

— Da, ser, precum spui. Ser Osmund deschise uşa. 

Cersei era îngenuncheată în faţa altarului Fecioarei. Catafalcul 
lui Joffrey fusese aşezat sub cel al Străinului, zeul care-i 
conducea pe cei proaspăt căsătoriţi către lumea cealaltă. Mirosul 
de tămâie plutea greu în aer, şi o sută de lumânări ardeau, 
înălţând spre ceruri o sută de rugăciuni. /ar/off s-ar putea să aibă 
nevoie de fiecare. 

Sora lui privi peste umăr. 

— Cine e? spuse ea, iar apoi: Jaime? Se ridică în picioare, cu 
ochii scăldaţi în lacrimi. Eşti tu cu adevărat? Dar nu veni spre el. 
Ea nu vine niciodată la mine, gândi Jaime. Intotdeauna a aşteptat 
să vin eu la ea. Ea dăruieşte, dar eu trebuie să cer. Ar fi trebuit 
să vii mai devreme, şopti ea, când o luă în braţe. De ce n-ai putut 
veni mai devreme, să ai grijă de el? Băiatul meu... 

Băiatul nostru. 

— Am venit cât de repede am putut. Se smulse din îmbrăţişare 
şi făcu un pas în spate. Acolo de unde vin eu, e război, surioară. 

— Eşti aşa de slab. Şi părul tău, părul tău auriu... 

— Părul o să-mi crească la loc. Jaime ridică ciotul. Trebuie să 
vadă. Dar asta nu. 

Ochii lui Cersei se lărgiră. 

— Stark... 

— Nu, asta a fost isprava lui Vargo Hoat. 

Numele nu însemna nimic pentru ea. 

— Cine? 

— Ţapul din Harrenhal. Pentru scurt timp. 

Cersei întoarse capul să privească la catafalcul lui Joffrey. 
Regele mort fusese îmbrăcat într-o armură aurită, care semăna 
în mod bizar cu cea a lui Jaime. Viziera coifului era închisă, dar 
coiful oglindea lumânările, aruncând sclipiri molatice, astfel că 
băiatul strălucea mândru şi viteaz în moarte. Lumina lumânărilor 
deştepta focuri şi în rubinele care împodobeau corsajul rochiei de 
doliu a lui Cersei. Părul îi cădea pe umeri, despletit. i 

— L-a omorât, Jaime. Intocmai cum m-a amenințat. Intr-o zi, 
când o să cred că sunt apărată şi fericită, îmi va preface bucuria 
în gust de cenuşă, aşa a spus. 

— Tyrion a spus asta? Jaime refuzase în tot acest timp să 
creadă. Să ucizi sânge din sângele tău era mai grav decât să 
ucizi un rege, în ochii zeilor şi ai oamenilor. Ştia că băiatul e al 
meu. L-am iubit pe Tyrion, am fost bun cu el. Ei, bine, cu o 
singură excepţie... dar el nu ştia adevărul. Sau ştia? De ce ar fi 
vrut să-l omoare pe Joff? 

— Pentru o târfă. Cersei îi apucă mâna cea bună şi o strânse în 
mâna ei. Mi-a spus c-o va face. Joff ştia. In timp ce murea, a 
arătat către criminal. Către monstrul ăla perfid care ţi-e frate. 
Cersei sărută degetele lui Jaime. O să-l omori de dragul meu, nu-i 
aşa? O să-l răzbuni pe fiul nostru. 

Jaime se retrase. 

— E fratele meu. li vâri ciotul în faţă, dacă nu apucase, cumva, 
să i-o vadă. Şi nu sunt în stare să omor pe nimeni. 

— Mai ai încă o mână, aşa-i? Nu-ţi cer să-l învingi pe Câine 
într-o bătălie. Tyrion e un pitic închis într-o celulă. Străjile te vor 
lăsa să treci. 

Gândul îi întoarse stomacul pe dos. 

— Trebuie să aflu mai multe despre asta. Despre cum s-a 

întâmplat. 

— Vei afla, îl asigură Cersei. Va fi o judecată. Când vei auzi tot 
ce-a făcut, o să-l vrei mort, la fel de mult ca mine. li atinse faţa. 
Am fost pierdută fără tine, Jaime. M-am temut că clanul Stark îmi 
va trimite capul tău. N-aş fi suportat asta. Il sărută. Un sărut 
uşor, doar o atingere a buzelor, dar Jaime o simţea tremurând 
când o cuprinse în braţe. Nu sunt întreagă fără tine. 

Nu era tandreţe în sărutul pe care i-l întoarse el, doar patimă. 
Gura ei se deschise. 

— Nu, şopti Cersei, când gura lui îi cobori spre gât, nu aici. 
Septonii... 

— Lua-i-ar Ceilalţi pe septoni. O sărută din nou, o sărută în 
tăcere, o sărută până când gemu. Atunci Jaime răsturnă 
lumânările şi o ridică pe altarul Mamei, ridicându-i fustele şi 
furoul de mătase de dedesubt. Cersei îi izbi pieptul cu pumni 
neputincioşi, murmurând ceva despre risc, despre pericol, despre 
tatăl lor, despre septoni, despre mânia zeilor. El n-o auzi. Işi 
dezlegă pantalonii, urcă deasupra ei şi-i desfăcu picioarele albe, 
goale. Işi vâri mâna între coapsele ei, pe sub lenjerie. Când i-o 
sfâşie, văzu că sângerează, dar nu avea nici o importanţă. 

— Grăbeşte-te, şoptea ea, acum, repede, repede, acum, fă-o 
acum, acum. Jaime, Jaime, Jaime. Mâinile ei îl ajutară. Da, spuse 
Cersei, când o pătrunse, fratele meu, iubitul meu frăţior, da, aşa, 
da, eşti al meu, eşti acasă, acum eşti acasă, eşti acasă. li sărută 
urechea şi îi mângâie părul scurt, ţepos. Jaime se pierdu în 
carnea trupului ei. Simţea inima lui Cersei bătând în acelaşi ritm 
cu inima lui şi sângele ud, amestecat cu sămânţa, când se 
împreunară. 

Dar îndată ce terminară, regina spuse: 

— Lasă-mă să mă ridic, dacă suntem descoperiţi aşa... 

Fără tragere de inimă, Jaime se rostogoli într-o parte şi o ajută 
să coboare de pe altar. Marmura palidă era pătată de sânge. 
Jaime îl şterse cu mâneca, apoi se aplecă să ridice lumânările pe 
care le răsturnase. Din fericire, se stinseseră toate în cădere. 
Dacă septul ar fi luat foc, poate că nici n-aş fi observat. 

— A fost o nebunie. Cersei îşi aranja rochia. Cu tata în castel... 
Jaime, trebuie să avem grijă. 

— M-am săturat să am grijă. Targaryenii se căsătoreau între 
ei, frate şi soră, noi de ce n-am face la fel? Fii soţia mea, Cersei. 
Ridică-te în faţa regatului şi spune că pe mine mă vrei. Vom face 
nuntă şi vom avea un alt fiu, în locul lui Joffrey. 

Cersei se dădu înapoi. 

— Nu e deloc amuzant. 

— Mă auzi râzând? N 

— Ţi-ai lăsat mințile la Riverrun? In glasul ei era o undă de 
iritare. Tronul lui Tommen vine de la Robert, ştii asta. 

— Va avea Casterly Rock, nu e destul? Lasă-l pe tata să şadă 
pe tron. Eu doar pe tine te vreau. 

Dădu să-i atingă obrazul. Obiceiurile vechi se uită greu şi 
Jaime ridică mâna dreaptă. Cersei se retrase din faţa ciotului. 

— Nu... nu vorbi aşa. Mă sperii, Jaime. Nu fi prost. Un singur 
cuvânt greşit ne va costa totul. Ce ţi-au făcut? 

— Mi-au tăiat mâna. 

— Nu, nu e numai asta, eşti schimbat. Cersei făcu un pas în 
spate. Vorbim mai târziu. Sau mâine. Slujnicele Sansei Stark sunt 
într-o celulă din turn. Trebuie să le interoghez... Ar trebui să te 
duci la tata. 

— Am străbătut o mie de leghe să vin la tine şi am pierdut cea 
mai bună parte din mine pe drum. Nu-mi spune să plec! 

— Lasă-mă, repetă ea şi se întoarse. 

Jaime se legă la pantaloni şi făcu aşa cum îi poruncise. Deşi 
era obosit, nu putea să caute un pat. Cu siguranţă, tatăl său 
aflase deja că s-a întors. 

Turnul Mâinii era păzit de străjerii de casă ai Lannisterilor, care 
îl recunoscură îndată. 

— Zeii sunt buni că ni te-au adus înapoi, ser, zise unul, 
deschizându-i uşa. 

— Zeii n-au nici un amestec. Catelyn Stark m-a trimis înapoi. 
Ea şi Lordul Dreadfortului. 

Urcă scările şi năvăli în solariu neanunţat, găsindu-şi tatăl 
aşezat lângă foc. Lordul Tywin era singur, lucru pentru care 
Jaime era recunoscător. N-avea nici un chef în clipa asta să-şi 
fluture mâna schilodită în faţa lui Mace Tyrell sau a Viperei Roşii, 
cu atât mai puţin în faţa celor doi laolaltă. 

— Jaime, spuse Lordul Tywin, ca şi cum ultima oară s-ar fi 
văzut la micul dejun. Lordul Bolton m-a făcut să cred că te pot 
aştepta mai devreme. Am sperat că vei ajunge la nuntă. 

— Am fost oprit din drum. Jaime închise uşa. Sora mea s-a 
autodepăşit, după câte am auzit. Şaptezeci şi şapte de feluri de 
mâncare şi un regicid, aşa nuntă nu s-a mai pomenit. De când 
ştii că sunt liber? 

— Mi-a spus eunucul, la câteva zile după evadarea ta. Am 

trimis oameni în ţinuturile riverane, să te caute. Gregor Clegane, 
Samwell Spicer, fraţii Plumm. Varys a dat şi el de veste, dar mai 
discret. Am convenit că, dacă ştiu cât mai puţini că eşti liber, cu 
atât mai puţini te vor vâna. 

— Varys a pomenit despre asta? Se apropie de foc, ca tatăl lui 
să poată vedea. 

Lordul Tywin sări din scaun, şuierând printre dinţi. 

— Cine ţi-a făcut asta? Dacă Lady Catelyn crede... 

— Lady Catelyn mi-a ţinut o sabie la gât şi m-a obligat să jur 
că-i voi înapoia fiicele. Asta a fost isprava ţapului tău. Vargo 
Hoat, Lordul de Harrenhal. 

Lordul Tywin întoarse privirea, dezgustat. 

— Nu mai este. Ser Gregor i-a luat castelul. Mercenarii l-au 
părăsit pe căpitanul lor de odinioară, aproape până la ultimul, şi 
unii dintre oamenii Doamnei Whent au deschis o uşă lăturalnică. 
Clegane l-a găsit pe Vargo stând singur în Sala Celor O Sută de 
Inimi, pe jumătate nebun de durere şi fierbinţeli, din pricina unei 
răni care se infectase. Urechea, după câte am aflat. 

Jaime nu-şi putu stăpâni râsul. Ce drăgutț! Urechea! Abia 
aştepta să-i spună Briennei, deşi fătucii nu i se va părea atât de 
amuzant. 

— A murit deja? 

— Mai are puţin. l-au tăiat mâinile şi picioarele, dar Clegane 
pare amuzat de felul cum bolboroseşte. 

Zâmbetul lui Jaime se acri. 

— Dar Bravii Companioni? 

— Cei câţiva care au rămas la Harrenhal au murit. Ceilalţi s-au 
împrăştiat. Se vor îndrepta spre porturi, te asigur, sau vor 
încerca să-şi piardă urma în păduri. Ochii i se întoarseră la ciotul 
lui Jaime şi gura i se încleşta de furie. 

— O să le luăm capetele. Până la unul. Poţi să foloseşti sabia 
cu mâna stângă? 

Abia mă pot îmbrăca dimineața. Jaime ridică mâna cu pricina, 
ca s-o cerceteze tatăl său. 

— Cinci degete, seamănă cu cealaltă. De ce n-ar funcţiona? 

— Bine. Tatăl lui se aşeză. Asta e bine. Am un dar pentru tine. 
Cu ocazia întoarcerii tale. După ce mi-a spus Varys... 

— Dacă nu e o mână nouă, mai poate aştepta. Jaime se aşeză 
pe scaunul din faţa tatălui său. Cum a murit Joffrey? 

— Otravă. Planul a fost să pară că s-a înecat cu o bucăţică de 
mâncare, dar am poruncit să i se disece gâtul şi maesterii nu au 

găsit nimic. 

— Cersei susţine că a fost mâna lui Tyrion. 

— Fratele tău i-a dat regelui vinul otrăvit, l-au văzut o mie de 
oameni. 

— A fost un gest nesăbuit. 

— L-am arestat pe scutierul lui Tyrion. Şi pe slujnicele soţiei 
sale. Vom vedea dacă au ceva să ne spună. Mantiile aurii ale lui 
Ser Addam o caută pe fata Stark, iar Varys a pus pe capulei o 
recompensă. Dreptatea regelui va fi împlinită. 

Dreptatea regelui. 

— Ai fi în stare să-ţi execuţi propriul fiu? 

— E acuzat de regicid şi de uciderea unei rude. Dacă e 
nevinovat, n-are de ce să se teamă. Mai întâi trebuie să analizăm 
dovezile în favoarea şi împotriva lui. 

Dovezile. |n acest oraş de mincinoşi, Jaime ştia ce fel de 
dovezi se vor găsi. 

— Renly a murit şi el în mod misterios, când Stannis avea 
nevoie de asta. 

— Lordul Renly a fost ucis de una dintre străjile lui, o femeie 
din Tarth. 

— Datorită acelei femei din Tarth mă aflu eu aici. Am azvârlit-o 
într-o temniţă, ca să-l liniştesc pe Ser Loras, dar mai degrabă aş 
crede în fantoma lui Renly decât că i-a făcut ea vreun rău. Dar 
Stannis... 

— Cu otravă a fost ucis Joffrey, nu cu vrăjitorii. Lordul Tywin 
aruncă din nou o privire către ciotul lui Jaime. Nu poţi sluji în 
Garda Regelui fără mâna dreaptă... 

— Pot, îl întrerupse el. Şi o voi face. Există antecedente. O să 
caut în Cartea Albă şi o să le găsesc, dacă vrei. Ciung sau întreg, 
un cavaler al Gărzii Regale slujeşte pe viaţă. 

— Cersei a pus capăt acestei rânduieli când l-a înlocuit pe Ser 
Barristan din pricina vârstei. Darul potrivit pentru Credinţă îl va 
lămuri pe Inaltul Septon să te dezlege de jurăminte. Ce-i drept, 
sora ta a fost nesăbuită că l-a îndepărtat pe Selmy, dar acum, că 
a deschis porţile... 

— ... cineva trebuie să le închidă la loc. Jaime se ridică. M-am 
săturat ca femeile de viţă nobilă să arunce în mine cu rahat, tată. 
Nimeni nu m-a întrebat dacă vreau să fiu Lord Comandant, dar 
se pare că sunt. Am o datorie... 

— Da, ai. Lordul Tywin se ridică, la rândul lui. O datorie faţă de 
Casa Lannister. Moşteneşti Casterly Rock. Acolo îţi este locul. 

Tommen trebuie să te însoţească, pupil şi scutier al tău fiind. 
Acolo va învăţa să fie un Lannister şi îl vreau cât mai departe de 
mama lui. Vreau să-i găsesc lui Cersei un soţ. Oberyn Martell, 
poate, dacă îl conving pe Lordul Tyrell că această uniune nu 
primejduieşte Highgardenul. Şi e timpul să te căsătoreşti şi tu. 
Tyrellii insistă acum ca Margaery să se mărite cu Tommen, dar 
dacă ar fi să te propun pe tine în schimb... 

— NU! Jaime auzise cât putea suporta. Nu, mai mult decât 
putea suporta. Era scârbit, scârbit de lorzi şi de minciuni, scârbit 
de tatăl lui, de sora lui, scârbit de toate urzelile afurisite. Nu. Nu. 
Nu. Nu. Nu. De câte ori trebuie să-ţi spun, ca să auzi? Oberyn 
Martell? E un infam şi nu numai fiindcă îşi otrăveşte sabia. Are 
mai mulţi bastarzi decât Robert şi se culcă şi cu băieţi. Şi dacă ai 
impresia, preţ de o clipă rătăcită, că m-aş însura cu văduva lui 
Joffrey... 

— Lordul Tyrell jură că fata e încă fecioară. 

— Din partea mea n-are decât să fie. Nu o vreau şi nu vreau 
Casterly Rock-ul tău! 

— Eşti fiul meu... 

— Sunt cavaler al Gărzii Regale. Lordul Comandant al Gărzii 
Regale. Şi asta e tot ce am de gând să fiu. 

Lumina focului arunca sclipiri aurii în barba aspră ce încadra 
faţa Lordului Tywin. O venă îi pulsa pe gât, dar nu vorbi. Şi nu 
vorbi. Şi nu vorbi. 

Liniştea încordată continuă până când deveni mai mult decât 
putea Jaime suporta. 

— Tată..., începu el. 

— Nu eşti fiul meu. Lordul Tywin îşi întoarse faţa. Spui că eşti 
Lordul Comandant al Gărzii Regale şi numai atât. Foarte bine, 
ser. Du-te la datoria ta. 

DAVOS 


Glasurile lor se înălţau ca firele de cenuşă, învârtejindu-se pe 
cerul violet al înserării. 

— Scoate-ne din întuneric, o, Stăpâne. Revarsă focul în inimile 
noastre, ca să putem păşi pe cărarea ta de lumină. 

Focul ardea în amurg, o fiară uriaşă, strălucitoare, a cărei 
lumină portocalie, mişcătoare, arunca peste curte umbre înalte, 
de şapte metri. De-a lungul zidurilor Pietrei Dragonului, armata 
de garguie şi personaje groteşti părea să se trezească la viaţă. 

Davos privi în jos de la o fereastră boltită a balconului. O 
privea pe Melisandre ridicându-şi mâinile, parcă pentru a 
îmbrăţişa flăcările tremurătoare. 

— R'hllor, cânta ea, cu glas puternic şi limpede, tu eşti lumina 
ochilor noştri, focul inimilor noastre, căldura trupurilor noastre. Al 
tău este soarele care ne încălzeşte zilele, ale tale stelele care ne 
veghează în întunericul nopţii. 

— Stăpân al Luminii, apără-ne. Noaptea e neagră şi plină de 
spaime. Regina Selyse dădea tonul replicilor, cu chipu-i ascuţit 
plin de fervoare. 

Regele Stannis stătea lângă ea, cu vârfurile coroanei sale 
roşii-aurii licărind la fiecare mişcare a capului. E cu ei, dar nu le 
aparține, gândi Davos. Prinţesa Shireen era între ei şi petele gri, 
marmorate, de pe faţa şi gâtul fetei păreau aproape negre în 
lumina focului. 

— Stăpân al Luminii, apără-ne, cântă regina. Regele nu 
răspunse împreună cu ceilalţi. Işi adâncea privirea în flăcări. 
Davos se întreba ce vedea acolo. O altă viziune a războiului care 
va veni? Sau ceva mai apropiat? 

— R'hllor, care ne-ai dat viaţă, îţi mulţumim, cântă Melisandre. 
R'hilor, care ne-ai dat zi, îţi mulţumim. 

— ți mulțumim pentru soarele care ne încălzeşte, răspunseră 
într-un glas Regina Selyse şi ceilalţi închinători. /ți multumim 
pentru stelele care ne veghează. Iti mulțumim pentru focurile şi 
pentru torțele noastre, care îndepărtează întunericul sălbatic. Lui 
Davos i se părea că erau mai puţine glasuri decât în noaptea 
precedentă, mai puţine feţe îmbujorate de lumina portocalie din 
jurul focului. Dar oare mâine vor fi şi mai puţine... sau mai 
multe? 

Glasul lui Ser Axell Florent răsuna puternic, ca o trâmbiţă. 
Stătea cu pieptul dezgolit, cu picioarele desfăcute, cu lumina 
flăcărilor spălându-i faţa, ca o monstruoasă limbă portocalie. 
Davos se întreba dacă Ser Axell îi va mulţumi la sfârşit. Ceea ce 
aveau să înfăptuiască în seara aceasta putea să-l facă Mâna 
Regelui, aşa cum visase. 

Melisandre strigă: 

— Îţi mulţumim pentru Stannis, prin graţia ta regele nostru! Îţi 
mulţumim pentru focul alb, imaculat, al bunătăţii sale, pentru 
sabia roşie a dreptăţii din mâna lui, pentru dragostea pe care o 
poartă celor credincioşi. Călăuzeşte-l şi apără-l, R'hllor, şi dă-i 
putere să-şi zdrobească vrăjmaşii. 

— Dă-i putere, răspunseră Regina Selyse, Ser Axell, Devan şi 
ceilalţi. Dă-i curaj. Dă-i înțelepciune. 

Pe când era copil, septonii îl învăţaseră pe Davos să se roage 
Babei pentru înţelepciune, Războinicului pentru curaj, Fierarului 
pentru putere. Insă acum Mamei i se ruga, să-l apere pe Devan, 
iubitul său fiu, de zeul-demon al femeii roşii. 

— Lord Davos? Ar fi bine să ne pregătim. Ser Andrew îi atinse 
uşor cotul. Lordul meu? 

Titlul încă îi suna ciudat în urechi, dar Davos se îndepărtă de 
fereastră. 

— Da, e timpul. Stannis, Melisandre şi oamenii reginei aveau 
să-şi facă rugăciunile încă o oră sau mai mult. Preoteasa roşie 
aprindea focurile în fiecare zi, în amurg, ca să-i mulţumească lui 
R'hilor pentru ziua care tocmai se încheia şi să-l roage să trimită 
iarăşi soarele a doua zi dimineaţă, alungând întunericul. Un 
contrabandist trebuie să cunoască ritmurile mării şi să ştie cum 
să le folosească. Atât era el la sfârşitul zilei, nimic mai mult. 
Davos contrabandistul. Mâna ciuntită i se ridică la gât, 
căutându-şi punga aducătoare de noroc, dar nu găsi nimic. O 
cobori iute şi grăbi pasul. 

Insoţitorii lui se ţineau aproape, potrivindu-şi paşii după ai lui. 
Bastardul de la Cântecul Nopţii avea o faţă ciupită de vărsat şi un 
aer de cavaler jerpelit. Ser Gerald Gower era voinic, grosolan şi 
blond; Ser Andrew Estermont era cu un cap mai înalt, avea o 
barbă ascuţită şi sprâncene castanii, stufoase. Fiecare dintre ei 
era om bun în felul lui, gândea Davos. Și; în curând vor fi cu totii 
morți, dacă ceea ce facem în noaptea asta nu merge bine. 

— Focul este o fiinţă vie, îi spusese femeia roşie când îi ceruse 
să-l înveţe cum să vadă viitorul în flăcări. Se mişcă întruna, se 

schimbă... ca o carte ale cărei litere saltă şi dansează când 
încerci să le citeşti. E nevoie de ani de antrenament să desluşeşti 
formele, deosebind ceea ce va fi de ceea ce ar putea fi sau a 
fost. Chiar şi atunci, e greu, greu. Voi nu înţelegeţi asta, voi, 
oamenii din ţinuturile apusului. 

Atunci Davos o întrebase cum se făcea că Ser Axell deprinsese 
şiretlicul atât de repede, dar Melisandre doar zâmbise enigmatic, 
spunând: 

— Orice pisică poate să se holbeze în foc şi să vadă un 
şoarece la joacă. 

Davos nu-i minţise pe oamenii regelui în privinţa asta sau în 
alta. 

— S-ar putea ca femeia roşie să vadă ce avem de gând, î 
prevenise el. 

— Atunci ar trebui să începem prin a o omori pe ea, îi 
îndemnase Lewys zis Precupeaţa. Ştiu un loc unde o putem 
pândi, patru dintre noi, cu săbii ascuţite... 

— Ne-aţi osândi pe toţi, i-a răspuns Davos. Maester Cressen a 
încercat s-o omoare şi ea a ştiut imediat. Din flăcări, presupun. 
Mi se pare că simte îndată orice pericol la adresa ei, dar cu 
siguranţă nu poate vedea totu/. Dacă o ignorăm, s-ar putea să 
scăpăm neobservaţi. 

— E dezonorant să te ascunzi şi să te furişezi, obiectase Ser 
Triston de Tally Hill, care fusese omul lui Sunglass înainte ca 
Lordul Gunces să ardă în focurile Melisandrei. 

— Dar ţi se pare mai onorant să arzi? îl întrebase Davos. L-ai 
văzut pe Lordul Sunglass murind. Asta vrei? N-am nevoie acum 
de oameni de onoare. Am nevoie de tâlhari. Sunteţi cu mine sau 
nu. 

Erau. Slavă zeilor, erau. 

Maester Pylos îl ajuta pe Edric Storm să dezlege tainele 
socotitului, când Davos dădu uşa în lături. Ser Andrew era în 
spatele lui. Ceilalţi rămăseseră să păzească uşa beciului şi scara. 
Maesterul se întrerupse: 

— Ajunge pentru astăzi, Edric. 

Băiatul era nedumerit de această întrerupere. 

— Lord Davos, Lord Andrew, făceam adunări. 

Ser Andrew zâmbi: 

— Uram adunările când eram de vârsta ta, puştiule. 

— Edric, spuse Maester Pylos, acum fugi şi ia-ţi mantia. Mergi 
cu Lordul Davos. 

— Serios? Edric se ridică în picioare. Unde mergem? Gura i se 
strânse cu încăpățânare. Nu mă duc să mă rog la Stăpânul 
Luminii. Eu sunt omul Războinicului, ca tata. 

— Ştim, zise Davos. Haide, flăcăule, n-avem timp de pierdut. 

Edric îmbrăcă o mantie groasă, cu glugă, din lână nevopsită. 
Maester Pylos îl ajută să şi-o lege şi îi trase gluga pe cap, să-i 
ascundă faţa. 

— Vii cu noi, Maester? întrebă băiatul. 

— Nu. Pylos îşi atinse colanul din multe metale pe care îl purta 
la gât. Locul meu e aici, la Piatra Dragonului. Acum du-te cu 
Lordul Davos şi să-i dai ascultare. E Mâna Regelui, nu uita. Ce 
ţi-am spus eu despre Mâna Regelui? 

— Mâna vorbeşte cu glasul regelui. 

Tânărul maester zâmbi: 

— Aşa este. Du-te acum. 

Davos nu avusese îndoieli în privinţa lui Pylos. Poate că-i 
purtase pică fiindcă luase locul lui Maester Cressen. Dar acum nu 
putea decât să-i admire curajul. Asta /-ar putea costa şi pe el 
viața. 

În faţa apartamentului maesterului, Ser Gerald Gower aştepta 
lângă scări. Edric Storm îl privi curios. În timp ce coborau, 
întrebă: 

— Unde mergem, Lord Davos? 

— La apă. Te aşteaptă o corabie. 

Băiatul se opri. 

— O corabie? 

— Una dintre corăbiile lui Salladhor Saan. Salla e un bun 
prieten al meu. 

— Merg şi eu cu tine, vere, îl linişti Ser Andrew. N-ai de ce te 
teme. 

— Nu mă tem, răspunse indignat Edric. Numai că... Shireen 
vine şi ea? 

— Nu, răspunse Davos. Prinţesa trebuie să rămână aici, cu 
tatăl şi cu mama ei. 

— Atunci trebuie s-o văd, explică Edric. Să-mi iau rămas-bun. 
Altfel o să fie tristă. 

Nu la fel de tristă ca atunci când te-ar vedea arzând. 

— N-avem timp, zise Davos. O să-i spun prinţesei că te-ai 
gândit la ea. Şi poţi să-i scrii când ajungi acolo unde te duci. 

Băiatul se încruntă. 

— Eşti sigur că trebuie să plec? De ce vrea unchiul să mă 

trimită de la Piatra Dragonului? L-am supărat? N-am vrut. Avea 
din nou acel aer încăpățânat. Vreau să-l văd pe unchiul meu. 
Vreau să-l văd pe Regele Stannis. 

Ser Andrew şi Ser Gerald schimbară priviri. 

— N-avem timp pentru asta, vere, spuse Ser Andrew. 

— Vreau să-l văd, insistă Edric, mai tare. 

— El nu vrea să te vadă. Davos trebuia să spună ceva ca să-l 
urnească pe băiat. Eu sunt Mâna, vorbesc cu glasul lui. Trebuie 
să mă duc la rege şi să-i spun că nu vrei să faci ce ţi se spune? 
Ştii cât l-ar înfuria asta? L-ai văzut vreodată furios pe unchiul 
tău? Îşi scoase mănuşa şi îi arătă băiatului cele patru degete pe 
care Stannis i le scurtase. Eu l-am văzut. 

Era o minciună sfruntată. Stannis Baratheon nu arătase pic de 
furie când îi tăiase Cavalerului Ceapă degetele, ci doar un simţ 
neclintit al dreptăţii. Dar Edric Storm nu venise încă pe lume în 
vremea aceea şi n-avea de unde să ştie. Şi ameninţarea avu 
efectul scontat. 

— N-ar fi trebuit să facă asta, spuse băiatul, dar îl lăsă pe 
Davos să-l ia de mână şi să-l conducă pe scări în jos. 

Bastardul de la Cântecul Nopţii li se alătură lângă uşa beciului. 
Străbătură cu pas iute curtea şi coborâră câteva trepte, sub 
coada de piatră a unui dragon îngheţat. Lewys zis Precupeaţa şi 
Omer zis Mură îi aşteptau la poarta din spate, cu doi străjeri 
legaţi fedeleş la picioarele lor. 

— Barca? îi întrebă Davos. 

— E acolo, răspunse Lewys. Patru vâslaşi. Galera e ancorată 
imediat după promontoriu. Nebunul Prendos. 

Davos chicoti. O corabie ce poartă numele unui nebun. Dar se 
potriveşte. Salla avea o doză din umorul negru al piraţilor. 

Se lăsă pe un genunchi în faţa lui Edric Storm. 

— Trebuie să te las acum, spuse el. Te aşteaptă o barcă, să te 
ducă la o galeră. Apoi vei străbate marea. Eşti fiul lui Robert, aşa 
că ştiu că vei fi curajos, orice s-ar întâmpla. 

— Voi fi. Numai că... Băiatul şovăi. 

— Priveşte-o ca pe o aventură, lordul meu. Davos încerca să 
pară voios şi fără griji. E începutul marii aventuri a vieţii tale. Fie 
ca Războinicul să te apere! 

— Şi fie ca Tatăl să te judece drept, Lord Davos! Băiatul ieşi pe 
poarta din spate, împreună cu vărul său, Ser Andrew. Ceilalţi îi 
urmară, toţi în afară de Bastardul de la Cântecul Nopţii. Fie ca 
Tatăl să mă judece drept, gândi Davos neliniştit. Insă judecata 

regelui îl preocupa acum. 

— Aştia doi? întrebă Ser Rolland despre străjeri, după ce 
închise şi zăvori poarta. g 

— Du-i într-o pivniță, răspunse Davos. li poți dezlega după ce 
Edric ajunge destul de departe. 

Bastardul clătină scurt din cap. Nu mai era nimic de spus, 
partea cea mai uşoară trecuse. Davos îşi trase mănuşa, 
dorindu-şi să nu-şi fi pierdut norocul. Fusese mai bun şi mai 
curajos cu punga de oase la gât. şi trecu degetele scurtate prin 
păru-i rar, castaniu, întrebându-se dacă era cazul să se tundă. 
Trebuia să fie prezentabil când i se înfăţişa regelui. 

Piatra Dragonului nu mai păruse niciodată atât de întunecată 
şi de înfricoşătoare. Davos înainta încet, iar sunetul paşilor săi se 
lovea, cu ecou, de zidurile negre şi de dragonii întunecaţi. 
Dragoni de piatră care nu se vor trezi niciodată, nădăjduiesc. 
Toba de Piatră se înălța imensă în faţa lui. Străjerii de la porţi îşi 
despărţiră suliţele când se apropie. Nu pentru Cavalerul Ceapă, 
ci pentru Mâna Regelui. Davos intra, cel puţin, ca Mână a 
Regelui. Se întreba ce va fi când va ieşi. Dacă voi mai ieşi 
vreodată... 

Treptele păreau mai multe şi mai abrupte decât înainte, sau 
poate era doar obosit. Mama nu m-a zămislit pentru asemenea 
misiuni. Se ridicase prea sus şi prea repede, iar aici, în vârful 
muntelui, aerul era prea rarefiat ca să-l poată respira. Copil fiind, 
visase la bogății, dar asta fusese demult. Mai târziu, când 
crescuse, nu-şi dorise decât câteva pogoane de pământ mănos, 
un castel în care să îmbătrânească şi o viaţă mai bună pentru fiii 
săi. Bastardul Orb îi spunea adesea că un contrabandist isteţ nu 
se întinde mai mult decât îi e plapuma, nici nu atrage prea mult 
atenţia asupra lui. Câteva pogoane, un acoperiş de lemn, un 
„ser” înaintea numelui, ar fi trebuit să fiu mulțumit. Dacă va 
supravieţui acestei nopţi, îl va lua pe Devan şi va pleca acasă, la 
Capul Mâniei şi la buna lui Marya. Vom plânge împreună moartea 
fiilor noştri, îi vom creşte pe cei vii, să devină oameni de 
nădejde, şi nu vom mai vorbi despre regi. 

Sala Mesei Pictate era întunecată şi goală când intră Davos. 
Regele era, pesemne, la focuri, cu Melisandre şi oamenii reginei. 
Ingenunche şi aprinse un foc în şemineu, ca să alunge frigul din 
camera circulară şi umbrele înapoi în cotloanele lor. Apoi dădu 
ocol încăperii, trecând pe la fiecare fereastră în parte, dând la o 
parte draperiile grele de catifea şi deschizând obloanele de lemn. 

Vântul intră, încărcat de mirosul sărat al mării, fâlfâindu-i mantia 
maro, simplă. 

La fereastra dinspre nord, se sprijini de pervaz să respire aerul 
rece al nopţii, sperând să zărească vela ridicată a Nebunului 
Prendos, dar marea părea neagră şi goală, cât vedeai cu ochii. 
S-a îndepărtat deja? Nu putea decât să se roage ca galera să fie 
departe, şi băiatul cu ea. Luna se strecura printre norii risipiţi în 
înaltul cerului şi Davos vedea stele cunoscute: Galera, plutind 
spre apus, Felinarul Babei, patru stele strălucitoare care 
înconjurau un abur auriu. Norii ascundeau aproape în întregime 
Dragonul de Gheaţă, lăsând să se vadă numai ochiul albastru 
care indica Nordul. Cerul e plin de stelele contrabandiştilor. li 
erau vechi prieteni stelele acelea; Davos spera că erau de bun 
augur. 

Dar când îşi cobori privirea de la cer către meterezele 
castelului, nu mai era atât de sigur. Aripile dragonilor de piatră 
aruncau imense umbre negre, în lumina focului nopţii. Incercă 
să-şi spună că nu erau decât nişte sculpturi, reci şi lipsite de 
viaţă. Acesta a fost cândva adăpostul lor. Un adăpost al 
dragonilor şi al lorzilor dragoni, reşedinţa Casei Targaryen. 
Targaryenii erau sângele vechii Valyrii... 

Vântul străbătu încăperea cu un suspin şi flăcările din şemineu 
izbucniră, într-un vârtej. Davos ascultă buturugile trosnind şi 
pârâind. Când plecă de lângă fereastră, umbra se întinse în faţa 
lui şi căzu peste Masa Pictată, ca o sabie. Davos rămase acolo 
vreme îndelungată, aşteptând. Le auzi cizmele pe treptele de 
piatră, urcând. Glasul regelui sosi înaintea lui. 

— ... NU e acolo, spunea. _ 

__— Trei înseamnă trei, veni răspunsul lui Melisandre. |ţi jur, 
Inălţimea Ta, l-am văzut murind şi am auzit plânsul mamei sale. 

— In foc. Stannis şi Melisandre intrară pe uşă împreună. 
Flăcările sunt înşelătoare. Ce este, ce va fi, ce poate fi. Nu-mi 
poţi spune sigur... 

— lnălţimea Ta. Davos făcu un pas înainte. Lady Melisandre a 
văzut adevărul. Nepotul tău Joffrey e mort. 

Regele nu se arătă surprins să-l găsească lângă Masa Pictată. 

— Lord Davos, spuse el. N-a fost nepotul meu. Deşi ani de zile 
am crezut că este. 

— S-a înecat cu nişte mâncare, la propria sa nuntă, continuă 
Davos. S-ar putea să fi fost otrăvit. 

— Este al treilea, spuse Melisandre. 

— Ştiu să număr, femeie. Stannis păşi de-a lungul mesei, 
trecând de Oraşul Vechi şi de Arbor, îndreptându-se către 
Insulele Scutului şi gura Manderului. Nunţile au devenit mai 
primejdioase decât bătăliile, s-ar părea. Cine l-a otrăvit? Se ştie? 

— Se spune că unchiul său. Pezevenghiul. 

Stannis scrâşni din dinţi. 

— Un om periculos. Am aflat asta la Apa Neagră. De unde ai 
această informaţie? 

— Lysenii încă fac negoţ la Debarcaderul Regelui. Salladhor 
Saan n-are nici un motiv să mă mintă. 

— Aşa mă gândesc şi eu. Regele îşi trecu degetele peste 
masă. Joffrey... Odată, îmi amintesc, era o pisică... bucătarii 
obişnuiau să-i dea resturi de mâncare şi capete de peşte. Cineva 
i-a spus băiatului că are pui în burtă, gândindu-se că poate îşi 
doreşte unul. Joffrey a despicat biata fiinţă cu un pumnal, să 
vadă dacă era adevărat. Când a găsit pisoii, i-a adus să i-i arate 
tatălui său. Robert l-a plesnit atât de tare încât am crezut că l-a 
omorât. Regele Stannis îşi scoase coroana şi o aşeză pe masă. 
Pitic sau lipitoare, acest ucigaş a adus servicii regatului. Acum 
trebuie să trimită după mine. 

— Ba nu, spuse Melisandre. Joffrey are un frate. 

— Tommen. Regele îi rosti numele în silă. 

— Îl vor încorona pe Tommen şi vor domni în numele lui. 

Stannis strânse un pumn. 

— Tommen e mai blând decât Joffrey, dar e născut din acelaşi 
incest. Un alt monstru în devenire. O altă lipitoare pe trupul 
regatului. Westerosul are nevoie de o mână de bărbat, nu de 
copil. 

Melisandre se apropie. 

— Salvează-l, sire. Lasă-mă să trezesc dragonii de piatră. Sunt 
trei. Dă-mi-l pe băiat. 

— Edric Storm, spuse Davos. 

Stannis se întoarse către el, cu o furie rece: 

— Ştiu cum îl cheamă. Scuteşte-mă de reproşurile tale. Nu-mi 
place mai mult decât ţie, dar am o datorie faţă de regat. Datoria 
mea... Se întoarse din nou spre Melisandre: Juri că nu există altă 
cale? Jură pe viaţa ta, căci, te asigur, vei muri după el, dacă 
minţi. 

— Tu eşti cel care trebuie să-l înfrunte pe Celălalt. Cel a cărui 
venire a fost profeţită acum cinci mii de ani. Cometa roşie ţi-a 
fost vestitor. Eşti prinţul promis şi dacă tu dai greş, lumea se va 

prăbuşi cu tine. Melisandre se apropie de el, cu buzele-i roşii 
deschise, cu rubinul pâlpâind. Dă-mi-l pe băiat, şopti ea, iar eu îţi 
voi da regatul. 

— Nu poate, spuse Davos. Edric Storm nu mai e. 

— Nu mai e? Stannis se întoarse. Cum adică nu mai e? 

— Se află la bordul unei galere lyseene, în largul mării. Davos 
privi chipul palid, în formă de inimă, al Melisandrei. Zări licărul de 
disperare, nesiguranța aşternută dintr-odată. N-a văzut! 

Ochii regelui erau vânătăi negre-albăstrii. 

— Bastardul a fost luat de la Piatra Dragonului fără 
permisiunea mea? O galeră, zici? Dacă acel pirat din Lys crede 
că se poate folosi de băiat ca să stoarcă aur de la mine... 

— E isprava Mâinii tale, sire. Melisandre îi aruncă lui Davos o 
privire cunoscătoare. Îl vei aduce înapoi, lordul meu. Îl vei aduce. 
— Nu-mi stă în putere, spuse Davos. Şi nici ţie, doamna mea. 

Ochii ei roşii îl făcură să se foiască. 

— Ar fi trebuit să te las în întuneric, ser. Ştii ce ai făcut? 

— Mi-am făcut datoria. 

— Unii ar putea s-o numească trădare. Stannis se duse la 
fereastră, să privească afară, în noapte. Oare caută corabia? 
Te-am ridicat din noroi, Davos. Părea mai mult decât furios. Am 
sperat prea mult, aşteptând de la tine loialitate? 

— Patru dintre fiii mei au murit pentru tine pe Apa Neagră. Aş 
fi putut să mor şi eu. Ai loialitatea mea, pe vecie. Davos se 
gândise mult la cuvintele pe care le rosti apoi; ştia că viaţa lui 
atârna de ele: lnălţimea Ta, m-ai pus să jur că-ţi voi da sfatul 
meu cinstit şi că mă voi supune cu grăbire, că voi apăra regatul 
împotriva vrăjmaşilor tăi, că îi voi apăra pe oamenii tăi. Edric 
Storm nu este unul dintre oamenii tăi? Unul dintre cei pe care am 
jurat să-i apăr? Mi-am ţinut jurământul. Cum poţi numi asta 
trădare? 

Stannis îşi scrâşni dinţii din nou. 

— N-am cerut niciodată coroana aceasta. Aurul e rece şi greu 
pe capul meu, dar atâta vreme cât sunt regele, am o datorie... 
Dacă trebuie să sacrific un copil în flăcări ca să scap un milion de 
întuneric... Sacrificiul... nu e niciodată uşor, Davos. Altfel nu e cu 
adevărat un sacrificiu. Spune-i, doamna mea. 

Melisandre grăi: 

— Azor Ahai şi-a călit Aducătoarea de Lumină în sângele din 
inima iubitei sale soţii. Dacă un om care are o mie de vaci îi 
dăruieşte una zeului, asta nu înseamnă nimic. Dar un om care îi 

oferă singura vacă pe care oare... 

— Vorbeşte despre vaci, îi spuse Davos regelui. Eu vorbesc de- 
spre un băiat, prietenul fiicei tale, fiul fratelui tău... 

— Un fiu de rege, cu puterea sângelui regesc în vene. Rubinul 
sclipea ca o stea roşie la gâtul Melisandrei. Crezi că l-ai salvat pe 
băiat, Cavaler Ceapă? Când noaptea lungă se va aşterne, Edric 
Storm va fi împreună cu ceilalţi, oriunde s-ar ascunde. Şi propriii 
tăi fii. Bezna şi frigul vor cuprinde pământul. Te amesteci în 
treburi pe care nu le înţelegi. 

— Multe nu înţeleg, recunoscu Davos. N-am susţinut niciodată 
altceva. Cunosc mările şi râurile şi contururile coastelor, ştiu 
unde sunt stânci şi unde se află bancuri de nisip. Cunosc golfuri 
ascunse, unde o corabie poate să acosteze nevăzută. Şi ştiu că 
un rege îşi apără oamenii, sau nu e rege defel. Chipul lui Stannis 
se întunecă. 

— Mă batjocoreşti în faţă? Trebuie să-mi învăţ datoria de rege 
de la un contrabandist de ceapă? 

Davos îngenunche: 

— Dacă te-am jignit, ia-mi capul. Voi muri aşa cum am trăit: 
omul tău devotat. Dar mai întâi ascultă-mă. Ascultă-mă de dragul 
cepelor pe care ţi le-am adus, de dragul degetelor pe care mi 
le-ai luat. 

Stannis îşi scoase Aducătoarea de Lumină din teacă. 
Strălucirea ei inundă încăperea. 

— Spune ce vrei, dar spune repede. Pe gâtul regelui, muşchii 
se profilau ca nişte corzi. 

Davos scotoci în mantie şi scoase o bucată mototolită de 
pergament. Părea o foiţă neînsemnată, dar era singurul scut pe 
care îl avea. 

— Mâna unui rege trebuie să ştie să scrie şi să citească. 
Maester Pylos m-a învăţat. 

Netezi scrisoarea pe genunchi şi începu să citească la lumina 
sabiei fermecate. 

JON 


Se visă la Winterfell, şchiopătând pe lângă regii de piatră, 
aşezaţi pe tronurile lor. Ochii lor gri de granit se întorceau să-l 
urmărească şi degetele lor gri de granit se strângeau pe tecile 
săbiilor ruginite pe care le ţineau în poală. Wu eşti un Stark, îi 
auzea murmurând, cu glasuri grave de granit. Nu ai loc printre 
noi. Pleacă. Se adânci în întuneric. 

— Tată? strigă el. Bran? Rickon? Nimeni nu-i răspundea. Un 
vânt rece îi bătea pe ceafă. Unchiule? strigă el. Unchiule Benjen? 
Tată? Tată, te rog, ajută-mă! Sus, deasupra, auzi tobe. /n Sala 
Mare e ospăț, dar nu sunt bine-venit acolo, nu sunt un Stark şi 
n-am ce căuta aici. Cârja îi alunecă şi căzu în genunchi. Criptele 
se întunecau. S-a stins o lumină, pe undeva. Ygritte? şopti el. 
lartă-mă, te rog. Dar nu era decât un lup străvechi, cenuşiu şi 
fantomatic, pătat de sânge, cu ochii aurii strălucind trişti în 
întuneric. 

Odaia era întunecoasă şi patul tare sub el. Patul lui, îşi aminti, 
propriul lui pat din odaia de intendent, de sub camerele 
Bătrânului Urs. La drept vorbind, ar fi trebuit să-i aducă vise mai 
frumoase. li era frig, chiar şi sub blănuri. Nălucă dormea cu el în 
această odaie, încălzindu-l, înainte ca Jon să pornească în 
misiune. lar în sălbăticie, Ygritte dormise lângă el, sub blănuri. /í 
pierduse pe amândoi. Pe Ygritte o îngropase chiar el, aşa cum 
ştia că şi-ar fi dorit, iar Nălucă... Unde ești? Oare era mort şi e/, 
oare asta însemnase visul lui, lupul însângerat în cripte? Insă 
lupul din vis fusese cenuşiu, nu alb. Cenuşiu, ca lupul lui Bran. 
Oare Thennii îl vânaseră şi îl omorâseră, după Coroana Reginei? 
Dacă era aşa, îl pierduse pe Bran pe vecie. 

Jon încerca să desluşească visul, când cornul sună. 

Cornul Iernii, gândi el, încă năuc de somn. Dar Mance nu 
găsise cornul lui Joramun, aşa că nu putea să fie. Cornul sună a 
doua oară, la fel de lung şi de grav. Jon ştia că trebuie să se 
ridice şi să se ducă la Zid, dar era atât de greu... 

Dădu blănurile la o parte şi se ridică. Durerea din picior se mai 
domolise parcă. Nu mai era insuportabilă. Dormise îmbrăcat cu 
tunica şi pantalonii, ca să-i ţină de cald, astfel că nu trebui decât 
să-şi tragă cizmele, să-şi pună centura de piele, zalele şi mantia. 
Cornul suflă din nou, de două ori, lung, şi Jon îşi atârnă Gheara 

Lungă peste un umăr, îşi găsi cârja şi cobori şontăc pe scări. 

Era în toiul nopţii, o noapte mohorâtă, cu frig muşcător. Fraţii 
lui se revărsau din turnuri şi fortificaţii, încheindu-şi centurile şi 
îndreptându-se către Zid. Jon îi căută pe Pyp şi pe Grenn, dar nu-i 
putu găsi. Poate că unul dintre ei era santinela care suflase 
cornul. E Mace, gândi el. A venit, în sfârşit. Era bine. Vom duce o 
bătălie şi pe urmă ne vom odihni. Vii sau morti, ne vom odihni. 

Pe locul unde fuseseră scările, doar un imens hăţiş de lemne 
sfărâmate şi gheaţă zdrobită mai rămăsese sub Zid. Acum îi 
ridica troliul, dar în cuşcă nu încăpeau mai mult de zece oameni 
o dată şi, când ajunse Jon, urca deja. Trebuia să aştepte să se 
întoarcă. Alţii aşteptau împreună cu el: Satin, Mully, Gheată 
Desperecheată, Kegs, Hareth, cel voinic şi blond, cu dinţii săi de 
iepure. Toţi îi spuneau Calul. Fusese ajutor la grajduri, în Oraşul 
Cârtiţei, unul dintre puţinii care rămăseseră la Castelul Negru. 
Ceilalţi alergaseră înapoi la câmpurile şi la bordeiele lor sau la 
paturile din bordelul subteran. Dar Calul voise să îmbrace 
veşmintele negre, nătărăul cu dinţi de iepure. Zei rămase şi ea, 
târfa care se dovedise atât de pricepută în mânuitul arbaletei, iar 
Noye păstrase trei orfani al căror tată murise pe scări. Erau mici 
- nouă, opt şi cinci ani - dar nimeni altcineva nu se arătase 
dornic să-i ia. 

In timp ce aşteptau întoarcerea cuştii, Clydas le aduse căni de 
vin cu mirodenii, iar Hobb Trei-Degete le împărţi felii groase de 
pâine neagră. Jon luă un colţ de pâine şi începu să-l molfăie. 

— E Mance Rayder? întrebă Satin agitat. 

— Putem spera. 

Existau lucruri mai rele în întuneric decât sălbaticii. Jon îşi 
amintea vorbele pe care regele sălbaticilor le rostise la Pumnul 
Primilor Oameni, când stăteau în mijlocul acelei zăpezi trandafirii. 
Când morții se ridică, zidurile şi ţăruşii şi săbiile nu înseamnă 
nimic. Cu morții nu te poti lupta, Jon Snow. Nimeni nu ştie asta 
mai bine decât mine. Numai gândindu-se, vântul i se părea puţin 
mai rece. 

In cele din urmă, cuşca sosi zăngănind, atârnată la capătul 
lanţului lung. Se îngrămădiră înăuntru în tăcere şi închiseră uşa. 

Mully smuci funia groasă de trei ori. O clipă mai târziu, 
începură să se ridice, cu hopuri la început, apoi mai lin. Nimeni 
nu vorbea. Când ajunse în vârf, cuşca săltă într-o parte şi ieşiră 
unul câte unul. Calul îi întinse o mână lui Jon, ajutându-l să 
coboare pe gheaţă. Frigul îl izbi în dinţi, ca un pumn. 


92 


Un şir de focuri ardeau pe creasta Zidului, în coşuri de fier, pe 
stâlpi mai înalţi decât un stat de om. Cuţitul rece al vântului 
stârnea şi răsucea flăcările, astfel că lumina stranie, portocalie, 
se schimba mereu. Snopi de sulițe, de săgeți pentru arbalete sau 
scorpioni aşteptau la îndemână. Mormane de pietre se ridicau 
înalte de trei metri, cu butoaie mari de lemn pline cu smoală şi 
ulei, înşirate lângă ele. Bowen Marsh lăsase Castelul Negru plin 
cu de toate, în afară de oameni. Vântul biciuia mantiile negre ale 
santinelelor de paie aşezate, cu sulițe în mâini, de-a lungul 
meterezelor. 

— Sper că nu unul dintre ei a sunat cornul, îi spuse Jon lui 
Donai Noye, când ajunse lângă el. 

— Ai auzit? întrebă acesta. 

Erau vântul şi caii şi încă ceva. 

— Un mamut, spuse Jon. S-a auzit un mamut. 

Răsuflarea armurierului îngheţa îndată ce ieşea din nasu-i 
mare şi turtit. La Nord de Zid se afla marea de întuneric care 
părea să se întindă la nesfârşit. Jon desluşea palida sclipire 
roşiatică a unor focuri îndepărtate mişcându-se prin pădure. Era 
Mance, sigur ca lumina zilei. Ceilalţi nu aprindeau torţe. 

— Cum putem lupta împotriva lor dacă nu-i putem vedea? 
întrebă Calul. 

Donai Noye se îndreptă către cele două mari baliste pe care le 
reparase Bowen Marsh. 

— Daţi-mi foc, răcni el. 

Butoaie de smoală fură încărcate în grabă în aruncătoare şi 
aprinse cu o torţă. Aţâţate de vânt, flăcările izbucniră într-o furie 
roşie, însufleţită. 

— ACUM! răcni Noye. Contragreutatea se lăsă în jos, braţele 
aruncătoare se ridicară izbindu-se cu o bufnitură de bârnele 
căptuşite. Smoala fierbinte făcu un salt prin întuneric, aruncând 
o stranie lumină pâlpâitoare jos, pe pământ. Jon zări o clipă 
mamuţii înaintând greoi prin semiîntuneric şi la fel de repede îi 
pierdu. O duzină, poate mai mulţi. Butoaiele loviră pământul şi 
explodară. Auziră un răget şi un uriaş răcni ceva în Limba Veche, 
cu glas de tunet străvechi. Jon simţi fiori pe şira spinării. 

— Incă o dată! strigă Noye şi balistele fură încărcate din nou. 
Alte două butoaie de smoală aprinsă trosniră prin întuneric şi se 
prăbuşiră în mijlocul inamicului. De data aceasta, unul dintre 
butoaie lovi un copac uscat, învăluindu-l în flăcări. Nu sunt o 
duzină, observă Jon, ci o sută de mamuti. 

Se apropie de marginea râpei. Ai grijă, îşi reaminti, e cale 
lungă până jos. Alyn cel Roşu îşi suflă încă o dată cornul. 
Aaaaah00000000000000000000, aaaaahoooooooooooo. lar acum 
sălbaticii îi răspundeau nu cu un singur corn, ci cu o mulţime, 
însoţite de tobe şi cimpoaie. Am venit, păreau să spună, am 
venit să vă zdrobim Zidul, să vă luăm pământurile şi armele şi 
fiicele. Vântul şuiera, balistele pârâiau şi bufneau, butoaiele 
zburau. În spatele uriaşilor şi al mamuţilor, Jon văzu oameni 
înaintând către Zid, cu arcuri şi topoare. Erau douăzeci sau 
douăzeci de mii? In întuneric, n-avea cum să-şi dea seama. Asta 
e bătălia orbilor, dar Mance are cu câteva mii mai mulţi ca noi. 

— Poarta! strigă Pyp. Sunt la POARTA! 

Zidul era prea mare ca să fie asediat prin orice mijloace 
convenţionale: prea înalt pentru scări sau turnuri de asediu, prea 
gros pentru berbeci. Nici o catapultă nu putea să arunce o piatră 
destul de mare ca să-l zdrobească, iar dacă încercai să-i dai foc, 
gheaţa topită stingea flăcările. Putea fi escaladat, aşa cum 
făcuseră sălbaticii lângă Garda Apei Cenuşii, dar numai dacă erai 
puternic, agil şi sigur pe picioare. Insă, chiar şi atunci, puteai 
sfârşi ca Jarl, înfipt într-un copac. Trebuie să cucerească poarta, 
altfel nu pot trece. 

Dar poarta era un tunel întortocheat prin gheaţă, mai mic 
decât orice poartă de castel din Cele Şapte Regate, atât de 
îngust încât năvălitorii ar trebui să înainteze, cu caii de căpăstru, 
într-un singur rând. Trei porţi de fier închideau tunelul interior, 
fiecare zăvorâtă, legată cu lanţuri şi apărată de o gură de atac. 

Poarta exterioară era din stejar gros de două palme, legat cu 
drugi de fier greu de străpuns. Dar Mance are mamuti, îşi 
reaminti Jon. Şi uriași. 

— Trebuie să fie frig acolo, jos, spuse Noye. Ce ziceţi să-i mai 
încălzim, flăcăi? O duzină de vase cu ulei de lampă erau aliniate 
la marginea Zidului. Pyp alergă de-a lungul şirului, cu o torţă în 
mână, aprinzându-le. Owen Tolomacul mergea în urma lui, 
aruncându-le peste margine, unul câte unul. Limbi gălbui de foc 
se răsuceau în jurul lor, prăbuşindu-se. Când ultimul dispăru, 
Grenn lovi cu piciorul saboţii care sprijineau un butoi cu smoală, 
trimiţându-l de-a rostogolul peste marginea prăpastiei. Jos, 
sunetele se transformară în ţipete şi răcnete, o muzică dulce 
pentru urechile lor. 

Cu toate acestea, tobele continuau să bată, balistele se 
cutremurau, bubuind, iar sunetul cimpoaielor se unduia în 

noapte, ca trilul unor nemaivăzute păsări uriaşe. Septonul 
Cellador începu să cânte şi el, cu glas tremurător şi îngroşat de 
vin. 


Blândă mamă, milostivă, 

de război ai noştri fii fereşte, 
opreşte săgeți şi săbii 

şi zile mai bune le... 


Donai Noye se întoarse spre el: 

— Dacă vreun bărbat de aici îşi lasă sabia, am să-i arunc 
fundul zbârcit direct de pe Zid, începând cu tine, septonule. 
Arcaşi! Avem vreun afurisit de arcaş? 

— Aici! strigă Satin. 

— Şi aici, zise Mully. Dar cum să-mi caut ţinta? E întuneric ca-n 
burta porcului. Unde sunt? 

Noye arătă către nord. 

— Dacă sloboziţi destule săgeți, s-ar putea să nimeriţi câţiva. 
Sau măcar să-i speriaţi. Privi de jur împrejurul cercului de feţe 
luminate de flăcări. Am nevoie de doi arcaşi şi doi suliţaşi să mă 
ajute să apăr tunelul, dacă sparg poarta. Mai mult de zece ieşiră 
în faţă şi fierarul alese patru. Jon, până ce mă întorc, Zidul e al 
tău. 

In primul moment, Jon avu impresia că n-a auzit bine. | se 
păruse că Noye îi lăsa lui comanda. 

— Lordul meu? 

— Lord? Sunt fierar. Am spus: Zidul e al tău. 

Sunt alții mai vârstnici, îi venea să spună, mai pricepuți decât 
mine. Eu încă sunt crud ca iarba primăverii. Sunt rănit şi sunt 
acuzat de dezertare. Gura i se uscase ca iasca. 

— Am înţeles, reuşi el să îngaime. 

Mai târziu, Jon avea să-şi amintească noaptea aceea ca pe un 
vis. Umăr la umăr cu santinelele de paie, strângând arcuri şi 
arbalete în mâinile pe jumătate îngheţate, arcaşii lui lansaseră 
sute de săgeți împotriva unor duşmani nevăzuţi. Din când în 
când, o săgeată a sălbaticilor zbura spre ei, drept răspuns. Jon 
trimise oameni către catapultele mici şi acestea umplură aerul cu 
pietre colţuroase, cât pumnul unui uriaş, dar bezna le înghiţea 
aşa cum ar înghiţi un om o mână de nuci. Mamuţii tropăiau în 
întuneric, glasuri ciudate strigau în limbi şi mai ciudate, iar 
Septonul Cellador se ruga pentru venirea zorilor, atât de tare şi 

atât de beat încât Jon fu ispitit să-l arunce peste marginea 
Zidului cu mâna lui. Auziră un mamut dându-şi ultima suflare la 
picioarele lor şi zăriră un altul împleticindu-se, în flăcări, prin 
pădure, călcând în picioare copaci şi oameni deopotrivă. Vântul 
bătea din ce în ce mai rece. Hobb aduse sus cuşca plină de căni 
cu supă fierbinte de ceapă, iar Owen şi Clydas le duseră 
arcaşilor, la locurile lor, ca să le poată da pe gât între două 
săgeți. Zei se postă printre ei, cu arbaleta. Orele de aruncări şi 
şocuri repetate  slăbiră ceva la balista din dreapta şi 
contragreutatea se prăbuşi, brusc şi catastrofal, răsucindu-şi 
într-o parte braţul aruncător, cu un pârâit distrugător. Balista din 
stânga continua să funcţioneze, dar sălbaticii învăţară repede să 
ocolească locul unde cădea încărcătura acestuia. 

Ar trebui să avem douăzeci de baliste, nu două, şi ar trebui 
montate pe sănii şi platforme rotative, ca să le putem mişca. Era 
un gând zadarnic. La fel de bine şi-ar fi putut dori să mai aibă o 
mie de oameni, sau poate un dragon, sau trei. 

Donai Noye nu se întoarse, nici vreunul dintre cei care 
coborâseră cu el să păzească tunelul acela negru şi rece. Zidu/ 
este al meu, îşi reamintea Jon, ori de câte ori simţea că puterile îl 
părăsesc. Luase şi el un arc în mână, dar degetele îi erau 
îndărătnice şi înţepenite, aproape îngheţate. Febra îi revenise şi 
piciorul îi tremura incontrolabil, împlântându-i în trup un cuţit 
încins de durere. /ncă o săgeată şi mă odihnesc, îşi spusese de 
zeci de ori. /ncă una şi gata. De fiecare dată când tolba i se 
golea, unul dintre orfanii-cârtiţe îi aducea o alta. /ncă o to/bă şi 
am terminat. Nu putea să mai fie mult până în zori. 

Când se făcu dimineaţă, nici unul dintre ei nu-şi dădu bine 
seama, la început. Lumea era încă întunecată, dar negrul se 
transformase în gri şi siluetele începeau să se ivească, abia 
desluşite, în umbră. Jon îşi coborî arcul, să privească noianul de 
nori grei care acopereau cerul răsăritului. Zărea o lumină 
strălucind în spatele lor, dar probabil era doar un vis. Potrivi o 
altă săgeată. 

Atunci soarele răsări printre nori, trimițând sulițe de lumină 
peste câmpul de luptă. Jon rămase cu răsuflarea tăiată, scrutând 
brazda de pământ care se întindea între Zid şi marginea pădurii. 
Intr-o jumătate de noapte o transformaseră într-un pustiu de 
iarbă înnegrită, băltoace de smoală, piatră sfărâmată şi cadavre. 
Hoitul unui mamut ars atrăgea deja ciorile. Pe pământ zăceau şi 
uriaşi morţi, dar în spatele lor... 

Cineva gemu în stânga lui şi Jon îl auzi pe Septonul Cellador 
spunând: 

— Mamă, ai milă, oh. Oh, oh, oh, Mamă, ai milă. 

In umbra copacilor se aflau toate fiinţele sălbatice din lume: 
năvălitori şi uriaşi, oameni-lup şi oameni-fiare, oameni ai 
munţilor şi oameni ai mărilor, canibali ai râurilor de gheaţă, 
oameni ai peşterilor, cu feţe pictate, care trase de câini de la 
Tărmul Îngheţat, oameni ai tribului Copitaţilor, cu tălpile ca 
pielea fiartă, toate ciudatele popoare sălbatice pe care Mance le 
adunase ca să zdrobească Zidul. Nu e pământul vostru, îi venea 
lui Jon să le strige. N-aveti ce căuta aici. Plecaţi. Parcă îl auzea pe 
Tormund Năpasta-Uriaşilor râzând la auzul acestor vorbe. „Nimic 
nu ştii, Jon Snow”, ar fi spus Ygritte. Işi încordă mâna sabiei, 
îndoind şi dezdoind degetele, deşi ştia foarte bine că aici, sus, nu 
se va ajunge la săbii. 

Era înfrigurat, avea febră şi, dintr-odată, povara arcului deveni 
prea mult pentru el. Bătălia cu Magnarul fusese o nimica toată, 
îşi dădu el seama, şi lupta de noapte mai puţin decât nimic, doar 
o probă, un pumnal în întuneric, să încerce să-i ia pe nepregătite. 
Adevărata bătălie abia acum începea. 

— N-am ştiut că sunt atât de mulţi, zise Satin. 

Jon ştiuse. li mai văzuse, dar nu aşa, nu adunaţi într-o oştire. 
În marş, coloana sălbaticilor se întindea pe mulţi kilometri, ca un 
vierme uriaş, dar niciodată nu-i vedeai pe toţi deodată. Insă 
acum... 

— lată-i că vin, spuse cineva cu glas răguşit. 

Mamuţii se aflau în mijlocul liniei de atac, o sută sau mai mulţi, 
cu uriaşi pe spinări, cu ciomege sau topoare mari de piatră. Alţi 
mamuţi veneau în urma lor, împingând un trunchi de copac pe 
roţi mari de lemn, cu capetele ascuţite. Un berbece, gândi el 
deprimat. Dacă, dedesubt, poarta era încă întreagă, câteva 
sărutări de la obiectul acela o vor face în curând fărâme. De 
fiecare parte a grupului de mamuţi venea un val de călăreţi în 
armuri din piele fiartă, cu lănci călite în foc, o mulţime de arcaşi 
alergând, sute de pedestraşi cu sulițe, praştii, ciomege şi scuturi 
de piele. Carele de oase de la Ţărmul Ingheţat se apropiau 
zornăind în cele două flancuri, săltând peste pietre şi peste 
rădăcini, trase de uriaşi câini albi. Furia să/băticiei, gândi Jon, 
ascultând ţiuitul cimpoaielor, lătratul câinilor, urletul mamuţilor, 
oamenii liberi fluierând şi ţipând, uriaşi răgind în Limba Veche. 
Tobele lor răsunau ca bubuitul de tunet. 


97 


Simţea disperarea pretutindeni în jurul lui. 

— Trebuie să fie o sută de mii, se jeli Satin. Cum putem opri 
atât de mulţi? 

— Zidul îi va opri, se auzi Jon spunând. Se întoarse şi repetă, 
mai tare: Zidul îi va opri. Zidul se apără. Cuvinte goale, dar 
simţea nevoia să le rostească, aproape tot atât de mult pe cât 
fraţii lui aveau nevoie să le audă. Mance vrea să ne descurajeze 
prin desfăşurarea lui de forţe. Ne crede proşti? Acum striga, 
uitând de picior, şi fiecare om îl asculta. Carele, călăreţii, toţi acei 
nebuni pedeştri... ce vor face aici, sus? Aţi văzut careva un 
mamut escaladând un zid? Râse, iar Pyp şi Owen şi alţi câţiva 
râseră cu el. Nu sunt nimic, sunt mai puţin decât fraţii noştri de 
paie, nu ne pot ajunge, nu ne pot face nici un rău şi nu ne sperie, 
nu-i aşa? 

— NU! strigă Grenn. 

— Ei sunt acolo, jos, iar noi suntem aici, sus, continuă Jon, şi 
atât timp cât apărăm poarta, nu pot trece. Nu pot trece! Acum 
toţi strigau, răcnindu-i înapoi propriile-i cuvinte, fluturându-şi în 
aer săbiile şi arcurile, cu obrajii îmbujoraţi. Jon îl văzu pe Kegs 
stând cu un corn de război vârât sub braţ. Frate, îi spuse, dă 
semnalul de luptă. 

Cu un zâmbet larg, Kegs îşi duse cornul la buze şi suflă de 
două ori lung, ceea ce însemna să/batici. Alţi corni preluară 
chemarea, până când Zidul însuşi părea să se cutremure şi ecoul 
acelor gemete guturale acoperi toate celelalte sunete. 

— Arcaşi, zise Jon când cornii tăcură, veţi ţinti în uriaşii de 
lângă berbecele ăla, fiecare dintre voi. Trageţi la comanda mea, 
nu înainte, URIAŞUL ŞI BERBECELE. Vreau să văd o ploaie de 
săgeți asupra lor la fiecare pas, dar vom aştepta până ce vor 
ajunge destul de aproape. Oricine iroseşte o săgeată va trebui să 
coboare şi s-o aducă înapoi, m-aţi auzit? 

— Eu da, strigă Owen Tolomacul. Eu te-am auzit, Lord Snow. 

Jon râse, râse ca un om beat sau ca un nebun şi ceilalţi râseră 
cu el. Carele şi călăreţii care goneau în flancuri erau acum mult 
înaintea celor din mijloc. Sălbaticii nu străbătuseră o treime din 
distanţa dintre pădure şi Zid, dar linia lor de atac se risipea. 

—  Incărcaţi balista cu ţepuşe, ordonă Jon. Owen, Kegs, 
îndreptaţi catapultele către centru. Scorpionii încărcaţi-i cu 
suliţele şi trageţi la comanda mea. Arătă către băieţii din Oraşul 
Cârtiţei: Tu, tu şi tu, staţi aproape cu torţe. 

Arcaşii sălbatici trăgeau în timp ce înaintau; făceau un salt 

înainte, se opreau, trăgeau, apoi alergau încă zece metri. Erau 
atât de mulţi încât aerul era în permanenţă plin de săgeți, toate 
căzând, în mod jalnic, mult prea aproape. Ce pierdere, gândi Jon. 
Se vede lipsa lor de disciplină. Arcurile mai mici, din corn şi lemn, 
ale sălbaticilor, erau umilite de arcurile lungi, din lemn de tisă, 
ale Rondului de Noapte, iar sălbaticii încercau să tragă în oameni 
aflaţi la două sute cincizeci de metri deasupra lor. Lăsați-i să 
tragă, spusese Jon. Aşteptaţi. Ţineţi. Mantiile fluturau în spatele 
lor. Vântul bate din faţă, bătaia va fi mai scurtă. Aşteptaţi. Ma; 
aproape, mai aproape. Fluierele se jeleau, tobele bubuiau, 
săgețile sălbaticilor zbârnâiau şi cădeau. 

— INTINDEŢI! 

Jon îşi ridică arcul şi trase săgeata lângă ureche. Satin făcu 
acelaşi lucru, urmat de Grenn, Owen Tolomacul, Gheată 
Desperecheată, Jack Bulwer cel Negru, Arron şi Emrick. Zei îşi 
ridică arbaleta la umăr. Jon urmărea berbecul înaintând, cu 
mamuţii şi uriaşii apropiindu-se, cu mişcări greoaie, de o parte şi 
de alta. Erau atât de mici încât i se părea că ar putea să-i 
zdrobească pe toţi cu o singură mână. De-ar fi mâna mea destul 
de mare! Pe câmpul masacrului veneau. O sută de ciori se 
ridicară de pe hoiturile mamuţilor morţi, când sălbaticii trecură 
bubuind pe lângă ele. Mai aproape şi mai aproape, până când... 

— TRAGEŢI! Săgeţile negre şuierară, coborând ca nişte şerpi 
cu aripi. Jon nu aşteptă să vadă unde loveau. Intinse mâna după 
o a doua săgeată îndată ce prima îi părăsi arcul. POTRIVIŢI. 
INTINDEŢI. TRAGEŢI. Imediat ce săgeata zbură, găsi o alta. 
POTRIVIŢI. INTINDEŢI. TRAGEŢI. lar şi apoi iar. Jon ordonă 
intervenţia balistei şi auzi pârâitul şi bufnitura grea când o sută 
de arici de oţel porniră învârtindu-se prin aer. Catapulte! strigă 
el. Scorpioni. Arcaşi, trageţi în voie. Săgeţile sălbaticilor loveau 
acum în Zid, la treizeci de metri mai jos. Un al doilea uriaş se 
răsuci şi se clătină. Potriviţi, întindeți, trageţi. Un mamut se 
ciocni de altul, lângă el, azvârlind uriaşii la pământ. Potriviţi, 
întindeți, trageţi. Jon văzu că berbecele era praf şi pulbere, iar 
uriaşii care îl împinseseră, morţi sau în agonie. Săgeţi de foc! 
strigă el. Vreau să văd berbecele ăla arzând. Răgetele mamuţilor 
răniţi şi urletele bubuitoare ale uriaşilor se amestecau cu sunetul 
tobelor şi al cimpoaielor, într-o muzică îngrozitoare, însă arcaşii 
continuau să întindă arcurile şi să tragă, de parcă ar fi fost cu 
toţii surzi, ca răposatul Dick Folland. Poate că erau pleava 
ordinului, dar erau oamenii Rondului de Noapte sau atât de 

aproape încât nu mai conta. De asta nu vor trece. 

Unul dintre mamuţi căpiase, lovind sălbaticii cu trompa şi 
strivind arcaşii sub picioare. Jon întinse din nou arcul şi lansă încă 
o săgeată către spatele păros al fiarei, ca s-o întărâte. La est şi la 
vest, flancurile oştirii sălbaticilor ajunseseră la Zid, fără să 
întâmpine rezistenţă. Carele se opreau sau se întorceau, în timp 
ce călăreţii umblau de colo-colo fără ţintă, la poalele peretelui 
înalt de gheaţă. 

— La poartă! veni un strigăt. Poate că era Gheată 
Desperecheată. Mamuti la poartă! 

— Foc! răcni Jon. Grenn, Pyp! 

Grenn azvârli arcul cât colo, răsturnă un butoi cu ulei şi îl 
rostogoli către marginea Zidului, unde Pyp îi smulse dopul, 
îndesă înăuntru o pânză răsucită şi o aprinse cu o torţă. Il 
aruncară împreună. Treizeci de metri mai jos, se lovi de Zid şi 
izbucni, umplând aerul de doage sfărâmate şi ulei aprins. Grenn 
rostogolea deja al doilea butoi pe buza râpei, iar Kegs aducea 
unul şi el. Pyp le aprinse pe amândouă. 

— L-am nimerit! strigă Satin, întinzându-şi gâtul atât de 
departe încât Jon fu sigur că era gata să cadă. L-am nimerit, l-am 
nimerit. L-am NIMERIT! Auzea vuietul focului. Un uriaş în flăcări 
îşi făcu apariţia, împleticindu-se şi rostogolindu-se pe pământ. 

Apoi, dintr-odată, mamuţii se întorceau, fugeau din calea 
fumului şi a flăcărilor, izbindu-se, în spaima lor, de cei din spate. 
O luară şi aceştia înapoi, iar sălbaticii şi uriaşii se învălmăşeau, 
dându-se la o parte din calea lor. În clipa următoare, tot centrul 
de atac se prăbuşea. Călăreţii din flancuri se văzură abandonaţi 
şi hotărâră să se retragă şi ei, fără ca vreunul să verse măcar o 
picătură de sânge. Până şi carele se îndepărtau scârţâind, fără să 
fi făcut nimic altceva decât să răspândească spaimă şi mult 
zgomot. Nu sunt uşor de zdrobit, gândi Jon Snow, privindu-le cum 
se îndepărtează clătinându-se. Tobele tăcuseră toate. /ț/ place 
melodia asta, Mance? Iti place gustul Nevestei dornisheanului? 

— Avem vreun rănit? întrebă el. 

— Nenorociţii mi-au nimerit piciorul. Gheată Desperecheată 
smulse săgeata şi o flutură deasupra capului. Cel de lemn. 

Se stârni un val de urale răguşite. Zei îl prinse pe Owen de 
mâini, îl învârti şi îi dădu un sărut lung şi lipicios în văzul tuturor. 
Incercă să-l sărute şi pe Jon, dar el o apucă de umeri şi o împinse 
blând, dar ferm, spunând: 

— Nu. Am terminat cu sărutările. Dintr-odată, se simţi prea 

ostenit să se mai ţină pe picioare şi durerea îl chinuia cumplit, de 
la genunchi până-n măruntaie. Bâjbâi după cârjă. Pyp, ajută-mă 
să merg la cuşcă. Grenn, Zidul e al tău. 

— Eu? făcu Grenn. 

— El? se miră Pyp. 

Era greu de spus care dintre ei era mai îngrozit. 

— Dar, se bâlbâi Grenn, d-dar ce fac dacă sălbaticii atacă din 
nou? 

— li opreşti, îi spuse Jon. 

Pe când coborau în cuşcă, Pyp îşi scoase coiful şi îşi şterse 
fruntea. 

— Sudoare îngheţată. Există ceva mai dezgustător ca 
sudoarea îngheţată? Râse. Zei, nu cred că mi-a mai fost vreodată 
atât de foame. Aş fi în stare să mănânc un zimbru întreg, jur. 
Crezi că Hobb ni-l va găti pe Grenn? Când văzu faţa lui Jon, 
zâmbetul i se stinse pe buze. Ce te supără? Piciorul? 

— Piciorul, îl aprobă Jon. Şi să vorbească era un efort. 

— Deci nu bătălia? Am câştigat bătălia. 

— Intreabă-mă după ce văd poarta, zise Jon înverşunat. Vreau 
un foc, o mâncare fierbinte, un pat cald şi ceva să nu mă mai 
doară piciorul, îşi spuse. Dar prima dată trebuia să verifice 
tunelul şi să afle ce se întâmplase cu Donai Noye. 

După lupta cu Thennii, le luase aproape o zi întreagă să curețe 
poarta interioară de gheaţă şi grinzi sfărâmate. Pate Pătatul, 
Kegs şi câţiva dintre ceilalţi constructori discutaseră aprins dacă 
ar trebui să lase resturile acolo, ca obstacol în calea lui Mance. 
Dar asta ar fi însemnat să renunţe la apărarea tunelului şi Noye 
nici nu voise să audă aşa ceva. Cu oameni la gurile de atac, şi 
arcaşi şi suliţaşi în spatele fiecărei porţi interioare, câţiva fraţi 
hotărâți ar putea ţine la distanţă de o sută de ori mai mulţi 
sălbatici, ridicându-le în cale mormane de cadavre. Nu voia să-l 
lase pe Mance Rayder să treacă nestingherit prin zidul de 
gheaţă. Aşadar, cu târnăcoape, lopeţi şi funii, dăduseră la o parte 
treptele sfărâmate şi săpaseră din nou drum către poartă. 

Jon aşteptă lângă zăbrelele reci de fier. Pyp se duse la Maester 
Aemon după cheia de rezervă. In mod surprinzător, maesterul 
însuşi se întoarse cu el, însoţit de Clydas, cu un felinar. 

— Să mă cauţi după ce isprăvim, îi spuse bătrânul lui Jon, în 
timp ce Pyp bâjbâia să desfacă lanţurile. Trebuie să-ţi schimb 
pansamentul şi să-ţi aplic o compresă nouă şi probabil că o să 
mai vrei nişte vin de vise pentru durere. 

Jon încuviinţă fără vlagă. Uşa se dădu în lături. Pyp îi conduse 
înăuntru, urmat de Clydas, cu felinarul. Tot ce putea face Jon era 
să ţină pasul cu Maester Aemon. Gheaţa se strângea în jurul lor, 
simţea frigul strecurându-i-se în oase şi povara Zidului deasupra 
capului. Era ca şi cum cobora în gâtlejul unui dragon de gheaţă. 
Tunelul coti o dată şi încă o dată. Pyp descuie o a doua poartă de 
fier. Işi continuară drumul, cotind din nou din nou şi văzând 
lumina în faţa lor, palidă şi înceţoşată, prin stratul de gheaţă. E 
rău, Ştiu Jon îndată. Foarte rău. Apoi Pyp spuse: 

— Este sânge pe jos. 

Acolo, pe ultimii şapte metri ai tunelului, se luptaseră şi 
muriseră. Uşa exterioară, din stejar şi fier, fusese ciopârţită, 
spartă şi, în cele din urmă, smulsă din balamale, şi unul dintre 
uriaşi trecuse prin rămăşiţele ei. Felinarul revărsă peste scena 
sinistră o lumină roşiatică, mohorâtă. Pyp se întoarse să vomite, 
iar Jon îl invidie pe Maester Aemon, că era orb. 

Noye şi oamenii lui aşteptaseră înăuntru, în spatele unei porţi 
grele de fier, asemeni celor două pe care tocmai le deschisese 
Pyp. Cei doi arbaletişti reuşiseră să slobozească o duzină de 
săgeți către uriaşul care se apropia de ei. Atunci, probabil, 
suliţaşul ieşise în faţă, înjunghiind uriaşul printre zăbrele. Dar 
acesta găsise puterea să se întindă, să răsucească mâna lui Pate 
Pătatul, să înşface poarta de fier şi să depărteze gratiile. Pe 
podea zăceau împrăştiate zale de lanţuri rupte. Un uriaş. Toate 
astea au fost făcute de un singur uriaş. 

— Sunt morţi cu toţii? întrebă Maester Aemon cu glasul moale. 

— Da. Donai a fost ultimul. Sabia lui Noye era adânc îngropată 
în beregata uriaşului, până la jumătate. Armurierul i se păruse 
întotdeauna lui Jon un bărbat atât de voinic! Dar strâns în braţele 
masive ale uriaşului, părea aproape un copil. Uriaşul i-a zdrobit 
coloana. Nu ştiu care a murit primul. Luă felinarul şi se apropie 
să se uite mai bine. Mag. Eu sunt ultimul dintre uriaşi. Simţea 
tristeţea în jurul lui, dar n-avea timp pentru tristeţe. A fost Mag 
cel Puternic. Regele uriaşilor. 

Avea nevoie de soare. Era prea frig şi prea întuneric în tunel şi 
duhoarea de sânge şi de moarte era sufocantă. Jon îi înapoie 
felinarul lui Clydas, se strecură pe lângă cadavre şi printre 
gratiile contorsionate şi păşi către lumină, să vadă ce se află 
dincolo de uşa sfărâmată. 

Trupul uriaş al unui mamut mort bloca parţial drumul. Unul 
dintre colții bestiei îi agăţă mantia şi o sfâşie, în timp ce îşi croia 

drum pe lângă el. Alţi trei uriaşi zăceau afară, pe jumătate 
îngropaţi sub piatră şi smoală întărită. Vedea locurile unde focul 
topise Zidul, unde plăci mari de gheaţă se desprinseseră din 
pricina căldurii şi se prăbuşiseră pe pământul înnegrit. Privi în 
sus, spre locul de unde veniseră. De aici, pare imens, de parcă 
stă să te strivească. 

Jon se întoarse înăuntru, unde îl aşteptau ceilalţi. 

— Trebuie să reparăm poarta exterioară cât putem de bine şi 
pe urmă să blocăm porţiunea asta de tunel. Dărâmături, bucăţi 
de gheaţă, orice. Până la cea de-a doua poartă, dacă reuşim. Ser 
Wynton va trebui să preia comanda, el e ultimul cavaler care a 
mai rămas, dar trebuie să acţioneze acum, uriaşii se vor întoarce 
dintr-o clipă în alta. Trebuie să-i spunem... 

— Spune-i ce vrei, zise Maester Aemon cu blândeţe. Va zâmbi, 
va clătina din cap şi va uita. Cu treizeci de ani în urmă, lui Ser 
Wynton i-au lipsit doar câteva voturi să devină Lord Comandant. 
Ar fi făcut treabă bună. Acum zece ani, încă ar fi fost capabil. Dar 
nu mai e. Ştii asta, Jon, aşa cum ştia şi Donai. Era adevărat. 

— Atunci preia tu comanda, îi spuse Jon maesterului. Eşti de-o 
viaţă la Zid, oamenii te vor asculta. Trebuie să închidem poarta. 

— Eu mi-am rostit jurămintele şi am primit colanul de maester. 
Ordinul meu slujeşte, Jon. Noi dăm sfaturi, nu ordine. 

— Cineva trebuie... 

— Tu. Tu trebuie să conduci. 

— Nu. 

— Ba da, Jon. Nu trebuie să fie pentru mult timp. Doar până 
când se întoarce garnizoana. Donai te-a ales pe tine şi, înaintea 
lui, Qhorin Halfhand. Lordul Comandant Mormont te-a făcut 
administratorul lui. Eşti un fiu al Winterfellului, nepot al lui 
Benjen Stark. Trebuie să fii tu sau nimeni altul. Zidul e al tău, Jon 
Snow. 


103 


ARYA 


Simţea golul înlăuntrul ei în fiecare dimineaţă când se trezea. 
Nu era foame, deşi uneori era şi asta. Era o văgăună, un vid 
acolo unde-i fusese inima, acolo unde sălăşluiseră fraţii şi părinţii 
ei. Şi o durea capul. Nu atât de rău ca la început, dar încă destul 
de rău. Dar Arya se obişnuise cu asta şi măcar cucuiul i se 
retrăgea. Dar golul din interior rămânea la fel. Golul nu va trece 
niciodată, îşi spunea înainte de a adormi. 

In unele dimineţi, nu-i venea să se trezească defel. Se 
cuibărea sub mantie, cu ochii strânşi, şi se străduia să adoarmă 
la loc. Dacă ar fi lăsat-o Câinele în pace, ar fi putut dormi toată 
ziua şi toată noaptea. 

Şi ar fi visat. Asta era partea cea mai plăcută, visul. Visa lupi 
aproape în fiecare noapte. O haită mare de lupi, cu ea în frunte. 
Era mai mare decât toţi, mai puternică, mai ageră, mai iute. 
Puteau întrece caii şi leii în goana lor. Când îşi dezgolea colții, 
până şi oamenii fugeau din calea ei. Nu era flămândă niciodată şi 
blana îi ţinea de cald chiar şi când vântul bătea rece. lar fraţii şi 
surorile ei erau cu ea, fără număr, fioroşi şi teribili şi ai ei. 
N-aveau s-o părăsească niciodată. 

Dar dacă nopţile ei erau ale lupilor, zilele erau ale Câinelui. 
Sandor Clegane o obliga să se scoale în fiecare dimineaţă, fie că 
voia, fie că nu. O înjura cu glasul lui răguşit sau o trăgea în 
picioare, scuturând-o. O dată, îi deşertase un coif plin cu apă 
rece direct în cap. Arya a sărit în sus, împroşcând apa şi 
tremurând şi a încercat să-l lovească, dar el nu a făcut decât să 
râdă. 

— Usucă-te şi hrăneşte afurisiţii de cai, i-a zis, iar ea s-a 
supus. 

Aveau acum doi, Străinul şi o iapă roşcată căreia Arya îi 
dăduse numele de Laşa, fiindcă Sandor spunea că probabil fugise 
de la Gemeni, întocmai ca ei doi. O găsiseră rătăcind singură pe 
un câmp, în dimineaţa de după măcel. Era o iapă destul de bună, 
dar Arya nu putea iubi o făptură laşă. Străinul ar fi luptat. Cu 
toate acestea, o îngrijea cum ştia ea. Era mai bine aşa decât să 
călărească împreună cu Clegane. O fi fost ea fricoasă, dar pe de 
altă parte, Laşa era tânără şi puternică. Arya se gândea că ar 
putea să-l depăşească pe Străin, la nevoie. 

Câinele nu o mai urmărea îndeaproape, ca înainte. Uneori 
parcă nici nu-i păsa dacă Arya rămânea cu el sau pleca şi 
noaptea nu o mai lega în mantie. /ntr-o noapte, o să-l omor în 
somn, îşi spunea Arya, dar n-o făcu. /ntr-o zi, o să fug călare pe 
Laşa şi n-o să ne poată ajunge, gândea ea, dar nici asta nu făcu. 
Unde să se ducă? Winterfellul pierise. Fratele bunicului ei era la 
Riverrun, dar nu o cunoştea, după cum nici ea nu-l cunoştea pe 
el. Poate că Lady Smallwood ar primi-o la Castelul Ghindei, dar 
poate că nu. Pe lângă asta, nici măcar nu era sigură că ar putea 
găsi Castelul Ghindei. Uneori se gândea că ar putea să se 
întoarcă la hanul Sharnei, dacă nu cumva fusese luat de viituri. 
Ar putea rămâne cu Plăcintă Fierbinte sau poate că acolo ar 
găsi-o Lordul Beric. Anguy ar învăţa-o să mânuiască arcul şi ar 
putea să hoinărească alături de Gendry, făcându-se şi ea haiduc, 
ca Wenda Căprioara Albă din cântece. 

Dar toate astea erau aiureli, ca un vis pe care l-ar fi putut avea 
Sansa. Plăcintă Fierbinte şi Gendry o părăsiseră fără să stea pe 
gânduri, iar Lordul Beric şi haiducii lui nu voiau decât 
răscumpărarea, aşa cum voia şi Câinele. Nici unul dintre ei n-o 
dorea prin preajmă. N-au fost niciodată haita mea, nici măcar 
Plăcintă Fierbinte şi Gendry. Am fost proastă să cred aşa, doar o 
fetiță proastă şi nicidecum lup. 

Aşadar, rămase cu Câinele. Călătoreau în fiecare zi, fără să 
înnopteze de două ori în acelaşi loc, ocolind pe cât puteau 
oraşele, satele şi castelele. O dată, îl întrebă pe Sandor Clegane 
unde mergeau. 

— Departe, răspunse el. E tot ce trebuie să ştii. Nu mai faci doi 
bani pentru mine şi nu vreau să te aud smiorcăindu-te. Ar fi 
trebuit să te las să fugi în castelul ăla blestemat. 

— Ar fi trebuit, îl aprobă ea, gândindu-se la mama ei. 

— Ai fi moartă acum, dacă te-aş fi lăsat. Ar trebui să-mi 
mulţumeşti, să-mi cânţi un cântecel frumos, aşa cum a făcut sora 
ta. 

— Şi pe ea ai lovit-o cu toporul? 

— Te-am lovit cu /atu/ toporului, căţeluşă prostuţă. Dacă te-aş 
fi lovit cu tăişul, şi acum ar mai pluti pe Furca Verde bucăți din 
capul tău. Inchide-ţi gura aia afurisită. Dacă aş avea niţică 
judecată, te-aş da pe mâna surorilor tăcute. Ele taie limbile 
fetelor care vorbesc prea mult. 

Nu era corect să spună una ca asta. Până atunci, Arya abia 
dacă scosese o vorbă. Treceau zile întregi până să spună vreunul 

dintre ei ceva. Ea era prea pustiită ca să vorbească, iar Câinele 
prea furios. li simţea mânia, i-o vedea pe chip, în felul cum i se 
încleşta şi i se strâmba gura, în privirile pe care i le arunca. Ori 
de câte ori îşi lua toporul ca să taie vreun lemn pentru foc, 
aluneca într-o furie rece, izbind sălbatic copacul sau vreascul sau 
creanga ruptă, până când aveau de douăzeci de ori mai multe 
surcele şi lemne de foc decât era nevoie. Uneori era atât de 
ostenit după aceea, încât se culca şi adormea imediat, fără ca 
măcar să aprindă focul. Acelea erau nopţile când Arya se uita cel 
mai mult la topor. Pare îngrozitor de greu, dar sunt sigură că l-aş 
putea ridica. Şi nu cu latul l-ar lovi. 

Uneori, în pribegirile lor, zăreau alţi oameni: ţărani pe 
câmpurile lor, porcari cu porci, o lăptăreasă ducându-şi vaca, un 
scutier purtând un mesaj pe un drum râpos. Nici cu ei nu voia să 
vorbească Arya. Era ca şi cum trăiau într-o ţară îndepărtată şi 
vorbeau o limbă ciudată, necunoscută; n-aveau nimic de-a face 
cu ea şi nici ea cu ei. 

In plus, nu era bine să fie văzuţi. Din când în când, pe 
drumurile şerpuite de ţară treceau coloane de călăreţi, cu 
turnurile gemene ale Casei Frey fluturând pe flamurile lor. 

— Vânează nordici răzleţiţi, îi spunea Câinele, după ce 
treceau. Ori de câte ori auzi tropot de copite, apleacă-ţi iute 
capul, nu e de aşteptat să fie un prieten. 

Intr-o zi, într-o scorbură de pământ săpată de rădăcinile unui 
stejar căzut, dădură nas în nas cu un alt supravieţuitor al 
Gemenilor. Blazonul de pe pieptul lui înfăţişa o fecioară rozalie 
dansând într-un vârtej de mătase. Le spuse că era omul lui Ser 
Marq Piper, arcaş, dar că îşi pierduse arcul. Umărul stâng al 
bărbatului era umflat şi răsucit în locul unde se unea cu braţul. O 
lovitură de buzdugan, spunea el, îi zdrobise umărul şi îi vârâse 
zalele adânc în carne. 

— Un om al Nordului, asta era, se tângui el. Blazonul lui era un 
om însângerat şi, când l-a văzut pe al meu, a făcut o glumă: un 
bărbat roşu şi o fecioară roz, poate c-ar trebui să se împreuneze. 
Eu am băut pentru Lordul Bolton al lui, el a băut pentru Ser Marq 
şi împreună am băut pentru Lordul Edmure şi Lady Roslin şi 
pentru Regele Nordului. Şi pe urmă m-a omorât. 

Ochii îi străluceau febril când spusese asta şi Arya îşi dădea 
seama că era adevărat. Umărul îi era umflat grotesc, iar puroiul 
şi sângele îi pătaseră toată partea stângă a corpului. Şi 
răspândea o anumită duhoare. Miroase ca un cadavru. Omul le 

ceru nişte vin. 

— Dacă aş fi avut vin, l-aş fi băut eu, îi spuse Câinele. Pot să-ţi 
dau apă şi darul îndurării. 

Arcaşul îl privi vreme îndelungată înainte de a spune: 

— Eşti câinele lui Joffrey. 

— Sunt propriul meu câine acum. Vrei apa? 

— Da. Bărbatul înghiţi în sec. Şi îndurarea. Te rog. 

Trecuseră pe lângă un iaz, cu puţin timp înainte. 

Sandor îi dădu Aryei coiful lui şi îi spuse să-l umple, aşa că fata 
se târî înapoi la marginea apei. Noroiul i se revărsa peste 
vârfurile ghetelor. Folosi capul de câine pe post de găleată. Apa 
şiroi prin scobiturile pentru ochi, dar pe fundul coifului mai 
rămase destulă. 

Când Arya reveni, arcaşul îşi întoarse faţa în sus şi ea îi turnă 
apa în gură. Bărbatul bău cu nesaţ, mai repede decât putea ea 
să toarne, iar ceea ce nu putea înghiţi îi şiroia pe obraji, spre 
crusta maronie de sânge din mustăţi, până când lacrimi 
trandafirii îi atârnau în barbă. După ce toată apa se scurse, 
bărbatul înhăţă coiful şi linse oţelul. 

— Bună, spuse el, deşi mi-aş fi dorit să fie vin. Voiam vin. 

— Şi eu. Câinele îşi vâri pumnalul în pieptul bărbatului aproape 
cu tandreţe, apăsând vârful, cu toată greutatea trupului, prin 
cămaşă, zale şi hainele vătuite de dedesubt. In timp ce scotea 
pumnalul şi îl ştergea de veşmintele bătrânului, se uită la Arya. 
Acolo e inima, fetiţo. Aşa se omoară un om. 

Aşa e un fel de a omori un om. 

— II îngropăm? 

— De ce? se miră Sandor. Lui nu-i pasă, iar noi nu avem 
lopată. Lasă-l pe seama lupilor şi a câinilor sălbatici. Fraţii tăi şi 
ai mei. li aruncă o privire aspră: Dar mai întâi îl jefuim. 

Erau doi cerbi de argint în traista arcaşului şi aproape treizeci 
de gologani. Pumnalul lui avea o frumoasă piatră roz pe mâner. 
Câinele cântări cuțitul în mână, pe urmă i-l întinse Aryei. Ea îl 
apucă de mâner, şi-l vâri la cingătoare şi se simţi ceva mai bine. 
Nu era Acu/, dar era din oţel. Bărbatul mort avea şi o tolbă, dar 
fără arc, săgețile nu le erau de mare folos. Cizmele erau prea 
mari pentru Arya şi prea mici pentru Câine, aşa că le lăsară 
acolo. Arya îi luă şi coiful, chiar dacă îi cobora aproape până 
peste nas, încât trebuia să-l lase pe spate ca să vadă. 

— Trebuie să fi avut şi un cal, altfel n-ar fi scăpat, spuse 
Clegane privind împrejur, dar a dispărut, aş zice. Cine ştie de 

când stătea aici. 

Când ajunseră la poalele Munţilor Lunii, ploaia aproape că se 
oprise şi Arya văzu soarele şi luna şi stelele şi i se păru că se 
îndreptau spre est. 

— Unde mergem? întrebă din nou. 

De data aceasta, Câinele îi răspunse: 

— Ai o mătuşă la Eyrie. Poate că vrea să-ţi răscumpere fundul 
sfrijit, deşi numai zeii ştiu de ce ar face-o. După ce găsim drumul 
principal, îl putem urma până când ajungem la Poarta 
Insângerată. 

Mătuşa Lysa. Gândul o lăsă pe Arya cu sufletul pustiu. Pe 
mama o voia, nu pe sora mamei ei. N-o cunoştea mai mult decât 
îşi cunoştea unchiul, Peştele Negru. Ar fi trebuit să intrăm în 
castel. Nu ştiau, de fapt, dacă mama ei murise. Sau Robb. Nu-i 
văzuseră murind sau aşa ceva. Poate că Lordul Frey doar îi luase 
ostatici. Poate că erau legaţi în lanţuri, în temniţă, sau poate că 
Freyii îi duceau la Debarcaderul Regelui, ca să le taie Joffrey 
capetele. Nu ştiau. 

— Ar trebui să ne întoarcem, hotărî ea dintr-odată. Nu poate fi 
moartă. Trebuie s-o ajutăm. 

— Credeam că sora ta e cea cu mintea plină de cântece, mărăi 
Câinele. Intr-adevăr, Frey ar fi putut s-o lase în viaţă pe mama ta, 
pentru răscumpărare. Dar nu-mi trece prin cap să mă întorc ca 
s-o smulg din castel de unul singur. 

— Nu de unul singur. Vin şi eu. 

Câinele scoase un sunet care era aproape un hohot de râs. 

— Asta o să-l bage în sperieţi pe bătrân. 

— Ţi-e frică de moarte, asta e, zise ea înciudată. 

Acum Clegane râse cu adevărat. 

— Moartea nu mă sperie. Doar focul. Acum taci din gură, sau 
îţi tai limba cu mâna mea şi le scutesc pe surorile tăcute de 
osteneală. Noi la Vale avem treabă. 

Arya nu credea că ar fi într-adevăr în stare să-i taie limba. Nu 
era decât un fel de a spune, aşa cum spunea Ochi Roşii că o s-o 
bată până la sânge. Cu toate astea, nu avea de gând să-l pună la 
încercare. Sandor Clegane nu era Ochi Roşii. Ochi Roşii nu tăia 
oamenii în două şi nici nu-i lovea cu toporul. Nici măcar cu latul 
toporului. 

In seara aceea, adormi gândindu-se la mama ei şi 
întrebându-se dacă ar trebui să-l omoare pe Câine în somn şi s-o 
salveze pe Lady Catelyn de una singură. Când închise ochii, văzu 

chipul mamei sale în dosul pleoapelor. E atât de aproape încât 
parcă-i simt mirosul... 

„„. Şi atunci îi simţi mirosul. Era îndepărtat, dincolo de alte 
mirosuri, dincolo de muşchi şi noroi şi apă, de duhoarea de 
ierburi putrezind şi oameni putrezind. Păşi încet pe pământul 
moale de la malul râului, se apropie, cu un salt, să se adape şi îşi 
înălţă capul, adulmecând. Cerul era cenuşiu, acoperit de nori, 
râul era verde şi plin de obiecte plutitoare. Morţii colcăiau în 
valuri, unii mişcându-se încă, împinşi de ape, iar alţii fuseseră 
aruncaţi pe maluri. Fraţii şi surorile ei mişunau în jurul lor, 
sfâşiind carnea fragedă. 

Ciorile erau şi ele prezente, ţipând la lupi şi umplând aerul de 
pene. Sângele lor era mai fierbinte, iar una dintre surorile ei se 
repezise la o cioară şi o muşcase de aripă. Voia să guste sângele, 
să audă oasele trosnind între dinţi, să-şi umple burta cu carne 
caldă în loc de carne rece. li era foame şi carne era peste tot, dar 
ştia că nu poate să mănânce. 

Mirosul era mai puternic acum. Ciuli urechile şi ascultă 
mârâielile haitei, ţipetele ciorilor furioase, vâjâitul aripilor şi 
susurul apei. Undeva, în depărtare, auzea caii şi strigătele 
muribunzilor, dar ei nu contau. Doar mirosul conta. Adulmecă 
aerul din nou. Era acolo. Şi acum vedea şi ea: ceva alb şi palid 
plutind în josul râului, răsucindu-se când trecea peste un ciot. 
Stufărişul i se apleca în cale. 

Improşcă zgomotos apele de la mal şi se aruncă în valurile mai 
adânci, înspumându-le cu picioarele. Curentul era puternic, dar 
ea era şi mai puternică, înota, adulmecând. Râul răspândea 
mirosuri grele şi ude, însă nu acestea o atrăgeau. Inota către 
dâra roşie de sânge rece, către miasma dezgustătoare a morții. 
O vâna, aşa cum vânase adesea o căprioară roşie prin păduri şi 
în cele din urmă o găsi şi fălcile i se închiseră în jurul unui braţ 
alb. ÎI scutură, făcându-l să se mişte, dar în gură nu avea decât 
moarte şi sânge. Era obosită şi tot ce mai putea face era să tragă 
trupul la mal. În timp ce-l târa prin mocirlă, unul dintre frăţiorii ei 
se apropie, adulmecând prada, cu limba atârnându-i din gură. Il 
alungă cu un mărâit, altfel şi-ar fi înfipt colții. Abia apoi se opri 
să-şi scuture apa de pe blană. Trupul alb zăcea în noroi, cu faţa 
în jos, cu carnea moartă zbârcită şi palidă, cu sângele rece 
şiroindu-i din gâtlej. Ridică-te, gândi ea. Ridică-te şi mănâncă şi 
aleargă cu noi. 

Intoarse capul la auzul tropotelor de cai. Oameni. Veneau 

împotriva vântului, aşa că nu le simţise mirosul, dar acum erau 
aproape lângă ea. Călăreţi cu aripi fâlfâitoare, negre, galbene şi 
roz şi gheare lungi şi subţiri. Câţiva dintre fraţii ei mai mici îşi 
arătară colții, să apere hrana pe care o găsiseră, dar ea se 
năpusti la ei, făcându-i să se împrăştie. Asta era legea sălbăticiei. 
Căprioarele, iepurii şi ciorile fugeau din calea lupilor, iar lupii 
fugeau din calea oamenilor. Işi abandonă trofeul alb şi rece în 
noroi, unde îl târâse, şi fugi, fără să simtă nici o ruşine. 

Când se iviră zorile, Câinele nu trebui să strige la Arya sau s-o 
scuture ca s-o trezească. De data aceasta se trezise înaintea lui 
şi chiar adăpase caii. Mâncară în tăcere, până când Sandor 
spuse: 

— In legătură cu mama ta... 

— Nu contează, răspunse Arya cu glasul stins. Ştiu că e 
moartă. Am văzut-o într-un vis. 

Câinele o privi vreme îndelungată, apoi clătină din cap. Nu mai 
vorbiră despre asta. Işi continuară drumul, către munţi. 

Pe culmile mai înalte, dădură peste un sat mic şi izolat, 
înconjurat de sequoia verzi-cenuşii şi pini înalţi, albăstrii, iar 
Clegane hotărî să rişte să se apropie. 

— Avem nevoie de mâncare, spuse el, şi de un acoperiş 
deasupra capului. N-au cum să ştie ce s-a întâmplat la Gemeni şi, 
cu puţin noroc, n-o să mă recunoască. 

Sătenii construiau o palisadă de lemn în jurul caselor şi, când 
dădură cu ochii de umerii laţi ai Câinelui, le oferiră mâncare, 
adăpost şi chiar bani, în schimbul ajutorului. 

— Dacă aveţi şi vin, mă învoiesc, mârâi el. 

In cele din urmă, se mulţumi cu bere şi în fiecare seară bea 
până când adormea. 

Dar visul său de a i-o vinde pe Arya Doamnei Arryn muri acolo. 

— Mai sus e gheaţă, iar trecătorile din munţi sunt înzăpezite, 
spuse bătrânul satului. Dacă nu îngheţaţi sau nu muriţi de 
foame, atunci vă vor prinde pisicile-năluci sau urşii peşterilor. 
Mai sunt şi clanurile. Oamenii Arşi sunt fără frică de când Timett 
Chiorul s-a întors de la război. Şi, acum o jumătate de an, 
Gunthor, fiul lui Gurn, a coborât cu Ciorile de Piatră, atacând un 
sat la nici doisprezece kilometri de aici. Au luat până la ultima 
femeie şi ultimul grăunte şi au omorât jumătate dintre bărbaţi. 
Au oțel acum, săbii bune şi haine de zale şi pândesc drumul - 
Ciorile de Piatră, Şerpii Laptelui şi Fiii Ceţurilor, toţi. Poate că ai 
reuşi să omori câţiva, dar până la urmă ţi-ar veni de hac şi ar fugi 

cu fiica ta. 

Nu sunt fiica lui, ar fi putut să strige Arya, dacă n-ar fi fost aşa 
de obosită. Nu mai era fiica nimănui. Nu era nimeni. Nici Arya, 
nici Nevăstuica, nici Nan, nici Arry şi nici Porumbiţa, nici măcar 
Cap Bubos. Era doar o fată care ziua fugea cu un câine şi 
noaptea visa lupi. 

Satul era liniştit. Aveau saltele de paie şi destul de puţini 
păduchi, mâncarea era simplă, dar săţioasă şi aerul mirosea a 
pin. Cu toate acestea, Arya hotărî în curând că-l ura. Sătenii erau 
laşi. Nici unul nu-l privea pe Câine în faţă, cel puţin nu pentru 
mult timp. Câteva dintre femei încercară s-o îmbrace în rochie şi 
s-o pună să croşeteze, dar ea nu voia aşa ceva. Şi mai era şi o 
fată care se tot ţinea de capul ei, cea mai mare fiică a satului. 
Era de o vârstă cu Arya, însă era doar un copil. Plângea când îşi 
julea un genunchi şi ducea cu ea peste tot o păpuşă caraghioasă 
de cârpă. Păpuşa voia să semene cu un oştean, aşa că fata îi 
spunea Domnul Soldat şi se fălea că el o apăra. 

— Pleacă, îi spusese Arya de o sută de ori. Lasă-mă în pace. 

Dar fata se încăpăţâna, aşa că Arya i-a luat păpuşa, i-a 
sfâşiat-o şi i-a scos cârpele din burtă. 

— Acum chiar arată ca un soldat, i-a spus ea, înainte s-o 
arunce într-un pârâu. 

După aceea, fata a încetat s-o mai bată la cap şi Arya îşi 
petrecea timpul îngrijindu-se de Laşa şi de Străin sau 
plimbându-se prin pădure. Uneori găsea câte un băț şi cosea, aşa 
cum ştia ea să coasă cu Acu/, dar apoi îşi amintea de cele 
întâmplate la Gemeni şi îl lovea de un copac până când se rupea. 

— Poate c-ar trebui să rămânem aici o vreme, îi spuse Câinele, 
după două săptămâni. Era beat de bere, dar mai mult melancolic 
decât somnoros. Nu vom ajunge niciodată la Eyrie, iar Freyii 
caută probabil şi acum supraviețuitori în ţinuturile riverane. Se 
pare că aici, cu năvala clanurilor, au nevoie de săbii. Ne putem 
odihni, poate chiar vom găsi o cale să-i trimitem mătuşii tale o 
scrisoare. 

Când auzi una ca asta, chipul Aryei se întunecă. Nu voia să 
rămână acolo, dar nici nu avea unde să plece. In dimineaţa 
următoare, când Câinele se duse să taie copaci şi să care 
buşteni, Arya se cuibări înapoi în pat. 

Dar după ce treaba fu terminată şi palisada înaltă de lemn era 
gata, bătrânul satului le spuse limpede că nu mai aveau ce căuta 
acolo. 

— La iarnă, abia o să avem de mâncare pentru ai noştri, le 
explică el. lar tu... un om ca tine aduce sânge cu el... 

Gura lui Sandor se încleşta. 

— Deci ştii cine sunt. 

— Da. Pe aici nu vin călători, e adevărat, dar ne ducem în 
pieţe şi la târguri. Am auzit de câinele Regelui Joffrey. 

— Când o să vă viziteze Ciorile de Piatră, s-ar putea să vă 
bucuraţi să aveţi un câine. 

— Poate. Bărbatul şovăi, pe urmă prinse curaj şi adăugă: Dar 
se spune că ţi-ai pierdut curajul la Apa Neagră. Se spune... 

— Ştiu ce se spune. Glasul lui Sandor suna ca două fierăstraie 
frecându-se unul de altul. Plăteşte-mă şi plecăm. 

Când plecară, Câinele avea o pungă plină cu gologani, o 
ploscă de bere acră şi o sabie nouă. Era o sabie foarte veche, la 
drept vorbind, dar pentru el era nouă. In schimbul ei, îi dădu 
proprietarului baltagul pe care îl luase de la Gemeni, cel cu care-i 
făcuse Aryei cucuiul la ceafă. Berea se termină în mai puţin de o 
zi, dar Clegane îşi ascuţea sabia în fiecare seară, înjurându-l pe 
cel care i-o dăduse pentru fiecare pată de rugină şi fiecare 
crăpătură. Dacă şi-a pierdut curajul, ce-i pasă dacă are sabia 
ascuțită? Nu era o întrebare pe care Arya să îndrăznească să i-o 
pună, dar se gândea mult la ea. De asta fugise de la Gemeni şi o 
târâse după el? 

Intorşi în ţinuturile riverane, descoperiră că ploile se potoliseră 
şi puhoaiele începuseră să se retragă. Câinele o luă spre sud, 
înapoi către Trident. 

— Mergem la Riverrun, îi spuse Aryei în timp ce frigea un 
iepure pe care-l prinsese. Poate că Peştele Negru vrea să-şi 
cumpere o lupoaică. 

— Nu mă cunoaşte. Nici măcar n-o să ştie dacă sunt eu 
într-adevăr. Arya obosise să se tot îndrepte către Riverrun de ani 
de zile, fără să ajungă vreodată acolo. De fiecare dată când se 
îndrepta către Riverrun, sfârşea într-un loc mai rău. N-o să-ţi dea 
nici o răscumpărare. Probabil n-o să facă decât să te spânzure. 

— E liber să încerce. Se întoarse şi scuipă. 

Nu vorbeşte ca şi cum şi-ar fi pierdut curajul. 

— Ştiu unde am putea merge, spuse Arya. li mai rămăsese 
fratele ei. Jon o să mă vrea, chiar dacă nimeni altcineva nu mă 
vrea. Dar drumul era lung şi nu credea că putea ajunge singură 
la el. Nu fusese în stare nici să ajungă la Riverrun. Am putea să 
mergem la Zid. 

Râsul lui Sandor era pe jumătate un mârâit. 

— Micuța lupoaică vrea să intre în Rondul de Noapte, nu-i aşa? 

— Fratele meu e la Zid, spuse ea cu încăpățânare. 

Gura Câinelui zvâcni. 

— Zidul e la cinci mii de kilometri de aici. Ar trebui să trecem 
de afurisiţii de Frey doar ca să ajungem la Gât. Sunt lei-şopârle în 
acele mlaştini, care mănâncă lupi în fiecare dimineaţă. Şi dacă 
am ajunge, într-adevăr, la Nord cu pielea întreagă, în jumătate 
dintre castele sunt oameni de fier şi o mie de nenorociţi de 
nordici. 

— Ţi-e frică de ei? întrebă Arya. Ţi-ai pierdut curajul să lupţi? 

In primul moment, avu impresia că o s-o lovească. Dar 
iepurele era deja rumenit, cu pielea sfârâind şi unsoarea 
picurând în foc. Sandor îl scoase de pe frigare, îl rupse cu mâinile 
lui mari şi aruncă jumătate în poala Aryei. 

— Nu mi-am pierdut nimic, spuse el smulgând un picior, dar 
nu dau doi bani pe tine şi pe fratele tău. Am şi eu un frate. 

TYRION 


— Tyrion, spuse obosit Ser Kevan Lannister, dacă, într-adevăr, 
nu te faci vinovat de moartea lui Joffrey, n-ar trebui să-ţi fie greu 
să dovedeşti asta la judecată. 

Tyrion se întoarse de la fereastră. 

— Cine mă va judeca? 

— Dreptatea este a tronului. Regele a murit, dar tatăl tău 
rămâne tot Mână. De vreme ce acuzatul e propriul său fiu, iar 
victima, nepotul lui, le-a cerut Lordului Tyrell şi Prințului Oberyn 
să te judece. 

Asta era departe de a-l linişti pe Tyrion. Mace Tyrell fusese 
socrul lui Joffrey, chiar dacă pentru scurt timp, iar Vipera Roşie 
era... ei, bine, un şarpe. 

— Mi se va îngădui să cer duelul judiciar şi un campion să-mi 
dovedească nevinovăția? 

— Cu siguranţă, dacă aşa ţi-e voia. Dar ar trebui să ştii că sora 
ta are de gând să-l numească pe Gregor Clegane campionul ei, în 
cazul unui asemenea duel. 

Javra îmi parează mişcările înainte să le fac. Păcat că nu a ales 
un Kettleblack. Bronn ar isprăvi repede cu oricare dintre cei trei 
fraţi, dar Muntele Care Călăreşte era altă mâncare de peşte. 

— Va trebui să mă mai gândesc. Trebuie să vorbesc cu Bronn, 
repede. Nu voia să se gândească la cât l-ar putea costa asta. 
Bronn nu era deloc modest când venea vorba de pielea lui. 

— Cersei are martori împotriva mea? 

— Tot mai mulţi pe zi ce trece. 

— Atunci trebuie să-mi găsesc martori şi eu. 

— Spune-mi pe cine vrei şi Ser Addam va trimite Garda să-i 
aducă la judecată. 

— Aş prefera să mi-i găsesc singur. 

— Eşti acuzat de regicid şi de uciderea unei rude. Chiar îţi 
închipui că îţi va fi îngăduit să te plimbi în voie? Ser Kevan arătă 
către masă. Ai pană, cerneală şi pergament. Scrie numele 
martorilor pe care îi ceri şi voi face tot ce-mi stă în putere să-i 
aduc, ai cuvântul meu de Lannister. Dar nu vei părăsi acest turn, 
decât ca să mergi la judecată. 

Tyrion nu voia să se înjosească milogindu-se. 

— Scutierului meu îi vei îngădui să se plimbe? Tânărului 

Podrick Payne? 

— Cu siguranţă, dacă asta ţi-e voia. O să ţi-l trimit. 

— Aşa să faci. Cu cât mai repede, cu atât mai bine, iar acum 
ar fi cel mai bine. Se îndreptă către masa de scris. Dar când auzi 
uşa deschizându-se, se întoarse şi spuse: Unchiule? 

Ser Kevan se opri. 

— Da? 

— N-am făcut-o eu. 

— Aş vrea să te pot crede, Tyrion. 

Când uşa se închise, Tyrion Lannister se ridică în scaun, ascuţi 
o pană şi luă o coală albă de pergament. Cine îmi va lua 
apărarea? lnmuie pana în călimară. 

Coala de pergament era încă neatinsă când, ceva mai târziu, 
îşi făcu apariţia Podrick Payne. 

— Stăpâne, spuse băiatul. 

Tyrion lăsă pana deoparte. 

— Caută-l pe Bronn şi adu-l la mine. Spune-i că e vorba de aur, 
mai mult aur decât a visat vreodată, şi vezi să nu te întorci fără 
el. 

— Da, stăpâne, vreau să zic, nu, n-o să mă întorc. Fără el. 

Pod plecă. 

Nu se întoarse până la apusul soarelui şi nici până la răsăritul 
lunii. Tyrion adormi pe bancheta de la geam, trezindu-se 
înţepenit în zorii zilei. Un slujitor îi aduse micul dejun, terci şi 
mere, împreună cu un corn de bere. Mâncă la masă, cu 
pergamentul alb în faţa lui. O oră mai târziu, slujitorul reveni să 
ia strachina. 

— L-ai văzut pe scutierul meu? îl întrebă Tyrion. Omul clătină 
din cap. 

Oftând, se întoarse la masă şi înmuie din nou pana în 
cerneală. Sansa, scrise el pe coala de pergament. Rămase cu 
privirea ţintă la nume, cu dinţii atât de încleştaţi încât îl dureau. 

Presupunând că Joffrey nu se înecase pur şi simplu cu 
mâncarea, ceea ce până şi lui Tyrion i se părea greu de crezut, 
Sansa trebuie să-l fi otrăvit. Joff şi-a pus pur şi simplu cupa în 
poala ei şi îi dăduse motive cu duiumul. Orice îndoieli pe care 
Tyrion le-ar fi putut avea dispăruseră odată cu ea. Un singur 
trup, o singură inimă, un singur suflet. Gura îi zvăcni. N-a stat pe 
gânduri să arate cât de puţin însemnau pentru ea acele 
jurăminte, nu-i aşa? Dar la ce te aşteptai, piticule? 

Şi totuşi... De unde să fi avut Sansa otravă? Nu-i venea să 

creadă că fata acţionase singură. Oare chiar vreau s-o găsesc? 
Oare judecătorii ar crede că soţia copilă a lui Tyrion a otrăvit un 
rege fără ca soţul ei să ştie? Eu n-aş crede. Cersei ar susţine că 
săvârşiseră crima împreună. 

Totuşi, a doua zi îi dădu unchiului său pergamentul. Ser Kevan 
se încruntă: 

— Lady Sansa e singurul tău martor? 

— O să mă mai gândesc şi la alţii, cu timpul. 

— Ai face bine să te gândeşti la ei acum. Vor să înceapă 
judecata peste trei zile. 

— E prea devreme. M-aţi închis aici, sub pază, cum să găsesc 
martori pentru nevinovăția mea? 

— Surorii tale nu i-a fost greu să găsească martori pentru 
vinovăția ta. Ser Kevan înfăşură pergamentul. Ser Addam a 
trimis oameni în căutarea soţiei tale. Varys a oferit o sută de 
cerbi de argint pentru orice informaţie despre ea şi o sută de 
dragoni de aur pentru cine o găseşte. Dacă fata poate fi găsită, 
va fi găsită şi o să ţi-o aduc. Nu văd de ce ar fi rău ca un soţ și o 
soţie să împartă aceeaşi celulă şi să-şi ofere unul altuia 
mângâiere. 

— Eşti nespus de bun. Mi-ai văzut scutierul? 

— Ţi l-am trimis ieri. N-a venit? 

— Ba da, mărturisi Tyrion, dar apoi a plecat. 

— O să ţi-l trimit din nou. 

Dar Podrick Payne reveni abia a doua zi dimineaţă. Intră 
şovăitor, cu teama întipărită pe chip. Bronn venea în urma lui. 
Cavalerul mercenar purta un pieptar cu ţinte de argint, o mantie 
grea de călărie, iar la cingătoare îi atârna o pereche de mănuşi 
frumoase de piele. 

O singură privire către chipul lui Bronn îi întoarse lui Tyrion 
stomacul pe dos. 

— Ţi-a luat cam mult. 

— Băiatul m-a implorat, altfel n-aş fi venit. Sunt aşteptat la 
cină la Castelul Stokeworth. 

— Stokeworth? Tyrion sări jos din pat. Şi mă rog, ce cauţi tu la 
Stokeworth? 

— O mireasă. Bronn zâmbi ca un lup contemplând un mieluşel 
rătăcit. Poimâine mă însor cu Lollys. 

— Lollys? Perfect, al naibii de perfect. Fiica nătângă a Doamnei 
Tanda se alege cu un cavaler drept soţ şi un tată, acolo, pentru 
bastardul pe care-l poartă în pântece, iar Ser Bronn de la Apa 

Neagră mai urcă o treaptă. Toată treaba duhnea de la o poştă a 
Cersei. Sora mea ticăloasă ţi-a vândut o iapă şchioapă. Fata e 
slabă de minte. 

— Dacă m-ar interesa isteţimea, m-aş însura cu tine. 

— Lollys e însărcinată cu copilul altuia. 

— Şi când îl dă afară, o s-o las însărcinată cu al meu. 

— Nici măcar nu e moştenitoare la Stokeworth, sublinie Tyrion. 
Are o soră mai mare, Falyse. O soră măritată. 

— Măritată de zece ani şi încă stearpă, zise Bronn. Nobilul ei 
soţ îi ocoleşte patul. Se spune că preferă fetele mari. 

— Ar putea să prefere caprele şi tot n-ar conta. Pământurile 
vor fi oricum moştenite de soţia lui, după moartea Doamnei 
Tanda. 

— Dacă nu cumva moare Falyse înaintea mamei sale. 

Tyrion se întreba dacă Cersei avea habar ce fel de şarpe îi 
dăduse la sân Doamnei Tanda. Şi dacă ar şti, i-ar păsa? Atunci, 
de ce ai mai venit? 

Bronn ridică din umeri. 

— Mi-ai spus cândva că, dacă mi-ar cere cineva vreodată să te 
vând, ai dubla acel preţ. 

Da. 

— Şi acum ce vrei, două soţii sau două castele? 

— Câte o bucată din fiecare mi-ar fi de ajuns. Dar dacă vrei 
să-l omor pe Gregor Clegane pentru tine, ar fi bine să fie un 
castel al naibii de mare. 

Cele Şapte Regate erau pline de fecioare de obârşie nobilă, 
dar până şi cele mai trecute, mai sărace şi mai urâte fete 
bătrâne din regat ar refuza să se mărite cu o lepădătură ca 
Bronn. Doar dacă ar fi slabă la trup şi slabă la minte, cu un 
bastard în pântece, după ce a fost siluită de zeci de ori. Lady 
Tanda căutase cu atâta disperare să-i găsească fiicei sale un soţ, 
încât o vreme alergase până şi după Tyrion, iar asta fusese 
înainte ca jumătate din Debarcaderul Regelui să-şi fi făcut 
poftele cu ea. Fără îndoială, Cersei îndulcise cumva oferta, iar 
Bronn era acum cavaler, ceea ce-l făcea o partidă potrivită 
pentru mezina unei case mărunte. 

— Momentan, duc o lipsă acută de castele şi fecioare de viţă 
nobilă, recunoscu Tyrion. Dar pot să-ţi ofer aur şi recunoştinţă, ca 
până acum. 

— Aur am. Cu recunoştinţa ce pot cumpăra? 

— S-ar putea să fii surprins. Un Lannister chiar îşi plăteşte 


117 


datoriile. 

— Sora ta e şi ea o Lannister. 

— Nobila mea soţie e moştenitoarea Winterfellului. Dacă ies 
din asta cu capul pe umeri, s-ar putea ca într-o bună zi să 
domnesc peste Nord, în numele ei. Ţi-aş putea da şi ţie o bucată 
măricică. 

— Dacă şi cu parcă, făcu Bronn. Recunoaşte, Pezevenghiule. 
Dacă ar trebui să alegi să te culci cu Lollys sau să te lupţi cu 
Muntele, ţi-ai da jos pantalonii şi ţi-ai scoate mădularul cât ai 
clipi. 

Mă cunoaşte prea bine. Tyrion încercă o altă abordare: 

— Am auzit că Ser Gregor a fost rănit la Furca Roşie şi încă o 
dată la Duskendale. Rănile s-ar putea să-l încetinească. 

Bronn păru iritat. 

— lute n-a fost el niciodată. Doar înfiorător de mare şi 
înfiorător de puternic. Te asigur, e mai ager decât te-ai aştepta 
de la unul de dimensiunile lui. Are o mână monstruos de lungă şi 
nu pare să simtă loviturile ca oricare altul. 

— Te sperie atât de mult? întrebă Tyrion, sperând să-l întărâte. 

— Dacă nu m-ar speria, aş fi un nătărău. Bronn ridică din 
umeri. Poate că l-aş putea omori. Aş putea să dansez în jurul lui 
până când ar fi atât de obosit încât n-ar mai putea nici să ridice 
sabia. Să-l dobor cumva de pe picioare. Când cineva e la 
pământ, nu mai contează cât e de mare. Dar, oricum, e riscant. 
Un pas greşit şi sunt mort. De ce mi-aş pune pielea la bătaie? Imi 
placi destul de mult, aşa urât şi ticălos cum eşti... dar dacă aş 
lupta pentru tine, aş pierde oricum. Fie mi-ar scoate Muntele 
maţele, fie l-aş omori eu şi aş pierde Castelul Stokeworth. Eu îmi 
vând sabia, n-o dau pe degeaba. Nu-mi eşti frate, ce naiba! 

— Nu, zise Tyrion cu tristeţe. Nu-ţi sunt. Flutură o mână. 
Du-te, atunci. Aleargă la Stokeworth şi la Lady Lollys. Iți doresc 
să găseşti mai multă plăcere în patul tău conjugal decât am găsit 
eu în al meu. 

Bronn şovăi în faţa uşii. 

— Ce-o să faci, Pezevenghiule? 

— O să-l omor pe Gregor cu mâna mea. Aşa-i că o să iasă un 
cântec vesel? 

— Sper că o să-l aud. Bronn rânji pentru ultima oară şi ieşi din 
odaie, din castel, din viaţa lui. 

Pod se apropie târşâindu-şi picioarele. 

— Imi pare rău. 

— De ce? E vina ta că Bronn e un pungaş insolent şi negru la 
suflet? Întotdeauna a fost un pungaş insolent şi negru la suflet. 
Asta mi-a plăcut la el. Tyrion îşi turnă o cupă de vin şi o luă cu el 
pe bancheta de lângă fereastră. Afară era o zi cenuşie şi 
ploioasă, dar oricum părea mai veselă decât perspectivele lui. Ar 
fi putut să-l trimită pe Podrick Payne în căutarea lui Shagga, dar 
în adâncul pădurii regelui erau atâtea ascunzători încât uneori 
tâlharii puteau să scape fără să fie prinşi cu zecile de ani. /ar 
uneori Pod găseşte greu şi bucătăria, când îl trimit după brânză. 
Timett fiul lui Timett se întorsese, probabil, în Munţii Lunii. Şi 
orice i-ar fi spus lui Bronn, o luptă între Tyrion şi Gregor Clegane 
ar fi o farsă mai grotescă decât turnirul piticilor pus la cale de 
Joffrey. Nu avea de gând să moară cu hohote de râs răsunându-i 
în urechi. Cam asta s-a ales din duelul judiciar. 

Ser Kevan îl vizită din nou în ziua aceea şi încă o dată a doua 
zi. Sansa nu fusese găsită, îl informă politicos unchiul său. Nici 
Ser Dontos, bufonul, care dispăruse în aceeaşi noapte. Mai avea 
Tyrion vreun martor pe care voia să-l aducă? Nu. Cum naiba pot 
să dovedesc că n-am otrăvit eu vinul, când o mie de oameni 
m-au văzut umplând cupa lui Joffrey? 

Nu dormi deloc în noaptea aceea. 

Zăcu în întuneric, privind baldachinul şi numărând năluci. O 
văzu pe Tysha zâmbind în timp ce-l săruta, o văzu pe Sansa 
goală şi tremurând de frică. IlI văzu pe Joffrey, cu unghiile înfipte 
în beregată, cu sângele şiroindu-i pe gât, cu faţa înnegrindu-se. 
Văzu ochii lui Cersei, zâmbetul lacom al lui Bronn, zâmbetul 
lasciv al lui Shae. Nici măcar gândul la Shae nu-i făcea plăcere. 
Se mângâie de unul singur, sperând că poate să-şi ridice 
mădularul şi să-l satisfacă şi că apoi s-ar odihni mai bine, dar în 
zadar. 

Şi pe urmă se revărsară zorile şi veni timpul ca judecata lui să 
înceapă. 

In dimineaţa aceea, după el nu veni Ser Kevan, ci Ser Addam 
Marbrand, cu o duzină de mantii aurii. 

Tyrion îşi luase micul dejun, ouă, şuncă prăjită şi friganele, şi 
se îmbrăcase în cele mai bune haine ale lui. 

— Ser Addam, spuse el, credeam că tatăl meu o să trimită 
Garda Regală să mă escorteze la judecată. Incă sunt un membru 
al familiei regale, nu-i aşa? 

— Eşti, lordul meu, dar mă tem că aproape toţi cei din Garda 
Regală sunt martori împotriva ta. Lordul Tywin a considerat că nu 

e potrivit să-ţi fie străjeri. 

— Ferească zeii să facem ceva nepotrivit. Te rog, ia-o înainte. 

Avea să fie judecat în sala tronului, unde murise Joffrey. În 
timp ce Ser Addam îl conducea dincolo de uşile înalte de bronz 
pe covorul lung, simţea ochii aţintiţi asupra lui. Sute de oameni 
se îngrămădiseră înăuntru să-l vadă judecat. Cel puţin spera că 
de asta veniseră. Din câte ştiu, sunt cu toţii martori împotriva 
mea. O zări pe Regina Margaery sus, la balcon, palidă şi 
frumoasă în hainele ei de doliu. De douğ ori măritată şi de două 
ori văduvă, la numai şaisprezece ani. Mama ei stătea, înaltă, 
lângă ea, bunicul, scund, în partea cealaltă, cu doamnele ei de 
onoare şi cavalerii tatălui ei ocupând restul balconului. 

Daisul era tot acolo, sub tronul gol, deşi totul, în afară de o 
singură masă, fusese îndepărtat. |n spatele mesei stăteau 
trupeşul Mace Tyrell, cu o mantie aurie peste veşmintele verzi, şi 
uscăţivul Prinţ Oberyn Martell, gătit în haine vărgate, cu dungi 
portocalii, galbene şi stacojii. Lordul Tywin Lannister stătea între 
ei. Poate că mai am o speranță. Cei doi bărbaţi, unul din Dorne, 
celălalt din Highgarden, se dispreţuiau. Dacă aş putea găsi o cale 
să mă folosesc de asta... 

Inaltul Septon începu cu o rugăciune, cerându-i Tatălui Ceresc 
să-i călăuzească spre dreptate. Când isprăvi, tatăl lui pământesc 
se aplecă şi întrebă: 

— Tyrion, l-ai omorât pe Regele Joffrey? 

Nu vrea să piardă nici o secundă. 

— Nu. 

— Ei, bine, suntem uşuraţi, remarcă sec Oberyn Martell. 

— Atunci, l-a omorât Sansa Stark? întrebă Lordul Tywin. 

In locul ei, eu aş fi făcut-o. Cu toate acestea, oriunde ar fi fost 
Sansa Stark şi oricare ar fi fost rolul ei în această întâmplare, 
rămânea soţia lui. li aşezase mantia ocrotirii pe umeri, deşi 
fusese nevoit să se urce pe spatele unui bufon pentru asta. 

— Zeii l-au omorât pe Joffrey. S-a înecat cu plăcinta de 
porumbel. 

Lordul Tywin roşi. 

— Dai vina pe bucătari? 

— Pe ei sau pe porumbei. Dar nu mă amesteca pe mine. 

Tyrion auzi râsete nervoase şi ştiu că făcuse o greşeală. Vezi 
cum îti foloseşti limba, pitic nebun, înainte să-ţi sapi cu ea 
mormântul. 

— Există martori împotriva ta, spuse Lordul Tywin. O să-i 

ascultăm pe ei la început. Pe urmă poţi să-ţi prezinţi propriii 
martori. Vei vorbi doar cu permisiunea noastră. 

Tyrion nu putea decât să clatine aprobator din cap. 

Ser Addam îi spusese adevărul. Primul chemat fu Ser Balon 
Swann din Garda Regală. N 

— Nobilă Mână, începu el, după ce Inaltul Septon îl puse să 
jure că va spune adevărul şi numai adevărul, am avut onoarea să 
lupt alături de fiul tău pe puntea de corăbii. E un om curajos, în 
ciuda staturii sale, şi nu-mi vine să cred că a făcut aşa ceva. 

Un murmur străbătu sala şi Tyrion se întrebă ce fel de joc juca 
Cersei. De ce să aducă un martor care mă crede nevinovat? Află 
în curând. Ser Balon vorbi, fără tragere de inimă, despre felul în 
care îl îndepărtase pe Tyrion de Joffrey în ziua răzmeriţei: 

— Într-adevăr, l-a lovit. A fost o răbufnire de furie, nimic mai 
mult. O furtună de vară. Gloata era să ne omoare pe toţi. 

— Pe vremea Targaryenilor, cel ce lovea pe cineva de sânge 
regesc îşi pierdea mâna pe care a ridicat-o, remarcă Vipera Roşie 
din Dorne. Oare piticului i-a crescut mâna la loc sau voi, mantiile 
albe, aţi uitat care vă este datoria? 

— Era el însuşi de sânge regesc, răspunse Ser Balon. Şi în 
plus, era Mâna Regelui. 

— Nu, interveni Lordul Tywin. Era reprezentant al Mâinii, 
înlocuindu-mă pe mine. 

Ser Meryn Trant era încântat să se desfăşoare în locul lui Ser 
Balon, când îi luă locul ca martor. 

— L-a doborât pe rege la pământ şi a început să-l lovească cu 
picioarele. Striga că e o nedreptate că lnălţimea Sa a scăpat 
teafăr din mâinile mulţimii. 

Tyrion începu să priceapă planul surorii sale. A adus un om 
cunoscut pentru cinstea lui şi a stors de la el tot ce se putea. 
Fiecare martor care va urma va spune o poveste şi mai urâtă, 
până când voi părea mai odios decât Maegor cel Crud şi Aerys 
Nebunul la un loc, cu nițeluş din Aegon cel Netrebnic, pentru 
savoare. 

Ser Meryn continuă relatând cum îl împiedicase Tyrion pe 
Joffrey s-o pedepsească pe Sansa Stark. 

— Piticul l-a întrebat dacă ştie ce s-a întâmplat cu Aerys 
Targaryen. Când Ser Boros a vorbit în apărarea regelui, 
Pezevenghiul l-a ameninţat că o să-l omoare. 

Următorul veni Blount însuşi, repetând nefericita poveste. 
Chiar dacă îi purta pică lui Cersei fiindcă îl înlăturase din Garda 

Regală, Ser Boros rosti cuvintele pe care ea voia să le audă. 

Tyrion nu mai putea să tacă. 

— Spune judecătorilor ce făcea Joffrey, de ce nu le spui? 

Bărbatul masiv şi guşat îi aruncă o privire duşmănoasă. 

— Le-ai cerut brutelor tale să mă omoare dacă deschid gura, 
asta o să le spun. 

— Tyrion, zise Lordul Tywin. Vei vorbi numai când îţi vom 
spune noi. E un avertisment. 

Tyrion cedă, clocotind. 

Următorii fură cei trei fraţi Kettleblack, fiecare pe rând. Osney 
şi Osfryd le povestiră despre cina cu Cersei, dinaintea Bătăliei de 
la Apa Neagră, şi despre amenințările pe care le proferase 
Tyrion. 

— l-a spus Înălţimii Sale că are de gând s-o facă să sufere, zise 
Ser Osfryd. S-o facă să sufere. 

Ser Osney îl completă cu detalii: 

— A spus că va aştepta ziua când ea va fi fericită şi îi va 
transforma bucuria în cenuşă. 

Nici unul dintre ei nu pomeni de Alayaya. 

Ser Osmund Kettleblack, întruchiparea  cavalerismului în 
armura sa imaculată din solzi şi mantia albă de lână, jură că 
Regele Joffrey ştia de mult că unchiul său Tyrion voia să-l 
omoare. 

— S-a întâmplat în ziua când am primit mantia albă, le spuse 
el judecătorilor. Acel viteaz băiat mi-a spus: Ser Osmund, 
păzeşte-mă bine, căci unchiul meu nu mă iubeşte. Vrea să fie 
rege în locul meu. 

Asta era mai mult decât putea să înghită Tyrion. 

— Mincinosule! Făcu doi paşi în faţă, înainte ca mantiile aurii 
să-l târască înapoi. 

Lordul Tywin se încruntă. 

— Trebuie să te legăm de mâini şi de picioare, ca pe un tâlhar 
la drumul mare? 

Tyrion scrâşni din dinţi. A doua greşeală, nătărăule, nătărăule, 
nătărău pitic. Ţine-ţi gura sau eşti osândit. 

— Nu, iertaţi-mă, lorzii mei. Minciunile lui m-au înfuriat. 

— Adevărurile lui, vrei să spui, zise Cersei. Tată, te rog să-l pui 
în lanţuri, spre binele vostru. Vezi cum e. A 

— Văd că e un pitic, răspunse Prinţul Oberyn. In ziua în care o 
să mă tem de mânia unui pitic, o să mă înec într-un butoi de vin. 

— N-avem nevoie de lanţuri. Lordul Tywin aruncă o privire 

spre fereastră şi spuse: S-a făcut târziu. Vom continua mâine. 

In noaptea aceea, singur în celula lui din turn, cu o coală alb 
de pergament şi o cupă de vin, Tyrion începu să se gândească la 
soţia lui. Nu la Sansa, ci la prima lui soţie, Tysha. Soţia târfă, nu 
soția lup. Dragostea ei fusese doar o prefăcătorie, însă el o 
crezuse şi asta îl făcuse fericit. Dă-mi minciuni dulci şi 
păstrează-ţi adevărurile amare. |şi bău vinul şi se gândi la Shae. 
Mai târziu, când Ser Kevan îi făcu vizita nocturnă, Tyrion îi ceru 
să-l aducă pe Varys. 

— Crezi că eunucul va vorbi în favoarea ta? 

— N-am cum să ştiu până nu discut cu el. Fii bun şi trimite-l la 
mine, unchiule. 

— Cum pofteşti. 

Maesterii Ballabar şi Frenken deschiseră cea de-a doua zi a 
judecății. Jurau că disecaseră nobilul cadavru al Regelui Joffrey şi 
nu găsiseră nici o bucăţică de plăcintă de porumbel, nici de altă 
mâncare, oprită în gâtlejul regal. 

— De otravă a murit, lorzii mei, spuse Ballabar, în timp ce 
Frenken îl aproba, clătinând grav din cap. 

Pe urmă îl aduseră pe Marele Maester Pycelle, sprijinindu-se 
cu putere într-un toiag strâmb şi tremurând când păşea, cu 
câteva firişoare de păr alb încolţind pe gâtu-i lung de găină. Era 
prea slăbit ca să stea în picioare, aşa că judecătorii fură de acord 
să i se aducă un scaun şi o masă. Pe masă fură aşezate câteva 
vase mici. Pycelle fu încântat să le numească pe fiecare. 

— Pălărie-gri, zise el, cu glas tremurător, de la ciupercă 
otrăvitoare. Umbra-nopţii, somnul-dulce, dansul-demonilor. Asta 
e ochi-orb. Sângele văduvei, aşa se numeşte asta, din cauza 
culorii. O poţiune nemiloasă, închide intestinele şi băşica udului, 
până când omul se îneacă în propria lui otravă. Aici avem 
năpasta-lupilor, venin de basilisc, iar astea sunt lacrimi-din-Lys. 
Da. Le cunosc pe toate. Acest Pezevenghi, Tyrion Lannister, le-a 
furat din apartamentul meu, când m-a întemnițat pe nedrept. 

— Pycelle! strigă Tyrion, riscând să stârnească mânia tatălui 
său, ar fi putut vreuna dintre aceste otrăvuri să sufoce un om? 

— Nu. Pentru asta ai nevoie de o otravă rară. Pe când eram 
copil, la Citadelă, dascălii mei o numeau simplu strangulatorul. 

— Dar această otravă rară n-a fost descoperită, nu-i aşa? 

— Nu, lordul meu. Pycelle clipi. Ai folosit-o tu pe toată ca să 
omori cel mai nobil copil pe care zeii l-au lăsat vreodată pe acest 
pământ. 

Furia îi copleşea raţiunea. 

— Joffrey a fost crud şi nesăbuit, dar nu l-am omorât eu. 
Tăiaţi-mi capul, dacă vreţi, dar n-am avut nici un amestec în 
moartea nepotului meu. 

— Linişte! strigă Lordul Tywin. Ţi-am spus de trei ori. Data 
viitoare o să te legăm şi o să-ţi punem căluş în gură. 

După Pycelle, urmă o procesiune obositoare şi nesfârşită. Lorzi 
şi doamne şi nobili cavaleri, de neam sau de obârşie modestă, 
fuseseră cu toţii prezenţi la nuntă, îl văzuseră cu toţii pe Joffrey 
înecându-se, cu faţa înnegrindu-se ca o prună dornisheană. 
Lordul Redwyne, Lordul Celtigar şi Ser Flement Brax îl auziseră 
pe Tyrion ameninţându-l pe rege; doi servitori, un jongler, Lordul 
Gyles, Ser Hobber Redwyne şi Ser Philip Foote îl urmăriseră 
umplând potirul de nuntă; Lady Merryweather jura că îl văzuse 
pe Pezevenghi aruncând ceva în vinul regelui, în timp ce Joff şi 
Margaery tăiau plăcinta de porumbel; bătrânul Estermont, 
tânărul Peckledon, cântăreţul Galyeon din Cuy şi scutierii Moros 
şi Jothos Slynt relatară cum Tyrion ridicase potirul în timp ce Joff 
murea şi cum turnase ultima picătură de vin otrăvit pe podea. 

Când mi-am făcut atât de mulți duşmani? Lady Merryweather 
era doar o străină. Tyrion se întreba dacă era oarbă sau vândută. 
Singurul lucru bun era că Galyeon din Cuy nu-şi făcu relatarea pe 
muzică, altfel ar fi fost o mărturie de şaptezeci şi şapte de 
versuri. 

Când unchiul său îl vizită în seara aceea, după cină, se 
comportă rece şi distant. Crede şi el că sunt vinovat. 

— Ai martori pentru noi? îl întrebă SerKevan. 

— Nu, propriu-zis, nu. Dacă nu cumva mi-ai găsit soţia. 

Unchiul său clătină din cap. 

— S-ar părea că judecata merge foarte prost pentru tine. 

— O, ţi se pare? Nici n-am observat. Tyrion îşi pipăi cicatricea. 
Varys n-a venit. 

— Nici n-o să vină. Mâine va depune mărturie împotriva ta. 

Incântător. 

— Înţeleg. Se foi în scaun. Sunt curios să ştiu. Unchiule, ai fost 
întotdeauna un om cinstit. Ce anume te-a convins? 

— De ce să furi otrăvurile lui Pycelle, dacă nu ca să le 
foloseşti? răspunse fără ocolişuri Ser Kevan. lar Lady 
Merryweather a văzut... 

— ... nimic. N-a avut ce să vadă. Dar cum să dovedesc asta? 
Cum să dovedesc orice închis aici, în turn? 

— Poate că a sosit momentul să mărturiseşti. 

Chiar şi prin zidurile groase ale Fortăreţei Roşii, Tyrion auzea 
ploaia curgând neîntrerupt. 

— Ce ai spus, unchiule? Aş putea jura că m-ai îndemnat să 
mărturisesc. 

— Dacă ţi-ai recunoaşte vina în faţa tronului şi te-ai căi pentru 
crima săvârşită, Lordul Tywin ar renunţa la sabie. Ţi s-ar îngădui 
să îmbraci veşmintele negre. 

Tyrion îi râse în faţă. 

— Aceleaşi condiţii i le-a oferit Cersei lui Eddard Stark. Ştim cu 
toţii cum s-a sfârşit povestea. 

— Tatăl tău n-a fost implicat. 

Măcar atât era adevărat. 

— Castelul Negru colcăie de criminali, hoţi şi violatori, spuse 
Tyrion, dar nu-mi amintesc să fi întâlnit vreun regicid cât am fost 
acolo. Te aştepţi să cred că, dacă mărturisesc că mi-am ucis 
regele şi nepotul, tatăl meu se va mulţumi să clatine din cap şi 
să mă trimită la Zid, cu haine groase de lână? Tyrion hohoti din 
toţi bojocii. 

— N-a vorbit nimeni de iertare, spuse aspru Ser Kevan. O 
mărturisire ar linişti lucrurile. Din acest motiv tatăl tău m-a trimis 
cu oferta lui. 

— Mulţumeşte-i frumos în numele meu, spuse Tyrion, dar 
spune-i că, momentan, n-am poftă de mărturisiri. 

— Dacă aş fi în locul tău, mi-aş schimba pofta. Sora ta îţi vrea 
capul, iar Lordul Tyrell, cel puţin, e dispus să i-l dea. 

— Aşadar, unul dintre judecători m-a condamnat deja, fără să 
audă nici o vorbă în apărarea mea? Se aştepta la asta. Voi fi, 
totuşi, lăsat să vorbesc şi să-mi prezint martorii? 

— Nu ai nici un martor, îi reaminti unchiul său. Tyrion, dacă 
eşti vinovat de această ticăloşie, Zidul este o soartă mai bună 
decât meriţi. lar dacă eşti nevinovat... în Nord se duc războaie, 
ştiu, dar tot ar fi un loc mai sigur pentru tine decât Debarcaderul 
Regelui, indiferent de rezultatul acestui proces. Gloata e 
convinsă că eşti vinovat. Dacă ai avea nesăbuinţa să te 
aventurezi afară, pe străzi, te-ar sfâşia bucată cu bucată. 

— Văd cât de mult te întristează această perspectivă. 

— Eşti fiul fratelui meu. 

— Ai putea să-i reaminteşti /u; asta. 

— Crezi că ţi-am îngădui să îmbraci veşmintele negre dacă nu 
ai fi sânge din sângele lui şi al Joannei? Tywin ţi se pare un om 

aspru, ştiu, dar nu e mai aspru decât trebuie să fie. Tatăl nostru 
a fost blând şi prietenos, dar atât de slab încât purtătorii lui de 
flamuri îl batjocoreau când stăteau la un pahar. Unii găseau de 
cuviinţă să-l sfideze pe faţă. Alţi lorzi au împrumutat de la noi aur 
şi nu s-au ostenit să-l înapoieze. La curte, făceau glume pe 
seama leilor fără colţi. Până şi ţiitoarea lui l-a furat. O târfă ca 
oricare, şi s-a servit din bijuteriile mamei noastre. Lui Tywin i-a 
revenit misiunea să repună Casa Lannister la locul cuvenit. 
Intocmai cum i-a revenit misiunea de a conduce acest regat, 
când nu avea mai mult de douăzeci de ani. A purtat această grea 
povară timp de douăzeci de ani şi n-a ajuns decât reprezentantul 
unui rege nebun. În locul onoarei pe care o merita, a fost obligat 
să sufere umilinţe fără număr, dar a reuşit să dea Celor Şapte 
Regate pace, belşug şi dreptate. E un om drept. Ai fi înţelept să 
te încrezi în el. 

Tyrion clipi uluit. Ser Kevan fusese întotdeauna puternic, 
impasibil, pragmatic; nu-l auzise niciodată vorbind cu o 
asemenea înflăcărare. 

— Il iubeşti. 

— E fratele meu. 

— Am... am să mă gândesc la ce mi-ai spus. 

— Gândeşte-te bine, atunci. Şi repede. 

Nu se gândi la nimic altceva în noaptea aceea, dar a doua zi 
dimineaţă nu era deloc mai hotărât dacă putea să aibă încredere 
în tatăl său. Un slujitor îi aduse terci cu miere, dar nu simţea 
decât un gust amar când se gândea la mărturisire. /mi vor spune 
regicid până la sfârşitul vieţii. O mie de ani sau mai mult, dacă îşi 
va mai aminti cineva de mine, voi fi piticul monstruos care şi-a 
ucis tânărul nepot la nunta lui. Gândul îl înfurie atât de tare, încât 
azvârli castronul şi lingura în capătul celălalt al încăperii, lăsând 
o dâră de terci pe perete. Ser Addam Marbrand o privi curios, 
când veni să-l conducă la judecată, dar avu bunăvoința să nu 
întrebe nimic. 

— Lordul Varys, anunţă vestitorul, maestru al şoptitorilor. 

Pudrat, ferchezuit, mirosind a apă de trandafiri, Păianjenul îşi 
frecă mâinile fără încetare cât timp vorbi. Se şterge pe mâini de 
viața mea, gândi Tyrion, ascultând relatările îndurerate ale 
eunucului despre felul în care Pezevenghiul uneltise să-l 
îndepărteze pe Joffrey de sub paza Câinelui şi cum vorbise cu 
Bronn despre beneficiile pe care le-ar aduce domnia lui Tommen. 
Jumătățile de adevăr valorează mai mult decât minciunile 

sfruntate. Şi spre deosebire de ceilalţi, Varys avea documente, 
pergamente umplute  sârguincios cu notițe, detalii, date, 
conversații întregi. Atât de multe mărturii, încât lecturarea lor 
dură o zi întreagă, şi toate îl condamnau. Varys confirmă vizita 
nocturnă a lui Tyrion în camerele Marelui Maester Pycelle şi furtul 
poţiunilor şi otrăvurilor, confirmă ameninţarea la adresa lui 
Cersei din seara cinei lor, confirmă tot, în afară de otrăvirea 
însăşi. Când Prinţul Oberyn îl întrebă cum putea să ştie fără să fie 
prezent la toate acele întâmplări, eunucul chicoti şi spuse: 

— Mi-au spus micile mele ciripitoare. Treaba lor este să ştie. Și 
a mea. 

Cum să iau la întrebări o mică ciripitoare? se întrebă Tyrion. Ar 
fi trebuit să pun să i se taie eunucului capul din prima zi când am 
sosit la Debarcaderul Regelui. Ducă-se pe pustii. Şi eu, pentru că 
m-am încrezut, cât de puțin, în el. 

— Am auzit tot? îşi întrebă Lordul Tywin fiica, în timp ce Varys 
părăsea sala tronului. 

— Aproape, răspunse Cersei. Te rog să-mi îngădui să aduc un 
ultim martor în faţa voastră, mâine. 

— Cum doreşti, spuse Lordul Tywin. 

O, bine, gândi Tyrion înnebunit. După această farsă de 
judecată, execuţia va veni aproape ca o uşurare. 

In noaptea aceea, stând lângă fereastră cu o cupă de vin în 
mână, auzi glasuri dincolo de uşă. Ser Kevan a venit după 
răspunsul meu, gândi el îndată, dar cel care intră nu era unchiul 
lui. 

Tyrion se ridică, făcând o plecăciune batjocoritoare în faţa 
Prințului Oberyn. 

— Le este îngăduit judecătorilor să-i viziteze pe acuzaţi? 

— Prinţilor le este îngăduit să meargă unde poftesc. Sau cel 
puţin aşa le-am spus paznicilor tăi. 

Vipera Roşie se aşeză. 

— Tatăl meu va fi nemulţumit. 

— Fericirea lui Tywin Lannister n-a fost niciodată în fruntea 
preocupărilor mele. Ce bei acolo, vin de la Dorne? 

— De la Arbor. 

Oberyn se strâmbă. 

— Apă roşie. L-ai otrăvit? 

— Nu. Tu? 

Prinţul zâmbi. 

— Toţi piticii au limba aşa de ascuţită? Cineva o să ţi-o taie 

într-una din zilele astea. 

— Nu eşti primul care-mi spune asta. Poate că ar trebui să 
mi-o tai singur, se pare că-mi aduce numai necazuri. 

— Am remarcat şi eu. Cred că, până la urmă, aş putea să beau 
puţin din sucul de struguri al lui Redwyne. 

— Cum doreşti. Tyrion îi oferi o cupă. Bărbatul luă o sorbitură, 
o plimbă în gură şi înghiţi. 

— E bun, deocamdată. O să-ţi trimit mâine nişte vin tare, 
dornishean. Mai luă o sorbitură. Am găsit târfa aia cu părul auriu 
pe care o căutam. 

— Aşadar, ai dat de casa Chatayei? 

— Acolo m-am culcat cu fata cu pielea tuciurie, Alayaya 
pare-mi-se că o cheamă. Excelentă, în ciuda dungilor de pe 
spate. Dar târfa la care mă refeream e sora ta. 

— Te-a sedus deja? întrebă Tyrion, fără să se mire. 

Oberyn râse zgomotos. 

— Nu, dar o va face, dacă îi accept preţul. Regina a făcut chiar 
aluzii la căsătorie. lnălţimea Sa are nevoie de alt soţ, şi cine ar fi 
mai bun decât prinţul Dornului? Ellaria crede că ar trebui să 
accept. Numai gândul la Cersei în patul nostru o înfierbântă, 
desfrânata. Şi nici măcar n-ar trebui să plătim gologanul piticului. 
Tot ce-mi cere sora ta este un cap, puţin cam mare şi fără nas. 

— Şi? făcu Tyrion, aşteptând. 

In loc de răspuns, Prinţul Oberyn îşi învârti vinul în pahar şi 
spuse: 

— Când Tânărul Dragon a cucerit Dornul, cu multă vreme în 
urmă, după înfrângerea de la Sunspear, l-a lăsat pe Lordul 
Highgardenului să ne conducă. Acest Tyrell se plimba cu alaiul 
său de la o cetate la alta, vânând rebelii şi asigurându-se că 
genunchiul nostru rămâne plecat. Venea în forţă, cucerea un 
castel, stătea o lună şi pornea mai departe câtre următorul 
castel. li stătea în obicei să scoată lorzii din camere şi să se culce 
în paturile lor. Intr-o noapte, s-a pomenit sub un baldachin greu 
de catifea. Lângă pernă atârna un şnur, în caz că voia să cheme 
o slujitoare. li plăceau femeile dornishene acestui Lord Tyrell, şi 
cine-l poate învinui? Aşadar, a tras de şnur şi, când a făcut asta, 
baldachinul de deasupra lui s-a desfăcut şi o sută de scorpioni 
roşii i-au căzut în cap. Moartea lui a aprins un foc care s-a 
răspândit curând pe tot cuprinsul Dornului, năruind toate 
victoriile  Tânărului Dragon în două săptămâni. Oamenii 
îngenuncheaţi s-au ridicat şi s-au eliberat. 


128 


— Ştiu povestea, spuse Tyrion. Ce-i cu ea? 

— Doar atât. Dacă voi găsi vreodată un şnur deasupra patului 
meu şi o să trag de el, aş prefera să cadă toţi scorpionii pe mine 
decât să mă aleg cu regina, în toată frumuseţea ei nudă. 

Tyrion rânji. 

— Cel puţin atât avem în comun. 

— Fără doar şi poate, trebuie să-i fiu recunoscător surorii tale 
pentru multe lucruri. Dacă n-ar fi fost acuzaţiile ei la ospăț, s-ar fi 
putut foarte bine să mă judeci tu acum pe mine în loc să te judec 
eu. Ochii prinţului îl priveau cu tainică desfătare. In definitiv, cine 
se pricepe mai bine la otrăvuri decât Vipera Roşie din Dorne? 
Cine are motive mai întemeiate să vrea să-i ţină pe Tyrelli 
departe de coroană? lar cu Joffrey în mormânt, după legea 
dornisheană, Tronul de Fier îi revine surorii sale Myrcella care, 
din întâmplare, este logodită cu nepotul meu, datorită ţie. 

— Legea dornisheană nu se aplică. Tyrion fusese atât de prins 
în capcana propriilor lui probleme, încât nu se gândise nici o clipă 
la succesiune. Tatăl meu îl va încorona pe Tommen, poţi fi sigur 
de asta. 

— S-ar putea, într-adevăr, să-l încoroneze pe Tommen aici, la 
Debarcaderul Regelui. Ceea ce nu înseamnă că fratele meu nu o 
poate încorona la Sunspear pe Myrcella. Oare tatăl tău va porni 
război împotriva nepoatei tale în numele nepotului tău? Dar sora 
ta? Ridică din umeri. Poate că ar trebui să mă însor cu Regina 
Cersei, până la urmă, cu condiţia să-şi sprijine fiica în defavoarea 
fiului. Crezi că ar face-o? 

Niciodată, îi venea lui Tyrion să spună, dar cuvântul i se opri în 
gâtlej. Lui Cersei nu-i plăcuse niciodată faptul că era exclusă de 
la putere pe motiv că era femeie. Dacă legea dornisheană s-ar 
aplica în vest, ea ar moşteni de drept Casterly Rock. Ea şi Jaime 
erau gemeni, dar Cersei venise prima pe lume şi asta era de 
ajuns. Luptând pentru cauza Myrcellei, ar lupta pentru cauza ei. 

— Nu ştiu cum ar putea să aleagă sora mea între Tommen şi 
Myrcella, recunoscu el. Dar n-are importanţă. Tatăl meu nu-i va 
oferi niciodată această opţiune. 

— Tatăl tău, spuse Vipera Roşie, s-ar putea să nu trăiască 
veşnic. 

Ceva din felul în care rostise asta îi ridică lui Tyrion părul pe 
ceafă. Dintr-odată, se gândi din nou la Elia şi la tot ce spusese 
Oberyn când traversau împreună câmpul pârjolit. Vrea capul care 
a rostit cuvintele, nu doar mâna care a coborât sabia. 

— Nu e înţelept să pomeneşti despre trădare în Fortăreaţa 
Roşie, prinţul meu. Ciripitoarele ascultă. 

— N-au decât. E trădare să spui că un om e muritor? Valar 
morghulis, se spunea în Valyria în vechime. Orice om trebuie să 
moară. Şi Urgia a venit şi a dovedit că este adevărat. Prinţul din 
Dorne se duse la geam să privească afară, în întuneric. Se spune 
că nu ai nici un martor să ne înfăţişezi. 

— Speram că o singură privire asupra chipului meu dulce e de 
ajuns ca să vă lămurească pe toţi de nevinovăția mea. 

— Te înşeli, lordul meu. Grasul Floricel din Highgarden e chiar 
convins de vinovăția ta şi hotărât să te vadă murind. Scumpa lui 
Margaery a băut şi ea din potir, după cum ne-a amintit de o sută 
de ori. 

— Şi tu? întrebă Tyrion. 

— Rareori oamenii sunt ceea ce par. Tu pari atât de vinovat, 
încât sunt convins de nevinovăția ta. Cu toate acestea, probabil 
că vei fi condamnat. Dreptatea e un lucru rar prin părţile astea. 
Nu s-a găsit pentru Elia, Aegon sau Rhaenys. De ce s-ar găsi 
pentru tine? Probabil că adevăratul ucigaş al lui Joffrey a fost 
mâncat de un urs. Se pare că asta se întâmplă destul de des la 
Debarcaderul Regelui. Oh, stai, ursul era la Harrenhal, acum îmi 
amintesc. 

— Asta e jocul pe care-l jucăm? Tyrion îşi frecă cicatricea de la 
nas. N-avea nimic de pierdut spunându-i Prințului Oberyn 
adevărul. A existat un urs la Harrenhal şi într-adevăr l-a omorât 
pe Ser Amroy Lorch. 

— Ce păcat de el, spuse Vipera Roşie. Şi de tine. Mă întreb 
dacă toţi oamenii fără nas mint aşa de prost. 

— Nu mint. Ser Amroy a tras-o pe Prinţesa Rhaenys de sub 
patul tatălui ei şi a înjunghiat-o de moarte. Avea cu el câţiva 
soldaţi, dar nu le ştiu numele. Se aplecă, apropiindu-se de Vipera 
Roşie: Gregor Clegane a fost cel care a zdrobit de zid capul 
Prințului Aegon şi a siluit-o pe sora ta Elia, cu mâinile mânjite de 
sânge şi creieri. 

— Asta ce mai e? Adevărul, de la un Lannister? Oberyn zâmbi 
cu răceală. Tatăl tău a dat porunca, da? 

— Nu. Rosti minciuna fără şovăire, fără să se întrebe vreo clipă 
de ce o făcuse. 

Dornisheanul ridică o sprânceană subţire, neagră. 

— Ce fiu devotat! Şi o minciună atât de neconvingătoare. 
Lordul Tywin a fost cel care i-a adus în faţa Regelui Robert pe 

copiii surorii mele, înfăşuraţi în mantii purpurii. 

— Poate că ar trebui să ai discuţia asta cu tatăl meu. El a fost 
acolo. Eu mă aflam la Casterly Rock şi eram încă atât de mic 
încât cred că pe vremea aceea îmi foloseam mădularul dintre 
picioare doar ca să mă uşurez. 

— Da, dar acum eşti aici şi oarecum în dificultate, aş zice. 
Nevinovăţia ta poate să sară în ochi precum cicatricea pe care o 
porţi pe faţă, dar asta nu te va salva. După cum nu te va salva 
nici tatăl tău. Prinţul Dornului zâmbi. Dar eu aş putea. 

— Tu? Tyrion îl privi atent. Eşti un judecător din trei. Cum m-ai 
putea salva? 

— Nu în calitate de judecător, ci de campion. 


JAIME 


O carte albă era aşezată pe o masă albă, într-o cameră albă. 

Camera era circulară, cu tapiserii din lână albă atârnate pe 
pereţii văruiţi în alb. Era primul etaj din Turnul Sabiei Albe, o 
construcţie suplă, cu patru niveluri, ridicată într-un colţ al zidului 
castelului, cu vedere către golf. Beciul boltit adăpostea arme şi 
armuri, iar cel de-al doilea şi al treilea nivel, odăiţele austere ale 
celor şase fraţi ai Gărzii Regale. 

Una dintre acele odăi fusese a lui, de optsprezece ani, dar în 
dimineaţa aceasta îşi mutase lucrurile la etajul de sus, care era îi 
era dedicat în întregime Lordului Comandant. Şi camerele acelea 
erau modeste, chiar dacă spaţioase, şi se aflau deasupra 
zidurilor exterioare, ceea ce însemna că va avea vedere la mare. 
O să-mi placă, gândi el. Priveliştea şi toate celelalte. 

Palid ca odaia în care se afla, Jaime stătea lângă carte, în 
veşmintele albe ale Gărzii Regale, aşteptându-şi Fraţii Juraţi. La 
şold îi atârna o sabie lungă. 

La şoldul celălalt. işi purtase întotdeauna sabia la şoldul stâng 
şi o scotea din teacă de-a curmezişul. In dimineaţa aceasta, o 
atârnase la şoldul drept, ca să poată face acelaşi gest cu mâna 
stângă, dar greutatea ei i se părea ciudată acolo şi, când 
încercase să scoată sabia, întreaga mişcare i se păruse stângace 
şi nefirească. Nici hainele nu i se potriveau. Imbrăcase 
veşmintele de iarnă ale Gărzii Regale, o tunică şi pantaloni din 
lână albită şi o mantie grea, dar toate păreau să-i atârne pe trup. 

Jaime îşi petrecea zilele la judecata fratelui său, stând departe, 

spre capătul sălii. Fie că Tyrion nu-l văzuse acolo, fie nu-l 
recunoscuse, dar asta nu era de mirare. Jumătate dintre curteni 
păreau să nu-l mai cunoască. Sunt un străin în propria mea Casă. 
Fiul său era mort, tatăl îl dezmoştenise, iar sora lui... nu-i 
îngăduise nici măcar o dată să fie singur cu ea, după acea primă 
zi din septul regal, unde zăcea Joffrey printre lumânări. Chiar şi 
atunci când îi purtaseră trupul prin oraş către cripta din Marele 
Sept al lui Baelor, Cersei păstrase o distanţă prudentă. 

Işi roti încă o dată privirea prin Camera Circulară. Pereţii erau 
acoperiţi cu tapiserii din lână albă, iar deasupra patului se aflau 
un scut alb şi două săbii lungi, încrucişate. Scaunul de sub masă 
era din stejar negru, vechi, cu perne din piele albită de vită. 
Uzate de fundurile afurisite ale lui Barristan cel Viteaz şi Ser 
Gerald Hightower, de Prințul Aemon, Cavalerul Dragon, Ser Ryam 
Redwyne şi Demonul din Darry, de Duncan cel Inalt şi Palidul 
Grifon Alyn Cunnington. Ce căuta Regicidul într-o companie atât 
de selectă? 

Şi totuşi, era acolo. 

Masa era din lemn de copac al inimii, alb ca osul, cioplită în 
forma unui imens scut sprijinit pe trei armăsari albi. Tradiţia era 
ca Lordul Comandant să stea în capul mesei, iar fraţii câte trei pe 
fiecare latură, în rarele ocazii când se adunau toţi cei şapte. 
Cartea aşezată lângă cotul lui era voluminoasă, lungă de o 
jumătate de metru şi lată de trei palme, groasă de o mie de 
pagini, cu un pergament alb prins între copertele de piele albită 
şi cu cotorul şi închizătorile din aur. Cartea Fraților era titlul ei 
oficial, dar cel mai des era numită pur şi simplu Cartea Albă. 

Intre copertele Cărţii Albe stătea scrisă istoria Gărzii Regale. 
Fiecare cavaler care o slujise avea câte o pagină în care îi erau 
trecute pentru posteritate numele şi faptele. Sus, în colţul din 
stânga al fiecărei pagini era desenat în culori vii scutul pe care îl 
purtase în momentul în care fusese ales. Jos, în colţul din 
dreapta, era scutul Gărzii Regale, alb ca zăpada, imaculat, fără 
blazon. Scuturile din colţul de sus erau diferite, iar cele din josul 
paginii erau toate la fel. In spaţiul dintre ele, erau scrise faptele 
de viaţă şi de arme ale fiecăruia. Desenele heraldice şi 
anluminurile erau realizate de septoni trimişi de la Marele Sept al 
lui Baelor de trei ori pe an, dar era datoria Lordului Comandant 
să actualizeze datele. 

Datoria mea, acum. După ce va învăţa să scrie cu mâna 
stângă, adică. Cartea Albă era rămasă mult în urmă. Trebuiau 

adăugate morţile lui Ser Mandon Moore şi Ser Preston Greenfield, 
la fel şi scurtul şi sângerosul serviciu în Garda Regală al lui 
Sandor Clegane. Trebuiau începute noi pagini, pentru Balon 
Swann, Ser Osmund Kettleblack şi Cavalerul Florilor. Va trebui; să 
chem un septon să le deseneze scuturile... 

Ser Barristan Selmy îl precedase pe Jaime ca Lord Comandant. 
Scutul din colţul de sus al paginii sale înfăţişa armele Casei 
Selmy: trei spice de grâu galbene pe un fond maroniu. Ser 
Barristan îşi luase răgazul să-şi înregistreze propria destituire, 
înainte să plece de la castel. 


Ser Barristan din Casa Selmy. Primul născut al lui Ser Lyonel 
Selmy de la Castelul Recoltei. Scutier al lui Ser Manfred 
Swann. Poreclit „ Taurul” la vârsta de zece ani, când a 
îmbrăcat o armură împrumutată, făcându-şi apariția, ca un 
cavaleri misterios, în turnirul de la Blackheaven, când a fost 
înfrânt şi demascat de Duncan, Prinţul de Dragonflies. 
Ridicat la rang de cavaler la vârsta de şaisprezece ani, de 
Regele Aegon al V-lea Targaryen, după ce a săvârşit măreţe 
fapte de vitejie în calitate de cavaler misterios în turnirul de 
la Debarcaderul Regelui, învingându-i pe Prinţul Duncan cel 
Scund şi pe Ser Duncan cel Inalt, Lord Comandant al Gărzii 
Regale. L-a omorât în duel pe Maelyn Monstruosul, ultimul 
dintre Pretendenţii Casei Blackfyre, în timpul Războiului 
Regilor de Nouă Parale. l-a înfrânt pe Lormelle Lance Lungă 
şi pe Cedrik Storm, Bastardul de la Poarta de Aramă. Numit 
în Garda Regală la douăzeci şi opt de ani, de Lordul 
Comandant Gerold Hightower. A apărat palisada împotriva 
tuturor competitorilor în turnirul de la Podul de Argint. 
Invingător în turnirul de la lazul Fecioarelor. L-a salvat pe 
Regele Aerys al II-lea în timpul Rezistenței de la 
Duskendale, în ciuda unei răni la piept, pricinuite de o 
săgeată. A răzbunat moartea Fratelui său Jurat, Ser Gwayn 
Gaunt. Le-a salvat pe Lady Jeyne Swann şi septa ei din 
mâinile Frăției Pădurii Regelui, învingându-i pe Simeon 
Toyne şi pe Cavalerul Zâmbitor şi omorându-l pe primul. În 
turnirul din Oraşul Vechi, l-a învins şi l-a demascat pe 
misteriosul Cavaler al Scutului Negru, dezvăluindu-l drept 
Bastardul din Castelul Munţilor. Unic campion în turnirul 
Lordului Stefford de la Capătul Furtunii, unde i-a doborât de 
pe cal pe Lordul Robert Baratheon, Prinţul Oberyn Martell, 

Lordul Leyton Hightower, Lordul Jon Cunnington, Lordul 
Jason Mallister şi Prințul Rhaegar Targaryen. Rănit de 
săgeată, suliță şi sabie în Bătălia de la Trident, unde a 
luptat alături de Fraţii săi Juraţi şi de Rhaegar, Prinț de 
Piatra Dragonului. lertat şi numit Lord Comandant al Gărzii 
Regale de Regele Robert I Baratheon. Prezent în garda de 
onoare care a adus-o pe Lady Cersei din Casa Lannister la 
Debarcaderul Regelui, să se mărite cu Regele Robert. A 
condus atacul de la Vechiul Wyk, în timpul Rebeliunii lui 
Balon Greyjoy. Campion în turnirul de la Debarcaderul 
Regelui, la vârsta de cincizeci şi şapte de ani. Demis din 
serviciul Regelui Joffrey I Baratheon la şaizeci şi unu de ani, 
din motive de vârstă înaintată. 


Prima parte a ilustrei cariere a lui Ser Barristan fusese 
introdusă de Ser Gerold Hightower, cu un scris mare şi puternic. 
Scrisul mai mic şi mai elegant al lui Selmy continua cu relatarea 
episodului când fusese rănit la Trident. 

Pagina lui Jaime era neînsemnată, prin comparaţie. 


Ser Jaime din Casa Lannister. Întâiul fiu născut al Lordului 
Tywin şi al Doamnei Joanna de Casterly Rock. A luptat 
împotriva Frăției Pădurii Regelui ca scutier al Lordului 
Summer  Crakehall. Ridicat în rang de cavaler la 
cincisprezece ani de Ser Arthur Dayne din Garda Regală, 
pentru faptele de vitejie de pe câmpul de luptă. Ales pentru 
Garda Regală la cincisprezece ani de Regele Aerys al II-lea 
Targaryen. In timpul Jafului de la Debarcaderul Regelui l-a 
omorât pe Regele Aerys al Il-lea în fața Tronului de Fier. 
Cunoscut după aceea drept „Regicidul”. Amnistiat de către 
Regele Robert | Baratheon. Membru al gărzii de onoare care 
a adus-o pe sora sa, Lady Cersei Lannister, la Debarcaderul 
Regelui ca să se mărite cu Regele Robert. Campion în 
turnirul organizat la Debarcaderul Regelui cu ocazia nunții 
lor. 


Rezumată în felul acesta, viaţa lui părea un lucru mărunt şi 
neînsemnat. Ser Barristan ar fi putut să menţioneze, cel puţin, 
câteva dintre celelalte victorii ale sale în turniruri. lar Ser Gerold 
ar fi putut scrie câteva cuvinte în plus despre faptele pe care le 
săvârşise când Ser Arthur Dayne a înfrânt Frăția Pădurii Regelui. 

Salvase viaţa Lordului Summer când Ben Pântecosul era cât pe 
ce să-i zdrobească ţeasta, deşi tâlharul îi scăpase. Şi i-a apărat 
pe ai lui împotriva Cavalerului Zâmbitor, chiar dacă Ser Arthur a 
fost cel care l-a omorât. Ce mai luptă a fost aceea, şi ce mai 
inamic! Cavalerul Zâmbitor era un dement, un amestec de 
cruzime şi cavalerism, dar el nu ştia ce înseamnă frica. Și Dayne, 
cu Zorile în mână... Sabia tâlharului avea atât de multe zgărieturi 
la sfârşit încât Ser Arthur se oprise să-l lase să ia alta. 

— Sabia aceea albă a ta o vreau, i-a spus cavalerul tâlhar când 
au reluat lupta, cu toate că sângera, plin de răni. 

— Atunci o vei avea, ser, i-a răspuns Sabia Dimineţii şi a pus 
capăt luptei. 

Viaţa era mai simplă în vremurile acelea, gândi Jaime, /a fel şi 
oamenii, căci săbiile se făceau din cel mai bun oțel. Sau asta era 
fiindcă avea pe atunci doar cincisprezece ani? Erau cu toţii în 
mormânt acum, Sabia Dimineţii şi Cavalerul Zâmbitor, Taurul Alb 
şi Prinţul Lewyn, Ser Oswell Whent cu umorul lui negru, zelosul 
Ser Darry, Simeon Toyne cu Frăția Pădurii Regelui, bătrânul 
Summer Crakehall. Și eu, băiatul care am fost... mă întreb când 
am murit? Când am îmbrăcat mantia albă? Când am despicat 
beregata lui Aerys? Băiatul acela dorise să fie Ser Arthur Dayne, 
dar, în schimb, devenise la un moment dat Cavalerul Zâmbitor. 

Când auzi uşa deschizându-se, închise Cartea Albă şi se ridică 
să-i întâmpine pe Fraţii Juraţi. Ser Osmund Kettleblack sosi 
primul. li zâmbi larg lui Jaime, ca şi cum ar fi fost vechi tovarăşi 
de arme. 

— Ser Jaime, spuse el, dacă ai fi arătat aşa în seara aceea, 
te-aş fi recunoscut pe dată. 

— Oare? Jaime se îndoia. Servitorii îl îmbăiaseră, îl bărbieriseră 
şi îi periaseră părul. Când s-a uitat în oglindă, nu l-a mai văzut pe 
bărbatul care traversase ţinuturile riverane cu Brienne... dar nici 
pe el nu s-a văzut. Avea obrajii supţi şi scofâlciţi şi cearcăne la 
ochi. Arăt ca un bătrân. Stai lângă scaunul tău, ser. 

Kettleblack se conformă. Ceilalţi Fraţi Juraţi sosiră unul după 
altul. 

— Cavaleri, rosti Jaime pe un ton ceremonios, după ce se 
adunară cu toţii. Cine-l păzeşte pe rege? 

— Fraţii mei, Ser Osney şi Ser Osfryd, răspunse Osmund. 

— Şi fratele meu, Ser Garlan, adăugă Cavalerul Florilor. 

— Va fi în siguranţă? 

— Da, lordul meu. 

— Luaţi loc, atunci. _ 

Erau vorbe rituale. Inainte ca întâlnirea celor şapte să poată 
începe, trebuia asigurată protecţia regelui. 

Ser Boros şi Ser Meryn se aşezară la dreapta lui Jaime, lăsând 
între ei scaunul gol al lui Ser Arys Oakeheart, care era plecat la 
Dorne. Ser Osmund, Ser Balon şi Ser Loras îşi ocupară locurile, în 
stânga. Vechiul şi noul. Jaime se întreba dacă asta însemna ceva. 
Existaseră vremuri în istoria sa când Garda Regală fusese 
scindată, mai cu seamă şi cu mai multă înverşunare în perioada 
Dansului Dragonilor. Trebuia să se teamă şi el de asta? 

| se părea ciudat să stea pe scaunul Lordului Comandant, unde 
şezuse atâţia ani Barristan cel Viteaz. Și încă şi mai ciudat să 
stau aici infirm. Cu toate acestea, era locul lui, iar acum Garda 
Regală îi aparţinea. Cei şapte ai lui Tommen. 

Jaime îi avusese tovarăşi pe Meryn Trant şi pe Boros Blount ani 
de zile. Erau luptători destul de buni, însă Trant era viclean şi 
crud, iar Blount, un sac de ifose. Ser Balon Swann era mai 
potrivit pentru mantia sa şi, desigur, Cavalerul Florilor era aşa 
cum trebuia să fie un cavaler. Cel de-al cincilea om era pentru el 
un necunoscut, acest Osmund Kettleblack. 

Se întreba ce ar avea de spus despre ei Ser Arthur Dayne. 
„Cum a ajuns Garda să decadă într-atât?” probabil, sau „A fost 
mâna mea”, iar eu ar trebui să răspund: „Eu am deschis uşa şi 
n-am făcut nimic atunci când au început să pătrundă parazitii.” 

— Regele e mort, începu Jaime. Fiul surorii mele, un băiat de 
treisprezece ani, ucis la propria nuntă, în propriul său castel. Toţi 
cinci aţi fost de faţă. Toţi cinci îl păzeați. Şi totuşi, e mort. 
Aşteptă să vadă ce aveau de spus, dar nici unul dintre ei nu-şi 
drese măcar glasul. Băiatul Tyrell e furios şi Balon Swann ruşinat, 
constată el. Din partea celorlalţi trei, Jaime nu simţea decât 
indiferenţă. Fratele meu a făcut asta? îi întrebă el fără ocolişuri. 
Tyrion mi-a otrăvit nepotul? 

Ser Balon se foi stânjenit în scaun. Ser Boros îşi strânse 
pumnul. Ser Osmund ridică apatic din umeri. Cel care, într-un 
târziu, răspunse fu Meryn Trant: 

— Tyrion a umplut cu vin potirul lui Joffrey. Probabil că atunci 
a strecurat otrava. 

— Eşti sigur că vinul a fost otrăvit? 

— Ce altceva? făcu Ser Boros Blount. Pezevenghiul a golit 
drojdiile pe podea. De ce, dacă nu ca să verse vinul care i-ar fi 
putut dovedi vinovăția? 

— Ştia că vinul era otrăvit, întări Ser Meryn. 

Ser Balon Swann se încruntă. 

— Pezevenghiul n-a fost singur pe dais. Departe de aşa ceva. 
La ora aceea, era plin de oameni care stăteau în picioare şi 
mişunau de colo-colo, schimbând locurile între ei, strecurându-se 
către privată, servitorii intrau şi ieşeau... iar regele şi regina 
tocmai tăiaseră plăcinta de nuntă, toţi ochii erau asupra lor şi 
asupra acelor porumbei blestemaţi. Nimeni nu se uita la cupa de 
vin. 

— Cine mai era pe dais? întrebă Jaime. 

Ser Meryn răspunse: 

_ — Familia regelui, familia miresei, Marele Maester Pycelle, 
Inaltul Septon... 

— lată-ţi criminalul, sugeră Ser Osmund Kettleblack, cu un 
zâmbet viclean. Mult prea evlavios, bătrânul! Mie nu mi-a plăcut 
niciodată. Râse. 

— Nu, răspunse Cavalerul Florilor, fără să zâmbească. Sansa 
Stark l-a otrăvit. Uitaţi cu toţii că sora mea a băut din acelaşi 
potir. Sansa Stark era singura persoană din sală care ar fi avut 
motive să vrea moartea lui Margaery şi, în acelaşi timp, a 
regelui. Otrăvind potirul de nuntă, putea spera să-i omoare pe 
amândoi. Şi de ce să fi fugit după aceea, dacă nu fiindcă era 
vinovată? 

E logic ce spune. S-ar putea ca Tyrion să fie nevinovat. Dar 
nimeni nu reuşise s-o găsească pe fată. Poate că Jaime ar trebui 
să se ocupe de asta personal. Pentru început, ar fi bine să afle 
cum a ieşit din castel. Varys ar trebui să ştie câte ceva. Nimeni 
nu cunoştea Fortăreaţa Roşie mai bine ca eunucul. 

Dar asta mai putea aştepta. In momentul de faţă, Jaime avea 
treburi mai presante. 

„Zici că eşti Lord Comandant al Gărzii Regale”, îi spusese tatăl 
său. „Du-te şi fă-ţi datoria.” 

Cei cinci nu erau fraţii pe care i-ar fi ales el, dar erau fraţii pe 
care îi avea. Sosise momentul să-i ia în primire. 

— Oricine a făcut-o, Joffrey e mort şi Tronul de Fier îi aparţine 
acum lui Tommen. Am de gând să-l văd pe tron până când îi 
încărunţeşte părul de pe cap şi îi cad dinţii din gură. Şi asta nu 
de la otravă. Jaime se întoarse către Ser Boros Blount. Bărbatul 
se îngrăşase în ultimii ani, dar avea oase destul de zdravene ca 
să-i poarte greutatea. 

— Ser Boros, arăţi ca unul căruia îi place mâncarea. De aici 

înainte vei gusta tot ce mănâncă sau bea Tommen. 

Ser Osmund Kettleblack râse zgomotos, iar Cavalerul Florilor 
zâmbi, dar Ser Boros se făcu roşu ca racul. 

— Nu sunt degustător, sunt cavaler al Gărzii Regale! 

— Da, din păcate. Cersei n-ar fi trebuit să-l dezbrace pe Ser 
Boros de mantia albă, dar tatăl lor nu făcuse decât să 
întregească ruşinea, dându-i-o înapoi. Sora mea mi-a spus cât de 
repede l-ai predat pe nepotul meu mercenarilor lui Tyrion. 
Nădăjduiesc că morcovii şi mazărea ţi se vor părea mai puţin 
amenințătoare. Când fraţii tăi juraţi se vor antrena în curte cu 
sabia şi scutul, tu te poţi antrena cu lingura şi strachina. Lui 
Tommen îi plac la nebunie plăcintele cu mere. Ai grijă să nu le 
şterpelească vreun mercenar. 

— Tu-mi vorbeşti mie aşa? Tu? 

— Ar fi trebuit să mori înainte să-i laşi să-l ia pe Tommen. 

— Cum ai murit tu apărându-l pe Aerys, ser? Ser Boros se 
ridică în picioare clătinându-se şi apucă mânerul sabiei. N-o s-o 
fac... n-o să îndur una ca asta. Tu ar trebui să fii degustătorul, 
pare-mi-se. La ce altceva e bun un schilod? 

Jaime zâmbi. 

— Ai dreptate. Sunt la fel de nepotrivit să-l păzesc pe rege ca 
tine. Aşa că scoate sabia cu care te fuduleşti şi vom vedea cum 
se descurcă cele două mâini ale tale împotriva uneia singure, a 
mea. La sfârşit, unul dintre noi va fi mort, iar Garda Regelui va 
avea de câştigat. Jaime se ridică. Sau, dacă preferi, te poţi 
întoarce la îndatoririle tale. 

— Hah! Ser Boros horcăi şi scuipă o flegmă verde la picioarele 
lui Jaime, apoi se îndepărtă, cu sabia rămasă în teacă. 

E laş şi asta e bine. Deşi Ser Boros era gras, îmbătrânea şi nu 
se remarcase niciodată, l-ar fi putut face fărâme. Dar Boros nu 
ştie asta şi nici ceilalți nu trebuie să afle. De bărbatul care am 
fost se temeau, de cel ce sunt le-ar fi milă. 

Jaime se aşeză la loc şi se întoarse către Kettleblack: 

— Ser Osmund, nu te cunosc. Mi se pare ciudat. Am luptat în 
turniruri, întreceri şi bătălii pe tot cuprinsul Celor Şapte Regate. 
Cunosc fiecare cavaler rătăcitor, fiecare călăreț liber şi fiecare 
scutier ridicat în rang, mai mult sau mai puţin iscusit, care a 
încercat vreodată să rupă o lance în arene. Cum se face, aşadar, 
că de tine n-am auzit, Ser Osmund? 

— N-aş putea să spun, lordul meu. Ser Osmund avea un 
zâmbet larg pe faţă, de parcă el şi Jaime ar fi fost vechi tovarăşi 

de arme care jucau o şaradă. Dar sunt soldat, nu cavaler de 
turnir. 

— Unde ai luptat, înainte să te găsească sora mea? 

— ici şi colo, lordul meu. 

— Am fost la sud, în Oraşul Vechi, şi la nord, la Winterfell. Am 
fost în vest, la Lannisport, şi în est, la Debarcaderul Regelui. Dar 
n-am fost niciodată la Ici şi nici la Colo. In lipsa degetului, Jaime 
arătă cu ciotul către nasul coroiat al lui Ser Osmund. Te mai 
întreb încă o dată: Unde ai luptat? 

— La Treptele de Piatră. Puțin în Ținuturile Discordiei. Acolo se 
duc mereu războaie. Am fost alături de Vitejii Bărbaţi. Am luptat 
pentru Lys şi o vreme pentru Tyrosh. 

Ai luptat pentru cine te-a plătit. 

— Cum ai ajuns cavaler? 

— Pe un câmp de luptă. 

— Cine te-a ridicat în rang? 

— Ser Robert... Stone. E mort acum, lordul meu. 

— Negreşit. Ser Robert Stone putea să fi fost vreun bastard 
din Vale, care-şi vânduse sabia în Ținuturile Discordiei. Pe de altă 
parte, putea fi doar un nume plăsmuit de Ser Osmund, din 
numele unui rege mort şi al unui castel. Ce-a avut Cersei în cap 
când i-a dat ăstuia mantia albă? 

Măcar Kettleblack ştia, probabil, să mânuiască sabia şi scutul. 
Mercenarii erau rareori cei mai onorabili dintre oameni, dar 
trebuia să fie iscusiţi ca să rămână în viaţă. 

— Prea bine, ser, spuse Jaime. Poţi pleca. 

Rânjetul bărbatului reveni. Plecă ţanţoş. 

— Ser Meryn. Jaime îi zâmbi cavalerului ursuz, cu părul ruginiu 
şi ochi încercănaţi. Am auzit spunându-se că Joffrey se folosea de 
tine ca s-o pedepsească pe Sansa Stark. Intoarse Cartea Albă cu 
o singură mână. Uite, arată-mi unde scrie în jurămintele noastre 
că trebuie să batem femeile şi copiii. 

— Am făcut ce mi-a poruncit lnălţimea Sa. Jurăm să ne 
supunem. 

— De azi înainte o să-ţi temperezi supunerea. Sora mea este 
Regină Regentă. Tatăl meu e Mâna Regelui. Eu sunt Lord 
Comandant al Gărzii Regale. Ascultă-ne pe noi. Pe nimeni 
altcineva. 

Chipul lui Ser Meryn căpătă un aer îndârit. 

— Ne ceri să nu ne supunem regelui? 

— Regele are opt ani. Prima noastră îndatorire este să-l 

apărăm, inclusiv de el însuşi. Foloseşte-ţi tărtăcuţa aia urâtă pe 
care o porţi sub coif. Dacă Tommen vrea să-i pui şaua pe cal, 
ascultă-l. Dacă îţi spune să omori calul, vino la mine. 

— Da. Cum porunceşti, lordul meu. 

— Liber. În timp ce Ser Meryn se îndepărta, Jaime se întoarse 
către Ser Balon Swann: Ser Balon, te-am urmărit mânuind sulița 
de nenumărate ori şi am luptat alături de tine sau împotriva ta în 
turniruri. Am auzit că ţi-ai dovedit vitejia de o sută de ori în 
Bătălia de la Apa Neagră. Garda Regală e onorată de prezenţa 
ta. 

— Onoarea e de partea mea. Ser Balon părea obosit. 

— Vreau să-ţi pun o singură întrebare. Ne-ai slujit cu 
devotament, este adevărat... dar Varys îmi spune că fratele tău i 
s-a alăturat lui Renly şi apoi lui Stannis, în vreme ce nobilul tău 
tată a ales să nu-şi adune oştirile, rămânând în spatele zidurilor 
Coifului de Piatră pe tot parcursul bătăliei. 

— Tatăl meu e un om bătrân, lordul meu. Trecut de patruzeci 
de ani. Pentru el, vremea războaielor a trecut. 

— Şi fratele tău? 

— Donnel a fost rănit în bătălie şi i s-a predat lui Ser Elwood 
Harte. După aceea a fost răscumpărat şi i-a jurat credinţă 
Regelui Joffrey, ca mulţi alţi prizonieri. 

— Într-adevăr, remarcă Jaime. Dar, oricum... Renly, Stannis, 
Joffrey, Tommen... cum de i-a omis pe Balon Greyjoy şi Robb 
Stark? Ar fi putut să fie primul om din regat care a jurat credinţă 
în faţa tuturor celor şase regi. 

Stânjeneala lui Ser Balon era evidentă. 

— Donnel a greşit, dar acum este omul lui Tommen. Ai 
cuvântul meu. 

— Nu Ser Donnel cel Statornic mă preocupă. Ci tu! Jaime se 
aplecă: Ce ai face dacă Ser Donnel şi-ar da sabia unui alt 
uzurpator şi ar năvăli într-o zi în sala tronului? Unde te-ai afla tu, 
înveşmântat în alb din cap până-n picioare, între rege şi fratele 
tău? Ce ai face? 

— Eu... Lordul meu, asta nu se va întâmpla niciodată. 

— Mie mi s-a întâmplat, spuse Jaime. Swann îşi şterse fruntea 
cu mâneca tunicii sale albe. N-ai nici un răspuns? 

— Lordul meu. Ser Balon îşi îndreptă spatele. Pe sabia şi pe 
onoarea mea, pe numele tatălui meu, jur... n-am să fac ceea ce 
ai făcut tu. 

Jaime râse. 

— Bine, întoarce-te la îndatoririle tale... şi spune-i lui Ser 
Donnel să îşi prindă o giruetă la scut. 

Şi pe urmă rămase singur cu Cavalerul Florilor. 

Suplu ca o sabie, sprinten şi vioi, Ser Loras Tyrell purta o 
tunică imaculată de pânză, pantaloni albi de lână, o cingătoare 
aurie şi o mantie frumoasă de mătase pe umeri, prinsă cu un 
trandafir auriu. Părul îi cădea în bucle castanii, mătăsoase, avea 
ochii căprui, strălucind de insolenţă. Are impresia că e într-un 
turnir şi că tocmai i-a venit rândul. 

— Şaptesprezece ani şi deja cavaler al Gărzii Regale, remarcă 
Jaime. Trebuie să fii mândru. Prinţul Aemon, Cavalerul Dragon, a 
avut tot şaptesprezece ani când a fost numit. Ştiai asta? 

— Da, lordul meu. 

— Şi ştiai că eu am avut cincisprezece? 

— Şi asta, lordul meu. Zâmbi. 

Lui Jaime nu-i plăcea defel zâmbetul acela. 

— Am fost mai bun decât tine, Ser Loras. Am fost mai voinic şi 
mai puternic şi mai iute. 

— lar acum eşti mai bătrân, spuse băiatul. Lordul meu. 

Jaime nu-şi putu stăpâni râsul. E£ prea absurd. Tyrion ar râde 
fără milă de mine dacă m-ar putea auzi în clipa asta, luându-mă 
la întrecere cu un băiețandru ca el. 

— Mai bătrân şi mai înţelept, ser. Ai avea ce să înveţi de la 
mine. 

— Aşa cum ai învăţat tu de la Ser Boros şi Ser Meryn. 

Săgeata aceea lovi prea aproape de ţintă. 

— Am învăţat de la Bivolul Alb şi de la Barristan cel Viteaz, 
izbucni Jaime. Am învăţat de la Ser Arthur Dayne, Sabia 
Dimineţii, care v-ar fi putut omori pe toţi cinci cu mâna stângă, în 
timp ce se ajuta cu dreapta să urineze. Am învăţat de la Prinţul 
Lewyn din Dorne, de la Ser Oswell Whent şi Ser Jonothor Darry, 
oameni destoinici cu toţii. 

— Oameni morţi cu toţii. j 

E ca mine, îşi dădu seama Jaime. Imi vorbesc mie însumi, aşa 
cum eram, plin de aroganță şi cavalerism găunos. Aşa se 
întâmplă dacă eşti prea bun prea devreme. 

Ca într-un duel, uneori era cel mai bine să încerci o altă 
tactică. 

— Se zice că ai luptat remarcabil în bătălie... aproape la fel de 
bine ca năluca lui Renly de lângă tine. Un Frate Jurat nu are 
secrete faţă de Lordul lui Comandant. Spune-mi, ser, cine purta 

armura lui Renly? 

În primul moment, Loras Tyrell lăsă impresia că e pe cale să 
refuze, dar în cele din urmă îşi aminti de jurămintele sale. 

— Fratele meu, răspunse el ursuz. Renly era mai înalt decât 
mine şi mai lat în piept. Armura lui îmi era prea mare, dar lui 
Garlan îi venea tocmai bine. 

— Şi a cui a fost ideea acestei mascarade, a ta sau a lui? 

— Lordul Degețel a sugerat-o. Spunea că îi va înspăimânta pe 
oştenii ignoranţi ai lui Stannis. 

— Şi aşa a fost. Și pe unii cavaleri şi lorzi mărunți. Ei, bine, 
le-aţi oferit cântăreților subiect de inspiraţie. Cred că asta nu e 
de condamnat. Cu Renly ce aţi făcut? 

— L-am îngropat cu mâinile mele, într-un loc pe care mi l-a 
arătat chiar el când eram scutier la Capătul Furtunii. Nimeni nu-l 
va găsi vreodată acolo, să-i tulbure somnul. Il privi pe Jaime 
sfidător: O să-l apăr pe Regele Tommen cu toată puterea mea, 
ţi-o jur. O să-mi dau viaţa pentru el, dacă va fi nevoie. Dar nu-l 
voi trăda niciodată pe Renly, nici cu vorba, nici cu fapta. El a fost 
regele care ar fi trebuit să fie. A fost cel mai bun dintre ei. 

Poate cel mai bine îmbrăcat, gândi Jaime, dar de data aceasta 
nu spuse nimic. Aroganţa lui Ser Loras dispăruse în clipa în care 
începuse să vorbească despre Renly. A răspuns cinstit. E mândru 
şi recalcitrant şi plin de ifose, dar nu e prefăcut. Nu încă. 

— Cum spui tu. Incă un lucru şi te poţi întoarce la treburile 
tale. 

— Da, lordul meu? 

— Brienne de Tarth e şi acum închisă în turn. 

Gura băiatului se încleşta. 

— O celulă neagră ar fi mai potrivită. 

— Eşti sigur că asta merită? 

— Merită moartea. l-am spus lui Renly că o femeie nu are ce 
căuta în Garda Curcubeului. A câştigat turnirul printr-un şiretlic. 

— Parcă-mi amintesc de un alt cavaler căruia îi plăceau 
şiretlicurile. A călărit o dată pe o iapă în călduri împotriva unui 
inamic călare pe un armăsar nărăvaş. Ce fel de şiretlic a folosit 
Brienne? 

Ser Loras roşi. 

— A făcut un salt... Nu contează. A câştigat, îi recunosc acest 
merit. Ilnălţimea Sa i-a aşezat o mantie curcubeu pe umeri. lar ea 
l-a ucis. Sau l-a lăsat să moară. 

— E o mare diferenţă. Diferența dintre crima mea şi ruşinea lui 

Boros Blount. 

— A jurat să-l apere. Ser Emmon Cuy, Ser Robar Royce, Ser 
Parmen Crane au jurat şi ei. Cum a putut cineva să se apropie de 
el, cu ea în cort şi ceilalţi afară? Dacă nu cumva au fost complici. 

— Aţi fost cinci la nunta lui Joffrey, sublinie Jaime. Cum a putut 
să moară? Dacă nu cumva aţi fost complici. 

Ser Loras îşi îndreptă spatele, băţos. 

— N-am avut ce să facem. 

— Fătuca zice acelaşi lucru. Plânge după Renly, ca tine, te 
asigur. Eu nu am plâns niciodată după Aerys. Brienne este urâtă 
şi încăpăţânată ca un catâr. Dar nu e destul de isteaţă ca să fie 
mincinoasă. Şi e devotată până la absurd. A jurat că mă va 
aduce la Debarcaderul Regelui şi iată-mă aici. Mâna asta pe care 
am pierdut-o... ei, bine, a fost vina mea, în egală măsură. Având 
în vedere tot ce a făcut pentru mine, n-am nici o îndoială că ar fi 
luptat pentru Renly, dacă ar fi avut cu cine. Dar cu o umbră? 
Jaime îşi scutură capul. Scoate sabia, Ser Loras. Arată-mi cum 
te-ai lupta cu o umbră. Mi-ar plăcea să văd asta. 

Ser Loras nu se clinti. 

— A fugit, spuse el. Impreună cu Catelyn Stark. L-au lăsat 
într-o baltă de sânge şi au fugit. De ce ar fi făcut-o, dacă nu erau 
vinovate? Privea ţintă masa. Renly mi-a dat comanda avangărzii. 
Altfel, l-aş fi ajutat eu să-şi îmbrace armura. Adesea îmi 
încredința mie această sarcină. Ne-am... ne-am rugat împreună 
în seara aceea. L-am lăsat cu ea. Ser Parmen şi Ser Emmon îi 
păzeau cortul, iar Ser Robar Royce era şi el acolo. Ser Emmon a 
jurat că Brienne a... deşi... 

— Da? îl îndemnă Jaime, simţindu-i îndoiala. 

— Grumăjerul era tăiat cu totul. O singură lovitură, printr-un 
grumăjer de oţel. Armura lui Renly era cea mai bună, din cel mai 
tare oţel. Cum a putut Brienne să facă asta? Am încercat şi eu şi 
n-am reuşit. E înfiorător de puternică pentru o femeie, dar până 
şi Muntele ar fi avut nevoie de un topor greu. Şi de ce să-l 
îmbrace cu armura şi apoi să-i taie gâtul? li aruncă lui Jaime o 
privire nedumerită. Dar, dacă nu ea... cum să fi fost o umbră? 

— Intreab-o pe ea. Jaime luase o decizie. Du-te în celula ei. 
Pune-i întrebările care te frământă şi ascultă-i răspunsurile. Dacă 
vei rămâne convins că ea l-a omorât pe Lordul Renly, voi avea 
grijă să dea socoteală. Alegerea va fi a ta. Acuz-o sau 
elibereaz-o. Nu-ţi cer decât s-o judeci drept, pe onoarea ta de 
cavaler. 

Ser Loras se ridică în picioare. 

— Aşa voi face. Pe onoarea mea de cavaler. 

— Am terminat, atunci. 

Mai tânărul bărbat porni spre uşă. Dar în dreptul ei, se 
întoarse: 

— Renly o considera ridicolă. O femeie în zale, dându-se drept 
cavaler. 

— Dacă ar fi văzut-o vreodată în satin roz şi dantelă 
myrisheză, nu s-ar mai fi plâns. 

— L-am întrebat de ce o ţinea aproape, dacă o considera atât 
de grotescă. Mi-a răspuns că toţi ceilalţi cavaleri voiau câte ceva 
de la el, castele, onoruri sau bogății, dar că Brienne nu voia 
decât să-şi dea viaţa pentru el. Când l-am văzut plin de sânge, 
ea dispărută şi cei trei neatinşi... dacă ea e nevinovată, atunci 
Ser Robar şi Emmon... li era greu să rostească vorbele. 

Jaime nu se gândise nici o clipă la asta. 

— Şi eu aş fi făcut ca tine, ser. Minciuna veni uşor, dar Ser 
Loras păru recunoscător pentru ea. 

După ce plecă, Lordul Comandant rămase singur în camera 
albă, dus pe gânduri. Cavalerul Florilor fusese atât de înnebunit 
de durere la moartea lui Renly încât omorâse doi dintre Fraţii 
Juraţi, dar lui Jaime nu-i trecuse prin minte să facă acelaşi lucru 
cu cei cinci care nu reuşiseră să-l apere pe Joffrey. Era fiu/ meu, 
fiul meu neştiut... Ce sunt eu, dacă nu ridic mâna care mi-a mai 
rămas ca să răzbun propriul meu sânge, propria mea sămânță? 
Ar trebui să-l omoare măcar pe Ser Boros, doar ca să scape de 
el. 

Îşi privi ciotul şi se strâmbă. Trebuie să fac ceva în privinţa 
asta. Dacă răposatul Ser Jacelyn a putut să poarte o mână de 
fier, el ar trebui să aibă una de aur. Poate că lui Cersei i-ar 
plăcea. O mână de aur, să-i mângâie părul de aur şi s-o strângă 
cu putere la piept. 

Dar mâna mai putea aştepta. Prima dată trebuia să se ocupe 
de alte treburi. Avea alte datorii de plătit. 

SANSA 


Scara care urca pe teugă era abruptă şi şubredă, aşa că Sansa 
acceptă mâna lui Lothor Brune. Ser Lothor, trebui să-şi 
reamintească. Fusese ridicat la rangul de cavaler, pentru vitejia 
de care dăduse dovadă în Bătălia de la Apa Neagră. Deşi un 
cavaler adevărat n-ar purta pantalonii aceia maro, peticiţi, nici 
cizmele scâlciate şi nici acel pieptar de piele crăpată, cu pete de 
apă. Un bărbat cu faţa pătrată, nasul turtit şi un smoc de păr 
cărunt, dezlânat, Brune vorbea rareori. Dar e mai puternic decât 
pare. |şi dădea seama după uşurinţa cu care o ridicase, ca pe un 
fulg. 

Dincolo de prora Regelui Merlan se întindea un țărm pustiu şi 
stâncos, bătut de vânturi, lipsit de vegetaţie şi neprimitor. Chiar 
şi aşa, era o privelişte bine-venită. Işi croiau de multă vreme 
drum spre uscat. Ultima furtună îi aruncase departe de orice 
fâşie de pământ şi spulberase valurile peste marginile galerei cu 
atâta putere încât Sansa fusese convinsă că aveau să se înece cu 
toţii. II auzise pe bătrânul Oswell spunând că doi oameni fuseseră 
măturaţi peste bord şi un altul căzuse de pe catarg şi-şi frânsese 
gâtul. 

Sansa îndrăznise foarte rar să iasă pe punte. Mica ei cabină 
era umedă şi rece, dar fusese bolnavă aproape tot drumul... 
bolnavă de spaimă, bolnavă de febră sau de rău de mare... nu 
putea să ţină nimic în stomac şi somnul îi venea greu. Ori de câte 
ori închidea ochii, îl vedea pe Joffrey trăgându-se de guler, 
zgâriindu-şi pielea netedă a gâtului, murind cu fărâmituri de 
plăcintă pe buze şi pete de vin pe tunică. lar vântul care şuiera 
printre saule îi amintea de sunetul ţiuit pe care îl scosese Joffrey 
încercând să tragă aer în piept. Uneori îl visa şi pe Tyrion. 

— N-a făcut nimic, i-a spus ea odată lui Degețel, când a 
vizitat-o în cabină, să vadă dacă se simte mai bine. 

— Nu l-a ucis pe Joffrey, e adevărat, dar mâinile piticului sunt 
departe de a fi curate. A mai avut o soţie înaintea ta, ştiai asta? 

— Mi-a spus. 

— Şi ţi-a spus că, după ce s-a plictisit de ea, le-a dat-o cadou 
străjerilor tatălui său? Cu timpul, poate că ar fi făcut acelaşi lucru 
şi cu tine. N-are rost să verşi nici o lacrimă pentru Pezevenghi, 
doamna mea. 

Vântul îi trecea degete de sare prin păr şi Sansa tremura. 
Chiar şi atât de aproape de mal, tangajul corăbiei îi întorcea 
stomacul pe dos. Avea nevoie disperată de o baie şi de haine 
curate. Arăt, probabil, ca un cadavru şi miros a vomă. 

Lordul Petyr veni sus, lângă ea, vesel ca întotdeauna. 

__— Bună dimineaţa. Aerul sărat e înviorător, nu ţi se pare? 
Intotdeauna îmi face poftă de mâncare. O cuprinse prieteneşte 
pe după umeri. Te simţi bine? Eşti palidă. 

— E doar stomacul. Răul de mare. 

— Niţel vin ţi-ar face bine. O să-ţi dăm o cupă, îndată ce 
ajungem la țărm. Petyr arătă către un vechi turn de cremene, 
profilat pe cerul cenuşiu şi mohorât, cocoţat pe o stâncă biciuită 
de talazuri. Incântător, nu-i aşa? Mă tem că nu putem ancora în 
siguranţă nicăieri. O să ne ducem la mal cu barca. 

— Aici? Sansa nu voia să debarce acolo. Degetele erau un loc 
sinistru, aşa auzise, şi turnuleţul acela avea un aer pustiu şi 
deprimant. N-aş putea să rămân pe corabie până când mergem 
la Portul Alb? 

— De aici, Regele coteşte spre est, către Braavos. Fără noi. 

— Dar... lordul meu, ai spus... ai spus că mergem acasă. 

— Şi iat-o acolo, aşa nenorocită cum o vezi. Casa mea 
străveche. Mă tem că n-are nici un nume. Reşedinţa unui mare 
lord ar trebui să poarte un nume, nu eşti de acord? Winterfell, 
Eyrie, Riverrun, acelea sunt castele. Acum sunt Lord de 
Harrenhal. Sună bine. Dar ce am fost înainte? Lord de Căcărează 
de Oaie şi Stăpân al Dreadfortului? Lipseşte un ceva anume. 
Ochii săi gri-verzui o priviră cu inocenţă. Pari nedumerită. 
Credeai că mergem la Winterfell, draga mea? Winterfellul a fost 
cucerit, pârjolit şi prădat. Toţi cei pe care i-ai cunoscut şi i-ai iubit 
sunt morţi. Puţinii oameni ai Nordului care nu au căzut în mâna 
oamenilor de fier se războiesc între ei. Până şi Zidul e sub asediu. 
Winterfellul a fost casa copilăriei tale, Sansa, dar nu mai eşti un 
copil. Eşti femeie în toată firea şi trebuie să ai propriul tău cămin. 

— Dar nu aici, spuse ea îngrozită. Arată atât de... 

— ... mic şi mohorât şi sărăcăcios? E toate astea şi nici măcar 
atât. Degetele sunt un loc încântător, dacă se întâmplă să fii o 
piatră. Dar, nu te teme, n-o să stăm mai mult de două 
săptămâni. Bănuiesc că mătuşa ta a pornit deja să ne 
întâlnească. Zâmbi. Lady Lysa şi cu mine ne vom căsători. 

— Vă căsătoriţi? Sansa era năucită. Tu şi mătuşa mea? 

— Lordul de Harrenhal şi Doamna de Eyrie. 


146 


Spuneai că o iubeşti pe mama. Dar, desigur, Lady Catelyn era 
moartă şi, chiar dacă îl iubise în taină pe Lordul Petyr şi îi dăruise 
fecioria, acum nu mai conta. 

— Eşti atât de tăcută, doamna mea, remarcă Petyr. Eram 
convins că vei dori să mă feliciţi. E lucru mare ca un băiat născut 
stăpân peste pietre şi căcăreze de oaie să se însoare cu fiica lui 
Hoster Tully şi văduva lui Jon Arryn. 

— Eu... mă rog să aveţi ani lungi împreună şi mulţi copii şi să 
fiţi foarte fericiţi unul alături de celălalt. Trecuseră ani de când o 
văzuse ultima oară pe sora mamei sale. Va fi bună cu mine, de 
dragul mamei, cu siguranță. E de un sânge cu mine. Şi Valea lui 
Arryn era frumoasă, aşa spuneau toate cântecele. Poate că nu va 
fi atât de îngrozitor să rămână acolo o vreme. 

Lothor şi bătrânul Oswell vâsliră până la mal. Sansa se cuibări 
în mantie, la prora, cu gluga trasă pe cap, s-o apere de vânt, 
întrebându-se ce o aştepta. Câţiva servitori îşi făcură apariţia 
dinspre turn, ieşindu-le în întâmpinare: o femeie bătrână şi 
uscăţivă şi una grasă, între două vârste, doi moşnegi cu părul alb 
şi o fată de doi sau trei ani, cu urcior la un ochi. Când îl 
recunoscură pe Lordul Petyr, îngenuncheară pe pietre. 

— Oamenii mei, spuse el. Pe copilă n-o cunosc. Vreun alt 
bastard al Kellei, presupun. Ea naşte tot la câţiva ani. 

Cei doi moşnegi intrară în apă până la coapse, s-o ridice pe 
Sansa din barcă fără să-şi ude rochia. Oswell şi Lothor îşi croiră 
drum prin valuri, către țărm, aşa cum făcu şi Degețel. O sărută 
pe bătrână pe obraz şi femeii mai tinere îi zâmbi larg: 

— Asta a cui mai e, Kella? 

Femeia grăsană râse. 

— Nu-ţi pot spune exact, stăpâne. Nu sunt femeia care să 
refuze pe cineva. 

— Şi toţi flăcăii de prin partea locului îţi sunt recunoscători, nu 
mă-ndoiesc. 

— Mă bucur că eşti acasă, stăpâne, zise unul dintre bătrâni. 
Părea să aibă cel puţin optzeci de ani, dar purta o armură de 
solzi şi o sabie lungă la şold. Cât timp vei sta în reşedinţă? 

— Cât mai puţin posibil, Bryen, nu te teme. E locuibilă acum, 
după părerea ta? 

— Dacă am fi ştiut că vii, am fi aşternut pe jos paie proaspete, 
stăpâne, zise bătrâna. E aprins un foc de bălegar. 

— Nimic nu mă face să mă simt mai acasă decât un foc de 
bălegar. Petyr se întoarse către Sansa: Grisel a fost doica mea, 

dar acum se ocupă de castel. Umfred e administratorul meu, iar 
Bryen... parcă te-am numit căpitan al gărzii ultima oară când am 
fost aici. 

— Aşa e, stăpâne. Ai spus şi că o să mai aduci oameni, dar n-ai 
făcut-o. Eu şi câinii suntem singurii care stăm de veghe. 

— Şi vă descurcaţi foarte bine, sunt sigur. Nimeni n-a fugit cu 
vreo piatră sau vreo căcărează de oaie, după câte văd. Petyr 
reveni la femeia grasă: Kella se îngrijeşte de măreţele mele 
turme. Câte oi am în momentul de faţă, Kella? 

Femeia se gândi o clipă: 

— Douăzeci şi trei, stăpâne. Au fost douăzeci şi nouă, dar 
câinii lui Bryen au omorât una şi pe celelalte le-am tăiat şi am 
pus carnea la sărat. 

— Ah, oaie rece în saramură. Chiar că sunt acasă. Când o să 
mănânc ouă de pescăruş la micul dejun şi supă de alge, n-o să 
mai am nici o îndoială. 

— Dacă vrei, stăpâne, spuse bătrâna Grisel. 

Lordul Petyr se strâmbă. 

— Haideţi să vedem dacă locuinţa mea arată la fel de jalnic pe 
cât îmi amintesc. li conduse de-a lungul țărmului, peste pietre 
alunecoase, acoperite de alge putrezite. La poalele turnului de 
cremene se plimbau câteva oi, păscând iarba firavă care creştea 
între ţarcul lor şi grajdul cu acoperiş de paie. Sansa păşea cu 
grijă, ferindu-se de bobiţele care erau peste tot. 

Pe dinăuntru, turnul părea şi mai mic. O scară deschisă de 
piatră înconjura zidul interior, de la pivniţă până la acoperiş. 
Fiecare nivel era format dintr-o singură încăpere. Slujitorii 
dormeau şi îşi duceau traiul în bucătăria de la parter, împărțind 
spaţiul cu un mastif uriaş vărgat şi câţiva câini ciobăneşti. 
Deasupra se afla o sală sărăcăcioasă, iar mai sus, dormitorul. 
Turnul nu avea ferestre, doar găuri de tragere încastrate în zidul 
exterior, din loc în loc, de-a lungul scării şerpuite. Deasupra 
şemineului atârnau o sabie ruptă şi un scut sfărâmat din lemn, 
cu vopseaua crăpată şi scorojită. 

Blazonul pictat pe scut îi era necunoscut Sansei: un cap gri de 
piatră cu ochi învăpăiaţi, pe un fond verzui. 

— Scutul bunicului meu, îi explică Petyr, când o văzu privindu-l 
cu insistenţă. Tatăl lui era născut în Braavos şi a venit în Vale ca 
mercenar, tocmit de Lordul Corbray, aşa că bunicul, când a fost 
făcut cavaler, şi-a luat drept blazon capul Titanului. 

— E foarte fioros, remarcă Sansa. 


148 


— Chiar prea fioros pentru un ins prietenos ca mine, spuse 
Petyr. Prefer de departe mierla mea. 

Owell făcu încă două drumuri în larg, la Regele Merlan, să 
descarce provizii. Printre lucrurile pe care le aduse la mal erau 
mai multe butoaie cu vin. Petyr îi turnă Sansei o cupă, aşa cum îi 
promisese. 

— Uite, doamna mea, sper că asta o să-ţi liniştească stomacul. 

Cu pământul sub picioare, stomacul i se liniştise deja, dar 
Sansa ridică ascultătoare pocalul cu ambele mâini şi luă o 
sorbitură. Vinul era foarte bun, un vin vechi, de Arbor, bănuia. 
Avea gust de stejar, de fructe şi de nopţi fierbinţi de vară. 
Aromele îi înfloreau în gură, ca bobocii sub soare. Se ruga să-l 
poată ţine în stomac. Lordul Petyr era atât de amabil şi nu voia 
să strice totul vomitând pe el. 

O cerceta pe deasupra pocalului său, cu ochii lui verzi-cenuşii 
plini de... Era amuzament sau altceva? Sansa nu era sigură. 

— Grisel, o strigă el pe bătrână, adu sus nişte mâncare. Ceva 
uşor, doamna mea are stomacul deranjat. Nişte fructe, poate. 
Oswell a adus de pe Rege nişte portocale şi nişte rodii. 

— Da, stăpâne. 

— Aş putea să fac şi o baie? întrebă Sansa. 

— Am s-o pun pe Kella să scoată nişte apă, doamna mea. 

Sansa mai luă o sorbitură de vin şi încercă să se gândească la 
o conversaţie politicoasă, dar Lordul Petyr o scuti de efort. După 
ce Grisel şi ceilalţi servitori plecară, îi spuse: 

— Lysa nu va veni singură. Inainte de a sosi, trebuie să 
stabilim cine eşti. 

— Cine...? Nu înţeleg. 

— Varys are informatori peste tot. Dacă Sansa Stark va fi 
văzută în Vale, eunucul va afla cât ai clipi şi asta ar crea 
nefericite complicaţii. Deocamdată nu eşti în siguranţă să fii 
Sansa. Aşa că va trebui să le spunem oamenilor Lysei că eşti fiica 
mea naturală. 

— Naturală? Sansa era îngrozită. Adică o bastardă? 

— Păi n-ai avea cum să fii copila mea legitimă. N-am fost 
însurat niciodată, asta se ştie foarte bine. Cum vrei să te cheme? 

— Eu... aş putea să port numele mamei mele... 

— Catelyn. Puțin prea bătător la ochi... dar numele mamei 
mele ar merge. Alayne. iți place? 

— Alayne e un nume frumos. Sansa spera să nu-l uite. Dar 
n-aş putea fi, să zicem, fiica legitimă a vreunui cavaler din slujba 

ta? Poate că a murit vitejeşte pe câmpul de luptă şi... 

— N-am nici un cavaler viteaz în slujba mea, Alayne. O 
asemenea poveste ar atrage întrebări nedorite, aşa cum un 
cadavru atrage ciorile. Dar e nepoliticos să-ţi vâri nasul în 
obârşia copiilor nelegitimi ai cuiva. Aşadar, cine eşti? 

— Alayne... Stone să fie? Când el încuviinţă, Sansa întrebă: 
Cine e mama mea? 

— Kella. 

— Te rog, nu, spuse ea ofensată. 

— Glumeam. Mama ta a fost o femeie nobilă din Braavos, fiica 
unui mare negustor. Ne-am întâlnit în Gulltown, când mă ocupam 
de port. A murit născându-te pe tine şi te-a lăsat în seama 
Credinței. Am câteva cărţi religioase, dacă vrei să te uiţi peste 
ele. Învață să dai citate din ele. Nimic nu descurajează mai mult 
întrebările nedorite ca un şuvoi de miorlăieli evlavioase. In orice 
caz, când ai crescut, ai decis că nu vrei să devii preoteasă şi 
mi-ai scris mie. Atunci am aflat pentru prima oară de existenţa 
ta. Işi trecu degetele prin barbă: Crezi că poţi să ţii minte toate 
astea? 

— Sper. Va fi ca şi cum am juca un joc, nu-i aşa? 

— ţi plac jocurile, Alayne? 

Trebuia să se obişnuiască încetul cu încetul cu noul nume. 

— Jocuri? Eu... presupun că depinde... 

Grisel reveni înainte să apuce să spună mai mult, legănând o 
tavă mare. O aşeză între ei. Erau mere, pere şi rodii, nişte 
struguri mohorâţi, o imensă portocală roşie. Bătrâna adusese şi o 
pâine rotundă şi o bucată de unt. Petyr tăie o rodie în două cu 
pumnalul său, oferindu-i Sansei jumătate. 

— Ar trebui să încerci să mănânci, doamna mea. 

— Mulţumesc, lordul meu. Semințele de rodie erau atât de 
sâcâitoare! Sansa alese o pară şi luă o muşcătură mică şi 
delicată. Era foarte coaptă. Zeama i se prelinse pe bărbie. 

Lordul Petyr scoase o sămânță de rodie cu vârful pumnalului. 

— Trebuie să-ţi fie nespus de dor de tatăl tău, ştiu. Lordul 
Eddard a fost un om curajos, cinstit şi loial... dar un jucător fără 
speranţă. Işi duse sămânţa la gură cu vârful pumnalului. La 
Debarcaderul Regelui există două feluri de oameni. Jucătorii şi 
piesele. 

— lar eu am fost o piesă? Sansa se temea de răspuns. 

— Da, dar nu te lăsa tulburată de asta. Eşti încă o copilă. Orice 
bărbat e o piesă la început şi aşa e orice fecioară. Chiar şi cei 

care cred că sunt jucători. Mâncă încă o sămânță. Cersei, de 
pildă. Se crede şireată, dar de fapt este extrem de previzibilă. 
Puterea ei se bizuie pe frumuseţe, obârşie şi bogății. Numai 
prima dintre acestea e cu adevărat a ei şi în curând o va pierde. 
Îmi va fi milă de ea atunci. Vrea putere, dar nu are habar cum s-o 
întrebuinţeze atunci când o obţine. Toată lumea vrea ceva, 
Alayne. Şi, când ştii ce vrea un om, ştii cine este şi cum să-l 
mânuieşti. 

— Aşa cum l-ai mânuit pe Ser Dontos să-l otrăvească pe 
Joffrey? Sansa ajunsese la concluzia că nu putea fi decât Dontos. 

Degețel râse. 

— Ser Dontos cel Roşu a fost o ploscă de vin cu picioare. Nu i 
s-ar fi putut încredința niciodată o sarcină de asemenea 
proporţii. Ar fi stricat toată treaba sau m-ar fi trădat. Nu, Dontos 
nu a avut altceva de făcut decât să te scoată din castel... şi să se 
asigure că vei purta plasa argintie de păr. 

Ametistele negre. 

— Dar... dacă nu Dontos, cine? Ai alte... piese? 

— Ai putea să răscoleşti tot Debarcaderul Regelui şi n-ai găsi 
un singur om cu o mierlă cusută pe piept, dar asta nu înseamnă 
că n-am prieteni. Petyr se duse lângă scări: Oswell, vino aici şi 
las-o pe Lady Sansa să se uite la tine. 

Bătrânul îşi făcu apariţia câteva clipe mai târziu, zâmbind şi 
făcând plecăciuni. Sansa îl privi şovăielnică. 

— Ce ar trebui să văd? 

— ÎI cunoşti? întrebă Petyr. 

— Nu. 

— Uită-te mai bine. 

Sansa cercetă faţa ridată, tăbăcită, a bătrânului, nasul coroiat, 
părul alb, mâinile imense, noduroase. Ceva i se părea cunoscut, 
dar fu nevoită să-şi scuture capul. 

— Nu ştiu. Nu l-am mai văzut niciodată pe Oswell înainte să 
ajung în barca lui, sunt sigură. 

Oswell rânji, dezvăluind o gură plină de dinţi strâmbi. 

— Nu, dar poate că doamna i-a întâlnit pe cei trei fii ai mei. 

„Cei trei fii” şi zâmbetul acela... 

— Kettleblack! Sansa făcu ochii mari. Eşti un Kettleblack. 

— Da, doamna mea, dacă nu ţi-e cu supărare. 

— Şi-a ieşit din piele de bucurie. Lordul Petyr îl concedie, 
fluturându-şi mâna, şi se întoarse la rodia lui, în timp ce Oswell 
îşi târşâia picioarele pe scări în jos. Spune-mi, Alayne, ce este 

mai periculos, un pumnal învârtit de un duşman sau unul ascuns, 
lipit de spatele tău de cineva pe care nici măcar nu-l vezi? 

— Pumnalul ascuns. 

— Eşti fată isteaţă. Zâmbi, cu buzele-i subţiri roşii de la 
seminţele de rodie. Când Pezevenghiul i-a alungat străjerii, 
regina i-a cerut lui Ser Lancel să-i angajeze mercenari. Lancel i-a 
găsit pe fraţii Kettleblack, ceea ce l-a încântat pe nobilul tău 
bărbăţel, de vreme ce feciorii erau în slujba lui, prin omul său, 
Bronn. Petyr chicoti. Insă eu am fost cel care i-am spus lui Oswell 
să-şi ducă fiii la Debarcaderul Regelui, când am auzit că Bronn 
caută mercenari. Trei pumnale ascunse, Alayne, acum perfect 
plasate. 

— Aşadar, unul dintre fraţii Kettleblack a pus otrava în cupa lui 
Joffrey? Ser Osmund fusese aproape de rege toată noaptea, îşi 
amintea. 

— Am spus eu asta? Lordul Petyr tăie portocala roşie în două 
cu pumnalul şi îi întinse Sansei o jumătate. Flăcăii sunt mult prea 
ipocriţi ca să facă parte dintr-un asemenea plan... iar Osmund a 
devenit dubios de când a intrat în Garda Regală. Găsesc că 
mantia aceea albă schimbă oamenii. Chiar şi un om ca el. Îşi 
ridică bărbia şi stoarse portocala roşie, astfel că sucul îi şiroi în 
gură. Ador sucul, dar detest degetele lipicioase, se plânse el, 
ştergându-se pe mâini. Mâini curate, Sansa. Orice faci, ai grijă să 
ai mâinile curate. 

Sansa luă cu lingura nişte suc din jumătatea ei de portocală. 

— Dar dacă n-au fost fraţii Kettleblack şi n-a fost Ser Dontos... 
Tu nici măcar nu erai în oraş şi nu se poate să fi fost Tyrion... 

— Gata cu ghicitul, draga mea. 

Sansa scutură capul. 

— Eu nu... 

Petyr zâmbi. 

— AŞ pune prinsoare că în seara aceea, la un moment dat, 
cineva ţi-a spus că plasa ta de păr e strâmbă şi ţi-a îndreptat-o. 

Sansa duse o mână la gură: 

— Doar nu vrei să spui... voia să mă ia la Highgarden, să mă 
mărite cu nepotul ei... 

— Gentilul, piosul şi inimosul Willas Tyrell. Fii bucuroasă că ai 
scăpat, te-ar fi plictisit de moarte. Dar bătrâna nu e plicticoasă, 
trebuie să recunosc. O fioroasă hoaşcă bătrână nici pe departe 
atât de plăpândă cum se preface. Când am venit la Highgarden 
să negociez pentru mâna lui Margaery, l-a lăsat pe nobilul ei fiu 

să facă pe grozavul, în timp ce ea punea întrebări ţintite despre 
caracterul lui Joffrey. L-am ridicat în slăvi, fără doar şi poate... iar 
în timpul ăsta oamenii mei răspândeau poveşti îngrijorătoare 
printre slujitorii Tyrellilor. Aşa se joacă jocul. Tot eu am infiltrat 
ideea ca Ser Loras să îmbrace veşmintele albe. Nu am sugerat-o, 
asta ar fi fost prea cusut cu aţă albă. Dar oamenii mei au 
răspândit poveşti înfiorătoare despre cum gloata l-a omorât pe 
Ser Preston Greenfield şi a violat-o pe Lady Lollys. Şi au strecurat 
câţiva arginţi armatei de cântăreţi ai lui Tyrell, ca să cânte de- 
spre Ryam Redwyne, Serwyn de la Scutul-Oglindă şi Prinţul 
Aemon Cavalerul Dragon. O harpă poate fi la fel de periculoasă 
ca o sabie, în mâinile potrivite. Mace Tyrell chiar a crezut că a 
fost ideea lui să-l introducă pe Ser Loras în Garda Regală, ca 
parte a contractului de căsătorie. Cine ar fi putut s-o apere mai 
bine pe fiica lui decât minunatul ei frate? Şi asta îl uşura de 
misiunea dificilă de a încerca să găsească pământuri şi o mireasă 
pentru un al treilea fiu, ceea ce nu e niciodată uşor, iar în cazul 
lui Ser Loras era de două ori mai dificil. Una peste alta, Lady 
Olenna nu avea de gând să-l lase pe Joff să-i facă vreun rău 
nepreţuitei sale nepoate, dar, spre deosebire de fiul ei, ea şi-a 
dat seama că dincolo de florile şi gătelile sale, Ser Loras era la fel 
de încrâncenat ca Jaime Lannister. Amestecă-i pe Joffrey, 
Margaery şi Loras în aceeaşi oală şi vei avea ingredientele pentru 
o tocană de regicid. Bătrâna a mai înţeles şi altceva. Fiul ei era 
hotărât s-o facă pe Margaery regină, iar pentru asta avea nevoie 
de un rege... dar nu avea nevoie de Joffrey. Vom avea o altă 
nuntă în curând, aşteaptă şi o să vezi. Margaery se va mărita cu 
Tommen. Işi va păstra coroana regală şi fecioria, chiar dacă ea 
nu le vrea în mod deosebit nici pe una, nici pe alta, dar ce 
contează? Marea alianţă a vestului va fi păstrată... pentru o 
vreme, cel puţin. j 

Margaery şi Tommen. Sansa nu ştia ce să spună. li plăcuse de 
Margaery Tyrell şi de mica ei bunică tăioasă. Se gândea cu 
nostalgie la Highgarden, atât de diferit de acest țărm mohorât, 
cu grădinile şi muzicanţii lui şi barca de agrement de pe Mander. 
Cel puţin aici sunt în siguranță. Joffrey e mort, nu-mi mai poate 
face nici un rău, iar acum nu sunt decât o fată bastardă. Alayne 
Stone n-are nici un soț şi nici o moştenire. Şi mătuşa ei va sosi în 
curând. Lăsase în urmă lungul coşmar al Debarcaderului Regelui 
şi mascarada ei de căsnicie. Putea să-şi facă aici un nou cămin, 
întocmai cum spusese Petyr. 

Trecură opt zile lungi până când, în sfârşit, sosi Lysa Arryn. În 
cinci dintre ele plouă, iar Sansa rămase plictisită şi neliniştită 
lângă foc, alături de câinele bătrân şi orb. Era prea bolnav şi prea 
ştirb ca să mai facă rondul cu Bryen şi dormea aproape tot 
timpul, dar când Sansa l-a mângâiat, a scâncit şi i-a lins mâna, şi 
după aceea au rămas cei mai buni prieteni. Când ploile se 
domoliră, Petyr o invită la plimbare în jurul domeniului său, ceea 
ce le luă mai puţin de o jumătate de zi. Avea o mulţime de 
pietre, întocmai cum spusese. Într-un loc valurile ţâşneau printr-o 
răsuflătoare, ridicându-se la şapte metri în aer, iar în altă parte 
cineva cioplise pe un bolovan steaua noilor zei, în şapte colţuri. 
Petyr spunea că acela era unul dintre locurile unde au debarcat 
Andalii când au venit peste mare să smulgă Ţinutul Vale din 
mâinile Primilor Oameni. 

Mai departe de țărm, câteva familii locuiau în colibe de piatră, 
lângă o baltă de turbă. 

— Supuşii mei, spuse Petyr, deşi doar cei mai în vârstă păreau 
să-l cunoască. Pe pământul lui se afla şi peştera unui pustnic, dar 
nici urmă de pustnic. E mort acum, dar când eram copil, tatăl 
meu m-a dus să-l văd. Omul nu se spălase de patruzeci de ani, 
aşa că îţi poţi închipui cum mirosea, dar se spunea că are darul 
profeţiei. M-a pipăit puţin şi a spus că voi fi un om mare şi pentru 
asta tatăl meu i-a dat o ploscă cu vin. Petyr pufni. l-aş fi putut 
spune şi eu acelaşi lucru pentru o jumătate de cupă. 

In cele din urmă, într-o zi cenuşie şi vântoasă, Bryen se 
întoarse în goană la turn, cu câinii lătrând în urma lui, să anunţe 
că se apropie călăreţii dinspre sud-est. 

— Lysa, preciza Lord Petyr. Vino Alayne, haide să-i 
întâmpinăm. 

Işi îmbrăcară mantiile şi aşteptară afară. Călăreţii nu erau mai 
mult de douăzeci, o escortă modestă pentru Doamna de Eyrie. 
Cu ea călătoreau trei fecioare şi o duzină de cavaleri ai casei, în 
cămăşi de zale şi platoşe. Adusese şi un septon şi un chipeş 
cântăreţ, cu un abur de mustață şi bucle lungi, nisipii. 

Să fie asta mătuşa mea? Lady Lysa era cu doi ani mai tânără 
decât mama ei, dar această femeie arăta cu zece ani mai 
bătrână. Cosiţe roşcate, groase, îi cădeau până mai jos de talie, 
dar sub rochia scumpă de catifea, cu corsajul împodobit cu 
nestemate, trupul îi era ofilit şi umflat. Faţa îi era rozalie şi 
vopsită, sânii grei, mâinile şi picioarele groase. Era mai înaltă 
decât Degețel şi mai grea, şi nu dădu dovadă de pic de graţie 

când descăleca, greoi şi stângaci. 

Petyr îngenunche să-i sărute degetele. 

— Micul consiliu al regelui m-a numit pe mine să te peţesc şi 
să te câştig, doamna mea. Crezi că ai putea accepta să-ţi fiu 
stăpân şi soţ? 

Lady Lysa îşi ţuguie buzele şi îl ridică, plantându-i un sărut pe 
obraz. 

— O, cred că aş putea fi lămurită. Chicoti. Ai adus daruri cu 
care să-mi topeşti inima? 

— Pacea regelui. 

— O, pace de rahat, ce altceva mi-ai adus? 

— Pe fiica mea. Degețel îi făcu semn Sansei să se apropie. 
Doamna mea, îngăduie-mi să ţi-o prezint pe Alayne Stone. 

Lady Lysa nu părea prea încântată s-o vadă. Sansa făcu o 
plecăciune adâncă. 

— O bastardă? o auzi pe mătuşa ei spunând. Petyr, n-ai fost 
cuminte? Cine a fost mama ei? 

— Muierea a murit. Sperasem s-o duc pe Alayne la Eyrie. 

— Şi ce să mă fac eu cu ea acolo? 

— Am câteva idei, răspunse Lordul Petyr. Dar în clipa asta mă 
interesează mai mult ce aş putea face cu tine, doamna mea. 

Toată asprimea se topi de pe chipul rotund şi rozaliu al mătuşii 
sale şi, pentru o clipă, Sansa avu impresia că va începe să 
plângă. 

— Dragul meu Petyr, mi-a fost aşa de dor de tine, nici nu ştii, 
n-ai cum să ştii! Yohn Royce a iscat tot felul de necazuri, 
cerându-mi să-mi adun oştirile şi să merg la război. lar ceilalţi 
mişună în jurul meu, Hunter şi Corbray şi îngrozitorul Nestor 
Royce, toţi vor să se însoare cu mine şi să-mi ia fiul sub tutelă, 
dar nici unul dintre ei nu mă iubeşte cu adevărat. Numai tu, 
Petyr, te visez de atât timp! N 

— Şi eu pe tine, doamna mea. Işi trecu un braţ pe după umerii 
ei şi o sărută pe gât. Când ne putem căsători? 

— Acum, oftă Lysa. Mi-am adus septonul şi un cântăreţ şi mied 
pentru nuntă. 

— Aici? Asta nu-i plăcea. Aş prefera să mă însor cu tine la 
Eyrie, în faţa întregii tale curţi. 

— Curtea mea de rahat. Am aşteptat atât de mult, nu mai 
suport să aştept nici o clipă. Il cuprinse cu braţele. In noaptea 
asta vreau să fiu în patul tău, dragul meu. Vreau să mai facem 
un copil, un frate pentru Robert sau o dulce surioară. 

— Şi eu visez la asta, iubita mea. Însă avem multe de câştigat 
de pe urma unei nunţi mari, cu toţi cei din Vale... 

— Nu. Lysa bătu din picior. Te vreau acum, chiar în noaptea 
asta. Şi trebuie să te previn, după toţi aceşti ani de linişte şi 
şoapte, am de gând să tip când mă iubeşti. Am să ţip aşa de tare 
de o să se audă până în Eyrie. 

— Aş putea să te iau în pat acum şi de nevastă mai târziu? 

Lady Lysa chicoti ca o fetişcană. 

— Oh, Petyr Baelish, mare pungaş mai eşti! Nu, am spus nu. 
Sunt Doamna de Eyrie şi îţi poruncesc să te însori cu mine în 
clipa asta. 

Petyr ridică din umeri. j 

— Cum porunceşte doamna mea, atunci. In faţa ta sunt 
pierdut, ca întotdeauna. 

Işi rostiră jurămintele în decurs de o oră, sub bolta albastră a 
cerului, în timp ce soarele cobora spre apus. După aceea, sub 
micul turn de cremene fură aşezate mese de scânduri şi se 
ospătară cu prepeliţă, vânat şi friptură de mistreţ stropite cu un 
mied bun şi uşor. Când se furişă întunericul, aprinseră torţe şi 
cântăreţul Lysei cântă Jurământul nerostit, Anotimpurile iubirii 
mele şi Douğ inimi care bat ca una. Mai mulţi tineri cavaleri o 
invitară pe Sansa la dans. Mătuşa ei dansă şi ea, cu fustele 
învolburându-se când Petyr o învârtea în braţe. Miedul şi 
măritişul o întineriseră pe Lady Lysa. Râdea la orice, atât timp 
cât îşi ţinea soţul de mână, şi ochii îi străluceau ori de câte ori îl 
privea. 

Când sosi vremea de culcare, cavalerii ei o duseră pe sus în 
turn, dezbrăcând-o şi strigând glume deocheate. Tyrion m-a 
cruțat de asta, îşi aminti Sansa. N-ar fi fost aşa de rău să fie 
dezbrăcată pentru un bărbat pe care îl iubea, de prieteni care îi 
iubeau pe amândoi. Dar de Joffrey... Se cutremură. 

Mătuşa ei adusese cu ea doar trei femei, aşa că insistară ca 
Sansa să le ajute să-l dezbrace pe Lordul Petyr şi să-l ducă în 
patul conjugal. Petyr se predă cu gentileţe şi cu o limbă ascuţită, 
întorcând replici pe măsură la toate câte i se spuneau. Când 
ajunseră cu el în turn, dezbrăcat, celelalte femei erau îmbujorate, 
cu panglicile desfăcute, jachetele răsucite şi fustele şifonate. Dar 
Degețel nu făcea decât să-i zâmbească Sansei în timp ce-l 
duceau în dormitor, unde îl aştepta nobila lui soţie. 

Lady Lysa şi Lordul Petyr aveau rezervat dormitorul de la al 
treilea nivel, dar turnul era mic... şi ţinându-se de cuvânt, 

mătuşa ei ţipă. Afară începuse să plouă, iar oaspeţii se 
îngrămădiseră în sala aflată cu un nivel mai jos, aşa că auziră 
aproape fiecare cuvânt. 

— Petyr, gemea mătuşa ei. Oh, Petyr, Petyr, dragă Petyr, oh, 
oh, oh. Aşa, Petyr, aşa. Eşti al meu. Cântărețul Doamnei Lysa 
începu să cânte o versiune deocheată a Cinei Stăpânei, dar nici 
glasul, nici harpa lui nu puteau acoperi strigătele Lysei. Fă-mă 
mamă, Petyr, fă-mi încă un dulce copilaş. Petyr, Petyr, scumpul 
meu, scumpul meu PEEEEEETYR. Ultimul ei strigăt fu atât de 
puternic încât câinii începură să latre şi două dintre doamnele 
mătuşii sale îşi stăpâniră cu greu râsul. 

Sansa cobori treptele şi ieşi în noapte. O ploaie măruntă cădea 
peste rămăşiţele ospăţului, dar aerul avea un miros proaspăt şi 
curat. Amintirea propriei nopţi a nunţii, alături de Tyrion, o 
însoțea. /n întuneric, sunt Cavalerul Florilor, spusese el. Aş putea 
să-ți fiu un soț bun. Dar asta nu era decât o altă minciună 
Lannister. Ştii, un câine poate să miroasă o minciună, îi spusese 
cândva Sandor Clegane. Aproape că îi auzea glasul dogit. 
Priveşte în jurul tău şi adulmecă bine. Cu toţii sunt mincinoşi aici, 
şi fiecare dintre ei e un mincinos mai priceput decât tine. Se 
întreba ce se alesese de Câine. Ştia oare că Joffrey fusese 
omorât? l-ar păsa? Fusese scutul prinţului ani şi ani de zile. 

Rămase afară multă vreme. Când, într-un târziu, porni spre 
patul ei, udă şi înfrigurată, doar lumina palidă a unui foc de turbă 
licărea în sala întunecată. De sus nu se mai auzea nici un sunet. 
Tânărul cântăreţ şedea într-un colţ, cântându-şi în surdină un 
cântec domol. Una dintre slujnicele mătuşii sale se săruta în 
scaunul Lordului Petyr cu un cavaler, bâjbâind frenetic unul pe 
sub hainele celuilalt. Mai mulţi bărbaţi adormiseră, beţi, iar unul 
dintre ei se manifesta zgomotos în privată. Sansa găsi bătrânul 
câine orb al lui Bryen în micul ei alcov de sub scări şi se culcă 
lângă el. Animalul se trezi şi îi linse faţa. 

— Câine bătrân şi trist, spuse ea, ciufulindu-i blana. 

— Alayne. Cântărețul mătuşii sale era deasupra ei. Dulce 
Alayne, sunt eu, Marillion. Te-am văzut venind din ploaie. 
Noaptea e răcoroasă şi udă, lasă-mă să te încălzesc. 

Bătrânul câine îşi înălţă capul şi mârâi, dar cântăreţul îi trase o 
scatoalcă, făcându-l să se îndepărteze scheunând. 

— Marillion? întrebă ea, nesigură. Eşti... bun că te-ai gândit la 
mine, dar... iartă-mă, te rog. Sunt foarte obosită. 

— Şi foarte frumoasă. Toată noaptea ţi-am compus cântece în 

mintea mea. Un cântecel pentru ochii tăi, o baladă pentru buze, 
un duet pentru sâni. Dar nu le voi cânta. Sunt nişte cântece 
umile, nedemne de o asemenea frumuseţe. Se aşeză pe patul ei 
şi îi puse o mână pe picior. Lasă-mă, în schimb, să-ţi cânt cu 
trupul. 

Sansa îi simţi răsuflarea. 

— Eşti beat. 

— Nu mă îmbăt niciodată. Miedul nu face decât să mă 
înveselească. Sunt în flăcări. Mâna i se strecură în sus, spre 
coapsă. Şi tu la fel. 

— Lasă-mă în pace! Ţi-ai pierdut minţile. 

— Indurare. Cânt cântece de dragoste de ore în şir. Sângele 
îmi clocoteşte. Şi al tău, ştiu... bastardele sunt înfocate, ca 
nimeni altele. Mă doreşti? 

— Sunt fecioară, protestă ea. 

— Adevărat? O, Alayne, frumoasa mea fecioară, dă-mi darul 
purității tale! Le vei mulţumi zeilor pentru asta. Am să te fac să 
cânţi mai tare decât Lady Lysa. 

Se smuci, înspăimântată. 

— Dacă nu mă laşi, mătu... tată/ meu te va spânzura. Lordul 
Petyr. 

— Degețel? Cântărețul chicoti. Lady Lysa ţine la mine şi sunt 
favoritul Lordului Robert. Dacă tatăl tău mă insultă, o să-l distrug 
cu un singur vers. li puse mâna pe un sân şi strânse. Hai să te 
scoatem din hainele astea ude. N-ai vrea să le vezi sfâşiate, ştiu. 
Haide, scumpă domniţă, ascultă-ţi inima... 

Sansa auzi sunetul oţelului pe piele. 

— Cântăreţule, zise un glas răguşit, ai face bine să pleci, dacă 
vrei să mai cânţi vreodată. 

Lumina era slabă, dar Sansa zări licărul palid al unui tăiş. 
Cântărețul îl văzu şi el. 

— Găseşte-ţi altă fetişcană... 

Cuţitul scânteie şi Marillion ţipă: 

— M-ai tăiat! 

— Am să te tai şi mai rău, dacă nu pleci. 

Şi cât ai clipi, Marillion se făcu nevăzut. Celălalt rămase, 
înălțându-se deasupra Sansei, în întuneric. 

— Lordul Petyr a zis să am grijă de tine. Era glasul lui Lothor 
Brune. Nu al Câinelui, nu. Bineînţeles că trebuie să fie Lothor... 

In noaptea aceea, Sansa abia puse geană pe geană. Se răsuci 
şi se zvârcoli întocmai cum făcuse pe Regele Merlan. || visă pe 

Joffrey murind, dar în timp ce se zgâria pe gât şi sângele îi şiroia 
pe degete, văzu cu oroare că era fratele ei, Robb. Şi visă noaptea 
nunţii ei, ochii lui Tyrion devorând-o, în timp ce se dezbrăca. 
Numai că în vis Tyrion era mai mare decât în realitate şi, când se 
urcă în pat, avea doar o cicatrice, pe un obraz. Vreau să-mi cânți 
un cântec, zise el cu glas hărâit, iar Sansa se trezi şi găsi 
bătrânul câine orb iarăşi lângă ea. 

— Aş vrea să fii Lady, spuse ea. 

A doua zi dimineaţă, Grisel urcă în dormitor, să le ducă 
stăpânului şi stăpânei o tavă cu pâine proaspătă cu unt, miere, 
fructe şi smântână. Se întoarse spunând că Alayne era chemată. 
Sansa era încă buimacă de somn şi, în primul moment, nu-şi 
aminti că ea era Alayne. 

Lady Lysa era încă în pat, dar Lordul Petyr era în picioare, 
îmbrăcat. 

— Mătuşa ta vrea să-ţi vorbească, îi spuse el Sansei, 
trăgându-şi o cizmă. l-am spus cine eşti. 

Slavă zeilor. 

— Eu... îţi mulţumesc, lordul meu. 

Petyr îşi încălţă cealaltă cizmă. 

— Mi-a ajuns cât am stat acasă. Plecăm la Eyrie în 
după-amiaza aceasta. Işi sărută nobila soţie şi linse o picătură de 
miere de pe buzele ei, pe urmă porni pe scări în jos. 

Sansa rămase la picioarele patului în care mătuşa ei mânca o 
pară, privind-o cu ochi iscoditori. 

— Acum îmi dau seama, spuse Lady Lysa, punând cotorul 
deoparte. Semeni atât de mult cu Catelyn! 

— Eşti bună că spui asta. 

— Nu voiam să te flatez. La drept vorbind, semeni prea mult 
cu Catelyn. Trebuie să facem ceva. Cred că trebuie să te facem 
brunetă, înainte să te ducem la Eyrie. 

Să mă faceti brunetă? 

— Dacă doreşti, mătuşă Lysa. 

— Să nu cumva să-mi spui aşa. Nici o vorbă despre prezenţa 
ta aici nu trebuie să ajungă la Debarcaderul Regelui. N-am de 
gând să-mi pun fiul în pericol. Ciuguli din colţul unui fagure de 
miere. Prin grija mea, Ţinutul Vale n-a fost atins de acest război. 
Recoltele noastre sunt îmbelşugate, munţii ne apără şi Eyrie e de 
nepătruns. Chiar şi aşa, n-ar fi bine să atragem asupra noastră 
mânia Lordului Tywin. Lysa lăsă jos fagurele şi îşi linse mierea de 
pe degete. Petyr spune că ai fost măritată cu Tyrion. Piticul ăla 

netrebnic? 

— M-au obligat să mă mărit cu el. Eu n-am vrut. 

— Cum n-am vrut nici eu, spuse mătuşa sa. Jon Arryn nu era 
pitic, dar era bătrân. Poate că, văzându-mă acum, îţi vine greu să 
crezi, dar în ziua când m-am măritat, am eclipsat-o până şi pe 
mama ta. Dar Jon nu dorea decât săbiile tatălui meu în sprijinul 
preaiubiţilor săi fii. Ar fi trebuit să-l refuz, dar era atât de bătrân! 
Cât putea să mai trăiască? Jumătate din dinţi îi căzuseră şi 
răsuflarea îi mirosea a brânză. Nu pot suporta un bărbat care 
duhneşte. Răsuflarea lui Petyr e mereu proaspătă... Ştii, el a fost 
primul bărbat pe care l-am sărutat vreodată. Tata spunea că e de 
obârşie prea modestă, dar eu am ştiut cât de sus se va ridica. Jon 
i-a încredinţat colectarea dărilor din Gulltown, ca să-mi facă mie 
pe plac, dar când Petyr a sporit veniturile de zece ori, nobilul 
meu soţ şi-a dat seama cât era de deştept şi i-a dat şi alte 
sarcini, chiar l-a adus la Debarcaderul Regelui, făcându-l maestru 
vistiernic. Mi-a fost greu să-l văd în fiecare zi şi să fiu măritată cu 
omul acela bătrân şi rece. Jon îşi făcea datoria în dormitor, dar 
nu-mi putea dărui plăcere, aşa cum nu-mi putea dărui nici copii. 
Sămânţa îi era bătrână şi slabă. Toţi copiii mei au murit, în afară 
de Robert. Trei fete şi doi băieţi. Toţi dragii mei copilaşi mureau, 
dar bătrânul ăla îi dădea înainte, cu răsuflarea lui puturoasă. Aşa 
că, vezi tu, am suferit şi eu. Lady Lysa trase pe nas. Ştii, nu-i aşa, 
că biata ta mamă a murit? 

— Mi-a spus Tyrion, răspunse Sansa. Mi-a spus că Freyii au 
omorât-o la Gemeni, împreună cu Robb. 

Ochii Lysei se umplură dintr-odată de lacrimi. 

— Suntem femei singure acum, tu şi cu mine. Te temi, copilă? 
Fii curajoasă, n-am s-o părăsesc niciodată pe fiica surorii mele. 
Ne leagă sângele. li făcu semn Sansei să se apropie. Poţi să mă 
săruţi pe obraz, Alayne. 

Ascultătoare, Sansa se apropie şi îngenunche lângă patul ei. 
Mătuşa ei era învăluită într-un parfum dulce, deşi dincolo de el 
era un miros acru de lapte. Obrazul ei avea gust de vopsele şi 
pudră. 

Când Sansa făcu un pas înapoi, Lady Lysa o prinse de mână. 

— Acum, spune-mi, zise ea aspru. Eşti însărcinată? Adevărul 
acum, îmi voi da seama dacă minţi. 

— Nu, spuse ea, luată prin surprindere. 

— Eşti femeie în toată firea, nu-i aşa? 

— Da. Sansa ştia că acest adevăr nu putea fi tăinuit multă 

vreme la Eyrie. Tyrion n-a... niciodată... Simţea roşeaţa 
năvălindu-i în obraji. 

— Piticul era neputincios? 

— Nu, era doar... a fost... Bun? Nu putea să spună asta, nu 
aici, nu acestei mătuşi care îl ura atât. El... el avea târfe, doamna 
mea. Aşa mi-a spus. 

— Târfe? Lysa îi eliberă mâna. Bineînţeles că avea. Care 
femeie s-ar culca pentru altceva decât pentru aur cu o asemenea 
creatură? Ar fi trebuit să-l omor pe Pezevenghi când a fost sub 
puterea mea, dar m-a păcălit. E plin de viclenie, piticul. 
Mercenarul lui l-a ucis pe bunul meu Ser Vardis Egen. Catelyn 
n-ar fi trebuit să-l aducă aici, i-am spus. Şi a mai şi şters-o cu 
unchiul meu. A fost urât din partea ei. Peştele Negru era 
Cavalerul Porții şi, de când ne-a părăsit, clanurile munţilor au 
devenit foarte îndrăzneţe. Dar Petyr va rezolva toate astea în 
curând. Am să-l numesc Lord Protector al Ţinutului Vale. Mătuşa 
ei zâmbi pentru prima oară, aproape cu căldură. Poate că nu 
arată aşa de puternic şi de înalt ca unii, dar e mai vrednic decât 
toţi. Ai încredere în el şi fă ce-ţi spune. 

— Aşa voi face, mătuşă... doamna mea. 

Lady Lysa păru mulţumită de asta. 

— L-am cunoscut pe Joffrey. Il numea pe Robert al meu în fel şi 
chip şi, o dată, l-a lovit cu o sabie de lemn. Un bărbat îţi va spune 
că otrava e lipsită de onoare, dar onoarea unei femei e altfel. 
Mama ne-a zămislit în aşa fel încât să ne apărăm copiii şi singura 
noastră dezonoare este eşecul. Vei ştii asta, când vei avea un 
copil. 

— Un copil? se miră Sansa, şovăitoare. 

Lysa flutură o mână, nepăsătoare. 

— Nu prea curând. Eşti prea tânără să fii mamă. Dar într-o zi, 
îţi vei dori copii. Aşa cum îţi vei dori să te măriţi. 

— Dar... sunt măritată, doamna mea. 

— Da, dar în scurt timp vei fi văduvă. Bucură-te că 
Pezevenghiul a preferat târfele. Nu s-ar cuveni ca fiul meu să 
adune firimiturile piticului, dar, cum nu te-a atins niciodată... 
Cum ti-ar plăcea să te măriţi cu vărul tău, Lordul Robert? 

Gândul o indispuse. Nu ştia despre Robert Arryn decât că era 
un băieţel şi că era bolnăvicios. Nu cu mine vrea să-l însoare pe 
fiul ei, ci cu moştenirea mea. Nimeni nu se va căsători vreodată 
cu mine din dragoste. Dar învățase să mintă cu uşurinţă: Eu... 
abia aştept să-l întâlnesc, doamna mea. Dar e încă un copil, nu-i 

aşa? 

— Are opt ani. Şi nu e voinic. Dar e un băiat atât de bun, de 
ager şi de deştept! Va fi un bărbat vrednic, Alayne. Sămânţa e 
puternică, mi-a spus nobilul meu soţ înainte de a muri. Ultimele 
lui cuvinte. Zeii ne îngăduie uneori să vedem un crâmpei din 
viitor, când suntem pe moarte. Nu văd nici un motiv să nu vă 
căsătoriţi, îndată ce ştim că soţul tău Lannister e mort. O 
căsătorie secretă, desigur. E cu neputinţă să se creadă că Lordul 
de Eyrie e însurat cu o bastardă. Nu s-ar cuveni. Corbii ar trebui 
să ne aducă vorbă de la Debarcaderul Regelui îndată ce capul 
Pezevenghiului cade. Tu şi Robert vă puteţi căsători chiar a doua 
zi, n-ar fi drăguţ? Va fi bine pentru Robert să aibă o mică 
prietenă. La început, când am venit la Eyrie, s-a jucat cu fiii lui 
Vardis Egen. Şi cu fiii administratorului meu. Dar erau mult prea 
neciopliţi şi n-am avut încotro, a trebuit să-i alung. Citeşti bine, 
Alayne? 

— Septa Mordane era destul de bună să spună aşa. 

— Robert are ochii slabi, dar îi place la nebunie să i se 
citească, îi mărturisi Lady Lysa. Cel mai mult îi plac poveştile cu 
animale. Ştii cântecelul despre puiul care s-a deghizat în vulpe? 
l-I cânt tot timpul, nu se plictiseşte de el niciodată. Şi îi place să 
se joace de-a saltul  broaştei şi  învârte-sabia şi 
vino-în-castelul-meu, dar trebuie să-l laşi întotdeauna să câştige. 
Aşa se şi cuvine, nu crezi? In definitiv, e Lordul de Eyrie, să nu 
uiţi niciodată asta! Eşti de viţă nobilă, şi cei din familia Stark au 
fost întotdeauna oameni mândri, dar Winterfellul a căzut, iar 
acum nu eşti decât o cerşetoare, aşa că lasă mândria deoparte. 
Recunoştinţa te-ar prinde mai bine, în situaţia de faţă. Da, şi 
supunerea. Fiul meu va avea o soţie recunoscătoare şi supusă. 

JON 


Zi şi noapte răsunau topoarele. 

Jon nu-şi putea aminti când dormise ultima oară. Când 
închidea ochii, visa lupte, când se trezea, lupta. Auzea bocănitul 
neîncetat al bronzului, al cremenii şi al oţelului fierbinte muşcând 
în lemn, până şi în Turnul Regelui, şi mai puternic atunci când 
încerca să se odihnească în adăpostul de pe creasta Zidului. 
Mance avea şi el baltage la treabă şi fierăstraie lungi, cu dinţi de 
os şi de cremene. Odată, pe când se pierdea într-un somn istovit, 
dinspre pădurea bântuită se auzi un pârâit puternic şi un sequoia 
se prăbuşi, într-un nor de praf şi ace. 

Când Owen se apropie de el era treaz, zăcând fără somn sub 
un maldăr de blănuri, în adăpost. 

— Lord Snow, spuse Owen, scuturându-l de umăr, se crapă de 
ziuă. li întinse o mână, să-l ajute să se ridice în picioare. Şi alţii se 
sculau, ciocnindu-se unul de altul când îşi trăgeau cizmele în 
picioare sau îşi legau centurile, în adăpostul strâmt. Nimeni nu 
vorbea. Erau cu toţii prea obosiţi ca să vorbească. Puţini dintre ei 
părăsiseră vreodată Zidul în ultimele zile. Asta presupunea un 
drum lung în sus şi în jos, în cuşcă. Castelul Negru fusese lăsat în 
seama lui Maester Aemon, Ser Wynton Stout şi a altor câtorva, 
prea bătrâni şi prea plăpânzi ca să lupte. 

— Am visat că a venit regele, zise bucuros Owen. Maester 
Aemon a trimis o pasăre, iar Regele Robert a venit cu toată 
oştirea lui. Se făcea că-i vedeam flamurile aurii. 

Jon se strădui să zâmbească. 

— Ar fi o privelişte nemaipomenită, Owen. Ignorând junghiul 
din picior, îşi aruncă o mantie neagră de blană pe umeri, îşi 
înhăţă cârja şi se duse pe Zid, să înfrunte o nouă zi. 

O pală de vânt îi răsfira părul lung şi castaniu, cu lujeri de 
gheaţă. La nici un kilometru spre nord, taberele sălbaticilor se 
deşteptau, cu degetele de fum ale focurilor zgăriind cerul palid al 
dimineţii. Işi ridicaseră la marginea pădurii corturile de blănuri şi 
piei, chiar şi un adăpost de bârne şi crengi împletite. Spre est se 
zăreau şiruri de cai, spre vest mamuţi, oameni pretutindeni, 
ascuţindu-şi săbiile, potrivind vârfuri pe suliţele grosolane, 
punându-şi armurile primitive din piele şi corn şi os. Pentru 
fiecare om pe care îl vedea, Jon ştia că mai sunt alţi douăzeci, 

nevăzuţi, în pădure. Desişul le oferea un oarecare adăpost şi îi 
ascundea de ochii nesuferitelor ciori. 

Arcaşii lor se furişau deja spre Zid, împingându-şi manteletele 
rulante. 

— lată, ne sosesc săgețile de la micul dejun, anunţă vesel Pyp, 
ca în fiecare dimineaţă. 

E bine că poate face haz de necaz, gândi Jon. Cineva trebuie 
să facă şi asta. Cu trei zile în urmă, una dintre acele săgeți de la 
micul dejun îl nimerise pe Alyn cel Roşu din Pădurea Rozelor în 
picior. li puteai zări şi acum trupul, la poalele Zidului, dacă te 
osteneai să te apleci destul. Jon se gândi că era mai bine pentru 
ei să zâmbească la gluma lui Pyp decât să se gândească la 
cadavrul lui Alyn. 

Manteletele erau scuturi de lemn înclinate, destul de mari ca 
să ascundă în spatele lor cinci oameni liberi. Arcaşii le împinseră 
până aproape, apoi îngenuncheară în spatele lor să-şi 
slobozească săgețile prin despicăturile făcute în lemn. Prima 
oară când sălbaticii le rostogoliseră în faţa lor, Jon ordonase 
oamenilor lui să tragă cu săgeți de foc şi pârjolise câteva, dar 
după aceea Mance începuse să le acopere cu piei neargăsite. 
Nici toate săgețile de foc din lume nu le mai puteau aprinde 
acum. Fraţii începuseră deja să facă prinsoare care dintre 
santinelele de paie avea să adune cele mai multe săgeți până la 
sfârşit. Edd cel Trist conducea cu patru, dar Othell Yarwyck, 
Tumberjon şi Watt de la Lacul Lung aveau şi ei câte trei fiecare. 
Tot Pyp era cel care începuse să dea nume sperietorilor după 
fraţii care nu mai erau printre ei. 

— Aşa parcă suntem mai mulţi, spusese el. 

— Mai mulţi cu săgeți în burtă, se plânsese Grenn, dar obiceiul 
părea, într-adevăr, să-i îmbărbăteze pe fraţii lui, astfel că Jon le 
păstră numele şi lăsă prinsoarea să continue. 

La marginea Zidului, un ochi myrishez din bronz împodobit se 
sprijinea pe trei picioare fusiforme. Cândva, înainte ca propriii lui 
ochi să orbească, Maester Aemon îl folosise ca să scruteze 
stelele. Jon aplecă ţeava în jos, să arunce o privire asupra 
duşmanului. Chiar şi de la distanţa aceasta, nu putea să 
confunde imensul cort alb al lui Mance Rayder, cusut din blănuri 
de urşi albi. Ocheanul myrishez îi aducea pe sălbatici destul de 
aproape ca să le distingă chipurile. Nu era nici urmă de Mance în 
dimineaţa aceasta, însă Dalia, femeia lui, era afară, întreţinând 
un foc, în timp ce sora ei, Val, mulgea o capră lângă cort. Dalia 

părea atât de mare încât era de mirare că se putea mişca. 
Copilul trebuie să vină cât de curând, gândi Jon. Roti ochiul spre 
est şi cercetă printre corturi şi copaci, până când descoperi 
testoasa. Şi asta va veni cât de curând. Sălbaticii jupuiseră unul 
dintre mamuţii morţi în timpul nopţii şi întindeau blana aspră şi 
însângerată peste carapacea ţestoasei, încă un strat peste 
blănuri de oaie şi piei. Ţestoasa avea o carapace rotunjită şi opt 
roţi imense, iar sub blănuri se afla o ramă solidă de lemn. Când 
sălbaticii începuseră să o asambleze, Satin crezuse că aveau de 
gând să construiască o corabie. Și nu s-a înşelat. Ţestoasa era o 
carenă întoarsă cu susul în jos, deschisă la pupa şi la prora, o 
hardughie pe roţi. 

— E gata, nu-i aşa? întrebă Grenn. 

— Aproape. Jon împinse deoparte ochiul. Va veni astăzi, 
probabil. Aţi umplut butoaiele? 

— Până la unul. Au îngheţat bocnă azi-noapte. Le-a verificat 
Pyp. 

Grenn se schimbase foarte mult, din băiatul stângaci, 
butucănos, cu care se împrietenise Jon la început. Se înălţase cu 
un lat de palmă, pieptul şi umerii i se îngroşaseră şi nu-şi tunsese 
părul, nici nu-şi tăiase barba de la Pumnul Primilor Oameni. Arăta 
imens şi lăţos ca un zimbru, porecla pe care i-o dăduse Ser 
Alliser Thorne, în perioada de pregătire. Dar acum părea obosit. 
Când Jon îi spuse asta, Grenn clătină din cap: 

— l-am auzit toată noaptea. N-am putut dormi, cu toate 
loviturile de topor. 

— Atunci, du-te şi te culcă acum. 

— N-am nevoie. 

— Ba da. Te vreau odihnit. Hai, du-te, n-am de gând să te las 
să dormi în timpul bătăliei. Se strădui să zâmbească. Eşti 
singurul care poate urni butoaiele astea nenorocite. 

Grenn se îndepărtă bombănind, iar Jon se întoarse la ochean, 
scrutând tabăra sălbaticilor. Din când în când, câte o săgeată îi 
trecea pe deasupra capului, dar se obişnuise să le ignore. 
Distanţa era mare şi unghiul prost, riscul să fie lovit era mic. 
Mance Rayder nu era de văzut în tabără nici acum, dar îl zări pe 
Tormund Năpasta Uriaşilor în preajma ţestoasei, împreună cu doi 
dintre fiii săi. Băieţii se luptau cu blana de mamut, în timp ce 
Tormund rodea un picior de capră fript şi răcnea ordine. In altă 
parte, îl descoperi pe Varamyr Şasepiei, omul-fiară, plimbându-se 
printre copaci cu pisica-nălucă păşind pe urmele lui. 

Când auzi zornăitul lanțurilor de troliu şi geamătul de oţel al 
uşii de la cuşcă, ştia că trebuia să fie Hobb, care le aducea micul 
dejun, ca în fiecare dimineaţă. Imaginea ţestoasei lui Mance îi 
tăiase lui Jon orice poftă de mâncare. Uleiul era pe sfârşite şi 
ultimul butoi cu smoală fusese rostogolit de pe Zid cu două nopţi 
în urmă. În curând aveau să rămână şi fără săgeți şi nu avea cine 
să facă altele. lar cu o noapte în urmă, dinspre vest, de la Ser 
Denys Mallister, venise un corb. Se părea că Bowen Marsh îi 
vânase pe sălbatici tocmai până la Turnul Umbrei şi apoi mai 
departe, în întunecimile Defileului. La Podul Ţestelor, se întâlnise 
cu Plângătorul şi cu trei sute de sălbatici şi câştigase o bătălie 
sângeroasă. Dar fusese o victorie scumpă. Mai mult de o sută de 
fraţi ucişi, printre care Ser Endrew Tarth şi Ser Aladale Wynch. 
Bătrâna Rodie în persoană se întorsese la Turnul Umbrei, grav 
rănit. Maester Mullin îl îngrijea, dar avea să treacă o vreme până 
când se va putea întoarce la Castelul Negru. 

Când a citit asta, Jon a trimis-o pe Zei în Oraşul Cârtiţei, călare 
pe cel mai bun cal al lor, să-i roage pe săteni să-i ajute să 
înarmeze Zidul. Nu se mai întorsese. Când l-a trimis pe Mully 
după ea, el a revenit raportând că satul întreg era părăsit, până 
şi bordelul. Cel mai probabil, Zei se luase după ei, pe drumul 
regelui. Poate că ar trebui să facem toți acelaşi lucru, cugetă Jon 
întunecat. 

Se forţă să mănânce, fie că-i era foame, fie că nu. Era de ajuns 
că nu putuse să doarmă, nu putea să continue şi fără mâncare. 
In plus, s-ar putea să fie ultima mea masă. S-ar putea să fie 
ultima pentru toți. Şi astfel, Jon avea stomacul plin de pâine, 
slănină, ceapă şi brânză când îl auzi pe Cal strigând: 

— VINE! 

Nimeni nu trebuia să întrebe ce venea. Şi nici Jon nu avu 
nevoie de ochiul myrishez al maesterului ca să o vadă ivindu-se 
dintre corturi şi copaci. 

— De fapt nu prea seamănă cu o ţestoasă, comentă Satin. 
Ţestoasele nu au blană. 

— Majoritatea n-au nici roţi, zise Pyp. 

— Sună cornul de război! porunci Jon, iar Kegs suflă de două 
ori lung, să-i trezească pe Grenn şi pe ceilalţi care dormeau după 
veghea de astă-noapte. Dacă veneau sălbaticii, Zidul avea 
nevoie de fiecare om. Avem şi aşa prea puțini, martori sunt zeii. 
Jon se uită la Pyp, la Kegs şi Satin, la Cal şi Owen Tolomacul, la 
Tim Bâlbâitul şi la Mully, la Gheată Desperecheată şi la ceilalţi, 

încercând să şi-i imagineze corp la corp cu o sută de sălbatici 
ţipând în bezna îngheţată a tunelului, doar cu câteva zăbrele de 
fier între ei. La asta avea să se ajungă, dacă nu puteau opri 
testoasa înainte să spargă poarta. 

— E mare, spuse Calul. 

Pyp plescăi din buze. 

— Gândeşte-te la toată supa pe care o s-o facem din ea. 

Gluma era născută moartă. Până şi Pyp avea glasul obosit. 
Arată pe jumătate mort, gândi Jon, dar aşa arătăm toți. 
Regele-de-Dincolo-de-Zid avea atât de mulţi oameni încât putea 
să trimită asupra lor mereu alţi atacatori, dar aceeaşi mână de 
fraţi în negru trebuia să întâmpine fiecare asalt şi asta îi făcuse 
praf. 

Jon ştia că oamenii de sub blănuri şi lemn împingeau din greu, 
cu umerii, încordându-se să ţină roţile în mişcare, dar după ce 
testoasa se va izbi de poartă, îşi vor înlocui sforile cu topoarele. 
Cel puţin, Mance nu-şi trimitea astăzi mamuţii. Asta îl bucura pe 
Jon. Puterea lor extraordinară se irosea la Zid, iar dimensiunile 
lor nu făceau decât să-i transforme în ţinte uşoare. Ultimul 
murise încet, timp de o zi şi jumătate, iar mugetele lui de jale 
fuseseră greu de suportat. 

Ţestoasa se strecura agale printre pietre, buşteni şi tufişuri. 
Atacurile precedente îi costaseră pe sălbatici o sută de vieţi sau 
mai multe. Majoritatea zăceau şi acum acolo unde căzuseră. In 
perioadele de acalmie, ciorile veneau şi le dădeau ocol, dar acum 
zburau ţipând. Nu le plăcea înfăţişarea acelei țestoase mai mult 
decât lor. 

Satin, Calul şi ceilalţi îl priveau pe Jon, aşteptându-i ordinele. 
Era atât de obosit încât nu mai ştia nici unul. Zidul e al meu, îşi 
reaminti. 

— Owen,  Calule, la catapulte. Kegs, tu şi  Gheată 
Desperecheată, la scorpioni. Ceilalţi, întindeţi arcurile. Săgeţi de 
foc. Să vedem dacă putem s-o ardem. Jon ştia că era, probabil, 
un gest inutil, dar tot era ceva, decât să stea cu mâinile 
încrucişate. 

Greoaie şi înceată, ţestoasa era o ţintă bună, iar arcaşii şi 
arbaletiştii o transformară curând într-un arici hodorogit de 
lemn... dar pieile ude o apărau, întocmai cum apăraseră 
manteletele, şi săgețile de foc se stinseră aproape imediat după 
ce o loviră. Jon înjură în barbă. 

— Scorpioni, ordonă el. Catapulte. 

Săgeţile scorpionilor pătrunseră adânc în piei, dar nu reuşiră 
să facă mai mult rău decât săgețile de foc. Pietrele săltară pe 
carapacea ţestoasei, lăsând adâncituri în straturile de piele. O 
piatră azvârlită dintr-o balistă ar fi zdrobit-o, poate, dar una 
dintre maşinării era şi acum stricată, iar sălbaticii ocoliseră pe 
departe zona unde cealaltă îşi arunca încărcătura. 

— Jon, nu se opreşte, zise Owen Tolomacul. 

Vedea asta şi singur. Pas cu pas, metru cu metru, ţestoasa se 
strecura mai aproape, rostogolindu-se, huruind şi legănându-se 
în timp ce traversa câmpul de măcel. După ce sălbaticii o vor izbi 
de Zid, le va oferi tot adăpostul de care aveau nevoie până când 
topoarele îşi croiau drum prin porţile exterioare, reparate în 
pripă, înăuntru, sub gheaţă, vor înlătura dărâmăturile din tunel în 
câteva ore, iar apoi nimic nu le va mai sta în cale, în afară de 
două porţi de fier, câteva cadavre pe jumătate îngheţate şi fraţii 
pe care Jon s-ar osteni să i-i trimită în cale, să lupte şi să moară 
în întuneric. 

La stânga lui, catapulta scoase o bufnitură şi umplu aerul de 
pietre ce se roteau în zbor. Căzură pe ţestoasă ca o grindină şi 
ricoşară, inofensive, în toate părţile. Arcaşii sălbatici continuau 
să tragă din spatele manteletelor. O săgeată se înfipse, cu un 
zgomot înăbuşit, în capul unuia dintre oamenii de paie, iar Pyp 
spuse: 

— Patru pentru Watt de la Lacul Lung. Avem egalitate. Dar 
următoarea săgeată şuieră pe lângă urechea lui. Huo! strigă el 
către cei de jos. Eu nu particip la concurs! 

— Pieile nu se aprind, spuse Jon, pentru sine, ca şi pentru 
ceilalţi. 

Singura lor speranţă era să încerce să zdrobească ţestoasa 
înainte să ajungă la Zid. Pentru asta, aveau nevoie de bolovani. 
Oricât de robustă ar fi fost ţestoasa, o bucată mare de stâncă 
prăbuşită direct deasupra ei, de la două sute cincizeci de metri 
înălţime, n-avea cum să nu producă anumite stricăciuni. 

— Grenn, Owen, Kegs, e timpul. 

De-a lungul adăpostului erau înşirate douăsprezece butoaie 
zdravene de stejar. Erau pline de pietre sfărâmate, prundiş din 
cel pe care fraţii obişnuiau să-l împrăştie pe poteci, ca să poată 
păşi mai bine pe creasta Zidului. Cu o zi înainte, după ce văzuse 
oamenii liberi acoperind ţestoasa cu piei de oaie, Jon îi spusese 
lui Grenn să toarne apă în butoaie, oricât de mult ar dura. Apa 
avea să se strecoare printre pietrele sfărâmate, iar peste noapte, 

totul avea să îngheţe bocnă. Era lucrul cel mai asemănător cu un 
bolovan pe care-l puteau obţine. 

— De ce trebuie să le îngheţăm? îl întrebase Grenn. De ce nu 
rostogolim pur şi simplu butoaiele, aşa cum sunt? 

Jon îi răspunsese: 

— Dacă, în coborâre, butoaiele s-ar zdrobi de Zid, ar exploda 
şi pietrişul s-ar împrăştia peste tot. Nu vrem să aruncăm o ploaie 
de pietricele peste ticăloşi. 

Işi propti umărul de unul dintre butoaie, împreună cu Grenn, în 
timp ce Kegs şi Owen se luptau cu un altul. Împreună, îl 
clătinară, să spargă gheaţa care se formase în jurul bazei. 

— Cântăreşte o tonă, afurisitul, zise Grenn. 

— Răstoarnă-l şi rostogoleşte-l, spuse Jon. Incet; dacă îţi trece 
peste picior, vei sfârşi ca Gheată Desperecheată. 

Indată ce butoiul fu culcat, Jon înhăţă o torţă şi o flutură 
deasupra Zidului, încoace şi încolo, destul cât să facă gheaţa să 
se topească puţin. Pelicula subţire de apă ajută butoiul să se 
rostogolească mai uşor. Prea uşor, de fapt. Fură cât pe ce să-l 
scape. Dar în cele din urmă, cu eforturile reunite ale celor patru, 
îşi rostogoliră bolovanul până la marginea Zidului şi îl ridicară din 
nou în picioare. 

Aveau patru butoaie aliniate deasupra porţii, când Pyp strigă: 

— Avem o ţestoasă la poartă! 

_ Jon îşi sprijini piciorul rănit şi se aplecă peste zid, să se uite. 
Imprejmuiri. Marsh ar fii trebuit să construiască împrejmuiri. 
Atâtea lucruri ar fi trebuit să facă! Sălbaticii trăgeau uriaşii morţi 
din faţa porţii. Calul şi Mully aruncau cu pietre asupra lor, iar lui 
Jon i se păru că vede un om prăbuşindu-se, însă pietrele erau 
prea mici ca să aibă vreun efect asupra ţestoasei. Se întreba ce 
vor face oamenii liberi cu mamutul care le stătea în cale, dar pe 
urmă văzu. Ţestoasa era aproape cât un hambar, astfel că o 
împinseră pur şi simplu peste cadavru. Piciorul îi zvâcnea, dar 
Calul îl apucă de braţ şi îl trase înapoi la loc sigur. 

— N-ar trebui să te apleci aşa, îi spuse băiatul. 

— Ar fi trebuit să ridicăm împrejmuiri. Lui Jon i se părea că 
aude bubuitul topoarelor pe lemn, dar era probabil teama care îi 
răsuna în urechi. Se uită la Grenn: Dă-i drumul. 

Grenn se duse în spatele unui butoi, se propti cu umărul în el, 
gemu şi începu să împingă. Owen şi Mully se apropiară să-l ajute. 
Impinseră butoiul cu o palmă şi jumătate dincolo de margine, 
apoi încă pe atât. Şi dintr-odată, nu mai era. 

Auziră bufnitura când se lovi de Zid şi apoi, mult mai tare, 
trosnetul şi pârâitul de lemn crăpat, urmat de urlete şi răcnete. 
Satin scoase un țipăt de bucurie, iar Owen Tolomacul începu să 
danseze în cercuri, în timp ce Pyp se aplecă şi strigă: 

— Ţestoasa era înţesată cu iepuri. Uitaţi-vă la ei cum sar 
afară! 

— Incă o dată, răcni Jon, iar Grenn şi Kegs îşi proptiră umerii în 
următorul butoi, trimiţându-l în văzduh. 

Când isprăviră, partea din faţă a ţestoasei lui Mance era o 
ruină, zdrobită şi despicată, iar sălbaticii ieşeau prin celălalt 
capăt şi se îndreptau în goană către tabăra lor. Satin îşi scoase la 
iveală arbaleta şi trimise după ei câteva săgeți, ca să-i vadă 
plecând mai repede. Grenn zâmbea în barbă. Pyp făcea glume, 
dar unii dintre ei aveau să moară astăzi. 

Mâine, la noapte... Jon aruncă o privire către adăpost. Mai erau 
opt butoaie acolo unde, cu câteva clipe înainte, fuseseră 
douăsprezece. Atunci îşi dădu seama cât era de obosit şi cât de 
tare îl durea rana. Trebuie să dorm. Măcar câteva ore. Ar putea 
să se ducă la Maester Aemon, după nişte vin al viselor, asta l-ar 
ajuta. 

— Cobor la Turnul Regelui, le spuse el. Chemaţi-mă dacă 
Mance reuşeşte ceva. Pyp, Zidul e al tău. 

— Al meu? făcu Pyp. 

— Al lui? se miră Grenn. 

Zâmbind, îi lăsă nedumeriţi şi cobori în cuşcă. 

O cupă de vin al viselor îl ajută, într-adevăr. Somnul îl cuprinse 
îndată ce se întinse în patul îngust din odaia sa. Fu bântuit de 
vise ciudate, nedesluşite, pline de glasuri străine, strigăte şi 
ţipete şi de sunetul cornului de război, grav şi puternic, o singură 
notă bubuitoare care stăruia în aer. 

Când se trezi, cerul era negru dincolo de gaura de tragere 
care îi servea drept fereastră, iar deasupra lui stăteau patru 
bărbaţi pe care nu îi cunoştea. Unul ţinea un felinar. 

— Jon Snow, vorbi răstit cel mai înalt dintre ei, încalţă-te şi 
vino cu noi. 

Primul lui gând năuc fu că Zidul căzuse, cumva, în timp ce 
dormea, că Mance Rayder mai trimisese uriaşi sau altă ţestoasă 
şi trecuse de poartă. Dar când se frecă la ochi, văzu că străinii 
erau înveşmântaţi în negru. Sunt oameni ai Rondului de Noapte, 
îşi dădu el seama. 

— Unde să vin? Cine sunteţi? 

Bărbatul înalt făcu un semn şi doi dintre ceilalţi îl traseră pe 
Jon din pat. Călăuziţi de felinar, îl conduseră afară din odaie şi în 
sus pe scară, către solarul Bătrânului Urs. Acolo îl văzu pe 
Maester Aemon stând în picioare lângă foc, cu mâinile în jurul 
unui toiag de scorombar. Septonul Cellador era pe jumătate 
beat, ca de obicei, iar Ser Wynton Stout dormea pe bancheta de 
sub fereastră. Ceilalţi fraţi îi erau necunoscuţi. Toţi, în afară de 
unul. 

Imaculat în mantia lui tivită cu blană, Ser Alliser Thorne se 
întoarse şi spuse: 

— lată-l pe trădător, lordul meu. Bastardul lui Ned Stark de 
Winterfell. 

— Nu sunt trădător, Thorne, spuse Jon cu răceală. 

— Vom vedea. În scaunul de piele din spatele mesei, unde îşi 
scria Bătrânul Urs scrisorile, şedea un bărbat mare, voinic, guşat, 
pe care Jon nu-l mai văzuse. 

— Da, vom vedea, repetă el. Sper că n-o să negi că eşti Jon 
Snow. Fiul lui Ned Stark. 

— Lordul Snow, îi place să-şi spună. Ser Alliser era un bărbat 
slab, uscăţiv, bine legat şi musculos, şi în clipa aceea ochii săi de 
cremene erau întunecaţi şi ironici. 

— Tu eşti cel care mi-ai spus Lord Snow, îi aminti Jon. Lui Ser 
Alliser îi plăcea să poreclească băieţii pe care îi antrena, pe când 
era maestru de arme la Castelul Negru. Bătrânul Urs îl trimisese 
la Eastwatch-by-the-Sea. Ceilalți trebuie să fie oameni de la 
Eastwatch. Corbul a ajuns la Cotter Pyke şi ne-a trimis ajutoare. 
Câţi oameni aţi adus? îl întrebă pe bărbatul din spatele mesei. 

— Eu pun întrebările, răspunse bărbatul guşat. Eşti acuzat de 
sperjur, laşitate şi dezertare, Jon Snow. Negi că ţi-ai abandonat 
fraţii, lăsându-i să moară la Pumnul Primilor Oameni, 
alăturându-te  sălbaticului Mance Rayder, acest aşa-zis 
Rege-de-Dincolo-de-Zid? 

— Abandonat...? jon aproape că se înecă rostind cuvântul. 

Atunci interveni Maester Aemon. 

— Lordul meu, Donai Noye şi cu mine am discutat aceste 
probleme când Jon Snow a revenit printre noi, şi am fost 
mulţumiţi de explicaţiile lui. 

— Ei, bine, eu nu sunt mulţumit, Maester, zise bărbatul guşat. 
Vreau să aud aceste explicații cu urechile mele. Da, le voi auzi! 

Jon îşi înghiţi mânia. 

— N-am abandonat pe nimeni. Am plecat de la Pumn cu 

Qhorin Halfhand, să cercetăm Trecătoarea Ţipătului. M-am 
alăturat sălbaticilor din ordinul lui. Halfhand se temea că Mance 
ar fi putut găsi Cornul lernii... 

— Cornul lernii? Ser Alliser râse înfundat. Ţi s-a ordonat şi să le 
numeri snarcii, Lord Snow? 

— Nu, dar le-am numărat uriaşii cât am putut de bine. 

— Ser, ripostă guşatul. O să i te adresezi lui Ser Alliser cu ser, 
şi mie cu /ordu/ meu. Sunt Janos Slynt, Lord de Harrenhal şi 
comandant aici, la Castelul Negru, până când se întoarce Bowen 
Marsh cu garnizoana lui. O se ne acorzi respect, da. N-o să stau 
să aud cum un cavaler de vază ca bunul Ser Alliser e batjocorit 
de un trădător. Negi că ai luat o femeie sălbatică în patul tău? 

— Nu. Suferinţa lui Jon pentru pierderea Ygrittei era prea 
proaspătă ca să se lepede acum de ea. Nu, lordul meu. 

— Presupun că tot Halfhand ţi-a poruncit să te destrăbălezi cu 
târfa aia nespălată, nu? întrebă Ser Alliser cu un zâmbet 
atotştiutor. 

— Ser. Nu era o târfă, ser. Halfhand mi-a spus să nu mă 
împotrivesc, orice mi-ar cere sălbaticii, dar... n-o să neg că am 
mers dincolo de ceea ce ar fi trebuit să fac, că am... ţinut la ea. 

— Atunci recunoşti că eşti un sperjur, constată Janos Slynt. 

Jumătate din cei de la Castelul Negru vizitau Oraşul Cârtiţei 
din când în când, să caute comori îngropate în bordel. Jon ştia 
asta, dar n-avea de gând să o dezonoreze pe Ygritte 
comparând-o cu târfele din Oraşul Cârtiţei. 

— Mi-am încălcat jurămintele cu o femeie. Asta recunosc. Da. 

— Da, lordul meu. Când Slynt se înfuria, îi tremura guşa. Era 
vânjos, cum fusese Bătrânul Urs şi, cu siguranţă, avea să fie la 
fel de pleşuv, dacă ajungea la vârsta lui Mormont. Jumătate din 
păr îi căzuse deja, deşi nu putea să aibă mai mult de patruzeci 
de ani. 

— Da, lordul meu, spuse Jon. Am mers cu sălbaticii şi am 
mâncat cu ei, aşa cum mi-a ordonat Halfhand, şi am primit-o pe 
Ygritte sub blănurile mele. Dar, îţi jur, nu mi-am lepădat 
niciodată mantia neagră. Am fugit îndată ce am putut şi n-am 
ridicat niciodată braţul împotriva fraţilor mei sau a regatului. 

Ochii mici ai Lordului Slynt îl cercetară. 

— Ser Glendon, porunci el, adu-l pe celălalt ostatic. Ser 
Glendon era bărbatul înalt care îl trăsese pe Jon din pat. Alţi 
patru ieşiră cu el din încăpere, dar se întoarseră destul de repede 
cu ostaticul, un bărbat mic, pământiu şi zbârcit, legat în lanţuri la 

mâini şi la picioare. Avea sprâncenele împreunate, fruntea înaltă, 
în formă de inimă, şi o mustață care părea o dâră de noroi 
deasupra buzei, dar faţa îi era umflată şi plină de vânătăi şi 
aproape toţi dinţii îi fuseseră sparţi. 

Oamenii de la Eastwatch îl azvârliră cu brutalitate pe podea. 
Lordul Slynt se încruntă la el. 

— El e cel despre care ai vorbit? 

Ostaticul clipi din ochii săi mici şi gălbui. 

— Da. Până în clipa aceea, Jon nu-l recunoscuse pe Rattleshirt. 
E alt om fără armura lui, gândi Jon. Da, repetă sălbaticul, el e 
laşul care l-a omorât pe Halfhand. Sus, la Colţii de Gheaţă s-a 
întâmplat, după ce am prins celelalte ciori şi le-am omorât, până 
la ultima. Am fi făcut acelaşi lucru şi cu el, numai că s-a milogit 
pentru viaţa lui de nimic. S-a oferit să ni se alăture, dacă-l 
primim. Halfhand a jurat c-o să-l vadă întâi mort pe laşul ăsta, 
dar lupul l-a sfâşiat pe Qhorin în bucăţi şi el i-a tăiat beregata. li 
aruncă lui Jon un zâmbet ştirb şi scuipă sânge la picioarele lui. 

— Ei? zise aspru Janos Slynt. Negi asta? Sau susţii că Qhorin 
ţi-a ordonat să-l omori? 

— Mi-a spus... Cuvintele îi veneau greu. Mi-a spus să fac orice 
îmi vor cere. 

Slynt îşi roti ochii, privindu-i pe ceilalţi oameni de la Eastwatch 
din încăpere. 

— Băiatul ăsta are impresia că am căzut în cap, dintr-o căruţă 
cu napi? 

— Minciunile nu te vor salva acum, Jon Snow, îl avertiză Ser 
Alliser Thorne. Vrem să auzim adevărul din gura ta, bastardule. 

— V-am spus adevărul. Caii se prăpădeau şi Rattleshirt era în 
spatele nostru. Qhorin mi-a spus să mă prefac că vreau să mă 
alătur sălbaticilor. Nu trebuie să te împotriveşti, orice i-ar cere, 
mi-a spus. Ştia că mă vor face să-l omor. Rattleshirt avea să-l 
omoare oricum, Halfhand ştia şi asta. 

— Aşa că acum susţii că marele Qhorin Halfhand se temea de 
creatura asta? Slynt se uită la Rattleshirt şi pufni. 

— Toată lumea se teme de Stăpânul Oaselor, mârâi sălbaticul. 

Ser Glendon îl lovi cu piciorul şi Rattleshirt căzu iarăşi în 
tăcere. 

— N-am spus aşa ceva, insistă Jon. 

Slynt lovi cu pumnul în masă. 

— Te-am auzit! Lordul Alliser te-a dibuit bine, se pare. Minţi 
printre dinţii tăi de bastard. Ei, bine, n-o să tolerez asta! Poate că 

pe fierarul ăsta infirm l-ai păcălit, dar nu pe Janos Slynt! O, nu, 
Janos Slynt nu înghite minciunile aşa de uşor. Credeai că am 
capul îndesat cu varză? 

— Nu ştiu cu ce ţi-e îndesat capul, Lordul meu. 

— Lordul Snow e, înainte de toate, arogant, remarcă Ser 
Alliser. L-a omorât pe Qhorin întocmai cum tovarăşii lui trădători 
l-au omorât pe Mormont. Nu m-ar surprinde să aflu că totul a 
făcut parte din acelaşi plan murdar. S-ar putea foarte bine ca şi 
Benjen Stark să fie implicat în toate astea. După câte ştim, chiar 
în clipa aceasta stă în cortul lui Mance Rayder. Ştii cum sunt cei 
din Casa Stark, lordul meu._ 

— Ştiu, zise Janos Slynt. li cunosc prea bine. 

Jon îşi scoase mănuşa şi le arătă mâna arsă. 

— M-am ars apărându-l pe Lordul Mormont de o creatură. Şi 
unchiul meu a fost un om de onoare. Nu şi-ar fi trădat niciodată 
jurămintele. 

— Întocmai ca tine? îl luă în râs Ser Alliser. 

Septonul Cellador îşi drese glasul. 

— Lord Slynt, spuse el, acest băiat a refuzat să-şi spună 
jurămintele, aşa cum se cuvine, în sept, şi s-a dus dincolo de Zid, 
să le rostească în faţa unui copac al inimii. Zeii tatălui său, a 
spus, dar aceia sunt şi zeii sălbaticilor. 

— Sunt zeii Nordului, septonule. Maester Aemon era politicos, 
dar ferm. Lorzii mei, când Donai Noye a fost omorât, tânărul 
acesta, Jon Snow, a fost cel care a preluat comanda Zidului şi l-a 
apărat împotriva întregii furii a Nordului. A dat dovadă de curaj, 
devotament şi ingeniozitate. Dacă n-ar fi fost el, l-ai fi găsit aici 
pe Mance Rayder când ai fi venit, Lord Slynt. Îl judecaţi greşit. 
Jon Snow a fost administratorul şi scutierul Lordului Mormont. A 
fost ales pentru misiunea aceasta fiindcă Lordul Comandant îl 
socotea un tânăr care promite mult. Ca şi mine. 

— Promite? se miră Slynt. Ei, bine, promisiunile se pot dovedi 
false. Mâinile îi sunt pătate de sângele lui Qhorin Halfhand. Zici 
că Mormont avea încredere în el, dar ce-i cu asta? Ştiu ce 
înseamnă să fii trădat de oameni în care ai avut încredere. O, da. 
Şi cunosc şi felul de-a fi al lupilor. Indreptă un deget către faţa lui 
Jon. Tatăl tău a murit ca un trădător. 

— Tatăl meu a fost ucis. Pe Jon nu-l mai interesa ce îi făceau, 
dar nu avea de gând să îndure nici o minciună despre tatăl său. 

Slynt se făcu roşu ca racul. 

— Ucis? Ţânc obraznic! Regele Robert nici nu se răcise în 

groapă când Lordul Eddard a pornit împotriva fiului său. Se ridică 
în picioare; era un bărbat mai scund decât Mormont, dar cu 
pieptul şi braţele vânjoase şi un burdihan pe măsură. O suliță 
minusculă de aur cu vârful acoperit cu email roşu îi prindea 
mantia pe umăr. Tatăl tău a murit de sabie, dar a avut sânge 
nobil, a fost Mâna Regelui. Pentru tine un ştreang va fi de ajuns. 
Ser Alliser, du-l pe acest trădător într-o celulă de gheaţă. 

— Lordul meu e înţelept. Ser Alliser îl înhăţă pe Jon de braţ. 

Jon se smulse din strânsoare şi îl apucă pe cavaler de gât cu 
atâta sălbăticie încât îl ridică de la podea. L-ar fi sugrumat dacă 
oamenii din Eastwatch nu ar fi intervenit. Thorne se dădu înapoi, 
clătinându-se, frecându-şi urmele pe care degetele lui Jon i le 
lăsaseră pe gât. 

— Acum vedeţi şi voi, fraţii mei, băiatul e un sălbatic. 

TYRION 


Când se crăpă de ziuă, descoperi că numai gândul la mâncare 
îi repugna. Până diseară, aş putea fi condamnat. Simţea o 
amăreală în stomac şi îl mânca nasul. Tyrion se scărpină cu 
vârful cuţitului. Un ultim martor de suportat, apoi e rândul meu. 
Dar ce avea de făcut? Să nege totul? Să-i acuze pe Sansa şi Ser 
Dontos? Să mărturisească, în speranţa că-şi va petrece tot restul 
vieţii la Zid? Să se lase în voia sorții şi să se roage ca Vipera 
Roşie să-l înfrângă pe Ser Gregor Clegane? 

Tyrion înfipse apatic cuțitul în bucata grasă şi cenuşie de 
cârnat, închipuindu- şi că e sora lui. E al naibi; de frig la Zid, dar 
cel puțin aş scăpa de Cersei. Nu se gândea că ar fi un cercetaş 
prea grozav, dar Rondul de Noapte avea nevoie şi de oameni 
deştepţi, nu numai de oameni puternici. Aşa îi spusese Lordul 
Comandant Mormont, când vizitase Castelul Negru. Dar există 
acele jurăminte supărătoare. Asta ar însemna să pună capăt 
căsătoriei sale şi oricăror pretenţii pe care le-ar putea avea faţă 
de Casterly Rock, însă, oricum, nu părea sortit să se bucure nici 
de una, nici de alta. Şi parcă-şi amintea că într-un sat din 
apropiere se afla un bordel... 

Nu era viaţa la care visase, dar era viaţă. Şi ca să o 
dobândească, nu avea altceva de făcut decât să se încreadă în 
tatăl său, să se ridice pe picioarele-i mici şi să spună: Da, sunt 
vinovat, mărturisesc. Asta era partea care îi punea un nod în 
stomac. Aproape că-şi dorea să fi săvârşit crima cu adevărat, 
dacă trebuia să tragă ponoasele oricum. 

— Stăpâne, zise Podrick Payne. Au venit, stăpâne. Ser Addam. 
Şi mantiile aurii. Aşteaptă afară. 

— Pod, spune-mi adevărul, crezi că eu am făcut-o? 

Băiatul şovăi. Când încercă să vorbească, nu reuşi decât să 
bolborosească, fără vlagă. 

Sunt condamnat. Tyrion oftă. 

— Nu-i nevoie să-mi răspunzi. Mi-ai fost un bun scutier. Mai 
bun decât meritam. Orice s-ar întâmpla, îţi mulţumesc pentru 
devotamentul tău. 

Ser Addam Marbrand aştepta în faţa uşii, cu şase mantii aurii. 
Se părea că în dimineaţa aceasta nu avea nimic de spus. A/t om 
bun care mă crede criminal. Tyrion îşi adună toată demnitatea 

de care era capabil şi cobori treptele, cu mersu-i legănat. Simţea 
privirile tuturor asupra lui, în timp ce traversa curtea: gărzile de 
pe ziduri, rândaşii din faţa grajdurilor, ajutoarele de la bucătărie, 
spălătoresele şi slujnicuţele. In sala tronului, cavalerii şi lorzii 
mărunți se dădură la o parte, făcându-le loc să treacă şi şuşotind 
cu doamnele lor. 

Indată ce Tyrion îşi ocupă locul din faţa judecătorilor, un alt 
grup de mantii aurii o aduse înăuntru pe Shae. 

O mână rece i se strânse în jurul inimii. A trăgat-o Varys, gândi 
el. Apoi îşi aminti. Nu, eu însumi am trădat-o. Ar fi trebuit s-o las 
în Slujba lui Lollys. Bineînţeles că le-au interogat pe slujnicele 
Sansei, şi eu aş fi făcut la fel. Tyrion îşi scărpină cicatricea 
netedă din locul unde-i fusese nasul, întrebându-se de ce se 
ostenise Cersei. Shae nu ştie nimic ce mi-ar putea face vreun 
rău. 

— Au pus totul la cale împreună, grăi Shae, acea fiinţă pe care 
o iubise. Pezevenghiul şi Lady Sansa au plănuit totul, după 
moartea Tânărului Lup. Sansa voia răzbunare pentru fratele ei, 
iar Tyrion voia să aibă tronul. Urma să-şi omoare sora, iar apoi 
propriul tată, ca să poată să-i fie Mână Prințului Tommen. Dar 
după un an şi ceva, înainte ca Tommen să fie prea mare, l-ar fi 
omorât şi pe el, ca să-i ia coroana de pe cap. 

— Cum e posibil să ştii toate astea? întrebă Prinţul Oberyn. De 
ce să-i fi divulgat Pezevenghiul asemenea planuri slujitoarei 
soţiei sale? 

— Am auzit fără să vreau unele discuţii, răspunse Shae, iar 
stăpânei i-a mai scăpat câte ceva. Dar cele mai multe lucruri 
le-am auzit chiar de pe buzele lui. N-am fost doar slujitoarea 
Doamnei Sansa. Am fost târfa lui de când se află aici, la 
Debarcaderul Regelui. In dimineaţa nunţii, m-a târât jos, unde se 
află craniile de dragoni, şi s-a culcat cu mine acolo, cu monştrii 
de jur împrejur, iar când am plâns, a spus că ar trebui să fiu mai 
recunoscătoare, că nu orice fată are norocul să fie târfa regelui. 
Atunci mi-a zis cum plănuia să devină rege. Mi-a spus că bietul 
Joffrey nu va avea parte niciodată de mireasa lui aşa cum avea el 
parte de mine. Atunci, Shae începu să plângă cu suspine. Nu 
mi-am dorit să fiu târfă, lorzii mei. Urma să mă căsătoresc. Era 
scutier, un băiat bun şi viteaz, de viţă nobilă. Dar Pezevenghiul 
m-a văzut la Furca Verde şi l-a pus pe băiatul cu care voiam să 
mă mărit în primul rând de atac, şi după ce a fost omorât, şi-a 
trimis brutele să mă aducă în cortul lui. Shagga cel mare şi 

Timett, cel cu ochiul ars. Mi-a spus că, dacă nu-l satisfac, mă dă 
pe mâna lor, aşa că m-am supus. Apoi m-a adus în oraş, ca să fiu 
aproape când mă voia. M-a obligat să fac lucruri atât de 
ruşinoase... Prinţul Oberyn o privi curios: 

— Ce fel de lucruri? 

— Lucruri de nedescris. Pe când lacrimile se rostogoleau încet 
pe obrajii frumoşi ai lui Shae, fiecare bărbat din sală voia, fără 
îndoială, s-o ia în braţe şi s-o aline. Cu gura şi... alte părţi, 
stăpâne. Toate părţile. Mă folosea în fel şi chip... şi obişnuia să 
mă pună să spun cât de mare era. Vriaşul meu, trebuia să-i spun. 
Uriaşul meu Lannister. 

Osmund Kettleblack izbucni primul în râs. Boros şi Meryn i se 
alăturară, apoi Cersei, Ser Loras şi mai mulţi lorzi şi doamne 
decât putea număra. Hohotele nestăpânite făcură tavanul să 
răsune şi zguduiră Tronul de Fier. 

— E adevărat, protestă Shae. Uriaşul meu Lannister. Hohotele 
se stârniră de două ori mai puternice. 

Gurile erau strâmbe de râs, burţile tremurau. Unii râdeau atât 
de tare încât făceau bulbuci la nas. 

V-am salvat pe toți, gândi Tyrion. Am salvat acest oraş ticălos 
şi toate vieţile voastre de nimic. Erau sute de oameni în sala 
tronului şi toţi râdeau, în afară de tatăl lui. Sau aşa părea. Până şi 
Vipera Roşie chicotea, iar Mace Tyrell se prăpădea de râs, dar 
Lordul Tywin Lannister stătea între ei de parcă ar fi fost de 
piatră, cu degetele întinse sub bărbie. 

Tyrion veni în faţă. 

— LORZII MEI! strigă el. Trebuia să strige, ca să aibă vreo 
speranţă să fie auzit. j 

Tatăl său ridică o mână. Incetul cu încetul, sala se linişti. 

— Luaţi-o pe târfa asta mincinoasă din faţa ochilor mei, spuse 
Tyrion, şi o să vă ofer mărturisirea pe care o aşteptaţi. 

Lordul Tywin clătină din cap şi făcu semn cu mâna. Shae părea 
îngrozită de mantiile aurii care se grupară în jurul ei. In timp ce o 
scoteau din sală, ochii ei îi întâlniră pe ai lui Tyrion. Era ruşine 
sau spaimă ceea ce vedea în ei? Se întreba ce îi promisese 
Cersei. O să primeşti ce ai cerut, aur sau giuvaiere, gândi el 
privind-o cum se îndepărtează, dar cât ai clipi te va trimite să 
distrezi mantiile aurii din cazărmi. 

Tyrion ridică privirea către ochii necruţători şi verzi ai tatălui 
său, cu pepitele lor de aur rece şi strălucitor. 

— Vinovat, spuse el, atât de vinovat. Asta voiaţi să auziţi? 

Lordul Tywin nu spuse nimic. Mace Tyrell clătină din cap. 
Prinţul Oberyn părea uşor dezamăgit. 

— Recunoşti că l-ai otrăvit pe rege? 

— Nimic de felul acesta, răspunse Tyrion. Pentru moartea lui 
Joffrey sunt nevinovat. Sunt vinovat de o crimă şi mai 
monstruoasă. Făcu un pas în faţa tatălui său: M-am născut. Am 
trăit. Sunt vinovat că sunt pitic, mărturisesc. Şi indiferent de câte 
ori m-a iertat tatăl meu, am persistat în infamia mea. 

—E o nebunie, Tyrion, afirmă Lordul Tywin. Vorbeşte la 
subiect. Nu eşti judecat pentru că eşti pitic. 

— Aici greşeşti, nobile tată. Am fost judecat toată viaţa pentru 
că sunt pitic. 

— Nu ai nimic de spus în apărarea ta? 

— Nimic. Doar atât: nu l-am omorât. Deşi acum îmi doresc s-o 
fi făcut. Tyrion se întoarse cu faţa către cei din sală, o mare de 
chipuri palide. Mi-aş dori să am destulă otravă pentru voi toţi. Mă 
faceţi să regret că nu sunt monstrul care aţi vrea să fiu, dar n-am 
ce face. Sunt nevinovat, dar nu îmi voi găsi dreptatea aici. Nu-mi 
daţi de ales decât să apelez la zei. Cer duel judiciar. 

— Ţi-ai pierdut minţile? îl întrebă tatăl său. 

— Nu, mi le-am găsit. Cer duel judiciar! 

Dulcea lui surioară era cât se poate de încântată. 

— Are acest drept, lorzii mei, le reaminti ea judecătorilor. Să 
lăsăm zeii să judece. Ser Gregor Clegane va lupta pentru Joffrey. 
S-a întors în oraş alaltăieri noapte, să-şi pună sabia în slujba 
mea. 

Faţa Lordului Tywin era atât de întunecată încât, pentru o 
clipă, Tyrion se întrebă dacă nu cumva băuse şi el nişte vin 
otrăvit. Lovi cu pumnul în masă, prea furios ca să vorbească. 
Mace Tyrell fu cel care se întoarse către Tyrion, adresându-i 
întrebarea: 

— Ai un campion care să-ţi apere nevinovăția? 

— Are, lordul meu. Prinţul Oberyn din Dorne se ridică în 
picioare. Piticul m-a convins. 

Vacarmul era asurzitor. Tyrion se delecta în mod special cu 
îndoiala care licări dintr-odată în ochii lui Cersei. O sută de mantii 
aurii reuşiră cu greu, lovind cu suliţele în podea, să potolească 
sala tronului. Până atunci, Lordul Tywin îşi revenise. 

— Chestiunea se va rezolva mâine, declară el cu glas de fier. 
Eu m-am spălat pe mâini. li aruncă fiului său pitic o privire 
amenințătoare şi rece, apoi ieşi din sală cu paşi mari, pe uşa 

regelui din spatele Tronului de Fier, cu fratele său Kevan alături. 

Mai târziu, întors în celula sa, Tyrion îşi turnă o cupă de vin şi îl 
trimise pe Podrick Payne după brânză, pâine şi măsline. Se 
îndoia că putea înghiţi o mâncare mai grea în momentul de faţă. 
Credeai că o să fiu umil, tată? întrebă el umbra pe care 
lumânările o pictau pe perete. Semăn prea mult cu tine în 
privința asta. Se simţea ciudat de liniştit, acum că smulsese 
puterea de viaţă şi de moarte din mâinile tatălui său şi o pusese 
în mâinile zeilor. Presupunând că există zei şi că se sinchisesc. 
Dacă nu, atunci sunt în mâini dornishene. Indiferent ce se va 
întâmpla, Tyrion avea satisfacția că spulberase planurile Lordului 
Tywin. Dacă câştiga Prinţul Oberyn, asta ar aţâţa Highgardenul 
împotriva dornishenilor. Mace Tyrell l-ar vedea pe cel care îi 
schilodise fiul ajutându-l să scape de pedeapsa cuvenită pe 
piticul care fusese gata să-i otrăvească fiica. lar dacă triumfa 
Muntele, Doran Martell ar putea cere să afle de ce fratele său a 
primit moarte în loc de dreptatea pe care i-o promisese Tyrion. 
Până la urmă, era posibil ca Dornul s-o încoroneze pe Myrcella. 

Aproape că merita să moară, ştiind câte necazuri pricinuise. 
Vei veni să vezi sfârşitul, Shae? Vei sta acolo, cu ceilalți, privind 
cum Ser llyn îmi taie capul ăsta hidos? Iți va fi dor de uriaşul tău 
Lannister după ce va muri? Bău vinul, lăsă cupa deoparte şi 
începu să cânte vesel: 


Prin oraş, printre străzi el călare venea, 
coborând din înalt, dintre munti, 

Pe alei şi pe scări şi prin pieţe trecea, 
spre femeia cu şoapte fierbinţi. 

O comoară ascunsă femeia-i era, 
ruşinea şi dragostea lui, 

Căci nici lanţ, nici cetate nimic nu-nsemna 
pe lângă un dulce sărut. 


Ser Kevan nu îl vizită în seara aceea. Era, probabil, cu Lordul 
Tywin, încercând să-i împace pe Tyrelli. Mă tem că l-am văzut 
pentru ultima oară pe unchiul meu. Işi mai turnă o cupă de vin. 
Păcat că ceruse moartea lui Symon Gură de Argint înainte de a 
afla toate cuvintele cântecului. Nu suna rău, la drept vorbind. Mai 
ales faţă de cele care aveau să fie scrise despre el, de acum 
înainte. 

— Căci o mână de galbeni e rece mereu, dar caldă e mâna 

unei femei, cântă el. Poate că ar trebui să scrie chiar el celelalte 
versuri. Dacă apuca să trăiască atât. 

In noaptea aceea, surprinzător, Tyrion Lannister dormi un 
somn lung şi adânc. Se deşteptă la primele raze de lumină, 
odihnit şi cu poftă de mâncare şi înfulecă pâine prăjită, caltaboş, 
plăcinte cu mere şi o porţie dublă de ouă fripte cu ceapă şi ardei 
iuți din Dorne. Apoi ceru permisiunea paznicilor să îşi viziteze 
campionul. Ser Addam îşi dădu consimţământul. 

Tyrion îl găsi pe Prinţul Oberyn bând o cupă de vin roşu în 
timp ce îşi îmbrăca armura. Era ajutat de patru dintre cei mai 
tineri lorzi din Dorne. 

— Bună dimineaţa, lordul meu, spuse prinţul. Doreşti o cupă 
de vin? 

— Crezi că e bine să bei înainte de luptă? 

— Intotdeauna beau înainte de luptă. 

— Asta te-ar putea omori. Mai rău, m-ar putea omori pe mine. 

Prinţul Oberyn râse. 

— Zeii îi apără pe cei nevinovaţi. Eşti nevinovat, nădăjduiesc. 

— Doar de uciderea lui Joffrey, recunoscu Tyrion. Sper că ştii 
într-adevăr ce te aşteaptă. Gregor Clegane este... 

— ... mare? Aşa am auzit. 

— Are mai bine de doi metri şi trebuie să cântărească o sută 
nouăzeci de kilograme, e numai muşchi. Luptă cu o spadă pentru 
două mâini, dar poate s-o mânuiască şi cu una singură. Se ştie că 
a tăiat oameni în două cu o unică lovitură. Armura lui e atât de 
grea încât nici un om mai scund nu ar putea să-i suporte povara, 
darămite să se mişte în ea. 

Prinţul Oberyn nu era impresionat. 

— Am mai omorât oameni masivi. Trucul e să-i dobori de pe 
picioare. Odată ajunşi la pământ, sunt morţi. Dornisheanul părea 
atât de vesel şi încrezător încât Tyrion aproape se linişti, până 
când Prinţul Oberyn se întoarse şi spuse: 

— Daeron, sulița mea! 

Ser Daeron i-o aruncă şi Vipera Roşie o prinse din zbor. 

— Ai de gând să-l înfrunți pe Munte cu o suliță? Asta îl făcu pe 
Tyrion să se simtă la fel de neliniştit ca la început. In bătălii, 
şirurile de sulițe strânse una lângă alta formau un scut 
nemaipomenit, dar un duel cu un spadasin iscusit era cu totul 
altceva. i 

— Nouă, în Dorne, ne plac mult suliţele. in plus, e singurul 
mod de a-l împiedica să mă atingă. Uită-te, Lord Pezevenghi, dar 

nu pune mâna. Suliţa era din lemn de frasin rotunjit, lungă de doi 
metri şi jumătate, netedă, groasă şi grea. Ultima jumătate de 
metru era din oţel: un cap de suliță suplu, în formă de frunză, 
îngustându-se într-o ţepuşă primejdioasă. Marginile păreau 
destul de ascuţite pentru bărbierit. Când Oberyn o învârti între 
palme, marginile aruncară sclipiri negre. Ulei? Sau otravă? Tyrion 
hotărî că prefera să nu ştie. 

— Sper că te descurci cu asta, zise el cu inima îndoită. 

— Nu vei avea nici un motiv să te plângi. Dar Ser Gregor s-ar 
putea să aibă. Oricât de groasă i-ar fi platoşa, la încheieturi vor fi 
spaţii goale. Sub coate şi genunchi, sub braţe... Voi găsi un loc 
unde să-l gâdil, îţi promit. Aşeză sulița deoparte. Se spune că un 
Lannister îşi plăteşte întotdeauna datoriile. Poate că o să te 
întorci cu mine la Sunspear, după ce se termină măcelul de 
astăzi. Fratele meu Doran ar fi încântat să-l cunoască pe 
moştenitorul de drept de la Casterly Rock, mai cu seamă dacă ar 
aduce-o cu el pe încântătoarea lui soţie, Doamna de Winterfell. 

Oare şarpele ăsta crede că am pitit-o pe Sansa pe undeva, ca 
pe o nucă? Ori că-mi fac provizii pentru iarnă? Dacă aşa stăteau 
lucrurile, Tyrion nu avea de gând să-i deschidă ochii. 

— O călătorie la Dorne ar putea fi foarte plăcută, dacă mă 
gândesc la asta. 

— Planifică-ţi o vizită lungă. Prinţul Oberyn îşi sorbi vinul. Tu şi 
cu Doran aveţi de discutat multe subiecte de interes comun. 
Muzica, negoţul, istoria, vinul, gologanul piticului... legile 
moştenirii şi ale succesiunii. Fără îndoială, sfatul unui unchi i-ar fi 
de folos Reginei Myrcella, în vremurile dificile care o aşteaptă. 

Dacă Varys îşi avea ciripitorii prin preajmă, Oberyn le umplea 
urechile din belşug. 

— Cred că o să beau, până la urmă, cupa aia cu vin, zise 
Tyrion. Regina Myrcella? Ar fi fost mai ademenitor dacă ar fi 
avut-o, într-adevăr, pe Sansa vârâtă sub mantie. Dacă Sansa s-ar 
declara în favoarea Myrcellei în detrimentul lui Tommen, oare 
Nordul ar urma-o? Vipera făcea aluzie la trădare. Oare ar putea 
Tyrion într-adevăr să se ridice împotriva lui Tommen, împotriva 
propriului său tată? Cersei ar scuipa sânge. Poate că ar merita, 
fie şi numai pentru asta. 

— Îți aminteşti povestea pe care ţi-am spus-o la prima noastră 
întâlnire, Pezevenghiule? întrebă Prinţul Oberyn, în timp ce 
Bastardul de la Godsgrace îngenunche în faţa lui, să-i încheie 
armura de gambe. Eu şi sora mea nu am venit la Casterly Rock 

numai ca să-ţi vedem coada. Eram într-un fel de expediţie. O 
expediţie care ne-a dus la Starfall, la Arbor, în Oraşul Vechi, pe 
Insulele Scutului, la Crakehall şi în cele din urmă la Casterly 
Rock..., dar adevărata noastră destinaţie era căsătoria. Doran 
era logodit cu Lady Mellario de Norvos, aşa că el a rămas pe post 
de castelan la Sunspear. Eu şi sora mea nu eram promişi. Eliei i 
s-a părut palpitant. Era la vârsta aventurilor şi sănătatea ei 
plăpândă nu-i îngăduise niciodată să călătorească prea mult. Eu 
preferam să mă distrez luându-i în râs pe peţitorii surorii mele. 
Unuia îi ziceam Micul Lord Ochi-Leneş, altuia Scutierul 
Buze-de-Calmar şi pe unul îl poreclisem Balena Umblătoare. 
Genul ăsta de distracţie. Singurul care era cât de cât prezentabil 
a fost tânărul Baelor Hightower. Un flăcău frumuşel, iar sora mea 
a fost pe jumătate îndrăgostită de el, până când a avut ghinionul 
să scape vânturi în prezenţa noastră. L-am numit pe loc Baelor 
Vântosul şi, după aceea, Elia n-a mai putut să se uite la el fără să 
izbucnească în râs. Eram un tânăr monstruos, cineva ar fi trebuit 
să-mi taie limba aia ascuţită. 

Da, îl aprobă Tyrion în tăcere. Baelor Hightower nu mai era 
tânăr, dar rămăsese moştenitorul Lordului Leyton. Bogat, frumos, 
un cavaler cu o reputaţie strălucită. Bae/or Zâmbet-Strălucitor i 
se spunea acum. Dacă Elia s-ar fi măritat cu el în loc de Rhaegar 
Targaryen, poate că acum ar fi fost în Oraşul Vechi, cu copiii 
crescând în jurul ei. Tyrion se întreba câte vieţi fuseseră 
spulberate de acel vânt. 

— Lannisportul a fost punctul final al călătoriei noastre, 
continuă Prinţul Oberyn, în timp ce Ser Aron Qorgyle îl ajuta să-şi 
îmbrace tunica de piele vătuită şi începu să i-o lege la spate. 
Ştiai că mamele noastre se cunoşteau de mult? 

— Parcă îmi amintesc că au fost la curte împreună, când erau 
copile. Companioane ale Prințesei Rhaella? 

— Intocmai. Eram convins că mamele noastre au copt 
împreună acest plan. Scutierul Buze-de-Calmar şi cei din tagma 
lui şi diversele fecioare cu feţele pline de coşuri care au fost 
plimbate prin faţa mea erau doar migdalele dinaintea ospăţului, 
menite să ne deschidă apetitul. Felul principal urma să fie servit 
la Casterly Rock. 

— Cersei şi Jaime. 

— Ce pitic isteţ! Elia şi cu mine eram mai mari, desigur. 
Fratele şi sora ta nu puteau să aibă mai mult de opt sau nouă 
ani. Totuşi, o diferenţă de cinci-şase ani e destul de mică. lar pe 

corabia noastră era o cabină goală, o cabină foarte frumoasă, ca 
una pe care ai păstra-o pentru o persoană de viţă nobilă. De 
parcă ar fi fost aranjat să aducem pe cineva cu noi înapoi la 
Sunspear. Un tânăr paj, poate. Sau o însoţitoare pentru Elia. 
Nobila ta mamă avea de gând să-l logodească pe Jaime cu sora 
mea, sau pe Cersei cu mine. Poate ambele. 

— Poate, spuse Tyrion. Dar tatăl meu... 

— ... stăpânea peste Cele Şapte Regate, dar acasă era sub 
stăpânirea nobilei sale soţii, sau cel puţin aşa spunea mereu 
mama mea. Prinţul Oberyn îşi ridică braţele, ca Lordul Dagos 
Manwoody şi Bastardul din Godsgrace să-i poată trage cămaşa 
lungă de zale peste cap. In Oraşul Vechi am aflat despre moartea 
mamei tale şi despre copilul monstruos pe care-l născuse. Am fi 
putut să ne întoarcem, dar mama mea a ales să ne continuăm 
drumul. Ţi-am povestit cum am fost întâmpinați la Casterly Rock. 
Ceea ce nu ţi-am spusa fost că mama mea a aşteptat atât cât se 
cuvenea, apoi a deschis discuţia cu tatăl tău despre scopul vizitei 
noastre. Ani mai târziu, pe patul de moarte, mi-a spus că Lordul 
Tywin ne refuzase fără menajamente. A informat-o că fiica lui îi 
era destinată Prințului Rhaegar. lar când i-a propus ca Jaime să 
se însoare cu Elia, tatăl tău te-a oferit pe tine în schimb. 

— Ofertă pe care a considerat-o o insultă. 

— Era. Chiar şi tu îţi poţi da seama, desigur. 

— O, desigur. Totul revine şi iar revine, gândi Tyrion, /a 
mamele şi la taţii noştri şi la cei dinaintea lor. Suntem marionete 
care dansează pe sforile întinse de cei care au fost înaintea 
noastră şi, într-o zi, propriii noştri copii vor prelua sforile şi vor 
continua să danseze în locul nostru. Ei, bine, Prinţul Rhaegar s-a 
însurat cu Elia din Dorne, nu cu Cersei Lannister de Casterly 
Rock. Aşa că s-ar părea că mama ta a câştigat lupta aceea. 

— Aşa a crezut, fu de acord Prinţul Oberyn, dar tatăl tău nu e 
omul care să uite asemenea jigniri. Le-a dat cândva lecţia aceea 
Lordului şi Doamnei Tarbeck şi Casei Reyne din Castamere. lar la 
Debarcaderul Regelui, i-a dat-o surorii mele. Coiful, Dagos. 
Manwoody îi înmâna coiful înalt, auriu, cu un disc de aramă 
montat pe frunte: soarele Dornului. Tyrion observă că viziera 
fusese îndepărtată. Elia şi copiii ei au aşteptat mult timp să se 
facă dreptate. Prinţul Oberyn îşi puse mănuşile roşii din piele 
moale şi îşi luă din nou sulița în mână. Dar astăzi o vor avea. 

Pentru duel fusese aleasă curtea exterioară. Tyrion era nevoit 
să alerge şi să ţopăie ca să ţină pasul cu Prinţul Oberyn. Şarpele 

e nerăbdător, gândi el. Să sperăm că e şi veninos. Era o zi 
cenuşie şi vântoasă. Soarele se lupta să străpungă norii, dar 
Tyrion nu ştia cine avea să câştige acea bătălie mai mult decât 
ştia cine avea s-o câştige pe cea de care atârna viaţa lui. 

O mie de oameni veniseră parcă să vadă dacă va trăi sau va 
muri. Erau înşiraţi pe zidurile castelului şi se înghionteau pe 
treptele  donjoanelor şi ale turnurilor. Priveau de la uşile 
grajdurilor, de la ferestre şi de pe poduri, din balcoane şi de pe 
acoperişuri. lar curtea era înţesată. Erau atât de mulţi încât 
mantiile aurii şi cavalerii Gărzii Regale se vedeau nevoiţi să-i 
împingă înapoi ca să facă loc pentru duel. Unii aduseseră scaune, 
ca să stea mai comod, în timp ce alţii erau cocoţaţi pe butoaie. 
Ar fi trebuit să facem asta la Groapa Dragonilor, gândi 
morocănos Tyrion. Am fi putut să cerem un gologan de fiecare şi 
am fi plătit şi nunta şi înmormântarea lui Joffrey. Unii dintre 
spectatori aveau copii mici pe umeri, să vadă mai bine. Când îl 
observară pe Tyrion, începură să strige şi să arate cu degetul. 

Cersei părea şi ea aproape o copilă, pe lângă Ser Gregor. În 
armura sa, Muntele arăta mai mare decât ai crede că poate fi un 
om. Pe sub cămaşa lungă şi galbenă, cu blazonul celor trei câini 
negri ai Casei Clegane, şi peste zale purta o platoşă grea din oţel 
cenuşiu, ciobită şi zgâriată în bătălii. Pe dedesubt, trebuia să fie 
piele fiartă şi o tunică vătuită. Un coif mare, teşit, era prins de 
grumăjer, cu orificii în dreptul gurii şi nasului şi o deschizătură 
lungă pentru ochi. Creasta din vârf era un pumn de piatră. 

Din capătul celălalt al curţii, Tyrion nu putea vedea dacă Ser 
Gregor era sau nu rănit. Arată de parcă ar fi cioplit din piatră, 
cum stă acolo. Spada îi era înfiptă în pământ, în faţa lui, aproape 
doi metri de metal zgâriat. Mâinile imense ale lui Ser Gregor, 
acoperite de mănuşi din oţel, cu un singur deget, ţineau garda 
de ambele părţi ale mânerului. Până şi ibovnica Prințului Oberyn 
păli la vederea lui. 

— Ai de gând să te lupţi cu e/? îl întrebă Ellaria Sand cu glas 
răguşit. 

— Am de gând să-l înfrâng, îi răspunse iubitul ei, fără griji. 

Tyrion avea şi el îndoielile lui, acum când îi vedea în pragul 
luptei. Privindu-l pe Prinţul Oberyn, se pomeni dorindu-şi să fi 
fost Bronn cel care-l apără... sau, şi mai bine, Jaime. Vipera Roşie 
avea o armură uşoară, mănuşi, armuri de antebraţ, grumăjer, 
umerare şi un prohab de oţel. In rest, Oberyn era îmbrăcat în 
piele subţire şi mătăsuri vaporoase. Peste cămaşa de zale îşi 

purta armura de solzi, dar nici zalele, nici solzii nu-l puteau 
proteja nici pe sfert cât armura grea a lui Gregor. Cu viziera 
scoasă, coiful prinţului nu era cu nimic mai bun decât o cască, 
neavând nici măcar protecţie nazală. Scutul său rotund de oţel 
strălucea lustruit, înfăţişând soarele-şi-suliţa în aur roşu, aur 
galben, aur alb şi aramă. 

Aş putea să dansez în jurul lui până când ar fi atât de obosit 
încât n-ar mai putea nici să ridice brațul, apoi l-aş dobori pe 
spate. Vipera Roşie părea să fie de aceeaşi părere cu Bronn. 
Numai că mercenarul fusese conştient de riscurile unei 
asemenea tactici. Sper din tot sufletul că ştii ce faci, şarpe. 

Lângă Turnul Mâinii fusese ridicată o platformă, la jumătatea 
drumului dintre cei doi campioni. Acolo stăteau Lordul Tywin şi 
fratele lui, Ser Kevan. Prinţul Tommen nu se zărea. Pentru asta, 
cel puţin, Tyrion era recunoscător. 

Lordul Tywin îi aruncă o privire fiului său pitic, apoi ridică 
mâna. Goarnele sunară, potolind mulţimea. Inaltul Septon ieşi în 
faţă, târşâindu-şi picioarele, cu coroana-i înaltă de cristal pe cap, 
şi se rugă ca Tatăl Ceresc să-i ajute în această judecată şi ca 
Războinicul să dea putere braţului care luptă pentru o cauză 
dreaptă. Acela sunt eu, îi veni lui Tyrion să strige, dar ceilalţi nu 
ar fi făcut decât să râdă şi era sătul de râsete până-n gât. 

Ser Osmund Kettleblack îi aduse lui Clegane scutul, un obiect 
masiv din stejar greu, cu marginea din fier negru. Când Muntele 
îşi strecură mâna stângă pe sub chingi, Tyrion văzu că dulăii lui 
Clegane fuseseră proaspăt pictaţi. In dimineaţa aceasta, Ser 
Gregor purta steaua cu şapte colţuri pe care Andalii o aduseseră 
în Westeros când traversaseră Marea Ingustă, să-i nimicească pe 
Primii Oameni, cu zeii lor cu tot. Un gest ev/avios, Cersei, dar mă 
îndoiesc că zeii vor fi impresionați. 

Erau cincizeci de metri între ei. Prinţul Oberyn se apropia 
repede, Ser Gregor greoi şi ameninţător. Nu, pământul nu se 
cutremură când păşeşte, gândi Tyrion. Sunt doar bătăile inimii 
mele. Când cei doi ajunseră la zece metri unul de altul, Vipera 
Roşie se opri şi strigă: 

— i s-a spus cine sunt? 

Ser Gregor mormăi printre dinţi: 

— Un om mort. 

Inainta, implacabil. Dornisheanul alunecă într-o parte. 

— Sunt Oberyn Martell, un prinţ din Dorne, spuse el în timp ce 
Muntele se întorcea, să nu-l piardă din ochi. Prinţesa Elia a fost 

sora mea. 

— Cine? întrebă Gregor Clegane. 

Suliţa lungă a lui Oberyn lovi, dar Ser Gregor îi întâmpină 
vârful cu scutul, dând-o la o parte, şi se năpusti către prinţ, cu 
spada sclipind. Dornisheanul se răsuci, neatins. Suliţa ţâşni în 
faţă, Clegane o izbi cu spada, Martell o retrase brusc şi apoi 
împunse din nou. Metalul scârţâi pe metal când vârful suliţei 
alunecă de pe pieptul Muntelui, spintecându-i cămaşa şi lăsând o 
zgârietură lungă şi strălucitoare în oţelul de dedesubt. 

— Elia Martell, Prinţesa Dornului, şuieră Vipera Roşie. Ai 
siluit-o. Ai omorât-o. l-ai ucis copiii. 

Ser Gregor  mărâi. Atacă greoi, lovind spre capul 
dornisheanului. Prinţul Oberyn îl evită cu uşurinţă. 

— Ai siluit-o. Ai omorât-o. l-ai ucis copiii. 

— Ai venit să vorbeşti sau să lupţi? 

— Am venit să te aud mărturisind. 

Vipera Roşie aplică o lovitură iute către pântecele Muntelui, 
fără nici un efect. Gregor pară. Suliţa lungă izbi deasupra spadei. 
Ca limba unui şarpe, ţâşnea înainte şi înapoi, simulând un atac în 
jos şi lovind sus, lovind spre pântece, spre scut, spre ochi. 
Muntele e, cel puţin, o țintă mare, gândi Tyrion. Prinţul Oberyn 
n-avea cum să-l rateze, deşi nici una dintre loviturile lui nu 
străpungea armura grea a lui Ser Gregor. Dornisheanul continua 
să-l înconjoare, împungându-l cu sulița, apoi ţâşnind înapoi, 
obligându-l pe bărbatul masiv să se întoarcă şi iar să se întoarcă. 
Clegane îl pierde din ochi. Coiful Muntelui avea o vizieră îngustă 
care-i limita serios câmpul vizual. Oberyn ştia să se folosească 
de asta, de lungimea suliţei şi de propria-i agerime. 

Continuară aşa multă vreme. Se mişcau încoace şi încolo, de-a 
latul curţii, de jur împrejur, în spirale, Ser Gregor izbind în aer, în 
timp ce sulița lui Oberyn îi lovea braţul, piciorul şi de două ori 
tâmpla. Scutul mare de lemn îşi lua şi el porţia de lovituri, până 
când un cap de câine îşi miji ochii de sub stea, iar în altă parte se 
ivi lemnul aspru de stejar. Din când în când, Clegane mârâia şi o 
dată Tyrion îl auzi mormăind o înjurătură, dar în rest lupta într-o 
tăcere posomorâtă. 

Nu şi Oberyn Martell. 

— Ai siluit-o, striga el, fandând. Ai omorât-o, spunea el, parând 
o lovitură arcuită a spadei lui Clegane. l-ai ucis copiii, striga el, 
izbind cu vârful suliţei în gâtul uriaşului, doar pentru a aluneca 
pe grumăjerul gros de oţel, cu un scârţâit. 

— Oberyn se joacă cu el, spuse Ellaria Sand. 

E un joc absurd, gândi Tyrion. 

— Muntele e prea mare ca să fie jucăria cuiva. 

De jur împrejurul curţii, mulţimea de spectatori se strângea tot 
mai aproape de cei doi luptători, strecurându-se pas cu pas, ca 
să vadă mai bine. Gărzile regelui încercau să-i ţină la distanţă, 
îmbrâncindu-i cu scuturile lor mari şi albe, dar erau sute de 
gură-cască şi doar şase bărbaţi în armuri albe. 

— Ai siluit-o. Prinţul Oberyn pară cu capul suliţei o lovitură 
sălbatică. Ai omorât-o. Trimise vârful suliţei către ochii lui 
Clegane, atât de repede încât uriaşul tresări. l-ai ucis copiii. 
Suliţa flutură într-o parte şi în jos, zgăriind platoşa Muntelui. Ai 
siluit-o. Ai omorât-o. l-ai ucis copiii. Suliţa era cu o jumătate de 
metru mai lungă decât spada lui Ser Gregor, mai mult decât 
suficient ca să-l ţină la o distanţă stânjenitoare. li lovea scutul ori 
de câte ori Oberyn făcea un salt spre el, încercând să-i doboare 
capul suliţei, dar era ca şi cum ar fi încercat să taie aripile unei 
muşte. Ai siluit-o. Ai omorât-o. l-ai ucis copiii. Gregor încercă să 
se arunce asupra lui, dar Oberyn săltă într-o parte şi îl ocoli pe la 
spate. Ai siluit-o. Ai omorât-o. l-ai ucis copiii. 

— Taci. Mişcările lui Ser Gregor păreau ceva mai lente, iar 
spada lui nu se mai ridica chiar atât de mult ca la începutul 
duelului. Tacă-ţi gura aia afurisită! 

— Ai siluit-o, spuse prinţul, mişcându-se spre dreapta. 

— Ajunge! Ser Gregor făcu doi paşi mari şi îşi cobori spada 
deasupra capului lui Oberyn, dar dornisheanul se feri din nou. 

— Ai omorât-o, spuse el. 

— TACI! 

Gregor se avântă cu capul înainte, chiar spre vârful suliţei, 
care îl izbi în partea dreaptă a pieptului, apoi alunecă într-o 
laterală, cu un înfiorător scrâşnet de oţel. Dintr-odată, Muntele 
era destul de aproape ca să atace, cu spada-i imensă sclipind 
într-o aură neagră de oţel. Mulțimea ţipa şi ea. Oberyn rată prima 
lovitură şi aruncă sulița, nefolositoare acum, că Muntele era 
dincolo de vârful ei. Dornisheanul luă cea de-a doua lovitură în 
scut. Metalul întâlni metalul, cu un zăngănit asurzitor, azvârlind 
Vipera Roşie cât colo. Ser Gregor îl urmă, răcnind. Nu fo/oseşte 
cuvinte, doar rage ca un animal, îşi zise Tyrion. Retragerea lui 
Oberyn deveni o fugă cu spatele, la doar câţiva centimetri de 
spada Muntelui, care-i lovea pieptul, braţele, capul. 

In spatele lui se afla grajdul. Spectatorii ţipau şi se 

îmbrânceau, încercând să se ferească din cale. Unul dintre ei se 
împiedică în spatele lui Oberyn. Ser Gregor izbi în jos, cu toată 
puterea. Vipera Roşie se trase într-o parte, rostogolindu-se. 
Nefericitul băiat de la grajduri din spatele lui nu se mişcă la fel 
de repede. Când braţul i se ridică, să-şi apere faţa, sabia lui 
Gregor i-l tăie între cot şi umăr. 

— TACI! răcni Muntele când auzi ţipătul băiatului şi, de data 
aceasta, îşi legănă sabia într-o parte, trimițând capul băiatului 
de-a rostogolul pe jos, într-un şuvoi de sânge şi creieri. Sute de 
spectatori păreau să-şi fi pierdut dintr-odată interesul faţă de 
vinovăția lui Tyrion Lannister, judecând după felul în care se 
împingeau şi se îmbrânceau să scape din curte. 

Dar Vipera Roşie din Dorne era înapoi în picioare, cu sulița 
lungă în mână. 

— Elia! îi strigă lui Ser Gregor. Ai siluit-o. Ai omorât-o. l-ai ucis 
copiii. Acum rosteşte-i numele. 

Muntele se răsuci. Coif, scut, spadă, cămaşă, era împroşcat cu 
sânge din cap până-n picioare. 

— Vorbeşti prea mult, mârâi el. Mă doare capul. 

— Vreau să te aud spunând. A fost Elia din Dorne. 

Muntele fornăi dispreţuitor, apropiindu-se şi, în clipa aceea 
soarele străpunse norii care ascundeau cerul încă de dimineaţă. 

Soarele Dornului, îşi spuse Tyrion, însă prima mişcare o făcu 
Gregor Clegane, aşezându-se cu soarele în spate. E un om redus 
şi brutal, dar are instincte de războinic. 

Vipera Roşie se ghemui, mijindu-şi ochii, şi îşi trimise iarăşi 
sulița înainte. Ser Gregor lovi cu spada, însă mişcarea prinţului 
fusese doar un tertip. Pierzându-şi echilibrul, făcu un pas în faţă, 
clătinându-se. 

Prinţul Oberyn îşi înclină scutul ciobit de metal. O rază de 
lumină scânteie orbitor de pe lustrul de aur şi aramă, direct în 
deschizătura îngustă a coifului inamicului său. Clegane îşi ridică 
scutul, ferindu-se de lumina orbitoare. Suliţa Prințului Oberyn 
sclipi ca un fulger şi găsi locul liber din armura grea, îmbinarea 
de sub braţ. Vârful străpunse zalele şi pielea fiartă. Gregor 
scoase un mârâit înăbuşit când dornisheanul răsuci sulița şi o 
smulse afară. i 

— Elia. Spune! Elia din Dorne! Il înconjura, cu sulița pregătită 
pentru o nouă lovitură. Spune! 

Tyrion se ruga în felul lui: Prăbuşeşte-te şi mori, se ruga el. La 
naiba, cazi şi mori. Sângele care şiroia de sub brațul Muntelui era 

acum sângele lui şi probabil că sub platoşă se revărsa şi mai 
mult. Când Clegane încercă să facă un pas, îl lăsă un genunchi. 
Tyrion avea impresia că se va prăbuşi. 

Prinţul Oberyn îl înconjurase şi era acum în spatele lui. 

— ELIA DIN DORNE! strigă el. Ser Gregor dădu să se întoarcă, 
dar prea încet şi prea târziu. De data aceasta, vârful suliţei îl 
străpunse prin spatele genunchiului, trecând prin straturile de 
zale şi piele dintre plăcile de armură ce-i acopereau coapsa şi 
gamba. Muntele se clătină, se legănă, apoi se prăbuşi cu faţa la 
pământ. Spada uriaşă îi zbură din mână. Incet, greoi, se rostogoli 
pe spate. 

Dornisheanul îşi azvârli scutul zdrobit, apucă sulița cu ambele 
mâini şi se îndepărtă încet. In spatele lui, Muntele lăsă să-i scape 
un geamăt şi se ridică într-un cot. Oberyn se răsuci, iute ca o 
pisică şi alergă către duşmanul căzut. 

— EEEEELLLLLLIIIIIAAAAA! răcni el, coborându-şi sulița cu 
toată puterea asupra trupului aflat dedesubt. Pârâitu/ suliţei din 
lemn de frasin fu aproape la fel de dulce ca urletul de furie al lui 
Cersei şi, pentru o clipă, Prinţul Oberyn căpătă aripi. Șarpele a 
sărit Muntele. Jumătate de suliță se înălța din pântecele lui 
Clegane, iar Prinţul Oberyn se rostogoli, se ridică şi se scutură de 
praf. Azvârli sulița ruptă şi luă spada duşmanului său. Dacă mori 
înainte de a-i rosti numele, ser, o să te urmăresc prin toate cele 
şapte iaduri, îl ameninţă el. 

Ser Gregor încercă să se ridice. Suliţa ruptă îi străpunsese 
trupul şi îl ţintuia la pământ. Apucă sulița cu ambele mâini, 
gemând, dar nu reuşi s-o smulgă. Sub el se întindea o baltă roşie 
de sânge. 

— Mă simt dintr-odată mai nevinovat, îi spuse Tyrion Ellariei 
Sand, aflată lângă el. 

Prinţul Oberyn se apropie. 

— Spune numele! Aşeză un picior pe pieptul Muntelui şi ridică 
spada cu ambele mâini. Dacă intenţionase să-i taie lui Gregor 
capul sau să-i înfigă vârful prin vizieră, Tyrion nu avea să afle 
niciodată. 

Mâna lui Clegane se întinse pe neaşteptate şi îl înhăţă pe 
dornishean pe după genunchi. Vipera Roşie cobori spada într-o 
lovitură sălbatică, dar se dezechilibră şi tăişul nu făcu altceva 
decât să lase încă o urmă pe armura de antebraţ a Muntelui. 
Apoi spada era uitată, iar mâna lui Gregor se strângea şi se 
răsucea, trăgându-l pe dornishean peste el. Se luptară prin praf 

şi prin sânge, cu sabia ruptă agitându-se într-o parte şi în alta. 
Tyrion văzu îngrozit că Muntele îl cuprinsese pe prinţ cu un braţ 
uriaş, trăgându-l aproape de pieptul lui, ca pe o iubită. 

— Elia din Dorne, îl auziră cu toţii spunând pe Ser Gregor, 
când erau destul de aproape ca să se sărute. Glasul lui grav 
răsună în coif. l-am ucis plodul urlător. Işi înfipse mâna liberă în 
faţa neapărată a lui Oberyn, înfigându-i degetele de oţel în ochi. 
Apoi am siluit-o. Clegane îşi vâri pumnul în gura dornisheanului, 
sfărâmându-i dinţii. Apoi i-am zdrobit capul nenorocit. Aşa. Când 
îşi retrase pumnul uriaş, sângele de pe mănuşă părea să fumege 
în aerul rece al dimineţii. Se auzi un pârâit dezgustător. Ellaria 
Sand urlă îngrozită, iar lui Tyrion i se ridică micul dejun în gât. Se 
pomeni în genunchi, vomând slănină şi cârnaţi şi plăcintă cu 
mere şi acea porţie dublă de ouă fripte cu ceapă şi ardei iuți 
dornisheni. 

Nu-l auzi pe tatăl lui rostind cuvintele care îl condamnau. 
Poate că vorbele nu-şi aveau rostul. Mi-am pus viața în mâinile 
Viperei Roşii, iar el a scăpat-o. Când îşi aminti, prea târziu, că 
şerpii nu aveau mâini, Tyrion începu să râdă isteric. 

Era la jumătatea drumului în jos, pe scara şerpuitoare, când îşi 
dădu seama că mantiile aurii nu-l duceau în celula din turn. 

— Sunt trimis în celulele negre, spuse el. 

Nu se sinchisiră să-i răspundă. De ce v-aţi răci gura de 
pomană cu un mort? 

DAENERYS 


Dany îşi lua micul dejun sub curmalul care creştea pe 
terasa-grădină, privindu-şi dragonii hârjonindu-se pe lângă vârful 
Marii Piramide, unde se înălţase cândva harpia uriaşă de bronz. 
Meereenul avea vreo douăzeci de piramide mai mici, dar nici una 
dintre ele nu era nici pe jumătate atât de înaltă. Din locul acela, 
putea vedea tot oraşul: ulițele înguste şi întortocheate şi străzile 
largi de cărămidă, templele şi grânarele, cocioabele şi palatele, 
bordelurile şi băile, grădinile şi fântânile, marile cercuri roşii ale 
arenelor de luptă. lar dincolo de ziduri era marea argintie, 
şerpuitorul  Skahazadhan, dealurile brune, uscate, livezile 
pârjolite şi câmpurile înnegrite. Aici sus, în grădina ei, Dany se 
simţea uneori ca un zeu locuind pe cel mai înalt munte din lume. 

Oare toți zeii se simt atât de singuri? Cu siguranţă, unii se 
simțeau. Missandei îi povestise despre Stăpânul Armoniei, 
venerat de Poporul Paşnic din Naath. Era singurul zeu adevărat, 
spunea mica ei tălmăcitoare, zeul care a fost dintotdeauna şi va 
fi de-a pururi, cel care a făcut luna, stelele şi pământul şi toate 
fiinţele care sălăşluiesc pe ele. Bietu/ Stăpân al Armoniei. Dany îl 
compătimea. Trebuia să fie îngrozitor să fii singur pe vecie, 
înconjurat de stoluri de femei-fluture pe care le puteai crea şi 
nimici doar cu un cuvânt. Westerosul avea cel puţin şapte zei, 
dar Viserys îi spusese că unii septoni susțineau că aceştia erau 
doar întruchipări ale unui singur zeu, şapte fațete ale aceluiaşi 
cristal. Asta o zăpăcea. Auzise că preoteasa roşie credea în doi 
zei, dar cei doi erau veşnic în război. 

Missandei îi aduse ouă de rață, cârnaţi de câine şi o jumătate 
de cupă de vin îndulcit, amestecat cu zeama de la o lămâie 
verde. Mierea atrăgea muştele, dar lumânările parfumate le 
alungau. Mugştele nu erau atât de sâcâitoare aici, sus, cum erau 
în celelalte părţi ale oraşului - iată încă un lucru care îi plăcea la 
piramidă. 

— Trebuie să-mi amintesc să fac ceva cu muştele, zise Dany. 
La Naath sunt multe muşte, Missandei? 

— La Naath sunt fluturi, răspunse tălmăcitoarea în Limba 
Comună. Doreşti vin? 

— Nu, trebuie să-mi reunesc consiliul în curând. Dany se 
ataşase de Missandei, micuța tălmăcitoare cu ochii mari, aurii, 

înţeleaptă pentru vârsta ei. E şi curajoasă. Trebuia să fie, ca să 
îndure viaţa pe care a trăit-o. Spera că într-o bună zi va vedea 
acea legendară insulă a Naathului. Missandei spunea că Poporul 
Paşnic făcea muzică în loc de război. Nu omorau nici măcar 
animalele; mâncau numai fructe, niciodată carne. 
Spiritele-fluture ale Stăpânului Armoniei apărau insula împotriva 
tuturor celor care căutau să le facă vreun rău oamenilor paşnici. 
Mulţi cuceritori veniseră la insula Naath, să-şi însângereze 
săbiile, însă cu toţii s-au îmbolnăvit şi au murit. Dar 
spiritele-fluture nu-i apără când năvălesc corăbiile de sclavi. 

— Intr-o bună zi, o să te duc acasă, Missandei, îi promise 
Dany. Dacă i-aş fi făcut aceeaşi promisiune lui Jorah, oare m-ar 
mai fi vândut? lţi jur. A 

— Sclava e mulţumită să rămână cu tine, lnălţimea Ta. Naath 
mă va aştepta acolo mereu. Eşti bună cu sclav... cu mine. 

— Şi tu cu mine. Dany o luă de mână. Haide, ajută-mă să mă 
îmbrac. 

Jhigqui o ajută pe Missandei s-o îmbăieze, în timp ce Irri îi 
pregătea hainele. Astăzi va purta o rochie de brocart violet şi o 
eşarfă argintie, iar pe cap, coroana cu trei capete de dragon pe 
care i-o dăruise în Qarth Frăția Turmalinelor. Papucii erau tot 
argintii, cu tocuri atât de înalte încât întotdeauna se temea să nu 
cadă. Când era gata îmbrăcată, Missandei îi aduse oglinda de 
argint lustruit, să se privească. Dany se cercetă în tăcere. Oare 
acesta e chipul unei cuceritoare? După părerea ei, arăta tot ca o 
fetiţă. 

Nimeni nu-i spunea încă Daenerys Cuceritoarea, dar probabil 
va veni şi asta. Aegon Cuceritorul câştigase Westerosul cu trei 
dragoni, dar ea luase Meereenul cu şobolani din canale şi un 
mădular de lemn, în mai puţin de o zi. Sărmanul Groleo. Dany 
ştia că omul plângea şi acum după corabia lui. Dacă o galeră de 
război putea zdrobi o altă corabie, de ce nu şi o poartă? La asta 
se gândise când le poruncise căpitanilor să-şi tragă corăbiile la 
mal. Catargele lor deveniseră berbeci şi un furnicar de oameni 
liberi le sfârtecaseră carenele, construind din ele mantelete, 
țestoase, catapulte şi scări. Mercenarii dăduseră fiecărui berbec 
un nume deocheat. Şi astfel, arborele de prora al lui Meraxes - 
care mai înainte purtase numele de Pozna lui Joso - zdrobise 
poarta dinspre est. Măadu/arul lui Joso, îi ziceau. Lupta se 
dezlănţuise, crâncenă şi sângeroasă, aproape o zi întreagă şi 
până târziu în noapte, când lemnul porţii a început să se crape şi 

capul de fier al lui Meraxes, un chip vesel de bufon, şi-a făcut loc 
cu mare zgomot. 

Dany avusese de gând să conducă ea însăşi atacul, dar 
căpitanii ei spuseseră într-un glas că ar fi o nebunie, iar căpitanii 
ei nu cădeau niciodată de acord în vreo privinţă. Aşadar, 
rămăsese în spate, pe calul ei, îmbrăcată într-o cămaşă lungă de 
zale. Auzise oraşul căzând de la doi kilometri depărtare, când 
strigătele sfidătoare ale apărătorilor se preschimbaseră în 
strigăte de spaimă. In clipa aceea, dragonii ei zbieraseră unul la 
altul, umplând aerul nopţii de flăcări. Sclavii se ridică, înţelese ea 
dintr-odată. Șobolanii mei din canal le-au ros lanţurile. 

După ce ultima rezistenţă fusese zdrobită de Cei Nepătaţi şi 
atacul şi-a urmat cursul, Dany a intrat în oraş. Mormanele de 
morţi erau atât de înalte în faţa porţii sfărâmate, încât sclavii 
eliberaţi se căzniră aproape o oră să croiască drum pentru calul 
ei. Mădularul lui Joso şi marea ţestoasă de lemn care îl protejase, 
acoperite cu piei de cal, zăceau în părăsire dincolo de poartă. 
Dany trecea pe lângă clădiri arse şi ferestre sparte, pe străzi de 
cărămidă, unde canalele erau ticsite de trupurile tari şi umflate 
ale morţilor. Sclavii o aclamau, întinzând spre ea mâini pătate de 
sânge şi strigând-o Mamă! 

In piaţa din faţa Marii Piramide, oamenii Meereenului se 
îngrămădeau năpăstuiţi. În lumina dimineţii, numai mari nu 
arătau Marii Stăpâni. Fără bijuteriile lor, fără tokaruri/e tivite, 
aveau un aer jalnic, o turmă de bătrâni cu mâinile zbârcite şi 
pielea pătată şi de tineri cu frizuri ridicole. Femeile lor erau fie 
fleşcăite şi cărnoase, fie uscate ca nişte vreascuri, cu feţele boite 
brăzdate de lacrimi. 

— li vreau pe conducătorii voştri, le-a spus Dany. Predaţi-i şi 
ceilalţi vor fi cruţaţi. 

— Câţi? a întrebat o femeie bătrână, suspinând. De câţi ai 
nevoie ca să ne cruţi pe noi? 

— O sută şaizeci şi trei, a răspuns ea. 

l-a țintuit pe stâlpi de lemn în jurul pieţei, fiecare arătând cu 
mâna către următorul. Clocotea de furie când a dat porunca. Se 
simţea ca un dragon răzbunător. Dar mai târziu, când a trecut pe 
lângă oamenii ce mureau pe stâlpi, când le-a auzit gemetele şi 
le-a simţit mirosul de fecale şi sânge... 

Dany puse oglinda deoparte, încruntându-se. A fost drept. A 
fost. Am făcut-o pentru copii. 

Camera ei de audienţe era la nivelul de dedesubt, o încăpere 

răsunătoare, cu tavanul înalt şi pereţi din marmură violet. Cu 
toată grandoarea, era un loc rece. Acolo se aflase un tron, un 
obiect extravagant, din lemn sculptat şi poleit cu aur, în forma 
unei harpii fioroase. II privise lung, o singură dată, şi poruncise să 
fie făcut surcele. 

— N-o să stau în poala harpiei, le-a spus. 

Şedea acum pe o bancă simplă din lemn de abanos. Era bună, 
însă îi auzise pe oamenii Meereenului spunând că nu era 
potrivită pentru o regină. _ 

Călăreţii ei de sânge o aşteptau. In cosiţele uleiate le sunau 
clopoței şi purtau giuvaierele şi aurul celor morţi. Meereenul era 
neînchipuit de bogat. Până şi mercenarii ei păreau sătui, cel 
puţin deocamdată. În capătul celălalt al încăperii se afla Viermele 
Cenuşiu, îmbrăcat în uniforma simplă a Celor Nepătaţi, sub braţ 
cu casca de bronz cu ţepuşă. Pe ei, cel puţin, se putea bizui, sau 
aşa spera... şi pe Oacheşul Ben Plumm, pe vânjosul Ben, cu părul 
lui alb-cenuşiu şi faţa ofilită, atât de iubit de dragonii ei. Şi pe 
Daario care strălucea în auriu, lângă el. Daario şi Ben Plumm, 
Viermele Cenuşiu, Irri, Jhiqui, Missandei... Privindu-i, Dany se 
întreba cine va fi următorul care o va trăda. 

Dragonul are trei capete. Există doi oameni pe lume în care 
pot avea încredere, dacă îi pot găsi. Atunci nu voi fi singură. Vom 
fi trei împotriva lumii, ca Aegon şi surorile lui. 

— Noaptea a fost aşa de liniştită cum mi s-a părut? întrebă 
Dany. E 

— Se pare că da, lnălţimea Ta, răspunse Oacheşul Ben Plumm. 

Dany era mulţumită. Meereenul fusese prădat cu sălbăticie, 
aşa cum se întâmpla întotdeauna cu oraşele proaspăt cucerite, 
dar Dany hotărâse că toate acestea trebuiau să ia sfârşit acum, 
că oraşul era al ei. Decretase că criminalii vor fi spânzurați, că 
jefuitorilor li se va tăia o mână, iar violatorilor mădularul. Opt 
criminali se legănau pe ziduri, iar Cei Nepătaţi umpluseră un coş 
cu mâini însângerate şi viermi moi şi roşii, iar Meereenul era 
acum liniştit. Dar pentru cât timp? 

O muscă îi bâzâia în jurul capului. Dany o alungă, iritată, dar 
musca reveni aproape imediat. 

— Sunt prea multe muşte în oraşul ăsta. 

Ben Plumm râse gutural. 

— Dimineaţă am avut muşte în bere. Pe una am înghiţit-o. 

— Muştele sunt răzbunarea morţilor. Daario zâmbi şi îşi 
mângâie şuviţa din mijlocul bărbii. Cadavrele fac viermi şi viermii 

adună muşte. 

— Atunci ne vom descotorosi de cadavrele alea. incepând cu 
cele din piaţa de jos. Vierme Cenuşiu, te ocupi tu de asta? 

— Regina porunceşte, omul ăsta se supune. 

— Ar fi bine să aduci saci, pe lângă lopeţi, Vierme, îl sfătui 
Oacheşul Ben Plumm. Sunt cam răscoapte. Cad de pe maldărele 
alea, bucăţi bucățele, şi mişună de... 

— Ştie. Ştiu şi eu. Dany îşi aminti oroarea pe care o simţise 
când văzuse acea Piaţă a Supliciului din Astapor. Am făcut şi eu 
un lucru la fel de oribil, dar cu siguranță au meritat. Justiţia aspră 
e tot justiţie. 

— Inălţimea Ta, spuse Missandei. Ghiscarii îşi înmormântează 
morţii de seamă în cripte, sub palatele lor. Dacă vrei să cureţi 
oasele şi să le înapoiezi rudelor, le vei face o favoare. 

Văduvele mă vor blestema la fel. 

— Aşa să fie. Dany îi făcu semn lui Daario: Câţi aşteaptă 
pentru audienţă în dimineaţa aceasta? 

— Doi s-au prezentat să se încălzească sub strălucirea ta. 
Daario se alesese de pe urma jafului cu o garderobă nouă şi, ca 
să se potrivească, îşi revopsise în violet-închis barba în furculiţă 
şi părul cârlionţat. Ochii îi păreau acum şi mai violeţi, de parcă ar 
fi fost un valyrian rătăcit. Au sosit astă-noapte pe Steaua Indigo, 
o galeră de negoţ din îndepărtatul Qarth. 

O galeră de sclavi, vrei să zici. Dany se încruntă. 

— Cine sunt? 

— Căpitanul Stelei şi unul care susţine că vorbeşte în numele 
Astaporului. 

— Prima dată o să primesc solul. 

Se dovedi a fi un bărbat palid, cu căutătură de dihor, cu 
şiraguri de perle şi fir de aur răsucit atârnându-i greu la gât. 

— Luminăţia Ta! strigă el. Numele meu este Ghael. Aduc 
Mamei Dragonilor salutul Regelui Cleon din Astapor. Cleon cel 
Mare. 

Dany înţepeni. 

— Am lăsat un consiliu să conducă Astaporul. Un vindecător, 
un învăţat şi un preot. 

— Luminăţia Ta, acei tâlhari perfizi ţi-au înşelat încrederea. S-a 
dovedit că unelteau să le redea Marilor Stăpâni puterea şi să 
pună oamenii în lanţuri. Cleon cel Mare le-a dat planurile în 
vileag şi le-a tăiat capetele dintr-o lovitură, iar oamenii 
recunoscători ai Astaporului l-au încoronat pentru curajul lui. 

— Nobile Ghael, spuse Missandei, în dialectul Astaporului, este 
vorba despre acelaşi Cleon care a fost cândva sclavul lui Grazdan 
mo Ullhor? 

Glasul ei era inocent, dar întrebarea îl nelinişti vizibil pe sol. 

— Acelaşi, recunoscu el. Un om mare. 

Missandei se aplecă, apropiindu-se de Dany. 

— A fost măcelar în bucătăria lui Grazdan, îi şopti fata la 
ureche. Se spunea că poate măcelări un porc mai repede ca 
oricine din Astapor. 

Am dat Astaporului un rege măcelar. Pe Dany o cuprinse 
ameţeala şi ştia că nu avea voie să-l lase pe sol să observe. 

— Mă voi ruga ca Regele Cleon să domnească bine şi înţelept. 
Ce aşteaptă de la mine? 

Ghael se frecă la gură. j 

— Poate că ar trebui să discutăm între patru ochi, Inălţimea 
Ta. 

— N-am nici un secret faţă de căpitanii şi comandanții mei. 

— Cum ţi-e voia. Cleon cel Mare mi-a poruncit să transmit 
devotamentul lui faţă de Mama Dragonilor. Duşmanii tăi sunt 
duşmanii lui, zice el, în frunte cu Inţelepţii Stăpâni din Yunkai. 
Propune un pact între Astapor şi Meereen împotriva Yunkaiului. 

— Am jurat că yunkaii nu vor păţi nimic dacă îşi eliberează 
sclavii, îi aminti Dany. 

— Nu putem avea încredere în aceşti câini din Yunkai, 
Luminăţia Ta. Chiar în clipa aceasta complotează împotriva ta. 
Au fost mobilizați noi recruți, care pot fi văzuţi antrenându-se în 
afara zidurilor oraşului. Se construiesc corăbii de război, la Noul 
Ghis şi la Volantis, iar în vest au fost trimişi soli să încheie alianţe 
şi să tocmească mercenari. Au trimis călăreţi în Vaes Dothrak, să 
năvălească asupra ta cu un khalasar. Cleon cel Mare mi-a 
poruncit să-ţi spun să nu te temi. Astaporul nu uită. Astaporul nu 
te va trăda. Ca să-şi dovedească fidelitatea, Cleon cel Mare îţi 
propune să pecetluiască alianţa voastră cu o căsătorie. 

— O căsătorie? Cu mine? 

Ghael zâmbi. Avea dinţii maro şi stricaţi. 

— Cleon cel Mare îţi va dărui mulţi fii puternici. 

Dany rămase fără cuvinte, dar micuța Missandei îi veni în 
ajutor. 

— Prima lui soţie i-a dăruit fii? 

Solul o privi mâhnit. 

— Are trei fiice cu prima lui soţie. Două dintre nevestele lui 

mai noi sunt însărcinate. Dar are de gând să le lase pe toate 
deoparte, dacă Mama Dragonilor va consimţi să-l ia de bărbat. 

— Câtă mărinimie! spuse Dany. Mă voi gândi la tot ce mi-ai 
spus, lordul meu. 

Dădu poruncă să i se pregătească lui Ghael camere pentru 
noapte, undeva mai jos, în piramidă. 

Toate victoriile se transformă în cenuşă în mâinile mele, gândi 
ea. Orice aş face, aduc numai moarte şi oroare. Când pe străzi va 
ajunge vorba despre cele petrecute la Astapor, cum negreşit se 
va întâmpla, zeci de mii de sclavi Meereenii proaspăt eliberaţi 
vor hotărî, fără doar şi poate, să o urmeze la vest, unde se 
ducea, temându-se de ceea ce i-ar putea aştepta dacă ar 
rămâne... deşi era posibil ca în marş să îi aştepte lucruri şi mai 
cumplite. Chiar dacă ar goli toate grânarele din oraş şi ar lăsa 
Meereenul să moară de foame, cum să hrănească atât de mulţi? 
Drumul din faţa ei era plin de vicisitudini, sânge şi primejdii. Ser 
Jorah o prevenise. O prevenise în atâtea privinţe... el... Wu, n-o să 
mă gândesc la Jorah Mormont. Să mai rabde putin. 

— Am să-l primesc acum pe acel căpitan al galerei de negoţ, 
anunţă ea. Poate că are veşti mai bune. 

Speranţa se dovedi deşartă. Căpitanul Stelei Indigo era din 
Qarth, aşa că vărsă râuri de lacrimi când îl întrebă despre 
Astapor. 

— Oraşul sângerează. Morţii putrezesc neîngropaţi pe străzi, 
fiecare piramidă e o cazarmă, iar pieţele nu au de vânzare nici 
mâncare, nici sclavi. Şi bieţii copii! Cuţitarii Regelui Cleaver au 
pus mâna pe toţi băieţii de viţă nobilă din Astapor, să facă noi 
Nepătaţi de vânzare, deşi vor trece ani de zile până ce vor fi 
pregătiţi. 

Ceea ce o mira pe Dany cel mai mult era cât de puţin 
surprinsă era. Işi aminti de Eroeh, fata lhazarheană pe care 
încercase cândva s-o apere şi la ce se întâmplase cu ea. în 
Meereen se va întâmpla la fel, după ce plec, gândi ea. Sclavii din 
arenele de luptă, crescuţi şi antrenați să ucidă, se dovedeau deja 
nesupuşi şi arţăgoşi. Păreau să aibă impresia că acum oraşul era 
al lor, cu tot cu fiecare bărbat şi fiecare femeie care îl locuia. Doi 
dintre ei fuseseră printre cei opt pe care îi spânzurase. Nu mai 
am ce să fac, îşi spuse. 

— Ce vrei de la mine, căpitane? 

— Sclavi, răspunse el. Galera mea geme de fildeş, chihlimbar, 
piele de zabral şi alte lucruri de preţ. Vreau să le schimb aici pe 


198 


sclavi, să-i vând la Lys şi Volantis. 

— N-avem nici un sclav de vânzare, răspunse Dany. 

— Regina mea! Daario făcu un pas în faţă. Malul râului e plin 
de oameni ai Meereenului, care imploră să fie lăsaţi să se vândă 
acestui gqartheean. Sunt mai mulţi ca muştele. 

Dany era uluită. 

— Vorsă fie sclavi? 

— Cei care vor sunt curtenitori şi de sânge nobil, dulce regină. 
Asemenea sclavi sunt preţuiţi. In Oraşele Libere, vor fi 
preceptori, scribi, sclavi pentru plăceri, chiar vindecători sau 
preoţi. Vor dormi în paturi moi, vor mânca pe săturate şi vor locui 
în palate. Aici au pierdut totul şi trăiesc în teamă şi sărăcie. 

— Inţeleg. Probabil că nu era atât de uimitor, dacă poveştile 
despre Astapor erau adevărate. Dany chibzui o clipă: Fiecare 
bărbat care doreşte să se vândă ca sclav e liber s-o facă. Şi orice 
femeie. Ridică o mână: Dar nu pot să-şi vândă copiii, şi nici un 
bărbat soţia. 

— In Astapor, oraşul îşi lua zeciuiala de fiecare dată când un 
sclav îşi schimba stăpânul, îi spuse Missandei. 

— Vom face la fel, hotărî Dany. Războaiele se câştigau cu aur, 
nu doar cu săbii. A zecea parte din preţ. In monede de aur sau 
argint. Sau în fildeş. Meereenul n-are nevoie de şofran, cuişoare 
şi piei de zabral. 

— Va fi precum porunceşti, glorioasă regină, spuse Daario. 
Ciorile mele de Piatră îţi vor strânge zeciuiala. 

Dacă Ciorile de Piatră aveau să se ocupe de asta, cel puţin 
jumătate din aur se va pierde pe undeva. Dany ştia asta. Dar Fiii 
Secunzi nu erau cu nimic mai buni, iar Nepătaţii erau pe cât de 
incoruptibili pe atât de analfabeți. 

— Trebuie să ţinem catastife. Caută printre oamenii liberi 
câţiva care ştiu să scrie, să citească şi să socotească. 

Cu treaba isprăvită, căpitanul Stelei Indigo se înclină şi plecă. 
Dany se foi neliniştită pe banca ei de abanos. li era groază de 
ceea ce trebuia să urmeze, dar ştia că amânase deja prea mult. 
Yunkai şi Astapor, ameninţări de război, cereri în căsătorie şi 
peste toate, marşul... Am nevoie de cavalerii mei. Am nevoie de 
săbiile lor şi am nevoie de sfatul lor. Cu toate acestea, gândul de 
a-l vedea din nou pe Jorah Mormont o făcea să se simtă ca şi 
cum ar fi înghiţit o lingură plină cu muşte: furioasă, agitată, 
scârbită. Aproape că le simţea bâzâindu-i prin burtă. Sunt 
sângele dragonilor. Trebuie să fiu puternică. Trebuie să am 

flăcări în ochi când îi voi înfrunta, nu lacrimi. 

— Spune-i lui Belwas să-i aducă pe cavalerii mei, porunci 
Dany, înainte să se poată răzgândi. Bunii mei cavaleri. 

Vânjosul Belwas gâfâia din pricina urcuşului, când îi introduse 
pe uşă, cu câte o mână cărnoasă strânsă peste braţul fiecăruia 
dintre cei doi. Ser Barristan păşea cu fruntea sus, dar Ser Jorah 
privea ţintă podeaua de marmură în timp ce se apropia. Unul e 
mândru, celălalt vinovat. Bătrânul îşi răsese barba albă. Arăta cu 
zece ani mai tânăr fără ea. Dar ursul pleşuv părea mai bătrân ca 
înainte. Se opriră brusc în faţa băncii. Vânjosul Belwas făcu un 
pas înapoi şi rămase cu braţele încrucişate peste pieptu-i brăzdat 
de cicatrici. SerJorah îşi drese glasul: 

— Khaleesi... 

Îi lipsise atât de mult glasul lui, dar trebuia să fie 
neînduplecată. 

— Taci. O să-ţi spun eu când să vorbeşti. Se ridică în picioare. 
Când v-am trimis jos, în canale, o parte din mine a sperat că n-o 
să vă mai văd niciodată. Părea un sfârşit potrivit pentru nişte 
mincinoşi, să se înece în scârnăvia stăpânilor de sclavi. Am 
crezut că se vor ocupa zeii de voi, dar v-aţi întors la mine. Bravii 
mei cavaleri din Westeros, un informator şi un trădător. Fratele 
meu v-ar fi spânzurat pe amândoi. Ştia că Viserys, cel puţin, ar fi 
făcut-o. Nu ştia ce ar fi făcut Rhaegar. N-o să neg că m-aţi ajutat 
să cuceresc oraşul... 

Gura lui SerJorah se încleştă. 

— Noi am cucerit acest oraş pentru tine. Cu şobolani de canal. 

— Taci, repetă ea..., deşi ceea ce spunea el era adevărat. 

Pe când Mădularul lui Joso şi ceilalţi berbeci izbeau porţile 
oraşului şi arcaşii ei slobozeau stoluri de săgeți de foc peste 
ziduri, Dany trimisese două sute de oameni de-a lungul râului, la 
adăpostul întunericului, să aprindă corăbiile din port. Dar făcuse 
asta doar ca să ascundă adevăratul lor scop. In vreme ce 
corăbiile aprinse atrăgeau privirile apărătorilor de pe zidurile 
oraşului, câţiva înotători smintiţi au găsit gurile de canal şi au 
desfăcut un grilaj ruginit de fier. Ser Jorah, Ser Barristan, 
Vânjosul Belwas şi douăzeci de bravi ţicniţi s-au strecurat sub 
apa maronie, urcând prin tunelul de cărămidă, o ceată pestriță 
de mercenari, Nepătaţi şi sclavi eliberaţi. Dany le spusese să 
aleagă doar bărbaţi care nu au familii... şi, de preferinţă, nici 
simţul mirosului. 

Fuseseră pe cât de curajoşi pe atât de norocoşi. Trecuse o 

lună de la ultima ploaie zdravănă şi canalele erau pline doar 
până la coapse. Aveau şi lumină, căci înfăşuraseră torţele cu 
pânză uleiată, care le menținea uscate. Câţiva dintre sclavii 
eliberaţi fuseseră înspăimântați de şobolanii uriaşi, până când 
Vânjosul Belwas a prins unul şi l-a rupt cu dinţii în două. Un om 
fusese omorât de o şopârlă mare şi palidă care s-a ridicat din apa 
întunecată, trăgându-l de picior, dar după aceea, când au zărit 
din nou apa unduindu-se, Ser Jorah a măcelărit bestia cu sabia. 
De câteva ori se rătăciseră, dar după ce au ieşit la suprafaţă, 
Vânjosul Belwas i-a condus către arena de luptă cea mai 
apropiată, unde au surprins câteva gărzi şi au smuls sclavii din 
lanţuri. In decurs de o oră, jumătate dintre sclavii Meereenului se 
ridicaseră. 

— Aţi ajutat la cucerirea acestui oraş, repetă ea cu 
încăpățânare. Şi m-aţi slujit bine în trecut. Ser Barristan m-a 
salvat de Bastardul Titanului şi, în Qarth, de Omul Mâhnit. Ser 
Jorah m-a salvat de otrăvitor, în Vaes Dothrak, şi de călăreţii de 
sânge ai lui Drogo după ce soarele meu a murit. Atât de mulţi 
oameni îi doriseră moartea, încât uneori le pierdea şirul. Şi totuşi, 
m-aţi minţit, m-aţi înşelat, m-aţi trădat. Se întoarse către Ser 
Barristan: L-ai apărat mulţi ani pe tatăl meu, ai luptat alături de 
fratele meu pe Trident, dar l-ai părăsit pe Viserys când era în exil 
şi ai plecat genunchiul în faţa Uzurpatorului. De ce? Şi spune-mi 
adevărul. 

— Unele adevăruri sunt greu de auzit. Robert era un... un bun 
cavaler... galant, curajos... mi-a cruțat viaţa... şi viaţa multora... 
Prinţul Viserys era doar un copil, ar fi trecut ani până când ar fi 
fost pregătit să domnească şi... iartă-mă, regina mea, dar mi-ai 
cerut adevărul... chiar copil fiind, fratele tău Viserys era adesea 
fiul tatălui tău, într-un fel în care Rhaegar nu era. 

— Fiul tatălui său? Dany se încruntă. Ce înseamnă asta? 

Bătrânul cavaler nu clipi. 

— Tatăl tău era supranumit Regele Nebun din Westeros. Nu 
ţi-a spus nimeni asta? 

— Mi-a spus Viserys. Regele Nebun. Uzurpatorul l-a numit aşa, 
Uzurpatorul şi câinii lui. Regele Nebun. Era o minciună. 

— De ce să ceri adevărul, spuse blând Ser Barristan, dacă nu 
ai urechi să-l auzi? Şovăi, apoi continuă. Ţi-am spus că am folosit 
un nume fals ca Lannisterii să nu ştie că sunt alături de tine. Asta 
a fost mai puţin de jumătate din poveste, Inălţimea Ta. Adevărul 
e că am vrut să te urmăresc o vreme, înainte să-ţi închin sabia 

mea. Să mă asigur că nu eşti... 

— ... fiica tatălui meu? Dacă nu era fiica tatălui ei, atunci cine 
era? 

— ... nebună, termină el. Dar nu văd nici o pată la tine. 

— Pată? Dany se zbârli. i 

— Nu sunt maester, să-ți dau citate din istorie, Inălțimea Ta. 
Săbiile sunt viaţa mea, nu cărţile. Dar orice copil ştie că 
Targaryenii au fost întotdeauna la hotarul nebuniei. Tatăl tău n-a 
fost primul. Regele Jaehaerys mi-a spus odată că nebunia şi 
măreţia sunt două feţe ale aceleiaşi monede. De fiecare dată 
când se năştea un Targaryen, spunea că zeii au aruncat moneda 
în aer şi lumea aşteaptă cu sufletul la gură să vadă pe ce parte 
va cădea. 

Jaehaerys. Bătrânul îl cunoaşte pe bunicul meu. Asta o punea 
pe gânduri. Aproape tot ce ştia despre Westeros era de la fratele 
ei, iar restul de la Ser Jorah. Ser Barristan uitase probabil mai 
multe decât ştiuseră vreodată ceilalţi doi la un loc. Omu/ acesta 
îmi poate spune de unde vin. 

— Aşadar, eu sunt o monedă în mâinile vreunui zeu, asta vrei 
să spui, ser? 

— Nu, răspunse Ser Barristan. Eşti moştenitoarea de drept a 
Westerosului. Până la sfârşitul zilelor mele voi rămâne cavalerul 
tău credincios, dacă mă vei socoti demn să mai port vreodată o 
sabie. Dacă nu, sunt mulţumit să rămân scutierul Vânjosului 
Belwas. 

— Şi dacă hotărăsc că meriţi doar să fii bufonul meu? întrebă 
Dany cu dispreţ. Sau poate bucătarul meu? 

— AŞ fi onorat, lnălţimea Ta, răspunse Selmy, cu o demnitate 
reţinută. Ştiu să coc mere şi să fierb carne de vită ca nimeni altul 
şi am fript o mulţime de rațe deasupra unui foc de tabără. Sper 
că îţi plac unse, cu pielea rumenită şi oasele cu sânge. 

Asta o făcu să zâmbească. 

— Ar trebui să fiu nebună să mănânc aşa ceva. Ben Plumm, 
haide şi dă-i sabia ta lui SerBarristan. 

Dar Barbă-Albă nu voia s-o ia. 

— Mi-am aruncat sabia la picioarele lui Joffrey şi nu m-am mai 
atins de vreuna de atunci. Numai din mâna reginei mele voi mai 
accepta vreodată o sabie. 

— Cum doreşti. Dany luă sabia din mâna Oacheşului Ben şi i-o 
întinse, cu mânerul înainte. Bătrânul o luă reverenţios. 
Îngenunchează, îi spuse Dany, şi jură s-o pui în slujba mea. Ser 

Barristan se lăsă pe un genunchi şi aşeză sabia în faţa ei, rostind 
cuvintele. Dany nici nu le auzi. Cu e/ a fost uşor, gândi ea. Cu 
celălalt va fi mai greu. Când termină cu Ser Barristan, se întoarse 
către Jorah Mormont: lar acum tu, ser. Spune-mi adevărul. 

Gâtul bărbatului voinic era roşu. Dacă de furie sau de ruşine, 
Dany nu ştia. 

— Am încercat să-ţi spun adevărul de o sută de ori. [i-am spus 
că Arstan nu e ceea ce pare. Te-am prevenit că nu te poţi 
încrede în Xaro şi Pyat Pree. Te-am prevenit... 

— M-ai prevenit împotriva tuturor, în afară de tine. Insolenţa 
lui o înfuria. Ar trebui să fie mai umil. Ar trebui să-mi cerşească 
iertarea. Să n-ai încredere în nimeni, decât în Jorah Mormont, aşa 
mi-ai spus... şi în tot acest timp erai unealta Păianjenului! 

— Nu sunt unealta nimănui. Da, am luat aurul eunucului. Am 
învăţat câteva coduri şi am scris câteva scrisori, dar asta a fost 
tot... 

— Tot? M-ai spionat şi m-ai vândut duşmanilor mei. 

— O vreme. O spuse fără tragere de inimă. Apoi m-am oprit. 

— Când? Când te-ai oprit? 

— Am trimis un raport de la Qarth, dar... 

— Qarth? Dany sperase că se sfârşise mult mai devreme. Ce ai 
scris de la Qarth? Că acum eşti omul meu, că nu mai vrei să ai 
de-a face cu urzelile lor? Serjorah n-o putea privi în ochi. Când a 
murit Khal Drogo, mi-ai cerut să merg cu tine la Yi Ti şi la Marea 
de Jad. A fost dorinţa ta sau a lui Robert? 

— Am făcut-o ca să te apăr, zise el hotărât. Să te ţin departe 
de ei. Ştiam ce fel de şerpi sunt... 

— Şerpi? Şi tu ce eşti, ser? Un gând cumplit o străfulgera. Le-ai 
spus că port în pântece copilul lui Drogo? 

— Khaleesi... 

— Să nu te gândeşti să negi, ser, zise aspru Ser Barristan. Am 
fost acolo când eunucul a anunţat consiliul şi Robert a decretat 
că Inălţimea Sa şi copilul ei trebuie să moară. Tu l-ai informat, 
ser. Chiar s-a vorbit că ai putea să duci tu fapta la îndeplinire, în 
schimbul unei amnistii. 

— O minciună. Ser Jorah se întunecă la faţă. N-aş fi... 
Daenerys, eu am fost cel care te-a oprit să bei vinul. 

— Da, şi cum de ştiai că vinul acela era otrăvit? 

— Eu... doar am bănuit... caravana a adus o scrisoare de la 
Varys. Mă prevenea că vor fi tentative. Voia să fii urmărită, da, 
dar nu să ai de suferit. Ser Jorah îngenunche. Dacă nu le-aş fi 

spus eu, ar fi făcut-o altcineva. Ştii asta. 

— Ştiu că m-ai trădat. Işi atinse pântecele, unde murise fiul ei, 
Rhaego. Ştiu că cineva a vrut să-mi otrăvească fiul din pricina ta. 
Asta ştiu. j 

— Nu... nu. Işi scutură capul. N-am vrut niciodată... iartă-mă. 
Trebuie să mă ierți. 

— Trebuie? Era prea târziu. Ar fi trebuit să înceapă prin a-mi 
cere iertare. Nu-l putea ierta, aşa cum avusese de gând. Pe 
vânzătorul de vin îl târâse în spatele calului, până ce nu mai 
rămăsese nimic din el. Oare cel care îl adusese nu merita acelaşi 
lucru? Acesta e Jorah, ursul meu fioros, brațul drept care nu m-a 
părăsit niciodată. Fără el aş fi moartă, dar... Nu te pot ierta, 
spuse ea. Nu pot. 

— Pe bătrân l-ai iertat... 

— El mi-a tăinuit adevăratul său nume. Tu mi-ai vândut 
secretele celor care mi-au omorât tatăl şi au furat tronul fratelui 
meu. 

— Te-am apărat. Am luptat pentru tine. Am ucis pentru tine. 

M-ai sărutat, gândi ea. M-ai trădat. 

— Am coborât în canale, ca un şobolan. Pentru tine. 

Poate că ar fi fost mai bine să mori acolo. Dany nu spuse 
nimic. Nu era nimic de spus. 

— Daenerys, zise el. Te-am iubit. 

Şi iată, asta era. Trei trădări vei cunoaşte. Una pentru sânge, 
una pentru aur şi una în iubire. 

— Zeii nu fac nimic fără motiv, se spune. N-ai murit în luptă, 
asta înseamnă că mai vor încă să te folosească. Eu, însă, nu. Nu 
te vreau în preajma mea. Eşti izgonit, ser. Intoarce-te la stăpânii 
tăi de la Debarcaderul Regelui şi ia-ţi amnistia, dacă poţi. Sau la 
Astapor. Fără îndoială, regele măcelar are nevoie de cavaleri. 

— Nu. Întinse mâna spre ea. Daenerys, te rog, ascultă-mă... 

II plesni peste mână, îndepărtându-i-o. 

— Să nu mai îndrăzneşti vreodată să mă atingi sau să-mi 
rosteşti numele. Ai timp până dimineaţă să-ţi strângi lucrurile şi 
să părăseşti acest oraş. Dacă eşti găsit în Meereen după ce se 
crapă de ziuă, o să-l pun pe Vânjosul Belwas să-ţi sucească gâtul. 
Aşa voi face. Crede-mă. li întoarse spatele, învolburându-şi 
fustele, Nu suport să-i văd chipul. Lua-ţi-l pe acest mincinos din 
faţa ochilor mei! porunci ea. Nu trebuie să plâng. Nu trebuie. 
Dacă plâng, o să-l iert. Vânjosul Belwas îl înhăţă pe Ser Jorah de 
braţ şi îl târî afară. Când Dany aruncă o privire peste umăr, 

cavalerul păşea de parcă ar fi fost beat, încet şi clătinat. Privi în 
altă parte, până când auzi uşile deschizându-se şi închizându-se. 
Apoi se prăbuşi pe banca de abanos. Aşadar, s-a dus. Tatăl meu 
şi mama mea, frații mei, Ser Willen Darry, Drogo, care a fost 
soarele meu, fiul lui care a murit în pântecele meu, iar acum Ser 
Jorah... 

— Regina are o inimă bună, murmură Daario, prin barba lui 
violet, dar omul acela e mai periculos decât toţi cei de teapa lui 
Oznak şi Meros adunaţi la un loc. Mâinile puternice ale lui Daario 
mângâiau mânerele armelor lui pereche, acele femei aurii 
deocheate. Nici nu trebuie să rosteşti cuvântul, lumina mea. 
Doar să clatini uşor din cap, şi Daario al tău îţi va aduce 
căpăţâna lui urâtă. 

— Lasă-l în pace. Socotelile au fost încheiate. Lasă-l să meargă 
acasă. Dany şi-l imagină înaintând printre bătrâni stejari noduroşi 
şi pini înalţi, trecând pe lângă mărăcini înfloriţi, pietre cenuşii 
năpădite de muşchi şi pâraie care curgeau reci ca gheaţa, pe 
coamele abrupte ale munţilor. Il văzu intrând într-un castel 
construit din bârne mari, unde câinii dormeau lângă şemineu, iar 
mirosul de carne şi mied stăruia greu în aerul plin de fum. 
Deocamdată am terminat, le spuse Daenerys căpitanilor ei. 

Abia se putu stăpâni să nu alerge pe scările largi de marmură. 
Irri o ajută să-şi dezbrace veşmintele de gală şi să se îmbrace 
mai comod: pantaloni bufanţi de lână, o tunică largă de postav, o 
vestă Dothraki pictată. 

— Tremuri, Khaleesi, zise fata, îngenunchind să-i lege 
sandalele. 

— Mi-e frig, minţi Dany. Adu-mi cartea pe care o citeam 
aseară. Voia să se piardă în cuvinte, în alte timpuri şi în alte 
locuri. Volumul gros legat în piele era plin de cântece şi poveşti 
din Cele Şapte Regate. Poveşti pentru copii, la drept vorbind, 
prea simple şi prea fanteziste ca să fie istorie adevărată. Toţi 
eroii erau înalţi şi frumoşi, iar pe trădători îi puteai recunoaşte 
după ochii lor vicleni. Cu toate acestea, îi plăceau. Cu o seară 
înainte, citise despre cele trei prințese închise de rege în turnul 
roşu, pentru păcatul de a fi frumoase. 

Când slujitoarea îi aduse cartea, Dany găsi îndată pagina unde 
rămăsese, dar nu-i slujea la nimic. Se surprinse citind acelaşi 
pasaj de mai multe ori. Ser/orah mi-a dăruit această carte în ziua 
când m-am măritat cu Khal Drogo. Insă Daario are dreptate, n-ar 
fi trebuit să-l izgonesc. Ar fii trebuit să-l păstrez sau să-l omor. 

Juca rolul de regină, dar pe undeva, se simţea tot ca o fetiţă 
speriată. Viserys spunea mereu cât sunt de prostănacă. Oare 
chiar era nebun? |nchise cartea. Incă ar fi putut să-l primească 
înapoi pe Ser Jorah, dacă voia. Sau să-l trimită pe Daario să-l 
omoare. N 

Dany fugi de această decizie, afară pe terasă. Il găsi pe 
Rhaegal dormind lângă iaz, un colac verde şi arămiu 
încălzindu-se la soare. Drogon era cocoţat în vârful piramidei, pe 
locul unde fusese harpia imensă de bronz înainte ca ea să 
poruncească să fie dărâmată, îşi deschise aripile şi ţipă când o 
zări pe Dany. Viserion nu era de văzut, dar când Dany se duse la 
parapet şi scrută orizontul, zări aripi palide în depărtare, fâlfâind 
deasupra râului. vânează. Sunt tot mai îndrăzneţi pe zi ce trece. 
Totuşi, încă se neliniştea când zburau prea departe. /ntr-o zi, 
unul dintre ei s-ar putea să nu se mai întoarcă, gândi ea. 

— Inălţimea Ta? 

Întoarse capul şi-l văzu pe Ser Barristan în spatele ei. 

— Ce ai mai putea să vrei de la mine, ser? Te-am cruțat, te-am 
luat în slujba mea, acum lasă-mă puţin în pace. 

— lartă-mă, lnălţimea Ta. Voiam numai... acum că ştii cine 
sunt... Bătrânul ezită. Un cavaler al Gărzii Regale e în prezenţa 
regelui zi şi noapte. Din acest motiv, jurămintele noastre ne cer 
să-i apărăm secretele aşa cum i-am apăra viaţa. Dar secretele 
tatălui tău îţi aparţin acum ţie, împreună cu tronul său, iar... 
M-am gândit că, poate, ai avea să-mi pui întrebări. 

Întrebări. Avea o sută de întrebări, o mie, zece mii. De ce nu 
găsea nici una? 

— Tatăl meu a fost într-adevăr nebun? întrebă ea pe 
negândite. De ce pun întrebarea asta? Viserys spunea că discuţia 
asta despre nebunie e un şiretlic al Uzurpatorului... 

— Viserys era un copil, iar regina îl ocrotea cât de mult putea. 
Tatăl tău a avut întotdeauna un dram de nebunie, mă gândesc 
acum. Insă era fermecător şi generos, aşa că greşelile îi erau 
trecute cu vederea. Domnia lui a început atât de promiţător... 
dar cu trecerea anilor, greşelile au devenit din ce în ce mai 
frecvente, până când... Dany îl întrerupse. 

— Chiar crezi că trebuie să aud asta acum? 

Ser Barristan rămase o clipă pe gânduri: 

— Poate că nu. Nu acum. j N 

— Nu acum, fu ea de acord. Intr-o zi. Intr-o zi trebuie să-mi 
spui tot. Cu bune şi rele. Există şi ceva bun de spus despre tatăl 

meu, nu-i aşa? 

— Există, lnălţimea Ta. Despre el şi despre cei care au fost 
înaintea lui. Bunicul tău Jaehaerys şi fratele lui, tatăl lor Aegon, 
mama ta... şi Rhaegar. Despre el, mai cu seamă. 

— Mi-aş dori să-l fi cunoscut. Glasul ei era melancolic. 

— Mi-aş dori să te fi cunoscut el pe tine, spuse bătrânul 
cavaler. Când vei fi pregătită, o să-ţi povestesc. 

Dany îl sărută pe obraz şi-l trimise la treburile lui. 

In seara aceea, slujitoarele ei îi aduseră carne de miel cu 
salată de ridichi şi morcovi, stropită cu vin, şi o pâine fierbinte şi 
rumenă, cu mierea picurând. Nu putu să mănânce nimic. Oare 
Rhaegar a fost vreodată atât de obosit? se întrebă ea. Dar 
Aegon, după cucerire? 

Mai târziu, când sosi vremea de culcare, Dany o luă pe Irri în 
pat cu ea, pentru prima dată de la întâmplarea de pe corabie. 
Dar chiar şi în timp ce tremura, eliberată, şi îşi încolăcea 
degetele în părul negru, bogat, al slujitoarei sale, îşi închipuia că 
era Drogo cel care o ţinea în braţe... numai că, nu se ştie cum, 
chipul lui se preschimba întruna în chipul lui Daario. Dacă îl 
vreau pe Daario, nu trebuie decât să spun. Zăcea cu picioarele 
lui Irri încolăcite printre ale ei. Ochii lui păreau astăzi aproape 
violeti... 

Dany avu vise negre în noaptea aceea şi se trezi de trei ori din 
coşmaruri pe jumătate uitate. A treia oară, era prea agitată ca să 
mai adoarmă. Lumina lunii se revărsa prin ferestrele înclinate, 
argintând podeaua de marmură. O adiere rece pătrundea prin 
uşa deschisă a terasei. Irri dormea dusă lângă ea, cu buzele uşor 
despărțite, cu un sfârc negru ieşind deasupra cuverturilor de 
mătase. Pentru o clipă, Dany simţi ispita, însă pe Drogo îl dorea 
ea, sau poate pe Daario. Nu pe Irri. Fata era dulce şi pricepută, 
dar toate sărutările ei aveau gust de datorie. 

Se ridică, lăsând-o pe Irri dormind în lumina lunii. Jhiqui şi 
Missandei dormeau în paturile lor. Dany îşi trase pe ea o rochie şi 
păşi desculţă pe podeaua de marmură, ieşind pe terasă. Aerul 
era rece, dar îi plăcea să simtă iarba între degete şi foşnetul 
frunzelor şuşotind între ele. Valuri mici, stârnite de vânt, se 
alergau pe luciul micului iaz, făcând imaginea oglindită a lunii să 
tremure şi să danseze. 

Se sprijini de un parapet scund de cărămidă, privind în jos, 
peste oraş. Meereenul dormea şi el. Pierdut în vise despre 
vremuri mai bune, probabil. Noaptea acoperea străzile ca o 

pătură neagră, ascunzând cadavrele şi şobolanii gri care 
urcaseră din canale, ca să le mănânce, şi roiurile de muşte 
scârboase. Torţe îndepărtate aruncau sclipiri galbene şi roşii, 
acolo unde străjerii îşi făceau rondul, iar ici şi colo vedea lumina 
palidă a felinarelor pâlpâind pe câte o alee. Poate că acolo era şi 
Ser Jorah, conducându-şi încet calul către poartă. Adio, bătrâne 
urs. Adio, trădătorule. 

Era Daenerys Născută din Furtună, Mama Dragonilor, ucigaşa 
vrăjitorilor, eliberatoarea, şi nu exista nimeni pe lume în care 
putea avea încredere. 

— lnălţimea Ta? Missandei stătea lângă umărul ei, în cămaşă 
de noapte şi cu sandale de lemn în picioare. M-am trezit şi am 
văzut că lipseşti. Ai dormit bine? La ce te uiţi? 

— La oraşul meu, răspunse Dany. Căutam o casă cu uşa roşie, 
dar noaptea toate uşile sunt negre. 

— O uşă roşie? Missandei era nedumerită. Ce casă e asta? 

— Nici o casă. Nu contează. Dany o luă de mână. Să nu mă 
minţi niciodată, Missandei. Să nu mă trădezi niciodată. 

— Niciodată, promise Missandei. Priveşte, se luminează de 
ziuă. 

Cerul devenise albastru de cobalt până la orizont şi, sub linia 
joasă a dealurilor dinspre răsărit, se zărea o strălucire palidă, 
aurie şi trandafirie. Privind soarele ridicându-se pe cer, Dany o 
ţinea pe Missandei de mână. Toate cărămizile cenuşii deveneau 
roşii şi galbene şi albastre şi verzi şi portocalii. Nisipurile stacojii 
ale arenelor de luptă se transformau în răni sângerânde sub ochii 
ei. În altă parte, cupola aurie a Templului Graţiilor sclipea 
orbitoare, iar stele de bronz licăreau de-a lungul zidurilor, acolo 
unde lumina soarelui la răsărit atingea ţepuşele coifurilor Celor 
Nepătaţi. Pe terasă, câteva muşte se mişcau leneşe. O pasăre 
începu să ciripească între crengile curmalului, iar apoi alte două. 
Dany îşi înălţă capul, să le audă cântecul, dar în scurt timp, 
sunetele oraşului ce se deştepta îl înăbuşiră. 

Sunetele oraşului meu. 

In dimineaţa aceea, preferă să îşi cheme căpitanii şi 
comandanții în grădină decât să coboare în sala de audienţe. 

— Aegon Cuceritorul a trecut Westerosul prin foc şi sabie, iar 
apoi i-a adus pace, prosperitate şi dreptate. Dar eu nu am adus 
Golfului Sclavilor decât moarte şi distrugere. Am fost mai 
degrabă Khal decât regină, spulberând şi jefuind în calea mea şi 
plecând mai departe. 

— N-avem de ce să mai rămânem, zise Oacheşul Ben Plumm. 

— Înălţimea Ta, stăpânii de sclavi şi-au atras singuri osânda, 
zise Daario Naharis. 

— Ai adus şi libertate, sublinie Missandei. 

— Libertatea de a fi înfometat? întrebă Dany cu asprime. 
Libertatea de a muri? Ce sunt eu, dragon sau harpie? Sunt 
nebună? Am pata? 

— Dragon, spuse hotărât Ser Barristan. Meereenul nu e 
Westeros, lnălţimea Ta. 

— Dar cum pot să domnesc peste şapte regate, dacă nu pot 
stăpâni un singur oraş? La aceasta, Ser Barristan nu avu nici un 
răspuns. Dany le întoarse spatele, privind din nou peste oraş. 
Copiii mei au nevoie de timp să se vindece şi să înveţe. Dragonii 
mei au nevoie de timp să crească şi să-şi încerce aripile. lar eu 
am nevoie de acelaşi lucru. Nu voi lăsa acest oraş să o ia pe 
urmele Astaporului. Nu voi lăsa harpia din Yunkai să-i pună iarăşi 
în lanţuri pe cei pe care i-am eliberat. Se întoarse să le privească 
feţele. Nu voi pleca. 

— Ce vei face, atunci, Khaleesi? întrebă Rakharo. 

— Voi rămâne, spuse ea. Voi domni şi voi fi regină. 

JAIME 


Regele şedea în capul mesei, cocoţat pe un maldăr de perne, 
semnând fiecare document după ce îi era prezentat. 

— Mai sunt doar câteva, lnălţimea Ta, îl înştiinţa Ser Kevan 
Lannister. Acesta este un ordin de confiscare împotriva Lordului 
Edmure Tully, prin care este deposedat de Riverrun şi de toate 
pământurile şi câştigurile sale, fiindcă s-a răzvrătit împotriva 
regelui nostru de drept. Există un decret similar împotriva 
unchiului său, SerBrynden Tully, Peştele Negru. 

Tommen le semnă pe rând, înmuind cu grijă pana şi 
iscălindu-se cu un scris mare, copilăresc. 

Jaime privea de la capătul mesei, gândindu-se la toţi acei lorzi 
care aspirau la un loc în consiliul mic al regelui. Din partea mea, 
îl pot avea pe al meu. Dacă asta însemna putere, atunci de ce 
avea gust de lâncezeală? Nu se simţea prea puternic privindu-l 
pe Tommen înmuindu-şi la nesfârşit pana în cerneală. Se simţea 
plictisit. 

Și suferind. Fiecare muşchi de pe trup îl durea, coastele şi 
umerii îi erau numai vânătăi de pe urma loviturilor cu care se 
alesese prin bunăvoința lui Ser Addam Marbrand. Se înfiora 
numai gândindu-se la asta. Nu putea decât să spere că omul îşi 
va ţine gura ferecată. Jaime îl cunoştea pe Marbrand de pe 
vremea când, copil fiind, slujea ca paj la Casterly Rock. Avea în el 
mai multă încredere decât în oricine. Destul ca să-i ceară să 
pună mâna pe scuturile şi săbiile de turnir. Voia să ştie dacă 
putea lupta cu stânga. 

lar acum ştiu. Adevărul era mai dureros decât loviturile lui Ser 
Addam, şi loviturile fuseseră atât de crâncene încât abia se 
putuse îmbrăca de dimineaţă. Dacă s-ar fi luptat de-a binelea, 
Jaime ar fi murit până acum de douăzeci de ori. Părea atât de 
simplu să schimbi mâinile. Dar nu era. Orice impuls pe care îl 
avea era greşit. Trebuia să se gândească la orice, pe când 
înainte se mişcase pur şi simplu. Şi până se gândea el, Marbrand 
îl trosnea. Mâna lui stângă nu părea să poată nici măcar să ţină o 
sabie cum se cuvine. Ser Addam îl dezarmase de trei ori, 
aruncându-i sabia cât colo. 

— Acesta îi acordă amintitele pământuri, câştiguri şi castelul 
lui Ser Aemon Frey şi nobilei sale soţii, Lady Genna. Ser Kevan îi 

înfăţişă un alt teanc de pergamente şi Regele Tommen înmuie 
pana şi semnă. Acesta este un decret de recunoaştere a 
legitimităţii unui fiu natural al Lordului Roose Bolton de la 
Dreadfort. lar acesta îl numeşte pe Lordul Bolton Păzitor al 
Nordului. Tommen înmuie, semnă, înmuie, semnă. Acesta îi 
acordă lui Ser Rolph Spicer dreptul asupra castelului Castamere 
şi îl ridică la rangul de lord. Tommen îşi mâzgăli numele. 

Ar fi trebuit să mă duc la Ser Ilyn Payne, cugetă Jaime. 
Dreptatea Regelui nu îi era prieten, aşa cum îi era Marbrand, şi 
poate că l-ar fi bătut până la sânge... dar fără limbă, n-avea cum 
să se laude după aceea. Doar un cuvânt scăpat de Ser Addam la 
băutură era de ajuns ca toată lumea să afle în scurt timp cât de 
nevolnic devenise. Lord Comandant al Gărzii Regale. Era o farsă 
crudă... deşi nu chiar atât de crudă ca darul pe care i-l trimisese 
tatăl său. 

— Aceasta este amnistia ta regală pentru Lordul Gawen 
Westerling, nobila lui soţie şi fiica lor Jeyne, prin care sunt primiţi 
înapoi la pacea regelui, explică Ser Kevan. Aceasta este o 
amnistie pentru Lordul Janos Bracken de la Stone Hedge. Aceasta 
este o amnistie pentru Lordul Vance. Aceasta pentru Lordul 
Gooddbrook. Aceasta pentru Lordul Mooton de la lazul 
Fecioarelor. 

Jaime se ridică în picioare. 

— Se pare că stăpâneşti bine aceste chestiuni, unchiule. O să-l 
las pe rege în seama ta. 

— Cum doreşti. Ser Kevan se ridică, la rândul lui. Jaime, ar 
trebui să te duci la tatăl tău. Ruptura asta dintre voi... 

— ... a creat-o el. Şi nici n-o s-o repare, dacă îmi trimite daruri 
de batjocură. Spune-i asta, dacă poţi să-l smulgi de lângă Tyrelli 
atât timp. 

Unchiul său îl privi mâhnit. 

— Darul a fost din inimă. Ne-am gândit că te-ar putea 
încuraja... 

— ... să-mi crească o mână nouă? Jaime se întoarse către 
Tommen. Deşi avea buclele aurii ale lui Joffrey şi ochii verzi, noul 
rege nu avea altceva în comun cu regretatul său frate. Era 
predispus la îngrăşare, faţa îi era roz şi rotundă şi chiar îi plăcea 
să citească. N-are încă nici nouă ani, acest fiu al meu. Mai are 
până să devină bărbat. Aveau să treacă şapte ani până când 
Tommen putea să domnească prin puterile lui. Până atunci, 
nobilul său bunic va ţine frâiele regatului. Sire, întrebă Jaime. Îmi 

îngădui să plec? 

— Cum pofteşti, Ser Unchiule. Tommen îşi întoarse privirea 
către Ser Kevan. Acum pot să le sigilez, Unchiule-Mare? Apăsatul 
peceţii regale pe ceara fierbinte era ocupaţia lui preferată ca 
rege, până în prezent. Ă 

Jaime ieşi cu paşi mari din sala de consiliu. In faţa uşii îl găsi 
pe Ser Meryn Trant, stând băţos de strajă în armura sa albă de 
solzi şi mantia imaculată. Dacă omul ăsta află cât sunt de 
neputincios, sau dacă Kettleblack ori Blout aud de asta... 

— Rămâi aici până când termină lnălţimea Sa, spuse Jaime, 
apoi escortează-l înapoi la Fortăreaţa lui Maegor. 

Trant îşi înclină capul. 

— Cum ţi-e voia, lordul meu. 

Curtea exterioară era înţesată şi zgomotoasă în dimineaţa 
aceea. Jaime se îndreptă către grajduri, unde un grup mare de 
oameni îşi înşeuau caii. 

— Picioare-de-Oţel! strigă el. Aşadar, pleci? 

— Indată ce  încalecă domniţa, răspunse Walton 
Picioare-de-Oţel. Lordul Bolton ne aşteaptă. Iat-o că vine. 

Un rândaş ieşea pe uşa grajdului ducând de căpăstru o 
frumoasă iapă sură. Pe spinarea ei călărea o fată uscăţivă, cu 
ochii adânciţi în orbite, înveşmântată într-o mantie grea. Mantia 
era cenuşie, ca rochia de dedesubt, şi tivită cu satin alb. Broşa cu 
care se încheia pe piept avea forma unui cap de lup, cu ochi 
înguşti de opal. Părul lung, castaniu, al fetei flutura în vânt. Avea 
un chip frumos, gândi Jaime, dar ochii îi erau trişti şi obosiţi. 

Când îl văzu, înclină capul. 

— Ser Jaime, spuse ea cu glas subţire, neliniştit. Eşti amabil că 
mă conduci. 

Jaime o cercetă cu atenţie. 

— Aşadar, mă cunoşti? 

Fata îşi muşcă buza. 

— Poate că nu-ţi aminteşti, lordul meu, căci eram mică pe 
atunci... dar am avut onoarea să te întâlnesc la Winterfell, când 
Regele Robert a venit să-l viziteze pe tatăl meu, Lordul Eddard. 
Işi plecă ochii mari, căprui şi murmură: Sunt Arya Stark. 

Jaime nu se preocupase niciodată prea mult de Arya Stark, dar 
i se părea că fata aceasta era mai mare. 

— Am înţeles că eşti pe cale să te măriţi. 

— Mă voi căsători cu fiul Lordului Bolton, Ramsay. Până acum 
a fost un Snow, dar Inălţimea Sa l-a făcut Bolton. Se spune că e 

foarte curajos. Sunt nespus de fericită. 

Atunci de ce pari atât de speriată? 

— Îți doresc numai bucurii, domniţă. Jaime reveni la 
Picioare-de-Oţel: V-aţi primit plata promisă? 

— Da, am şi împărţit-o. Omul Nordului rânji: Un Lannister îşi 
plăteşte întotdeauna datoriile. 

— Intotdeauna, întări Jaime, aruncându-i fetei o ultimă privire. 
Se întreba dacă exista cât de cât o asemănare. Nu că ar fi 
contat. Adevărata Arya Stark era îngropată în vreun mormânt 
fără nume din Fundătura Puricilor, cel mai probabil. Cu fraţii şi 
ambii ei părinţi morţi, cine ar îndrăzni să spună că fata aceasta e 
o impostoare? 

— Drum bun, îi ură lui Walton Picioare-de-Oţel. Nage îşi ridică 
stindardul de pace şi oamenii Nordului formară o coloană 
dezlânată ca mantiile lor de blană şi ieşiră la trap pe poarta 
oraşului. Fata slabă pe iapa ei sură părea mică şi oropsită în 
mijlocul lor. 

Câţiva dintre cai încă se fereau de pata întunecată de pe locul 
bătătorit unde pământul înghiţise sângele grăjdarului omorât de 
Gregor Clegane cu atâta stângăcie. Văzând-o, Jaime fu cuprins 
din nou de furie. Le spusese gărzilor regale să ţină gloata la 
distanţă, dar nătărăul de Ser Boros se lăsase absorbit de duel. 
Nesăbuitul băiat avusese, desigur, partea lui de vină. La fel şi 
dornisheanul mort. lar Clegane era vinovat în primul rând. 
Lovitura care retezase braţul băiatului fusese nenoroc, dar cea 
de-a doua... 

Ei, bine, Gregor plăteşte acum pentru asta. Marele Maester 
Pycelle îi îngrijea rănile, dar urletele care răsunau din camerele 
maesterului sugerau că vindecarea nu decurgea atât de bine 
cum ar fi trebuit. 

— Carnea se necrozează şi rănile supurează, spusese Pycelle 
în faţa consiliului. Nici măcar viermii nu s-ar atinge de asemenea 
putreziciune. Convulsiile sunt atât de violente încât a trebuit să-i 
pun căluş în gură ca să nu-şi muşte limba. Am tăiat cât de mult 
ţesut am îndrăznit şi am tratat putregaiul cu apă fiartă şi drojdie, 
dar în zadar. Venele braţului i se înnegresc. Când i-am pus 
lipitori, toate au murit. Lorzii mei, trebuie să ştiu ce substanţă 
otrăvitoare a pus Prinţul Oberyn în vârful suliţei sale. Haideţi să-i 
reținem pe ceilalţi dornisheni, până când vor fi mai cooperanţi. 

Lordul Tywin îl refuzase. 

— Vom avea destule necazuri din pricina morţii Prințului 

Oberyn. N-am de gând să înrăutăţesc situaţia ţinându-i ostatici 
pe însoțitorii lui. 

— Atunci mă tem că Ser Gregor ar putea să moară. 

— Fără îndoială. Am jurat asta în scrisoarea pe care am 
trimis-o Prințului Doran împreună cu trupul fratelui său. Dar 
trebuie să se vadă că sabia Dreptăţii Regelui e cea care-l 
omoară, nu o suliță otrăvită. Vindecă.-l. 

Marele Maester Pycelle a clipit deznădăjduit. 

— Lordul meu... 

— Vindecă-l! a repetat Lordul Tywin, vexat. Ştii că Lordul 
Varys a trimis pescari în apele din preajma Pietrei Dragonului. Au 
raportat că doar o oaste simbolică a mai rămas să apere insula. 
Lysenii au plecat din golf, şi cu ei cea mai mare parte a oştirii 
Lordului Stannis. 

— Foarte bine, a declarat Pycelle. Stannis n-are decât să 
putrezească în Lys, zic eu. Numai bine scăpăm de el şi de 
ambițiile lui. 

— Ţi-ai pierdut minţile de tot când ţi-a tăiat Tyrion barba? 
Vorbim despre Stannis Baratheon. Omul va continua lupta până 
la ultima suflare şi încă o vreme după aceea. Dacă a plecat, asta 
nu poate să însemne decât că vrea să reînceapă războiul. 
Probabil va debarca la Capătul Furtunii şi va încerca să-i incite pe 
lorzii furtunii. Dacă face asta, e terminat. Dar un om mai 
cutezător ar putea să-şi încerce norocul la Sunspear. Dacă 
reuşeşte să câştige Dornul de partea lui, ar putea să 
prelungească acest război mulţi ani de acum înainte. Aşadar, n-o 
să-l jignim pe Martell şi mai mult, sub nici un motiv. Dornishenii 
sunt liberi să plece, iar tu o să-l vindeci pe Ser Gregor. 

Şi astfel, Muntele urla zi şi noapte. Lordul Tywin Lannister 
putea să-l intimideze şi pe Străin, după toate aparențele. 

Urcând scările şerpuitoare ale Turnului Sabiei Albe, Jaime îl 
auzea pe Ser Boros sforăind în odaia sa. Şi uşa lui Ser Balon era 
închisă; la noapte urma să fie de strajă la rege şi înainte de asta 
va dormi toată ziua. Lăsând la o parte sforăiturile lui Boros, 
turnul era foarte liniştit. Asta îi convenea lui Jaime de minune. Ar 
trebui să mă odihnesc. Cu o noapte înainte, după dansul cu Ser 
Addam, nu putuse să doarmă de durere. 

Dar când păşi în dormitor, o găsi pe sora lui aşteptându-l. 

Stătea lângă fereastra deschisă, privind peste zidurile 
exterioare, în largul mării. Adierea golfului îi dădea târcoale, 
fâlfâindu-i rochia pe lângă trup într-un fel care făcea inima lui 

Jaime să bată mai repede. Era albă rochia aceea, ca tapiseriile de 
pe pereţi şi cuverturile de pe pat. Şiraguri de smaralde mărunte 
împodobeau capetele mânecilor ei largi şi coborau în spirale pe 
corsaj. Smaralde mai mari erau prinse în plasa aurie în care era 
legat părul ei auriu. Rochia avea un decolteu adânc, dezgolindu-i 
umerii şi rotunjimile sânilor. E atât de frumoasă. Nu-şi dorea 
nimic mai mult decât s-o ia în braţe. 

— Cersei. Inchise uşa fără zgomot. Ce-i cu tine aici? 

— Unde altundeva să mă duc? Când se întoarse cu faţa spre 
el, avea lacrimi în ochi. Tata mi-a spus răspicat că nu mai sunt 
dorită în consiliu. Jaime, nu vorbeşti tu cu el? 

Jaime îşi scoase mantia şi o atârnă de un cârlig din perete. 

— Vorbesc cu Lordul Tywin în fiecare zi. 

— Chiar trebuie să fii aşa de încăpățânat? Nu vrea decât... 

— ... Să mă oblige să ies din Garda Regală şi să mă trimită la 
Casterly Rock. 

— Nu e neapărat un lucru atât de îngrozitor. Mă trimite şi pe 
mine înapoi la Casterly Rock. Mă vrea cât mai departe, ca să aibă 
mână liberă cu Tommen. Tommen e fiul meu, nu al lui. 

— Tommen e regele. 

— E un copil! Un băieţel speriat care şi-a văzut fratele otrăvit 
la propria-i nuntă. lar acum i se spune că trebuie să se însoare. 
Fata are de două ori vârsta lui şi e de două ori văduvă. 

Jaime se lăsă uşurel în scaun, încercând să ignore durerea 
muşchilor zdrobiţi. 

— Tyrellii insistă. Nu văd nici un rău în asta. Tommen e singur 
de când a plecat Myrcella la Dorne. li place s-o aibă în preajmă 
pe Margaery, cu doamnele ei. Lasă-i să se căsătorească. 

— E fiul tău... 

— E sămânţa mea. Nu mi-a spus niciodată tată. Aşa cum nu 
mi-a spus nici Joffrey. M-ai avertizat de o mie de ori să nu arăt 
niciodată un interes faţă de ei. 

— Ca să-i protejez! Şi pe tine. Cum ar fi părut dacă fratele meu 
s-ar fi jucat de-a tatăl cu fiii regelui? Până şi Robert ar fi putut 
deveni suspicios. 

— Ei, bine, acum e mai presus de suspiciune. Moartea lui 
Robert încă îi lăsa un gust amar lui Jaime. Eu ar fi trebuit să-l 
omor, nu Cersei. Mi-aş fi dorit să-l fi omorât cu mâinile mele. 
Când încă mai aveam două. Dacă mi-aş fi făcut din a ucide regi 
un obicei, cum îi plăcea lui să spună, te-aş fi putut lua de soţie, în 
văzul tuturor. Nu mi-e ruşine că te iubesc, doar de lucrurile pe 

care le-am făcut ca s-o ascund. Băiatul acela de la Winterfell... 

— Ţi-am spus eu să-l arunci pe fereastră? Dacă te-ai fi dus la 
vânătoare, cum te-am rugat, nu s-ar fi întâmplat nimic. Dar nu, 
tu trebuia să mă ai, nu puteai aştepta până ce ne întorceam în 
oraş. 

— Am aşteptat destul. Nu suportam să-l văd pe Robert 
împleticindu-se către patul tău seară de seară, întrebându-mă de 
fiecare dată dacă nu cumva în noaptea aia se va hotărî să-şi 
revendice drepturile de soţ. Dintr-odată, Jaime îşi aminti încă un 
lucru care îl frământa în legătură cu Winterfellul. La Riverrun, 
Catelyn Stark părea convinsă că am trimis un tâlhar la drumul 
mare să-i taie beregata fiului ei. Că i-am dat un pumnal. 

— A, asta, zise ea dispreţuitoare. M-a întrebat şi Tyrion. 

— A fost un pumnal. Cicatricile de pe mâinile Catelynei erau 
cât se poate de reale, mi le-a arătat. Ai...? 

— O, nu fii absurd. Cersei închise fereastra. Da, am sperat că 
băiatul va muri. Şi tu ai sperat la fel. Până şi Robert era de 
părere că ar fi cel mai bine. „Ne omorâm caii când îşi rup un 
picior şi câinii când orbesc, dar suntem prea slabi să arătăm 
aceeaşi milostenie copiilor infirmi.” Aşa mi-a spus. Era şi el orb în 
momentul acela. De băutură. 

Robert! Jaime îl păzise pe rege destul ca să ştie că Robert 
Baratheon spunea la băutură lucruri pe care le-ar fi negat cu 
vehemenţă a doua zi. 

— Eraţi singuri când a spus asta? 

— Sper că nu crezi că i-a spus-o lui Ned Stark. Bineînţeles că 
eram singuri. Noi şi copiii. Cersei îşi scoase plasa de păr şi o 
aşeză pe un stâlp al patului, apoi îşi scutură buclele aurii. Poate 
că Myrcella l-a trimis pe omul acela cu pumnalul, ce părere ai? 

Voia să fie o glumă, dar nimerise drept la ţintă. 

— Nu Myrcella. Joffrey. 

Cersei se încruntă. 

— Joffrey nu-l iubea pe Robb Stark, dar fratele lui mai mic nu 
însemna nimic pentru el. lar Joffrey era şi el doar un copil. 

— Un copil care tânjea după o mângâiere pe creştet de la 
beţivanul ăla pe care l-ai lăsat să creadă că e tatăl lui. li trecu 
prin minte un gând supărător. Tyrion era să moară din cauza 
acestui pumnal nenorocit. Dacă ştia că totul a fost pus la cale de 
Joffrey, asta ar explica poate de ce... 

— Nu mă interesează de ce, spuse Cersei. Poate să-şi ia 
motivele cu el în iad. Dacă ai fi văzut cum a murit Joff... S-a 

luptat, Jaime, s-a luptat pentru fiecare gură de aer, dar parcă un 
spirit malefic îl strângea de gât. Atâta spaimă i se citea în ochi... 
Când era mic, fugea la mine când era speriat sau rănit, iar eu îl 
apăram. Dar în noaptea aceea, n-am avut ce să fac. Tyrion l-a 
omorât în faţa mea, iar eu n-am putut să fac nimic. Cersei se 
prăbuşi în genunchi în faţa scaunului pe care şedea Jaime şi îi luă 
mâna întreagă în mâinile ei. Joff e mort, iar Myrcella e în Dorne. 
Tommen e tot ce mi-a mai rămas. Nu-l poţi lăsa pe tata să mi-l 
ia. Jaime, te rog! 

— Lordul Tywin nu mi-a cerut aprobarea. Pot să vorbesc cu el, 
dar n-o să mă asculte... 

— Ba da, dacă vei fi de acord să părăseşti Garda Regală. 

— N-o să părăsesc Garda Regală. 

Sora lui îşi stăpânea cu greu lacrimile. 

— Jaime, eşti cavalerul meu strălucitor. Nu mă poţi părăsi când 
am nevoie de tine mai mult ca oricând, îmi fură fiul, mă alungă... 
şi dacă nu-l opreşti, tata mă va obliga să mă recăsătoresc. 

Jaime n-ar fi trebuit să fie surprins, dar era. Vorbele ei erau o 
lovitură în stomac mai puternică decât oricare dintre cele de care 
se ocupase Addam Marbrand. 

— Cine? 

— Contează? Un lord sau altul. Unul de care tata consideră că 
are nevoie. Nu-mi pasă. N-o să am un alt soţ. Tu eşti singurul 
bărbat pe care îl vreau în patul meu în fiecare noapte. 

— Atunci spune-i asta! 

Cersei îşi retrase mâinile. 

— lar vorbeşti aiureli. Vrei să ne despartă, aşa cum a făcut 
mama când ne-a prins jucându-ne? Tommen ar pierde tronul, 
Myrcella căsătoria... Aş vrea să-ţi fiu soţie, suntem făcuţi unul 
pentru altul, dar nu se poate, Jaime. Suntem fraţi. 

— Targaryenii... 

— Noi nu suntem Targaryeni! 

— Mai încet! zise el batjocoritor. Dacă vorbeşti aşa de tare, o 
să-i trezeşti pe Fraţii mei Juraţi. Nu ne putem permite una ca 
asta, nu-i aşa? Lumea ar putea să afle că ai venit să mă vezi. 

— Jaime, suspină ea, crezi că eu nu vreau să fim împreună la 
fel de mult ca tine? Nu contează cu cine mă mărită, te vreau 
lângă mine, te vreau în patul meu, te vreau în mine. Nimic nu s-a 
schimbat între noi. Lasă-mă să-ţi dovedesc. li ridică tunica şi 
începu să-i dezlege pe bâjbâite şnururile pantalonilor. Jaime simţi 
cum trupul îi răspunde. 

— Nu, spuse el, nu aici. Nu mai făcuseră asta niciodată în 
Turnul Sabiei Albe, cu atât mai puţin în camerele Lordului 
Comandant. Cersei, nu e locul potrivit. j 

— S-a întâmplat şi în sept. Nu e cu nimic altfel aici. li scoase 
mădularul şi se aplecă deasupra lui. 

Jaime o împunse cu ciotul mâinii drepte. 

— Nu. Nu aici, am spus. Se forţă să se ridice. 

Preţ de o clipă, văzu uluire în ochii ei verzi, strălucitori. Şi 
teamă. Apoi furia le înlocui. Cersei se dezmetici, se ridică în 
picioare şi îşi aranjă rochia. 

— Mâna ti-au ciopârţit-o la Harrenhal sau bărbăţia? Când îşi 
scutură capul, părul i se revărsă pe umerii albi, dezgoliţi. Am fost 
o proastă că am venit. N-ai avut curajul să-l răzbuni pe Joffrey, de 
ce am crezut că l-ai apăra pe Tommen? Spune-mi, dacă 
Pezevenghiul i-ar fi ucis toţi cei trei copii, asta te-ar fi scos din 
minţi? 

— Tyrion n-o să se atingă de Tommen sau de Myrcella. Nici 
acum nu sunt convins că el l-a omorât pe Joffrey. 

Gura lui Cersei zvâcni de furie. 

— Cum poţi spune asta? După toate amenințările... 

— Ameninţările nu înseamnă nimic. Tyrion jură că nu e 
vinovat. 

— O, jură, despre asta e vorba? lar piticii nu mint, aşa crezi tu? 

— Pe mine, nu. Aşa cum nu m-ai minţi nici tu. 

— O, scumpul meu nătărău. Te-a minţit de o mie de ori. Şi eu 
la fel. Işi prinse părul la loc şi luă plasa de pe stâlpul patului, 
unde o atârnase. Crezi ce vrei. Micul monstru e închis într-o 
celulă neagră şi în curând Ser llyn îi va tăia capul. Poate că ţi-ar 
plăcea să-l păstrezi ca amintire. Cersei aruncă o privire către 
pernă. Te poate veghea când dormi singur în patul ăla alb şi 
rece. Până când i se topesc ochii, bineînţeles. 

— Ai face bine să pleci, Cersei. Mă enervezi. 

— O, un infirm nervos. Ce înspăimântător! Râse. Păcat că 
Lordul Tywin Lannister n-are nici un fiu. Aş fi putut fi eu 
moştenitorul pe care şi-l dorea, dar îmi lipsea mădularul. Şi, că 
veni vorba, mai bine ţi l-ai vâri în pantaloni, arată jalnic şi mic, 
cum îţi atârnă aşa. 

Când rămase singur, Jaime îi urmă sfatul, bâjbâind cu o mână 
să-şi lege şnururile. Simţi o durere ascuţită în degetele-fantomă. 
Am pierdut o mână, un tată, un fiu, o soră şi o iubită şi în curând 
voi pierde un frate. Şi cu toate acestea, aud întruna că Lannisterii 

au câştigat războiul. 

Jaime îşi îmbrăcă mantia şi cobori în camera comună, unde îl 
găsi pe Ser Boros bând o cupă de vin. 

— Când îţi termini vinul, spune-i lui Ser Loras că sunt gata s-o 
primesc. 

Ser Boros era prea laş ca să facă altceva decât să se încrunte. 

— Eşti gata să primeşti pe cine? 

— Tu spune-i atât lui Ser Loras. 

— Da. Ser Boros îşi goli cupa. Da, Lord Comandant. 

Dar Ser Boros trăgea de timp sau, poate, Cavalerul Florilor se 
dovedea greu de găsit. Trecură mai multe ore până când sosiră, 
în sfârşit - tânărul suplu şi frumos şi fătuca mare şi urâtă. Jaime 
stătea singur în sala de consiliu, frunzărind Cartea Albă cu 
gândul aiurea. 

— Lord Comandant, zise Ser Loras, ai vrut s-o vezi pe Fecioara 
din Tarth. 

— Aşa e. Jaime le făcu semn cu mâna stângă să se apropie. Ai 
vorbit cu ea, presupun. 

— Aşa cum mi-ai ordonat, lordul meu. 

— Şi? 

Flăcăul deveni încordat. 

— Eu... s-ar putea să se fi întâmplat cum spune ea, ser. Că a 
fost Stannis. Nu pot fi sigur. 

— Varys mi-a spus că şi castelanul de la Capătul Furtunii a 
murit în circumstanţe ciudate, zise Jaime. 

— Ser Cortnay Penrose, zise Brienne cu tristeţe. Un om bun. 

— Un om îndărătnic. Intr-o zi s-a încăpățânat să stea în calea 
Regelui Pietrei Dragonului. A doua zi a căzut dintr-un turn. Jaime 
se ridică. Ser Loras, vom mai vorbi despre asta mai târziu. Poţi 
s-o laşi pe Brienne cu mine. 

Fătuca era la fel de urâtă şi de stângace ca întotdeauna, hotărî 
Jaime, când Tyrell îi lăsă singuri. Cineva o îmbrăcase iarăşi în 
straie femeieşti, dar rochia aceasta îi venea mult mai bine decât 
hidoasa cârpă roz pe care ţapul o obligase s-o îmbrace. 

— Îți sade bine în albastru, domniţa mea, remarcă Jaime. Ţi se 
potriveşte cu ochii. /ntr-adevăr, are ochi nemaipomeniți. 

Brienne se privi, fâstăcită. 

— Septa Donyse a căptuşit corsajul, modelându-l în forma 
aceasta. Spunea că tu mi-ai trimis-o. Brienne zăbovea lângă uşă, 
de parcă ar fi avut de gând să fugă dintr-un moment în altul. 
Arăţi... 

— Altfel. Jaime reuşi să schiţeze un zâmbet. Mai multă carne 
pe coastele astea şi mai puţini păduchi în păr, atâta tot. Ciotul e 
la fel. Inchide uşa şi vino aici. 

Brienne făcu întocmai. 

— Mantia albă... 

— ... e nouă, dar nu sunt sigur c-o s-o mânjesc destul de 
curând. 

— N-am vrut să... Voiam să spun că-ți şade bine. 

Se apropie, şovăitoare. 

— Jaime, e adevărat ce i-ai spus lui Ser Loras? Despre... 
Regele Renly şi despre umbră? 

Jaime ridică din umeri. 

— L-aş fi omorât pe Renly cu mâna mea, dacă ne-am fi întâlnit 
pe câmpul de luptă, ce-mi pasă mie cine i-a tăiat beregata? 

— Ai spus că am onoare... 

— Sunt afurisitul de Regicid, ai uitat? Când spun că ai onoare e 
ca şi când o târfă ar garanta pentru fecioria ta. Se lăsă pe spate 
şi îşi ridică privirea spre ea. Picioare-de-Oţel se îndreaptă spre 
Nord, s-o ducă pe Arya Stark la Roose Bolton. 

— l-ai dat-o /u/? ţipă ea, îngrozită. Ai jurat faţă de Lady 
Catelyn... 

— Cu o sabie la gât, dar nu contează. Lady Catelyn a murit. Nu 
i-aş putea reda fiicele, nici dacă le-aş avea. lar fata pe care tatăl 
meu a trimis-o cu Picioare-de-Oţel nu era Arya Stark. 

— Nu era Arya Stark? 

— M-ai auzit bine. Nobilul meu tată a găsit o fată costelivă din 
Nord, mai mult sau mai puţin de o vârstă cu Arya şi având mai 
mult sau mai puţin acelaşi pigment. A îmbrăcat-o în alb şi gri, i-a 
dat un lup argintiu cu care să-şi prindă mantia şi a trimis-o la 
bastardul lui Bolton. Ridică ciotul, arătând spre ea. Am vrut să-ţi 
spun asta înainte să alergi după ea s-o salvezi şi să-ţi dai viaţa 
pentru o cauză nobilă. Te descurci binişor cu sabia, dar nu 
într-atât încât să te lupţi de una singură cu două sute de oameni. 

Brienne clătină din cap. 

— Când Lordul Bolton va afla că tatăl tău l-a plătit cu o 
monedă falsă... 

— O, ştie. Lannisterii mint, ai uitat? N-are nici o importanţă. 
Fata asta îi serveşte scopul la fel de bine. Cine va spune că nu e 
Arya Stark? Toţi cei care i-au fost apropiaţi sunt morţi, în afară de 
sora ei, care a dispărut. 

— De ce-mi spui mie toate astea, dacă sunt adevărate? 

Trădezi secretele tatălui tău. 

Secretele Mâinii, gândi el. Nu mai am tată. 

— Imi plătesc datoriile ca orice leuşor cuminte. l-am promis 
Catelynei Stark fiicele... şi una dintre ele e încă în viaţă. S-ar 
putea ca fratele meu să ştie unde se află, dar oricum, nu vrea să 
spună. Cersei e convinsă că Sansa l-a ajutat să-l omoare pe 
Joffrey. 

Gura lui Brienne se strânse, îndârjită. 

— N-am să cred că fata aceea blândă e o criminală. Lady 
Catelyn spunea că are o inimă iubitoare. Fratele tău e vinovat. 
Ser Loras spunea că a fost o judecată. 

— Două, de fapt. Vorbe şi săbii - şi unele, şi altele l-au părăsit. 
O nebunie. Te-ai uitat de la fereastră? 

— Celula mea dă spre mare. Dar am auzit strigătele. 

— Prinţul Oberyn din Dorne e mort, Gregor Clegane pe 
moarte, iar Tyrion rămâne condamnat în faţa zeilor şi a 
oamenilor. Îl ţin într-o celulă neagră până când îl execută. 

Brienne îl privi: 

— Tu nu crezi că e vinovat. 

Jaime îi zâmbi obosit. 

— Vezi, fătucă? Ne cunoaştem unul pe altul prea bine. Tyrion a 
vrut să fie ca mine de când a făcut primul pas, dar nu mi-a 
semănat niciodată în privinţa regicidului. Sansa Stark l-a omorât 
pe Joffrey. Fratele meu a păstrat tăcerea ca s-o protejeze. Are 
asemenea accese de galanterie din când în când. Ultimul l-a 
costat nasul. Acesta îl va costa capul. 

— Nu, spuse Brienne. N-a fost fiica stăpânei mele, nu se poate. 

— lată fătuca toantă şi căpoasă pe care o ştiam. 

Fata roşi. 

— Numele meu este... 7 

— Brienne de Tarth. Jaime oftă. Am un dar pentru tine. Intinse 
mâna sub scaunul Lordului Comandant şi o scoase la iveală 
înfăşurată în falduri de catifea purpurie. 

Brienne se apropie ca şi cum pachetul ar fi putut s-o muşte, 
întinse o mână imensă, pătată de pistrui, şi ridică un colţ al 
materialului. Rubinele sclipiră în lumină. Luă comoara cu băgare 
de seamă, îndoi degetele în jurul mânerului de piele şi scoase 
încet sabia din teacă. Unduiri sângerii şi negre străluciră. Un 
deget de lumină oglindită trecu roşu de-a lungul tăişului. 

— E oţel valyrian? N-am mai văzut niciodată asemenea culori. 

— Nici eu. A fost o vreme când mi-aş fi dat mâna dreaptă ca 

să mânuiesc o asemenea sabie. Acum se pare că o asemenea 
sabie se iroseşte la mine. la-o. Inainte de a apuca să refuze, 
Jaime continuă: O sabie atât de prețioasă merită un nume. Mi-ar 
face plăcere dacă ai putea s-o numeşti Devotata. Şi încă un 
lucru: sabia are un preţ. 

Faţa ei se întunecă. 

— Ţi-am spus că nu voi sluj... 

—... fiinţe atât de ticăloase ca noi. Da, îmi amintesc. 
Ascultă-mă până la capăt, Brienne. Amândoi am făcut jurăminte 
în privinţa Sansei Stark. Cersei vrea ca fata să fie găsită şi 
omorâtă, chiar şi în fundul pământului... 

Chipul urât al Briennei fremăta de furie. 

— Dacă crezi că aş face vreun rău fiicei stăpânei mele pentru 
o sabie, tu... 

— Taci şi ascultă, izbucni Jaime, înfuriat de presupunerea ei. 
Mai întâi vreau s-o găseşti pe Sansa şi s-o duci într-un loc sigur. 
Cum altfel să ne împlinim jurămintele idioate în faţa nepreţuitei 
şi moartei Lady Catelyn? 

Fetişcana clipi. 

— Credeam... 

— Ştiu ce credeai. Dintr-odată, era sătul s-o mai vadă. Behăie 
ca o oaie nenorocită. Când Ned Stark a murit, Dreptatea Regelui 
a primit sabia lui, îi spuse Jaime. Dar tatăl meu a considerat că o 
asemenea armă era irosită pe un simplu călău. l-a dat lui Ser Ilyn 
o altă sabie şi a cerut ca Gheaţa să fie topită şi refăcută. Metalul 
a ajuns pentru două săbii noi. In mâna ta se află una dintre ele. 
Aşadar, o vei apăra pe fiica lui Ned Stark cu oţelul sabiei lui Ned 
Stark, dacă asta are pentru tine vreo importanţă. 

— Ser... îţi datorez o scu... 

Jaime o întrerupse: 

__— la sabia aia afurisită şi pleacă, până ce nu mă răzgândesc. 
In grajduri găseşti o iapă murgă, urâtă ca tine, dar oarecum mai 
bine antrenată. Urmăreşte-l pe Walton Picioare-de-Oţel, caut-o 
pe Sansa sau du-te acasă la insula ta de safire, mie mi-e totuna. 
Nu mai vreau să te văd. 

— Jaime. 

— Regicidule, îi reaminti el. Mai bine ai folosi sabia aia ca să-ţi 
scoţi ceara din urechi, fătucă. Am terminat. 

Cu încăpățânare, Brienne insistă: 

— Joffrey era... 

— Regele meu. Las-o aşa. 

— Ai spus că Sansa l-a omorât. De ce o aperi? 

Pentru că Joff n-a însemnat pentru mine mai mult decât un jet 
de sămânță între picioarele lui Cersei. Şi pentru că merita să 
moară. 

— Am făcut regi şi i-am doborât. Sansa Stark este ultima mea 
şansă la onoare. Jaime afişă un zâmbet firav. In plus, regicizii 
trebuie să ţină unul cu altul. Ai de gând să pleci vreodată? 

Mâna ei mare se strânse în jurul Devotatei. 

— Da, o să plec. Şi o s-o găsesc pe fată şi o s-o apăr. De 
dragul nobilei sale mame. Şi al tău. Se înclină, ceremonioasă, se 
răsuci pe călcâie şi plecă. 

Jaime rămase singur la masa albă, în timp ce umbrele se 
furişau în încăpere. Când începu să se lase înserarea, aprinse o 
lumânare şi deschise Cartea Albă la pagina lui. Pană şi cerneală 
găsi într-un sertar. Sub ultimul rând al lui Ser Barristan, Jaime 
scrise, cu o mână stângace care ar fi putut fi pusă pe seama unui 
copil de şase ani pe care un maester tocmai îl învăţa primele 
litere. 

Infrânt în Pădurea Şoaptelor de Tânărul Lup Robb Stark, în 
timpul Războiului Celor Cinci Regi. Ţinut ostatic la Riverrun şi 
răscumpărat în schimbul unei promisiuni neîndeplinite. Capturat 
din nou de Bravii Camarazi şi schilodit din ordinul lui Vargo Hoat, 
căpitanul lor, pierzându-şi mâna dreaptă sub sabia lui Zollo cel 
Gras. Adus la Debarcaderul Regelui prin grija Briennei, Fecioara 
din Tarth. 

Când isprăvi, mai mult de trei sferturi din pagina lui rămânea 
să fie umplută, între leul auriu de pe scutul purpuriu din partea 
de sus şi scutul imaculat de jos. Ser Gerold Hightower îi începuse 
relatarea, iar Ser Barristan Selmy o continuase, dar urmarea va 
trebui s-o scrie Jaime Lannister însuşi. Putea scrie ce voia, de 
acum înainte. 

Orice voia... 


223 


JON 


Vântul bătea sălbatic dinspre est, cu atâta putere încât cuşca 
grea se legăna ori de câte ori o rafală o prindea. Scârţâia pe 
lângă Zid, scuturând gheaţa de pe el şi fluturând mantia lui Jon 
printre zăbrele. Cerul era de ardezie, soarele doar o pată palidă 
de lumină în spatele norilor. Peste câmpul măcelului vedea 
pâlpâind o mie de focuri, dar lumina lor părea mică şi 
neputincioasă împotriva întunericului şi a frigului. 

O zi cumplită. Jon cuprinse zăbrelele cu mâinile înmănuşate şi 
se ţinu strâns când vântul izbi cuşca încă o dată. Când se uită 
direct în jos, printre picioare, pământul era pierdut în umbră, ca 
şi cum ar fi coborât într-o groapă fără fund. Ei, bine, moartea 
este un fel de groapă fără fund, şi, când totul se va isprăvi, 
numele meu va fi umbrit pe vecie. 

Copiii bastarzi erau născuţi din desfrâu şi minciună, se spunea; 
firea lor era destrăbălată şi trădătoare. Cândva, Jon îşi pusese în 
gând să arate că nu era aşa, să-i dovedească nobilului său tată 
că putea să fie un fiu la fel de bun şi devotat ca Robb. Am stricat 
totul. Robb devenise un rege erou, iar Jon, dacă-şi va aminti 
cineva de el, va rămâne un trădător, un sperjur şi un ucigaş. Era 
bucuros că Lordul Eddard nu era în viaţă, să vadă această ruşine. 

Ar fi trebuit să rămân în peştera aceea, cu Ygritte. Dacă exista 
o viaţă de apoi, spera să-i poată spune asta. Mă va zgâria pe 
față, aşa cum a făcut vulturul, şi mă va ocări, făcându-mă laş, 
dar oricum îi voi spune. lşi îndoi mâna sabiei, aşa cum îl învățase 
Maester Aemon. Obiceiul devenise parte din el şi avea nevoie de 
degete flexibile ca să aibă o şansă cât de mică să-l omoare pe 
Mance Rayder. 

II trăseseră afară în dimineaţa aceasta, după patru zile în 
gheaţă, închis într-o celulă de un metru şi jumătate pe un metru 
şi jumătate, prea scundă ca să poată sta în picioare, prea îngustă 
ca să se întindă pe spate. Aşa cum descoperiseră de mult 
administratorii, mâncarea şi carnea rezistau vreme îndelungată 
în cămările de gheaţă săpate la poalele Zidului... dar prizonierii 
nu. 

— Vei muri aici, Lord Snow, îi spusese Ser Alliser, chiar înainte 
de a închide uşa grea de lemn, şi Jon îl crezuse. 

Dar în dimineaţa aceasta veniseră să-l scoată şi îl duseseră, 

tremurând şi scuturându-se, înapoi în Turnul Regelui, să stea 
încă o dată în faţa guşatului Janos Slynt. 

— Maesterul ăla bătrân a spus că nu te pot spânzura, afirmase 
Janos Slynt. l-a scris lui Cotter Pyke şi chiar a avut impertinenţa 
să-mi arate scrisoarea. Spune că nu eşti trădător. 

— Aemon a trăit prea mult, lordul meu, l-a lămurit Ser Alliser. 
Minţile i s-au întunecat, la fel ca ochii. 

— Da, a spus Slynt. Un orb cu un colan la gât, cine se crede? 

Aemon Targaryen, a gândit Jon, fiul unui rege şi fratele unui 
rege şi un posibil rege. Dar nu spuse nimic. 

— Cu toate acestea, a continuat Slynt, nu vreau să se spună 
că Janos Slynt a spânzurat un om pe nedrept. Nu vreau. Am 
hotărât să-ţi dau o ultimă şansă să dovedeşti că eşti cinstit, aşa 
cum pretinzi, Lord Snow. O ultimă ocazie să-ţi faci datoria, da. Se 
ridică în picioare. Mance Rayder vrea să negocieze cu noi. Ştie că 
nu mai are nici o şansă, acum că a venit Janos Slynt, aşa că vrea 
să discute acest Rege-de-Dincolo-de-Zid. Dar omul e laş şi nu 
vrea să vină la noi. Fără doar şi poate, ştie că l-aş spânzura. L-aş 
spânzura de picioare, în vârful Zidului, de o frânghie lungă de 
treizeci de metri. Dar nu va veni. Spune să-i trimitem un sol. 

— Te trimitem pe tine, Jon Snow. Ser Alliser a zâmbit. 

— Pe mine? Glasul lui Jon era vlăguit. De ce pe mine? 

— Tu ai fost alături de ei, a spus Thorne. Mance Rayder te 
cunoaşte. Va fi mai dispus să aibă încredere în tine. 

Era o idee atât de greşită, încât lui Jon îi venea să râdă. 

— Aţi înţeles pe dos. Mance Rayder m-a suspectat încă de la 
început. Dacă apar în tabăra lui îmbrăcat iarăşi în mantie neagră, 
venind din partea Rondului de Noapte, va şti că l-am trădat. 

— A cerut un sol, i-l trimitem, a zis Slynt. Dacă eşti prea laş să 
dai ochii cu acest rege trădător, te putem duce înapoi în celula ta 
de gheaţă. De data aceasta fără blănuri, mă gândesc. Da. 

— Nu-i nevoie, lordul meu, a spus Ser Alliser. Lordul Snow va 
face după cum îi cerem. Vrea să ne arate că nu e trădător. Vrea 
să arate că e un om devotat al Rondului de Noapte. 

Thorne era de departe cel mai deştept dintre cei doi, îşi dădu 
seama Jon. Se vedea de la o poştă că fusese ideea lui. Jon era 
prins în capcană. 

— Mă duc, a spus el scurt şi tăios. 

— Lordul meu, i-a reamintit Janos Slynt. Ni te vei adresa cu... 

— Mă duc, /ordul meu. Dar faci o greşeală, /ordul meu. Trimiţi 
pe cine nu trebuie, /ordu/ meu. Mance Rayder o să se înfurie 

numai când mă va vedea. Lordul meu ar avea mai multe şanse 
dacă i-ar trimite... 

— Termeni de pace? Ser Alliser a chicotit. 

— Janos Slynt nu discută cu sălbaticii nelegiuiţi termeni de 
pace, Lord Snow. Nu, aşa ceva nu face. 

— Nu te trimitem să discuti cu Mance Rayder, a precizat Ser 
Alliser. Te trimitem să-l omori. 

Vântul şuiera printre gratii şi Jon Snow tremura. Piciorul îi 
pulsa, capul la fel. Nu era în stare să omoare un pisoi, dar nu 
avea încotro. Capcana are dinţi. Fiindcă Maester Aemon insista 
asupra nevinovăţiei lui Jon, Lordul Janos nu îndrăznea să-l lase în 
gheaţă, să moară. Aşa era mai bine. 

— Onoarea noastră nu înseamnă mai mult decât viaţa noastră, 
atât timp cât regatul oamenilor este în siguranţă, îi spusese 
Qhorin Halfhand la Colţii de Gheaţă. Trebuia să-şi amintească 
asta. Fie că îl omora pe Mance, fie că încerca şi eşua, oamenii 
liberi aveau să-l ucidă. Nici abandonul nu era posibil, dacă ar fi 
avut cumva asemenea intenţii: pentru Mance, era un mincinos 
dovedit şi un trădător. 

Când cuşca se opri, cu o smucitură, Jon sări pe pământ şi 
clătină Gheara Lungă de mâner, s-o slăbească din strânsoarea 
tecii. Poarta era la câţiva metri de picioarele lui, încă blocată de 
rămăşiţele ţestoasei, cu hoiturile mamuţilor putrezind înăuntru. 
Mai erau şi alte cadavre risipite printre butoaie sfărâmate, 
smoală întărită şi petice de iarbă pârjolită, toate în umbra 
Zidului. Jon nu avea nici un chef să zăbovească aici. Porni către 
tabăra sălbaticilor, pe lângă trupul unui uriaş mort cu capul 
zdrobit de o piatră. Un corb ciugulea creierul din craniul sfărâmat 
al uriaşului. Pasărea îşi ridică privirea când trecu pe lângă ea. 
Snow, ţipă corbul. Snow, Snow. Apoi îşi deschise aripile şi îşi luă 
zborul. 

Indată ce porni mai departe, un călăreț se desprinse din 
tabăra sălbaticilor şi porni spre el. Se întreba dacă era Mance, 
venind să negocieze pe teren neutru. Poate că aşa ar fi mai uşor, 
deşi oricum nu va fi uşor. Dar când distanţa dintre ei se micşoră, 
Jon văzu că era un bărbat mic şi îndesat, cu brățări de aur 
sclipindu-i pe braţele vânjoase şi cu o barbă albă răsfirată pe 
pieptu-i masiv. 

— Hah! bubui Tormund când se întâlniră. Jon Snow cioara. 
M-am temut că n-o să te mai vedem. 

— Credeam că nu te temi de nimic, Tormund. 

Sălbaticul rânji. 

— Bine zis, flăcăule. Văd că mantia ţi-e neagră. Lui Mance n-o 
să-i placă asta. Dacă ai venit să treci iarăşi de cealaltă parte, ai 
face mai bine să te urci înapoi pe Zidul ăla al tău. 

— M-au trimis să tratez cu Regele-de-Dincolo-de-Zid. 

— Să tratezi? Tormund izbucni în râs. Asta-i bună. Hah! Mance 
vrea să vorbească, e adevărat. Dar n-aş crede că vrea să discute 
cu tine. 

— Pe mine m-au trimis. 

— Văd şi eu. Să mergem, atunci. Vrei să călăreşti? 

— Pot merge pe jos. 

— Ne-aţi dat ceva de furcă. Tormund îşi întoarse calul către 
tabăra sălbaticilor. Tu şi fraţii tăi, n-am ce zice. Două sute de 
morţi şi o duzină de uriaşi. Mag însuşi s-a dus la poarta aia a 
voastră şi nu s-a mai întors. 

— A murit de sabia unui om curajos pe nume Donai Noye. 

— Aşa? A fost vreun mare lord, Donai Noye ăsta, nu-i aşa? Un 
cavaler sfrijit de-al vostru, cu izmene de oţel. 

— Un fierar. Avea o singură mână. 

— Un fierar ciung l-a ucis pe Mag cel Puternic? Hah! Trebuie 
c-a fost o luptă pe cinste. Mance va face un cântec despre asta, 
să vezi numai! Tormund luă o ploscă de sub şa şi o destupă. Asta 
o să ne încălzească puţin. Pentru Donai Noye şi Mag cel Puternic! 
Luă o înghiţitură şi îi întinse plosca lui Jon. 

— Pentru Donai Noye şi Mag cel Puternic. Plosca era plină cu 
mied, dar un mied aşa de tare, încât ochii lui Jon se umplură de 
lacrimi, iar prin piept îi şerpuiau cârcei de foc. După celula de 
gheaţă şi drumul lung în cuşca de fier, căldura era bine-venită. 

Tormund luă plosca şi mai dădu pe gât o duşcă, apoi se şterse 
la gură. 

— Magnarul din Thenn ne-a jurat c-o să deschidă larg poarta, 
iar noi nu va trebui decât să trecem cântând. Urma să doboare 
tot Zidul. i 

— A doborât o parte, zise Jon. In capul lui. 

— Hah! făcu Tormund. Ei, bine, niciodată nu mi-a fost de prea 
mare folos Styr Magnarul. Când un om n-are barbă, nici păr şi 
nici urechi, n-ai de unde să-l apuci când lupţi. Işi conducea încet 
calul, ca Jon să poată ţine pasul cu el. Ce-ai păţit la picior? 

— O săgeată. Una de-a Ygrittei, cred. 

— Asta da femeie. Azi te sărută, mâine te umple de săgeți. 

— E moartă. 

— Da? Tormund clătină trist din cap. Păcat. Dacă aş fi fost cu 
zece ani mai tânăr, aş fi furat-o eu. Părul ăla al ei. Ei, bine, 
focurile cele mai fierbinţi se sting cel mai repede. Ridică plosca. 
Pentru Ygritte, cea sărutată de foc! Bău cu nesaţ. 

— Pentru Ygritte, cea sărutată de foc, repetă Jon, când 
Tormund îi dădu iarăşi plosca. Bău cu şi mai mult nesaţ. 

— Tu ai omorât-o? 

— Fratele meu. Jon nu aflase niciodată care dintre ei şi spera 
că nici nu va afla. 

— Ciori afurisite! Tormund vorbea pe un ton ţâfnos, dar ciudat 
de blând. Sabie-Lungă a furat-o pe fiica mea, Munda. Piersicuţa 
mea. A luat-o chiar din cortul meu, cu toţi cei patru fraţi ai ei în 
preajmă. Toregg a dormit tot timpul, mocofanul, iar Torwynd... 
ei, bine, Torwynd Blegul, asta spune totul, nu-i aşa? Dar cei mici 
i-au tras o chelfăneală. 

— Şi Munda? întrebă Jon. 

— E sânge din sângele meu, zise Tormund cu mândrie. l-a 
spart buza şi i-a muşcat o jumătate de ureche şi am auzit că are 
atâtea zgârieturi pe spate că nu poate nici măcar să-şi poarte 
mantia. Dar Munda îl place destul de mult. Şi de ce nu? Nu se 
luptă cu sabia, ştii. N-a avut sabie niciodată. Atunci de unde crezi 
că s-a ales cu numele ăsta? Hah! 

Jon râse cu poftă. Chiar acum, chiar aici. Ygritte ţinea la Ryk 
Sabie-Lungă. Jon spera că găsise puţină bucurie alături de Munda 
lui Tormund. Oricine trebuia să găsească puţină bucurie undeva. 

„Nimic nu ştii, Jon Snow”, i-ar fi spus Ygritte. Ştiu că o să mor, 
gândi el. Asta ştiu, cel puțin. „ Toţi bărbații mor”, aproape o 
putea auzi spunând, „şi toate femeile şi fiecare vietate care 
zboară sau înoată sau aleargă. Nu contează când mori, ci cum o 
faci, Jon Snow.” Ţie ţi-e uşor să vorbeşti, îi răspunse Jon în gând. 
Tu ai murit vitează în luptă, atacând castelul unui duşman. Eu o 
să mor trădător şi ucigaş. Şi moartea lui nici nu va veni iute, 
dacă nu cumva îi va ieşi în cale în vârful săgeţii lui Mance. 

Curând ajunseră printre corturi. Era o tabără obişnuită a 
sălbaticilor, o harababură de focuri şi gropi de gunoaie, copii şi 
capre rătăcind în voie, oi behăind printre copaci, piei de cai 
agăţate la uscat. Nu aveau nici un plan, nici o ordine, nici o 
apărare. Dar peste tot erau bărbaţi şi femei şi animale. 

Mulţi îl ignorară, dar la fiecare om care continua să-şi vadă de 
treabă, erau zece care se opreau să se holbeze, copii ghemuiţi 
lângă focuri, bătrâne în docare, oameni ai peşterilor, cu feţele 

pictate, luptători cu gheare şi şerpi şi felurite capete pe scuturi, 
cu toţii se întorceau să se uite. Jon văzu şi suliţaşe, cu părul lung 
fluturând în vântul cu miros de pin care suspina printre copaci. 

Nu erau dealuri aici, dar cortul alb al lui Mance Rayder fusese 
înălţat pe o ridicătură de pământ stâncos, la marginea pădurii. 
Regele-de-Dincolo-de-Zid aştepta afară, cu mantia-i zdrenţuită, 
roşie cu negru, fluturând în vânt. Jon văzu că Harma Cap de 
Câine era cu el, întoarsă din atacurile şi manevrele ei de la Zid, 
iar Varamyr Şasepiei era şi el acolo, însoţit de o pisică-nălucă şi 
doi lupi supli, cenușii. 

Când văzură pe cine trimisese Rondul, Harma întoarse capul şi 
scuipă, iar unul dintre lupii lui Varamyr îşi dezveli colții, mârâind. 

— Trebuie să fii foarte curajos sau foarte prost, Jon Snow, 
spuse Mance Rayder, să te întorci la noi îmbrăcat în mantia 
neagră. 

— Ce altceva să poarte un om al Rondului de Noapte? 

— Omoară-l, îl îndemnă Harma. Trimite-i trupul sus, în cuşca 
aia a lor, să le spună că vrem pe altcineva. Capul o să-l păstrez, 
să-mi fac din el stindard. Un trădător e mai rău decât un câine. 

— V-am avertizat că e făţarnic. Tonul lui Varamyr era potolit, 
dar pisica-nălucă îl privea pe Jon cu nesaţ, cu ochii ei înguşti, 
cenuşii. Niciodată nu mi-a plăcut cum miroase. 

— Vâră-ţi ghearele la loc, fiară. Tormund Năpasta Uriaşilor sări 
jos de pe cal. Băiatul a venit să asculte. Dacă pui laba pe el, 
poate c-o să mă aleg cu mantia aia de om-fiară pe care mi-o 
doream. 

— Tormund Prietenul Ciorilor, mârâi Harma. Eşti un mare 
gogoman, bătrâne. 

Omul-fiară avea faţa pământie, umerii rotunjiţi şi era chel; un 
şoricel de om cu ochi de lup. 

— După ce îmblânzeşti un cal, oricine îl poate călări, spuse el 
cu glas domol. După ce o fiară s-a unit cu un om, oricine poate să 
se strecoare în pielea ei şi s-o călărească. Orell se ofilea sub 
penele lui, aşa că mi-am însuşit eu vulturul. Dar apropierea 
funcţionează în ambele direcţii, omule-lup. Orell trăieşte acum în 
mine şi îmi şopteşte cât de mult te urăşte. Şi pot să plutesc 
deasupra Zidului şi să văd cu ochi de vultur. 

— Aşadar, ştim, zise Mance. Ştim cât de puţini aţi fost când aţi 
oprit ţestoasa. Ştim câţi au venit de la Eastwatch. Ştim cum vi 
s-au împuţinat proviziile. Smoala, uleiul, săgețile, suliţele. Până şi 
scara voastră e distrusă, iar cuşca aia nu poate să ridice decât 

câţiva. Ştim. Şi acum tu ştii că ştim. Deschise clapa cortului. Vino 
înăuntru. Ceilalţi, aşteptaţi afară. 

— Cum? Chiar şi eu? se miră Tormund. 

— In special tu. Intotdeauna. 

Era cald înăuntru. Un foc mic era aprins sub găurile de fum şi 
un mangal ardea mocnit lângă maldărul de blănuri sub care 
zăcea Dalla, lividă şi transpirată. Sora ei o ţinea de mână. Val, îşi 
aminti Jon. 

— Mi-a părut rău când a căzut Jarl, îi spuse el. 

Val îl privi cu ochi verzi, palizi. 

— Se căţăra întotdeauna prea repede. 

Era la fel de frumoasă cum şi-o amintea, suplă, cu pieptul plin, 
mlădioasă ca o trestie, cu pomeţi înalţi şi un păr des de culoarea 
mierii, care i se revărsa până la brâu. 

— Dallei i-a venit sorocul, îi explică Mance. Ea şi Val rămân 
aici. Ele ştiu ce vreau să-ţi spun. 

Jon îşi păstra chipul neclintit ca gheaţa. E odios să omori un 
om în propriul lui cort, în timpul armistițiului. Trebuie să-l ucid în 
fața soției sale, în timp ce li se naşte copilul? Strânse mâna 
sabiei. Mance nu purta armură, dar avea şi el sabia atârnată la 
şoldul stâng. Şi mai erau şi alte arme în cort, pumnale şi cuțite, 
un arc şi o tolbă cu săgeți, o suliță cu capul de bronz, lângă acel 
mare şi negru... 

n.. Corn, 

Jon îşi ţinu răsuflarea. 

Un corn de război. Un corn de război al naibii de mare. 

— Da, spuse Mance. Cornul lernii, pe care l-a sunat odinioară 
Joramun, să trezească uriaşii din pământ. 

Cornul era imens, măsurând doi metri şi jumătate de-a lungul 
curburii şi atât de larg la gură încât ar fi putut să-şi vâre mâna 
înăuntru până la cot. Dacă provine de la un zimbru, e cel mai 
mare zimbru care a existat vreodată. La început, crezu că benzile 
din jurul lui erau din bronz, dar când se apropie, îşi dădu seama 
că erau din aur. Aur vechi, mai mult brun decât galben, şi gravat 
cu rune. 

— Ygritte spunea că n-ai reuşit să găseşti cornul. 

— Credeai că numai ciorile ştiu să mintă? Mi-ai plăcut destul 
de mult, pentru un bastard... dar n-am avut niciodată încredere 
în tine. Increderea mea trebuie câştigată. 

Jon îl privi în faţă. 

— Dacă ai avut în tot acest timp Cornul lui Joramun, de ce nu 

l-ai folosit? De ce te-ai ostenit să construieşti țestoase şi să-i 
trimiţi pe Thenni să ne omoare în paturile noastre? Dacă acest 
corn e aşa cum spun cântecele, de ce nu sufli în el şi gata? 

Cea care îi răspunse fu Dalla, Dalla cea însărcinată, zăcând 
sub maldărul de blănuri, lângă mangal. 

— Noi, oamenii liberi, ştim lucruri pe care voi, îngenuncheaţii, 
le-aţi uitat. Uneori calea cea mai scurtă nu e cea mai sigură, Jon 
Snow. Lordul cu Coarne a spus cândva că vrăjitoria este o sabie 
fără mâner. N-ai cum s-o apuci fără să te tai. 

Mance îşi trecu o mână pe curbura uriaşului corn. 

— Sperasem că Styr şi Jarl îi vor lua pe fraţii tăi pe nepregătite 
şi ne vor deschide poarta. Am îndepărtat garnizoana voastră prin 
atacuri simulate, descinderi şi diversiuni. Bowen Marsh a muşcat 
momeala, după cum ştiam, dar şleahta ta de schilozi şi orfani s-a 
dovedit mai îndărătnică decât ne aşteptam. Dar să nu crezi că 
ne-aţi oprit. Adevărul e că sunteţi prea puţini, iar noi prea mulţi. 
Aş putea să continui atacul aici şi totuşi să trimit zece mii de 
oameni dincolo de Golful Focilor, cu plutele, să atace Eastwatch 
din spate. Aş putea lua cu asalt şi Turnul Umbrei. Cunosc 
împrejurimile mai bine ca oricine. Aş putea trimite oameni şi 
mamuţi să smulgă din temelii porţile castelelor pe care le-aţi 
abandonat, toate deodată. 

— Atunci, de ce n-o faci? Jon ar fi putut scoate Gheara Lungă 
chiar atunci, dar voia să audă ce avea de spus sălbaticul. 

— Din cauza sângelui, răspunse Mance Rayder. Aş putea 
câştiga în cele din urmă, da, dar m-aţi însângera şi oamenii mei 
au sângerat destul. 

— N-ai suferit pierderi atât de grele. 

— Nu din partea voastră. Mance Rayder cercetă chipul lui Jon. 
Ai văzut Pumnul Primilor Oameni. Ştii ce s-a întâmplat acolo. Ştii 
cu cine avem de-a face. 

— Ceilalţi... 

— Devin din ce în ce mai puternici pe măsură ce zilele se 
scurtează şi nopţile sunt mai reci. Mai întâi vă omoară pe voi, 
apoi trimit morţii voştri împotriva noastră. Uriaşii n-au fost în 
stare să li se opună, nici Thennii, nici clanurile râului de gheaţă, 
nici Copitaţii. 

— Nici tu? 

— Nici eu. Era furie în acea recunoaştere, şi nespusă 
amărăciune. Raymun Barbă-Roşie, Bael Bardul, Gendel şi Gome, 
Lordul cu Coarne, cu toţii au venit la sud să cucerească, dar eu 

am venit cu coada între picioare, să mă ascund sub Zidul vostru. 
Atinse cornul din nou. Dacă sun Cornul lernii, Zidul va cădea. Sau 
cel puţin aşa spun cântecele. Printre oamenii mei sunt unii care 
nu-şi doresc nimic mai mult. 

— Dar dacă Zidul cade, spuse Dalla, ce-i mai poate opri pe 
Ceilalţi? 

Mance îi zâmbi drăgăstos. 

— Mi-am găsit o femeie înţeleaptă. O adevărată regină. Se 
întoarse din nou spre Jon: Du-te înapoi şi spune-le să deschidă 
porţile şi să ne lase să trecem. Dacă o fac, o să le dau cornul şi 
Zidul va rămâne în picioare până la sfârşitul veacurilor. 

Să deschidă porțile şi să-i lase să treacă. Uşor de spus, dar ce 
ar urma? Uriaşi aşezându-şi tabăra pe ruinele Winterfellului. 
Canibali în pădurea zeilor, căruţe străbătând ţinuturile 
gorganelor, oameni liberi răpind fetele marangozilor şi 
argintarilor de la Portul Alb şi ale pescarilor de la Ţărmul Stâncos. 

— Eşti un rege adevărat? întrebă Jon pe neaşteptate. 

— N-am avut niciodată o coroană pe cap, nici nu m-am aşezat 
pe un afurisit de tron, dacă asta mă întrebi, răspunse Mance. 
Obârşia mea e cât se poate de umilă. Nici un septon nu mi-a uns 
vreodată capul cu ulei. N-am nici un castel, iar regina mea poartă 
blănuri şi chihlimbar, nu mătăsuri şi safire. Sunt propriul meu 
campion, propriul meu bufon şi propriul meu harpist. Nu devii 
Rege-de-Dincolo- de-Zid fiindcă aşa a fost tatăl tău. Oamenii 
liberi nu urmează un nume şi nu vor să ştie care frate s-a născut 
primul. Ei urmează luptători. Când am părăsit Turnul Umbrei, 
erau cinci oameni care se fuduleau cum că ar fi din plămadă 
regească. Unul era Tormund, altul Magnarul. Pe ceilalţi trei i-am 
omorât când au dovedit că preferă să lupte decât să se supună. 

— lţi poţi omori duşmanii, spuse pe şleau Jon, dar poţi să-ţi 
stăpâneşti prietenii? Dacă-i lăsăm pe oamenii tăi să treacă, eşti 
destul de puternic să-i faci să respecte pacea regelui şi să se 
supună legilor noastre? 

— Legile cui? Ale Winterfellului şi ale Debarcaderului Regelui? 
Mance râse. Când o să vrem legi, o să ni le facem singuri. Puteţi 
să vă păstraţi şi dreptatea regelui, şi dările lui. Eu vă ofer cornul, 
nu libertatea noastră. Nu vom îngenunchea în faţa voastră. 

— Şi dacă refuzăm oferta? Jon nu avea nici o îndoială că aşa 
vor face. Poate că Bătrânul Urs cel puţin ar fi stat să asculte, deşi 
s-ar fi împotrivit ideii de a lăsa treizeci sau patruzeci de mii de 
sălbatici să cutreiere în voie prin Cele Şapte Regate. Dar Alliser 

Thorne şi Janos Slynt vor respinge ideea de la bun început. 

— Dacă  refuzaţi, zise Mance Rayder, Tormund Năpasta 
Uriaşilor va suna Cornul lernii peste trei zile, în zori. 

Putea să ducă mesajul la Casterly Rock şi să le spună despre 
corn, dar dacă îl lăsa pe Mance Rayder în viaţă, Lordul Janos 
Slynt şi Ser Alliser se vor folosi de asta ca dovadă că este un 
trădător. O mie de gânduri trecură prin mintea lui Jon. Dacă aş 
putea distruge cornul, să-l zdrobesc aici şi acum... dar înainte să 
poată să cugete la asta pe-ndelete, auzi geamătul grav al unui 
alt corn, înăbuşit de pereţii cortului. Mance îl auzi şi el. 
Încruntându-se, se duse la intrare. Jon îl urmă. 

Cornul de război se auzea mai tare afară. Chemarea lui pusese 
în mişcare tabăra sălbaticilor. Trei Copitaţi trecură în goană pe 
lângă ei, cu sulițe lungi în mâini. Caii nechezau şi fornăiau, uriaşii 
strigau în Limba Veche şi până şi mamuţii erau agitaţi. 

— Corn de cercetaş, îl anunţă Tormund pe Mance. 

— Se apropie ceva. Varamyr stătea cu picioarele încrucişate 
pe pământul pe jumătate îngheţat, iar lupii lui îi dădeau ocol 
neliniştiţi. O umbră alunecă deasupra şi Jon ridică privirea, 
văzând aripile albastre-cenuşii ale vulturului. Vine dinspre est. 

Când morţii se ridică, zidurile şi țăruşii şi săbiile nu înseamnă 
nimic, îşi aminti el. Cu morții nu te poti lupta, Jon Snow. Nimeni 
nu ştie asta mai bine decât mine. 

Harma se încruntă. 

— Est? Arătările ar trebui să fie în spatele nostru. 

— Est, repetă omul-fiară. Se apropie ceva. 

— Ceilalţi? întrebă Jon. 

Mance îşi scutură capul. 

— Ceilalţi nu vin niciodată când soarele e pe cer. Peste câmpul 
măcelului huruiau care înţesate de oameni agitându-şi suliţele 
din os ascuţit. Suspină adânc. Unde naiba cred că se duc? 
Quenn, adu-i pe nătărăii ăia înapoi unde le e locul. Aduceţi-mi 
calul. lapa, nu armăsarul. Am nevoie şi de armură. Mance aruncă 
o privire bănuitoare câtre Zid. Pe parapeţii de gheaţă, soldaţii de 
paie stăteau şi adunau săgeți, dar nu se vedea nici o mişcare. 
Harma, ia-ţi călăreţii. Tormund, caută-ţi fiii şi dă-mi trei rânduri 
de sulițe. 

— Da, făcu Tormund, îndepărtându-se cu paşi mari. 

Omul-fiară cu înfăţişare de şoricel închise ochii şi spuse: 

— li văd. Vin de-a lungul pâraielor şi pe poteci. 

— Cine? 

— Oameni. Oameni călare. Oameni în oţel şi oameni în negru. 

— Ciori. Mance rosti cuvântul ca pe o înjurătură. Se întoarse 
către Jon: Vechii mei fraţi credeau că mă prind cu pantalonii în 
vine dacă mă atacă în timp ce discutăm? 

— Dacă au plănuit un atac, mie, unul, nu mi-au spus. Jon nu 
credea. Lordul Janos nu avea oamenii cu care să atace tabăra 
sălbaticilor. In plus, era în partea cealaltă a Zidului, iar poarta era 
blocată cu dărâmături. Avea în minte un alt soi de trădare, aici 
nu poate fi mâna lui. 

— Dacă mă minţi iarăşi, nu te vei întoarce viu acasă, îl 
ameninţă Mance. Străjerii lui îi aduseseră calul şi armura. Jon 
văzu oameni alergând prin tabără, care încotro, unii grupându-se 
ca şi cum s-ar fi pregătit să atace Zidul, alţii strecurându-se în 
pădure, femei conducând docare către est, mamuţi rătăcind spre 
vest. Intinse mâna peste umăr şi scoase Gheara Lungă din teacă 
chiar în clipa când un şir răsfirat de cercetaşi se ivi la liziera 
pădurii, la trei sute de metri depărtare. Purtau cămăşi negre de 
zale, coifuri negre şi mantii negre. Pe jumătate îmbrăcat în 
armură, Mance scoase sabia: N-ai ştiut nimic despre asta, aşa-i? 
îi spuse lui Jon cu răceală. 

Incet, ca mierea într-o dimineaţă răcoroasă, cercetaşii 
alunecau către tabăra sălbaticilor, călcând cu grijă printre 
grămezi de mărăcini şi pâlcuri de copaci, peste rădăcini şi pietre. 
Sălbaticii ţâşniră în întâmpinarea lor cu strigăte de război, 
agitând ciomege, săbii de bronz şi topoare de cremene, 
năpustindu-se către duşmanii din vechime. Un strigăt, o lovitură 
şi o moarte de viteaz. Jon îşi auzise fraţii vorbind despre felul de 
a lupta al oamenilor liberi. 

— Poţi crede ce vrei, îi spuse Regelui-de-Dincolo-de-Zid, dar 
n-am ştiut nimic despre vreun atac. 

Inainte ca Mance să apuce să răspundă, Harma trecu pe lângă 
ei ca o vijelie, cu treizeci de luptători în urma ei. Stindardul 
alerga în faţa ei, un cap de câine înfipt într-o suliță, împroşcând 
sânge la fiecare pas. Mance o privi izbind cercetaşii în plin. 

— S-ar putea să spui adevărul, zise el. Se pare că sunt oameni 
din Eastwatch. Marinari pe cai. Cotter Pyke a avut întotdeauna 
mai mult curaj decât minte. L-a învins pe Lordul Oaselor la 
Gorganul Lung. S-ar putea să se fi gândit să facă la fel şi cu 
mine. Dacă aşa stau lucrurile, e un nătărău. N-are destui oameni, 
el... 

— Mance! se auzi un strigăt. Era o iscoadă, ţâşnind dintre 

copaci pe un cal înspumat. Mance, mai sunt şi alţii, suntem 
înconjurați, oameni de fier, fier, o oaste de oameni de fier. 

Injurând, Mance săltă în şa. 

— Varamyr, rămâi aici şi ai grijă de Dalia. 
Regele-de-Dincolo-de-Zid îndreptă vârful sabiei către Jon. Şi mai 
pune câţiva ochi pe cioara asta. Dacă fuge, rupe-i gâtul. 

— Da, aşa o să fac. Omul-fiară era mai scund cu un cap decât 
Jon, moale şi cu umerii căzuţi, dar pisica-nălucă îi putea scoate 
lui Jon maţele cu o singură labă. Vin şi dinspre nord, îi spuse 
Varamyr. Mai bine du-te. 

Mance îşi puse coiful cu aripi de corb. Oamenii lui erau deja 
călare. 

— Cap de săgeată! ordonă Mance. La mine! Formaţi 
dispozitivul de atac. Dar când dădu pinteni iepei şi porni în goană 
peste câmp, către cercetaşi, oamenii care alergau în urma lui 
numai în dispozitiv nu mai erau. 

Jon făcu un pas către cort, cu gândul la Cornul lernii, dar 
pisica-nălucă îi ţinu calea, dând din coadă. Nările fiarei fremătau 
şi de pe colții curbați din faţă îi şiroia saliva. /mi miroase frica. 
Ducea dorul Nălucii mai mult ca oricând. Cei doi lupi erau în 
spatele lui, mârâind. 

— Flamuri, îl auzi pe Varamyr murmurând. Văd flamuri aurii, 
oh... Un mamut trecu pe lângă ei, trâmbiţând, cu şase arcaşi în 
turnul de lemn de pe spate. Regele... nu... 

Atunci omul-fiară îşi dădu capul pe spate şi ţipă. 

Sunetul era cutremurător, strident, încărcat de durere. 
Varamyr căzu, răsucindu-se, şi pisica ţipă cu el... iar sus, sus pe 
cerul răsăritului, pe zidul de nori, Jon văzu vulturul arzând. Preţ 
de o clipă, străluci mai puternic decât o stea, învăluit în roşu şi 
auriu şi portocaliu, lovind sălbatic aerul cu aripile, ca şi cum ar fi 
vrut să fugă de durere. Zbură mai sus, şi mai sus, tot mai sus. 

Ţipătul o scoase pe Val, albă ca varul, din cort. 

— Ce este? Ce s-a întâmplat? Lupii lui Varamyr se băteau, iar 
pisica-nălucă o luase la goană spre pădure, dar bărbatul continua 
să se zvârcolească la pământ. Ce-i cu el? întrebă Val îngrozită. 
Unde e Mance? 

— Acolo, îi arătă Jon. A plecat să lupte. Regele îşi conducea 
dispozitivul dezlânat spre un grup de cercetaşi, cu sabia 
scânteind. 

— A plecat? Nu poate să plece, nu acum. A început. 

— Lupta? Privi cum cercetaşii se risipeau în faţa capului de 

câine însângerat al Harmei. Sălbaticii urlau şi loveau şi goneau 
oamenii în negru înapoi în pădure. Dar alţi oameni în negru 
ieşeau dintre copaci, o coloană călare. Cavaleri pe cai de luptă, 
observă Jon. Oamenii Harmei fură nevoiţi să se regrupeze şi să 
schimbe direcţia, pentru a le ieşi în întâmpinare, dar mulţi dintre 
ei alergaseră prea departe. 

— Naşterea! îi strigă Val. 

Goarnele sunau de jur împrejur, tare şi strident. Să/baticii nu 
au goarne, doar corni de război. Ştiau şi ei, la fel de bine: sunetul 
îi puse pe fugă pe oamenii liberi, care fugeau, unii să lupte, alţii 
să scape. Un mamut năvăli printr-o turmă de oi pe care trei 
bărbaţi se chinuiau s-o mâne către vest. Tobele băteau, iar 
sălbaticii alergau să se grupeze în careuri şi rânduri, dar se 
mişcau prea târziu, prea dezorganizat şi prea încet. Inamicul 
ieşea din pădure, dinspre est, dinspre nord-est şi dinspre nord, 
trei coloane mari pe cai grei de luptă, numai oţel negru, 
scânteietor, şi veşminte lucitoare de lână neagră. Nu erau 
oamenii de la Eastwatch, aceia nu fuseseră decât un şir de 
iscoade. O armată. Regele! Jon era la fel de uluit ca sălbaticii. Era 
cu putinţă să se fi întors Robb? Oare se pusese în mişcare, în 
sfârşit, băiatul de pe Tronul de Fier? 

— Mai bine ai intra înapoi în cort, îi spuse Jon lui Val. 

In cealaltă parte a câmpului, una dintre coloane năvălise peste 
Harma Cap de Câine. O alta spulberase flancul suliţaşilor lui 
Tormund, în timp ce el şi fiii lui încercau cu disperare să-l 
regrupeze. Dar uriaşii se căţărau pe mamuţii lor, iar cavalerilor, 
pe caii lor în armuri, nu le plăcea asta deloc. Jon vedea gonacii şi 
caii de luptă nechezând şi împrăştiindu-se la vederea acelor 
munţi greoi. Dar şi tabăra sălbaticilor era cuprinsă de spaimă. 
Sute de femei şi copii fugeau din calea luptei, unii dintre ei 
nimerind chiar între copitele cailor. Văzu trei şarete ciocnindu-se 
când în calea lor apăru dintr-odată docarul unei bătrâne. 

— Zei, şopti Val, o, zei, de ce fac asta? 

— Intră în cort şi stai cu Dalla. Nu eşti în siguranţă aici. 

Nici cortul nu era mult mai ferit, dar Val nu trebuia să audă 
asta. 

— Trebuie să găsesc o moaşă, spuse ea. 

— Tu eşti moaşa. Eu o să rămân aici până când se întoarce 
Mance. 

II pierduse din ochi, dar acum îl vedea din nou, croindu-şi 
drum printr-un grup de călăreţi. Mamuţii risipiseră coloana 

centrală, dar celelalte două se strângeau ca nişte cleşti. La 
marginea estică a taberei, câţiva arcaşi îşi slobozeau săgețile 
spre corturi. Văzu un mamut culegând un cavaler din şa şi 
azvârlindu-l la cincisprezece metri, cu o zvâcnire a trompei. 
Sălbaticii treceau ţipând pe lângă el: femei şi copii fugind din 
calea bătăliei, unii zoriţi din urmă de bărbaţi. Câţiva dintre ei îi 
aruncară lui Jon priviri întunecate, dar el ţinea Gheara Lungă în 
mână şi nimeni nu îl tulbură. Până şi Varamyr dădu bir cu fugiţii, 
târându-se pe mâini şi pe picioare. 

Din ce în ce mai mulţi oameni se revărsau din pădure, dar 
acum nu doar cavaleri, ci şi călăreţi liberi, arcaşi călare şi oşteni 
cu cizme şi căşti, zeci de oameni, sute de oameni. O revărsare de 
flamuri flutura deasupra lor. Vântul le biciuia sălbatic şi Jon nu le 
vedea blazoanele, dar zări un cal de mare, un câmp de păsări, un 
cerc de flori. Şi galben, atât de mult galben, flamuri galbene cu 
blazon roşu. Ale cui erau însemnele acestea? 

La est, la nord şi la nord-est văzu cete de sălbatici luptându-se 
vitejeşte, dar atacatorii îi călcau în picioare. 

Oamenii liberi continuau să fie mai numeroşi, dar atacatorii 
aveau armuri de oţel şi cai grei de luptă. In toiul bătăliei, Jon îl 
zări pe Mance, ridicat în şa. Mantia lui în roşu şi negru şi coiful cu 
aripi de corb îl făceau uşor de reperat. Avea sabia ridicată şi 
oamenii se regrupau în jurul lui, când un dispozitiv de cavaleri îi 
spulberă cu sulițe şi săbii şi baltage. lapa lui Mance se cabra, 
dând din picioare, şi o suliță îi străpunse pieptul. Apoi valul de 
oţel trecu peste el. 

S-a sfârşit, gândi Jon. Sunt înfrânți. Sălbaticii fugeau, 
aruncându-şi armele. Copitaţii şi oamenii peşterilor şi Thennii în 
solzi de bronz, fugeau cu toţii. Mance dispăruse, cineva flutura 
capul Harmei în vârful unui ţăruş. Rândurile lui Tormund se 
împrăştiaseră. Doar uriaşii pe mamuţii lor mai rezistau, insule 
păroase într-o mare de oţel roşu. Focurile treceau de la un cort la 
altul şi unii dintre pinii înalţi erau şi ei cuprinşi de vâlvătaie. lar 
prin fum se apropia un alt dispozitiv de luptă în săgeată, format 
din călăreţi în armuri, pe cai îmbrăcaţi în zale. Deasupra lor 
fluturau cele mai mari flamuri de până atunci, stindardele regale, 
cât nişte cearşafuri: unul galben, cu limbi de foc lungi şi ascuţite, 
care înfăţişa o inimă înflăcărată, iar altul, ca o coală de aur bătut, 
cu un cerb negru, săltând şi unduindu-se în vând. 

Robert, gândi Jon, preţ de o clipă nebună, amintindu-şi de 
bietul Owen, dar când goarnele sunară din nou şi cavalerii 

năvăliră, numele pe care îl strigau era: Stannis! Stannis! 
STANNIS! 
Jon se întoarse şi intră în cort. 

ARYA 


În faţa hanului, atârnate de o spânzurătoare putregăită, oasele 
unei femei se legănau, troncănind în vânt. 

Cunosc hanul ăsta. Dar în faţa uşii nu se aflase o 
spânzurătoare, ultima oară când înnoptase aici cu sora ei, Sansa, 
sub ochiul vigilent al Septei Mordane. 

— Nu vrem să intrăm, hotărî Arya dintr-odată, s-ar putea să fie 
fantome. 

— Ştii cât a trecut de când n-am mai băut o cupă cu vin? 
Sandor sări din şa. In plus, trebuie să aflăm în mâna cui e vadul 
rubinului. Rămâi cu calul, dacă vrei, pe mine mă doare-n cot. 

— Şi dacă te recunosc? Sandor nu se mai ostenea să-şi 
ascundă faţa. Părea să nu-i mai pese cine îl recunoştea. S-ar 
putea să vrea să te ia ostatic. 

— Să-ncerce numai! Işi clătină sabia lungă în teacă şi intră pe 
uşă. 

Ocazie mai bună nici că se putea. Arya ar fi putut să fugă, 
călare pe Laşa, luând cu ea şi Străinul. 

Işi muşcă buza, apoi duse caii la grajduri şi intră în han, după 
el. 

ÍI cunosc. Tăcerea i-o spunea. Dar asta nu era partea cea mai 
rea. li cunoştea şi ea. Nu hangiul uscățiv, nici femeile, nici slugile 
de lângă cămin. Dar pe ceilalți. Pe soldați. li cunoştea pe soldați. 

— Îți cauţi fratele, Sandor? Mâna lui Polliver era pe sub 
corsajul unei fete care-i şedea în poală, dar acum o scoase la 
vedere. 

— Caut o cupă cu vin. Hangiu, o carafă de vin roşu. Clegane 
aruncă o mână de gologani pe podea. 

— Nu vreau necazuri, ser, spuse hangiul. 

— Atunci nu-mi spune ser. Gura îi zvâcni. Eşti surd, nătărăule? 
Am comandat vin. Când omul plecă în goană, Clegane strigă 
după el: Dovă cupe! Şi fata e însetată. 

Nu sunt decât trei, gândi Arya. Polliver îi aruncă o privire 
fugară, iar băiatul de lângă el nu se uită la ea deloc, dar cel de-al 
treilea o privi lung şi atent. Era un bărbat de statură mijlocie, cu 
o înfăţişare atât de banală încât era greu de spus ce vârstă avea. 
Gâdilătorul. Gâdilătorul şi Polliver, amândoi. Băiatul era un 
scutier, judecând după vârstă şi îmbrăcăminte. Avea un coş 

mare şi alb într-o parte a nasului şi câteva coşuri roşii pe frunte. 

— Asta e căţeluşul rătăcit de care vorbea Ser Gregor? îl 
întrebă el pe Gâdilător. Cel care a făcut pipi pe el şi a fugit? 

Gâdilătorul aşeză o mână pe braţul băiatului şi scutură scurt şi 
puternic din cap. Arya înţelese foarte bine. 

Scutierul nu înţelegea sau, poate, nu-i păsa. 

— Ser spunea că frăţiorul lui şi-a vârât coada între picioare 
când bătălia s-a încins prea tare la Debarcaderul Regelui. Zicea 
că luat-o la fugă scâncind. li rânji Câinelui prosteşte, batjocoritor. 

Clegane îl cercetă pe băiat şi nu scoase o vorbă. Polliver o 
aruncă pe fată din braţele lui şi se ridică în picioare. 

— Feciorul e beat, spuse el. Oşteanul era aproape la fel de 
înalt ca Sandor Clegane, dar nu la fel de bine clădit. O barbă 
ascuţită îi acoperea fălcile şi guşa, deasă, neagră şi îngrijită, dar 
capul îi era mai mult pleşuv. Nu rezistă la băutură, atâta tot. 

— Atunci n-ar trebui să bea. 

— Căţeluşul nu mă spe... începu băiatul, până când 
Gâdilătorul îi răsuci urechea între degetul mare şi arătător. 
Cuvintele i se preschimbară într-un schelălăit de durere. 

Hangiul se întoarse valvârtej cu două cupe de vin şi o carafă, 
pe o tavă cositorită. Sandor duse carafa la gură. Arya îi vedea 
muşchii gâtului trepidând în timp ce înghiţea cu nesat. Când o 
trânti la loc pe masă, jumătate din vin dispăruse. 

— Acum poţi să torni. Ai face bine să ridici şi banii ăştia, sunt 
singurii pe care ai ocazia să-i vezi astăzi. 

— Noi plătim când terminăm de băut, zise Polliver. 

— Când terminaţi de băut o să-l gâdilaţi pe hangiu să vedeţi 
unde-şi ţine aurul. Aşa cum faceţi întotdeauna. 

Hangiul îşi aminti dintr-odată că are treabă la bucătărie. 
Obişnuiţii casei plecau şi ei, iar fetele dispăruseră. Singurul sunet 
din încăpere era trosnetul domol al focului în cămin. Ar trebui să 
plecăm şi noi, ştia Arya. 

— Dacă-l căutaţi pe Ser, aţi venit prea târziu, spuse Polliver. A 
fost la Harrenhal, dar acum nu mai e. Regina a trimis după el. 
Arya observă că Polliver purta trei arme la cingătoare: o sabie 
lungă pe şoldul stâng, iar pe dreptul un pumnal şi o armă cu 
lama îngustă, prea lungă ca să fie un cuţit şi prea scurtă ca să fie 
o sabie. Regele Joffrey a murit, ştii, adăugă el. Otrăvit la propria 
lui nuntă. 

Arya se strecură mai aproape. /offrey e mort. Parcă-l vedea, cu 
buclele lui blonde, cu zâmbetul răutăcios şi buzele groase şi moi. 

Joffrey e mort. Ştia că asta ar trebui s-o facă fericită, dar, cumva, 
se simţea goală pe dinăuntru. Joffrey era mort, dar dacă Robb 
era mort şi el, ce mai conta? 

— De atât au fost în stare bravii mei fraţi din Garda Regală. 
Câinele pufni dispreţuitor. Cine l-a omorât? 

— Se spune că Pezevenghiul. El şi soţioara lui. 

— Care soţie? 

— Am uitat că ai stat ascuns sub o piatră. Fata Nordului, fiica 
Winterfellului. Am auzit că l-a omorât pe rege cu o vrajă şi după 
aceea s-a transformat într-un lup cu aripi mari de piele, ca un 
liliac, şi a fugit din turn pe fereastră. Dar l-a lăsat în urmă pe 
pitic, iar Cersei îi vrea capul. 

Ce prostie, gândi Arya. Sansa nu ştie decât cântece, nu vrăji, 
şi nu s-ar căsători niciodată cu Pezevenghiul. 

Câinele se aşeză pe bancheta cea mai apropiată de uşă. Gura 
îi zvăcni, dar numai în partea arsă. 

— Ar fi trebuit să-l cufunde în foc sălbatic şi să-l prăjească. Sau 
să-l gâdile până când se face luna neagră. Işi duse cupa la gură 
şi o goli dintr-o înghiţitură. N 

E de-al lor, gândi Arya, când văzu asta. Işi muşcă limba atât de 
tare, încât simți gust de sânge. E întocmai ca ei. Ar trebui să-l 
omor în somn. 

— Ser Gregor a cucerit Harrenhalul? întrebă Sandor. 

— N-a fost nevoie să se ostenească prea mult, răspunse 
Polliver. Mercenarii au fugit îndată ce au aflat că se apropie. Unul 
dintre bucătari ne-a deschis o poartă, ca să se răzbune pe Hoat 
că i-a tăiat piciorul. Chicoti. L-am lăsat în viață, ca să ne 
gătească şi împreună cu câteva slujnicuţe să ne încălzească 
paturile, iar pe ceilalţi i-am trecut prin sabie. 

— Pe toți ceilalţi? 

— Ei, bine, Serl-a lăsat pe Hoat, să-şi treacă vremea cu el. 

Sandor întrebă: 

— Peştele Negru e tot la Riverrun? 

— Nu pentru multă vreme, răspunse Polliver. E sub asediu. 
Dacă nu cedează castelul, Bătrânul Frey o să-l spânzure pe 
Edmure Tully. Singura luptă adevărată se duce pentru 
Raventree. Casele Blackwood şi Bracken. Brackenii sunt ai noştri 
acum. 

Câinele turnă o cupă de vin pentru Arya şi una pentru el şi o 
bău până la fund, uitându-se la foc. 

— Păsărica a fugit, nu-i aşa? S-a aranjat al naibii de bine. A 

găinăţat în capul Pezevenghiului şi a zburat. 

— O s-o găsească, zise Polliver. Şi dacă e nevoie de jumătate 
din aurul de la Casterly Rock. 

— E frumuşică, am auzit, zise Gâdilătorul. Dulce ca mierea. 
Plescăi din buze şi zâmbi. 

— Şi bine-crescută, fu de acord Câinele. O adevărată domniţă. 
Nu ca afurisita de soră-sa. 

— Au găsit-o şi pe ea, zise Polliver. Pe soră. Se mărită cu 
bastardul lui Bolton, din câte am auzit. 

Arya sorbi din vin, ca să nu-i poată vedea buzele. Nu pricepea 
despre ce vorbea Polliver. Sansa nu mai are altă soră. Sandor 
Clegane râse cu poftă. 

— Ce naiba e aşa de amuzant? vru să ştie Polliver. 

Câinele nu se uită nici o clipă la Arya. 

— Dacă aş fi vrut să ştii, ţi-aş fi spus. Sunt corăbii la Saltpans? 

— La Saltpans? De unde să ştiu eu? Neguţătorii sunt înapoi la 
lazul Fecioarelor. Am auzit că Randyll Tarly a ocupat castelul şi 
l-a închis pe Mooton într-o celulă din turn. De Saltpans n-am auzit 
nimic. 

Gâdilătorul se aplecă spre el: 

— Vrei să pleci pe mare fără să-ţi iei rămas-bun de la fratele 
tău? La auzul unei asemenea întrebări, Arya se înfiora. Ser ar 
prefera să te întorci la Harrenhal cu noi, Sandor. Pun rămăşag. 
Sau la Debarcaderul Regelui... 

— La naiba cu asta. La naiba cu el. La naiba cu tine. 

Gâdilătorul ridică din umeri, se îndreptă şi întinse o mână 
după cap, să se scarpine la ceafă. In clipa aceea, totul se petrecu 
parcă dintr-odată: Sandor se ridică în picioare clătinându-se, 
Polliver scoase sabia, iar mâna Gâdilătorului se mişcă iute, 
înceţoşată, azvârlind ceva argintiu, într-o străfulgerare, în 
încăpere. Dacă Clegane nu s-ar fi mişcat, i-ar fi străpuns mărul 
gâtului. In schimb, doar îi atinse coastele şi se înfipse, vibrând, în 
peretele de lângă uşă. Atunci Câinele izbucni în râs, un râs rece 
şi dogit, venit parcă din fundul unei fântâni. 

— Speram eu c-o să faceţi o mişcare nesăbuită. Sabia îi 
alunecă afară din teacă, tocmai la timp ca să pareze prima 
lovitură a lui Polliver. 

Arya făcu un pas în spate, când începu lungul cântec al 
oţelului. Gâdilătorul se apropie, cu o sabie scurtă într-o mână şi 
un pumnal în cealaltă. Până şi scutierul îndesat, cu părul 
castaniu, bâjbâia după mânerul sabiei. Arya îşi înhăţă cupa de pe 

masă şi i-o aruncă în faţă. Ţintise mai bine decât la Gemeni. 
Cupa îl lovi direct în coşul mare şi alb de pe nas şi băiatul se 
prăbuşi în fund. 

Polliver era un luptător îndârijit şi metodic şi îl forţa pe Clegane 
să se retragă pas cu pas, mişcându-şi sabia lungă cu o precizie 
cumplită. Loviturile Câinelui erau mai dezordonate, ripostele 
grăbite, picioarele încete şi şovăielnice. £ beat, îşi dădu seama 
Arya, deznădăjduită. A băut prea mult dintr-odată, fără să fi 
mâncat. lar Gâădilătorul se strecura pe lângă zid, să ajungă în 
spatele lui. Arya înşfăcă a doua cupă de vin, dar Gâdilătorul se 
mişcă mai iute decât scutierul şi îşi feri capul la timp. li aruncă o 
privire glacială şi amenințătoare. Este aur ascuns în sat? îl auzea 
parcă întrebând. Nătărăul de scutier se agăța de marginea mesei 
şi încerca să se ridice în genunchi. Arya începea să simtă gustul 
disperării în fundul gâtului. Teama taie mai adânc decât o sabie. 
Teama taie... 

Sandor gemu de durere. Partea arsă a feţei i se înroşi de la 
tâmplă până la obraz şi scoica urechii îi dispăruse. Asta părea 
să-l înnebunească. Îl împinse în spate pe Polliver, cu un atac 
furios, izbind cu bătrâna sabie hârbuită pe care o căpătase în 
munţi. Bărbosul se retrăgea, dar nici una dintre lovituri nu-l 
atingea măcar. Şi apoi Gâdilătorul sări peste o bancă, iute ca un 
şarpe, şi lovi ceafa Câinelui cu sabia lui scurtă. 

II omoară. Arya nu mai avea cupe, dar era ceva mai bun de 
aruncat. Scoase pumnalul pe care îl luaseră de la arcaşul mort şi 
încercă să-l azvârle către Gâdilător, aşa cum făcuse el. Dar era 
mai greu decât să arunci o piatră sau un măr pădureţ. Pumnalul 
se învârti în aer şi-l lovi în braţ, cu mânerul. Nici măcar n-a simțit. 
Era prea absorbit de Clegane. 

Lovind cu sabia, Clegane se răsuci brusc într-o parte, 
câştigând un moment de răgaz. Sângele îi şiroia pe faţă şi din 
tăietura de la ceafă. Ambii oameni ai Muntelui se năpusteau 
asupra lui, Polliver lovind spre cap şi umeri, iar Gâdilătorul 
ţâşnind să-l împungă în spate şi în burtă. Carafa grea de piatră 
era încă pe masă. Arya o luă cu ambele mâini, dar în timp ceo 
înălța, cineva o înhăţă de braţ. Carafa îi alunecă dintre degete şi 
se prăbuşi pe podea. Intoarsă cu forţa, Arya se pomeni nas în nas 
cu scutierul. Proasto, ai uitat cu totul de el. Coşul mare şi alb îi 
pocnise. 

— Eşti căţeluşa căţeluşului? Ţinea sabia cu mâna dreaptă şi 
braţul ei cu stânga, dar Arya avea mâinile libere, aşa că îi smulse 

cuțitul de la cingătoare şi i-l vâri în burtă, răsucindu-l. Scutierul 
nu purta zale şi nici măcar piele fiartă. Cuţitul pătrunse uşor, ca 
Acul când îl omorâse pe băiatul de la grajduri, la Debarcaderul 
Regelui. Scutierul făcu ochii mari şi o lăsă de braţ. Arya ţâşni 
spre uşă şi smulse pumnalul Gâdilătorului din perete. 

Polliver şi Gâdilătorul îl înghesuiseră pe Câine într-un colţ, în 
spatele unei bănci, şi unul dintre ei îi făcuse o rană urâtă şi roşie 
pe şold, pe potriva celorlalte pe care le mai avea. Sandor se 
sprijinea de perete, sângerând şi răsuflând zgomotos. Arăta de 
parcă abia se ţinea pe picioare, darămite să mai şi lupte. 

— Aruncă sabia şi te ducem la Harrenhal, zise Polliver. 

— Ca să termine treaba Ser Gregor cu mâna lui? 

Gâdilătorul spuse: 

— Poate că te lasă pe mâna mea. 

— Dacă mă vreţi, haideţi şi luaţi-mă. Sandor se desprinse de 
lângă perete şi se aşeză, pe jumătate ghemuit, în spatele băncii, 
cu sabia ridicată de-a latul pieptului. 

— Crezi că nu putem? zise Polliver. Eşti beat. _ 

— S-ar putea, zise Câinele. Dar tu eşti mort. Intinse piciorul şi 
ridică banca, izbindu-l pe Polliver în fluierul piciorului. Bărbatul 
bărbos reuşi cumva să rămână în picioare, dar Câinele se aplecă 
sub plesnitura lui sălbatică şi îşi ridică sabia, într-o năprasnică 
lovitură cu dosul palmei. Sângele ţâşni pe tavan şi pe pereţi. 
Lama pătrunse în mijlocul feţei lui Polliver şi, când Câinele o 
smulse, jumătate din cap ieşi cu ea. 

Gâdilătorul se dădu în spate. Arya îi adulmeca frica. Sabia 
scurtă din mâna lui părea dintr-odată aproape o jucărie pe lângă 
sabia lungă a Câinelui, şi nu avea nici armură. Se mişcă iute, cu 
paşi sprinteni, fără să-şi dezlipească ochii de la Sandor Clegane. 
Pentru Arya era cel mai uşor lucru din lume să se apropie în 
spatele lui şi să-l înjunghie. 

— Este aur ascuns în sat? strigă ea, împlântându-i cuțitul în 
spate. Este argint? Nestemate? Mai înfipse cuțitul de două ori. 
Este mâncare? Unde e Lordul Beric? Era deja deasupra lui, încă 
lovind. Unde s-a dus? Câţi oameni avea cu el? Câţi cavaleri? Câţi 
arcaşi? Câţi, câţi, câţi, câţi, câţi, câţi? Este aur în sat? 

Mâinile îi erau roşii şi năclăite când Sandor o smulse de acolo. 
Nu spuse decât: 

— Ajunge. 

Sângera ca un porc măcelărit şi îşi trăgea un picior. 

— Mai e unul, îi aminti Arya. 

Scutierul îşi scosese cuțitul din burtă şi încerca să oprească 
sângele cu mâinile. Când Câinele îl ridică în picioare, ţipă şi 
începu să plângă în hohote, ca un copil. 

— Indurare, se smiorcăi el, te rog. Nu mă omori. Mamă, ai 
milă. 

— Ţi se pare că semăn cu afurisita de maică-ta? Nimic din 
înfăţişarea Câinelui nu mai era omenesc. L-ai omorât şi pe ăsta, îi 
spuse Aryei. l-ai înţepat matele, s-a terminat cu el. Dar o să 
moară încet. 

Băiatul nu părea să-l audă. 

— Am venit pentru fete, şopti el... să mă facă bărbat, zicea 
Polly... oh, fetele, vă rog, duceţi-mă la castel... un maester, 
duceţi-mă la un maester, tatăl meu are aur... doar pentru fete 
am venit... îndurare, ser. 

Câinele îi trase o scatoalcă peste faţă, făcându-l să ţipe din 
nou. : 

— Să nu-mi spui ser. Se întoarse către Arya: Asta e al tău, 
lupoaico. Fă-o tu. 

Ştia la ce se referea. Arya se duse lângă Polliver şi îngenunche 
în sângele lui, cât să-i desfacă centura. Lângă pumnal atârna o 
armă mai suplă, prea lungă să fie un cuțit, prea scurtă să fie 
sabia unui bărbat... dar în mâna ei era tocmai potrivită. 

— Mai ţii minte unde e inima? o întrebă Câinele. 

Arya clătină din cap. Scutierul îşi dădu ochii peste cap. 

— Îndurare. 

Acul i se strecură printre coaste şi îi făcu voia. 

— Bine. Glasul lui Sandor era îngroşat de durere. Dacă ăştia 
umblau aici după femei, înseamnă că Gregor are în mână şi 
vadul, la fel ca Harrenhalul. In orice clipă s-ar putea să mai apară 
căţei de-ai lui şi am omorât destui ticăloşi afurisiţi pentru o 
singură zi. 

— Unde ne ducem? întrebă ea. 

— La Saltpans. Se sprijini cu o mână puternică de umărul ei, 
ca să nu cadă. la nişte vin, lupoaico. Şi ia-le toţi banii, vom avea 
nevoie de ei. Dacă la Saltpans sunt corăbii, am putea ajunge la 
Vale pe mare. Gura îi zvâcni, în timp ce sângele continua să-i 
şiroiască din locul unde avusese urechea. Poate că Lady Lysa o 
să te mărite cu micul ei Robert. Asta da pereche. Incepu să râdă, 
dar râsul i se preschimbă într-un geamăt. 

Când sosi vremea să plece, avu nevoie de Arya să-l ajute să 
încalece pe Străin. Işi legase o fâşie de pânză la gât şi o alta în 

jurul şoldului şi luase mantia scutierului, din cârligul de lângă 
uşă. Mantia era verde, cu o săgeată verde pe o diagonală albă, 
dar când Câinele o mototoli şi şi-o apăsă pe ureche, deveni 
curând roşie. Arya se temea că se va prăbuşi îndată ce vor porni 
la drum, dar el reuşi să se ţină în şa. 

Nu puteau să rişte să dea nas în nas cu cei care ţineau vadul 
rubinului, astfel că, în loc să meargă mai departe pe drumul 
regelui, cotiră către sud-est, prin câmpuri năpădite de bălării, 
păduri şi mlaştini. Trecură ore până când ajunseră la malurile 
Tridentului. Arya observă că râul revenise, spăşit, la matca lui 
obişnuită. Toată furia lui mocirloasă dispăruse odată cu ploile. £ 
obosit şi el, gândi Arya. 

Aproape de malul apei, găsiră nişte sălcii crescând dintr-o 
harababură de pietre roase de vreme, împreună, pietrele şi 
arborii formau un fel de fort natural unde se puteau ascunde şi 
de râu, şi de trecători. 

— Aici e bine, zise Câinele. Adapă caii şi adună nişte lemne 
pentru foc. Când descălecă, trebui să se agaţe de o creangă, să 
nu cadă. 

— N-o să se vadă fumul? 

— Dacă vrea cineva să ne găsească, nu trebuie decât să 
urmărească sângele meu. Apă şi lemne. Dar prima dată adu-mi 
plosca aia cu vin. 

După ce aprinse focul, Sandor îşi propti coiful deasupra 
flăcărilor, goli în el jumătate din ploscă şi se prăbuşi pe spate, pe 
o piatră acoperită de muşchi, ca şi cum n-ar fi avut de gând să se 
mai ridice niciodată. O puse pe Arya să spele mantia scutierului 
şi s-o taie fâşii. Ajunseră şi ele tot în coif. 

— Dacă aş avea mai mult vin, aş bea până când aş fi mort 
pentru lume. Poate că ar trebui să te trimit înapoi la hanul ăla 
afurisit, să mai aduci o carafă, două. 

— Nu, zise Arya. 

N-ar fi în stare, nu? Dacă face asta, îl las aici şi plec. 

Sandor râse când îi văzu teama de pe chip. 

— Am glumit, lupoaico. O glumă nenorocită. Găseşte-mi un 
băț cam aşa de lung şi nu prea gros. Şi spală-l de noroi. Nu pot 
să sufăr gustul de noroi. 

Nu-i plăcură primele două bețe pe care i le aduse. Până când 
găsi unul care să-i fie pe plac, flăcările înnegriseră botul de câine 
până la ochi. lnăuntru, vinul fierbea cu furie. 

— la cupa din sacul meu de dormit şi umple-o pe jumătate, îi 

spuse el. Bagă de seamă, dacă verşi vinul ăla afurisit, chiar o să 
te trimit înapoi să aduci altul. la vinul şi toarnă-mi-l pe răni. Crezi 
că te descurci? Arya clătină din cap. Ce mai aştepţi atunci? mârâi 
el. 

Prima oară când umplu cupa, Arya atinse oţelul, fierbinte cu 
încheieturile degetelor şi se arse atât de râu încât făcu băşici. Fu 
nevoită să-şi muşte buza ca să nu ţipe. Câinele folosi băţul în 
acelaşi scop, strângându-l între dinţi în timp ce ea îi turna vinul 
pe răni. La început Arya se ocupă de rana de la şold, apoi de 
tăietura mai puţin adâncă de pe ceafă. Sandor îşi strânse mâna 
dreaptă în pumn şi izbi pământul când veni rândul piciorului. 
Când ajunse la gât, muşcă băţul atât de tare încât îl rupse şi Arya 
trebui să-i găsească altul. li citea spaima în ochi. 

— intoarce capul. Picură vinul peste carnea roşie, zdrenţuită, 
unde-i fusese urechea, şi degete de sânge maro şi de vin roşu i 
se prelinseră pe bărbie. Atunci Câinele ţipă, în ciuda băţului. Apoi 
leşină de durere. 

Mai departe Arya se descurcă după mintea ei. Pescui de pe 
fundul coifului fâşiile pe care le făcuseră din mantia scutierului şi 
îi legă rănile cu ele. Când ajunse la ureche, trebui să-i bandajeze 
jumătate de cap ca să-i oprească sângerarea. Amurgul se lăsa 
peste Trident. Lăsă caii să pască, apoi îi priponi pentru noapte şi 
se aşeză cât putu mai comod în nişa dintre două pietre. Focul 
mai continuă să ardă o vreme, apoi se stinse. Arya privea luna 
printre crengile de deasupra capului. 

— Ser Gregor Muntele, şopti ea, Dunsen, Raff cel Dulce, Ser 
llyn, Ser Meryn, Regina Cersei. | se părea curios să-i lase 
deoparte pe Polliver şi pe Gâdilător. Şi pe Joffrey. Se bucura că 
era mort, dar îşi dorea să fi fost acolo, să-l vadă murind sau 
poate să-l omoare cu mâna ei. Po/liver zicea că l-au omorât 
Sansa şi Pezevenghiul. Să fie, oare, cu putinţă? Pezevenghiul era 
un Lannister, iar Sansa... Mi-aş dori să mă pot transforma într-un 
lup, să-mi crească aripi şi să zbor departe. 

Dacă şi Sansa dispăruse, nu mai era nici un Stark în afară de 
ea şi de Jon, la Zid, la mii de kilometri depărtare, dar el era un 
Snow, iar mătuşile şi unchii aceia cărora Câinele voia să le-o 
vândă nu purtau nici ei numele de Stark. Nu erau /upi. 

Sandor gemu şi Arya se rostogoli pe o parte să se uite la el. 
Sărise şi peste numele lui, acum îşi dădu seama. De ce făcuse 
asta? Incercă să se gândească la Mycah, dar îi era greu să-şi 
aducă aminte cum arăta. Nu-l cunoscuse foarte bine. 7ot ce 

făcea era să se joace cu mine cu săbiile. 

— Câinele, şopti ea, şi Valar morghulis. Poate că până 
dimineaţă va fi mort... 

Dar când lumina palidă a zorilor se strecură printre copaci, el 
fu cel care o trezi cu vârful cizmei. Arya se visase iarăşi lup, 
urmărind un cal liber, pe coama unui deal, cu haita în spatele ei, 
dar piciorul Câinelui o aduse înapoi tocmai când se apropiau să-l 
omoare. 

Câinele era încă slăbit, cu fiecare mişcare înceată şi stângace. 
Stătea prăbuşit în şa şi transpira, iar urechea începu să-i 
sângereze prin bandaj. Trebuia să-şi adune toate puterile numai 
ca să nu cadă de pe spinarea Străinului. Dacă i-ar găsi oamenii 
Muntelui, Arya se îndoia că Clegane ar fi în stare să ridice sabia. 
Aruncă o privire peste umăr, dar nu era nimic în urma lor, în 
afară de o cioară care zbura din pom în pom. Nu se auzea decât 
râul. 

Cu mult înainte de prânz, Sandor Clegane se clătina. Mai 
rămăseseră multe ore de lumină când îi făcu semn să se 
oprească. 

— Trebuie să mă odihnesc, fură singurele cuvinte pe care le 
spuse. De data aceasta, când descăleca, Clegane căzu. În loc să 
încerce să se ridice în picioare, se târî vlăguit sub un copac şi se 
sprijini de trunchi. La naiba! înjură el. La naiba! Când o văzu pe 
Arya holbându-se la el, spuse: Te-aş jupui de vie pentru o cupă 
cu vin, fetiţo. 

În loc de vin, ea îi aduse apă. Câinele bău puţin, se plânse că 
are gust de noroi şi alunecă într-un somn zgomotos, febril. Când 
îl atinse, pielea îi ardea. Arya mirosi bandajele, cum făcea uneori 
Maester Luwin când îi trata o tăietură sau o zgârietură. Faţa îi 
sângerase cel mai mult, dar rana de la şold îi mirosea ciudat. 

Se întreba cât de departe era acest Saltpans şi dacă l-ar putea 
găsi de una singură. Nici n-ar trebui să-l omor. Dacă aş pleca pur 
şi simplu şi l-aş lăsa aici, ar muri singur. Ar muri de febră şi ar 
rămâne acolo, sub copac, până în vecii vecilor. Dar poate ar fi 
mai bine dacă l-ar ucide ea. Îl omorâse pe scutierul de la han şi 
el nu făcuse altceva decât s-o apuce de braţ. Câinele îl omorâse 
pe Mycah. Pe Mycah şi pe alții. Sunt sigură că a ucis o sută ca 
Mycah. Probabil ar fi omorât-o şi pe ea, dacă n-ar fi fost 
răscumpărarea. 

Acul scânteie când ieşi din teacă. Polliver se îngrijise, cel 
puţin, ca sabia să fie bine ascuţită. Işi răsuci trupul într-o parte, 

într-o poziţie de dansatoare pe apă, fără să se gândească. 
Frunzele moarte îi fâşâiau sub picioare. /ute ca un şarpe, gândi 
ea. Ușor ca mătasea verii. 

Ochii Câinelui se deschiseră. 

— Mai ţii minte unde e inima? întrebă el cu o şoaptă răguşită. 

Neclintită ca o stâncă rămase Arya. 

— Eu... eu doar... 

— Nu minți, mârâi el. Urăsc mincinoşii. Şi mincinoşii laşi îi 
urăsc şi mai mult. Haide, dă-i drumul. Când văzu că Arya nu face 
nici o mişcare, spuse: Ţi l-am omorât pe băiatul măcelarului. 
L-am tăiat aproape în două şi am râs după aceea. Câinele scoase 
un sunet ciudat şi, în prima clipă, Arya nu-şi dădu seama că 
plânge. Şi păsărica. Dulcea ta surioară. Am stat acolo, în mantia 
mea albă, şi i-am lăsat s-o bată. Am /uat cântecul afurisit, nu mi 
l-a dat de bună voie. Am avut de gând s-o iau şi pe ea. Ar fi 
trebuit. Ar fi trebuit s-o siluiesc cu sălbăticie şi să-i smulg inima 
din piept, în loc să i-o las piticului. Un spasm de durere îi 
contorsiona faţa. Vrei să mă faci să te implor, căţea ce eşti? Fă-o!/ 
Darul îndurării... răzbună-l pe micul Michael... 

— Mycah. Arya se îndepărtă. Nu meriţi darul îndurării. 

Câinele o privi punând şaua pe spinarea Străinului, cu ochii 
strălucind de febră. Incercă de mai multe ori să se ridice şi s-o 
oprească. Dar când Arya încălecă, spuse: 

— Un lup adevărat ar omori un animal rănit. 

Poate că te vor găsi nişte lupi adevărați, gândi Arya. Poate că 
te vor adulmeca după ce apune soarele. Atunci ar afla ce fac lupii 
cu câinii. 

— N-ar fi trebuit să mă loveşti cu toporul, spuse ea. Ar fi 
trebuit s-o salvezi pe mama. 

intoarse calul şi se îndepărtă, fără să se uite nici măcar o dată 
înapoi. 

Într-o dimineaţă senină, şase zile mai târziu, Arya ajunse 
într-un loc unde Tridentul începea să se lărgească şi aerul 
mirosea mai mult a sare decât a copaci. Se ţinu aproape de 
malul apei, trecând pe lângă câmpuri şi ferme şi, puţin după 
orele amiezii, în faţa ei se deschise un oraş. Sa/tpans, spera. Un 
mic castel domina oraşul, mai degrabă o citadelă, de fapt o 
singură fortăreață înaltă şi dreaptă, cu o curte exterioară şi zid 
de apărare. Majoritatea prăvăliilor, hanurilor şi crâşmelor din 
jurul portului fuseseră jefuite şi pârjolite. Dar portul era acolo, iar 
spre est se întindea Golful Crabilor, cu apele sclipind albastre şi 


249 


verzi în lumina soarelui. Şi erau corăbii. 

Trei, gândi Arya, sunt trei. Două dintre ele erau doar galere de 
râu, cu pescaj mic, menite să străbată apele Tridentului. Cea 
de-a treia era mai mare, o corabie de negoţ a mării de sare, cu 
două rânduri de vâsle, prora aurită şi trei catarge înalte, cu 
pânzele-i violet strânse. Carena era tot violet. Arya cobori către 
docuri, călare pe Laşa, să o cerceteze de aproape. Intr-un port 
străinii nu erau un lucru atât de neobişnuit ca în micile sate şi 
nimănui nu părea să-i pese cine era sau ce căuta acolo. 

Am nevoie de argint. Când îşi dădu seama, îşi muşcă buza. 
Găsiseră un cerb şi o duzină de gologani asupra lui Polliver, opt 
arginţi la scutierul dolofan pe care îl omorâse ea şi doar câţiva 
sfanţi în punga Gâdilătorului. Dar Câinele îi spusese să-i scoată 
cizmele şi să-i taie hainele îmbibate de sânge şi găsise un cerb în 
fiecare vârf şi trei dragoni de aur cusuţi în căptuşeala pieptarului. 
Dar Sandor îi luase pe toţi. 

N-a fost corect. Erau ai mei, la fel de mult ca ai lui. Dacă i-ar fi 
dat darul îndurării... dar nu i-l dăduse. Nu se putea întoarce, aşa 
cum nu putea să ceară ajutor. Dacă ceri ajutor, nu primeşti 
niciodată. Trebuia s-o vândă pe Laşa şi să spere că va căpăta 
destul. 

Află de la un băiat de lângă docuri că grajdurile fuseseră arse, 
dar că proprietăreasa lor făcea încă negoţ în spatele septului. 
Arya o găsi uşor, o femeie voinică, rob, duhnind a cai din cap 
până-n picioare. li plăcu Laşa din prima clipă, o întrebă pe Arya 
cum s-a ales cu ea şi rânji când îi auzi răspunsul. 

— E o iapă de rasă, asta se vede de la o poştă, şi nu mă 
îndoiesc că a fost a unui cavaler, drăguță, spuse ea. Dar 
cavalerul n-a fost un frate mort al tău. Fac negoţ la castel de ani 
buni, aşa că ştiu cum arată un om de viţă nobilă. lapa e de rasă, 
dar tu nu. Vâri un deget în pieptul Aryei. Ai găsit-o sau ai furat-o, 
n-are importanţă, dar aşa a fost. Numai aşa putea o 
nepieptănată ca tine să ajungă să călărească un buiestraş. 

Arya îşi muşcă buza. 

— Asta înseamnă că n-o cumperi? 

Femeia chicoti. 

— Înseamnă că iei cât îţi dau, drăguță. Altfel ne ducem 
împreună la castel şi sfârşeşti cu punga goală. Sau poate 
spânzurată, fiindcă ai furat calul vreunui cavaler viteaz. 

Câţiva localnici erau prin preajmă, văzându-şi de treburile lor, 
aşa că Arya ştia că nu putea s-o omoare pe femeie. Trebuia să-şi 

muşte buza şi să se lase trasă pe sfoară. Căpătă o pungă jalnic 
de uşoară şi, când ceru mai mult, pentru şa, căpăstru şi valtrap, 
femeia îi râse în nas. 

Pe Câine nu l-ar fi înşelat niciodată, gândi ea pe lungul drum 
de întoarcere la docuri. Distanţa crescuse de câteva ori parcă, de 
când o străbătuse călare. 

Galera violet era tot acolo. Dacă ar fi plecat cât timp era ea 
jefuită, asta ar fi fost mai mult decât putea îndura. Când ajunse, 
un butoi de mied era rostogolit în susul pasarelei. Când încercă 
să se ia după el, un matelot de pe punte strigă la ea într-o limbă 
pe care n-o cunoştea. 

— Vreau să-l văd pe căpitan, îi spuse Arya. Matelotul nu făcu 
decât să strige mai tare. Dar agitația atrase atenţia unui bărbat 
îndesat, cu părul alb, îmbrăcat într-un surtuc de lână violet, care 
i se adresă în Limba Comună. 

— Eu sunt căpitanul aici, spuse el. Ce vrei? Grăbeşte-te, 
copilă, trebuie să prindem fluxul. g 

— Vreau să merg la Nord, la Zid. Uite, pot să plătesc. li întinse 
punga. Rondul de Noapte are un castel lângă mare. 

— Eastwatch. Căpitanul îşi goli în palmă arginţii şi se încruntă: 
Asta e tot ce ai? 

Nu e de ajuns, înţelese Arya şi fără să i se spună. O citea pe 
chipul lui. 

— N-am nevoie de cabină sau altceva, spuse ea. Aş putea 
dormi jos, în cală, sau... 

— la-o de cameristă, zise în trecere un vâslaş, cu un balot de 
lână pe un umăr. Poate să doarmă cu mine. 

— Tacă-ţi gura! i-o reteză căpitanul. 

— Aş putea lucra, zise Arya. Aş putea freca puntea. Am frecat 
scările unui castel cândva. Sau aş putea vâsli... 

— Nu, spuse el, n-ai putea. li dădu banii înapoi. Şi ar fi acelaşi 
lucru dacă ai putea. N-avem ce căuta la Nord. Gheaţă şi război şi 
pirați. Am văzut o grămadă de corăbii de pirați îndreptându-se 
spre nord, când am ocolit Capul Ghearei Sfărâmate, şi nu vrem 
să-i mai întâlnim. De aici, vâslim spre casă şi îţi sugerez să faci la 
fel. 

N-am nici o casă, gândi Arya. N-am nici o haită. lar acum nici 
măcar n-am cal. 

Căpitanul se întorcea cu spatele când Arya întrebă: 

— Ce corabie e asta, lordul meu? 

Făcu o pauză lungă şi îi zâmbi obosit: 

— Aceasta este galera Fiica Titanului din Oraşul Liber Braavos. 

— Aşteaptă, zise Arya dintr-odată. Mai am ceva. O vârâse pe 
sub hainele de corp, ca s-o ascundă, aşa că fu nevoită să sape 
adânc ca s-o găsească, în timp ce vâslaşii râdeau, iar căpitanul 
aştepta cu vădită nerăbdare. 

— Un ban de argint în plus nu contează, copilă, spuse el în 
cele din urmă. 

— Nu e argint. Degetele i se închiseră pe ea. E fier. Ţine. O 
apăsă în mâna căpitanului - mica monedă de fier pe care i-o 
dăduse Jagen H'ghar, atât de roasă încât omul al cărui cap îl 
înfăţişa nu avea chip. Probabil că nu valorează nimic, dar... 

Căpitanul o întoarse şi clipi, apoi se uită din nou la Arya: 

— Asta... cum... 

Jagen îi spusese să rostească şi cuvintele. Arya îşi încrucişa 
braţele la piept. 

— Valar morghulis, spuse ea, atât de tare de parcă ar fi ştiut 
ce înseamnă. 

— Valar dohaeris, răspunse căpitanul, atingându-şi fruntea cu 
două degete. Bineînţeles că vei avea o cabină. 

SAMWELL 


— Suge mai vârtos decât al meu. Gilly mângâia capul 
copilaşului, ţinându-l la sân. 

— li e foame, zise femeia bălaie, Val, cea căreia fraţii în negru 
îi spuneau „prinţesa sălbatică”. A trăit cu lapte de capră până 
acum şi cu poţiuni de la maesterul cel orb. 

Băiatul nu avea încă un nume, aşa cum nu avea nici al lui 
Gilly. Aşa era obiceiul sălbaticilor. Se părea că nici măcar fiul lui 
Mance Rayder nu avea să primească un nume până la vârsta de 
trei ani, dar Sam îi auzise pe fraţi spunându-i „micul prinţ” şi 
„născut-în-bătălie”. 

Privi copilul hrănindu-se la pieptul lui Gilly şi pe urmă îl privi pe 
Jon uitându-se. Jon zâmbeşte. Un zâmbet trist, dar, hotărât lucru, 
un zâmbet. Sam era bucuros să-l vadă. £ prima oară când îl văd 
zâmbind de când m-am întors. 

Străbătuseră pe jos distanţa de la Fortul Nopţii până la Lacul 
Adânc, de la Lacul Adânc la Poarta Reginei, pe o cărare îngustă, 
de la un castel la altul, fără să piardă Zidul din ochi. La o zi şi 
jumătate de Castelul Negru, în timp ce-şi târşâiau picioarele, 
Gilly auzi cai în spatele lor şi se întoarse, văzând o coloană de 
călăreţi în negru venind dinspre vest. 

— Fraţii mei, o asigurase Sam. Nimeni nu foloseşte drumul 
acesta în afară de Rondul de Noapte. 

Se dovedise că era Ser Mallister de la Turnul Umbrei, 
împreună cu Bowen Marsh, rănit, şi supraviețuitorii luptei de la 
Podul Ţestelor. Când i-a văzut pe Dywen, pe Uriaş şi pe Edd 
Tollett cel Trist, Sam n-a mai putut şi a izbucnit în lacrimi. 

De la ei aflase despre bătălia de la poalele Zidului. 

— Stannis şi-a debarcat cavalerii la Eastwatch şi Cotter Pyke 
l-a condus pe drumurile cercetaşilor, să-i atace pe sălbatici pe 
nepregătite, i-a spus Uriaşul. l-a nimicit. Mance Rayder a fost luat 
ostatic, o mie dintre cei mai buni oameni ai lui au fost ucişi, 
printre care şi Harma Cap de Câine. Ceilalţi s-au împrăştiat ca 
frunzele înaintea furtunii, după câte am auzit. 

Zeii sunt buni, şi-a zis Sam. Dacă nu s-ar fi rătăcit, pe când îşi 
croia drum spre sud dinspre Fortăreaţa lui Craster, el şi cu Gilly 
ar fi putut nimeri direct în mijlocul bătăliei... sau măcar în tabăra 
lui Mance Rayder. Poate că asta ar fi fost destul de bine pentru 

Gilly şi pentru copilul ei, dar nu pentru Sam. Auzise toate 
poveştile despre ce făceau sălbaticii cu ciorile capturate. Se 
înfiora. 

Insă nimic din ce-i spuseseră fraţii lui nu-l pregătise pentru 
ceea ce avea să găsească la Castelul Negru. Sala comună arsese 
din temelii şi scara mare de lemn era un maldăr de gheaţă şi 
lemn ars. Donai Noye era mort, împreună cu Rast, Dick Surdul, 
Alyn cel Roşu şi atâţia alţii, dar castelul era mai ticsit decât îl 
văzuse vreodată; nu de fraţi în negru, ci de soldaţii regelui, mai 
mult de o mie. In Turnul Regelui se afla un rege, pentru prima 
oară de când se ştiau, iar flamurile fluturau pe Lance, pe Turnul 
lui Hardin, Castelul Cenușiu, Sala Scutului şi pe alte clădiri care 
stăteau goale şi părăsite de ani şi ani. 

— Cel mare, auriu cu cerbul negru, acela e stindardul regal al 
Casei Baratheon, i-a spus lui Gilly, care nu mai văzuse niciodată 
flamuri. Vulpea şi florile aparţin Casei Florent. Ţestoasa e pentru 
Estermont, peştele-sabie pentru Bar Emmon, iar trâmbiţele 
încrucişate sunt ale Casei Wensington. 

— Sunt toate frumoase ca florile. Gilly a arătat cu degetul: îmi 
plac cele galbene, cu focul. Uite, şi câţiva dintre luptători au 
acelaşi lucru pe bluze. 

— O inimă înflăcărată. Nu ştiu al cui e blazonul acela. Sam a 
aflat destul de curând. 

— Oamenii reginei, i-a spuse Pyp - după care a scos un țipăt şi 
a strigat: Fugiţi şi zăvorâţi uşile, flăcăi, e Sam Ucigaşul întors din 
mormânt, în timp ce Grenn îl strângea pe Sam atât de tare în 
braţe încât avea impresia că o să-i rupă coastele - dar ar fi mai 
bine să nu te apuci să întrebi unde e regina. Stannis a lăsat-o la 
Eastwatch, cu fiica lor şi cu flota. N-a adus nici o femeie, în afară 
de cea roşie. 

— Cea roşie? a întrebat Sam, nesigur. 

— Melisandre din Asshai, i-a explicat Grenn. Vrăjitoarea 
regelui. Se zice că a ars un om de viu la Piatra Dragonului, ca 
Stannis să aibă vânt prielnic în călătoria spre Nord. A fost alături 
de el şi în bătălie şi i-a dat sabia fermecată. Aducătoarea de 
Lumină i se spune. Aşteaptă s-o vezi. Străluceşte de parcă ar 
avea o bucată de soare înăuntru. Se uită din nou la Sam şi 
flutură un zâmbet larg, prostesc şi neajutorat. Incă nu-mi vine să 
cred că eşti aici. 

Jon Snow zâmbise şi el când îl văzuse, dar era un zâmbet 
obosit, ca acela pe care îl afişa acum. 

— Ai reuşit să te întorci, până la urmă, i-a spus el. Şi ai adus-o 
şi pe Gilly. Te-ai descurcat bine, Sam. 

Jon se descurcase şi el mai mult decât bine, după cum 
povestea Grenn. Cu toate acestea, capturarea Cornului lernii şi a 
unui prinţ sălbatic nu fusese îndeajuns pentru Ser Alliser Thorne 
şi amicii lui, care îl numeau şi acum trădător. Deşi Maester 
Aemon spunea că rana i se vindeca bine, Jon mai avea şi alte 
răni, mai adânci decât cele care se vedeau cu ochiul liber. Plânge 
după fata lui sălbatică şi după frații lui. 

— E ciudat, îi zise el lui Sam. Craster nu l-a iubit deloc pe 
Mance, nici Mance pe Craster, dar acum fiica lui Craster îl 
hrăneşte pe fiul lui Mance. 

— Am lapte, zise Gilly, cu glasul moale şi sfios. Al meu bea 
doar puţin. Nu e aşa de lacom ca ăsta. 

Val, femeia sălbatică, se întoarse să-i privească. 

— Am auzit oamenii reginei spunând că femeia roşie vrea să-l 
dea pe Mance focului, îndată ce se înzdrăveneşte. 

Jon o privi obosit. 

— Mance e dezertor din Rondul de Noapte. Pedeapsa pentru 
asta e moartea. Dacă l-ar fi capturat Rondul, ar fi fost de mult 
spânzurat. Dar e ostaticul regelui şi nimeni nu ştie ce e în mintea 
lui, în afară de preoteasa roşie. 

— Vreau să-l văd, spuse Val. Vreau să-i arăt fiul. Merită atâta 
lucru, înainte să-l omorâţi. 

Sam încercă să-i explice: 

— Nimeni nu are permisiunea să-l vadă, în afară de Maester 
Aemon, doamna mea. 

— Dacă ar depinde de mine, Mance şi-ar putea ţine copilul în 
braţe. Zâmbetul lui Jon dispăruse. Imi pare rău, Val. Jon se 
întoarse cu spatele. Sam şi cu mine trebuie să ne vedem acum 
de treburile noastre. Ei, bine, Sam trebuie, oricum. Vom întreba 
dacă-l poţi vedea pe Mance. E tot ce-ţi pot promite. 

Sam mai zăbovi cât să strângă uşor mâna lui Gilly şi să-i 
promită că se va întoarce după cină. Apoi porni în grabă după 
Jon. In faţa uşii erau străjeri, oameni ai reginei, cu sulițe. Jon era 
la jumătatea drumului pe scări în jos, dar se opri când îl auzi pe 
Sam gâfâind în urma lui. 

— Eşti mai mult decât prieten cu Gilly, nu-i aşa? 

Sam roşi. 

— Gilly e bună. Bună şi blândă. Era fericit că lungul lui coşmar 
se sfârşise, fericit să fie înapoi printre fraţii lui, la Castelul 

Negru... dar în unele nopţi, singur în odaia lui, se gândea cât de 
caldă era Gilly când se cuibăreau împreună sub blănuri, cu 
copilaşul între ei. Ea... ea m-a făcut mai curajos, Jon. Nu curajos, 
dar... mai curajos. 

— Ştii că n-o poţi păstra, îi spuse Jon cu blândeţe, cum nici eu 
n-aş fi putut rămâne cu Ygritte. Ai rostit jurămintele, Sam, ca 
mine. Ca noi toţi. 

— Ştiu. Gilly spunea că mi-ar putea fi soţie, dar... i-am zis de- 
spre jurăminte şi ce înseamnă ele. Nu ştiu dacă s-a întristat sau 
s-a bucurat, dar eu i-am spus. Sam înghiţi în sec şi adăugă: Jon, 
ar putea exista onoare într-o minciună, dacă ar fi spusă... cu un 
scop nobil? 

— Asta ar depinde de minciună şi de scop, bănuiesc. Se uită la 
Sam. Nu te-aş sfătui. Nu eşti făcut să minţi, Sam. Roşeşti şi 
scânceşti şi te bâlbâi. 

— Aşa e, zise Sam, dar într-o scrisoare aş putea să mint. Sunt 
mai bun cu o pană în mână. Am avut un... gând. M-am gândit că, 
poate, când lucrurile se liniştesc aici, cel mai bun lucru ar fi 
pentru Gilly... mă gândeam că aş putea s-o trimit la Horn Hill. La 
mama, la surorile şi la... la t-t-tata. Dacă Gilly ar spune că 
pruncul e al meu... Roşea din nou. Mama mea l-ar primi, ştiu. Ar 
găsi un loc pentru Gilly, o slujbă, ceva, n-ar fi aşa de rău ca 
atunci când l-a slujit pe Craster. lar Lordul R-Randyll, el... el n-ar 
recunoaşte niciodată asta, dar s-ar putea să-i placă să creadă că 
am dăruit un bastard unei fete sălbatice. Cel puţin asta ar dovedi 
că sunt destul de bărbat să mă culc cu o femeie şi să fac un 
copil. Mi-a spus odată că sigur o să mor virgin, că nici o femeie 
n-ar... Ştii tu... Jon, dacă aş face asta, dacă aş scrie o minciună... 
ar fi un lucru bun? Viaţa pe care băiatul ar avea-o... 

— Să crească bastard în castelul bunicului său? Jon ridică din 
umeri. Depinde în mare măsură de tatăl tău şi ce fel de băiat e 
acesta. Dacă seamănă cu tine... 

— N-o să semene. Craster e tatăl lui. Adevărat. L-ai văzut, era 
tare ca o buturugă, iar Gilly e mai puternică decât pare. 

— Dacă băiatul se va arăta priceput cu sabia şi lancea, va 
avea un loc printre gărzile tatălui tău măcar, spuse Jon. S-a mai 
auzit de bastarzi deveniți scutieri şi ridicaţi la rang de cavaleri. 
Dar ai face bine să te asiguri că Gilly poate să joace rolul în mod 
convingător. Din ce mi-ai povestit tu despre Lordul Randyll, mă 
îndoiesc că i-ar plăcea să fie înşelat. 

Alţi străjeri erau postați în faţa turnului. Dar aceştia erau 

oamenii regelui. Sam învățase repede să-i deosebească. Oamenii 
regelui erau la fel de neciopliţi şi lipsiţi de evlavie ca orice alţi 
soldaţi, dar oamenii reginei erau fervenţi în devoţiunea lor faţă 
de Melisandre din Asshai şi Stăpânul Luminii. 

— Mergi iarăşi în curtea de antrenamente? întrebă Sam în 
timp ce traversau curtea. E sănătos să te antrenezi aşa de mult, 
înainte să ţi se vindece piciorul bine? 

Jon ridică din umeri: 

— Ce altceva am de făcut? Marsh mi-a retras toate sarcinile, 
de teamă că sunt un trădător. 

— Sunt numai câţiva care cred asta, îl asigură Sam. Ser Alliser 
şi prietenii lui. Majoritatea fraţilor sunt de altă părere. Regele 
Stannis ştie şi el, bag mâna-n foc. l-ai adus Cornul lernii şi l-ai 
capturat pe fiul lui Mance Rayder. 

— N-am făcut decât să-i apăr pe Val şi pe copil de jefuitori, 
când au fugit sălbaticii, şi să-i ţin acolo până când ne-au găsit 
cercetaşii. N-am capturat pe nimeni. Regele Stannis îşi ţine bine 
oamenii în mână, asta se vede limpede. li lasă să jefuiască 
niţeluş, dar n-am auzit decât de trei femei sălbatice siluite, iar 
cei care au făcut-o au fost cu toţii castraţi. Presupun c-ar fi 
trebuit să omor oamenii liberi pe când fugeau. Ser Alliser 
răspândeşte vorba că singura dată când am scos sabia, am 
făcut-o ca să-i apăr pe duşmanii noştri. Zice că nu l-am omorât 
pe Mance Rayder fiindcă eram în cârdăşie cu el. 

— E singurul care gândeşte aşa, zise Sam. Toată lumea ştie ce 
fel de om e Ser Alliser. 

Cu obârşia sa nobilă, rangul de cavaler şi lungii ani petrecuţi în 
Rond, Ser Alliser Thorne putea să fie un candidat puternic la titlul 
de Lord Comandant, dar aproape toţi cei pe care-i antrenase 
de-a lungul anilor, ca maestru de arme, îl dispreţuiau. Numele lui 
fusese propus, desigur, dar fiind clasat abia al şaselea în prima zi 
şi pierzând voturi în cea de-a doua, Thorne se retrăsese pentru 
a-l sprijini pe Lordul Janos Slynt. 

— Ceea ce ştie toată lumea e că Lordul Alliser este un cavaler 
cu descendență nobilă şi un fiu legitim, în timp ce eu sunt 
bastardul care l-a omorât pe Qhorin Halfhand şi s-a culcat cu o 
suliţaşă. l-am auzit spunându-mi omu/-lup. Cum să pot fi un 
om-lup fără un lup, te-ntreb eu? Gura i se crispa. Nici măcar nu 
mai visez cu Nălucă. Visez numai criptele şi regii de piatră pe 
tronurile lor. Uneori aud glasul lui Robb şi al tatălui meu, ca şi 
cum ar fi la un ospăț. Dar între noi se află un zid şi ştiu că mie nu 

mi s-a pregătit nici un loc la masă. 

Cei vii n-au ce căuta la ospățul celor morți. Lui Sam i se rupea 
inima că trebuie să păstreze tăcerea. Bran nu e mort, îi venea 
să-i spună. Nu e singur şi se îndreaptă spre nord, cu prietenii lui, 
pe spatele unui elan uriaş, să caute cioara cu trei ochi în 
adâncurile pădurii bântuite. Părea o nebunie, şi uneori Sam Tarly 
avea impresia că visase, că plăsmuise totul din febră şi teamă şi 
foame... dar şi aşa ar fi scăpat o vorbă, dacă nu şi-ar fi dat 
cuvântul de onoare. 

De trei ori jurase să păstreze secretul, o dată chiar în faţa lui 
Bran, o dată în faţa acelui băiat necunoscut, Jojen Reed, şi ultima 
oară în faţa lui Mâini-Reci. 

— Lumea crede că băiatul e mort, îi spusese, la despărţire, 
salvatorul. Lasă-i oasele să se odihnească netulburate. Nu vrem 
pe nimeni pe urmele noastre. Jură, Samwell al Rondului de 
Noapte. Jură pe viaţa pe care mi-o datorezi. 

Nefericit, Sam se mută de pe un picior pe altul şi spuse: 

— Lordul Janos nu va fi ales niciodată Lord Comandant. Era 
cea mai bună alinare pe care i-o putea oferi lui Jon, singura 
alinare. Asta nu se va întâmpla. 

— Sam, eşti un dulce naiv. Deschide ochii. Se întâmplă de zile 
în şir. Jon îşi dădu la o parte părul din ochi şi adăugă: N-oi fi ştiind 
eu nimic, dar asta ştiu. Acum, lasă-mă, te rog, simt nevoia să 
lovesc pe cineva foarte tare cu sabia. 

Sam nu avea ce face decât să-l privească îndreptându-se cu 
paşi mari către armurărie şi curtea de antrenamente. Acolo îşi 
petrecea Jon cele mai multe ceasuri de veghe. Cu Ser Endrew 
mort şi Ser Alliser dezinteresat, Castelul Negru nu avea nici un 
maestru de arme, astfel că Jon preluase el sarcina de a lucra cu 
câţiva dintre recruţii novici: Satin, Calul, Robin-Hop, cu piciorul 
său strâmb, Aron şi Emrick. Şi când aceştia aveau sarcini de 
îndeplinit, se antrena singur, ore la rând, cu sabia, scutul şi 
sulița, sau se lupta cu oricine se sinchisea să-i accepte 
provocarea. 

Sam, eşti un dulce naiv, îi răsunau în urechi cuvintele lui Jon, 
tot drumul până la fortăreaţa maesterului. Deschide ochii. Se 
întâmplă de zile în şir. Oare se putea să aibă dreptate? Pentru a 
deveni Lord Comandant al Rondului de Noapte, un candidat avea 
nevoie de voturile a două treimi dintre Fraţii Juraţi şi, după nouă 
zile şi nouă votări, nimeni nu era nici măcar pe aproape. Lordul 
Janos câştiga, într-adevăr, teren, depăşindu-i încetul cu încetul 

mai întâi pe Bowen Marsh, apoi pe Othel Yarwyck, dar încă era 
mult în urma lui Ser Denys Mallister de la Turnul Umbrei şi a lui 
Cotter Pyke de la Eastwatch-by-the-Sea. Unul dintre ei va fi cu 
siguranţă noul Lord Comandant, îşi spuse Sam. j 

Stannis postase gărzi şi în faţa porţilor maesterului. Inăuntru 
era zăpuşeală, iar încăperile erau înţesate de răniţi: fraţi în 
negru, oameni ai regelui şi oameni ai reginei, toţi grămadă. 
Clydas îşi târşâia picioarele printre ei, cu carafe cu lapte de capră 
şi vin al viselor, dar Maester Aemon nu se întorsese din vizita de 
dimineaţă la Mance Rayder. Sam îşi agăţă mantia într-un cârlig şi 
se duse să dea o mână de ajutor. Dar nici în timp ce aducea şi 
turna şi schimba bandaje, cuvintele lui Jon nu-i dădeau pace: 
Sam, eşti un dulce naiv. Deschide ochii. Se întâmplă de zile în şir. 

Trecu o oră bună până când putu cere permisiunea să plece să 
hrănească păsările. In drum spre stâncărie, se opri să verifice 
însemnările cu numărătoarea din seara precedentă. La începutul 
votării, fuseseră propuse mai mult de treizeci de nume, dar 
majoritatea se retrăseseră îndată ce devenise limpede că nu 
aveau cum să câştige. Până aseară, mai rămăseseră şapte. Ser 
Denys Mallister adunase două sute treizeci de voturi, Cotter Pyke 
o sută optzeci şi şapte, Lordul Slynt şaptezeci şi patru, Othel 
Yarwyck şaizeci, Bowen Marsh patruzeci şi nouă, Hobb 
Trei-Degete cinci, iar Edd Tollet cel Trist unul. Pyp și glumele lui 
idioate. Sam frunzări primele socoteli. Ser Denys, Cotter Pyke şi 
Bowen Marsh erau cu toţii în cădere, începând din a treia zi, 
Othel Yarwyck dintr-a şasea. Doar Lordul Janos Slynt urca, zi 
după zi după zi. 

Auzea corbii croncănind în stâncărie, aşa că lăsă hârtiile 
deoparte şi urcă treptele, să-i hrănească. Văzu mulţumit că li se 
mai alăturaseră încă trei corbi. 

— Snow! strigară la el. Snow, snow, snow. El îi învățase asta. 
Chiar şi cu cei nou-veniţi, stâncăria părea deprimant de goală. 
Puţine dintre păsările pe care le trimisese Maester Aemon cu 
mesaje se întorseseră până acum. Dar una ajunsese la Stannis. 
Una găsise Piatra Dragonului şi un rege căruia încă îi păsa. Sam 
ştia că departe, la sud, tatăl său adusese Casa Tarly în sprijinul 
băiatului de pe Tronul de Fier, dar nici Regele Joffrey, nici micul 
Rege Tommen nu se puseseră în mişcare când Rondul de Noapte 
strigase după ajutor. La ce folos un rege care nu-şi apără regatul, 
gândi el mânios, amintindu-şi noaptea de la Pumnul Primilor 
Oameni şi drumul chinuitor către Fortăreaţa lui Craster, prin 

întuneric, spaimă şi ninsoare. Era adevărat, oamenii reginei îl 
stinghereau, dar ei măcar veniseră. 

Seara, la cină, Sam îl căută pe Jon Snow, dar nu-l văzu nicăieri 
în pivnita cavernoasă unde îşi luau acum cercetaşii masa. In cele 
din urmă se aşeză pe o bancă, lângă ceilalţi prieteni ai săi. Pyp îi 
povestea lui Edd cel Trist despre rămăşagul pe care îl făcuseră, 
să vadă care dintre soldaţii de paie putea strânge mai multe 
săgeți ale sălbaticilor. 

— Tu ai fost în frunte aproape tot timpul, dar în ultima zi, Watt 
de la Lacul Lung s-a ales cu trei săgeți în piept, aşa că te-a 
întrecut. 

— Eu nu câştig niciodată, se plânse Edd cel Trist. Dar lui Watt 
zeii i-au zâmbit întotdeauna. Când sălbaticii l-au doborât de pe 
Podul Ţestelor, s-a nimerit să cadă într-un ochi adânc de apă. Cât 
de norocos trebuie să fii să ocoleşti toate pietroaiele alea? 

— A căzut de sus? vru să ştie Grenn. A scăpat cu viaţă fiindcă 
a nimerit în ochiul de apă? 

— Nu, răspunse Edd cel Trist. Era deja mort, de la toporul ăla 
în cap, dara fost un noroc că n-a căzut pe pietre. 

Hobb Trei-Degete le promisese fraţilor pulpă friptă de mamut 
în seara aceea, poate în speranţa de a mai smulge câteva voturi. 
Dacă asta a avut în minte, ar fi trebuit să aleagă un mamut mai 
tânăr, gândi Sam, scoţându-şi un zgârci dintre dinţi. Oftând, dădu 
mâncarea la o parte. 

In curând, va avea loc o nouă votare şi tensiunea care plutea 
în aer era mai grea decât fumul. Cotter Pyke şedea lângă foc, 
înconjurat de cercetaşii de la Eastwatch. Ser Denys Mallister era 
aproape de uşă, cu un grup mai mic de oameni de la Turnul 
Umbrei. Janos Slynt are locul cel mai bun, constată Sam, /a 
mijloc, între flăcări şi curentul de aer. Se nelinişti văzându-l pe 
Bowen Marsh lângă el, palid şi tras la faţă, cu capul încă înfăşurat 
în bandajul de pânză, dar ascultând tot ce avea de spus Lordul 
Janos. Când le atrase atenţia prietenilor săi, Pyp spuse: 

— Şi uite acolo, Lordul Alliser şuşoteşte cu Othell Yarwyck. 

După masă, Maester Aemon se ridică, întrebând dacă vreunul 
dintre fraţi dorea să vorbească înainte de a-şi exprima voturile. 
Edd cel Trist se ridică în picioare, cu chipul împietrit şi mohorât, 
ca întotdeauna. 

— Vreau doar să spun oricui mă va vota că aş fi, cu siguranţă, 
un Lord Comandant îngrozitor. Dar la fel stau lucrurile cu toţi 
ceilalţi. 

Edd fu urmat de Bowen Marsh, care se ridică, sprijinindu-se cu 
o mână de umărul Lordului Slynt. 

— Fraţi şi prieteni. Cer ca numele meu să fie retras de pe listă. 
Rana încă mă supără şi mă tem că misiunea e prea grea pentru 
mine... dar nu şi pentru Lordul Janos, care a fost la comanda 
mantiilor aurii de la Debarcaderul Regelui timp de mulţi ani. 
Haideţi să-i acordăm cu toţii sprijinul nostru. 

Sam auzi murmure furioase din grupul lui Cotter Pyke, iar Ser 
Denys se uită la unul dintre tovarăşii lui şi clătină din cap. E prea 
târziu, răul e făcut. Se întreba unde era Jon şi de ce rămăsese 
deoparte. 

Majoritatea fraţilor nu aveau ştiinţă de carte, aşa că obiceiul 
era să voteze aruncând mici obiecte într-unui dintre butoaiele 
mari şi burduhănoase de fier pe care Hobb Trei-Degete şi Owen 
Tolomacul le târâseră din bucătărie. Butoaiele erau aşezate 
într-un colţ, după o draperie grea, ca votanţii să-şi poată exprima 
opţiunea feriţi de ochii celorlalţi. Aveai voie să laşi un prieten să 
voteze în locul tău, dacă erai la datorie, aşa că unii dintre fraţi 
aveau două monede, trei sau patru, iar Ser Denys şi Cotter Pyke 
votau pentru garnizoanele pe care le lăsaseră în urmă. 

Când, în cele din urmă, în sală nu mai rămăseseră decât ei 
trei, Sam şi Clydas răsturnară butoiul în faţa lui Maester Aemon. 
O cascadă de scoici, pietre şi gologani se revărsă pe masă. 
Mâinile zbârcite ale lui Aemon sortau cu o surprinzătoare viteză, 
mutând scoicile aici, pietrele dincolo, gologanii într-o parte şi 
ocazionalele vârfuri de săgeți, cuie şi ghinde laolaltă. 

Sam şi Clydas numărară grămezile, fiecare ţinându-şi propria 
socoteală. 

In seara aceasta, fu rândul lui Sam să anunţe primul 
rezultatele: 

— Două sute trei pentru Ser Denys Mallister, spuse el. O sută 
şaizeci şi nouă pentru Cotter Pyke. O sută treizeci şi şapte pentru 
Lordul Janos Slynt, şaptezeci şi două pentru Othell Yarwyck, cinci 
pentru Hobb Trei-Degete şi două pentru Edd cel Trist. 

— Eu am avut o sută şaizeci şi opt pentru Cotter Pyke, zise 
Clydas. Ne lipsesc două voturi, după socoteala mea, şi unul după 
a lui Sam. 

— Numărătoarea lui Sam e corectă, spuse Maester Aemon. Jon 
Snow n-a votat. N-are nici o importanţă. Nimeni nu se apropie. 

Sam era mai mult uşurat decât dezamăgit. Chiar şi cu sprijinul 
lui Bowen Marsh, Lordul Janos era doar al treilea. 

— Cine sunt ăştia cinci care votează întruna pentru Hobb 
Trei-Degete? se întrebă el. 

— Fraţi care vor să-l vadă afară din bucătărie, răspunse 
Clydas. 

— Ser Denys are cu zece voturi mai puţin decât ieri, le atrase 
atenţia Sam. lar Cotter Pyke a pierdut aproape douăzeci. Asta nu 
e bine. 

— Nu e bine pentru speranţele lor de a deveni Lorzi 
Comandanți, cu siguranţă, spuse Maester Aemon. Dar s-ar putea 
ca până la urmă să fie bine pentru Rondul de Noapte. Asta nu e 
treaba noastră. Zece zile nu e chiar aşa de mult. A fost cândva o 
votare care a durat aproape doi ani, vreo şapte mii de voturi. 
Fraţii vor ajunge la o decizie când vor găsi de cuviinţă. 

Da, gândi Sam, dar ce decizie? 

Mai târziu, după câteva cupe de vin îndoit cu apă, în 
intimitatea odăii lui Pyp, limba lui Sam se dezlegă şi se pomeni 
gândind cu voce tare: 

— Cotter Pyke şi Ser Denys Mallister pierd teren, dar între ei 
mai sunt aproape două treimi, le spuse el lui Pyp şi lui Grenn. 
Oricare ar fi bun ca Lord Comandant. Cineva trebuie să-l 
convingă pe unul dintre ei să se retragă şi să-l sprijine pe 
celălalt. 

— Cineva, făcu Grenn, cu îndoială. Dar cine? 

— Grenn e aşa de tâmpit încât se gândeşte că acel cineva ar 
putea fi el, zise Pyp. Poate că, după ce termină cu Pyke şi 
Mallister, cineva ar trebui să-l convingă pe Regele Stannis să se 
însoare cu Regina Cersei. 

— Regele Stannis e însurat, obiectă Grenn. 

— Spune şi tu Sam, ce să mă fac cu el? oftă Pyp. 

— Cotter Pyke şi Ser Denys nu se plac, continuă Grenn cu 
încăpățânare. Se ceartă pentru orice. 

— Da, dar numai fiindcă au idei diferite despre ce e mai bine 
pentru Rond, punctă Sam. Dacă noi le-am explica... 

— Noi? făcu Pyp. Cum ai trecut de la cineva la noi? Eu sunt 
maimuța măscăriciului, ai uitat? lar Grenn este, ei, bine, Grenn. li 
zâmbi lui Sam şi mişcă din urechi. Insă tu... tu eşti fiul unui lord 
şi administratorul maesterului... 

— Şi Sam Ucigaşul, adăugă Grenn. Ai omorât un Celălalt. 

— Sticla dragonului l-a omorât, îi spuse, a suta oară, Sam. 

— Fiul unui lord, administratorul unui maester şi Sam Ucigaşul, 
zise Pyp meditativ. Ai putea vorbi cu ei, cine ştie... 


262 


— Aş putea, zise Sam, posomorât ca Edd cel Trist, dacă n-aş fi 
prea laş să stau faţă în faţă cu ei. 


JON 


Jon îi dădu ocol lui Satin încet, pândind, cu sabia în mână, 
forțându-l să se întoarcă. 

— Ridică scutul, spuse el. 

— E prea greu, se plânse băiatul din Oraşul Vechi. 

— E cât de greu trebuie ca să poată opri o sabie, spuse Jon. 
Acum ridică-l. Făcu un pas înainte, spintecând aerul cu sabia. 
Satin săltă scutul tocmai la timp ca să prindă sabia la margine şi 
cobori iute propria armă, spre coastele lui Jon. 

— Bine, zise Jon, când simţi lovitura în scut. Acum a fost bine. 
Dar trebuie să-ţi foloseşti tot trupul. Lasă-ţi greutatea pe sabie şi 
rezultatul va fi mai distrugător decât dacă-ţi foloseşti doar 
puterea braţului. Hai, încearcă încă o dată, loveşte spre mine, 
dar ţine scutul ăla ridicat, altfel o să-ţi sune capul ca un clopot... 

Dar Satin făcu un pas înapoi şi îşi ridică viziera. 

— Jon, spuse el, cu glas neliniştit. 

Când se întoarse, o văzu acolo, în spatele lui, înconjurată de 
oamenii reginei. Nu-i de mirare că s-a făcut atâta linişte în curte. 
O mai zărise pe Melisandre noaptea, la focuri sau învârtindu-se 
prin castel, dar niciodată atât de aproape. E frumoasă, gândi 
el..., dar în ochii ei roşii era ceva mai mult decât neliniştitor. 

— Doamna mea. 

— Regele vrea să-ţi vorbească, Jon Snow. 

Jon aruncă la pământ sabia de antrenament. 

— Mi-ar putea fi îngăduit să mă schimb? Nu se cuvine să mă 
arăt aşa în faţa unui rege. 

— Noi te vom aştepta pe creasta Zidului, spuse Melisandre. 

Noi, auzi Jon, nu el. E aşa cum se spune. Aceasta este 
adevărata lui regină, nu cea pe care a lăsat-o la Eastwatch. 

Îşi atârnă cămaşa de zale şi platoşa în armurărie, se întoarse 
în odaia lui, îşi lepădă hainele pătate de sudoare şi îmbrăcă un 
rând de veşminte negre, proaspăt spălate. Ştia că în cuşcă va fi 
frig şi va sufla vântul, iar sus, în vârful gheții, va fi şi mai frig, aşa 
că alese o mantie groasă, cu glugă. La sfârşit, îşi luă Gheara 
Lungă şi o puse pe spate. 

Melisandre aştepta la poalele Zidului. Oamenii ei plecaseră. 

— Ce doreşte Înălţimea Sa de la mine? o întrebă Jon, după ce 
intrară în cuşcă. 

— Tot ce ai de dat, Jon Snow. E rege. 

Melisandre închise uşa şi trase de sfoara de semnal. Troliul 
începu să se învârtă, ridicându-i. Era o zi senină şi Zidul plângea, 
cu degete lungi de apă şiroind pe faţa lui şi scânteind în lumina 
soarelui. În cuşca strâmtă de fier, Jon simţea acut prezenţa 
femeii în roşu. Până şi mirosul pe care îl răspândeşte e roşu. 
Mirosul îi amintea de fierăria lui Mikken, un miros de fier înroşit, 
de fum şi de sânge. Sărutată de foc, gândi el, amintindu-şi de 
Ygritte. Vântul învolbură veşmintele roşii ale Melisandrei, 
fluturându-le peste picioarele lui Jon. 

— Nu ţi-e frig, doamna mea? o întrebă el. 

Femeia roşie râse: 

— Niciodată. Rubinul de la gât părea să pulseze în ritmul inimii 
ei. Focurile Stăpânului trăiesc în mine, Jon Snow. Uite. li atinse 
obrazul cu mâna, ţinând-o acolo, iar el simţea cât de fierbinte 
era. Aşa ar trebui să fie viaţa, îi spuse ea. Numai moartea e rece. 

Il găsiră pe Stannis Baratheon singur pe marginea Zidului, 
privind gânditor peste câmpul unde îşi câştigase bătălia şi spre 
marea pădure verde de dincolo de el. Era îmbrăcat în pantalonii 
negri, tunica şi cizmele pe care le-ar fi putut purta un frate al 
Rondului de Noapte. Numai mantia îl deosebea, o mantie grea, 
aurie, tivită cu blană neagră şi prinsă cu o agrafă în forma unei 
inimi înflăcărate. A 

— Ţi l-am adus pe Bastardul de la Winterfell, Iinălţimea Ta, 
spuse Melisandre. 

Stannis se întoarse să-l cerceteze. Sub fruntea lui grea se 
aflau doi ochi ca nişte lacuri albastre fără fund. O barbă 
neagră-albăstrie, tunsă scurt, îi acoperea obrajii supţi şi maxilarul 
puternic, fără să reuşească să-i ascundă faţa sfrijită. Dinţii îi erau 
încleştaţi. Avea gâtul şi umerii încordaţi, la fel şi mâna dreaptă. 
Jon îşi aminti ceva ce spusese Donai Noye despre fraţii 
Baratheon: Robert a fost oţelul pur. Stannis e fier curat, negru, 
dur şi puternic, dar fragil cum devine fierul. Se va frânge înainte 
de a se încovoia. lngenunche cu greu, întrebându-se de ce avea 
nevoie de el acest rege fragil. 

— Ridică-te. Am auzit câte-n lună şi-n stele despre tine, Lord 
Snow. 

— Nu sunt lord, sire. Jon se ridică. Ştiu ce ai auzit. Că sunt un 
laş şi un trădător. Că l-am ucis pe fratele meu Qhorin Halfhand, 

ca sălbaticii să-mi cruţe viaţa. Că m-am alăturat lui Mance 
Rayder şi mi-am luat o nevastă dintre sălbatici. 

— Da. Toate acestea şi altele. Eşti om-lup, se spune, care-şi 
schimbă pielea, cutreierând noaptea în pielea unui lup. Regele 
Stannis zâmbi aspru. Cât din toate acestea e adevărat? 

— Am avut un lup străvechi, pe Nălucă. L-am părăsit când am 
urcat Zidul, lângă Garda Apei Cenuşii, şi de atunci nu l-am mai 
văzut. Qhorin Halfhand mi-a ordonat să mă alătur sălbaticilor. 
Ştia că mă vor pune să-l omor, ca să-mi dovedesc loialitatea faţă 
de ei, şi mi-a spus să fac orice-mi vor cere. Femeia se numea 
Ygritte. Mi-am încălcat jurămintele cu ea, dar jur pe numele 
tatălui meu că nu m-am lepădat niciodată de mantia neagră. 

— Te cred, spuse regele. 

Asta îl surprinse: 

— De ce? 

Stannis pufni. 

— Îl cunosc pe Janos Slynt şi l-am cunoscut pe Ned Stark. Tatăl 
tău nu mi-a fost prieten, dar numai un nebun s-ar îndoi de 
onoarea şi de cinstea lui. Semeni cu el. Inalt de statură, Stannis 
se ridica deasupra lui Jon, dar era atât de sfrijit încât părea cu 
zece ani mai bătrân decât era. Ştiu mai multe decât ţi-ar putea 
trece prin minte, Jon Snow. Ştiu că tu ai fost cel care a găsit 
pumnalul de obsidian pe care fiul lui Randyll Tarly l-a folosit ca 
să-l ucidă pe Celălalt... 

— Nălucă l-a găsit. Era înfăşurat într-o mantie de cercetaş şi 
îngropat sub Pumnul Primilor Oameni. Mai erau şi alte arme... 
capete de sulițe, vârfuri de săgeți, toate din sticla dragonului. 

— Ştiu că tu ai apărat poarta aici, spuse Regele Stannis. Altfel, 
aş fi ajuns prea târziu. 

— Donai Noye a apărat poarta. A murit în tunel, luptându-se 
cu regele uriaşilor. 

Stannis zâmbi larg. 

— Noye mi-a făcut prima sabie. Şi ciocanul de război al lui 
Robert. Dacă zeii ar fi socotit de cuviinţă să-l cruţe, ar fi fost un 
Lord Comandant mai bun pentru frăţia ta decât oricare dintre 
aceşti nătărăi care se ciorovăiesc acum pentru asta. 

— Cotter Pyke şi Ser Denys Mallister nu sunt nătărăi, sire, 
spuse Jon. Sunt oameni de nădejde, capabili. Şi Othell Yarwyck, 
în felul lui. Lordul Mormont avea încredere în fiecare dintre ei. 

— Lordul Mormont al tău se încredea prea uşor. Altfel n-ar fi 
murit aşa cum a murit. Dar despre tine vorbeam. N-am uitat că 


265 


tu ne-ai adus acest corn fermecat şi că i-ai capturat pe soţia şi 
fiul lui Mance Rayder... 

— Dalla a murit. Asta îl întrista şi acum pe Jon. Val e sora ei. 
N-a fost greu să-i capturez, Inălţimea Ta. Tu năvăliseşi cu oastea 
asupra sălbaticilor, iar omul-fiară pe care Mance îl lăsase s-o 
păzească pe regină a înnebunit când vulturul a luat foc. Jon se 
uită la Melisandre: Unii spun că tu ai făcut asta. 

Femeia roşie zâmbi, cu păru-i lung, arămiu, căzându-i peste 
faţă. 

— Stăpânul Luminii are gheare de foc, Jon Snow. 

Jon clătină din cap şi se întoarse din nou spre rege. 

— Inălţimea Ta, ai pomenit despre Val. A cerut să-l vadă pe 
Mance Rayder, să-i arate fiul. Ar fi un... un gest de bunăvoință. 

— Omul a dezertat din frăţia voastră. Toţi fraţii tăi insistă să 
fie omorât. De ce i-aş face o favoare? 

Jon nu avea nici un răspuns pentru asta. 

— Dacă nu pentru el, atunci pentru Val. De dragul surorii sale, 
mama copilului. 

— Îți place această Val? 

— Abia dacă o cunosc. 

— Am auzit că e frumoasă. 

— Foarte frumoasă, recunoscu Jon. 

— Frumuseţea poate fi înşelătoare. Fratele meu a învăţat 
lecţia aceasta de la Cersei Lannister. Ea l-a omorât, să n-ai nici o 
îndoială. Şi pe tatăl tău şi pe Jon Arryn. Regele se încruntă: Te-ai 
alăturat acestor sălbatici. Crezi că au vreun dram de onoare? 

— Da, răspunse Jon, dar aşa cum o înţeleg ei, sire. 

— Dar Mance Rayder? 

— Da. Cred că da. 

— Lordul Oaselor? 

Jon şovăi: 

— Rattleshirt îi spuneam. Perfid şi însetat de sânge. Dacă are 
vreun dram de onoare, o ascunde bine sub costumul lui de oase. 

— Şi celălalt, Tormund cel cu multe nume, care ne-a scăpat 
după bătălie? Răspunde-mi sincer. 

— Tormund Năpasta Uriaşilor mi s-a părut a fi genul de om 
care poate fi un prieten bun şi un duşman aprig, Inălţimea Ta. 

Stannis clătină scurt din cap. 

— Tatăl tău a fost un om de onoare. Nu mi-a fost prieten, dar 
i-am văzut valoarea. Fratele tău a fost un rebel şi un trădător 
care voia să fure jumătate din regat, însă nimeni nu-i poate pune 

la îndoială curajul. Dar tu? 

Vrea să-i spun că-l iubesc? Glasul lui Jon fu solemn şi oficial 
când spuse: 

— Sunt un om al Rondului de Noapte. 

— Vorbe. Vorbele sunt vânt. De ce crezi că am părăsit Piatra 
Dragonului şi am venit la Zid, Lord Snow? 

— Nu sunt lord, sire. Ai venit pentru că te-am chemat în ajutor, 
nădăjduiesc. Deşi n-aş putea spune de ce ţi-a luat atât de mult. 

In mod surprinzător, Stannis zâmbi la aceasta. 

— Eşti destul de îndrăzneţ ca să fii un Stark. Da, ar fi trebuit să 
vin mai devreme. Dacă n-ar fi fost Mâna mea, poate că n-aş fi 
venit deloc. Lordul Seaworth e un om de obârşie modestă, dar 
mi-a amintit care mi-e datoria, când nu mă puteam gândi decât 
la drepturile mele. Davos spunea că aşez căruţa înaintea calului. 
Incercam să cuceresc tronul ca să salvez regatul, când ar fi 
trebuit să salvez regatul ca să cuceresc tronul. Stannis arătă 
către nord. Acolo voi găsi vrăjmaşul pe care sunt născut să-l 
înfrunt. 

— Numele lui nu poate fi rostit, adăugă încet Melisandre. E 
Zeul Nopţii şi al Terorii, Jon Snow, iar aceste umbre pe zăpadă 
sunt făpturile lui. 

— Am auzit că ai ucis unul dintre acele cadavre umblătoare ca 
să salvezi viaţa Lordului Mormont, spuse Stannis. S-ar putea ca 
acesta să fie şi războiul tău, Lord Snow. Dacă mă vei ajuta. 

— Sabia mea e închinată Rondului de Noapte, lnălţimea Ta, 
răspunse Jon Snow cu băgare de seamă. 

Asta nu-i plăcu regelui. Stannis scrâşni din dinţi şi spuse: 

— ţi cer mai mult decât o sabie. 

Jon era nedumerit: 

— Stăpâne? 

— Am nevoie de Nord. 

Nordul. 

— Eu... Fratele meu Robb era Rege în Nord... 

— Fratele tău a fost Lordul de drept al Winterfellului. Dacă ar fi 
rămas acasă şi şi-ar fi făcut datoria, în loc să se încoroneze şi să 
plece să cucerească ţinuturile riverane, poate că ar fi şi astăzi în 
viaţă. Dar ce-a fost a fost. Tu nu eşti Robb, aşa cum nici eu nu 
sunt Robert. 

Cuvintele aspre alungară orice urmă de simpatie pe care Jon 
ar fi putut s-o simtă pentru Stannis. 

— Mi-am iubit fratele, spuse el. 

— Şi eu pe al meu. Dar ei au fost ce-au fost, iar noi suntem ce 
suntem. Eu sunt singurul rege adevărat din Westeros, de la nord 
la sud. lar tu eşti bastardul lui Ned Stark. Stannis îl cercetă cu 
ochii săi albaştri, întunecaţi. Tywin Lannister l-a numit pe Roose 
Bolton Păzitor al Nordului, ca să-l răsplătească pentru că l-a 
trădat pe fratele tău. Oamenii de fier se luptă între ei de la 
moartea lui Balon Greyjoy, dar Moat Cailin, Deepwood Motte, 
Castelul lui Torrhen şi cea mai mare parte din Ţărmul Stâncos 
sunt încă în mâinile lor. Pământurile tatălui tău sângerează, iar 
eu n-am nici puterea, nici timpul necesar să-i oblojesc rănile. 
Este nevoie de un Lord al Winterfellului. Un Lord loial al 
Winterfellului. 

Se uită la mine, gândi Jon, uluit. 

— Winterfellul nu mai există. Theon Greyjoy l-a pârjolit. 

— Granitul nu arde aşa de uşor, spuse Stannis. Castelul poate 
fi reconstruit, în timp. Nu zidurile fac un lord, ci omul. Nordicii tăi 
nu mă cunosc şi nu au nici un motiv să mă iubească, dar voi 
avea nevoie de braţul lor în bătăliile ce vor veni. Am nevoie de 
un fiu al lui Eddard Stark ca să-i aducă sub flamurile mele. 

Vrea să mă facă Lord de Winterfell. Vântul sufla cu putere şi 
Jon se simţea atât de ametit încât se temea că îl va dobori de pe 
Zid. 

— Înălţimea Ta, spuse el, uiţi că sunt un Snow, nu un Stark. 

— Tu eşti cel care uită, răspunse regele Stannis. 

Melisandre aşeză o mână caldă pe braţul lui Jon. 

— Un rege poate să şteargă pata de pe numele unui bastard 
cu o simplă atingere, Lord Snow. 

Lord Snow. Aşa îi spusese şi Ser Alliser, ca să-i ia în râs obârşia 
de bastard. Mulţi dintre fraţii săi începuseră să i se adreseze la 
fel, unii cu simpatie, alţii ca să-l rănească. Dar, dintr-odată, avea 
o altă rezonanţă în urechile lui Jon. Suna... adevărat. 

— Da, spuse el şovăitor, au mai fost regi care au legitimat 
bastarzi, dar... sunt frate al Rondului de Noapte, am 
îngenuncheat în faţa unui copac al inimii şi am jurat să nu am 
niciodată pământuri şi să nu zămislesc copii. 

— Jon. Melisandre era atât de aproape încât îi simţea 
răsuflarea caldă. R'hllor este singurul zeu adevărat. Un jurământ 
făcut în faţa unui copac nu are mai multă valoare decât unul pe 
care l-ai face pantofilor tăi. Deschide-ţi inima şi lasă lumina 
Stăpânului să pătrundă. Arde aceşti copaci ai inimii şi acceptă 
Winterfellul ca pe un dar al Stăpânului Luminii. 

Pe când era copil, prea copil ca să înţeleagă ce însemna să fii 
bastard, Jon visa adesea că Winterfellul va fi, într-o zi, al lui. Mai 
târziu, când mai crescuse, se ruşinase de visele acelea. 
Winterfellul avea să fie moştenit de Robb şi apoi de fiii lui, sau de 
Bran sau de Rickon, dacă Robb rămânea fără copii. lar după ei 
veneau Sansa şi Arya. Chiar şi să viseze că va fi altfel i se părea 
necinstit, ca şi cum i-ar trăda în inima lui, dorindu-le moartea. Nu 
mi-am dorit niciodată asta, gândi el, stând în faţa regelui cu ochi 
albaştri şi a femeii roşii. L-am iubit pe Robb, i-am iubit pe toți... 
N-am dorit niciodată să li se întâmple nimic rău, dar li s-a 
întâmplat. lar acum n-am mai rămas decât eu. Nu trebuia decât 
să rostească un singur cuvânt şi va deveni Jon Stark şi nu va mai 
fi niciodată Snow. Nu trebuia decât să-i jure credinţă regelui şi 
Winterfellul va fi al lui. Nu trebuia decât... 

„„„ să-şi încalce jurămintele din nou. 

lar de data asta nu ar mai fi doar un şiretlic. Ca să revendice 
castelul tatălui său, trebuia să se întoarcă împotriva zeilor tatălui 
său. 

Regele Stannis rămăsese din nou cu privirea pierdută către 
nord, cu mantia-i aurie fluturând pe umeri. 

— S-ar putea să mă înşel în privinţa ta, Jon Snow. Ştim 
amândoi ce se spune despre bastarzi. S-ar putea să-ţi lipsească 
onoarea tatălui tău sau priceperea fratelui tău în mânuitul 
armelor. Dar eşti arma pe care mi-a dat-o Stăpânul Luminii. 
Te-am găsit aici, aşa cum ai găsit tu sticla dragonului ascunsă 
sub Pumn, şi am de gând să te folosesc. Nici măcar Azor Ahai n-a 
câştigat războiul de unul singur. Am omorât o mie de sălbatici, 
am luat alţi o mie prizonieri, iar pe restul i-am împrăştiat. Acel 
Tormund Pumn-de-Tunet îi regrupează probabil chiar în clipa 
aceasta şi pune la cale un nou atac. Şi, cu cât ne însângerăm mai 
mult unul pe altul, cu atât vom fi mai slabi când va năvăli asupra 
noastră adevăratul duşman. 

Jon ajunsese la aceeaşi concluzie. 

— Cum spui, lnălţimea Ta. Se întreba unde voia regele să 
ajungă. 

— In timp ce fraţii tăi se luptă care să devină conducător, am 
stat de vorbă cu Mance Rayder. Regele scrâşni din dinţi: Un 
bărbat încăpățânat, acest Mance, şi mândru. Nu-mi va da de ales 
decât să-l dăruiesc flăcărilor. Dar am mai luat şi alţi ostatici, alţi 
conducători. Cel care îşi spune Rattleshirt, câteva dintre 
căpeteniile clanurilor, Magnarul din Thenn. Fraţilor tăi nu le va 

plăcea, nu mai mult decât lorzilor tatălui tău, dar am de gând să 
le îngădui sălbaticilor să treacă dincolo de Zid... cei care îmi jură 
credinţă, jură să păstreze pacea şi legile regelui şi îl primesc pe 
Stăpânul Luminii ca zeu al lor. Chiar şi pe uriaşi, dacă genunchii 
lor mari se pot pleca. O să-i las să se stabilească la Dar, după ce 
îl smulg de la noul vostru Lord Comandant. Când se ridică 
vânturile reci, vom trăi şi vom muri împreună. E timpul să facem 
alianţe împotriva duşmanului nostru comun. Se uită la Jon: Eşti 
de acord? 

— Tatăl meu a visat să repopuleze Darul, mărturisi Jon. Vorbea 
adesea despre asta cu unchiul Benjen. Dar nu s-a gânait 
niciodată să-l populeze cu uriaşi... Dar nici nu s-a alăturat 
sălbaticilor. Nu se amăgea, ştia că oamenii liberi vor fi supuşi 
neascultători şi vecini periculoşi. Cu toate acestea, când punea în 
balanţă părul roşu al Ygrittei şi ochii albaştri ai creaturilor, 
alegerea era simplă. 

— Sunt de acord. 

— Bine, spuse Regele Stannis, căci calea cea mai sigură de a 
stabili o alianţă este căsătoria. Am de gând să-l însor pe Lordul 
de Winterfell cu această prinţesă a sălbaticilor. 

Probabil că Jon îi cunoştea prea bine pe sălbatici; nu-şi putu 
stăpâni râsul. 

— Inălţimea Ta, spuse el, ostatică sau nu, dacă crezi că poţi 
pur şi simplu să mi-o dai pe Val, mă tem că mai ai multe de 
învăţat despre femeile sălbatice. Oricine vrea să se însoare cu 
ea, ar fi bine să se pregătească să se caţere pe geamul ei din 
turn şi s-o scoată de acolo de cingătoare. 

— Oricine? Stannis îl măsură cu privirea. Asta înseamnă că n-o 
vei lua de nevastă? Te previn, face parte din preţul pe care 
trebuie să-l plăteşti dacă vrei numele şi castelul tatălui tău. E 
nevoie de asta, ca să ne asigurăm loialitatea noilor noştri supuşi. 
Mă refuzi, Jon Snow? 

— Nu, răspunse Jon, pripit. Regele vorbea despre Winterfell şi 
Winterfellul nu era uşor de refuzat. Vreau să spun... totul a venit 
atât de repede, Inălţimea Ta. Aş putea să-ţi cer un timp de 
gândire? 

— Cum doreşti. Dar gândeşte-te repede. Nu sunt un om 
răbdător, după cum vor descoperi în curând fraţii tăi în negru. 
Stannis aşeză o mână subţire şi descărnată pe umărul lui Jon. Să 
nu pomeneşti nimic despre discuţia noastră de astăzi. Nimănui. 
Dar când te întorci, nu trebuie decât să pleci genunchiul, să aşezi 


270 


sabia la picioarele mele şi să-mi juri credinţă, şi te vei ridica Jon 
Stark, Lord de Winterfell. 

TYRION 


Când auzi zgomote prin uşa groasă de lemn a celulei sale, 
Tyrion Lannister se pregăti să moară. 

Era şi timpul, gândi el. Haide, haide, să se termine odată. Se 
chinui să se ridice. Picioarele îi erau amorţite, cum stătuseră 
îndoite sub el. Le frecă, alungând furnicăturile ca nişte vârfuri de 
cuţit. N-am de gând să mă clatin şi să mă împiedic de butucul 
călăului. 

Se întrebă dacă îl vor omori aici, în întuneric, sau îl vor târî 
prin oraş, ca Ser Ilyn Payne să-i reteze capul de pe umeri. După 
această farsă de proces, era posibil ca dulcea lui surioară şi 
iubitorul său tată să prefere să scape de el pe tăcute, decât să 
rişte o execuţie publică. Aș putea să spun mulţimii câteva 
cuvinte bine alese, dacă mă lasă să vorbesc. Dar ar fi ei oare atât 
de nesăbuiţi? 

Când cheile zornăiră şi uşa celulei se dădu în lături, pârâind, 
Tyrion se lipi cu spatele de peretele umed, dorindu-şi să fi avut o 
armă. Pot să muşc sau să lovesc cu picioarele. Aş muri cu gustul 
de sânge în gură, asta ar fi ceva. Şi-ar fi dorit să se poată gândi 
la nişte cuvinte înălţătoare. Nu era de aşteptat ca Lua-v-ar naiba 
pe toţi! să-i aducă un loc prea grozav în istorie. 

Lumina torţei îi căzu pe faţă. Işi umbri ochii cu palma. 

— Intră, ţi-e frică de un pitic? Haide, fiu de târfă nenorocită! 
Glasul îi era răguşit, din pricina îndelungatei tăceri. 

— Aşa se vorbeşte despre nobila noastră mamă? Omul se 
apropie, cu torţa în mâna stângă. Asta e mai înfiorătoare decât 
celula mea de la Riverrun, deşi nu chiar aşa de întunecată. 

Pentru o clipă, lui Tyrion i se tăie respiraţia. 

— Tu? 

— Ei, bine, cea mai mare parte din mine. Jaime era tras la faţă, 
cu părul tuns scurt. Am lăsat o mână la Harrenhal. Aducerea 
Bravilor Camarazi peste Marea Ingustă n-a fost una dintre ideile 
cele mai bune ale tatălui nostru. Jaime ridică braţul şi Tyrion 
văzu ciotul. 

Un hohot de râs isteric ţâşni de pe buzele lui. 

— O, zei! exclamă el. Jaime, îmi pare rău, dar... ferească zeii, 
uită-te la noi. Ciungul şi Slutul fără nas, fraţii Lannister. 

— Au fost zile când mâna mi-a mirosit atât de urât încât mi-aş 

fi dorit să nu am nas. Jaime cobori torţa şi lumina inundă chipul 
fratelui său. O rană impresionantă. 

Tyrion se retrase din faţa luminii orbitoare. 

— M-au făcut să duc o bătălie fără fratele meu mai mare, să 
mă apere. 

— Am auzit că era să arzi oraşul din temelii. 

— O minciună sfruntată. Am aprins doar râul. Dintr-odată, 
Tyrion îşi aminti unde se afla şi de ce. Ai venit să mă omori? 

— Zău că eşti ingrat. Poate c-ar trebui să te las să putrezeşti 
aici, dacă ai de gând să fii aşa de nepoliticos. 

— Nu cred că asta e soarta pe care mi-a pregătit-o Cersei. 

— Ei, nu, la drept vorbind. Vei fi decapitat mâine, pe vechile 
terenuri de turnir. 

Tyrion râse din nou. 

— Mâncare o să fie? Va trebui să mă ajuţi cu ultimele cuvinte, 
mintea îmi aleargă de colo-colo, ca un şobolan într-o pivniţă. 

— Nu vei avea nevoie de ultimele cuvinte. Te salvez. Glasul lui 
Jaime era neobişnuit de solemn. 

— Cine a spus că vreau să fiu salvat? 

— Ştii, aproape că uitasem ce omuleţ sâcâitor eşti. Acum, că 
mi-ai amintit, cred că până la urmă o s-o las pe Cersei să-ţi taie 
capul. 

— O, nu, nici vorbă. leşi din celulă, cu mersu-i legănat. E 
noapte sau zi acolo, sus? Am pierdut cu totul noţiunea timpului. 

— Trei ceasuri după miezul nopţii. Oraşul doarme. Jaime vâri 
torţa înapoi în suport, pe zidul dintre celule. 

Culoarul era atât de slab luminat, încât Tyrion fu cât pe ce să 
se împiedice de temnicerul lăbărţat pe podeaua rece de piatră. Il 
împunse cu piciorul. E mort? 

— Doarme. La fel şi ceilalţi trei. Eunucul le-a pus un somnifer 
în vin, dar nu cât să-i omoare, sau cel puţin aşa se jură. Ne 
aşteaptă lângă scară, îmbrăcat în robă de septon. Cobori în 
canale şi de acolo în râu. În golf te aşteaptă o galeră. Varys are 
agenţi în Oraşele Libere, care vor avea grijă să nu duci lipsă de 
fonduri... dar încearcă să nu atragi atenţia. Cersei va trimite 
oameni pe urmele tale, n-am nici o îndoială. Ai face bine să-ţi iei 
alt nume. 

— Alt nume? O, desigur. lar când Oamenii fără Chip vor veni 
să mă omoare, o să spun: Nu, mă confundați, eu sunt alt pitic cu 
cicatrice hidoasă. 

Ambii Lannisteri râseră în faţa absurdităţii întregii situaţii. Apoi 

Jaime se lăsă pe un genunchi şi îl sărută repede pe amândoi 
obrajii, atingând cu buzele fâşia încreţită a cicatricii. 

— iți mulţumesc, frate, spuse Tyrion. Pentru viaţa mea. 

— Era... o datorie mai veche. Glasul lui Jaime suna ciudat. 

— O datorie? Nu pricep. 

— Bine. Unele uşi e mai bine să rămână ferecate. 

— O, zei, spuse Tyrion. Se ascunde în spate ceva sinistru şi 
urât? i-a spus cineva, o dată, ceva crud despre mine? Voi 
încerca să nu plâng. Spune-mi. 

— Tyrion... 

Jaime se teme. 

— Spune-mi, repetă el. 

Fratele său îşi feri privirea. 

— Tysha, spuse el cu glas pierit. 

— Tysha? Stomacul i se strânse. Ce-i cu ea? 

— N-a fost o târfă. N-am cumpărat-o niciodată pentru tine. A 
fost o minciună pe care tata mi-a poruncit s-o spun. Tysha era... 
era ceea ce părea a fi. Fiica unui arendaş, întâlnită pe drum din 
întâmplare. 

Tyrion auzea sunetele slabe ale propriei răsuflări, şuierând 
hărâit prin cicatricea nasului. Jaime nu-l putea privi în ochi. 
Tysha. |Incercă să-şi aducă aminte chipul ei. O copi/lă, doar o 
copilă, nu mai mare decât Sansa. 

— Soţia mea, spuse el cu glas răguşit. S-a măritat cu mine. 

— Pentru aur, spunea tata. Era dintr-o familie umilă, tu erai un 
Lannister de la Casterly Rock. Nu voia decât aurul tău, ceea ce 
nu o deosebea cu nimic de o târfă, aşa că... aşa că n-ar fi chiar o 
minciună, iar... tata spunea că ai nevoie de o lecţie aspră. Că vei 
avea de învăţat din ea şi mai târziu îmi vei mulţumi... 

— Să-ţi mulţumesc? Tyrion avea glasul gâtuit. A dat-o pe 
mâna gărzilor lui. O cazarmă plină de soldaţi. M-a obligat să... 
privesc. Da, şi mai mult de atât... am participat şi eu... soția 
mea... 

— N-am ştiut că va face asta, trebuie să mă crezi. 

— O, chiar trebuie? mârâi Tyrion. De ce te-aş mai crede 
vreodată? Era soția mea. 

— Tyrion... 

II lovi. Era o palmă, un dos de palmă, dar îşi puse în ea toată 
puterea, toată spaima, toată furia, toată durerea. Jaime se chirci, 
pierzându-şi echilibrul. Lovitura îl dobori la pământ. 

— Eu... presupun c-o meritam. 


274 


— O, meriţi mai mult de atât, Jaime. Tu şi surioara mea şi tatăl 
nostru iubitor, da. Nici nu-ţi pot spune ce meritaţi! Dar vă veţi 
primi răsplata, ţi-o jur. Un Lannister îşi plăteşte întotdeauna 
datoriile. Tyrion se îndepărtă legănat, cât pe ce să se împiedice 
din nou de temnicer, în graba lui. Nici nu străbătu zece metri, că 
dădu peste o poartă de fier care închidea coridorul. O, zei! Abia 
se putu stăpâni să nu urle. 

Jaime se apropie în spatele lui. 

— Am cheile temnicerului. 

— Atunci, foloseşte-le. Tyrion se dădu la o parte. Jaime descuie 
poarta, o deschise şi păşi dincolo. 

Aruncă o privire înapoi, peste umăr. 

— Vii? 

— Nu cu tine. Tyrion păşi dincolo de poartă. Dă-mi cheile şi 
pleacă. O să-l găsesc singur pe Varys. Îşi înălţă capul şi se uită la 
fratele său, cu ochii lui desperecheaţi. Jaime, poţi lupta cu mâna 
stângă? 

— Ceva mai prost decât tine, zise Jaime cu amărăciune. 

— Bine, atunci o să ne potrivim, dacă ne mai întâlnim 
vreodată. Schilodul şi piticul. 

Jaime îi întinse inelul de chei. 

— Ţi-am spus adevărul. Imi datorezi acelaşi lucru. Eşti 
vinovat? L-ai omorât? 

Intrebarea era încă un cuţit care i se răsucea în rană. 

— Eşti sigur că vrei să ştii? întrebă Tyrion. Joffrey ar fi fost un 
rege mai rău decât a fost vreodată Aerys. A furat pumnalul 
tatălui său şi i l-a dat unui tâlhar, să-i taie lui Brandon Stark 
beregata, ştiai asta? 

— Eu... m-am gândit că era posibil. 

— Ei, bine, un fiu seamănă cu tatăl său. Joff m-ar fi omorât şi 
pe mine, îndată ce ar fi avut drepturi depline. Pentru crima de a 
fi mic şi urât, de care mă fac atât de vinovat. 

— Nu mi-ai răspuns la întrebare. 

— Biet schilod nătărău şi orb. Trebuie să-ţi silabisesc toate 
nimicurile? Foarte bine. Cersei e o târfă mincinoasă. S-a culcat cu 
Lancel, cu Osmund Kettleblack şi probabil cu Băiatul Lunii, din 
câte ştiu eu. lar eu sunt monstrul care se spune că sunt. Da, l-am 
omorât pe fiul tău ticălos. Se forţă să rânjească. Era, probabil, o 
imagine hidoasă, în lumina palidă a torţei. 

Jaime se întoarse fără un cuvânt şi plecă. 

Tyrion îl privi îndepărtându-se, păşind apăsat, cu picioarele 

sale lungi, şi o parte din el voia să-l strige, să-i spună că nu era 
adevărat, să-i ceară iertare. Dar apoi, gândindu-se la Tysha, 
păstră tăcerea. Ascultă paşii îndepărtându-se până când nu-i mai 
putu auzi, apoi porni, cu mersu-i legănat, să-l caute pe Varys. 

Eunucul stătea la pândă în umbra unei scări şerpuitoare, 
îmbrăcat într-o robă maro, mâncată de molii, cu o glugă care îi 
ascundea paloarea feţei. 

— Ai întârziat, m-am temut că s-a întâmplat ceva, spuse când 
îl văzu pe Tyrion. 

— O, nu, îl asigură el, cu modulaţii otrăvite în glas. Ce ar fi 
putut să se întâmple? Işi dădu capul pe spate, privind în sus: Am 
trimis după tine în timpul judecății. 

— N-am putut veni. Oamenii reginei mă urmăreau zi şi noapte, 
n-am îndrăznit să te ajut. 

— Mă ajuţi acum. 

— Serios? Ah! Varys chicoti. Asta părea cu totul deplasat în 
locul acesta de piatră rece şi beznă răsunătoare. Fratele tău ştie 
să fie foarte convingător. 

— Varys, eşti rece şi alunecos ca un limax, ţi-a spus vreodată 
cineva? Ţi-ai dat toată silinţa să mă omori. Poate c-ar trebui să-ţi 
întorc favoarea. 

Eunucul oftă. 

— Câinele credincios e lovit cu piciorul şi, oricum ar ţese, 
păianjenul nu e iubit niciodată. Dar dacă mă omori aici, mă tem 
pentru tine, lordul meu. S-ar putea să nu mai găseşti niciodată 
drumul. Ochii lui scânteiau în lumina schimbătoare a torţei, 
întunecaţi şi umezi. Tunelurile acestea sunt pline de capcane 
pentru cei neavizaţi. 

Tyrion mârâi. 

— Neavizaţi? Sunt cel mai avizat om din lume, tu m-ai ajutat 
să-mi dau seama de asta. Se scărpină la nas. Aşadar, spune-mi, 
vrăjitorule, unde e neprihănita mea soţie? 

— N-am dat de urma ei la Debarcaderul Regelui, îmi pare rău 
s-o spun. Nici de Ser Dontos Hollard care, în mod firesc, ar fi 
trebuit să apară beat pe undeva până acum. Au fost văzuţi 
împreună pe scările şerpuitoare în noaptea când ea a dispărut. 
După aceea, nimic. A fost o adevărată nebunie atunci. Micile 
mele ciripitoare tac. Varys îl apucă uşor de mânecă, trăgându-l în 
casa scărilor. Lordul meu, trebuie să plecăm. Drumul tău 
coboară. 

Asta, cel puţin, nu e o minciună. Tyrion începu să coboare 

legănat, în faţa eunucului, hârşâind cu călcâiele piatra aspră. Era 
foarte frig în casa scărilor, un frig umed, care-i pătrundea până în 
măduva oaselor, făcându-l să tremure. 

— Ce parte a temniţei e asta? întrebă el. 

— Maegor cel Crud a poruncit ca în castelul său temniţele să 
ocupe patru niveluri, răspunse Varys. La nivelul superior se află 
celule mari, unde criminalii de rând pot fi închişi împreună. Au 
ferestre înguste în partea de sus a zidurilor. Nivelul al doilea are 
celule mai mici, unde sunt închişi prizonierii de viţă nobilă. 
Acestea nu au ferestre, dar torţele de pe culoare le luminează 
printre gratii. La cel de-al treilea nivel, celulele sunt şi mai mici şi 
au uşile de lemn. Celulele negre li se spune. Acolo ai fost închis 
tu şi acolo a fost ţinut Eddard Stark, înaintea ta. Dar mai există 
încă un nivel, mai jos. Odată ajuns la acest al patrulea nivel, 
întemniţatul nu va mai vedea niciodată lumina soarelui, nu va 
auzi glas de om şi nici nu mai respiră o clipă fără o durere 
cumplită. Maegor a folosit celulele de la cel de-al patrulea nivel 
pentru tortură. Ajunseră la baza scărilor. O uşă neluminată se 
deschise în faţa lor. Acesta este al patrulea nivel. Dă-mi mâna, 
lordul meu. E mai sigur, în bezna de aici. Sunt lucruri pe care n-ai 
vrea să le vezi. 

Tyrion şovăi o clipă. Varys îl mai trădase o dată. Cine ştie ce 
joc mai juca eunucul? Şi unde ar putea fi mai nimerit să ucizi un 
om decât jos, în întuneric, într-un loc despre care nimeni nu ştie 
că există? Poate nu i-ar găsi nimeni trupul, niciodată. 

Pe de altă parte, ce putea să facă? Să urce înapoi pe scări şi 
să iasă pe poarta principală? Nu, asta n-ar merge. Lui Jaime nu 
i-ar fi frică, gândi Tyrion, înainte să-şi aducă aminte ce-i făcuse 
Jaime. Îl apucă pe eunuc de mână şi se lăsă condus prin 
întuneric, urmărind scârţâitul pieii pe piatră. Varys mergea 
repede, şoptind din când în când: 

— Ai grijă, în faţă sunt trei trepte. Sau: Aici tunelul coboară, 
lordul meu. 

Am sosit aici ca Mână a Regelui, trecând de porțile oraşului în 
fruntea oamenilor mei, cugetă Tyrion, şi plec ca un şobolan care 
se furişează în întuneric, ţinându-se de mână cu un păianjen. 

In faţa lor se ivi o lumină, prea palidă ca să fie lumina zilei, 
care creştea pe măsură ce se apropiau grăbiţi. După o vreme, 
văzu că era o arcadă închisă de o altă poartă de fier. Varys 
scoase o cheie. Pătrunseră într-o mică încăpere circulară. 
Camera avea încă cinci uşi, toate zăvorâte cu drugi de fier. În 

tavan era o deschidere spre care duceau un şir de trepte prinse 
în perete. Intr-o parte se afla un mangal ornamentat, în forma 
unui cap de dragon. Cărbunii din gura căscată a fiarei arseseră, 
dar jarul lor mai strălucea cu o lumină portocalie. Aşa slabă cum 
era, lumina era bine-venită după bezna tunelului. 

Altminteri, camera de trecere era goală, dar pe podea era un 
mozaic reprezentând un dragon cu trei capete, din plăci roşii şi 
negre. Ceva îl sâcâi pe Tyrion, o clipă. Apoi îşi dădu seama. 
Acesta e locul despre care mi-a spus Shae, când a adus-o Varys 
prima dată în patul meu. 

— Suntem sub Turnul Mâinii. 

— Da. Balamalele îngheţate scârţâiră, împotrivindu-se, când 
Varys deschise o uşă închisă de multă vreme. Fulgi de rugină se 
răspândiră pe podea. Asta ne va duce afară, la râu. 

Tyrion păşi încet către scară, apoi îşi trecu mâna peste treapta 
de jos. 

— Asta mă va duce sus, în dormitorul meu. 

— Dormitorul nobilului tău tată, acum. 

Privi în sus, prin culoarul vertical. 

— Cât trebuie să urc? 

— Lordul meu, eşti prea slăbit pentru asemenea nebunii şi, în 
plus, nu avem timp. Trebuie să mergem. 

— Am treabă sus. Cât? 

— Două sute treizeci de trepte, dar orice ai avea de gând... 

— Două sute treizeci de trepte. Şi apoi? 

— Tunelul din stânga, dar ascultă-mă... 

— Şi cât mai e până la dormitor? Tyrion ridică un picior pe 
treapta de jos. 

— Nu mai mult de douăzeci de metri. Ţine o mână pe zid în 
timp ce mergi. Vei simţi uşile. Dormitorul e a treia. Oftă. E o 
nebunie, lordul meu. Fratele tău ţi-a dat viaţa înapoi. Vrei s-o 
arunci, împreună cu a mea? 

— Varys, singurul lucru pe care îl preţuiesc mai puţin decât 
viaţa mea, în clipa asta, e viaţa ta. Aşteaptă-mă aici. li întoarse 
eunucului spatele şi începu să urce, numărând încet. 

Treaptă după treaptă, urca în întuneric. La început, putea 
desluşi conturul vag al fiecărei trepte, când o prindea în mână, şi 
textura cenuşie a pietrei din spatele ei, dar pe măsură ce urca, 
negrul se îngroşa. Paisprezece, cincisprezece, şaisprezece. La 
treizeci, braţele îi tremurau din pricina efortului de a-şi ridica 
trupul. Se opri o clipă, să-şi tragă răsuflarea, şi aruncă o privire în 

jos. Un cerc de lumină difuză strălucea departe, acoperit pe 
jumătate de picioarele lui. Tyrion îşi reluă ascensiunea. Treizeci 
şi nouă, patruzeci, patruzeci şi unu. La cincizeci, picioarele îi 
ardeau. Scara era nesfârşită, istovitoare. Șaizeci și opt, şaizeci şi 
nouă, şaizeci şi... La optzeci, spatele îl chinuia cumplit. Cu toate 
acestea, continuă să urce. N-ar fi putut spune de ce. O sută 
treizeci şi unu, o sută treizeci şi doi. 

La două sute treizeci, culoarul vertical era negru ca smoala, 
dar simțea aerul cald care venea dinspre tunel, dinspre stânga, 
ca răsuflarea unui animal uriaş. Bâjbâi cu un picior şi urcă de pe 
scară. Tunelul era chiar mai înghesuit decât culoarul vertical. 
Orice om de statură normală ar fi trebuit să înainteze în patru 
labe, dar Tyrion era destul de scund ca să meargă în picioare. 
Măcar e un loc făcut pentru pitici. Cizmele se târşâiau uşor pe 
piatră. Inainta încet, numărând paşii, pipăind golurile din perete. 
Curând, începu să audă glasuri, înăbuşite şi nedesluşite la 
început, apoi mai clare. Ascultă cu atenţie. Doi dintre străjerii 
tatălui său glumeau pe seama târfei Pezevenghiului, spunând ce 
plăcut ar fi să se culce cu ea şi cât de mult trebuia să-şi dorească 
un mădular adevărat în loc de cel pipernicit al piticului. 

— Mai mult ca sigur, mădularul piticului are şi cocoaşă, zise 
Lum. Apoi se lansară într-o discuţie despre felul în care avea să 
moară Tyrion a doua zi. Va plânge ca o femeie şi va cerşi 
îndurare, o să vezi, insistă Lum, în timp ce Lester îşi închipuia că 
va înfrunta securea curajos ca un leu, fiind un Lannister, şi era 
gata să-şi pună cizmele zălog. 

— Ah, poţi să faci ceva în cizmele tale, spuse Lum, ştii că nu 
s-ar potrivi niciodată în picioarele astea ale mele. Ştii ce, dacă o 
să câştig eu, îmi cureţi zalele afurisite timp de două săptămâni. 

Pe o distanţă de câţiva metri, Tyrion auzi fiecare cuvânt al 
trăncănelii lor, dar când se îndepărtă, glasurile se stinseră 
repede. Nu e de mirare că Varys n-a vrut să mă lase să urc scara 
aia blestemată, gândi Tyrion, zâmbind în întuneric. Ciripitoare, 
într-adevăr. 

Ajunse la cea de-a treia uşă şi bâjbâi vreme îndelungată până 
când degetele îi atinseră un cârlig mic de fier, prins între două 
pietre. Când trase de el, se auzi un huruit uşor care, în liniştea 
aceea, suna ca o avalanşă, şi un careu de lumină portocalie se 
deschise în stânga, la un pas de el. 

Șemineul! li venea să râdă. Şemineul era plin de cenuşă şi în 
mijlocul lui ardea, cu o lumină portocalie, incandescentă, un 

buştean negru. Trecu atent pe lângă el, călcând iute, ca să nu-şi 
ardă cizmele, cu tăciunii trosnindu-i sub călcâie. Când se pomeni 
în dormitorul care fusese cândva al lui, rămase pe loc, 
adulmecând liniştea. Oare tatăl lui îi auzise? Oare va întinde 
mâna după sabie şi va face tărăboi? 

— Stăp'ne? se auzi un glas de femeie. 

Asta m-ar fi putut răni cânava, pe când încă mai simțeam 
durerea. Primul pas fu cel mai greu. Când ajunse lângă pat, 
Tyrion dădu la o parte draperiile şi o văzu întorcându-se către el, 
cu un zâmbet adormit pe buze. Când îl zări pe el, zâmbetul pieri. 
Îşi trase păturile până la bărbie, ca şi cum ar fi putut s-o apere. 

— Aşteptai pe cineva mai înalt, iubita mea? Ochii i se umplură 
de lacrimi mari. 

— N-am vrut să spun toate lucrurile alea, regina m-a obligat. 
Te rog! Tatăl tău mă sperie aşa de tare! Se ridică în capul 
oaselor, lăsând păturile să-i alunece în poală. Era goală, doar cu 
colierul la gât. Un lanţ din mâini aurii, fiecare ţinând-o pe 
următoarea. 

— Doamna mea Shae, zise încet Tyrion. Cât am stat în celula 
neagră, aşteptând să mor, mi-am amintit întruna cât de 
frumoasă erai. În mătase sau pânză sau fără veşminte... 

— Stăpânul se întoarce curând. Ar trebui să pleci, sau... ai 
venit să mă iei cu tine? i 

— Ţi-a plăcut vreodată? li cuprinse obrajii între palme, 
amintindu-şi toate momentele când mai făcuse asta. Toate 
momentele când îşi furişase mâinile pe după talia ei, când i-a 
strâns în palmă sânii mici, când i-a mângâiat părul scurt şi negru, 
când i-a atins buzele, obrajii, urechile. Toate momentele când o 
desfăcuse cu un deget, atingându-i dulceaţa secretă şi făcând-o 
să geamă. Ţi-a plăcut vreodată atingerea mea? 

— Mai mult ca orice, spuse ea, uriaşul meu Lannister. 

Asta a fost cel mai rău lucru pe care l-ai fi putut spune, iubita 
mea. 

Tyrion strecură o mână sub lanţul tatălui său şi răsuci. Zalele 
se strânseră, săpând în gâtul ei. 

— Căci o mână de aur e rece mereu, dar caldă e mâna unei 
femei, spuse el. Mai răsuci o dată mâinile reci, în timp ce mâinile 
calde îi ştergeau lacrimile. 

După aceea, găsi pumnalul Lordului Tywin pe noptieră şi şi-l 
vâri la cingătoare. Un buzdugan cu cap de leu, o halebardă şi o 
arbaletă erau atârnate pe pereţi. Halebarda ar fi fost greu de 

mânuit într-un castel, iar buzduganul era prea sus ca să ajungă 
la el, dar un cufăr mare, din lemn şi fier, fusese aşezat pe podea, 
exact sub arbaletă. Se căţără pe el, trase jos arbaleta şi o tolbă 
de piele plină de săgeți, puse un picior pe trăgător şi apăsă până 
când coarda se întinse. Apoi vâri o săgeată în locaş. 

Jaime îi explicase nu o dată cum se trage cu arbaleta. Dacă 
Lum şi Lester şi-ar fi făcut apariţia, întrerupându-şi discuţiile, nu 
ar avea timp să reîncarce, dar ar putea măcar să-l ia pe unul 
dintre ei cu el în iad. Lum, dacă ar avea de ales. Va trebui să-ți 
cureti singur zalele, Lum. Ai pierdut. 

Apropiindu-se de uşă, cu pas legăânat, ascultă o clipă, apoi o 
deschise încet. Într-o nişă de piatră ardea un felinar, aruncând o 
lumină gălbuie peste culoarul gol. Numai flacăra se mişca. Tyrion 
se strecură afară, ţinând arbaleta coborâtă pe picior. 

II găsi pe tatăl său unde ştia că trebuia să-l găsească, aşezat 
în semiîntunericul privatei din turn, cu cămaşa de noapte ridicată 
în jurul şoldurilor. La auzul paşilor, Lordul Tywin ridică privirea. 

Tyrion făcu o jumătate de plecăciune batjocoritoare. 

— Lordul meu. 

— Tyrion. Lordul Tywin nu dădu nici un semn că i-ar fi frică. 

— Cine te-a eliberat din celulă? 

— Mi-ar plăcea să-ţi spun, dar am făcut un jurământ solemn. 

— Eunucul, hotărî tatăl său. O să-i iau capul pentru asta. 
Aceea e arbaleta mea? Las-o jos. 

— O să mă pedepseşti dacă refuz, tată? 

— Evadarea asta e o nebunie. Nu vei fi omorât, dacă de asta 
te temi. Incă intenţionez să te trimit la Zid, dar n-o pot face fără 
consimţământul Lordului Tyrell. Lasă arbaleta jos şi ne întoarcem 
în camera mea să vorbim. 

— Putem vorbi la fel de bine şi aici. Poate că nu vreau să mă 
duc la Zid, tată. E al naibii de frig acolo şi cred că am avut parte 
de destulă răceală din partea ta. Aşa că, spune-mi un lucru şi o 
să plec. O simplă întrebare. Imi datorezi măcar atât. 

— Nu-ţi datorez nimic. 

— Mi-ai dat mai puţin de atât toată viaţa, dar asta îmi vei 
spune. Ce ai făcut cu Tysha? 

— Tysha? 

Nici măcar nu-şi aminteşte numele ei. 

— Fata cu care m-am însurat. 

— O, da. Prima ta târfă. 

Tyrion îndreptă arbaleta către pieptul tatălui său. 

— Data viitoare când mai rosteşti cuvântul ăla, te omor. 

— N-ai curajul. 

— Vrei să aflăm? E o vorbă de ocară şi se pare că îţi vine uşor 
pe buze. Tyrion agită nerăbdător arbaleta. Tysha. Ce ai făcut cu 
ea, după mica mea lecţie? 

— Nu-mi amintesc. 

— Mai încearcă. Ai pus s-o omoare? 

Tatăl său strânse din buze. 

— N-am avut nici un motiv, a înţeles unde îi e locul... şi a fost 
bine plătită pentru munca ei, după câte-mi amintesc. Bănuiesc 
că administratorul a alungat-o. Nu m-am gândit niciodată să 
întreb. 

— A alungat-o unde? 

Degetele lui Tyrion se încleştară. Arbaleta pârâi chiar în timp 
ce Lordul Tywin dădu să se ridice. Săgeata se strecură în trupul 
lui, jos, în pântece şi Lordul se prăbuşi înapoi, cu un geamăt. 
Săgeata se înfipsese adânc, până la pene. Sângele se prelingea 
în jurul ei, picurând în părul pubian şi peste coapsele goale. 

— Ai tras în mine, zise el nevenindu-i să creadă, cu ochii 
sticlind uluiţi. 

— Intotdeauna te-ai prins repede, lordul meu, spuse Tyrion. 
Probabil de-asta eşti Mâna Regelui. 

— Tu... tu nu eşti... fiul meu. 

— Aici te înşeli, tată. Ei, bine, eu cred că sunt tu în miniatură. 
Acum fă-mi o favoare: mori repede, am o corabie de prins. 

O dată în viaţă, tatăl îl ascultă pe Tyrion. Dovada era mirosul 
greu care se răspândi dintr-odată, când în momentul morţii, 
maţele i se goliră. Ei, bine, era în locul potrivit pentru asta, gândi 
Tyrion. Dar duhoarea care umplea privata era încă o dovadă că 
gluma ades repetată despre tatăl său era doar o altă minciună. 

In cele din urmă, Lordul Tywin nu căca aur. 

SAMWELL 


Regele era furios. Sam îşi dădu seama imediat. 

In timp ce fraţii în negru intrau, unul câte unul, şi 
îngenuncheau în faţa lui, Stannis dădu la o parte micul dejun - 
pâine tare, vită în saramură şi ouă fierte - şi îi privi cu răceală. 
Lângă el, femeia roşie, Melisandre, privea de parcă scena i s-ar fi 
părut amuzantă. 

N-am ce căuta aici, gândi Sam încordat, când ochii ei roşii 
căzură asupra lui. Cineva trebuie să-l ajute pe Maester Aemon să 
urce scara. Nu te uita la mine, eu sunt doar administratorul 
maesterului. Ceilalţi concurau pentru funcţia de comandant, 
lăsată liberă de Bătrânul Urs, toţi în afară de Bowen Marsh, care 
se retrăsese din competiţie, dar rămăsese castelan şi Lord 
Administrator. Sam nu înţelegea de ce părea femeia roşie atât de 
interesată de el. 

Regele Stannis îi ţinu în genunchi pe fraţii în negru neobişnuit 
de mult timp. 

— Ridicaţi-vă, spuse el într-un târziu. Sam îi oferi Maesterului 
Aemon umărul, să-l ajute să se ridice în picioare. 

Janos Slynt îşi drese glasul, curmând liniştea încordată. 

— lnălţimea Ta, îngăduie-mi să-ţi spun cât de încântați suntem 
că ne-ai chemat aici. Când am văzut flamurile tale de pe creasta 
Zidului, am ştiut că regatul e salvat. /ată un om care nu-şi uită 
niciodată datoria, i-am spus bunului Ser Alliser. Un om puternic şi 
un adevărat rege. Dă-mi voie să te felicit pentru victoria asupra 
sălbaticilor. Cântăreţii nu vor obosi s-o slăvească, nu mă 
îndoiesc... 

— N-au decât, izbucni Stannis. Scuteşte-mă de linguşeală, 
Janos, nu-ţi foloseşte la nimic. Se ridică în picioare şi-i privi aspru 
pe toţi. Lady Melisandre îmi spune că nu v-aţi ales nici acum 
Lordul Comandant. Sunt profund nemulţumit. Cât mai trebuie să 
dureze această nebunie? 

— Sire, interveni Bowen Marsh pe un ton umil, nimeni nu a 
reuşit încă să acumuleze două treimi din voturi. Au trecut doar 
zece zile. 

— Cu nouă zile mai mult decât trebuia. Am prizonieri de care 
trebuie să mă ocup, un regat de cârmuit şi un război de purtat. 
Trebuie luate hotărâri, decizii care privesc Zidul şi Rondul de 

Noapte. Lordul vostru Comandant ar trebui să aibă un cuvânt în 
toate acestea. 

— Da, ar trebui, zise Janos Slynt. Dar trebuie spus, fraţii sunt 
simpli soldaţi. Soldaţi, da! Şi Inălţimea Ta ştie, desigur, că soldaţii 
se simt cel mai bine când primesc ordine. Sunt dispuşi să 
beneficieze de îndrumarea ta regală, pare-mi-se. Pentru binele 
regatului. Să-i ajuţi să aleagă cu înţelepciune. 

Ideea îi contrarie pe unii dintre ceilalţi. 

— Vrei ca regele să ne şi şteargă la fund? zise cu furie Cotter 
Pyke. 

— Alegerea unui Lord Comandant e treaba Fraţilor Juraţi şi 
numai a lor, întări Ser Denys Mallister. 

— Dacă aleg cu înţelepciune, nu mă vor alege pe mine, 
mormăi Edd cel Trist. 

Maester Aemon, calm ca întotdeauna, spuse: 

— lnălţimea Ta, Rondul de Noapte şi-a ales singur 
conducătorii, de când Brandon Constructorul a ridicat Zidul. Cu 
tot cu Jeor Mormont, am avut până acum nouă sute nouăzeci şi 
şapte de Lorzi Comandanți, fără întrerupere, fiecare ales de 
oamenii pe care avea să-i conducă, o tradiţie veche de multe mii 
de ani. 

Stannis scrâşni din dinţi. 

— Nu e dorinţa mea să vă primejduiesc drepturile şi 
obiceiurile. Cât despre îndrumarea regală, Janos, dacă te 
gândeşti că ar trebui să le sugerez fraţilor tăi să te aleagă pe 
tine, de ce nu ai curajul s-o spui? 

Asta îl luă pe Lordul Janos pe nepregătite. Zâmbi şovăielnic şi 
începu să năduşească, dar Bowen Marsh spuse de lângă el: 

— Cine poate fi mai bun la comanda mantiilor negre decât un 
om care a fost cândva la comanda celor aurii, sire? 

— Oricare dintre voi, aş zice. Chiar şi bucătarul. Regele îl privi 
pe Slynt cu răceală. Janos n-a fost nici pe departe primul bărbat 
în mantie aurie care s-a lăsat cumpărat, te asigur, dar a fost cel 
dintâi care şi-a îngroşat punga vânzând posturi şi promovări. 
Până la sfârşit, cred că jumătate dintre ofiţerii Gărzii Oraşului îi 
plăteau o parte din soldă. Nu-i aşa, Janos? 

Gâtul lui Slynt devenea stacojiu. 

— Minciuni! Numai minciuni. Un bărbat puternic îşi face 
duşmani, ştii asta, Inălţimea Ta. Şi în spatele tău se şoptesc 
minciuni. Nimic n-a fost dovedit vreodată, nici un om n-a venit să 
spună... 

— Doi oameni care erau pregătiţi să vorbească au murit pe 
neaşteptate când erau de gardă. Stannis îşi îngustă ochii. Să nu 
te joci cu mine, lordul meu. Am văzut dovada pe care a adus-o 
Jon Arryn în faţa consiliului mic. Dacă aş fi fost eu rege, ţi-ai fi 
pierdut mai mult decât funcţia, te asigur, dar Robert ţi-a trecut 
cu vederea micile scăpări. „Toţi fură”, mi-l amintesc spunând. 
„Mai bine un hoţ pe care-l ştim decât unul pe care nu-l ştim. 
Următorul ar putea fi şi mai rău.” Cuvintele Lordului Petyr în gura 
fratelui meu, n-am nici o îndoială. Degețel avea nas pentru aur şi 
sunt sigur că a aranjat lucrurile în aşa fel încât coroana să profite 
la fel de mult ca tine de pe urma corupţiei tale. 

Guşa Lordului Slynt tremura, dar înainte de a apuca să 
protesteze din nou, Maester Aemon spuse: 

— Inălţimea Ta, prin lege, păcatele şi greşelile trecute ale unui 
om se şterg când îşi rosteşte jurămintele şi devine frate al 
Rondului de Noapte. 

— Sunt conştient de asta. Dacă se întâmplă ca Janos Slynt, aici 
de faţă, să fie tot ce Rondul poate oferi mai bun, o să scrâşnesc 
din dinţi şi o să-l înghit. Nu mă interesează pe cine alegeţi, atât 
timp cât faceţi o alegere. Avem un război de purtat. 

— Inălţimea Ta, spuse Denys Mallister, cu prudentă curtoazie. 
Dacă vorbeşti despre sălbatici... 

— Nu despre ei. Şi ştii asta, ser. 

— Şi trebuie să ştii că, deşi îţi suntem recunoscători pentru 
ajutorul pe care ni l-ai oferit împotriva lui Mance Rayder, nu 
putem să te sprijinim în lupta pentru tron. Rondul de Noapte nu 
se implică în războaiele celor Şapte Regate. De opt mii de ani... 

— Vă cunosc istoria, Ser Denys, se răsti regele. Vă dau 
cuvântul meu, n-o să vă cer să ridicaţi sabia împotriva nici unuia 
dintre rebelii şi uzurpatorii care mă supără. Dar mă aştept să 
continuaţi să apăraţi Zidul aşa cum aţi făcut întotdeauna. 

— Vom apăra Zidul până la ultimul om, spuse Cotter Pyke. 

— Probabil eu, zise Edd cel Trist, pe un ton resemnat. 

Stannis îşi încrucişă braţele. 

— O să vă mai cer alte câteva lucruri. Lucruri pe care poate 
n-o să fiţi atât de grăbiţi să mi le oferiţi. Vreau castelele voastre. 
Şi vreau Darul. 

Cuvintele acelea directe explodară în mijlocul fraţilor în negru 
ca un vas plin cu foc sălbatic aruncat în mijlocul unui mangal. 
Marsh, Mallister şi Pyke încercară cu toţii să vorbească deodată. 
Regele Stannis îi lăsă să termine, apoi spuse: 

— Am de trei ori mai mulţi oameni decât voi, pot să iau 
pământurile dacă vreau, dar aş prefera s-o facem după lege, cu 
acordul vostru. i 

— Rondul de Noapte a primit Darul pentru vecie, Inălțimea Ta, 
sublinie Bowen Marsh. 

— Ceea ce Înseamnă că nu poate fi confiscat, cumpărat sau 
luat de la voi. Dar ceea ce a fost dăruit o dată poate fi dăruit şi a 
doua oară. 

— Şi ce ai face tu cu Darul? vru să ştie Cotter Pyke. 

— L-aş întrebuința cu mai mult folos decât voi. La fel şi 
castelele. Eastwatch, Castelul Negru şi Turnul Umbrei vor 
rămâne ale voastre. Intăriţi-le cu garnizoane, aşa cum aţi făcut 
dintotdeauna, dar pe celelalte trebuie să le iau pentru oştirile 
mele, dacă vrem să apărăm Zidul. 

— N-ai destui oameni, protestă Bowen Marsh. 

— Unele dintre castelele părăsite nu sunt decât ruine, spuse 
Othel Yarwiyck, Primul Constructor. 

— Ruinele pot fi reconstruite. 

— Reconstruite? se miră Yarwyck. Dar cine să facă asta? 

— Asta e treaba mea. Voi avea nevoie de la voi de o listă care 
să prezinte în detaliu starea actuală a fiecărui castel şi ce ar 
trebui ca să fie reconstruit. Am de gând să le văd pe toate 
ocupate în decurs de un an, cu focurile de noapte arzând în faţa 
porţilor. 

— Focuri de noapte? Bowen Marsh o privi neîncrezător pe 
Melisandre. Acum trebuie să aprindem focuri de noapte? 

— Da. Femeia se ridică într-un vârtej de mătase stacojie, cu 
părul lung de aramă revărsat pe umeri. Săbiile singure nu pot 
ţine întunericul la distanţă. Doar Lumina Stăpânului poate să facă 
asta. Să n-aveţi nici o îndoială, bunii mei cavaleri şi fraţi viteji, 
războiul pe care am ajuns să-l luptăm nu e o ciorovăială pentru 
pământuri şi onoruri. Este un război pentru viaţa însăşi, iar dacă 
îl pierdem, lumea întreagă va muri odată cu noi. 

Sam îşi dădea seama că ofiţerii nu ştiau cum să înţeleagă 
asta. Bowen Marsh şi Othell Yarwyck schimbară priviri pline de 
îndoieli, Janos Slynt clocotea, Hobb Trei-Degete arăta de parcă ar 
fi preferat să se întoarcă la tăiatul morcovilor. Dar cu toţii părură 
surprinşi să-l audă pe Maester Aemon murmurând: 

— Despre războiul pentru lumină vorbeşti, doamna mea? Dar 
unde este prinţul promis? 

— Se află în faţa ta, declară Melisandre, deşi tu nu ai ochi ca 

să-l poţi vedea. Stannis Baratheon este Azor Ahai renăscut, 
luptătorul focului. Prin el, profeţiile se împlinesc. Cometa roşie 
străluceşte pe cer să-i vestească venirea, iar el poartă 
Aducătoarea de Lumină, sabia roşie a eroilor. 

Cuvintele ei păreau să-l stânjenească îngrozitor pe rege. 
Stannis scrâşni din dinţi şi spuse: 

— M-aţi chemat şi am venit, lorzii mei. Acum trebuie să trăiţi 
sau să muriţi alături de mine. Ar fi bine să vă obişnuiţi cu asta. 
Făcu un gest precipitat. Asta e tot. Maester, rămâi o clipă. Şi tu, 
Tarly. Ceilalţi puteţi pleca. 

Eu? gândi Sam uluit, în timp ce fraţii lui se înclinau şi ieşeau 
din încăpere. Ce vrea oare cu mine? 

— Tu eşti cel care a ucis creatura în zăpadă, zise Regele 
Stannis, când rămaseră doar ei patru. 

— Sam Ucigaşul, zâmbi Melisandre. 

Sam simţi cum faţa i se roşeşte. 

— Nu, doamna mea. |nălţimea Ta, vreau să spun, da. Sunt 
Samwell Tarly, da. 

— Tatăl tău e un soldat destoinic, spuse Regele Stannis. L-a 
înfrânt o dată pe fratele meu, la Ashford. Mace Tyrell a fost 
încântat să revendice gloria acelei victorii, însă Lordul Randyll a 
fost cel care a hotărât soarta bătăliei, înainte ca Tyrell să ajungă 
pe câmpul de luptă. L-a omorât pe Lordul Cafferen cu sabia 
aceea valyriană a lui şi i-a trimis capul în dar lui Aerys. Regele îşi 
scărpină bărbia cu un deget. Nu eşti genul de fiu la care mă 
aşteptam de la un bărbat atât de viteaz. 

— Eu... nu sunt genul de fiu pe care şi l-ar fi dorit, sire. 

— Dacă n-ai fi îmbrăcat veşmintele negre, ai fi fost un ostatic 
folositor, zise Regele Stannis gânditor. 

— Dar a îmbrăcat veşmintele negre, sire, sublinie Maester 
Aemon. 

— Ştiu foarte bine, zise regele. Ştiu mai multe decât ai crede, 
Aemon Targaryen. 

Bătrânul îşi plecă fruntea. 

— Sunt doar Aemon, sire. Maesterii renunţă la numele Caselor 
lor când îşi făuresc colanele. 

Regele clătină scurt din cap, vrând parcă să spună că ştia şi 
nu-i păsa. 

— Am auzit că ai ucis creatura cu un pumnal de obsidian, îi 
spuse el lui Sam. 

— D-da, Inălţimea Ta. Jon Snow mi l-a dat. 

— Sticla dragonului. Râsul femeii roşii era melodios. Foc 
îngheţat, în limba Vechii Valyrii. Nu e de mirare că este năpasta 
acestor copii reci ai Celuilalt. 

— La Piatra Dragonului, care mi-a fost reşedinţă, se găseşte 
mult obsidian în tunelurile din măruntaiele muntelui, îi spuse 
regele lui Sam. Bucăţi mari, bolovani, straturi. Cel mai mult era 
negru, după câte îmi amintesc, dar se găsea şi verde, roşu, chiar 
şi violet. l-am trimis vorbă lui Ser Rolland, castelanul meu, să 
înceapă să-l extragă. Mă tem că n-o să mai fiu stăpân peste 
Piatra Dragonului multă vreme, dar poate că Stăpânul Luminii ne 
va dărui destul foc înghețat ca să ne înarmăm împotriva acestor 
creaturi, înainte să cadă castelul. 

Sam îşi drese glasul. 

— S-sire. Pumnalul... sticla dragonului, s-a sfărâmat când am 
încercat să înjunghii creatura. 

Melisandre zâmbi. 

— Necromanţia pune în mişcare aceste creaturi, dar ele nu 
sunt decât carne moartă. Oţelul şi focul le vin de hac. Cei pe care 
voi îi numiţi Ceilalţi sunt altceva. 

— Demoni reci din zăpadă şi gheaţă, adăugă Stannis 
Baratheon. Străvechiul duşman. Singurul duşman care contează. 
II cercetă din nou pe Sam: Mi s-a spus că tu şi sălbatica aceea aţi 
trecut dincolo de Zid, printr-un fel de poartă vrăjită. 

— P-poarta Neagră, se bâlbâi Sam. Sub Fortul Nopţii. 

— Fortul Nopţii este cel mai mare şi cel mai vechi castel de la 
Zid, spuse Regele. Acolo intenţionez să-mi stabilesc reşedinţa, 
cât timp voi duce acest război. O să-mi arăţi poarta. 

— Eu, spuse Sam, eu v-voi, dacă... Dacă mai e acolo. Dacă se 
va deschide pentru un om care nu poartă veşmintele negre. 
Dacă... 

— O să mi-o arăţi, izbucni Stannis. O să-ţi spun eu când. 

Maester Aemon zâmbi. 

— lnălţimea Ta, mă întreb dacă, înainte de a pleca, ne-ai 
putea face marea onoare de a ne arăta sabia minunată de care 
am auzit cu toţii. 

— Vrei să vezi Aducătoarea de Lumină? Un om orb? 

— Sam va fi ochii mei. 

Regele se încruntă. 

— Toată lumea a văzut-o, de ce nu şi un orb? Centura şi teaca 
îi erau atârnate într-un cârlig, lângă şemineu. Luă jos centura şi 
scoase sabia lungă. Oţelul scrâşni pe lemn şi piele şi strălucirea 

se revărsă în încăpere, licărind, pâlpâind, un dans de lumini aurii, 
portocalii şi roşii, toate culorile sclipitoare ale focului. 

— Spune-mi, Samwell. Maester Aemon îi atinse braţul. 

— Străluceşte, spuse Sam cu glas şoptit. De parcă ar arde. Nu 
sunt flăcări, însă oţelul e galben şi roşu şi portocaliu, numai 
sclipiri şi scântei, ca un răsărit de soare pe apă, dar mai frumos. 
Aş vrea s-o poţi vedea, Maester. 

— Acum o văd, Sam. O sabie plină de lumină. Atât de 
frumoasă! Bătrânul se înclină ceremonios: lnălţimea Ta, Doamna 
mea, vă mulţumesc nespus. 

Când Regele Stannis vâri în teacă sabia strălucitoare, camera 
se cufundă parcă în întuneric, deşi soarele se revărsa prin 
fereastră. 

— Foarte bine, aţi văzut-o. Acum puteţi să vă întoarceţi la 
treburile voastre. Şi nu uitaţi ce am spus. Dacă fraţii voştri nu 
aleg un Lord Comandant în seara asta, voi avea grijă să-şi 
dorească s-o fi făcut. 

Maester Aemon era dus pe gânduri în timp ce Sam îl ajuta să 
coboare îngusta scară şerpuitoare. Dar, când traversau curtea, 
spuse: 

— N-am simţit nici o căldură. Tu ai simţit, Sam? 

— Căldură? De la sabie? încercă să-şi amintească. Aerul vibra 
în jurul ei, ca deasupra unui mangal fierbinte. 

— Cu toate acestea n-ai simțit nici o căldură, nu-i aşa? ŞI 
teaca e din lemn şi fier, am dreptate? Am auzit sunetul când 
lnălţimea Sa a scos-o din teacă. Pielea era pârlită, Sam? Lemnul 
părea ars sau înnegrit? 

— Nu, recunoscu Sam. Din câte am văzut eu, nu. 

Maester Aemon clătină din cap. Ajunşi în apartamentele lui, îl 
rugă pe Sam să aprindă un foc şi să-l ajute să se aşeze lângă 
şemineu. 

— E greu să fii atât de bătrân, oftă el, făcându-se comod pe 
perne. Şi încă şi mai greu să fii atât de orb. Îmi lipseşte soarele. 
Imi lipsesc cărţile. Mai cu seamă cărţile. Aemon flutură o mână. 
Nu mai am nevoie de tine până când are loc alegerea. 

— Alegerea... Maester, nu ai putea să faci ceva? Ceea cea 
spus regele despre Lordul Janos... 

— N-am uitat, spuse bătrânul, dar, Sam, eu sunt maester, am 
primit colanul şi am jurat. Datoria mea e să-l sfătuiesc pe Lordul 
Comandant, oricine ar fi el. Nu se cuvine să fiu văzut ţinând 
partea unui candidat împotriva altuia. 

— Eu nu sunt maester, spuse Sam. N-aş putea să fac eu ceva? 

Aemon îşi întoarse ochii albi, orbi, către chipul lui Sam şi schiţă 
un zâmbet. 

— Păi, ştiu şi eu, Samwell... Ai putea? 

Aş putea, gândi Sam. Trebuie. Şi trebuia să se ocupe de asta 
numaidecât. Dacă mai întârzia, era sigur că îşi va pierde curajul. 
Sunt un om al Rondului de Noapte, îşi reaminti el, traversând 
grăbit curtea. Sunt. Pot face asta. Fusese o vreme când dârdâia 
şi scheuna numai dacă se uita Lordul Mormont la el, dar acela 
era vechiul Sam, înainte de Pumnul Primilor Oameni şi de 
Fortăreaţa lui Craster, înainte de creaturi şi de Mâini Reci şi de 
Celălalt, călare pe calul lui mort. Trebuie să fie aşa. 

Cotter Pyke era cel mai fioros dintre cei doi comandanţi, aşa 
că Sam se duse mai întâi la el, cât era încă plin de curaj. Îl găsi în 
vechea Sală a Scutului, jucând zaruri cu trei dintre oamenii lui de 
la Eastwatch şi un sergent roşcovan care venise de la Piatra 
Dragonului cu Stannis. 

Dar când Sam ceru permisiunea să-i vorbească, Pyke răcni un 
ordin şi ceilalţi luară zarurile şi monedele şi îi lăsară singuri. 

Nu se putea spune despre Cotter Pyke că era chipeş, dar 
trupul de sub vesta sa cu ţinte şi pantalonii din pânză aspră era 
suplu, viguros şi puternic. Avea ochi mici, adânciţi în orbite, nasul 
turtit şi o şuviţă de păr pe frunte, ascuţită ca o sabie. Faţa îi era 
ciupită de vărsat şi barba pe care şi-o lăsase ca să-şi ascundă 
cicatricile era subţire şi dezlânată. 

— Sam Ucigaşul, spuse el, în loc de salut. Eşti sigur că ai 
împuns un Celălalt şi nu un cavaler de zăpadă al vreunui copil? 

Nu începe bine. 

— Sticla Dragonului l-a omorât, lordul meu, îi explică Sam, cu 
glas pierit. 

— Da, fără doar şi poate. Ei, bine, să lăsăm asta, Ucigaşule. 
Te-a trimis Maester Aemon? 

— Maesterul? Sam înghiţi. Eu... tocmai am plecat de la el, 
lordul meu. Nu era chiar o minciună, dar dacă Pyke alegea să 
înţeleagă greşit, poate se va arăta dispus să-l asculte cu mai 
multă atenţie. Sam trase adânc aer în piept şi îşi începu 
pledoaria. 

Pyke îl întrerupse înainte să spună douăzeci de vorbe. 

— Vrei să îngenunchez şi să sărut pulpana frumoasei mantii a 
lui Mallister, asta e? Aş fi putut să-mi dau seama. Voi, lorzii 
mărunți, vă îngrămădiţi ca oile. Ei, bine, spune-i maesterului că 

ţi-a irosit timpul. Dacă e să se retragă cineva, acesta ar trebui să 
fie Mallister. Omul e al naibii de bătrân pentru munca asta. Il 
votăm şi ne trezim că, peste un an, o luăm de la capăt să alegem 
pe altcineva. 

— E bătrân, fu de acord Sam, dar are multă ex-experienţă. 

— La stat în turn şi frunzărit hărţi, poate. Ce are de gând să 
facă? Să le scrie creaturilor scrisori? E cavaler, foarte bine, dar 
nu e /uptător şi mă doare-n cot pe cine a doborât de pe cal în nu 
ştiu ce turnir, acum cincizeci de ani. Halfhand a dus toate 
bătăliile în locul lui, chiar şi un orb bătrân poate să vadă asta. Şi 
avem nevoie de un luptător mai mult ca oricând, cu regele ăsta 
afurisit pe cap. Astăzi vrea ruine şi câmpuri pustii, prea bine, dar 
ce o să vrea /nălțimea Sa mâine? Crezi că Mallister are curajul să 
i se împotrivească lui Stannis Baratheon şi târfei ăleia roşii? 
Râse. Eu nu cred. 

— Aşadar, nu-l vei sprijini? zise Sam dezamăgit. 

— Eşti Sam Ucigaşul sau Dick Surdul? Nu, nu-l voi sprijini. Pyke 
întinse un deget spre faţa lui. Pricepi, băiete? Nu-mi doresc 
funcţia asta afurisită şi nu mi-am dorit-o niciodată. Lupt mai bine 
pe o punte, nu pe un cal, iar Castelul Negru e prea departe de 
mare. Dar nici mort n-o să las Rondul de Noapte pe mâna acelui 
vultur ferchezuit de la Turnul Umbrei. lar tu poţi să alergi la 
bătrân şi să-i spui asta, dacă întreabă. Se ridică. Piei din ochii 
mei. 

Sam îşi adună tot curajul care îi mai rămăsese ca să spună: 

— D-dacă ar fi altcineva? Ai putea s-sprijini pe altcineva? 

— Pe cine? Pe Bowen Marsh? Omul suflă şi-n iaurt, Othell e o 
slugă, face tot ce i se spune şi face bine, dar nimic mai mult. 
Slynt... ei, bine, oamenii lui îl plac, te asigur, şi aproape că ar 
merita să-l vârâm pe gâtul regal şi să vedem dacă Stannis îl 
înghite. O broască râioasă prinde aripi şi se crede dragon. Pyke 
râse. Cine mai rămâne, Hobb? Am putea să-l alegem pe el, 
presupun, dar atunci cine o să-ţi mai fiarbă carnea de oaie, 
Ucigaşule? Arăţi ca unul căruia-i place nenorocita lui de carne de 
oaie. j 

Nu mai era nimic de spus. Infrânt, lui Sam nu-i mai rămase 
decât să-şi bălmăjească mulţumirile şi să plece. Cu Ser Denys 
mă voi descurca mai bine, încercă să se încurajeze, străbătând 
castelul. Ser Denys era un cavaler, un bărbat manierat, de viţă 
nobilă, şi îl tratase pe Sam cu amabilitate când îl găsise pe drum, 
împreună cu Gilly. Ser Denys mă va asculta, trebuie să mă 

asculte. 

Comandantul Turnului Umbrei era născut în umbra Turnului 
Tunetului de la Seagard şi era un Mallister din cap până-n 
picioare. Gulerul şi mânecile tunicii sale negre de catifea erau 
tivite cu blană de zibelină. Un vultur argintiu îşi strângea 
ghearele în faldurile adunate ale mantiei. Avea barba albă ca 
neaua, îşi pierduse aproape tot părul şi, într-adevăr, faţa îi era 
brăzdată de cute adânci. Cu toate acestea, încă avea graţie în 
mişcări şi dinţi în gură, iar anii nu-i slăbiseră nici ochii 
albaştri-cenuşii, nici curtoazia. 

— Lordul meu Tarly, spuse el, când slujitorul i-l aduse pe Sam 
în Lance, unde stăteau oamenii de la Turnul Umbrei. Mă bucur să 
văd că ţi-ai revenit după încercarea grea prin care ai trecut. Pot 
să-ţi ofer o cupă de vin? Nobila ta mamă e o Florent, după 
câte-mi amintesc. Intr-o zi, va trebui să-ţi povestesc despre 
vremea când i-am doborât de pe cal pe amândoi bunicii tăi în 
acelaşi turnir. Dar nu astăzi, ştiu că avem probleme mai 
arzătoare. Vii de la Maester Aemon, negreşit. Are vreun sfat 
să-mi transmită? 

Sam luă o sorbitură de vin, alegându-şi cuvintele cu grijă. 

— Un om care a primit colanul de maester şi a jurat... nu se 
cuvine să se creadă că a influenţat alegerea Lordului 
Comandant... 

Bătrânul cavaler zâmbi. 

— Fapt pentru care nu a venit la mine în persoană. Da, înţeleg 
foarte bine, Samwell. Aemon şi cu mine suntem amândoi oameni 
bătrâni şi ştiu cum merg treburile astea. Spune ce ai de spus. 

Vinul era dulce şi Ser Denys ascultă pledoaria lui Sam, grav şi 
curtenitor, spre deosebire de Cotter Pyke. Dar când Sam isprăvi, 
bătrânul cavaler clătină din cap. 

— Sunt de acord că ar fi o zi neagră în istoria noastră dacă un 
rege ar ajunge să ne numească Lordul Comandant. Mai cu seamă 
regele acesta. N-are şanse să-şi păstreze mult timp coroana. Dar, 
sincer, Samwell, cel care ar trebui să se retragă e Pyke. Eu am 
mai mult sprijin decât el şi sunt mai potrivit pentru această 
funcţie. 

— Aşa e, îl aprobă Sam, dar Cotter Pyke ar putea fi de folos. 
Se spune că s-a remarcat adesea pe câmpul de luptă. Nu voia 
să-l jignească pe Ser Denys ridicându-i în slăvi rivalul, dar cum 
altfel să-l convingă să se retragă? 

— Mulţi dintre fraţii mei s-au remarcat pe câmpul de luptă. Nu 

e suficient. Unele lucruri nu pot fi rezolvate cu securea de război. 
Maester Aemon înţelege asta, dar Cotter Pyke nu. Lordul 
Comandant al Rondului de Noapte este un /ord, în primul şi în 
primul rând. Trebuie să ştie să trateze cu alţi lorzi... şi cu regii. 
Trebuie să fie un om demn de respect. Ser Denys se apropie. Noi 
suntem fiii unor mari lorzi, tu şi cu mine. Cunoaştem importanţa 
obârşiei, a sângelui şi a educaţiei din copilărie, care nu poate fi 
niciodată înlocuită. La doisprezece ani am fost scutier, la 
optsprezece cavaler şi campion la douăzeci şi doi. Am fost 
comandant la Turnul Umbrei timp de treizeci şi trei de ani. 
Sângele, obârşia şi educaţia m-au făcut vrednic să stau în faţa 
unor regi. Pyke... ei, bine, l-ai auzit azi-dimineaţă, întrebând dacă 
vrem ca lnălţimea Sa să ne şteargă la fund? Samwell, nu-mi stă 
în obicei să-mi vorbesc de rău fraţii, dar hai să fim cinstiţi... 
oamenii de fier sunt un neam de hoţi şi pirați, iar Cotter Pyke 
omora şi siluia pe când era încă doar un copil. Maester Harmure 
îi citeşte şi îi scrie scrisorile şi asta face de ani de zile. Nu, oricât 
mi-ar fi de greu să-l dezamăgesc pe Maester Aemon, n-ar fi 
onorabil să mă dau la o parte pentru Pyke de la Eastwatch. 

De data aceasta Sam era pregătit: 

— Dar pentru altcineva? Dacă ar fi cineva mai potrivit? 

Ser Denys cumpăni o clipă: 

— Nu mi-am dorit niciodată această onoare doar de dragul ei. 
Data trecută, m-am dat la o parte bucuros când a fost propus 
numele Lordului Mormont, întocmai cum am făcut pentru Lordul 
Qorgyle, la alegerile dinainte. Atât timp cât Rondul de Noapte 
rămâne pe mâini bune, eu sunt mulţumit. Dar Bowen Marsh nu e 
pe măsura acestei misiuni, nici Othel Yarwyck. lar acest aşa-zis 
Lord de Harrenhal este odrasla unui măcelar ajutat de Lannisteri 
să parvină. Nu-i de mirare că e venal şi corupt. 

— Ar mai fi cineva, sugeră Sam. Lordul Comandant Mormont 
avea încredere în el. La fel şi Donai Noye şi Qhorin Halfhand. 
Deşi obârşia lui nu e atât de nobilă ca a ta, prin venele lui curge 
vechiul sânge. S-a născut şi a crescut într-un castel, a învăţat să 
mânuiască sabia şi spada de la un cavaler şi literele de la un 
maester al Citadelei. Tatăl său a fost lord, iar fratele lui, rege. 

Ser Denys îşi mângâie barba lungă şi albă. 

— Poate, spuse el, într-un târziu. E foarte tânăr, dar... poate. 
S-ar putea să se descurce, dar te asigur că eu aş fi mai potrivit. 
Nu mă îndoiesc de asta. Aş fi alegerea cea mai înţeleaptă. 

Jon a spus că există şi minciuni onorabile, dacă slujesc o cauză 

nobilă. Sam spuse: 

— Dacă nu alegem un Lord Comandant în seara asta, Regele 
Stannis are de gând să-l numească pe Cotter Pyke. l-a spus-o lui 
Maester Aemon azi-dimineaţă, după ce aţi plecat cu toţii. 

— Înţeleg. Ser Denys se ridică. Trebuie să mă mai gândesc. 
Mulţumesc, Samwell. Şi transmite-i mulţumirile mele lui Maester 
Aemon. 

Când părăsi Lancea, Sam tremura. Ce am făcut? se întrebă el. 
Dacă îl vor prinde cu minciuna, vor... Ce? Mă vor trimite la Zid? O 
să-mi scoată matele? O să mă transforme în creatură? 
Dintr-odată, totul i se părea absurd. Cum putea să-i fie atât de 
frică de Cotter Pyke şi de Ser Denys Mallister când văzuse un 
corb mâncând faţa Micului Paul? 

Pyke nu era încântat de întoarcerea lui. 

— larăşi tu? Spune repede, că începi să mă plictiseşti. 

— Mai am nevoie doar de o secundă, promise Sam. Ai spus că 
nu te vei retrage pentru Ser Denys, dar că ai putea s-o faci 
pentru altcineva. 

— De data asta cine mai e, Ucigaşule? Tu? 

— Nu. Un luptător. Donai Noye i-a încredinţat Zidul când au 
venit sălbaticii şi a fost scutierul Bătrânului Urs. Singurul neajuns 
ar fi că este bastard. 

Cotter Pyke izbucni în râs. 

— Fir-ar să fie! Asta ar fi o suliță în fundul lui Mallister, ce zici? 
S-ar putea să merite, doar pentru asta. Cât de rău poate să fie 
flăcăul? Pufni. Totuşi, eu aş fi mai bun. Eu sunt omul de care este 
nevoie, orice nătărău poate să-şi dea seama. 

— Orice nătărău, fu de acord Sam, chiar şi eu. Dar... ei, bine, 
n-ar trebui să-ţi spun asta, dar... Regele Stannis vrea să ni-l 
impună pe Ser Denys, dacă nu alegem pe cineva în seara asta. 
L-am auzit spunându-i asta lui Maester Aemon, după ce voi, 
ceilalţi, aţi plecat. 

lron Emmett era un tânăr cercetaş lung şi deşirat, care, prin 
rezistenţă, putere şi pricepere în mânuirea sabiei, era mândria 
Eastwatchului. Jon venea întotdeauna de la partidele lor de duel 
frânt de oboseală, iar a doua zi se trezea plin de vânătăi, adică 
exact ceea ce voia. N-avea ce să înveţe luptând cu Satin, Calul 
sau chiar Grenn. 

Lui Jon îi plăcea să creadă că, de cele mai multe ori, dădea tot 
ce avea mai bun. Dar nu astăzi. Nu pusese geană pe geană în 
noaptea precedentă şi, după ce se zvârcolise o oră întreagă, 
renunţase la orice încercare, se îmbrăcase şi se plimbase pe 
creasta Zidului, până la răsăritul soarelui, frământat de 
propunerea lui Stannis Baratheon. Noaptea de nesomn se făcea 
simțită acum şi Emmett îl hărţuia fără milă prin toată curtea, 
făcându-l să bată în retragere, lovitură după lovitură, izbindu-l 
când şi când cu scutul, ca să-i pună capac. Braţul îi amorţise sub 
şocul impactului şi sabia boantă de antrenament părea să devină 
mai grea cu fiecare clipă. 

Era gata să coboare sabia şi să pună capăt duelului, când 
Emmett simulă o lovitură joasă, după care, atacând sălbatic 
deasupra scutului, îl izbi pe Jon în tâmplă. Se clătină, cu coiful şi 
capul sunând amândouă, sub forţa impactului. Preţ de o clipă, 
lumea pe care o zări printre gene era o ceaţă. 

Şi apoi anii se risipiră şi era iarăşi la Winterfell, purtând o 
mantie vătuită de piele în loc de zale şi platoşă. Sabia era din 
lemn, iar în faţa lui era Robb, nu Iron Emmett. 

In fiecare dimineaţă se antrenaseră împreună, încă de la primii 
paşi; Snow şi Stark, învârtindu-se şi lovind în dreapta şi-n stânga 
prin curţile Winterfellului, strigând şi râzând, plângând uneori, 
când nu era nimeni în preajmă să-i vadă. Nu mai erau doar nişte 
copii când se luptau, ci cavaleri şi eroi măreţi. 

— Sunt Prinţul Aemon de Piatra Dragonului, striga Jon, iar 
Robb îi răspundea: 

— Ei, bine, e un sunt Florian Nebunul. Altă dată, Robb spunea: 

— Sunt Tânărul Dragon, iar Jon îi striga: 

— Eu sunt Ser Ryam Redwyne. 

In dimineaţa aceea, fusese rândul lui: 

— Sunt Lordul de Winterfell! strigase el, ca de atâtea ori. 

Numai că de data aceasta, Robb îi răspunsese: 

— Nu poţi fi Lordul de Winterfell, eşti bastard. Nobila mea 
mamă spune că nu poţi fi niciodată Lord de Winterfell. 

Credeam că am uitat asta. Jon simţea în gură gustul sângelui, 
de pe urma loviturii. 

Până la urmă, Halder şi Calul fură nevoiţi să-l smulgă de lângă 
Iron Emmett, unul de un braţ, altul de celălalt. Cercetaşul stătea 
ameţit pe pământ, cu scutul fărâme, cu viziera coifului căzută 
într-o parte şi sabia la şase metri depărtare. 

— Jon, ajunge, striga Halder, e jos, l-ai dezarmat. Ajunge! 

Nu. Nu ajunge. Nu ajunge niciodată. Jon lăsă sabia să-i cadă. 

— Imi pare rău, murmură el. Emmett, eşti rănit? 

lron Emmett îşi scoase scutul zdrobit. 

— Ce parte n-ai înţeles din Mă predau, Lord Snow? Dar 
spusese pe un ton plăcut. Emmett era un om prietenos şi 
plăcea cântecul săbiilor. 

— Apără-mă, Războinicule! gemu el. Acum ştiu cum trebuie să 
se fi simţit Qhorin Halfhand. 

Asta era prea mult. Jon se smulse din strânsoarea prietenilor 
săi şi se retrase în armurărie, singur. Urechile îi sunau şi acum de 
pe urma loviturilor lui Emmett. Se aşeză pe bancă şi îşi îngropă 
capul în mâini. De ce sunt aşa de furios? se întrebă, dar era o 
întrebare prostească. Lord de Winterfell. Aş putea fi Lord de 
Winterfell. Moştenitorul tatălui meu. 

Dar chipul pe care îl văzu plutind în faţa lui nu era al lui 
Eddard, ci al lui Catelyn. Cu ochii ei albaştri şi gura aspră şi rece, 
semăna puţin cu Stannis. Fier, gândi el, dar sfărâmicios. Catelyn 
se uita la el aşa cum făcea la Winterfell ori de câte ori îl întrecea 
pe Robb la săbii, la socoteli sau la aproape orice. Cine eşti tu? 
părea să spună mereu privirea ei. Locul tău nu e aici. Ce cauţi 
aici? 

Prietenii lui erau tot afară, în curte, dar Jon nu avea nici un 
chef să dea ochii cu ei. Părăsi armurăria, coborând un şir abrupt 
de trepte de piatră către potecile viermilor, tunelurile care legau 
pe sub pământ fortificațiile şi turnurile castelului. Ajunse repede 
la băi, unde sări în apa rece, ca să-şi spele sudoarea, apoi se 
cufundă într-o cadă fierbinte. Căldura îi luă o parte din durere şi îl 
făcu să se gândească la iazurile noroioase ale Winterfellului, 
aburind şi bolborosind în pădurea zeilor. Winterfel/, gândi el. 
Theon l-a lăsat pârjolit şi distrus, dar l-aş putea reface. Cu 
siguranţă, tatăl său şi-ar fi dorit asta, şi Robb la fel. N-ar fi vrut 

niciodată să-şi ştie castelul lăsat în părăsire. 

Nu poți fi Lordul Winterfellului, eşti un bastard, îl auzi din nou 
pe Robb spunând. lar regii de piatră îl mârâiau, cu limbi de 
granit. N-ai ce căuta aici. Nu e locul tău. Când închise ochii, Jon 
văzu copacul inimii, cu crengile lui albe, frunzele roşii şi feţele 
solemne. Copacul inimii era inima Winterfellului, spunea mereu 
Eddard Stark... dar ca să salveze castelul, Jon ar trebui să smulgă 
inima aceea din rădăcinile-i străvechi şi s-o dea înfometatului zeu 
de foc al femeii roşii. N-am nici un drept, gândi el. Winterfellul 
aparține vechilor zei. 

Glasurile ce răsunau, lovindu-se de tavanele boltite, îl 
readuseră la Castelul Negru. 

— Nu ştiu, vorbea cineva cu vocea plină de îndoieli. Poate 
dacă l-aş cunoaşte mai bine... Lordul Stannis n-a avut prea multe 
lucruri bune de zis despre el, vă spun. 

— Când a avut vreodată Stannis Baratheon ceva bun de zis 
despre cineva? Glasul de cremene al lui Ser Alliser era 
inconfundabil. Dacă-l lăsăm pe Stannis să ne aleagă Lordul 
Comandant, ne transformăm în purtătorii lui de flamuri şi doar cu 
numele mai rămâne Rond. Tywin Lannister nu e omul care să 
uite aşa ceva, şi ştiţi că, până la urmă, el va învinge. L-a învins 
deja o dată pe Stannis, la Apa Neagră. 

— Lordul Tywin îl sprijină pe Slynt, spuse Bowen Marsh cu glas 
arţăgos,  neliniştit. lţi pot arăta scrisoarea lui, Othell. 
„Credinciosul nostru prieten şi slujitor”, aşa l-a numit. 

Jon Snow se ridică dintr-odată în picioare şi cei trei bărbaţi 
îngheţară când auziră pleoscăitul apei. 

— Lorzii mei, spuse el cu o politeţe rece. 

— Ce faci aici, bastardule? întrebă Thorne. 

— Baie. Dar nu vreau să vă stric urzelile. Jon ieşi din cadă, se 
şterse, se îmbrăcă şi îi lăsă să uneltească. 

Afară, descoperi că nu avea habar încotro se îndrepta. Trecu 
pe lângă ruina Turnului Lordului Comandant, unde cândva îl 
salvase pe Bătrânul Urs de un mort, pe lângă locul unde murise 
Ygritte cu acel zâmbet trist pe faţă, pe lângă Turnul Regelui unde 
el, Satin şi Dick Follard Surdul îl aşteptaseră pe Magnar cu 
Thennii lui, pe lângă grămada de rămăşiţe înnegrite ale scării 
mari de lemn. Poarta interioară era deschisă, aşa că Jon pătrunse 
în tunel, prin Zid. Simţea frigul în jurul lui, apăsarea rece a gheții 
deasupra capului. Trecu de locul unde Donai Noye şi Mag cel 
Puternic se luptaseră şi muriseră împreună, prin noua poartă 

exterioară, şi ieşi din nou în lumina palidă şi rece a soarelui. 

Doar atunci îşi îngădui să se oprească, să tragă aer în piept, să 
gândească. Othell Yarwyck nu era un om cu convingeri ferme, 
poate doar atunci când venea vorba de lemn, de piatră şi de 
mortar. Bătrânul Urs ştiuse asta. Torne şi Marsh îl vor influența, 
Yarwyck îl va sprijini pe Lordul Janos şi Lordul Janos va fi ales 
Lord Comandant. Şi atunci mie ce-mi rămâne de ales, dacă nu 
Winterfellul? 

Vântul se lovea de Zid în vârtejuri, fluturându-i mantia. Simţea 
frigul ridicându-se din gheaţă aşa cum căldura se ridică din foc. 
Jon îşi trase gluga şi începu din nou să se plimbe. Se făcea târziu 
şi soarele cobora spre asfinţit. La o sută de metri depărtare se 
afla tabăra unde Regele Stannis îşi închisese prizonierii sălbatici, 
înconjurați de şanţuri, ţăruşi ascuţiţi şi palisade înalte de lemn. 
La stânga lui erau trei gropi mari pentru foc, unde învingătorii 
arseseră trupurile tuturor oamenilor liberi care muriseră la 
poalele Zidului - uriaşi blănoşi şi mici Copitaţi deopotrivă. 
Câmpul de măcel era un pustiu de ierburi pârjolite şi smoală 
întărită, dar oamenii lui Mance îşi lăsaseră urmele peste tot: o 
piele sfâşiată care ar fi putut fi o bucată de cort, ghioaga unui 
uriaş, o roată de car, o suliță ruptă, un maldăr de bălegar de 
mamut. La marginea pădurii bântuite, în locul unde se aflaseră 
corturile, Jon găsi o buturugă de stejar şi se aşeză. 

Ygritte mă voia sălbatic. Stannis mă vrea Lord de Winterfell. 
Dar eu ce vreau? Soarele se prelinse pe cer, cufundându-se în 
spatele Zidului, acolo unde cotea printre munţi, spre apus. Jon 
privi cum imensa întindere de gheaţă capătă nuanțele roşii şi 
trandafirii ale asfinţitului. Ce prefer: să fiu spânzurat ca un 
trădător, din ordinul lui Janos Slynt, sau să-mi lepăd jurămintele, 
să mă însor cu Val şi să devin Lord de Winterfell? Părea o alegere 
uşoară, când o privea în felul acesta... deşi dacă Ygritte ar fi încă 
în viaţă, ar fi şi mai uşoară. Val îi era o străină. Nu era o femeie 
lipsită de farmec, desigur, şi era sora celei care-i fusese regină 
lui Mance Rayder, dar... 

Ar trebui s-o fur ca să-i câştig iubirea, dar s-ar putea să-mi 
dăruiască copii. Intr-o zi, aş putea să-mi ţin fiul în braţe, sânge 
din sângele meu. Jon nu îndrăznise niciodată să viseze la un fiu, 
de când hotărâse să-şi ducă viaţa la Zid. /-aş putea pune numele 
de Robb. Val ar vrea să-l păstreze pe fiul surorii sale, dar l-am 
putea creşte la Winterfell împreună cu fiul lui Gilly. Sam n-ar fi 
nevoit să-şi spună minciuna. Am găsi un loc şi pentru Gilly, iar 


298 


Sam ar putea veni s-o viziteze o dată sau de două ori pe an. Fiul 
lui Mance şi fiul lui Craster ar creşte ca frații, ca mine şi Robb. 

Atunci Jon ştiu: şi-l dorea. Işi dorea Winterfellul mai mult decât 
îşi dorise vreodată ceva. L-am dorit dintotdeauna. Era o foame 
care îi străbătea trupul, ascuţită ca o lamă făurită din sticla 
dragonilor. O foame... o simţea. De hrană avea nevoie, de pradă, 
o căprioară roşie care răspândea miros de teamă sau un elan 
mândru şi sfidător. Simţea nevoia să ucidă şi să se sature cu 
carne proaspătă şi sânge întunecat şi fierbinte. Gândindu-se, 
începu să saliveze. 

Trecu un lung moment până când îşi dădu seama ce se 
întâmpla. Atunci sări în picioare. 

— Nălucă? Se întoarse către pădure şi îl văzu, ieşind tiptil din 
amurgul verde, revărsându-şi răsuflarea caldă şi fierbinte din 
gura deschisă. Nă/ucă! strigă el şi lupul străvechi începu să fugă. 
Era mai slab decât fusese, însă mai mare şi singurul sunet pe 
care îl aducea cu el era foşnetul frunzelor moarte sub labe. Când 
ajunse lângă Jon, făcu un salt şi se prăbuşiră înlănţuiţi peste 
iarba veştedă şi umbrele lungi, cu stelele răsărind deasupra. O, 
zei, unde ai fost, lupule? întrebă el, când Nălucă încetă să-l tragă 
de braţ. Credeam că mi-ai murit, ca Robb, ca Ygritte şi ca toţi 
ceilalţi. Nu te-am mai simţit deloc de când am urcat Zidul, nici 
măcar în vise. Lupul străvechi nu avea nici un răspuns, dar îi 
lingea faţa cu limba-i aspră, în timp ce ochii, oglindind ultimele 
raze de lumină, îi scânteiau ca doi sori mari şi roşii. 

Ochi roşii, îşi dădu Jon seama, dar nu ca ai Melisandrei. Lupul 
avea ochii copacului inimii. Ochi roşii, gură roşie, blană albă. 
Sânge şi os, ca un copac al inimii. Aparține vechilor zei lupul 
acesta. Şi numai el, dintre toţi lupii străvechi, era alb. Şase pui 
găsiseră el şi Robb în zăpezile verii târzii, dintre care cinci erau 
gri, negri şi maro, pentru cei cinci copii Stark, şi unul alb, alb ca 
zăpada, pentru Snow. 

Atunci îşi găsi răspunsul. 

La poalele Zidului, oamenii reginei îşi aprindeau focurile de 
noapte. O văzu pe Melisandre ieşind din tunel cu regele alături, 
să rostească rugăciunile despre care credea că vor alunga 
întunericul. N 

— Haide, Nălucă. li spuse Jon lupului. Cu mine. Ţi-e foame, 
ştiu. Am simţit. 

Alergară împreună către poartă, ocolind pe departe focurile, 
unde flăcările înalte îşi înfigeau ghearele în pântecele nopţii. 

Oamenii regelui îşi făceau simțită prezenţa în curţile Castelului 
Negru. Se opreau când îl vedeau pe Jon trecând şi îl priveau cu 
gura căscată. Işi dădea seama că nici unul dintre ei nu mai 
văzuse vreodată un lup străvechi, iar Nălucă era de două ori mai 
mare decât lupii obişnuiţi care colindau codrii verzi ai sudului. 
Indreptându-se către armurărie, Jon ridică în trecere privirea şi o 
văzu pe Val la fereastra ei din turn. /mi pare rău, gândi el. Nu 
sunt eu cel chemat să te răpească de acolo. 

In curtea de antrenamente, dădu peste o duzină de oameni ai 
regelui, cu torţe şi sulițe lungi în mâini. Căpitanul lor se uită 
încruntat la Nălucă şi câţiva dintre oamenii lui îşi coborâră 
suliţele, dar cavalerul care era în fruntea lor spuse: 

— Daţi-vă la o parte şi lăsaţi-i să treacă. Apoi i se adresă lui 
Jon: Ai întârziat la cină. 

— Atunci nu-mi sta în cale, ser, răspunse Jon, iar bărbatul se 
supuse. 

Auzea gălăgia în timp ce cobora, glasuri ridicate, înjurături, pe 
cineva lovind cu pumnul în masă. Jon intră în beciul boltit 
neobservat. Fraţii săi se îngrămădeau pe bănci, în jurul meselor, 
dar erau mai mulţi cei care stăteau în picioare şi strigau decât 
cei aşezaţi, şi nimeni nu mânca. Nu era mâncare. Ce se petrece 
aici? Lordul Janos Slynt răcnea despre trădare şi trădători, lron 
Emmett stătea pe o masă cu pumnul strâns pe sabie, Hobb 
Trei-Degete înjura un cercetaş de la Turnul Umbrei... un bărbat 
din Eastwatch lovea cu pumnul în masă, iar şi iar, cerând linişte, 
însă reuşind doar să sporească hărmălaia ce răsuna în sala 
boltită. 

Pyp îl zări primul pe Jon. Zâmbi văzându-l pe Nălucă, ridică 
două degete la gură şi fluieră, aşa cum numai un băiat al verii 
ştia să fluiere. Sunetul ascuţit spintecă vacarmul ca o sabie. 
Când Jon se apropie de mese, mai mulţi dintre fraţi îl observară şi 
rămaseră tăcuţi. In pivniţă se răspândi un sâsâit, până când nu 
se mai auzeau decât călcâiele lui Jon ţăcănind pe podeaua de 
piatră şi trosnetul domol al buştenilor din vatră. 

Ser Alliser Thorne spulberă tăcerea. 

— Trădătorul ne onorează în sfârşit cu prezenţa sa. Lordul 
Janos era roşu la faţă şi tremura. 

— Fiara, gâfâi el. Priviţi! Fiara care l-a sfâşiat pe Halfhand. 
Printre noi se află un om-lup, fraţilor. UN OM-LUP! Această... 
această fiinţă nu e vrednică să ne conducă! Omul-fiară nu e 
vrednic să trăiască! 

Nălucă îşi dezveli colții, dar Jon îi aşeză o mână pe cap. 

— Lordul meu, începu el, îmi spui şi mie ce se petrece aici? 

Maester Aemon răspunse, din capătul celălalt al sălii: 

— Numele tău a fost propus ca Lord Comandant, Jon. Era atât 
de absurd, încât Jon nu-şi putu stăpâni un zâmbet. 

— De cine? întrebă el, căutându-şi prietenii din priviri. Trebuie 
să fie vreo glumă a lui Pyp, negreşit. 

Dar Pyp ridică din umeri, iar Grenn îşi scutură capul. Cel care 
se ridică fu Edd cel Trist: 

— De mine. Da, e un lucru îngrozitor de crud, dar mai bine tu 
decât eu. 

Lordul Janos începu să bolborosească din nou. 

— Este... este revoltător. Ar trebui să-l spânzurăm pe băiatul 
ăsta. Da! Să-l spânzurăm, zic eu. Să-l spânzurăm ca trădător şi 
om-lup, împreună cu amicul lui, Mance Rayder. Lord Comandant? 
N-o să accept una ca asta, n-o să tolerez! 

Cotter Pyke se ridică în picioare. 

— Tu nu tolerezi una ca asta? Poate că ai dresat tu mantiile 
alea aurii să-ţi lingă fundul blestemat, dar acum porţi o mantie 
neagră. 

— Orice frate e liber să ne propună orice nume, dacă omul şi-a 
rostit jurămintele, interveni Ser Denys Mallister. Tollett are tot 
dreptul, lordul meu. 

O duzină de oameni începură să vorbească deodată, fiecare 
încercând să-i acopere pe ceilalţi şi, în scurt timp, întreaga sală 
tipa din nou. De data aceasta, Ser Alliser fu cel care ceru linişte, 
sărind pe masă şi ridicând mâinile. 

— Fraților! strigă el, aşa nu ajungem nicăieri. Propun să 
votăm. Acest rege care a ocupat Turnul Regelui a postat oameni 
la toate uşile, să aibă grijă să nici nu mâncăm şi să nici nu 
plecăm până ce nu facem o alegere. Fie! Vom alege şi iarăşi vom 
alege, toată noaptea dacă e nevoie, până când vom avea un 
Lord Comandant... dar înainte să votăm, cred că Primul 
Constructor are ceva să ne spună. 

Othell Yarwyck se ridică, încruntându-se. Vânjosul constructor 
îşi frecă bărbia ascuţită şi spuse: 

— Ei, bine, eu mă retrag. Dacă m-aţi fi vrut, aţi avut zece 
ocazii să mă alegeţi. Dar n-aţi făcut-o. Nu destui, în orice caz. 
Aveam de gând să spun că aceia dintre voi care m-aţi susţinut ar 
trebui să-l voteze pe Lordul Janos... 

Ser Alliser clătină din cap: 

— Lordul Slynt e cea mai bună alegere... 

— N-am terminat, Alliser, se plânse Yarwyck. Lordul Slynt a 
fost la comanda Gărzii Oraşului la Debarcaderul Regelui, ştim cu 
toţii, şi a fost Lord de Harrenhal... 

— Nici măcar n-a văzut Harrenhalul, strigă Cotter Pyke. 

— Oricum, acum că am ajuns aici, nu-mi amintesc de ce am 
crezut că Lordul Slynt ar fi o alegere atât de bună. Asta ar fi un 
fel de a-i da Regelui Stannis un pumn în gură şi nu văd la ce 
ne-ar folosi asta. S-ar putea ca Snow să fie mai bun. E de mai 
multă vreme la Zid, e nepotul lui Ben Stark şi l-a slujit pe 
Bătrânul Urs ca scutier. Yarwyck ridică din umeri. Alegeţi pe cine 
vreţi, numai să nu fiu eu. Se aşeză. 

Jon observă că Lordul Janos devenise din roşu stacojiu, pe 
când Ser Alliser Thorne pălise. Bărbatul de la Eastwatch izbea cu 
pumnul în masă din nou, dar acum striga cerând butoiul. Câţiva 
dintre tovarăşii lui preluară strigătul: 

— Butoi! răcneau ei într-un glas. Butoi, butoi, BUTOI! 

Butoiul era în colţ, lângă şemineu, un obiect mare, negru şi 
pântecos, cu două mânere imense şi un capac greu. Maester 
Aemon le spuse o vorbă lui Sam şi lui Clydas şi cei doi se duseră, 
apucară de mânere şi târâră butoiul lângă masă. Câţiva dintre 
fraţi se aşezau deja la rând în faţa butoiului, iar Clydas scoase 
capacul, gata să şi-l scape pe picior. Cu un țipăt răguşit şi o 
bătaie din aripi, un corb imens ţâşni din butoi. Zbură în sus, 
căutând grinzile, poate, sau o fereastră ca să evadeze, dar în 
beci nu erau nici grinzi, nici ferestre. Corbul era prins în cursă. 
Croncănind zgomotos, înconjură sala, o dată, de două ori, de trei 
ori. lar Jon îl auzi pe Samwell Tarly strigând: 

— Cunosc pasărea asta! E corbul Lordului Mormont! Corbul 
poposi pe masă, în apropiere de Jon. Snow, croncăni el. Era un 
corb bătrân, murdar şi jerpelit. Snow, zise din nou. Snow, snow, 
snow. Păşi până la capătul mesei, îşi desfăcu din nou aripile şi 
zbură pe umărul lui Jon. 

Lordul Janos se aşeză, prăbuşindu-se cu o bufnitură, dar Ser 
Alliser făcu beciul să răsune de râsul său batjocoritor. 

— Ser Piggy ne crede proşti pe toţi, fraţilor, spuse el. A învăţat 
pasărea acest mic şiretlic. Toate spun snow, mergeţi sus în 
stâncărie, să auziţi cu urechile voastre. Pasărea lui Mormont ştia 
mai multe cuvinte. 

Pasărea îşi iţi capul şi se uită la Jon: Porumb? zise plină de 
speranţă. Când nu primi nici boabe, nici vreun răspuns, croncăni 

şi murmură: Butoi? Butoi? Butoi? 

Au urmat vârfuri de săgeți, un torent de vârfuri de săgeți, un 
şuvoi de vârfuri de săgeți, atâtea vârfuri de săgeți câte să înece 
ultimele pietre şi scoici, împreună cu toţi gologanii. 

Când numărătoarea luă sfârşit, Jon se trezi înconjurat. Unii îl 
plesneau peste spate, în timp ce alţii plecau genunchiul în faţa 
lui, de parcă ar fi fost un lord pe drept cuvânt. Satin, Owen 
Ologul, Halder, Broscoiul, Gheată Desperecheată, Uriaşul, Mully, 
Ulmer din Pădurea Regilor, Donnel Hill cel Dulce şi alţi zeci de 
fraţi se strânseră în jurul lui. Dywen îşi clănţăni dinţii de lemn şi 
spuse: 

— O, zei, Lordul nostru Comandant are caş la gură. 

lron Emmett zise: 

— Sper că asta nu înseamnă că, data viitoare când ne duelăm, 
nu pot să-ţi rup oasele, lordul meu. 

Hobb Trei-Degete voia să ştie dacă Jon va mai mânca 
împreună cu ceilalţi sau dacă dorea să-i trimită mâncarea sus, în 
solariu. 

Până şi Bowen Marsh veni să spună că ar fi bucuros să 
continue ca Lord Administrator, dacă asta era dorinţa Lordului 
Comandant. 

— Lord Snow, îi strigă Cotter Pyke, dacă o rasoleşti, îţi smulg 
ficatul şi ţi-l mănânc crud, cu ceapă. 

Ser Denys Mallister era mai curtenitor. 

— N-a fost un lucru uşor ceea ce mi-a cerut tânărul Samwell, 
mărturisi bătrânul cavaler. Când a fost ales Lordul Qorgyle, 
mi-am zis: Nu contează, e la Zid de mai mult timp decât tine, va 
veni şi vremea ta. Când a fost să fie Lordul Mormont, m-am 
gândit: E puternic şi neînduplecat, dar e bătrân, vremea ta mai 
poate încă sosi. Dar tu eşti pe jumătate copil, Lord Snow, şi acum 
trebuie să mă întorc în Turnul Umbrei ştiind că vremea mea nu 
va mai sosi niciodată. Zâmbi obosit. Să nu mă laşi să mor cu 
regrete. Unchiul tău a fost un om mare. Nobilul tău tată şi tatăl 
său, la fel. O să aştept cel puţin tot atât de la tine. 

— Da, zise Cotter Pyke. Şi ai putea începe prin a le spune 
acelor oameni ai regelui că alegerea s-a încheiat şi ne vrem 
afurisita de cină. 

Cină! strigă corbul. Cină, cină. 

Oamenii regelui părăsiră uşile când aflară despre alegere, iar 
Hobb Trei- Degete şi câteva ajutoare o zbughiră spre bucătărie 
să aducă mâncarea. Jon nu voia să mănânce. Se plimbă prin 

castel, întrebându-se dacă visa, cu corbul pe umăr şi Nălucă la 
picior. Pyp, Grenn şi Sam se ţineau după el, sporovăind, dar nu 
auzi nici un cuvânt până când Grenn nu şopti: 

— Sam a făcut-o, iar Pyp spuse: 

— Sam a făcut-o? i 

Pyp adusese cu el o ploscă de vin. Inghiţi cu nesaţ şi cântă: 

— Sam, Sam, Sam vrăjitorul, Sam minunatul, Sam uimitorul, el 
a făcut-o. Dar când ai ascuns corbul în butoi, Sam? Şi cum naiba 
ai fost sigur că o să zboare la Jon? Ar fi stricat totul dacă ar fi 
hotărât să coboare pe capul lui Janos Slynt. 

— N-am avut nici o legătură cu pasărea, insistă Sam. Când a 
zburat din butoi, era să fac pe mine. 

Jon râse, pe jumătate surprins că mai ştia cum să râdă. 

— Sunteţi cu toţii o şleahtă de nebuni, ştiaţi? 

— Noi? făcu Pyp. Ne spui novă nebuni? Nu noi am fost aleşi cel 
de-al nouă sute nouăzeci şi optulea Lord Comandant al Rondului 
de Noapte. Mai bine ai bea nişte vin, Lord Jon. Cred că o să-ţi 
trebuiască o grămadă de vin. 

Jon Snow luă plosca din mâna lui şi trase o înghiţitură. Dar 
numai una. Zidul era al lui, noaptea era întunecoasă şi avea de 
înfruntat un rege. 

SANSA 


Se trezi dintr-odată, cu toţi nervii încordaţi. În prima clipă, 
nu-şi aminti unde era. Se visase mică, împărțind dormitorul cu 
sora ei, Arya. Dar cea pe care o auzea foindu-se în somn nu era 
sora, ci slujnica ei, şi acesta nu era Winterfellul, ci Eyrie. /ar eu 
sunt Alayne Stone, o fată bastardă. Camera era neagră şi rece, 
dar sub pături îi era cald. Zorile nu se iviseră încă. Uneori îl visa 
pe Ser Ilyn Payne şi se trezea cu inima bubuind, dar visul acesta 
nu fusese aşa. Acasă. M-am visat acasă. 

Eyrie nu era acasă. Era mai mare decât Fortăreaţa lui Maegor 
şi, dincolo de zidurile lui albe, imaculate, nu erau decât munţii şi 
coborârea lungă şi primejdioasă pe lângă Cer şi Zăpadă şi Piatră, 
către Porţile Lunii din albia văii. N-aveai unde să mergi şi erau 
puţine lucruri de făcut. Servitorii mai bătrâni spuneau că aceste 
săli răsunau de râsete când tatăl ei şi Robert Baratheon fuseseră 
pupilii lui Jon Arryn, dar vremurile acelea erau de mult apuse. 
Mătuşa ei avea puţini slujitori şi rareori îngăduia vreunor oaspeţi 
să urce mai mult de Porţile Lunii. In afară de bătrâna ei 
cameristă, singurul tovarăş al Sansei era Lordul Robert, băiatul 
de opt ani, care părea de trei. 

Și Marillion. Veşnic Marillion. Când le cânta la cină, tânărul 
menestrel dădea adesea impresia că i se adresează direct 
Sansei. Mătuşa ei era departe de a fi încântată. Lady Lysa ţinea 
nespus de mult la Marillion şi izgonise două slujnice şi chiar un 
paj pentru că spuseseră minciuni despre el. 

Lysa era la fel de singură ca ea. Proaspătul ei soţ părea să 
petreacă mai mult timp la poalele muntelui decât în vârf. Acum 
era plecat, fusese plecat în ultimele patru zile, întâlnindu-se cu 
Corbrayii. Din frânturi de discuţii, Sansa ştia că purtătorii de 
flamuri ai lui Jon Arryn nu priveau cu ochi buni căsătoria Lysei şi 
îi purtau pică Lordului Petyr pentru autoritatea pe care o avea ca 
Lord Protector al Ţinutului Vale. Ramura mai vârstnică a Casei 
Royce era la un pas de revoltă deschisă faţă de refuzul mătuşii 
sale de a i se alătura lui Robb în război, iar Casele Waynwood, 
Redfort, Belmore şi Templeton îi ofereau tot sprijinul. Clanurile 
munţilor erau şi ele greu de stăpânit, iar bătrânul Lord Hunter 
murise subit, încât cei doi fii mai tineri ai săi îl acuzau pe fratele 
lor mai mare că l-a omorât. Poate că Valea lui Arryn fusese ferită 

de ororile războiului, dar nu era nici pe departe locul idilic pe 
care i-l prezentase Lady Lysa. 

N-o să mai adorm, îşi dădu seama Sansa. Prea multe gânduri 
mi se învălmăşesc în cap. Impinse perna, fără nici o tragere de 
inimă, dădu păturile la o parte, se duse la fereastră şi deschise 
obloanele. 

Ninsoarea cădea peste Eyrie. 

Afară, fulgii pluteau uşori şi tăcuţi, ca amintirile. Oare asta m-a 
trezit? Un strat gros de zăpadă se aşternuse deja, ca o pătură, 
peste iarba din grădină, acoperind cu o pulbere albă tufişurile şi 
statuile şi împovărând crengile copacilor. Priveliştea îi aminti de 
nopţile reci de odinioară, din lunga vară a copilăriei sale. 

Ultima oară văzuse zăpadă în ziua când părăsise Winterfellul. 
Era o ninsoare mai uşoară decât aceasta, îşi aminti ea. Fulgii se 
topeau în părul lui Robb, când m-a îmbrăţişat, iar Aryei i se 
desfăcea întruna în mâini bulgărele pe care încerca să-l facă. O 
durea sufletul când îşi aducea aminte cât de fericită fusese în 
dimineaţa aceea. Hullen o ajutase să încalece şi plecase la drum 
cu fulgii de nea dansând în jurul ei, plecase să vadă lumea largă. 
Credeam că balada mea începe în ziua aceea, însă era pe 
sfârşite. 

Sansa lăsă obloanele trase cât timp se dezbrăcă. Avea să-i fie 
frig, ştia, deşi grădina era împrejmuită de turnuri şi ferită de 
vânturile aspre ale munţilor. lmbrăcă lenjerie de mătase şi o 
cămaşă de pânză, iar pe deasupra, o rochie călduroasă din lână 
albastră de oaie. Două perechi de ciorapi, cizme care se legau 
sub genunchi, mănuşi grele de piele şi, în cele din urmă, o 
mantie cu glugă, din blană moale de vulpe albă. 

Slujnica se cuibări sub pătură când zăpada începu să intre pe 
fereastră. Sansa deschise uşa încet şi îşi croi drum pe scara 
şerpuitoare. Când deschise uşa dinspre grădină, era atât de 
frumos încât îşi tinu răsuflarea, ca să nu tulbure o armonie 
perfectă. Zăpada plutea coborând, coborând, într-o tăcere 
spectrală, şi se aşeza într-un strat gros, neatins, pe pământ. 
Toate culorile dispăruseră din lume. Era un loc în nuanţe de alb şi 
negru şi gri. Turnuri albe şi zăpadă albă şi statui albe, umbre 
negre şi copaci negri, cerul cenuşiu deasupra. O lume pură, 
gândi Sansa. N-am ce căuta aici. 

Cu toate acestea, păşi afară. Cizmele ei săpau urme adânci 
până la gleznă în stratul alb şi moale al zăpezii, dar nu scoteau 
nici un sunet. Sansa hoinări printre tufe îngheţate şi copaci 


306 


subţiri şi negri, întrebându-se dacă visează. Fulgii îi atingeau 
faţa, uşor ca sărutările unui iubit, şi i se topeau pe obraji. In 
mijlocul grădinii, lângă statuia femeii înlăcrimate, care zăcea 
năruită şi pe jumătate îngropată în pământ, îşi întoarse faţa spre 
cer şi închise ochii. Simţea zăpada pe gene, gustul ei pe buze. 
Era gustul Winterfellului. Gustul inocenţei. Gustul viselor. 

Când deschise ochii, era în genunchi. Nu-şi amintea când 
căzuse. | se părea că cerul avea o nuanţă mai deschisă de gri. 
Zorile, gândi ea. O novă zi. O altă nouă zi. După vechile zile 
tânjea ea. Pentru ele se ruga. Dar cui să i se roage? Cândva, 
grădina fusese gândită ca o pădure a zeilor, dar pământul era 
prea arid şi prea pietros ca un copac al inimii să poată prinde 
rădăcini. O pădure a zeilor fără zei, pustie ca mine. 

Ridică o mână de zăpadă şi o strânse între degete. Grea şi 
udă, zăpada se lega uşor. Sansa începu să facă bulgări, 
modelându-i şi netezindu-i până când erau albi şi perfecţi. Işi 
amintea o zăpadă de vară, la Winterfell, când Arya şi Bran o 
atacaseră când ieşea, într-o dimineaţă, din castel. Aveau fiecare 
o duzină de bulgări la îndemână, iar ea nu avea nici unul. Bran se 
cocoţase pe podul acoperit, unde nu-l putea ajunge, dar Sansa o 
alergase pe Arya prin grajduri şi prin bucătărie, până când 
rămăseseră amândouă fără suflu. Ar fi putut chiar s-o prindă, dar 
alunecase pe gheaţă. Sora ei s-a întors să vadă dacă era rănită. 
Văzând că nu era, a lovit-o în faţă cu un alt bulgăre, dar Sansa a 
înhăţat-o de picior, a tras-o jos şi i-a frecat părul cu zăpadă, până 
când a venit Jory şi le-a despărţit, râzând. 

Ce vreau eu cu bulgării? Se uită la micul ei arsenal trist. Nu e 
nimeni în care să-i arunc. || lăsă să-i cadă din mână pe cel pe 
care tocmai îl făcea. /n schimb, aş putea face un cavaler de 
zăpadă, gândi ea. Sau chiar... 

Lipi doi dintre bulgări, adăugă un al treilea, adună mai multă 
zăpadă în jurul lor şi bătuci totul în formă de cilindru. Când îl 
termină, îl ridică şi, vârându-şi degetul mic, făcu găuri în el 
pentru ferestre. Crenelurile din vârf îi cerură puţin mai multă 
grijă, dar când fură gata, avea un turn. Acum am nevoie de nişte 
Ziduri, gândi Sansa, şi apoi de un donjon. Se puse pe treabă. 

Zăpada cădea şi castelul se ridica. Două ziduri de o palmă, cel 
interior mai înalt decât cel exterior. Turnuri şi turnulețe, 
fortificaţii şi scări, o bucătărie rotundă, o armurărie pătrată, 
grajdurile de-a lungul zidurilor interioare dinspre vest. Fusese un 
simplu castel, la început, dar în scurtă vreme, Sansa ştia că era 

Winterfellul. Găsi nuiele şi crengi căzute sub zăpadă şi le rupse 
capetele, făcând copacii pădurii zeilor. Pentru pietrele de 
mormânt din ţintirim folosi bucățele de scoarță. In curând, 
mănuşile şi cizmele aveau o crustă albă de zăpadă, mâinile o 
furnicau, iar picioarele îi erau ude şi reci, dar nu-i păsa. Conta 
doar castelul. Unele lucruri şi le amintea greu, dar cele mai multe 
îi răsăreau în minte cu uşurinţă, de parcă abia ieri ar fi fost acolo. 
Turnul Bibliotecii, cu scările abrupte din piatră şerpuind pe 
exterior. Casa porţii, două bastioane mari, poarta arcuită dintre 
ele, crenelurile de pe creasta zidului... 

Şi în tot acest timp, ninsoarea continua să cadă, troienind în 
jurul construcţiilor ei, îndată ce le ridica. Bătucea acoperişul de 
smoală al Sălii Mari, când auzi un glas şi ridică privirea, văzând-o 
pe camerista ei strigând de la fereastră. Doamna se simţea bine? 
Voia să ia micul dejun? Sansa clătină din cap şi se întoarse la 
modelatul zăpezii, adăugând un horn într-un capăt al Sălii Mari, 
în dreptul locului unde s-ar afla vatra înăuntru. 

Zorile se furişau în grădină ca un hoţ. Griul cerului era şi mai 
deschis acum, iar pomii şi tufişurile treceau spre verde-închis, 
sub eşarfele lor de zăpadă. Câţiva servitori ieşiră, privind-o o 
vreme, dar Sansa nu le acordă nici o atenţie şi în curând se 
întoarseră în bucătărie, unde era mai cald. O văzu pe Lady Lysa 
privind-o de la balcon, înfăşurată într-o mantie albastră de 
catifea tivită cu blană de vulpe, dar când ridică din nou privirea, 
mătuşa ei dispăruse. Maester Colemon îşi iţi capul din stâncărie 
şi se uită jos o vreme, slab şi tremurând, dar curios. 

Podurile i se prăbuşeau. Intre armurărie şi fortăreaţa 
principală erau un pod acoperit şi un altul care ducea de la cel 
de-al patrulea etaj al turnului clopotului la catul al doilea al 
stâncăriei, dar oricât de atent le potrivea, nu rezistau. Când unul 
dintre poduri i se nărui a treia oară, Sansa înjură cu voce tare şi 
se aşeză, frustrată şi neajutorată. 

— Prinde zăpada în jurul unui băț, Sansa. 

Nu ştia de când o urmărea sau când se întorsese de la Vale. 

— Un băț? întrebă ea. 

— li va da putere să reziste, mă gândesc, spuse Petyr. Pot să 
intru în castelul tău, doamna mea? 

Sansa era îngrijorată. 

— Să nu-l dărâmi. Ai... 

— ... grijă? Zâmbi. Winterfellul a rezistat în faţa unor duşmani 
mai aprigi decât mine. E Winterfellul, nu-i aşa? 

— Da, mărturisi Sansa. 

Petyr se plimbă de-a lungul zidurilor exterioare. 

— ÎI visam adesea în anii aceia, după ce Cat a plecat la Nord, 
cu Eddard Stark. În visele mele era întotdeauna un loc întunecat 
şi rece. 

— Nu, era mereu cald, chiar şi când ningea. Prin ziduri trec 
conducte cu apă din izvoarele fierbinţi, să le încălzească, iar în 
grădinile de sticlă a fost întotdeauna ca în cele mai fierbinţi zile 
de vară. Sansa se ridică în picioare, dominând castelul mare şi 
alb. Nu ştiu cum să fac acoperişul de sticlă deasupra grădinilor. 

Degețel îşi mângâie bărbia, acolo unde îi fusese barba înainte 
ca Lysa să-i ceară să şi-o radă. 

— Sticla era prinsă în rame, nu? Nuielele sunt soluţia. 
Descojeşte-le, încrucişează-le şi foloseşte scoarță ca să le legi în 
rame. Stai să-ţi arăt. Se mişcă prin grădină, adunând nuiele şi 
bețe, scuturând zăpada de pe ele. Când avu destule, păşi peste 
ambele ziduri, cu un singur pas mare, şi se ghemui în mijlocul 
curţii. Sansa se apropie să vadă ce face. Petyr avea mâini 
îndemânatice şi sigure şi, în scurt timp, făcu o împletitură de 
nuiele, asemănătoare cu cea care acoperea grădinile de sticlă 
ale Winterfellului. Bineînţeles, sticla va trebui să ne-o imaginăm, 
spuse el, lăsând-o pe Sansa să continue. 

— E perfect, spuse ea. 

Petyr îi atinse faţa: 

— Şi asta la fel. 

Sansa nu înţelegea: 

— Ce e la fel? 

— Zâmbetul tău, doamna mea. Să-ţi fac încă unul? 

— Dacă vrei... 

— Nimic nu mi-ar face mai multă plăcere. 

Sansa ridica pereţii grădinilor de sticlă, în timp ce Degețel le 
acoperea, iar când terminară acolo, el o ajută să extindă zidurile 
şi să ridice cazarma. Când folosi bețe pentru podurile acoperite, 
acestea rezistară, întocmai cum spusese el. Prima Fortăreaţă era 
destul de simplu de ridicat, un vechi turn circular, dar Sansa se 
poticni din nou când ajunse să pună garguiele pe creasta 
zidurilor. Din nou, Petyr avea răspunsul: 

— A nins peste castelul nostru, doamna mea, îi explică el. Cum 
arată garguiele când sunt acoperite de zăpadă? 

Sansa închise ochii, să le vadă în amintire. 

— Sunt doar nişte grămezi albe. 

— Păi, vezi? Garguiele sunt greu de făcut, dar grămezile albe 
n-ar trebui să ne dea bătăi de cap. Şi iată-le, acolo. 

Turnul Prăbuşit era şi mai uşor de făcut. Modelară împreună 
un turn înalt, îngenunchind unul lângă altul ca să-l rostogolească 
şi, când îl ridicară, Sansa îşi vâri degetele deasupra, luă un pumn 
de zăpadă şi i-l aruncă direct în faţă. Petyr scânci, iar zăpada i se 
strecură sub guler. 

— A fost necuviincios, doamna mea. 

— După cum a fost şi să mă aduci aici, când ai jurat să mă 
duci acasă. 

Se întreba de unde îi venise acest curaj, să-i vorbească atât de 
direct. De la Winterfell, gândi ea. Sunt mai puternică între 
zidurile Winterfellului. 

Chipul lui deveni grav. 

— Da, te-am înşelat în privinţa asta... şi într-o altă privinţă. 

Stomacul îi tremura. 

— Care altă privinţă? 

— Ţi-am spus că nimic nu mi-ar face mai multă plăcere decât 
să te ajut la castel. Mă tem că şi asta a fost o minciună. Altceva 
mi-ar face şi mai multă plăcere. Se apropie. Asta. 

Sansa încercă să se dea înapoi, dar el o trase în braţele lui şi, 
dintr-odată, o sărută. Incercă, fără vlagă, să i se opună, dar nu 
reuşi decât să se lipească şi mai mult de el. Avea gust de mentă. 
Preţ de o clipită, cedă sărutului lui... apoi îşi întoarse faţa şi se 
eliberă: 

— Ce faci? 

Petyr îşi aranja mantia. 

— Sărut o fecioară de zăpadă. 

— Ar trebui s-o săruţi pe ea. Sansa aruncă o privire spre 
balconul Lysei, dar era gol acum. Pe soţia ta. 

— O sărut. Lysa n-are nici un motiv să se plângă. Zâmbi. Aş 
vrea să te poţi vedea, doamna mea. Eşti atât de frumoasă. Eşti 
acoperită de zăpadă, ca un pui de urs, dar faţa ţi-e îmbujorată şi 
abia mai respiri. De când eşti aici? Trebuie să-ţi fie foarte frig, 
Lasă-mă să te încălzesc, Sansa. Scoate-ţi mănuşile şi dă-mi 
mâinile. 

— Nu. Petyr vorbea aproape ca Marillion în noaptea când se 
îmbătase, la nuntă. Numai că de data aceasta, Lothor Brune nu 
avea să mai vină s-o salveze. N-ar fi trebuit să mă săruţi. Aş fi 
putut să-ţi fiu fiică. 

— Ai fi putut, recunoscu el, cu un zâmbet melancolic. Dar nu 

eşti, nu-i aşa? Eşti fiica lui Eddard Stark şi a lui Cat. Dar cred că 
s-ar putea să fii chiar mai frumoasă decât era ea la vârsta ta. 

— Petyr, te rog. Vorbea cu glas pierit. Te rog... 

— Un castel? 

Glasul era puternic, ascuţit şi copilăresc. Degețel se întoarse. 

— Lord Robert. Schiţă o plecăciune. N-ar trebui să ieşi în 
zăpadă fără mănuşi. 

— Tu ai făcut castelul de zăpadă, Degețel? 

— Alayne a făcut aproape totul. 

Sansa spuse: 

— Vrea să fie Winterfellul. 

— Winterfellul? Robert era mic pentru cei opt ani ai săi, o 
aşchie de băiat, cu pielea pătată şi ochii mereu înlăcrimaţi. Sub 
braţ ţinea păpuşa de cârpă jerpelită pe care o ducea cu el peste 
tot. 

— Winterfellul este reşedinţa Casei Stark, îi explică Sansa 
viitorului ei soţ. Marele castel din Nord. 

— Nu e aşa de mare. Băiatul îngenunche în faţa porţii. Uite, 
vine un uriaş să-l dărâme. Işi ridică păpuşa în zăpadă şi începu 
s-o mişte spasmodic. Bum, bum, sunt un uriaş, sunt un uriaş, 
cântă el. Ho, ho, ho, deschideţi porţile sau le dobor! Legănând 
păpuşa de picioare, dobori vârful unui bastion, apoi pe al 
celuilalt. 

Era mai mult decât putea îndura. 

— Robert, încetează. 

Insă băiatul legănă păpuşa din nou şi o bucată de zid explodă. 
Sansa încercă să-l prindă de mână, dar înhăţă păpuşa. Se auzi un 
pârâit şi pânza subţire se sfâşie. Dintr-odată, Sansa avea capul 
păpuşii, Robert avea picioarele şi trunchiul, iar umplutura de 
cârpe şi rumeguş era împrăştiată în zăpadă. 

Gura Lordului Robert începu să tremure. 

Se porni cu un simplu tremurat, dar în câteva clipe, era prăbuşit 
peste castel, dând violent din mâini şi din picioare. Turnurile albe 
şi podurile de zăpadă se sfărâmară, prăbuşindu-se în toate 
direcţiile. Sansa rămase înmărmurită de spaimă, dar Petyr 
Baelish îl apucă pe vărul ei de încheieturi şi strigă după maester. 

Străjeri şi slujitoare sosiră într-o clipă, să-l ajute să-l 
liniştească, urmaţi în scurt timp de Maester Colemon. Boala 
tremuratului pe care o avea Robert Arryn nu era o noutate 
pentru oamenii de la Eyrie, iar Lady Lysa îi instruise pe toţi să 

vină degrabă la primul strigăt al băiatului. Maesterul ţinu capul 
micului lord şi îi dădu o jumătate de cupă de vin al viselor, 
murmurând cuvinte liniştitoare. Incet, încet, spasmul părea să 
cedeze, până când nu mai rămase decât un uşor tremur al 
mâinilor. 

— Duceţi-l în apartamentele mele, le spuse Maester Colemon 
străjerilor. Nişte lipitori o să-l liniştească. 

— Eu sunt de vină. Sansa le arătă capul păpuşii. l-am rupt 
păpuşa în două. N-am vrut, dar... 

— Excelenţa Sa distrugea castelul, explică Petyr. 

— Un uriaş, zise băiatul, plângând. Nu eu, uriaşul a distrus 
castelul. Ea l-a omorât! O urăsc! E o bastardă şi o urăsc! Nu 
vreau lipitori! 

— Lordul meu, sângele tău trebuie subţiat, spuse Maester 
Colemon. Sângele rău te face furios şi mânia te face să tremuri. 
Haide acum. 

Se îndepărtară, conducându-l pe băiat. Wobi/u/ meu soț, gândi 
Sansa, contemplând ruinele Winterfellului. Ninsoarea se oprise şi 
era mai frig ca înainte. Se întreba dacă Lordul Robert va tremura 
pe tot parcursul nunţii lor. Joffrey era cel puțin sănătos la trup. O 
furie nebună puse stăpânire pe ea. Ridică o creangă ruptă şi 
înfipse în vârf capul rupt al păpuşii, apoi o vâri în pământ, 
deasupra porţii prăbuşite a castelului ei de zăpadă. Servitorii o 
priviră îngroziţi, dar când Degețel îi văzu isprava, izbucni în râs. 

— Dacă poveştile sunt adevărate, acela nu e primul uriaş al 
cărui cap a sfârşit pe zidurile Winterfellului. 

— Sunt doar basme, spuse ea şi îl lăsă acolo. 

Ajunsă în dormitor, Sansa îşi scoase mantia şi cizmele ude şi 
se aşeză lângă foc. N-avea nici o îndoială că va avea de dat 
socoteală pentru criza Lordului Robert. Poate că Lady Lysa mă va 
alunga. Mătuşa ei nu se dădea în lături să izgonească pe oricine 
o supăra şi nimic n-o supăra mai mult decât oamenii despre care 
bănuia că-i chinuie fiul. 

Sansa s-ar fi bucurat să fie alungată. Castelul Lunii era mult 
mai mare decât Eyrie şi mai plin de viaţă. Lordul Nestor Royce 
părea aspru şi morocănos, dar fiica lui Myranda se ocupa de 
castel şi toată lumea povestea cât era de veselă şi de 
zburdalnică. Era posibil ca nici măcar presupusa origine 
ruşinoasă a Sansei să nu conteze prea mult acolo. Una dintre 
fiicele bastarde ale Regelui Robert era în slujba Lordului Nestor şi 
se spunea că ea şi Lady Myranda erau prietene de nedespărţit, 

ca două surori. 

O să-i spun mătuşii că nu vreau să mă căsătoresc cu Robert. 
Nici măcar Inaltul Septon în persoană n-ar putea declara 
măritată o femeie, dacă refuza să-şi spună jurămintele. Nu era o 
cerşetoare, orice ar spune mătuşa ei. Avea treisprezece ani, era 
femeie măritată, în toată firea, moştenitoarea Winterfellului. li 
era milă uneori de micul ei verişor, dar nici nu-i trecea prin cap 
să dorească să-i fie soţie. Aş prefera să mă mărit din nou cu 
Tyrion. Dacă Lady Lysa ar afla asta, cu siguranţă ar izgoni-o... 
departe de strâmbăturile lui Robert, de tremurăturile şi ochii lui 
înlăcrimaţi, departe de privirile galeşe ale lui Marillion, departe 
de sărutările lui Petyr. O să-i spun, negreşit! 

După-amiaza era pe sfârşite când o chemă Lady Lysa. Sansa 
îşi făcuse curaj toată ziua, dar îndată ce Marillion apăru la uşa ei, 
toate îndoielile o cuprinseră din nou. N 

— Lady Lysa îţi solicită prezența în Sala Înaltă. Ochii 
cântărețului o dezbrăcau în timp ce-i vorbea, dar se obişnuise cu 
asta. 

Marillion era chipeş, fără doar şi poate: copilăros şi suplu, cu 
pielea netedă, părul nisipiu şi un zâmbet fermecător. Dar în Vale 
toată lumea îl ura, în afară de mătuşa ei şi micul Lord Robert. 
După cum spuneau servitorii, Sansa nu era prima fată care îi 
îndurase avansurile, iar celelalte nu-l avuseseră pe Lothor Brume 
să le apere. Dar Lady Lysa nu voia să asculte nici o acuzaţie la 
adresa lui. De când venise la Eyrie, cântăreţul devenise favoritul 
ei. li cânta Lordului Robert să adoarmă în fiecare seară şi îi 
înţepa pe toţi pretendenţii Lysei cu versuri care le luau în râs 
slăbiciunile. Mătuşa ei îl copleşea cu daruri şi aur: veşminte 
scumpe, o brățară de aur, o centură bătută cu pietre ale lunii, un 
cal de rasă. li dăduse până şi şoimul preferat al răposatului ei 
soţ. Toate acestea îl făceau pe Marillion mereu curtenitor în 
prezenţa Lysei şi nespus de arogant în absenţa ei. 

— Mulţumesc, îi spuse Sansa băţoasă. Ştiu drumul. 

Nu vrea să plece. 

— Doamna mi-a spus să te aduc. 

Să mă aducă! Nu-i plăcea cum sună asta. 

— Acum eşti străjer? Degețel îl destituise pe căpitanul gărzii 
de la Eyrie şi îl pusese pe Lothor Brume în locul lui. 

— Trebuie să fii păzită? întrebă ghiduş Marillion. Compun un 
cântec nou, vreau să-ţi spun. Un cântec atât de dulce şi de trist 
că va topi orice inimă îngheţată. Trandafirul de lângă drum se va 

numi. Despre o fată simplă, atât de frumoasă încât vrăjea inima 
oricărui bărbat care o zărea. 

Eu sunt o Stark de Winterfell, ar fi vrut să-i spună. Dar clătină 
din cap şi se lăsă condusă în jos, pe treptele turnului, şi apoi de-a 
lungul unui pod. Sala inaltă fusese închisă de când venise ea la 
Eyrie. Sansa se întreba de ce o deschisese mătuşa ei. In mod 
obişnuit, prefera confortul budoarului ei sau căldura tihnită a 
camerei de audienţe a Lordului Arryn, cu vederea spre cascadă. 

Doi străjeri în mantii azurii flancau uşile de lemn ale Sălii Mari, 
cu suliţele în mâini. 

— Nu intră nimeni cât timp Alayne e cu Lady Lysa, le spuse 
Marillion. 

— Da. 

Oamenii îi lăsară să treacă, apoi îşi încrucişară suliţele. 
Marillion trânti uşile şi le blocă pe dinăuntru cu o a treia suliță, 
mai lungă şi mai groasă decât cele ale străjerilor. 

Sansa fu străbătută de un fior de nelinişte. 

— De ce ai făcut asta? 

— Doamna te aşteaptă. 

Privi împrejur şovăielnică. Lady Lysa stătea pe dais, într-un jilţ 
sculptat din lemn de copac al inimii, singură. La dreapta se afla 
un alt scaun, mai înalt decât al ei, dar Lordul Robert nu şedea pe 
el. Sansa spera că-şi revenise. Dar nu se aştepta ca Marillion să-i 
spună. 

Păşi pe covorul albastru din fir de mătase ce se întindea între 
şirurile de pilaştri canelaţi, subţiri ca nişte lănci. Podelele şi 
pereţii Sălii Inalte erau cu totul din marmură albă ca spuma 
laptelui, cu vinişoare albastre. Raze palide de lumină coborau 
pieziş prin îngustele ferestre arcuite presărate de-a lungul zidului 
vestic. Intre ferestre se aflau torţe fixate în suporturi înalte de 
fier, dar nici una dintre ele nu era aprinsă. Paşii ei călcau uşor pe 
covor. Afară, vântul bătea rece şi singuratic. 

In mijlocul oceanului de marmură albă, până şi lumina soarelui 
părea oarecum rece... dar nici pe departe atât de rece ca mătuşa 
ei. Lady Lysa purta o rochie de catifea de culoarea untului şi un 
colier de safire şi pietre ale lunii. Păru-i arămiu era prins într-o 
coadă groasă care îi cădea pe un umăr. Stătea în jilţul ei şi îşi 
privea nepoata apropiindu-se, cu faţa roşie şi buhăită sub fard şi 
pudră. Lângă ea, pe perete, atârna un stindard uriaş, luna şi 
şoimul Casei Arryn, în crem şi albastru. 

Sansa se opri în faţa daisului şi făcu o reverență. 

— Doamna mea. Ai trimis după mine. Auzea şi acum sunetul 
vântului şi murmurul strunelor pe care Marillion le ciupea în 
capătul sălii. 

— Am văzut ce ai făcut, spuse Lady Lysa. 

Sansa îşi netezi faldurile rochiei. 

— Nădăjduiesc că Lordul Robert se simte mai bine. N-am vrut 
să-i rup păpuşa. Imi dărâma castelul de zăpadă, eu doar... 

— Faci pe naiva cu mine? zise mătuşa ei. Nu vorbeam despre 
păpuşa lui Robert. Te-am văzut sărutându-l. 

In Sala Inaltă se făcu parcă deodată mai frig. Zidurile, podelele 
şi coloanele se transformaseră parcă în gheaţă. 

— El m-a sărutat pe mine. 

Nările Lysei se lărgiră. 

— Şi de ce ar fi făcut asta? Are o soţie care îl iubeşte. O 
femeie adevărată, nu o fetiţă. N-are nevoie de una ca tine. 
Mărturiseşte, copilă. l-ai făcut ochi dulci. Aşa au stat lucrurile. 

Sansa făcu un pas înapoi. 

— Nu-i adevărat. 

— Unde te duci? Ţi-e frică? O asemenea destrăbălare trebuie 
pedepsită, dar n-o să fiu aspră cu tine. [inem un băiat ca ţap 
ispăşitor pentru Robert. Sănătatea lui e precară şi n-ar putea să 
îndure el însuşi biciul. Voi găsi o fată de rând să fie biciuită în 
locul tău, dar mai întâi trebuie să recunoşti deschis ce ai făcut. 
Nu suport minciuna, Alayne. 

— Făceam un castel de zăpadă, spuse Sansa. Lordul Petyr mă 
ajuta şi apoi m-a sărutat. Asta ai văzut. 

— N-ai pic de onoare, zise tăios mătuşa ei. Sau mă crezi 
proastă? Mă crezi, nu-i aşa? Mă iei de proastă. Da, acum îmi dau 
seama. Dar nu sunt proastă. Crezi că poţi avea orice bărbat 
doreşti pentru că eşti tânără şi frumoasă. Să nu crezi că n-am 
observat cum te uiţi la Marillion. Ştiu tot ce s-a petrecut la Eyrie, 
domnişoară. Şi am mai văzut eu altele ca tine. Dar te înşeli dacă 
crezi că ochii mari şi zâmbetul lasciv pot să-l cucerească pe Petyr 
Baelish. Este al meu. Se ridică în picioare. Au încercat cu toţii să 
mi-l ia. Nobilul meu tată, soţul meu, mama ta... Catelyn, mai cu 
seamă. li plăcea şi ei să-l sărute pe Petyr al meu, o, da, îi plăcea. 

Sansa se mai retrase încă un pas. 

— Mama mea? 

— Da, mama ta, nepreţuita ta mamă, propria mea soră, 
Catelyn. Să nu crezi că poţi face pe nevinovata cu mine, 
mincinoasă netrebnică. In toţi acei ani la Riverrun s-a jucat cu 

Petyr de parcă ar fi fost jucăria ei. L-a tachinat cu zâmbete, 
cuvinte dulci şi priviri deocheate şi i-a făcut nopţile un chin. 

— Nu. Mama e moartă, îi venea să strige. A fost propria ta 
soră şi e moartă. N-a făcut asta. N-ar fi făcut asta. 

— De unde ştii tu? Erai acolo? Lysa cobori din scaunul înalt, cu 
fustele învolburându-se. Ai fost cu Lordul Bracken şi Lordul 
Blackwood, când ne-au vizitat, ca să-i înfăţişeze tatălui meu 
vrăjmăşia dintre ei? Cântărețul Lordului Bracken ne-a cântat, iar 
Catelyn a dansat şase dansuri cu Petyr în seara aceea, șase, am 
numărat! Când lorzii au început să se certe, tatăl meu i-a luat sus 
în camera de audienţe, aşa că nu mai era nimeni să ne împiedice 
să bem. Edmure s-a îmbătat, tânăr cum era... iar Petyr a încercat 
s-o sărute pe mama ta, numai că ea l-a respins. l-a râs în nas. 
Părea atât de rănit încât am crezut că o să-mi sară inima din 
piept. Şi după aceea a băut până când a adormit cu capul pe 
masă. Unchiul Brynden l-a dus sus în pat, înainte să-l găsească 
tata aşa. Dar tu nu-ţi aminteşti nimic din toate acestea, aşa-i? O 
privi furioasă. Aşa-i? 

E beată sau nebună? 

— Nu eram născută, doamna mea. 

— Tu nu erai născută, dar eu eram, aşa că să nu te apuci 
să-mi spui tu care e adevărul. Ştiu care e adevărul. L-ai sărutat! 

— El m-a sărutat pe mine, insistă ea. Eu n-am vrut... 

— Taci din gură. Nu ţi-am dat voie să vorbeşti. L-ai ispitit, 
întocmai cum a făcut mama ta în seara aceea, la Riverrun, cu 
zâmbetele şi dansul ei. Crezi c-aş putea uita? In noaptea aceea 
m-am furişat în patul lui, să-i ofer alinare. Am sângerat, dar a 
fost cea mai dulce durere. Mi-a spus atunci că mă iubeşte, dar 
chiar înainte de a adormi la loc, m-a strigat Cat. Cu toate astea, 
am rămas cu el până când cerul a început să se lumineze. Mama 
ta nu-l merita. Nici măcar n-a vrut să-i ofere panglica s-o poarte 
când s-a duelat cu Brandon Stark. Eu i-aş fi dat-o. l-am dat totul. 
Acum e al meu. Nu al Catelynei şi nu al tău. 

Toată dârzenia Sansei pierise în faţa atacului nestăpânit al 
mătuşii ei. Lysa Arryn o înspăimânta mai mult decât o 
înspăimântase vreodată Regina Cersei. 

— E al tău, doamna mea, spuse ea, încercând să pară umilă şi 
spăşită. Pot să-ţi cer îngăduinţa să plec? 

— Nu poţi. Răsuflarea mătuşii sale mirosea a vin. Dacă ai fi 
oricine altcineva, te-aş izgoni. Te-aş trimite jos, la Lordul Nestor, 
la Castelul Lunii sau înapoi la Degete. Cum ţi-ar plăcea să-ţi 

petreci toată viaţa pe ţărmul ăla pustiu, înconjurată de nespălaţi 
şi de căcăreze de oaie? Asta voia tatăl meu pentru Petyr. Toată 
lumea credea că din cauza acelui duel stupid cu Brandon Stark, 
dar nu era aşa. Tata spunea că ar trebui să mulţumesc zeilor că 
un mare lord ca Jon Arryn e dispus să mă ia pângărită, dar eu 
ştiam că o făcea doar pentru săbii. A trebuit să mă mărit cu Jon, 
altfel tatăl meu m-ar fi izgonit, aşa cum a făcut cu fratele lui, dar 
eu pentru Petyr eram născută. lţi spun toate astea ca să înţelegi 
cât de mult ne iubim, cât de mult am suferit şi am visat unul la 
celălalt. Am avut un copil, un copilaş nepreţuit. Lysa îşi lipi 
palmele de pântece, ca şi cum copilul ar fi încă acolo. Când mi 
l-au furat, mi-am jurat că nu voi mai îngădui să se întâmple una 
ca asta niciodată. Jon voia să-l trimită pe iubitul meu Robert la 
Piatra Dragonului şi beţivanul ăla de rege i l-ar fi dat lui Cersei 
Lannister, dar eu nu i-am lăsat... aşa cum n-am să te las pe tine 
să mi-l furi pe Petyr Degețel. Ai auzit, Alayne ori Sansa ori cum te 
mai numeşti? Ai auzit ce ţi-am spus? 

— Da. Jur, n-am să-l mai sărut niciodată, sau... sau să-l 
ispitesc. Sansa credea că asta era ceea ce voia să audă mătuşa 
ei. 

— Aşa, deci acum recunoşti? Tu ai fost, întocmai cum am 
crezut. Eşti desfrânată, ca mama ta. Lysa o apucă de 
încheietură. Vino cu mine acum. Vreau să-ţi arăt ceva. 

— Mă doare, scânci Sansa. Te rog, mătuşă Lysa, n-am făcut 
nimic, jur. 

Mătuşa îi ignoră protestele. 

— Marillion! strigă ea. Am nevoie de tine, Marillion. Am nevoie 
de tine! 

Cântărețul rămăsese discret în fundul sălii, dar la strigătele 
Lysei veni îndată. 

— Doamna mea? 

— Cântă-ne un cântec. Cântă-ne Trădătoare şi frumoasă. 

Marillion îşi trecu degetele peste coarde. 

— Lordul venea-a călare-ntr-o zi, când ploua, tra-la-ala, la-la, 
la-la... 

Lady Lysa o smuci pe Sansa de braţ. Ori mergea, ori o târa, 
aşa că alese să meargă, străbătând jumătate din sală, printre doi 
pilaştri, către uşa albă din lemn de copac al inimii, din peretele 
de marmură. Uşa era zăvorâtă cu trei drugi grei de bronz, dar 
Sansa auzea vântul vuind afară, fără astâmpăr, în preajma ei. 
Când văzu semiluna sculptată în lemn, îşi înfipse picioarele în 

podea. 

— Poarta Lunii. Se smuci, încercând să se elibereze. De ce-mi 
arăţi Poarta Lunii? 

— Acum chiţăi ca un şoricel, dar în grădină ai fost îndrăzneață, 
aşa-i? Ai fost destul de îndrăzneață în zăpadă. 

— Doamna cosea-a într-o zi când ploua, cânta Marillion, 
tra-la-ala, la-la, la-la... 

— Deschide uşa! porunci Lysa. Deschide-o, am zis! Haide, sau 
trimit după străjeri. O îmbrânci pe Sansa în față. Mama ta măcar 
era curajoasă. Ridică drugii! 

Dacă mă supun, mă va lăsa să plec. Sansa apucă unul dintre 
drugii de bronz, îl ridică şi îl aruncă la pământ. Cel de-al doilea 
zăngăni pe marmură, apoi al treilea. Abia atinse zăvorul, că uşa 
grea de lemn zbură spre interior şi se lovi de perete, cu un 
bubuit. Zăpada se adunase pe cadrul uşii şi, când se deschise, 
năvăli toată înăuntru, purtată de o pală de vânt rece. Sansa 
începu să tremure. Incercă să se dea înapoi, dar mătuşa era în 
spatele ei. Lysa o înhăţă de încheietură şi îşi aşeză cealaltă mână 
pe omoplaţii ei, împingând-o cu forţă către uşa deschisă. 

Dincolo era cerul alb, ninsoare şi nimic altceva. . 

— Uită-te în jos, spuse Lady Lysa. Uită-te în jos. Incercă să se 
smulgă din strânsoare, dar degetele mătuşii ei îi săpau în braţ, 
ca nişte gheare. Lysa o îmbrânci din nou şi Sansa ţipă. Piciorul îi 
trecu prin crusta de zăpadă, făcând-o să se desprindă. Nu se afla 
nimic în faţa ei, doar văzduh şi un castel la două sute de metri 
mai jos, agăţat de coasta muntelui. 

— Nu! ţipă Sansa. Mă sperii! In spatele ei, Marillion continua să 
cânte la harpă: 

— Tra-la-ala, la-la, la-la... 

— Mai vrei să te las să pleci? Mai vrei? 

— Nu. Sansa îşi înfipse picioarele în podea şi încercă să se 
împingă în spate, dar mătuşa ei nu se clintea. Nu aşa. Te rog... 
Ridică o mână, zgâriind cu degetele rama uşii, dar nu putea să se 
agaţe, iar picioarele îi alunecau pe marmura udă. Lady Lysa o 
împinse fără cruţare. Era mai grea decât Sansa cu aproape 
douăzeci de kilograme. 

— Doamna se săruta pe o căpită de fân, cânta Marillion. 

Sansa se răsuci într-o parte, înnebunită de frică, şi un picior îi 
alunecă peste abis. Ţipă. 

— Tra-la-ala, la-la, la-la... 

Vântul îi flutură poalele rochiei, muşcând cu dinți reci din 


318 


picioarele ei dezgolite. Simţea fulgii topindu-i-se pe obraji. Sansa 
dădu din mâini, găsi cosiţa groasă, arămie, a Lysei şi o apucă 
strâns. 

— Părul meu! zbieră mătuşa ei. Lasă-mi părul! Tremura, 
hohotea. 

Se legănară la marginea prăpastiei. Departe, auzi străjerii 
izbind cu lăncile în uşă, cerând să fie lăsaţi să intre. Marillion îşi 
curmă cântecul. 

— Lysa! Ce înseamnă asta? Strigătul răsună prin suspine şi 
gâfâieli. Sala Inaltă răsună de paşi. Vino de acolo! Lysa, ce faci? 

Străjerii continuau să bubuie în uşă. Degețel venise pe uşa din 
spate, prin intrarea lorzilor, de după dais. 

Când Lysa se întoarse, slăbi strânsoarea şi Sansa se eliberă. 
Se prăbuşi în genunchi şi în clipa aceea o văzu Petyr Baelish: 

— Alayne, care-i problema aici? 

— Ea. Lady Lysa o apucă pe Sansa de păr. Ea e problema. Te-a 
sărutat. 

— Spune-i, se rugă Sansa. Spune-i că doar făceam un castel... 

— Taci! răcni mătuşa ei. Nu ţi-am dat voie să vorbeşti. Cui îi 
pasă de castelul tău? 

— E doar un copil, Lysa. Fiica lui Cat. Ce voiai să faci? 

— Aveam de gând s-o mărit cu Robert! N-are pic de 
recunoştinţă. Nu... nici decență. Nu eşti al ei, să te sărute. Nu 
eşti al ei! li dădeam o lecţie, atâta tot. 

— Aşa, deci. Işi mângâie bărbia. Cred că acum a înţeles. Nu-i 
aşa, Alayne? 

— Da, suspină Sansa, Am înţeles. 

— Nu vreau s-o mai văd aici! Ochii mătuşii ei străluceau de 
lacrimi. De ce ai adus-o la Vale, Petyr? N-are ce căuta aici. 

— Atunci o vom alunga. Inapoi la Debarcaderul Regelui, dacă 
vrei. Făcu un pas către ele. Las-o să se ridice acum. Las-o să 
plece de lângă uşă. 

— NU! Lysa smuci încă o dată capul Sansei. Zăpada se 
învolbura în jurul lor, făcându-le fustele să plesnească zgomotos. 
Nu poţi s-o doreşti. Nu poți. E o fetiţă proastă şi fără minte. Nu te 
iubeşte cum te-am iubit eu. /ntotdeauna te-am iubit. Am 
dovedit-o, nu-i aşa? Lacrimile şiroiau pe faţa buhăită şi roşie a 
mătuşii sale. Ţi-am dăruit fecioria, ţi-aş fi dăruit un fiu, dar l-au 
ucis cu ceaiul lunii, cu calomfir şi mentă şi pelin, o linguriţă de 
miere şi o picătură de busuioc-de-câmp. N-am fost eu de vină. Eu 
n-am ştiut. Doar am băut ce mi-a dat tata... 

— Ce-a fost a fost, Lysa. Lordul Hoster e mort, la fel şi bătrânul 
lui maester. Degețel se apropie. Ai fost iarăşi în pivniţa de vinuri? 
N-ar trebui să vorbeşti prea mult. Nu vrem ca Alayne să ştie mai 
mult decât trebuie, nu-i aşa? Sau Marillion. 

Lady Lysa îl ignoră. 

— Cat nu ţi-a dat niciodată nimic. Eu ţi-am obţinut prima 
funcţie, eu l-am făcut pe Jon să te aducă la curte, ca să putem fi 
aproape. Mi-ai promis că nu vei uita niciodată asta. 

— Şi nici nu am uitat. Suntem împreună, aşa cum ţi-ai dorit 
dintotdeauna, aşa cum am plănuit întotdeauna. Lasă, te rog, 
părul Sansei... 

— Nu vreau. V-am văzut sărutându-vă în zăpadă. E leit 
maică-sa. Catelyn te-a sărutat în pădurea zeilor, dar ea n-a vrut, 
ea nu te-a dorit niciodată. De ce ai iubit-o pe ea mai mult? Eu am 
fost, întotdeauna am fost eeeeeeeu! 

— Ştiu, iubirea mea. Petyr făcu încă un pas. Şi sunt aici. Nu 
trebuie decât să mă iei de mână, haide. li întinse mâna. N-ai nici 
un motiv să verşi toate lacrimile astea. 

— Lacrimi, lacrimi, /acrimi, hohoti ea isteric. Nu e nevoie de 
lacrimi... dar nu asta ai spus la Debarcaderul Regelui. Mi-ai spus 
să pun lacrimile în vinul lui Jon. Şi am făcut-o. Pentru Robert şi 
pentru noi! Şi i-am scris lui Catelyn şi i-am spus că Lannisterii 
mi-au ucis nobilul soţ, întocmai cum m-ai învăţat tu. A fost aşa de 
isteţ... tu întotdeauna ai fost isteţ, Petyr. l-am spus asta tatălui 
meu, i-am spus: Petyr e aşa de isteţ, se va ridica sus, da, da, şi e 
dulce şi blând şi am un copilaş în burtă... De ce ai sărutat-o? De 
ce? Acum suntem împreună, suntem împreună după atâta timp, 
atât timp, de ce să vrei s-o săruţi pe eaaaaa? 

— Lysa, oftă Petyr, după toate furtunile pe care le-am îndurat, 
ar trebui să ai mai multă încredere în mine. Jur, n-o să mai plec 
niciodată de lângă tine, atât cât vom trăi. 

— Adevărat? întrebă ea, plângând. O, adevărat? Lysa se 
aruncă în braţele lui Degețel, plângând cu sughiţuri. In timp ce se 
îmbrăţişau, Sansa se îndepărtă de-a buşilea de Poarta Lunii şi îşi 
încolăci braţele în jurul celui mai apropiat pilastru. Işi simţea 
inima bubuind. Avea zăpadă în păr, iar pantoful drept îi lipsea. O 
fi căzut. Ridică din umeri şi strânse pilastrul în braţe. 

Degețel o lăsă pe Lysa să plângă la pieptul lui o clipă, apoi îşi 
aşeză palmele pe braţele ei şi o sărută uşor. 

— Dulcea mea soţie geloasă, spuse el, chicotind. Am iubit o 
singură femeie, îţi jur. 

Lysa Arryn zâmbi tremurând: 

— Doar pe mine? O, Petyr, juri? Doar pe mine? 

— Doar pe Cat. O împinse repede, cu putere. 

Lysa se împletici, cu picioarele alunecând pe marmura udă. 
Apoi dispăru. Nu ţipă. Timpul se opri în loc şi singurul sunet din 
lume era vântul. 

Marillion gâfăi: 

— Tu... tu... 

Străjerii strigau dincolo de uşă, lovind cu capătul lăncilor grele. 
Lordul Petyr o ridică pe Sansa în picioare. 

— Nu eşti rănită? Când Sansa clătină din cap, el îi spuse: 
Atunci fugi şi lasă străjerii să intre. Grăbeşte-te, n-avem timp de 
pierdut. Acest cântăreţ mi-a ucis nobila soţie. 

EPILOG 


Drumul ce urca la Pietrele Vechi ocolea de două ori muntele 
înainte de a ajunge în vârf. Pietros şi plin de hăţişuri, ar fi fost 
greu de urcat chiar şi pe vreme prielnică, dar ninsoarea din 
noaptea precedentă îl lăsase noroios. WMinsoare toamna în 
ținuturile riverane e împotriva firii, gândi Merrett posomorât. Nu 
fusese cine ştie ce ninsoare, doar cât să acopere pământul peste 
noapte. Cea mai mare parte începuse să se topească îndată ce 
soarele se ivise pe cer. Cu toate acestea, Merrett o privea ca pe 
un semn rău. Între ploi, puhoaie, pârjol şi război, pierduseră două 
recolte şi o bună parte din a treia. O iarnă timpurie ar însemna 
foamete pe tot cuprinsul ținuturilor riverane. O mulţime de 
oameni ar flămânzi şi unii dintre ei ar muri. Merrett nu putea 
decât să spere că nu va fi unul dintre ei. Totuşi, s-ar putea să 
fim. Cu norocul meu, chiar s-ar putea. N-am avut niciodată noroc. 

La poalele castelului părăginit, versanţii mai joşi ai muntelui 
erau acoperiţi de o pădure atât de deasă încât zeci de tâlhari s-ar 
fi putut ascunde acolo. S-ar putea să mă pândească în clipa asta. 
Merrett aruncă o privire împrejur şi nu văzu nimic, doar orz 
sălbatic, ferigi, rogoz şi tufe de mure, printre pini şi sequoia 
verzi- cenuşii. In altă parte, velnişi şi frasini şi stejari pitici 
năpădeau pământul ca buruienile. Nici urmă de tâlhar, dar asta 
nu însemna prea mult. Tâlharii ştiau să se ascundă mai bine 
decât oamenii cinstiţi. 

Merrett ura pădurile, la drept vorbind, iar pe tâlhari îi ura şi 
mai mult. 

„Tâlharii mi-au furat viaţa”, se plângea adesea la beţie. Prea 
des se îmbăta, spunea tatăl său, des şi zgomotos. Cât se poate 
de adevărat, gândi el cu mâhnire. La Gemeni, trebuia să te 
remarci într-un fel, altfel lumea uita că exişti, dar descoperise că 
renumele de cel mai mare beţivan de la castel nu-l prea ajutase 
să-şi sporească perspectivele. Cândva speram să devin cel mai 
mare cavaler care a coborât vreodată lancea. Zeii mi-au luat 
asta. De ce n-aş bea o cupă de vin, din când în când? Imi vindecă 
durerile de cap. In plus, nevasta mea e o scorpie, tatăl meu mă 
disprețuieşte, copiii nu sunt buni de nimic. Pentru ce să stau 
treaz? 

Dar acum era treaz. Ei, bine, băuse două cornuri de bere la 

micul dejun şi o cupă mică de vin roşu la plecare, dar asta numai 
ca să nu-i bubuie capul. Merrett simţea durerea strecurându-i-se 
în spatele ochilor şi ştia că dacă i-ar da cea mai mică ocazie, în 
curând s-ar simţi ca şi cum ar avea o furtună cu tunete şi fulgere 
între urechi. Uneori suferea atât de cumplit încât nici să plângă 
nu putea, de durere. Atunci nu putea decât să stea întins în patul 
lui, în camera întunecată, cu o cârpă umedă peste ochi şi să 
blesteme tâlharul necunoscut care îi făcuse asta. 

Numai gândindu-se, îl cuprinse neliniştea. Nu-şi putea permite 
acum o durere de cap. Dacă îl aduc pe Petyr teafăr acasă, 
norocul meu se va schimba. Avea aurul, nu trebuia decât să urce 
până la Pietrele Vechi, să-i întâlnească pe afurisiţii de tâlhari în 
castelul părăginit şi să facă schimbul. O simplă răscumpărare. 
Nici măcar el nu putea s-o sfeclească... dacă nu cumva se alegea 
cu o durere de cap, una atât de puternică încât să nu fie în stare 
să se ţină pe cal. Trebuia să ajungă la ruine înainte de asfinţitul 
soarelui, nu să plângă, chircit la marginea drumului. Merrett îşi 
frecă tâmpla cu două degete. /ncă o dată în jurul muntelui şi am 
ajuns. Când sosise mesajul şi el se oferise să ducă 
răscumpărarea, tatăl lui se încruntase, zicând: 

— Tu, Merrett? 

Şi începuse să râdă pe nas, acel he-he-he înfiorător al lui. 
Merrett fusese nevoit pur şi simplu să-l implore înainte să-i dea 
lui punga afurisită cu aur. 

Ceva se mişcă în tufişuri, la marginea drumului. Merrett trase 
de hăţuri şi scoase sabia, însă era doar o veveriţă. 

— Ridicol, îşi spuse. Vâri sabia înapoi în teacă, fără ca măcar 
s-o fi scos. Tâlharii nu au coadă. La naiba, Merrett, păstrează-ţi 
cumpătul. Inima îi bubuia în piept, ca unui novice în prima lui 
misiune. De parcă asta ar fi pădurea regelui şi ar urma să mă 
întâlnesc cu vechea Frăție, nu cu ceata amărâtă de tâlhari a 
lordului fulgerului. Pentru o clipă, fu ispitit s-o ia înapoi şi să se 
oprească la prima crâşmă. Punga cu aur i-ar plăti o grămadă de 
bere, destulă ca să uite de Petyr Băşicuţă. N-au decât să-l 
spânzure, şi-a făcut-o cu mâna lui. Nu e decât ceea ce merită, 
dacă s-a apucat s-o ia razna cu o târtă, ca un cerb în călduri. 

Capul începuse să-i zvâcnească, mai încet acum, dar ştia că în 
curând va fi mai rău. Merrett se masă la rădăcina nasului. Chiar 
nu avea dreptul să-l judece aşa de aspru pe Petyr. Am făcut şi eu 
acelaşi lucru când am fost de vârsta lui. |n cazul lui, nu se 
alesese decât cu sifilis, dar nu trebuia să-l condamne. Târfele îl 

aveau pe vino-ncoa', nimic de zis, mai ales dacă aveai o faţă ca 
aceea a lui Petyr. Bietul de el era însurat, dar ea era doar 
jumătate din problemă. Nu numai că avea de două ori vârsta lui, 
dar se culca şi cu Walder, fratele lui, dacă zvonurile erau 
adevărate. |n jurul Gemenilor se ţeseau întotdeauna o 
sumedenie de poveşti şi doar puţine aveau un sâmbure de 
adevăr, dar în cazul de faţă, Merrett n-avea nici o îndoială. 
Walder cel Negru era un om care lua ceea ce voia, chiar şi soţia 
fratelui său. Pusese mâna şi pe nevasta lui Edwyn, asta ştia toată 
lumea. Frumoasa Walda se furişa din când în când în patul lui şi 
unii spuneau chiar că Walder o cunoscuse pe cea de-a şaptea 
doamnă Frey mult mai bine decât ar fi trebuit. Nu era de mirare 
că Walder cel Negru refuza să se însoare. De ce să cumperi o 
vacă, dacă găseşti peste tot ugere care aşteaptă să fie mulse? 

Injurând printre dinţi, Merrett vâri pintenii în coastele calului şi 
îşi continuă urcuşul. Oricât de ispitit era să bea tot aurul, ştia că 
dacă nu se întorcea cu Petyr Băşicuţă, putea la fel de bine să nu 
se mai întoarcă. 

Lordul Walder avea să împlinească în curând nouăzeci şi doi 
de ani. Incepuse să-şi piardă auzul, avea ochii aproape orbi şi 
guta se agravase atât de mult încât trebuia să fie cărat în braţe 
peste tot. Toţi fiii lui erau de acord că n-avea cum s-o mai ducă 
mult. Și când nu va mai fi, totul se va schimba, şi nu spre bine. 
Tatăl său era cârcotaş şi încăpățânat, cu o voinţă de fier şi o 
limbă ascuţită, dar avea grijă de ai lui, chiar şi de cei care-l 
supăraseră şi îl dezamăgiseră. Chiar şi de cei ale căror nume nu 
şi le putea aminti. Dar după ce nu va mai îi... 

Dacă Ser Stevron ar fi fost moştenitor, altfel ar fi stat lucrurile. 
Bătrânul îl pregătise vreme de şaizeci de ani şi îi vârâse în cap că 
sângele apă nu se face. Dar Stevron murise alăturându-i-se 
Tânărului Lup în expediţia din vest - „de atâta aşteptare, 
bineînţeles”, remarcase Lothar Ologul când sosise corbul cu 
vestea - iar fiii şi nepoţii lui erau altă plămadă. Ser Ryman, fiul lui 
Stevron, urma acum la tron: un om încuiat, căpos şi hrăpăreţ. lar 
după Ryman veneau fiii lui, Edwyn şi Walder cel Negru, care erau 
şi mai răi. 

— Ca norocul, spusese odată Lothar Ologul, se urăsc între ei 
mai mult decât ne urăsc pe noi. 

Merrett nu era sigur că era un noroc şi, la drept vorbind, 
Lothar însuşi ar putea fi mai periculos decât oricare dintre ei. 
Lordul Walder poruncise măcelul de la nunta lui Roslin, dar 

Lothar Ologul fusese cel care îl pusese la punct împreună cu 
Roose Bolton, până la fiecare cântec care avea să fie cântat. 
Lothar era un foarte amuzant tovarăş de pahar, dar Merrett n-ar 
avea niciodată nesăbuinţa să îi întoarcă spatele. La Gemeni, 
învăţai repede că nu poţi să te încrezi decât în fraţii buni şi nici în 
ei prea mult. 

Când bătrânul va muri, era de aşteptat ca fiecare fiu să-şi 
vadă numai de interesul lui. Şi fiecare fiică. Noul Lord de 
Crossing avea să păstreze la Gemeni câţiva dintre unchi, nepoți 
şi veri, cei pe care se întâmpla să-i agreeze sau în care avea 
încredere, ori mai degrabă cei de care credea că se poate folosi. 
Pe ceilalți ne va azvârli afară, să ne purtăm singuri de grijă. 

Perspectiva îl neliniştea nespus pe Merrett. În mai puţin de trei 
ani va împlini patruzeci, prea bătrân ca să înceapă viaţa de 
cavaler rătăcitor... chiar dacă ar fi fost cavaler, ceea ce, din 
întâmplare, nu era. Nu avea pământuri şi nici bogății. Avea 
hainele de pe el, dar în rest mai nimic, nici măcar calul pe care-l 
călărea. Nu era destul de deştept ca să fie maester, nici pios ca 
să fie septon ori destul de aprig ca să fie mercenar. Zei; nu mi-au 
dăruit nimic altceva decât obârşia, şi cu atât m-am ales. La ce 
bun să fii născut într-o Casă bogată şi puternică, dacă erai cel 
de-al nouălea fiu? Punând la socoteală nepoţii şi strănepoţii, 
Merrett avea şanse mai mari să fie ales Inalt Septon decât să 
moştenească Gemenii. 

N-am noroc, îşi zise cu amărăciune. N-am avut niciodată nici 
un dram afurisit de noroc. Era un bărbat voinic, cu pieptul şi 
umerii largi, chiar dacă de statură medie. In ultimii zece ani 
devenise moale şi cărnos, ştia asta, dar în tinereţe, fusese 
aproape la fel de robust ca Ser Hosteen, cel mai în vârstă dintre 
fraţii lui buni, care era considerat cel mai puternic dintre urmaşii 
Lordului Walder Frey. In copilărie, fusese trimis la Crakehall, să 
slujească în familia mamei sale ca paj. Când bătrânul Lord 
Summer îl făcuse scutier, toată lumea a presupus că, în câţiva 
ani, va deveni Ser Merrett, dar haiducii din Frăția Pădurii Regelui 
îi zădărniciseră toate planurile. În timp ce tovarăşul lui, scutierul 
Jaime Lannister, se acoperea de glorie, Merrett luase mai întâi 
sifilis de la o vivandieră, apoi reuşise să fie capturat de o femeie, 
cea căreia i se spunea Căprioara Albă. Lordul Summer îl 
răscumpărase de la haiduci, dar chiar în bătălia următoare, 
fusese doborât de o lovitură de buzdugan care îi zdrobise coiful 
şi îl lăsase fără cunoştinţă timp de două săptămâni. Mai târziu a 

aflat că nimeni nu-i mai dăduse nici o şansă. 

Merrett nu murise, dar vremea luptelor se sfârşise pentru el. Şi 
cea mai slabă lovitură la cap îi provoca o durere orbitoare, până 
la lacrimi. In aceste condiţii, nu se punea problema să devină 
cavaler, i-a spus cu blândeţe Lordul Summer. A fost trimis înapoi 
la Gemeni, să înfrunte disprețul otrăvit al Lordului Walder. 

După aceea, lucrurile merseseră din ce în ce mai prost. Tatăl 
său reuşise cumva să-i găsească o partidă bună: s-a însurat cu 
una dintre fiicele Lordului Darry, pe când Casa Darry era în 
grațiile Regelui Aerys. Dar se părea că, îndată ce Merrett îi luase 
nevestei sale fecioria, Aerys şi-a pierdut tronul. Spre deosebire 
de Casa Frey, Casa Darry fusese o proeminentă susținătoare a 
Targaryenilor, ceea ce i-a costat jumătate din pământuri, cea 
mai mare parte a averilor şi aproape toată puterea. Cât despre 
nobila lui soţie, l-a considerat o mare dezamăgire încă de la 
început şi a insistat să aducă pe lume doar fete ani la rând, trei 
vii, una născută moartă şi alta care a murit în leagăn, până când, 
în sfârşit, a născut un fiu. Fiica lui cea mare se dovedise o târfă, 
cea de-a doua o nesătulă. Când Ami a fost prinsă în grajduri cu 
nu mai puţin de tre; rândaşi, a fost obligat s-o mărite cu un 
netrebnic de cavaler rătăcitor. Situaţia nu avea cum să 
degenereze mai mult... până când Ser Pate a hotărât că ar putea 
să-şi câştige un renume învingându-l pe Gregor Clegane. Ami se 
întorsese acasă văduvă, spre dezamăgirea lui Merrett şi spre 
nemărginita încântare a fiecărui grăjdar de la Gemeni. 

Merrett îndrăznise să mai spere că norocul îi va surâde, în 
sfârşit, când Roose Bolton a ales să se însoare cu Walda în locul 
uneia dintre verişoarele ei mai suple şi mai frumoase. Alianţa cu 
Bolton era importantă pentru Casa Frey şi fiica lui contribuise la 
întărirea acesteia. Se gândea că nu era lucru mic. Bătrânul îi 
deschisese curând ochii: 

— A ales-o pe ea fiindcă e grasă, i-a spus Lordul Walder. Crezi 
că Bolton dă doi bani pe faptul că e odrasla ta? Crezi c-a stat şi 
s-a gândit: „Heh, Merrett Mocofanul, el e omul pe care-l vreau de 
socru”? Walda ta e o purcea în mătase, de aia a ales-o şi n-am 
de gând să-ţi mulţumesc pentru asta. Am fi putut avea aceeaşi 
alianţă la jumătate de preţ, dacă purceluşa ta ar mai fi lăsat 
lingura din mână din când în când. 

Ultima dintre umiliri îi fusese aruncată cu un zâmbet, când 
Lothar Ologul îl chemase să discute rolul lui la nunta lui Roslin. 

— Cu toţii trebuie să ne jucăm rolul, în funcţie de talentul 

fiecăruia, i-a spus fratele său vitreg. Tu vei avea o sarcină şi 
numai una, Merrett, dar cred că ţi se potriveşte de minune. 
Vreau să ai grijă ca Marelejon Umber să se îmbete de să nu se 
poată ţine pe picioare, darămite să mai şi lupte. 

Și nici măcar asta nu am reuşit. || ademenise pe uriaşul om al 
Nordului să bea atât vin cât ar fi omorât trei oameni obişnuiţi, 
dar după ce o duseseră pe Roslin în dormitor, Marelejon reuşise 
să înhaţe sabia primului om care l-a acostat şi să-i rupă braţul 
dintr-o mişcare. Opt oameni se chinuiseră să-l pună în lanţuri şi 
strădania lor lăsase doi oameni răniţi, unul mort şi pe bietul, 
bătrânul Ser Leslyn Haigh fără jumătate de ureche. Când n-a mai 
putut lupta cu mâinile, Umber luptase cu dinţii. 

Merrett se opri o clipă şi închise ochii. Capul îi bubuia ca 
afurisita de tobă de la nuntă şi, preţ de o clipă, abia se mai ţinu 
în şa. Trebuie să merg mai departe, îşi spuse el. Dacă l-ar putea 
aduce pe Petyr Băşicuţă înapoi, cu siguranţă ar ajunge în grațiile 
lui Ser Ryman. Poate că Petyr era o persoană sâcâitoare, dar nu 
era nici rece ca Edwyn, nici aprins ca Walder cel Negru. Băiatul 
îmi va fi recunoscător pentru contribuția mea şi tatăl său va 
vedea că sunt un om loial, pe care merită să-l ai în preajmă. 

Dar numai dacă ajungea acolo înainte de apusul soarelui, cu 
aurul. Merrett aruncă o privire spre cer. Tocmai la timp. Avea 
nevoie de ceva să-şi potolească tremurul mâinilor. Ridică plosca 
atârnată de şa, o destupă şi luă o duşcă zdravănă. Vinul era 
vâscos şi dulce, atât de întunecat încât era aproape negru, dar, 
o, zei, ce bun era! 

Zidul de apărare al Pietrelor Vechi înconjurase cândva 
sprânceana muntelui ca o coroană pe capul unui rege. Doar 
fundaţiile mai rămăseseră, şi câteva mormane, înalte până la 
brâu, de pietre sfărâmate năpădite de licheni. Merrett înainta 
de-a lungul zidului până când ajunse pe locul unde trebuia să se 
fi aflat casa porţii. Aici dărâmăturile erau risipite peste tot şi fu 
nevoit să descalece şi să-şi ducă buiestraşul de căpăstru printre 
ele. La apus, soarele dispăruse în spatele unor troiene de nori. 
Orz sălbatic şi ferigi acopereau povârnişul şi, într-un loc, între 
zidurile dispărute, buruienile creşteau înalte până la brâu. 
Merrett îşi clătină sabia în teacă şi privi atent împrejur, dar nu 
văzu nici un haiduc. Se poate să fi ajuns în altă zi? Se opri şi îşi 
frecă tâmplele cu degetele mari, dar durerea din spatele ochilor 
nu se domolea. Şapte iaduri blestemate... 

De undeva, din adâncul castelului, venea o muzică 

îndepărtată, purtată de vânt, printre copaci. 

Merrett începu să tremure, în ciuda mantiei. Deschise plosca şi 
mai luă o înghiţitură de vin. Aş putea pur şi simplu să încalec, să 
merg în Oraşul Vechi şi să beau tot aurul. Nu iese niciodată nimic 
bun când ai de-a face cu haiduci. Când îl ţinuse ostatic, Wenda, 
mica ticăloasă, îi făcuse o căprioară pe o fesă, cu fierul înroşit. 
Nu era de mirare că soţia lui îl dispreţuia. Trebuie să-mi termin 
treaba. Poate că Petyr Băşicuță va fi, într-o zi, Lord de Crossing. 
Edwyn n-are fiii, iar Walder cel Negru, doar bastarzi. Petyr îşi va 
aminti cine a venit după el. Mai luă o înghiţitură, astupă plosca şi 
îşi conduse calul printre pietre sfărâmate, orz sălbatic şi copaci 
firavi, biciuiţi de vânt, urmărind sunetele către porţile de 
odinioară ale castelului. 

Frunze moarte zăceau la pământ, într-un strat gros, ca nişte 
soldaţi după o mare bătălie. Un bărbat în veşminte verzi, peticite 
şi decolorate, stătea cu picioarele încrucişate deasupra unui 
mormânt de piatră, ros de vânturi, plimbându-şi degetele pe 
strunele unei harpe de lemn. Muzica era dulce şi tristă. Merrett 
cunoştea cântecul. Sus, printre munții regilor dispăruți, Jenny 
dansa cu nălucile ei... 

— Dă-te jos de acolo, zise Merrett. Stai pe un rege. 

— Bătrânul Tristifer nu se sinchiseşte de fundul meu osos. 
Ciocanul Dreptăţii i se spunea. A trecut multă vreme de când n-a 
mai auzit un cântec nou. Haiducul sări jos. Suplu şi sprinten, 
avea o faţă îngustă şi o căutătură de vulpe, dar gura lui era atât 
de mare încât zâmbetul părea să-i atingă urechile. Câteva şuviţe 
de păr moale, castaniu, îi fluturau pe frunte. Le dădu la o parte 
cu mâna liberă şi spuse: lţi aminteşti de mine, lordul meu? 

— Nu, răspunse Merrett. De ce mi-aş aminti? 

— Am cântat la nunta fiicei tale. Şi destul de bine, mi s-a 
părut. Acel Pate cu care s-a măritat mi-era văr. Suntem cu toţii 
veri la Şapte Pâraie. Asta nu l-a împiedicat să facă pe zgârcitul 
când a trebuit să mă plătească. Ridică din umeri. Cum de nobilul 
tău tată nu mă cheamă niciodată să cânt la Gemeni? Nu fac 
destulă gălăgie pentru Înălţimea Sa? Îi place gălăgia, am auzit. 

— Ai adus aurul? întrebă un glas răguşit, din spatele lui. 

Merrett avea gâtlejul uscat. Haiduci afurisiţi, se ascund 
întotdeauna în tufişuri. La fel se întâmplase şi în pădurea regelui: 
ziceai c-ai prins cinci şi alţi zece ţâşneau ca din senin. 

Când se întoarse, erau cu toţii în jurul lui, o şleahtă slută de 
bătrâni cu pielea tăbăcită, flăcăi cu obrajii întinşi, mai tineri decât 

Petyr Băşicuţă, toţi îmbrăcaţi în zdrenţe de pânză aspră, piele 
fiartă şi bucăţi de armuri luate de pe cadavre. Cu ei era o singură 
femeie, înfofolită într-o mantie cu glugă, de trei ori mai mare 
decât ea. Merrett era prea tulburat ca să-i numere, dar păreau a 
fi o duzină, poate douăzeci. 

— Am pus o întrebare. Cel care vorbea era un bărbat voinic, 
bărbos, cu dinţi verzi, strâmbi, şi nasul turtit, mai înalt decât 
Merrett, dar nu aşa de pântecos. Purta o cască pe cap şi o 
mantie galbenă pe umerii-i largi. Unde ţi-e aurul? 

— In desaga de şa. O sută de dragoni de aur. Merrett îşi drese 
glasul: O să-i primiţi când voi vedea că Petyr... 

Un haiduc îndesat, cu un singur ochi, se apropie cu paşi mari, 
înainte ca Merrett să termine ce avea de spus, îşi vâri 
nestingherit mâna în desagă şi găsi punga. Merrett dădu să-l 
înhaţe, dar apoi se răzgândi. Haiducul dezlegă punga, scoase o 
monedă şi o muşcă. 

— La gust e-n regulă. Cântări punga în mână: Şi la pipăit. 

Au de gând să ia aurul şi să-l păstreze pe Petyr, gândi Merrett 
cuprins dintr-odată de panică. 

— Asta e toată răscumpărarea. Tot ce aţi cerut. Palmele îi 
asudau. Şi le şterse de pantaloni. Care dintre voi e Beric 
Dondarion? Dondarion fusese lord înainte să se facă haiduc, 
poate că era, încă, un om de onoare. 

— Păi, ăla sunt eu, zise bărbatul chior. 

— Eşti un mincinos nenorocit, Jack, zise bărbatul cu barba 
lungă, cel în mantie galbenă. E rândul meu să fiu Lordul Beric. 

— Asta înseamnă că eu trebuie să fiu Thoros? Cântărețul râse. 
Lordul meu, regret că trebuie să-ţi spun, dar Lordul Beric a avut 
treabă în altă parte. Vremurile sunt tulburi şi sunt multe bătălii 
de purtat. Dar o să ne descurcăm întocmai ca el, să n-ai pic de 
teamă. 

Merrett avea teamă, şi încă din belşug. Şi pe deasupra, îi 
bubuia capul. 

— V-aţi căpătat aurul, zise el. Daţi-mi nepotul şi am plecat. 
Petyr îi era, de fapt, nepot pe jumătate, dar n-avea rost să intre 
în amănunte. 

— E în pădurea zeilor, spuse omul cu mantia galbenă. Te 
ducem la el. Notch, ţine tu calul ăsta. 

Merrett îi întinse căpăstrul fără tragere de inimă. Nu vedea ce 
altceva putea să facă. 

— Plosca mea, se auzi spunând. O înghiţitură de vin, să-mi 

potolesc... 

— Nu bem cu cei de teapa ta, i-o tăie mantia galbenă. Pe aici. 
Vino după mine. 

Frunzele foşneau sub picioarele lor şi fiecare pas înfigea o 
suliță de durere în tâmpla lui Merrett. Inaintau în tăcere, cu 
vântul şuierând în jurul lor. Ultimele raze de lumină ale soarelui 
la asfinţit licăreau în ochii lor, pe când urcau movilele acoperite 
de muşchi, tot ce mai rămăsese din donjon. Dincolo era pădurea 
zeilor. 

Petyr Băşicuţă atârna de creanga unui stejar, cu ştreangul 
strâns în jurul gâtului său lung. Pe faţa înnegrită, ochii îi ieşeau 
din orbite, privindu-l pe Merrett acuzator. A; venit prea târziu, 
păreau să spună. Dar sosise la timp. Sosise la timp. Exact când 
i-au spus. 

— L-aţi omorât, spuse el cu glas răguşit. 

— Foc de isteţ, omul ăsta, zise chiorul. 

Un zimbru tropăia prin capul lui Merrett. Mamă, ai milă, gândi 
el. 

— Am adus aurul. 

— Frumos din partea ta, spuse amabil cântăreţul. Vom avea 
grijă să-l cheltuim cu folos. 

Merrett întoarse privirea de la Petyr. Simţea un gust amar în 
fundul gâtului. 

— Nu... n-aţi avut nici un drept. 

— Am avut un ştreang, zise mantia galbenă. E destul de drept. 

Doi dintre haiduci îl înhăţară pe Merrett de mâini şi i le legară 
strâns la spate. Era prea uluit ca să protesteze. 

— Nu, reuşi el să îngaime. Am venit doar ca să-l răscumpăr pe 
Petyr. Aţi spus că dacă aveţi aurul până la apusul soarelui, n-o să 
păţească nimic... i 

— Păi, zise cântăreţul, aici ne-ai prins, lordul meu. Întâmplător, 
a fost un fel de minciună. 

Haiducul chior se apropie cu un colac mare de sfoară de 
cânepă. Răsuci un capăt pe după gâtul lui Merrett, strânse şi îi 
legă un nod sub ureche. Celălalt capăt îl aruncă peste creanga 
stejarului. Bărbatul voinic cu mantie galbenă îl prinse. 

— Ce faceţi? Merrett ştia cât de prostească era întrebarea, dar 
nu-i venea să creadă, nici măcar acum, ce se întâmpla. N-aţi 
îndrăzni vreodată să spânzurați un Frey. 

Mantia galbenă râse. 

— Astălalt, băiatul bubos, a zis acelaşi lucru. 

Nu vorbeşte serios. Nu se poate să vorbească serios. 

— Tata o să vă plătească. Puteţi să mă răscumpăraţi cu bani 
frumoşi. Valorez mai mult decât Petyr, de două ori mai mult. 

Cântărețul oftă. 

— O fi Lordul Walder pe jumătate orb, dar nu-i aşa de prost ca 
să muşte de două ori aceeaşi momeală. Mă tem că data viitoare 
o să trimită o sută de săbii în loc de o sută de dragoni. 

— Da. Merrett încerca să pară aspru, dar glasul îl trăda. O să 
trimită o mie de săbii şi o să vă omoare pe toţi. 

— Mai întâi trebuie să ne prindă. Cântărețul aruncă o privire 
către Petyr. Şi nu ne poate spânzura de două ori, ce zici? Scoase 
un sunet melancolic de pe strunele harpei sale de lemn. Gata 
acum, nu te mai scăpa pe tine. Nu trebuie decât să-mi răspunzi 
la o întrebare şi le spun să-ţi dea drumul. 

Merrett era gata să le spună orice, dacă asta îi putea salva 
viaţa. A 

— Ce vrei să ştii? Iti spun adevărul, jur. 

Haiducul îi zâmbi încurajator. 

— Păi, întâmplarea face să căutăm un câine care a fugit. 

— Un câine? Merrett nu pricepea. Ce fel de câine? 

— Răspunde la numele de Sandor Clegane. Thoros zice că se 
îndrepta spre Gemeni. Am dat de plutaşii care l-au trecut peste 
Trident şi de bietul amărât pe care l-a jefuit pe drumul regelui. 
L-ai văzut cumva la nuntă? 

— Nunta Roşie? Merrett avea senzaţia că ţeasta îi era pe cale 
să explodeze, dar încercă să-şi amintească. Fusese atâta 
zăpăceală, dar cu siguranţă cineva ar fi pomenit de câinele lui 
Joffrey, dacă ar fi fost văzut adulmecând prin preajma Gemenilor. 
N-a fost în castel. Nici în sala de ospăț... Se poate să fi fost la 
ospăţul bastarzilor sau în tabără, dar... nu, cineva ar fi spus... 

— Se pare că avea cu el un copil, zise cântăreţul. O fată 
sfrijită, de vreo zece ani. Sau poate un băiat de vârsta asta. 

— Nu cred, zise Merrett. Nu, din câte ştiu eu. 

— Nu? Ah, ce păcat! Ei, bine, sus cu tine. 

— Nu, ţipă Merrett. Nu, nu, ţi-am răspuns, ai zis că-mi dai 
drumul. 

— Mi se pare că am zis că o să /e spun să-ţi dea drumul. 
Cântărețul se uită la mantia galbenă. Lem, dă-i drumul. 

— Du-te naibii, răspunse haiducul vânjos, pe un ton răstit. 

Cântărețul ridică din umeri şi începu să cânte Ziua în care l-au 
spânzurat pe Robin cel Negru. 

— Vă rog. Ultimii stropi de curaj i se prelingeau pe picior. Nu 
v-am făcut nici un rău. Am adus aurul, aşa cum aţi spus. Am 
răspuns la întrebare. Am copii. 

— Tânărul Lup nu va avea niciodată, i-o tăie haiducul chior. 

Merrett nici nu putea să gândească din cauza durerii 
bubuitoare de cap. 

— Ne-a umilit. Tot regatul râdea, a trebuit să ne spălăm 
onoarea. Tatăl său spusese toate astea şi încă mai multe. 

— Poate. Ce ştiu nişte ţărani nenorociţi despre onoarea unui 
lord? Mantia galbenă îşi înfăşură capătul funiei în jurul 
încheieturii, de trei ori. Dar ştim câte ceva despre crimă. 

— Nu crimă. Glasul lui Merrett era ascuţit. A fost răzbunare, 
am avut dreptul la răzbunare. A fost război. Aegon, noi îi ziceam 
Clopoţel, bietul nătâng n-a făcut nici un rău nimănui. Lady Stark 
i-a tăiat beregata. Am pierdut cincizeci de oameni în tabere. Ser 
Garse Goodbrook, soţul Kyrei, şi Ser Tytos, fiul lui Jared... cineva 
i-a crăpat ţeasta cu un topor... Lupul străvechi al lui Stark a 
omorât patru câini de vânătoare şi i-a smuls îngrijitorului braţul 
din umăr, chiar şi după ce l-am umplut de săgeți... 

— Aşa că i-aţi cusut capul pe gâtul lui Robb Stark, după ce au 
murit amândoi, zise mantia galbenă. 

— Tatăl meu a făcut asta. Eu n-am făcut decât să beau. N-aţi 
omori un om fiindcă a băut. Atunci, Merett îşi aminti ceva, ceva 
care i-ar fi putut aduce salvarea. Se spune că Lordul Beric dă 
oricui şansa la judecată, că nu omoară un om dacă nu există o 
dovadă împotriva lui. Nu puteţi dovedi nimic împotriva mea. 
Nunta Roşie a fost opera tatălui meu şi a lui Ryman şi a Lordului 
Bolton. Lothar a potrivit corturile în aşa fel încât să se 
prăbuşească şi a pus arcaşii în galerie, cu muzicanţii. Bastardul 
Walder a condus atacul în tabere... Pe ei îi vreţi, nu pe mine. Eu 
n-am făcut decât să beau nişte vin... N-aveti martori. 

— În privinţa asta te înşeli. Cântărețul se întoarse spre femeia 
cu glugă. Doamna mea? 

Haiducii se dădură în lături şi ea se apropie, fără un cuvânt. 
Când îşi cobori gluga, ceva se strânse în pieptul lui Merrett şi, 
pentru o clipă, îşi pierdu răsuflarea. Nu. Nu, am văzut-o murind. 
A zăcut moartă o zi şi-o noapte, până când au dezbrăcat-o şi i-au 
aruncat trupul în râu. Raymund i-a despicat beregata de la o 
ureche la alta. Era moartă. 

Mantia şi gulerul îi ascundeau rana pe care i-o făcuse sabia 
fratelui lui, dar faţa îi era mai descompusă decât şi-o amintea. 

Carnea i se terciuise în apă şi avea culoarea laptelui acru. 
Jumătate din păr îi căzuse, iar restul era alb şi sfărâmicios ca al 
unei baborniţe. Sub scalpul devastat, faţa era numai piele 
sfâşiată şi sânge negru, acolo unde se zgâriase cu unghiile. Dar 
ochii erau cei mai înfiorători. Ochii ei îl vedeau şi erau plini de 
ură. 

— Nu vorbeşte, spuse bărbatul voinic în mantie galbenă. Voi, 
nenorociţilor, i-aţi tăiat gâtul prea adânc ca să poată vorbi. Dar 
îşi aduce aminte. Se întoarse către femeia moartă şi spuse: Ce 
spui, doamna mea? A luat şi el parte? 

Ochii lui Catelyn nu-l părăsiră nici o clipă. Înclină din cap. 

Merrett Frey deschise gura să se apere, dar laţul îi înăbuşi 
cuvintele. Picioarele i se ridicară de la pământ, cu funia tăindu-i 
adânc în carne, sub bărbie. Sus, în aer, zvâcni lovind cu 
picioarele, răsucindu-se, sus, mai sus, tot mai sus. 

Anexă 
REGII ŞI CURŢILE LOR 


REGELE DE PE TRONUL DE FIER 


JOFFREY BARATHEON, Primul pe Numele Său, un băiat de 
treisprezece ani, fiul cel mare al Regelui Robert | Baratheon şi al 
Reginei Cersei din Casa Lannister, 

e mama lui, REGINA CERSEI din Casa Lannister, Regentă şi 

Protectoare a Regatului, 

e mercenarii lui Cersei: 

e SER OSFRYD KETTLEBLACK, fratele mai tânăr al lui Ser 
Osmund Kettleblack din Garda Regală, 
e SER OSNEY KETTLEBLACK, fratele cel mai mic al lui Ser 
Osmund şi Ser Osfryd, 

e sora lui, PRINȚESA MYRCELLA, o fată de nouă ani, pupila 

Prințului Doran Martell de la Sunspear, 

e fratele lui, PRINŢUL TOMMEN, un băiat de opt ani, următorul 

moştenitor al Tronului de Fier, 

e bunicul lui, TYWIN LANNISTER, Lord de Casterly Rock, Păzitor 

al Apusului şi Mână a Regelui, 

e unchii şi verii săi pe linie paternă: 

e fratele tatălui său, STANNIS BARATHEON, Lord rebel de 
Piatra Dragonului, autointitulat Regele Stannis întâiul, 

e fiica lui Stannis, SHIREEN, o fată de unsprezece ani, 

e fratele tatălui său, [RENLY BARATHEON], Lord rebel de 
Capătul Furtunii, ucis în mijlocul armatei sale, 

e fratele bunicii sale, SER ELDON ESTERMONT, 
e fiul lui Ser Eldon, SER AEMON ESTERMONT, 

e fiul lui SerAemon, SER ALYN ESTERMONT, 
e unchii şi mătuşile sale pe linie maternă: 

e fratele mamei sale, SER JAIME LANNISTER, zis REGICIDUL, 

Lord Comandant al Gărzii Regale, prizonier la Riverrun, 

e fratele mamei sale, TYRION  LANNISTER, numit 

PEZEVENGHIUL, un pitic rănit în Bătălia de la Apa Neagră, 

e scutierul lui Tyrion, PODRICK PAYNE, 

e căpitanul gărzilor lui Tyrion, SER BRONN DE LA APA 
NEAGRA, un fost mercenar, 

e concubina lui Tyrion, SHAE, o prostituată, acum slujind 
drept camerista lui Lollys Stokeworth, 

e fratele bunicului său, SER KEVAN LANNISTER, 

e fiul lui Ser Kevan, SER LANCEL LANNISTER, fost scutier al 
Regelui Robert, rănit în Bătălia de la Apa Neagră, fiind la 
un pas de moarte, 

e fratele bunicului său, [TYGETT LANNISTER], care a murit de 
vărsat, 

e fiul lui Tygett, TYREK LANNISTER, un scutier, dat dispărut 
după marea răzmeriță, 

e soția copilă a lui Tyrek, LADY ERMESANDE HAYFORD, 
e rudele sale de obârşie modestă, bastarzii Regelui Robert: 
e MYA STONE, o fată de nouăsprezece ani, în slujba Lordului 

Nestor Royce la Castelul Lunii, 

e GENDRY, un ucenic fierar, fugar în ţinuturile riverane, care 
nu-şi cunoaşte obârşia, 
e EDRIC STORM, singurul bastard recunoscut al Regelui 

Robert, pupil al unchiului său Stannis, la Piatra Dragonului, 


e Garda sa Regală: 
e SER JAIME LANNISTER, Lord Comandant, 
e SER MERYN TRANT, 
e SER BALON SWANN, 
e SER OSMUND KETTLEBLACK, 
e SER LORAS TYRELL, Cavalerul Florilor, 
e SER ARYS OAKHEART, 


e consiliul său mic: 
e LORDUL TYWIN LANNISTER, Mâna Regelui, 
e SER KEVAN LANNISTER, maestru al pravilelor, 
e LORDUL PETYR BAELISH, zis DEGEŢEL, maestru vistiernic, 
* VARYS, un eunuc numit PAIANJENUL maestru al şoptitorilor, 
e LORDUL MACE TYRELL, comandant al corăbiilor, 
e MARELE MAESTER PYCELLE, 

e curtea şi supuşii săi: 
e SER ILYN PAYNE, Dreptatea Regelui, un călău, 
e LORDUL HALLYNE, PIROMANTUL, un înţelept al Ghildei 

Alchimiştilor, 

e BĂIATUL LUNII, un farsor şi un bufon, 

e ORMOND DIN ORAŞUL VECHI, harpist şi bard regal, 

e DONTOS HOLLARD, un bufon beţiv, fost cavaler, numit 
înainte SER DONTOS CEL ROŞU, 

* JALABHAR XHO, Prinţ al Văii Florii Roşii, exilat din Insulele 

Verii. 

* LADY TANDA STOKEWORTH, 

e fiica ei FALYSE, măritată cu Ser Balman Byrch, 

e fiica ei LOLLYS, de treizeci şi patru de ani, nemăritată, 
slabă la minte şi însărcinată de pe urma unui viol, 

e vindecătorul şi sfetnicul ei, MAESTER FRENKEN, 

e LORDUL GYLES ROSBY, un bătrân bolnăvicios, 
e SER TALLAD, un tânăr cavaler cu perspective, 
e LORD MORROS SLYNT, un scutier, fiul cel mare al fostului 

Comandant al Gărzii Oraşului, 

* JOTHOR SLYNT, fratele său mai mic, un scutier, 

e DANOS SLYNT, fratele său şi mai mic, un paj, 

e SER BOROS BLOUNT, un fost cavaler al Gărzii Regale, 
demis pentru laşitate de Regina Cersei, 

* JOSMYN PECKLEDON, un scutier, erou al Bătăliei de la Apa 
Neagră, 

e SER PHILIP FOOTE, devenit Lord al Hotarelor pentru 
vitejia sa din timpul Bătăliei de la Apa Neagră, 

e SER LOTHOR BRUNE, zis LOTHOR 
MÂNCĂTORUL-DE-MERE, pentru faptele sale din timpul 
Bătăliei de la Apa Neagră, un fost călăreț liber în serviciul 
Lordului Baelish, 

* alţi lorzi şi cavaleri de la Debarcaderul Regelui: 
e MATHIS ROWAN, Lord de Goldengrove, 
e PAXTER REDWYNE, Lord de Arbor, 

e fiii gemeni ai Lordului Paxter, SER HORAS şi SER HOBBER, 
porecliţi OROAREA şi BALOSUL, 

e vindecătorul Lordului Redwyne, MAESTER BALLABAR, 

e ARDRIAN CELTIGAR, Lordul Insulei Cleştelui, 
e LORDUL ALESANDER STAEDMON, supranumit IUBITORUL 

DE GOLOGANI, 

e SER BONIFER HASTY, zis Cel Bun, un cavaler vestit, 

e SER DONNEL SWANN, moştenitor la Coiful de Piatră, 

e SER RONNET CONNINGTON, zis RONNET CEL ROŞU, 
Cavalerul de la Cuibarul Grifonului, 

e AURANE WATERS, Bastardul de la Driftmark, 

e SER DERMOT DE LA RAINWOOD, un cavaler vestit, 

e SER TIMON SCRAPESWORD, un cavaler vestit, 


e oamenii de la Debarcaderul Regelui: 
e Garda Oraşului („mantiile aurii”) 

e [SER JACELYN BYWATER], zis MANA DE FIER, Comandant 
al Gărzii Oraşului, ucis de propriii săi oameni în timpul 
Bătăliei de la Apa Neagră, 

e SER ADDAM MARBRAND, Comandant al Gărzii Oraşului, 
succesorul lui Ser Jacelyn, 

e CHATAYA, matroana unui bordel de lux, 
e ALAYAYA, fiica ei, 
e DANCY, MAREI, JAYDE, fete de la bordelul Chatayei, 
e TOBHO MOTT, un maestru armurier, 
e BURTA DE FIER, un fierar, 
e HARMISH HARPISTUL, un vestit cântăreţ, 
e COLLIO QUAYNIS, un cântăreţ Tyroshi, 
e BETHANY DEGETE FRUMOASE, o cântăreaţă, 
* ALARIC DIN EYSEN, un cântăreţ rătăcitor, 
e GALYEON DIN CUY, un cântăreţ renumit pentru lungimea 
cântecelor sale, 
e SYMON GURA DE ARGINT, un cântăreţ. 


Blazonul Regelui Joffrey înfăţişează cerbul încoronat al Casei 


Baratheon, negru pe fond auriu, şi leul Casei Lannister, auriu pe 
fond purpuriu, gata de atac. 

REGELE NORDULUI 
REGELE TRIDENTULUI 


ROBB STARK, Lord de Winterfell, Rege al Nordului şi Rege al 
Tridentului, fiul cel mare al lui Eddard Stark, Lord de Winterfell, şi 
al lui Lady Catelyn din Casa Tully, 

e lupul său străvechi, VANTUL CENUŞIU, 
e mama lui, LADY CATELYN, din Casa Tully, văduva Lordului 
Eddard Stark, 
e fraţii şi surorile lui; 
e sora lui, PRINȚESA SANSA, o fecioară de doisprezece ani, 
prizonieră la Debarcaderul Regelui, 
e lupul străvechi al Sansei, [LADY], ucis la Castelul Dany, 
e sora lui, PRINȚESA ARYA, o fată de zece ani, dată dispărută 
şi socotită moartă, 
e lupul străvechi al Aryei, NYMERIA, dispărut lângă Trident, 
e fratele lui, PRINŢUL BRANDON, numit BRAN, moştenitor al 
Nordului, un băiat de nouă ani, socotit mort, 
e lupul străvechi al lui Bran, VARA, 
e prietenii şi protectorii lui Bran: 
e MEERA REED, o fată de şaisprezece ani, fiica Lordului 
Howland Reed de la Garda Apei Cenuşii, 
* JOJEN REED, fratele ei, în vârstă de treisprezece ani, 
e HODOR, un argat sărac cu duhul, înalt de doi metri, 
e fratele lui, PRINŢUL RICKON, un băiat de patru ani, socotit 
mort, 
e lupul străvechi al lui Rickon, CÂINELE LĂŢOS, 
e tovarăşa şi protectoarea lui Rickon: 
e OSHA, o femeie sălbatică, fostă slujitoare în bucătăriile 


Winterfellului, 
e fratele lui vitreg, JON SNOW, Frate Jurat al Rondului de 
Noapte, 


e lupul străvechi al lui Jon, NĂLUCĂ, 
e unchii şi mătuşile sale pe linie paternă: 

e fratele mai mare al tatălui său, [BRANDON STARK], ucis la 
porunca Regelui Aerys al II-lea Targaryen, 

e sora tatălui său, [LYANNA STARK], moartă în Munţii 
Dornului, în timpul Rebeliunii lui Robert, 

e fratele mai mic al tatălui său, BENJEN STARK, un om al 
Rondului de Noapte, pierdut dincolo de Zid, 

e unchii şi mătuşile sale pe linie maternă: 

e sora mai mică a mamei sale, LYSA ARRYN, Lady de Eyrie, 
văduva Lordului Jon Arryn, 
e fiul lor, ROBERT ARRYN, Lord de Eyrie, 

e fratele mai mic al mamei sale, SER EDMURE TULLY, 
moştenitor al Riverrunului, 

e fratele bunicului său, SER BRYNDEN TULLY, zis PEŞTELE 
NEGRU, 

e supuşii şi tovarăşii lui de luptă: 

e scutierul său, OLYVAR FREY, 

e SER WENDEL MANDERLY, cel de-al doilea fiu al Lordului de 
Portul Alb, 

e PATREK MALLISTER, moştenitor de Seagard, 

e DACEY MORMONT, fiica cea mare a lui Lady Maege 
Mormont şi moştenitoare a Insulei Ursului, 

* JON UMBER, zis MICULJON, moştenitor la Ultima Vatră, 

e DONNEL LOCKE, OWEN NORREY, ROBIN FLINT, oameni ai 
Nordului, 


e lorzii-stegari, căpitanii şi comandanții lui: 
e cu armata lui Robb în Ținuturile Vestului): 
e SER BRYNDEN TULLY, PEŞTELE NEGRU, comandant al 
iscoadelor şi cercetaşilor, 
* JON UMBER, numit MARELEJON, comandant al ariergărzii, 
e RICKARD KARSTARK, Lord de Karhold, 
e GALBART GLOVER, Stăpân peste Deepwood Motte, 
e MAEGE MORMONT, Doamnă de Insula Ursului, 
e [SER STEVRON FREY], fiul cel mare al Lordului Walder Frey 
şi moştenitor al Gemenilor, mort la Oxcross, 
e fiul cel mare al lui Ser Stevron, SER RYMAN FREY 
e fiul lui Ser Ryman, WALDER FREY CEL NEGRU, 
e MARTYN RIVERS, un bastard al Lordului Walder Frey, 


e (cu oastea lui Roose Bolton la Harrenhal): 
e ROOSE BOLTON, Lord de Dreadfort, 

e SER AENYS FREY, SER JARED FREY, SER HOSTEEN FREY, 

SER DANWELL FREY, 
e fratele lor vitreg, bastardul RONEL RIVERS, 

e SER WYLAS MANDERLY, moştenitor la Portul Alb, 
e SER KYLECONDON, un cavaler în serviciul lui, 

* RONNEL STOUT, 

e VARGO HOAT din Oraşul Liber Qohor, căpitan al companiei 
de mercenari numite Bravii Camarazi, 

e secundul lui, URSWYCK, zis CREDINCIOSUL, 

e secundul lui, SEPTONUL UTT, 

e TIMEON DIN DORNE, RORGE, IDDO, GRASUL ZOLLO, 
MUŞCATORUL, TOGG IOTH din Ibben, PYG, TREI-DEGETE, 
oamenii lui, 

* QYBURN, un maester fără colan şi fost necromant, 
vindecătorul lui, 


e (cu oastea oamenilor Nordului, la Duskendale): 
e ROBERT GLOVER, de la Deepwood Motte, 
e SER HELMAN TALLHART de la Castelul lui Torrhen, 
e HARRION KARSTARK, singurul fiu supraviețuitor al Lordului 
Rickard Karstark şi moştenitor la Karhold, 


e (călătorind spre Nord cu osemintele Lordului Eddard): 
e HALLIS MOLLEN, căpitan al gărzilor pentru Winterfell, 
e JACKS QUENT, SHADD, oșteni, 


e lorzii lui stegari şi castelanii de la nord: 

e WYMAN MANDERLY, Lord de Portul Alb, 

e HOWLAND REED de la Garda Apei Cenuşii, un om al 
mlaştinilor, 

e LYESSA FLINT, Doamna de Garda Văduvei, 

* ONDREW LOCKE, Lord de Castelul Vechi, un bătrân, 

e [CLEY CERWYN], Lord de Cerwyn, un băiat de paisprezece 
ani, ucis în bătălia de la Winterfell, 

e sora lui, JONELLE CERWYN, o fecioară de treizeci şi doi de 
ani, acum Lady de Cerwyn, 

* [LEONALD TALLHART], un frate mai tânăr al lui Ser Helman, 
castelan la Castelul lui Torrhen, ucis în bătălia de la 
Winterfell, 

e soția lui Leobald, BERENA din Casa Hornwood, 
e fiul lui Leobald, BEREN, un băiat de zece ani, 

e fiul lui Ser Helman, [BENFRED], ucis de oamenii de fier la 
Ţărmul Stâncos, 

e fiica lui Ser Helman, EDDARA, o fată de nouă ani, 
moştenitoare la Castelul lui Torrhen, 

e LADY SYBELLE, soţia lui Robert Glover, ostatică al Ashei 

Greyjoy la Deepwood Motte, 

e fiul lui Robert, GAWEN, în vârstă de trei ani, moştenitor 
de drept la Deepwood Motte, ostatic al Ashei Greyjoy, 

e fiica lui Robert, ERENA, o copilă de un an, ostatică a Ashei 
Greyjoy la Deepwood Motte, 

e LARENCE SNOW, fiul bastard al Lordului Hornwood, pupil 
al lui Galhard Glover, în vârstă de treisprezece ani, ostatic 
al Ashei Greyjoy la Deepwood Motte. 


Blazonul Regelui Nordului este acelaşi de mii de ani, lupul 
străvechi cenuşiu al Casei Stark de Winterfell, alergând pe un 
câmp alb de gheaţă. 


REGELE DE LA MAREA ÎNGUSTĂ 


STANNIS BARATHEON, Primul pe Numele Său, cel de-al doilea 
fiu al Lordului Steffon Baratheon şi al lui Lady Cassana din Casa 
Estermont, fost Lord de Piatra Dragonului, 

+ soţia sa, REGINA SELYSE din Casa Florent, 

e PRINȚESA SHIREEN, fiica lor, o fată de unsprezece ani, 
e CHIP PETICIT, bufonul ei slab la minte, 
e nepotul lui de obârşie umilă, EDRIC STORM, un băiat de 
doisprezece ani, fiul bastard al Regelui Robert cu Delena 
Florent, 

e scutierii lui, DEVAN SEAWORTH şi BRYEN FARRING, 

e curtea şi supuşii săi: 

e LORDUL ALESTER FLORENT, Lord de Cetatea Brightwater şi 
Mână a Regelui, unchiul reginei, 
e SER AXELL FLORENT, castelan al Pietrei Dragonului şi 

comandant al oamenilor reginei, unchiul Reginei Selyse, 

e LADY MELISANDRE DE ASSHAI, numită FEMEIA ROŞIE, o 
preoteasă a lui R'hllor, Stăpânul Luminii şi Zeu al Focului şi 
al Umbrei, 

e MAESTER PYLOS, vindecător, preceptor şi sfetnic, _ 

e SER DAVOS SEAWORTH, numit CAVALERUL CEAPA şi uneori 
MÂNĂ SCURTĂ, fost contrabandist, 

e soţia lui Davos, MARYA, fiica unui tâmplar, 
e cei şapte fii ai lor: 
* [DALE], mort la Apa Neagră 
e [ALLARD], mort la Apa Neagră 
* [MATTHOS], mort la Apa Neagră 
e [MARIC], mort la Apa Neagră 
e DEVAN, scutier al Regelui Stannis, 
e STANNIS, un băiat de nouă ani, 
e STEFFON, un băiat de şase ani, 

e SALLADHOR SAAN din Oraşele Libere ale Lysului, 
autointitulat Prinţ al Mării înguste şi Lord de Golful Apei 
Negre, căpitan al corăbiei Va/yriana şi al unei flote de 
galere, 

e MEIZO MAHR, un eunuc în slujba lui, 
e KHORANE SATHMANTES, căpitan al galerei sale Dansul 
Shayalaiei, > 
e „TERCI” şi „MREANA”, doi temniceri, 


e lorzii lui stegari: 

e MONTERYS VELARYON, Lord al Valurilor şi Stăpân al 
Driftmarkului, un băiat de şase ani, 

e DURAN BAR EMMON, Lord de Sharp Point, un băiat de 
cincisprezece ani, 

e SER GILBERT FARRING, castelan de Capătul Furtunii, 
e LORDUL ELWOOD MEADOWS, secundul lui Ser Gilbert, 
* MAESTER JURNE, sfetnicul şi vindecătorul lui Ser Gilbet, 

e LORDUL LUCOS CHYTTERING, zis MICUL LUCOS, un tânăr 
de şaisprezece ani, 

e LESTER MORRIGEN, Lord de Cuibul Ciorilor, 


e cavalerii şi supușii lui: 
e SER LORAS ESTERMONT, unchiul regelui dinspre partea 
mamei, 
e fiul lui, SER ANDREW ESTERMONT, 

e SER ROLLAND STORM, zis Bastardul de la Cântecul Nopţii, 
fiul nelegitim al răposatului Lord Bryen Caron, 

e SER PARMEN CRANE, zis PARMEN CEL PURPURIU, ostatic la 
Highgarden, 

e SER ERREN FLORENT, fratele mai tânăr al Reginei Selyse, 
ostatic la Highgarden, 

e SER GERALD GLOWER, 

e SER TRISTON de Tally Hill, cândva în serviciul Lordului 
Guncer Sunglass, 

e LEWYS, zis Precupeaţa, 

e OMER MURĂ, 


Regele Stannis şi-a luat drept blazon inima înflăcărată a 
Stăpânului Luminii: o inimă roşie înconjurată de flăcări portocalii 
pe un fond galben. În interiorul inimii este înfăţişat cerbul negru 
încoronat al Casei Baratheon. 


REGINA DE DINCOLO DE APĂ 


DAENERYS TARGARYEN, Prima pe Numele Ei, Khaleesi a 
neamului Dothraki, numită Daenerys Născută din Furtună, cea 
Nearsă, Mamă a Dragonilor şi singurul moştenitor în viaţă al 
Regelui Aerys al ll-lea Targaryen, văduva lui Kha/ Drogo al 
Dothrakilor, 

e puii ei de dragon, DROGON, VISERION, RHAEGAL, 

e Garda Reginei: 

e SER JORAH MORMONT, cândva Lord de Insula Ursului, 
exilat pentru negoţul cu sclavi, 

e JHOGO, ko şi cavaler de sânge, biciul, 

e AGGO, ko şi cavaler de sânge, arcul, 

e RAKHARO, ko şi cavaler de sânge, arakhul, 

e VANJOSUL BELWAS, un eunuc, fost sclav din arenele de 
luptă ale Meereenului, E 5 
e bătrânul ei scutier, ARSTAN BARBA-ALBA, un bărbat din 

Westeros, 
e slujnicele ei: 

e IRRI, o fată Dothraki de cincisprezece ani, 

e JHIQUI, o fată Dothraki de paisprezece ani, 

e GROLEO, căpitan al marii corăbii Ba/erion, un navigator 

Pentoshi în slujba lui Illyrio Mopatis, 

e rudele ei decedate: 

e [RHAEGAR], Prinţ de Piatra Dragonului şi moştenitor al 
Tronului de Fier, ucis la Trident de Regele Robert, 

e [RHAENYS], fiica lui Rhaegar cu Elia de Dorne, ucisă în 
timpul Jafului de la Debarcaderul Regelui, 

e [AEGON], fiul lui Rhaegar cu Elia de Dorne, ucis în timpul 
jafului de la Debarcaderul Regelui, 

e [VISERYS], fratele ei, autointitulat Regele Viserys, Cel de-al 
Treilea pe Numele Său, numit Regele Cerşetor, ucis în Vaes 
Dothrak de Khal Drogo, 

e [DROGO], soţul ei, un mare Kha/ al neamului Dothraki, 
neînvins în bătălii, mort din pricina unei răni, 

* [RHAEGOJ], fiul născut mort al lui Daenerys şi Khal Drogo, 
ucis în pântece de Mirri Maz Duur, 


e duşmanii ei cunoscuţi: 
e KHAL POND, odinioară ko al lui Drogo, 
e KHAL JHAQO, odinioară ko al lui Drogo, 
e MAGGO, călăreţul lui de sânge, E 
* CEI NEMURITORI DIN Qarth, UN GRUP DE VRAJITORI, 
e PYAT PREE, un vrăjitor din Qarth, 
e OAMENII MANNIŢI, o ghildă de asasini din Qarth, 


e aliaţii ei îndoielnici: 
e XARO XHOAN DAXOS, un prinţ al negoţului din Qarth, 
e QUAITHE, o prezicătoare mascată Asshai, 
e ILLYRIO MOPATIS, un magister din Oraşul Liber Pentos, care 
a aranjat căsătoria lui Daenerys cu Khal Drogo, 


e în Astapor: 
e KRAZNYS MO NAKLOZ, un bogat neguţător de sclavi, 
e sclava lui, MISSANDEI, o fată de zece ani, din Poporul 
Paşnic din Naath, 
e GRAZDAN MO ULLHOR, un bătrân neguţător de sclavi, 
foarte bogat, 

e sclavul lui, CLEON, măcelar şi bucătar, 
e VIERMELE CENUŞIU, un eunuc din rândul Celor Nepătaţi, 


e în Yunkai: 

* GRAZDAN MO ERAZ, sol şi nobil, 

e MERO DIN BRAAVOS, zis Bastardul Titanului, căpitan al 
Fiilor Secunzi, o companie de mercenari, 
e OACHEŞUL BEN PLUMM, un sergent al Fiilor Secunzi, un 

mercenar de obârşie îndoielnică, 

e PRENDAHL NA GHEZN, un mercenar Ghiscari, căpitan al 
Ciorilor de Piatră, o companie de mercenari, 

e SALLOR PLEŞUVUL, un mercenar din Qarth, căpitan al 
Ciorilor de Piatră, 

e DAARIO NAHARIS, un Tyroshi extravagant, mercenar, 
căpitan al Ciorilor de Piatră, 


e în Meereen: 
e OZNAK ZO PAHL, un erou al oraşului. 


Blazonul Casei Targaryen este cel al lui Aegon Cuceritorul şi al 
dinastiei pe care a întemeiat-o, un dragon cu trei capete, roşu pe 
fond negru. 


Ca 


REGELE INSULELOR ŞI AL NORDULUI 


BALON  GREYJOY, Cel de-al Treilea pe Numele Său, 
autointitulat Rege al Insulelor şi al Nordului, Rege al Sării şi 
Pietrei, Fiu al Vântului Mării şi Lord Secerător din Pyke, 

e soţia lui, REGINA ALANNYS, din Casa Harlaw, 

e copiii lor: 
e [RODRIK], fiul lor cel mare, ucis la Seagard în timpul 
Rebeliunii lui Greyjoy, 
e [MARON], cel de-al doilea fiu al lor, ucis la Pyke în timpul 
Rebeliunii lui Greyjoy, 

e ASHA, fiica lor, căpitan al corăbiei Vântul Negru şi 
cuceritoare a Deepwood Motte, 
e THEON, fiul lor cel mic, căpitan al corăbiei Târfa Mării şi 
pentru scurtă vreme Prinţ al Winterfellului, 
e scutierul lui, WEX PYKE, fiul bastard al fratelui vitreg al 
Lordului Botley, un flăcău mut de doisprezece ani, 
e echipajul lui Theon, oamenii de pe Târfa Mării: 
e URZEN, MARON BOTLEY zis MUSTĂŢI DE PEŞTE, 
STYGG, GEVIN HARLAW, CADWYLE, 
fraţii săi: 
e EURON, zis Ochiul Ciorii, căpitan al Liniştii, un haiduc, pirat 
şi tâlhar notoriu, 
e VICTARION, Lord Căpitan al Flotei de Fier, căpitanul 
Victoriei de Fier, i 
e AERON, zis DAMPHAIR, un preot al Zeului Inecat, 


curtea şi supuşii săi din Pyke: 

e MAESTER WENDAMYR, vindecător şi sfetnic, 

e HELYA, administratoarea castelului, 

cavalerii şi supuşii lui: g 

e DAGMER CLEFTJAW, căpitan al corăbiei /nghiţitoarea de 
valuri, 

* BLUETOOTH, căpitanul unei corăbii lungi, 

e ULLER, SKYTE, vâslaşi şi luptători, 

e ANDRIK CEL POSOMORAT, o namilă de om, 

* QARL, zis QARL FECIOARA, spân, dar aprig, 


oameni din Lordsport: 
e OTTER GIMPKNEE, hangiu şi codoş, 
e SIGRIN, un marangoz, 


lorzii săi stegari: 

e SAWANE BOTLEY, Lord de Lordsport, la Pyke 

e LORD WYNCH, de Crângul de Fier, la Pyke 

e STONEHOUSE, DRUMM şi GOODBROTHER de la Vechiul 
Wyk, 

* LORDUL GOODBROTHER, SPAR, LORDUL FARWYND de la 
Marele Wyk 

e LORDUL HARLAW de la Harlaw, 

e VOLMARK, MYRE, STONETREE şi KENNING de la Harlaw, 

e ORKWOOD şi TAWNEY de la Orkmont, 

e LORDUL BLACKTYDE de la Blacktyde, 
e LORDUL SALTCLIFFE şi LORDUL SUNDERLY de la Saltcliffe. 

Alte case mari şi mici 


A 


CASA ARRYN 


Arrynii sunt descendenţi ai Regilor din Munte şi Vale, una 
dintre cele mai vechi şi mai pure linii ale nobilimii Andale. Casa 
Arryn nu s-a implicat în Războiul Celor Cinci Regi, păstrându-şi 
puterile pentru a apăra Valea lui Arryn. Blazonul Casei Arryn este 
luna-şi-şoimul, alb pe un fond azuriu. Deviza Casei Arryn este La 
înălțimea onoarei. 


ROBERT ARRYN, Lord de Eyrie, Apărător al Văii, Păzitor al 
Estului, un băiat bolnăvicios de opt ani, 
e mama lui, LADY LYSA, din Casa Tully, cea de-a treia soţie şi 
văduva Lordului Jon Arryn şi sora lui Catelyn Stark, 
e curtea lor: 
e MARILLION, un tânăr şi chipeş cântăreţ, aflat în grațiile 
Doamnei Lysa, 
e MAESTER COLEMON, sfetnic, vindecător şi preceptor, 
e SER MARWYN BELMORE, căpitan al Gărzilor, 
e MORD, un temnicer, 


e lorzii lui stegari, curteni şi slujitori: 
e LORD NESTOR ROYCE, înalt Administrator al Văii şi castelan 
al Castelului Lunii, din ramura tânără a Casei Royce, 
e fiul Lordului Nestor, SER ALBAR, 
e fiica Lordului Nestor, MYRANDA, 
e o fată bastardă în slujba lui, MYA STONE, fiica naturală a 
Regelui Robert Baratheon, 
e LORDUL YOHN ROYCE, numit YOHN BRONZ, lord de 
Runestone, văr cu Lordul Nestor, 

e fiul cel mare al Lordului Yohn, SER ANDAR, 

e cel de-al doilea fiu al Lordului Yohn, [SER ROBAR], cavaler 
în Garda Curcubeului a lui Renly Baratheon, ucis la 
Capătul Furtunii de Ser Loras Tyrell, 

e mezinul Lordului Yohn, [SER WAYMAR], un om al Rondului 
de Noapte, pierdut dincolo de Zid, 

e SER LYN CORBRAY, un pretendent al Doamnei Lysa, 

e MYCHEL REDFORT, scutierul lui, 

e LADY ANYA WAYNWOOD, 

e fiul cel mare al Doamnei Anya şi moştenitorul ei, SER 
MORTON, un pretendent al Doamnei Lysa, 

e al doilea fiu al Doamnei Anya, SER DONNEL, Cavalerul 
Porții, 

* EON HUNTER, Lord de Longbow Hali, un bătrân, pretendent 
al Doamnei Lysa; 
* HORTON REDFORT, Lord de Redfort. 


CASA FLORENT 


Cei din Casa Florent de la Cetatea Brightwater sunt purtători 
de flamuri ai Casei Tyrell, în ciuda unei pretenții superioare 
pentru Highgarden, în virtutea unei legături de sânge cu Casa 
Gardener, vechii Regi din Reach. La izbucnirea Războiului Celor 
Cinci Regi, Lordul Alester Florent i-a urmat pe Tyrelli, 
declarându-se de partea Regelui Renly, însă fratele său, Ser 
Axell, l-a preferat pe Regele Stannis, pe care îl slujise ani buni în 
calitate de castelan la Piatra Dragonului. Nepoata lor, Selyse, a 
fost şi este regina Regelui Stannis. Când Renly a murit la Capătul 
Furtunii, cei din Casa Florent s-au dus la Stannis cu toate oştirile 
lor, fiind primii dintre lorzii stegari ai lui Renly care au făcut acest 
lucru. Blazonul Casei Florent înfăţişează un cap de vulpe într-un 
cerc de flori. 


ALESTER FLORENT, Lord de Brightwater, 

+ soţia sa, LADY MELARA, din Casa Crane, 
e copiii lor: 
e ALEKYNE, moştenitor de Brightwater, 
e MELESSA, căsătorită cu Lordul Randyll Tarly, 
e RHEA, căsătorită cu Lordul Leyton Hightower, 
e frații şi surorile lui: 
e SER AXELL, castelan la Piatra Dragonului, 
* [SER RYAM], mort în urma unei căzături de pe cal, 

e fiica lui Ser Ryam, REGINA SELYSE, căsătorită cu Regele 
Stannis Baratheon, 

e fiul cel mare şi moştenitorul lui Ser Ryam, [SEA IMRY], 
comandantul flotei lui Stannis Baratheon la Apa Neagră, a 
pierit împreună cu Furia, 

e cel de-al doilea fiu al lui Ser Ryam, SER ERREN, prizonier 
la Highgarden, 

e SER COLIN, 

e fiica lui Ser Colin, DELENA, căsătorită cu SER HOSMAN 

NORCROSS, 
e fiul Delenei, EDRIC STORM, un bastard al Regelui Robert 
I Baratheon, în vârstă de doisprezece ani, 
e fiul Delenei, ALESTER NORCROSS, în vârstă de opt ani, 
e fiul Delenei, RENLY NORCROSS, un băiat de doi ani, 
e fiul lui Colin, MAESTER OMER, în serviciu la Old Oak, 
e fiul lui Colin, MERRELL, un scutier la Arbor, 
e sora lui, RYLENE, căsătorită cu SerRycherd Crane. 


CASA FREY 


Puternici, bogaţi şi numeroşi, Freyii sunt stegari ai Casei Tully, 
vasalii lor în slujba Riverrunului, dar nu au fost întotdeauna zeloşi 
în a-şi face datoria. Când Robert Baratheon l-a înfruntat pe 
Rhaegar Targaryen la Trident, Freyii nu au sosit până ce bătălia 
nu s-a încheiat, iar de atunci Lordul Hoster Tully l-a numit mereu 
pe Lordul Walder „întârziatul Lord Frey”. Lordul Frey s-a învoit să 

sprijine cauza Regelui Nordului numai după ce Robb Stark şi-a 
dat acordul pentru o căsătorie, promițând să se însoare cu una 
dintre fiicele sau nepoatele sale, după terminarea războiului. 
Deşi a împlinit nouăzeci şi unu de ani, Lordul Walder s-a însurat 
de curând cu a opta lui soţie, o fată mai tânără cu şaptezeci de 
ani decât el. Se spune despre el că este singurul lord din Cele 
Şapte Regate care poate să scoată o armată din buzunar. Doi 
dintre nepoţii Lordului Walder au fost trimişi la Winterfell, pentru 
a fi crescuţi acolo. 


WALDER FREY, Lord de Crossing, 
e cu prima lui soţie, [LADY PERRA, din Casa Royce]: 
e [SER STEVRONI, fiul lor cel mare, mort după Bătălia de la 


Oxcross, 

e căsătorit cu [Corenna Swann, moartă în urma unei 
epidemii], 

e fiul cel mare al lui Stevron, SER RYMAN, moştenitor al 
Gemenilor, 


e fiul lui Ryman, EDWYN, căsătorit cu Janyce Hunter, 
e fiica lui Edwyn, WALDA, o fată de opt ani, 
e fiul lui Ryman, WALDER, zis WALDER CEL NEGRU, 
e fiul lui Ryman, numit PETYR BĂŞICUŢĂ, 
e căsătorit cu Mylenda Caron, 
e fiica lui Petyr, PERRA, o fată de cinci ani, 
e căsătorit cu [Jeyne Lydden, care a murit căzând de pe 
cal], 
e fiul lui Stevron, AEGON, un băiat sărac cu duhul poreclit 
CLOPOŢEL, 
e fiica lui Stevron, [MAEGELLE, moartă pe patul lăuziei], 
căsătorită cu Ser Dafyn Vance, 
e fiica lui Maegelle, MARIANNE, o fecioară, 
e fiul lui Maegelle, WALDER VANCE, un scutier, 
e fiul lui Maegelle, PATREK VANCE, 
e căsătorit cu [Marsella Waynwood, moartă pe patul 
lăuziei], 
e fiul lui Stevron, WALTON, căsătorit cu Deana Hardyng, 
e fiul lui Walton, STEFFON, numit CEL DULCE, 
e fiica lui Walton, WALDA, numită FRUMOASA WALDA, 
e fiul lui Walton, BRYAN, un scutier, 
e SER EMMON, căsătorit cu Genna din Casa Lannister, 
* fiul lui Emmon, SEA CLEOS, căsătorit cu Jeyne Darry, 

e fiul lui Cleos, TYWIN, un scutier de unsprezece ani, 
e fiul lui Cleos, WILLEM, un paj la Ashemark, în vârstă de 
nouă ani, 

e fiul lui Emmon, SER LYONEL, căsătorit cu Melesa 
Crakehall, 

e fiul lui Emmon, TION, un scutier, prizonier la Riverrun, 

e fiul lui Emmon, WALDER, numit WALDER CEL ROŞU, un 
paj la Casterly Rock, în vârstă de paisprezece ani, 

e SER AENYS, căsătorit cu [Tyana Wylde, moartă pe patul 

lăuziei], 

e fiul lui Aenys, AEGON BLOODBORN, un proscris, 

e fiul lui Aenys, RHAEGAR, căsătorit cu Jeyne Beesbury, 
e fiul lui Rhaegar, ROBERT, un băiat de treisprezece ani, 
e fiica lui Rhaegar, WALDA, o fată de zece ani, numită 

ALBA WALDA, 
e fiul lui Rhaegar, JONOS, un băiat de opt ani, 
e PERRIANE, căsătorită cu Ser Leslyn Haigh, 

e fiul Perrianei, SER HARYS HAIGH, 
e fiul lui Harys, WALDER HAIGH, un băiat de patru ani, 

e fiul Perrianei, SER DONNEL HAIGH, 

e fiul Perrianei, ALYN HAIGH, un scutier, 


e cu cea de-a doua soţie, [LADY CYRENNA, din Casa Swann]: 
e SER JARED, fiul cel mare, căsătorit cu [Alys Frey], 
e fiul lui Jared, SEA TYTOS, căsătorit cu Zhoe Blanetree, 
e fiica lui Tytos, ZIA, o fecioară de paisprezece ani, 
e fiul lui Tytos, ZACHERY, un băiat de doisprezece ani, 
educat în Septul din Oraşul Vechi, 
e fiica lui Jared, KYRA, măritată cu Ser Garse Goodbrook, 
e fiul Kyrei, WALDER GOODBROOK, un băiat de nouă ani, 
e fiica lui Kyra, JEYNE GOODBROOK, şase ani, 
e SEPTONUL LUCEON, în slujba Marelui Sept al lui Baelor de 
la Debarcaderul Regelui, 


e cu cea de-a treia soţie, [LADY AMAREI din Casa Crakehall]: 
e SER HOSTEEN, fiul lor mai mare, căsătorit cu Bellena 
Hawick, 
e fiul lui Hosteen, SER ARWOOD, căsătorit cu Ryella Royce, 
e fiica lui Arwood, RYELLA, o fată de cinci ani, 
e fiii gemeni ai lui Arwood, ANDROW şi ALYN, de trei ani, 
e LADY LYTHENE, căsătorită cu Lordul Lucias Vypren, 

e fiica lui Lythene, ELYANA, căsătorită cu Serjon Wylde, 
e fiul Elyanei, RICKARD WYLDE, patru ani, 

e fiul Lythenei, SER DAMON VYPREN, 

e SYMOND, căsătorit cu Betharios de Braavos, 

e fiul lui Symond, ALESANDER, un cântăreţ, 

e fiica lui Symond, ALYX, o fată de şaptesprezece ani, 

e fiul lui Symond, BRAD AMAR, un băiat de zece ani, 
crescut la Braavos ca pupil al lui Oro Tendyris, un 
negustor din acest oraş, 

e SER DANWELL, căsătorit cu Wynafrei Whent, 
e [mulţi copii născuţi morţi şi multe sarcini pierdute], 
e MERRETT, căsătorit cu Mariya Darry, 

e fiica lui Merrett, AMEREI, numită AMI, o văduvă de 
şaisprezece ani, căsătorită cu [Ser Pate de Furca 
Albastră], 

e fiica lui Merrett, WALDA, numită GRASA WALDA, o fată de 
cincisprezece ani, 

e fiica lui Merrett, MARISSA, o fată de treisprezece ani, 

e fiul lui Merrett, WALDER, numit WALDER CEL MIC, un 
băiat de opt ani, crescut la Winterfell ca pupil al lui Lady 
Catelyn Stark, 

e [SER GEREMY, înecat], căsătorit cu Carolei Waynwood, 

e fiul lui Geremy, SANDOR, un băiat de doisprezece ani, 
scutier al lui Ser Donnel Waynwood, 

e fiica lui Geremy, CYNTHEA, o fată de nouă ani, pupila lui 
Lady Anya Waynwood, 

e SER RAYMUND, căsătorit cu Beony Beesbury, 

e fiul lui Raymund, ROBERT, de şaisprezece ani, educat la 
Citadela din Oraşul Vechi, 

e fiul lui Raymund, MALWYN, de cincisprezece ani, ucenic al 
unui alchimist din Lys, 

e fiicele gemene ale lui Raymund, SERRA şi SARRA, 
fecioare de paisprezece ani, 

e fiica lui Raymund, CERSEI, de şase ani, zisă ALBINUŢA, 


e cu cea de-a patra soţie, [LADY ALYSSA din Casa Blackwood]: 
e LOTHAR, fiul lor cel mare, numit LOTHAR ȘCHIOPUL, 
căsătorit cu Leonella Lefford, 
e fiica lui Lothar, TYSANE, o fată de şapte ani, 
e fiica lui Lothar, WALDA, o fată de patru ani, 
e fiica lui Lothar, EMBERLEI, o fată de doi ani, 

e SER JAMMOS, căsătorit cu Sallei Paege, 

e fiul lui jammos, WALDER, numit WALDER CEL MARE, un 
băiat de opt ani, crescut la Winterfell ca pupil al lui Lady 
Catelyn Stark, 

e fiii gemeni ai lui Jammos, DICKON şi MATHIS, de cinci ani, 

e SER WHALEN, căsătorit cu Sylwa Paege, 

e fiul lui Whalen, HOSTER, un băiat de doisprezece ani, 
scutier al lui Ser Damon Paege, 

e fiica lui Whalen, MERIANNE, numită MERRY, o fată de 
unsprezece ani, 

e LADY MORYA, căsătorită cu SerFlement Brax, 

e fiica Moryei, ROBERT BRAX, de nouă ani, crescut la 
Casterly Rock ca paj, 

e fiul Moryei, WALDER BRAX, un băiat de şase ani, 

e fiul Moryei, JON BRAX, un băieţel de trei ani, 

e TYTA, numită TYTA FECIOARA, o fecioară de douăzeci şi 
nouă de ani, 


e cu cea de-a cincea soţie, [LADY SARYA din Casa Whent]: 
e fără urmaşi, 


e cu cea de-a şasea soţie, [LADY BETHANY din Casa Rosbyl: 
e SER PERWYN, fiul lor cel mare, 
e SER BENFREY, căsătorit cu Jyanna Frey, 
e fiica lui Benfrey, DELLA, numită SURDA DELLA, o fată de 
trei ani, 
e fiul lui Benfrey, OSMUND, un băiat de doi ani, 
e MAESTER WILLAMEN, în serviciu la Castelul Longbow, 
e OLYVAR, un scutier în serviciul lui Robb Stark, 
e ROSLIN, o fecioară de şaisprezece ani, 


e cu cea de-a şaptea soţie, [LADY ANNARA din Casa Farringl: 
e ARWYN, o fată de paisprezece ani, 
e WENDEL, fiul lor mare, un băiat de treisprezece ani, 
crescut la Seagard ca paj, 
e COLMAR, promis Credinței, unsprezece ani, 
e WALTYR, zis TYR, un băiat de zece ani, 
e ELMAR, cândva logodit cu Arya Stark, un băiat de nouă ani, 
e SHIREI, o fată de şase ani, 


e cea de opta soţie, LADY JOYEUSE din Casa Erenford, 

e deocamdată fără urmaşi, 


e copiii nelegitimi ai Lordului Walder, cu diverse mame, 
* WALDER RIVERS, zis WALDER BASTARDUL, 
e fiul lui Walder Bastardul, SER AEMON RIVERS, 
e fiica lui Walder Bastardul, WALDA RIVERS, 
e MAESTER MELWYS, în serviciu la Rosby, 
e JEYNE RIVERS, MARTYN RIVERS, RYGER RIVERS, RONEL 
RTVERS, MELLARA RIVERS, alții. 


F 


Q 


CASA LANNISTER 


Lannisterii de la Casterly Rock rămân principalii susținători ai 
pretenției Regelui Joffrey la Tronul de Fier. Se laudă că sunt 
urmaşii lui Lann cel Iscusit, legendarul şarlatan din Epoca Eroilor. 
Aurul de la Casterly Rock şi Dintele de Aur a făcut Casa Lannister 
cea mai bogată dintre Marile Case. Blazonul lor este un leu pe 
fond purpuriu. Deviza lor este Ascultă-mi răgetul! 


TYWIN LANNISTER, Lord de Casterly Rock, Păzitor al Apusului, 
Scut al Lannisportului şi Mână a Regelui, 

e fiul lui, SER JAIME, zis Regicidul, frate geamăn al Reginei 
Cersei, Lord Comandant al Gărzii Regale şi Păzitor al Estului, 
prizonier la Riverrun, 

e fiica lui, REGINA CERSEI, sora geamănă a lui Jaime, văduva 
Regelui Robert. Regină Regentă pentru fiul ei Joffrey, 

e fiul ei, JOFFREY BARATHEON, un băiat de treisprezece ani, 

e fiica ei, PRINȚESA MYRCELLA BARATHEON, o fată de nouă 
ani, pupila Prințului Doran Martell din Dorne, 

e fiul ei, PRINŢUL TOMMEN BARATHEON, un băiat de opt ani, 
moştenitor al Tronului de Fier, 

e fiul său pitic, TYRION, zis  PEZEVENGHIUL şi 
JUMATATE-DE-OM, moştenitor al Tronului de Fier, 

e fraţii şi surorile lui: 
e SER KEVAN, fratele cel mare al Lordului Tywin, 
e soţia lui Ser Kevan, DORNA, din Casa Swyft, 
e fiul lor, SER LANCEL, fost scutier al Regelui Robert, rănit, 
la un pas de moarte, 
e fiul lor, WILLEM, frate geamăn al lui Martyn, un scutier, 
prizonier la Riverrun, 
e fiu lor, MARTYN, fratele geamăn al lui Willem, un scutier, 
prizonier al lui Robb Stark, 
e fiica lor, JANEI, o fetiţă de doi ani, 
* GENNA, sora lui, căsătorită cu SerEmmon Frey, 
e fiul lor, SER CLEOS FREY, prizonier la Riverrun, 
e fiul lor, SER LYONEL, 
e fiul lor, TION FREY, un scutier, prizonier la Riverrun, 
e fiul lor, WALDER, zis WALDER CEL ROŞU, scutier la 
Casterly Rock, 
e [SER TYGETT], cel de-al doilea frate, mort de vărsat, 
e văduva lui Tygett, DARLESSA, din Casa Marbrand, 
e fiul lui Tygett, TYREK, scutier al regelui, dat dispărut, 
e [GERIONI], fratele lui cel mic, pierdut pe mare, 
e fiica bastardă a lui Gerion, JOY, unsprezece ani, 


e vărul lui, SER STAFFORD LANNISTER, frate al răposatei Lady 
Joanna, ucis la Oxcross, 
e fiicele lui Ser Stafford, CERENNA şi MYRIELLE, 
e fiul lui Ser Stafford, SER DAVEN, 
e verii lui: 
e SER DAMION LANNISTER, căsătorit cu Lady Shera 
Crakehall, 
e fiul său, SER LUCION, 
e fiica sa, LANNA, căsătorită cu Lordul Antario Jast, 
e MARGOT, căsătorită cu Lordul Titus Peake, 


e curtea şi supuşii săi: 
e MAESTER CREYLEN, vindecător, preceptor şi sfetnic, 
e VYLAR, căpitan al gărzilor, 
e LUM şi LESTER CEL ROŞU, străjeri, 
e WAT ZÂMBET ALB, un cântăreţ, 
e SER BENEDICT BROOM, maestru de arme, 


e lorzii lui stegari: 

* DAMON MARBRAND, Lord de Ashemark, 
e fiul şi moştenitorul lui, SER ADDAM MARBRAND, 
* ROLAND CRAKENHAL, Lord de Crakehall, 
e fratele lui, [SER BURTON CRAKEHALL], ucis de Lordul 
Beric Dondarion şi haiducii lui, 
e fiul şi moştenitorul lui, SER TYBOLT CRAKENHALL, 
e cel de-al doilea fiu al său, SER LYLE CRAKEHALL, zis 
MISTREȚUL, prizonier la Castelul Pinkmaiden, 
e mezinul său, SER MERLON CRAKEHALL, 
e [ANDROS BRAX], Lord de Hornvale, înecat în Bătălia 
Câmpurilor, 
e fratele său, [SER RUPERT BRAX], ucis la Oxcross, 
e fiul său cel mare, SER TYTOS BRAX, acum Lord de 
Hornvale, ostatic la Gemeni, 
e cel de-al doilea fiu al său, [SER ROBERT BRAX], ucis în 
Bătălia de la Vaduri, 
e cel de-al treilea fiu al său, SER FLEMENT BRAX, acum 
moştenitor, 
e [LORDUL LEO LEFFORDI], înecat la Moara de Piatră, 
e REGENARD ESTREN, Lord de Wyndhall, ostatic la Gemeni, 
* GAWEN WESTERLING, Lord de Crag, ostatic la Seagard, 
e soţia sa, LADY SYBELL, din Casa Spicer, 
e fratele ei, SER ROLPH SPICER, 
e vărul ei, SER SAMWELL SPICER, 
e copiii lor: 
e SER RAYNALD WESTERLING, 
e JEYNE, o fecioară de şaisprezece ani, 
e ELEYNA, o fată de doisprezece ani, 
e ROLLAM, un băiat de nouă ani, 
e LEWYS LYDDEN, Lord de Grota Adâncă, 
e LORDUL ANTARIO JAST, prizonier la Castelul Pinkmaiden, 
e LORDUL PHILIP PLUMM, 
e fiii săi, SER DENNIS PLUMM, SER PETER PLUMM şi SER 
HARWYN PLUMM, zis STANCA, 
e QUENTEN BANEFORT, Lord de Banefort, un ostatic al 
Lordului Jonos Bracken, 


e cavalerii şi căpitanii lui: 
e SER HARYS SWYFT, socrul lui Ser Kevan Lannister, 
e fiul lui SerHarys, SER STEFFON SWYFT, 
e fiica lui Ser Steffon, JOANNA, 

e fiica lui Ser Harys, SHIERLE, căsătorită cu Ser Melwyn 
Starsfield, 
e SER FORLEY PRESTER, 
e SER GARTH GREENFIELD, un ostatic la Castelul Raventree, 
e SER LYMOND VIKARY, un ostatic la Popasul Călătorului, 
e LORDUL SELMOND STACKSPEAR, 
e fiul său, SER STEFFON STACKSPEAR, 
e fiul său mai mic, SER ALYN STACKSPEAR, 
e TERRENCE KENNING, Lord de Kayce, 
e SER KENNOSDE KAYCE, un scutier în slujba sa, 
e SER GREGOR CLEGANE, Muntele care Călăreşte, 
e POLLIVER, CHISWYCK, RAFF CEL DULCE, DUNSEN şi 
GADILATORUL, soldaţi în serviciul lui, 
e [SER AMORY LORCHI], aruncat în colții ursului de Vargo 
Hoat, după căderea Harrenhalului. 


CASA MARTELL 


Dorne a fost ultimul dintre Cele Şapte Regate care a jurat 
credinţă Tronului de Fier; sângele, obiceiurile şi trecutul îi 
deosebesc pe dornisheni de celelalte regate. La izbucnirea 
Războiului Celor Cinci Regi, Dornul a stat deoparte. Prin logodna 
Myrcellei Baratheon cu Prinţul Trystane, Sunspearul şi-a declarat 
sprijinul pentru regele Joffrey Baratheon şi şi-a adunat ostile. 
Blazonul Casei Martell este un soare roşu străpuns de o suliță de 
aur. Deviza lor este Nep/ecat, Neinfrânt, Nesfărâmat. 


DORAN NYMEROS MARTELL, Lord de Sunspear, Prinţ de Dorne, 
e soţia lui, MELLARIO, din Oraşul Liber Norvos, 
e copiii lor: 
e PRINȚESA ARIANNE, fiica lor cea mare, moştenitoare a 
Sunspearului, 
e PRINŢUL QUENTYN, fiul lor cel mare, 
e PRINŢUL TRYSTANE, mezinul lor, logodit cu Myrcella 


358 


Baratheon, 
e fraţii şi surorile lui: 

e sora lui, [PRINȚESA ELIA], căsătorită cu Prinţul Rhaegar 
Targaryen, ucisă în timpul Jafului de la Debarcaderul 
Regelui, 

e copiii lor: 

e [PRINȚESA RHAENYS], o tânără ucisă în timpul Jafului de la 
Debarcaderul Regelui, 

e [PRINŢUL AEGON], un prunc ucis în timpul Jafului de la 
Debarcaderul Regelui, 

e fratele lui, PRINŢUL OBERYN, zis Vipera Roşie, 

e ţiitoarea Prințului Oberyn, ELLARIA SAND, 

e fiicele bastarde ale Prințului Oberyn, OBARA, NYMERIA, 
TYENE, SARELLA, ELLA, OBELLA, DOREA, LOREYA zise 
ŞERPII NISIPULUI, 

e însoțitorii Prințului Oberyn: 

* HARMEN ULLER, Lord de Hellholt, 
e fratele lui Harmen, SEA ULWYCK ULLER, 
e SER RYON ALYRION, 
e fiul natural al lui Ser Ryon, SER DAEMON SAND, 
Bastardul de la Graţia Zeilor, 
* DAGOS MANWOODY, Lord de Kingsgrave, 
e fiii lui Dagos, MORS şi DICKON, 
e fratele lui Dagos, SER MYLES MANWOODY, 
* SER ARRON QORGYLE, 
e SER DEZIEL DALT, Cavalerul de Lemonwood, 
e MYRIA JORDAYN, moştenitoare la Tor, 
* LARRA BLACKMONT, Lady de Blackmont, 
e fiica ei, JYNESSA BLACKMONT, 
e fiul ei, PERROS BLACKMONT, un scutier, 


e curtenii lui: 
e AREO HOTAH, un mercenar Norvoshi, căpitan al gărzii, 
e MAESTER CALEOTTE, sfetnic, vindecător şi preceptor, 


e lorzii lui stegari: 
e EDRIC DAYNE, Lord de Starfall, 
e DELONNE ALLYRION, Lady de Graţia Zeilor, 
* DAGOS MANWOODY, Lord de Kingsgrave, 
e LARRA BLACKMONT, Lady de Blackmont, 
e TREMOND GARGALEN, Lord de Ţărmul Sărat, 

+. ANDERS YRONWOOD, Lord de Yronwood, 
e NYMELLA TOLLAND. 


ASN 


CASA TULLY 


Lordul Edwyn Tully de Riverrun a fost unul dintre primii lorzi 
riverani care i-au jurat credință lui Aegon Cuceritorul. Victoriosul 
Aegon l-a răsplătit ridicând Casa Tully ca stăpânitoare peste 
toate ținuturile Tridentului. Blazonul Tully este un păstrăv sărind, 


argintiu, pe un fond unduit, albastru cu roşu. Deviza Tully este 
Familie, Datorie, Onoare. 


HOSTER TULLY, Lord de Riverrun, 
e soția sa [LADY MINISA, din Casa Whent], moartă pe patul de 
lăuzie, 
e copiii lor: 
e CATELYN, fiica cea mare, măritată cu Lordul Eddard Stark 
de Winterfell, 
e fiul ei cel mare, ROBB STARK, Lord de Winterfell, 
e fiica ei, SANSA STARK, o fată de doisprezece ani, 
prizonieră la Debarcaderul Regelui, 
e fiica ei, ARYA STARK, în vârstă de zece ani, dispărută de 
unan, 
e fiul ei, BRANDON STARK, de opt ani, socotit mort, 
e fiul ei, RICKON STARK, de patru ani, socotit mort, 
e LYSA, văduva Lordului Jon Arryn de Eyrie, 
e fiul ei, ROBERT, Lord de Eyrie şi Apărător al Văii, un băiat 
bolnăvicios de şapte ani, 
e SER EDMURE, unicul lui fiu, moştenitor al Riverrunului, 
e prietenii şi camarazii Lordului Edmure: 
e SER MARQ PIPER, moştenitor la Pinkmaiden, 
e LORDUL LYMOND GOODBROOK, | 
e SER RONALD VANCE, zis CEL RAU, şi fraţii săi, SER 
HUGO, SER ELLERY şi KIRTH, 

e PATREK MALLISTER, LUCAS BLACKWOOD, SER PERWYN 
FREY, TRIST AN RYGER, SEA ROBERT PAEGE, 
e fratele său, SER BRYNDEN, numit Peştele Negru, 


e curtea lui: 
e MAESTER VYMAN, sfetnic, vindecător şi preceptor, 
e SER DESMOND GRELL, maestru de arme, 
e SER ROBIN RYGER, comandant al gărzii, 
e LONG LEW, ELWOOD, DELP, străjeri, 
e UTHERYDES WAYN, administrator al Riverrunului, 
* RYMUND POETUL, un cântăreţ, 


e lorzii săi stegari: 

* JONOS BRACKEN, Lord de Stone Hedge, 

e JASON MALLISTER, Lord de Seagard, 

e WALDER FREY, Lord de Crossing, 

e CLEMENT PIPER, Lord al Castelului Pinkmaiden, 

e SER KARYL VANCE, Lord de Popasul Călătorului, 

e NORBERT VANCE, Lord de Atranta, 

* THEOMAR BLACKWOOD, Lord de Castelul Ghindei, 
e soţia sa, LADY RAVELLA, din Casa Swann, 
e fiica lor, CARELLEN, 

* WILLIAM MOOTON, Lord de lazul Fecioarelor, 

e SHELLA WHENT, fostă Lady de Harrenhal, 

e SER HALMON PAEGE, 

e TYTOS BLACKWOOD, Lord de Raventree. 


CASA TYRELL 


Tyrellii s-au ridicat la putere ca administratori ai Regilor de 
Reach, ale căror domenii cuprindeau câmpiile mănoase aflate la 
sud-vest de mlaştinile dornishene şi Apa Neagră, până la ţărmul 
Mării Apusului. Pe linie feminină, susţin că sunt urmaşii lui Garth 
Greenhand, regele grădinar al Primilor Oameni, care purta o 

coroană din viţă şi flori şi a făcut pământul să rodească. Atunci 
când Mern al IX-lea, ultimul rege din Casa Gardener, a fost ucis 
pe Câmpia de Foc, administratorul său, Harlen Tyrell, i-a cedat 
Highgardenul lui Aegon Cuceritorul. Aegon l-a răsplătit, dându-i 
castelul şi stăpânirea asupra Ţinutului Reach. Blazonul Tyrell este 
un trandafir de aur pe un fond de iarbă verde. Deviza lor este 
Devenind puternici. Lordul Mace Tyrell şi-a declarat sprijinul 
pentru Renly Baratheon încă de la începutul Războiului Celor 
Cinci Regi, oferindu-i mâna fiicei sale Margaery. După moartea 
lui Renly, Highgardenul s-a aliat cu Lannisterii, iar Margaery a 
fost promisă în căsătorie Regelui Joffrey. 


MACE TYRELL, Lord de Highgarden, Păzitor al Sudului, 
Apărător al Hotarelor, înalt Mareşal de Reach şi Mână a Regelui, 
e soţia lui, LADY ALERIE, din Casa Hightower din Oraşul Vechi, 
e copiii lor: 
e WILLAS, fiul lor cel mare, moştenitor al Highgardenului, 
e SER GARLAN, numit GALANTUL, cel de-al doilea fiu al lor, 
e soţia sa, LADY LEONETTE, din Casa Fossoway, 
e SER LORAS, Cavalerul Florilor, mezinul, Frate Jurat al Gărzii 
Regelui, 
e MARGAERY, fiica lor, o văduvă de cincisprezece ani, 
logodită cu Joffrey | Baratheon, 
e însoţitoarele şi doamnele de onoare ale lui Margaery: 
e verişoarele ei, MEGGA, ALLA şi ELINOR TYRELL, 
e logodnicul lui Elinor, ALYN AMBROSE, scutier, 
e LADY ALYSANNE BULWER, o fată de opt ani, 
e MEREDYTH CRANE, zisă MERRY, 
* TAENA DIN MIR, soţia LORDULUI ORTON MERRYWEATHER, 
e LADY ALYCE GRACEFORD, 
e SEPTA NYSTERICA, o soră a Credintei, 
e mama sa, văduvă, LADY OLENNA din Casa Redwyne, numită 
REGINA SPINILOR, j 
e străjerii Doamnei Olenna, ARRYK şi ERRYK, zişi STANGUL şi 
DREPTUL, 
e surorile lui: 
e LADY MINA, căsătorită cu Paxter Redwyne, Lord de Arbor, 
e copiii lor: 
e SER HORAS REDWYNE, frate geamăn cu Hobber, numit în 
batjocură OROAREA, 
e SER HOBBER REDWYNE, geamănul lui Horas, numit în 

batjocură BĂLOSUL, 
e DESMERA REDWYNE, o fecioară de şaisprezece ani, 
e LADY JANNA, căsătorită cu SerJon Fossoway, 


e unchii şi verii săi: 
e GARTH, numit CEL MARE, Lord Seneşal de Highgarden, 
e fiii bastarzi ai lui Garth, GARSE şi GARRETT FLOWERS, 
e fratele tatălui său, SER MORYN, Lord Comandant al Gărzii 
Oraşului Vechi, 
e fiul lui Moryn, [SER LUTHOR], căsătorit cu Lady Elyn 
Noridge, 
e fiul lui Luthor, SER THEODORE, căsătorit cu Lady Lia 
Serry, 
e fiica lui Theodore, ELINOR, 
e fiul lui Theodore, LUTHOR, un scutier, 
e fiul lui Luthor, MAESTER MEDWICK, 
e fiica lui Luthor, OLENE, căsătorită cu Ser Leo Blackbar, 
e fiul lui Moryn, LEO, zis LEO LENEŞUL, 
e fratele tatălui său, MAESTER GORMON, un cărturar din 
Citadelă, 
e vărul său, [SER QUENTIN], mort la Ashford, 
e fiul lui Quentin, SER OLYMER, căsătorit cu Lady Lysa 
Meadows, 
e fiii lui Olymer, RAYMUND şi RICKARD, 
e fiica lui Olymer, MEGGA, 
e vărul lui, MAESTER NORMUND, care slujeşte la Coroana 
Neagră, 
e vărul lui, [SER VICTOR], ucis de Cavalerul Zâmbitor al 
Frăției Pădurii Regelui, 
e fiica lui Victor, VICTARIA, căsătorită cu [Lordul Jon 
Bulwer], mort de febra verii, 
e fiica lor, LADY ALYSANNE BULWER, în vârstă de opt ani, 
e fiul lui Victor, SEA LEO, căsătorit cu Lady Alys Beesbury, 
e fiicele lui Leo, ALLA şi LEONA, 
e fiii lui Leo, LYONEL, LUCAS şi LORENT, 


e curtea sa de la Highgarden: 
e MAESTER LOMYS, sfetnic, vindecător şi preceptor, 
e IGON VYRWEL, căpitan al gărzii, 
e SER VORTIMER CRANE, maestru de arme, 
* BUTTERBUMPS, bufon şi farsor, enorm de gras. 

e lorzii lui stegari: 

e RANDYLL TARLY, Lord de Horn HUI, 

e PAXTER REDWYNE, Lord de Arbor, 

e ARWYN OAKHEART, Lady de Old Oak, 

e MATHIS ROWAN, Lord de Goldengrove, 

e ALESTER FLORENT, Lord de Cetatea Brightwater, un rebel 
în sprijinul lui Stannis Baratheon, 

e LEYTON HIGHTOWER, Voce a Oraşului Vechi, Lord al 
Portului, 

e ORTON MERRYWEATHER, Lord de Longtable, 

e LORD ARTHUR AMBROSE, 


e cavalerii şi supușii săi: 
e SER MARK MULLENDORE, schilodit în timpul Bătăliei de la 
Apa Neagră, 
e SER JON FOSSOWAY, dintre merele verzi Fossoway, 
e SER TANTON FOSSOWAY, dintre merele roşii Fossoway. 


Rebeli, Tâlhari şi Fraţi Juraţi 


FRAŢII JURAŢI Al RONDULUI DE NOAPTE 


(în misiune dincolo de Zid). 
JEOR MORMONT, numit BATRANUL URS, Lord Comandant al 
Rondului de Noapte, 

e JON SNOW, Bastardul de la Winterfell, administratorul şi 
scutierul său, pierdut când se afla în misiune de cercetare 
la Trecătoarea Ţipătului, 

e NĂLUCĂ, lupul său străvechi, alb şi tăcut, 
e EDDISON TOLLETT, zis EDD CEL TRIST, SCUTIERUL SAU, 
e THOREN SMALLWOOD, un prim cercetaş, 

* DYWEN, JUNGHER, TIPTIL, GRENN, BEDWYCK zis URIAŞUL, 
OLLO CIUNGUL, GRUBBS, BERNARR zis BERNARR CEL BRUN, 
un alt BERNARR, zis BERNARR cel NEGRU, TIM STONE, 
ULMER DIN PĂDUREA REGELUI, GARTH zis PANĂ CENUŞIE, 
GARTH DE GREENAWAY, GARTH DIN ORAŞUL VECHI, ALAN 
DE ROSBY, RONNEL HARCLAY, AETHAN, RYLES, MAWNEY, 
cercetaşi, 


364 


* JARMEN BUCKWELL, prim cercetaş, 
e BANNEN, KEDGE ALBEAŢĂ, TUMBERJON, FORNIO, GOADY, 
cercetaşi şi iscoade, 
e SER OTTYN WYTHERS, comandant al ariergărzii, 
e SER MALLADOR LOCKE, comandant al convoiului de 
echipamente, 
e DONNEL HILL, zis DONNEL CEL DULCE, scutierul şi 
intendentul lui, 
e HAKE, un intendent şi bucătar, 
e CHETT, un administrator urât, îngrijitorul câinilor, 
e SAMWELL TARLY, un administrator gras, îngrijitor al 
corbilor, poreclit în batjocură SEA PIGGY, 
e LARRY zis SISTERMAN, vărul lui OLLEY DE SISTERTON, 
KARL PICIOR-STRÂMB, MICUL PAUL, SAWWOOD, _ LEW 
STÂNGACIUL, OSS ORFANUL, BILL MORMAITUL, 
administratori, 
* [QHORIN HALFHAND], comandantul cercetaşilor din Turnul 
Umbrei, ucis în Trecătoarea Ţipătului, 
e [SCUTIERUL  DALBRIDGE, EGGEN], cercetaşi ucişi în 
Trecătoarea Ţipătului, 
e STONESNAKE, un  cercetaş, pierdut în Trecătoarea 
Ţipătului, 
e BLANE, secundul lui Qhorin Halfhand, comandant al 
Turnului Umbrei de la Pumnul Primilor Oameni, 
e SER BYAM FLINT, 


(la Castelul Negru) 
BOWEN MARSH, Lord Administrator şi castelan, 
e MAESTER AEMON TARGARYEN, vindecător şi sfetnic, un orb 
în vârstă de o sută de ani, 
e administratorul său, CLYDAS, 
e BENJEN STARK, prim cercetaş, dispărut, crezut mort 
e SER WYNTON STOUT, un cercetaş de optzeci de ani, 
e SER ALADALE WYNCH, PYP AR, DICK SURDUL, FOLLARD, 


HAL PĂROSUL, JACK BULWER CEL NEGRU, ELRON, 
MATTHAR, cercetaşi, 


e OTHELL YARWYCK, Prim Constructor, 
* GHEATA DESPERECHEATA, TANARUL HENLY, HALDER, 


ALBETT, KEGS, PATE PĂTATUL DE LA IAZUL FECIOARELOR, 
constructori, 


e DONAL NOYE, armurier, fierar şi administrator, ciung, 

e HOBB TREI-DEGETE, administrator şi bucătar-şef, 

e TIM BÂLBÂITUL, UŞUREL, MULLY, BĂTRÂNUL HENLY, 
CUGEN, ALLYN CEL ROŞU DIN PĂDUREA ROZELOR, JEREN, 
administratori, 

e SEPTONUL CELLADOR, un beţiv evlavios, 
e SER ENDREW TARTH, maestru de arme, 

e RAST, ARRON, EMRICK, SATIN, ROBIN-HOP, recruți 
* CONWY, GUEREN, recruți şi perceptori 


(la Eastwatch-by-the-Sea) 
COTTER PYKE, Comandant al Eastwatch, 

e MAESTER HARMUNE, vindecător şi sfetnic, 

e SER ALLISER THORNE, maestru de arme, 

e JANOS SLYNT, fost Comandant al Gărzii Oraşului de la 
Debarcaderul Regelui, pentru scurtă vreme Lord de 
Harrenhal, 

e SER GLENDON HEWETT, 

e DAREON, administrator şi cântăreţ, 

* RON EMMETT, un cercetaş renumit pentru puterea sa, 


(la Turnul Umbrei) 

SER DENYS MALLISTER, Comandant al Turnului Umbrei, 
e intendentul şi scutierul lui, WALLACE MASSEY, 
e MAESTER MULLY, vindecător şi sfetnic. 


* 
Fe 


FRĂŢIA FĂRĂ STINDARDE 
O CEATĂ DE HAIDUCI 


BERIC  DONDARION, Lord de Blackhaven, zis LORDUL 
FULGERULUI, anterior declarat mort. 
e mâna sa dreaptă, THOROS DIN MYR, un preot roşu, 
e scutierul său, EDRIC DAYNE, Lord de Starfall, de doisprezece 
ani, 
e partizanii lui: 

e LEM, zis LEM MANTIE-DE-LÂMÂIE, un fost oştean, 

e HAR WIN, fiul lui Hullen, odinioară în slujba Lordului Eddard 
Stark la Winterfell, 

e BARBA-VERDE, un mercenar Tyroshi, 

e TOM DE ŞAPTE PÂRAIE, un cântăreţ cu reputaţie 
îndoielnică, zis şi TOM ŞAPTECOARDE şi TOM DE ŞAPTE, 

e ANGUY ARCAŞUL, un arcaş de la Hotarele Dornului, 

e JACK NOROCOSUL, un om urmărit, chior, 

e HAĂITAŞUL FURIOS, de la Septul de Piatră, 

e KYLE, NOTCH, DENNETT, arcaşi, 

e MERRIT DIN ORAŞUL LUNII, WATIY MORARUL, LUKE 
PASAMITE, MUDGE, DICK SPANUL, haiduci din ceata lui, 


e la hanul Omului Îngenuncheat: 
e SHARNA, hangiţă, bucătăreasă şi moaşă, 
e soţul ei, numit HUSBAND, 
e BĂIATUL, un orfan de război, 


e la Piersică, un bordel din Septul de Piatră: 
e TANSY, matroana roşcovană, 
e ALYCE, CASS, LANNA, JYZENE, HELLY, BELLA, câteva 
dintre piersicile ei, 


e la CASTELUL GHINDEI, reşedinţa Casei Smallwood: 
e LADY RAVELLA din Casa Swann, soţia Lordului Theomar 
Smallwood, 


e ici şi colo: 
e LORDUL LYMOND LYCHESTER, un bătrân cu minţile 
rătăcite, care l-a oprit cândva pe Ser Maynard la pod, 
e tânărul său îngrijitor, MAESTER ROONE, 
e năluca de la Inima Avântată, 
e Doamna Frunzelor, 
e septonul de la Sallydance. 


SĂLBATICII SAU OAMENII LIBERI 
MANCE RAYDER, Regele-de-Dincolo-de-Zid, 
e DALLA, soţia sa însărcinată, 


* VAL, sora mai mică a acesteia, 

e comandanții şi căpeteniile lui: 

e HARMA, zisă CAP-DE-CAINE, la comanda avangărzii, 

e LORDUL OASELOR, zis RATTLESHIRT, căpetenia unei cete 
de războinici, 

e YGRITTE, o tânără suliţaşă, membră a cetei sale, 

e RYK, zis LANCE-LUNGA, un membru al cetei sale, 

e RAGWYLE, LENYL, membri ai cetei sale, 

e ostaticul său, JON SNOW, cioara venită în tabăra 
sălbaticilor, 

e NĂLUCĂ, lupul străvechi al lui Jon, alb şi tăcut, 

e STYR, Magnarul Thennilor, 

e JARL, un tânăr năvălitor, iubitul lui Val, 

e GRIGG ŢAPUL, ERROK, QUORT, BODGER, DEL, BUBOI, 
DAN CÂNEPĂ, HENK  COIFUL, LENN,  DEGET, 
DEGETE-DE-PIATRA, năvălitori, 

e TORMUND, Regele-Mied de la Castelul Afurisit, zis 
NĂPASTA URIAŞILOR, MARE ORATOR,  SUFLATORUL 
CORNULUI şi SPARGATORUL DE GHEAŢA, precum şi PUMN 
DE FIER, BĂRBATUL URSOAICELOR, VORBITORUL CU ZEII 
şi TATAL OŞTIRILOR, căpetenie a unei cete de război, 

e fiii săi, TOREGG CEL INALT, TORWYRD BLEGUL, 
DORMUND şi DRYN, fiica sa MUNDA, 

e [ORELL, zis ORELL VULTURUL], un om-fiară ucis de Jon 
Snow la Trecătoarea Ţipătului, 

e MAG MARTUN DOHWEG, zis MAG CEL PUTERNIC, un uriaş, 

e VARMYR zis ŞASEPIEI, un om-fiară, care are în stăpânire 
trei lupi, o pisică-nălucă şi un urs alb, 

e PLÂNGĂTORUL, un năvălitor, căpetenie a unei cete de 
război, 

* [ALFYN  CROWKILLER] un năvălitor, ucis de Qhorin 
Halfhand de la Rondul de Noapte, 


CRASTER de la Fortăreaţa lui Craster, care nu îngenunchează 
în faţa nimănui, 
e GILLY, fiica şi soţia lui, însărcinată, 
e DYAH, FERNY, NELLA, trei dintre cele nouăsprezece soţii ale 
sale. 

MULŢUMIRI 


Dacă nu sunt bine lucrate cărămizile, zidul se prăbuşeşte. 

Ridic aici un zid teribil de mare, aşa că am nevoie de o 
sumedenie de cărămizi. Din fericire, cunosc o mulţime de 
fabricanți de cărămizi şi tot felul de alţi oameni utili. 

Incă o dată, mulţumirile şi recunoştinţa mea se adresează 
acelor buni prieteni care au avut amabilitatea de a-mi oferi 
experienţa lor (uneori până şi cărți/e lor) şi mi-au permis astfel să 
pot avea cărămizi frumoase şi solide - Arhimaesterului meu, 
înțeleptul Walker, Primului Constructor Cari Keim, Melindei 
Snodgrass, maestrul meu de călărie. 

Şi ca întotdeauna, lui Parris. 

„Te prinde şi nu-ți mai dă drumul. Sclipitoare!” 


„lureşul săbiilor este una dintre cărţile acelea pe care le iei 
să le citeşti inainte de culcare, te uiţi la un moment dat la 
ceas şi brusc s-a făcut ora 3 noaptea... ar mai fi timp să 
citeşti un capitol 


Entertainment Weekly 


Premiile Locus şi Geffen 
Finalist al premiilor Hugo şi Nebula 


Dintre cei cinci rivali pentru putere, unul este mort, altul 
căzut în dizgrație, dar războaiele continuă să se dezlânţuie 
cu furie, în timp ce alianțele se fac şi se desfac. Joffrey 
ocupă Tronul de Fier, stăpânitor neliniștit al Celor Şapte 
Regate, duşmanul său cel mai înverşunat, Lordul Stannis, e 
înfrânt şi dezonorat, iar tânărul Robb încă domneşte peste 
Nord din fortăreața Riverrun. intre timp, Daenerys, regina 
exilată şi stăpâna ultimilor trei dragoni, străbate continentul 
scăldat în sânge. În vreme ce forțele rivale pun la cale 
înfruntarea finală, o armată de creaturi barbare soseşte de 
la capătul lumii civilizate, insoțită de oastea morţilor-vii, ale 
căror stârvuri însuflețite sunt de nestăvilit. Nimeni nu-şi va 
găsi odihna până când Cele Şapte Regate nu vor izbucni 
intr-un iureş al săbiilor. 

